
"КЊИЖЕВНИ ГЛАСНИК 


НОВА СЕРИЈА, Књига У, Број !. — 1 Јануар, 1922. 


—— 


РЕКОНВАЛЕСЦЕНТИ. 


___И данима тако сипи, ромиња, кисне, па мокро све, и 
тешко, и увијено густом кишном маглом. А горе, на узви- 
шици, седам црних павиљона све више тону у глибу. Раскаљале 
се стазице од шљунка, свуда житко блато са разгаженим 
кречом, и безброј мутних пенушавих олучића, као по орању, 
кркоре између блатњавог жутог лишћа. Свуда пиштољина, 
трагови стопа пуни воде, зидови мокри и стабла великог 
дрвећа покисла до сржи, па су се разлили црвени крстови и 
обојили бело мокро платно на барјацима, прокишњавају 
павиљони и душа подрхтава од влаге и студени. А доле, у 
равни, дави се варош у потопу сиве магле, и само штрче 
кипариси и џамије, и пропињу се као над водом високи 
кровови с димњацима, као у поплави. 

___ Па се нагло отворе врата павиљона, појури студен 
споља као бес и сестра Зеерћепзоп улети задихана, са 
покислим руменим образима и црним мачетом на грудима 
испод шала. 

Онда реконвалесценти, увијени у ћебад и шињеле и 
захвални Богу што нису у рову, прекидају полугласне раз- 
говоре о свачему и подижу бледе главе. 

Она журно скида свој огртач од гуме, па шал, и у белој 
припијеној кецељи прилази првим креветима. 

— Н у а де Боплез пошуеПез, теззјешг5 ! 

— Е, збиљски2 Говорите! Да чујемо, ајд реците нам, 
реците ! 


. 

— ап! Опепп #сЛлотвбе. 

— Шта каже, шта каже 2 

— Моиз апез 2 

— Пао, вели, Сен Кантен. је л те, сестро · 5[ерћепзоп 
Запе Опел п г#отђе 2 

— Мај ош, Зашт Оџепнп #сЛлотбе. М'ез|-се раз, сез! 
фепгез Ђлеп. ) 


— О него шта, ако је то истина, сезе (гез блеп, сезе“ 


(гез Бјеп. Причајте нам, причајте, голубице! Живели! 

Па вичним покретом збацују ћебад реконвалесценти, 
огрћу шињеле на врућа тела, обувају болничке папуче на 
изнемогле и дрхтаве ноге, и ужагрене, радознале очи опко- 
љавају сестру Зеерћепзоп, која се труди да говори њиховим 
језиком и да их овесели. 

А док она уверава да је вест аутентична, па се напреже 
да се изрази, они са много живљом пажњом посматрају црно 
враголасто маче што мирише на покислу длаку како изву- 
ченим ноктићима своје мале шапе гребе по њеним грудима 
и тражи да ухвати оно дугмасто испупчење на које су некако 
нарочито подмукло, са пуно похотљиве радозналости, упрте 
све њихове светле очи што оздрављају и у сласт гутају 
бујну и бајну сестру З!ерћепзоп. 

— Оћ, ош, ош. СЈев ршв дие сетајп. С'ез! диејуие сћозе 
сотте у1сјоте, уош5 зауе2, ! - 

— Мега, тегс!, сестро 5(ерћепзоп. 

— Да, да, па на јесен Србија. И ви с нама, даће Бог! 

— Метал. 

— Ап геуок! 

— Тћапк уоц! 

После она одлази, и настаје живост у павиљону, гласнији 
разговори, и некако широко, заразно протезање. 

У оном углу павиљона где је кревет одвојен од осталих 
као у почаст, енервира се овом живошћу, па се пргави и 
праска инжењерски пуковник, мршав, висок, са необично 
дубоким и тамним очним дупљама, густим и дугим веђама, 
оштрим браздама по лицу и пребаченим једним праменом 
косе преко ћелаве главе као тикве. Пуковник је склеротичан, 
и свако јутро кад устане (а буди се први) ради гимнастику 
и маше главом на лево и на десно да разради вратне жиле. 





– БАРЕ РЦ 

— Господо, мимиир, господо... пссссст, пссссст, господо 
за Бога, молим, господо... шшшшт... 

Преко пута њега, на кревету донекле ипак почасном 
(по прикованом ћебету на зиду више главе), певуши којешта 
на један невиђено задовољан начин риђи пешачки потпуковник, 
атлетска фигура и велики четкасти бркови, класни друг 
пуковников, а „на здраво“ га заболео табан, па га читаву 
годину дана гадно спречава да се, поред најбоље воље, врати 
на „Добро Поље“. Лежи он тако блаженог израза, поднимљен 
на руку, па му се искривио и набрао затиљак као у вола, и 
једи пуковника: Е 

— је ли, је ли, има ли жаба реп2... А зашто жаба 
нема реп 2 

А пуковник позелени као зеленбаћ, очи му се испупче, 
па излазе из дупља. 

; — Слушај, молим те, остави ти мене на миру, разумеш ! 

Молим те као Бога, остави ме на миру. јер ти ниси ни 
човек, ни војник, ни Србин, с тобом се не може говорити, 
ти си ствар, разумеш! јест, ти си једна ствар, једна клада, 
разумеш! Гледаш ове балавце како дижу павиљон на главу, 
и ништа: ћутиш, кезиш се и бленеш у њих као идиот. 

Па поново запишти очајно до промуклости: 

— јесте ли ви у болници, господо Није ово школа 
играња овде, разумете лиг Па болница је ово, господо ! 
Овде мора бити мир, савршен мир мора бити, разумете 
ли!... Ах, псссст, пссст, господо, ужасно, за име Божје... 
шшшт, за Бога. 

И најзад, на једвите јаде, павиљон попушта, утишава се 
наједанпут жагор. 

— је ли, а2 Има ли жаба реп 2 А зашто жаба нема реп 2 

Али сад је пуковник мало умирен тишином, трепће задо- 
вољније и шмиче, само му је лице и даље званично-озбиљно, 
јер зна да га погледају са разних страна реконвалесценти, 
којима је ускратио једино задовољство да се препиру. 

— Бре, живећеш сто година. 

— Па, лепо, ево кажи сам: шта ми вреди да се ждерем 
као ти2 Шта ми помаже, ајд кажи, молим те. 

— Како, шта вреди2 Нема ту вреди и не вреди, при- 
јатељу. 

И опет се пргави пуковник. 

— Није у томе ствар: вреди и не вреди. Него, или си 
човек од крви и живаца, или си клада, разумеш, човече 
Божји! Ето, ти ништа не осећаш. Могу ти ова дерлад ска- 
кати по глави — ти ништа. Сутра да чујеш: пао Париз — 
ништа; Немци ушли у Петроград — ништа; предала се сва 
војска Бугарима, ти опет ништа. Мало час сестра З!ерћепзоп 
саопштава радосну вест — ти звиждиш. Све ти равно до 
Косова, разумеш! Човек мора бити осетљив, Бога му. Човек 
мора да мисли, мора да осећа; да мисли на ситуацију, да 
осећа за своје, мора се бити човек, не2 

— Знам, знам, брате, али ти сувише претерујеш. једеш 
се као месец за сваку ситницу 

— Ене сад, ја Ене Е, дед покажи ми како пре- 
терујем. И како може бити задовољан неко који је изгубио 
Отаџбину, који нема појма кад ће се у њу вратити и да ли 
ће икад видети своју кућуг То можеш само ти, и нико 
други; теби само може бити свеједно да се још десет година 
потуцамо по туђем свету. 

— Па добро, оца му, и ја нисам камен, мислим и ја на 
све то, и шта би ти могао да измениш, на прилику 2 

— Ама, ко мислиг Ти мислиш! Ти мислиш једанпут 
годишње, после сваке пропале офансиве. Сетиш се онда деце, 
отплачеш пет минута, а после опет по старом, разумеш! 
Рекао би човек: све се бојиш да не дође крај овом рату. 
· И ти ми нешто причаш, ти ми кажеш да мислиш. Иди, молим 
те. А ко те је кадгод видео да се забринеш, да се снуждиш, 
да си озбиљан као што приликује човеку, Бога му! 

— је ли, има ли жаба реп2... А што жаба нема реп» 

Пуковник се наједанпут у пола подиже с кревета иу 
службеном ставу гледа строго и разјарено у очи потпуковника. 

— Слушајте ви, господине потпуковниче. (Ово говорим 
као официр старији од вас, разумете ли!) Забрањујем вам у 
будуће свако општење са мном. Јесте ли разумели2 Молим 
вас, преселите свој кревет одмах, уклоните ми се с очију. 
У противном, обратићу се управнику болнице да вас силом 
уклони. 

— је ли, а зашто жаба нема реп 2 

После пуковник окреће леђа, навлачи ћебе на уво, узима 
Крајцерову Сонату и чита. Управо, он би хтео да чита, али 
он не чита, кида се. · 


РУЦИ ЕН РОУ РТА ЛЕ 





| 
Е: 
3 
| 


Реконвалесценти. 5 





— Друже, чујеш, друже, да ти дам један практичан 
савет. Али нећеш, брате, да слушаш. Ево шта: удри бригу 
на весеље, мисли на оно, знаш. 

И протеже се риђи потпуковник. 

— Дакле промисли, па сутра да ми одговориш на питање : 
И-ма-ли жа-ба реп је си ли разумео 2 Разумеш2 завршава 
одсечно, заповедничким гласом, потпуковник. 

И тек се, после тога, сасвим утишао павиљон и офи-, 
- цири згрчили под ћебад да дремају, а врата се отварају и 
опет лудо куљне унутра студент, заједно с пешачким капе- 
таном званим Фикусом, чувеним забушантом што сваки дан 
бежи у варош, а отуда се враћа накресан : 

У уру Ур уде га РЈ У ФУ а ф А. 

Па се стреса капетан Фикус, мокар као амрел, и скида 
мекинтош са кога се слива вода и прави барице по патосу.. 

— Изнесите мекинтош, човече Божји, изнесити мекинтош. 

— Молим, господине пуковниче, ево с места. Збунио 
сам се, магарац један, непријатност ми се десила, одмах ћу 
изнети. 

Па капетан полази на врата и мрмља: 

— Цепидлако из позадине, мизантропе ! 

После се враћа, отпочиње да прича са афектацијом и 
претенсијама на духовитост, и цео павиљон се претвара у уво: 

— Ево шта ми се десило, господо, само, молим, без 
прекидања. Журио сам у болницу, и тако сам ишао испод 
стреја сагнуте главе, са набијеном капуљачом, замишљен, 
као што идем увек, господо, ви знате. 

— 0, знамо, Фикус, знамо ! 

— Пљаскам ја по барицама, корачам и размишљам о 
бесмртности душе, кад се изненада сукобих, главом у главу, 
са неком приликом такође под капуљачом. То је био карамбол, 
господо! Међутим, кад сам се освестио и погледао, у мом 
загрљају налазила се главом М1!55 Тебе, сестра наша Енгле- 
скиња, велика добротворка, чију кошуљу (да споменем само 
пристојно парче рубља) и сам носим на својим витешким 
грудима. Покушао сам да се учтиво извиним. „АНепде2“ 
узвикнуо сам као у „конгену“. Али М!55 Тебе не допусти ми 
да изговорим на француском спремљену реченицу. „Госпо- 
дине“, рече она, „имаћете толико части да ми кажете своје 
име, јер хоћу да вас тужим“. Господо, ви ме бар познајете. 

— Као злу пару, Фикус. 
— Нисам се ја плашио ни од мерзера. 
— Доказ: две пуне године по болницама. 

— На страну то. Али све сам учинио да се оправдам. 
А кад сам видео да ништа не помаже, ја сам јој овако одго- 
ворио, дубоко убеђен, у осталом, да ћете ме похвалити. 
„Госпођице, мис Тебе“, рекао сам увређено, „ви баш по 
сваку цену захтевате моје име 2“ „Да“, одговори ми она „то 
"ми је потребно.“ „Е па лепо, пре тога ја вас молим за ваше 
име.“ „Моје име2“ упита ме она с чуђењем. „Али ви ме 
свакако морате познавати. ја сам мис Тебе.“ „Мило ми је, 
госпођице“, рекох клањајући се дубоко ис поштовањем. 
„Али иви мене, исто тако, морате познавати. јер, ако сте 
ви мис Тебе, ја сам... упамтите добро, ја сам мис Мене.“ 
Па сам се лупио по грудима, треснуо мамузама, поздравио 
је и оставио страшно збуњену под стрејом. 

— Ви сте бесмртно обрукали официрски кор, чији је 


« углед иначе пољуљан, — кида се пуковник. Ето на сваком 


кораку брукамо се. 

— Зашто, молим, господине пуковниче 2 Нисам је обе- 
шчастио, чак ни пољубио. 

— Е онда сте обрукали официрски кор, прекида зевање, 
па се бајаги љути риђи потпуковник. 

После се пуковник окреће зиду и наставља по стоти 
пут да прочитава једну исту страницу Крајцерове Сонаше, па 
га страшно притиска и мучи ова најновија брука официрског 
кора и још више флегматичност риђег потпуковника. 

Гледа тако пуковник у књигу и очима брзо прелеће 
неке врсте: „Ето и ја сам био таква свиња, а најгоре је 
било што сам проводећи тај скарадан живот...“ И мора да 
зажмури, јер не може да издржи ону нечувену и неморалну 
равнодушност потпуковникову... „Непријатељ у земљи, Бога 
му, шири се као у својој рођеној кући: бешчасти, господари, 
плачка, понижава. Башкари се, вероватно, у нашим сопственим 
креветима и... и наше га жене служе. А он, клада једна, 
звекан један, баш ништа: смеје се, увек добро расположен, 
пева, претура сваки дан два пут нешто по сандуку колико да 
ни о чем не мисли, шегачи се са овом дечурлијом, игра 
„дарде“. Интересантно је да тај звекан никад не помиње 
жену. Ама ниједанпут, ни у једној прилици та вера не рече: 

моја Лепосава, моја Аспазија, или Параскева или Ранђија, 
или како хоће, ћорава му страна, само да је спомене. А 
можда и нема разлога да сумња, можда је и она као и он ружна, 
незграпна, само једе и спава, тешка нека жена као вагон,“ 

Па нервозно премеће листове пуковник: „А ти плачи, 
сентименталиши, доказа немаш, и довека ћеш сумњати и 
кидати се. Па јест, и каквог, ђавола, доказа човек може 
имати, — мисли пуковник, — ми овамо, они тамо, ради ко 
шта хоће, нико о другом не зна. И оно, ја сам био свиња. 
И јесам и ја био свиња. Кашљем, тешем по целу ноћ, кеша 
матори, прошао кроз сито и решето, чекао човек мајор да 
постане па тек онда да се ожени, све преживео и оженио 
се тако рећи дететом, ћерку би онолику имао, а оно на 
Крфу само шта сам радио. Па после човеку криво ако 
жена... и што се у њој пробудила кокетерија, као овај 
Толстој што каже... Али друго је жена, Бога му, она мора 
да буде светиња...“ 

Па се искашљује пуковник и унезверено гледа по пави- 
љону, као да је нешто изгубио па тражи. 

А потпуковник опажа његове муке, потпуно га разуме, 
јер зна о чему мисли пуковник и ужива. 

— је л те, капетан Фикус 2 

— Молим, гос' потпуковниче. 

— О-в-а-ј, да л вам је познато или није: је ли мис 
Тебе жаба2 И ако јесте, зашто јесте, а ако није, зашто 

„није2 И зашто мис Тебе нема реп 2 

— Има овде један професор природњак, питајте га, 
господине потпуковниче. 

— Ама он је у ватри, има маларичан напад. 

Онда потпуковник устаје и, протежући се, укуцава неке 
сличице и певуши. Обично је заузет било каквим послом: 
претреса ствари у сандуку, вади их пажљиво једну по једну, 
савија, чибука корбачем и ређа; или по нешто крпи, ушива 
и причвршћује дугмад, па му у томе прође цело пре подне, 
а после подне игра „дарде“ са марвеним лекаром што болује 
од песка у жучи, псује на коњички начин, а има рњав носи 
једну трепавицу белу. 


У оном другом углу, супротном, ћућори нешто једна 
група млађих официра — неурастеника. Они су повучени, 

мирни и дисциплиновани. Кад неко прича, они се нагињу, 
праве грчевите покрете главе као да им је нешто тесно око 
врата, мичу раменима, мрште се, трепћу, гледају у нос или 
рамена, али ћуте и слушају. 

— Четрнаеста је била весела и славна година. Припај, 
Стеване, штогод из четрнаесте. 

— Па јесте, све нам причаш тужне ствари. 

== Лепо, из четрнаесте имам пун тефтер. 

Па се прибира неко време потпоручник Стеван док се 
не сети: 

— Ви памтите у новембру, кад је Поћорек разбијен, како 
се гурало. 

— Како не! 

— Тада смо једва стизали пешаке, ми артиљерци. Жељно 
све живо да понова види Београд после петнаест дана ропства. 
А кад је Космај пао, онда је настала кошија, трк, летење. 
Сав сам био израњављен од седла, јер се, ни дању ни ноћу, 
није скидало с коња. А командант мој, строг, страшан, не зна 
за душу: „Стеване, носите ово у прву батерију; Стеване, 
ово у дивизион; Стеване, ено вам једанаестог пука, видите 
ли онај гребен онде, што пре тамо и натраг.“ Па јурим тако 
између комора, кроз неку пешадију што маршује форсирано, 
прескачем ровове пуне лешева, изломљених пушака, разба- 
цене искрвављене спреме, стижем поворке заробљеника и 
опет бескрајне тренове што су закрчили пут, и све на мени 
бриди, а народ се дао у трк и, нећете ми веровати, видео. 
сам својим очима волове како касају. 

— Може, може да бидне. 

— И тако, браћо, све до Сланаца. Па ме ту позва коман- 
дант и нареди ми да пронађем подесву кућицу за преноћиште 
нашег штаба. Ајде, реко', једном да се дане душом и да се. 
испавамо као људи. 

Тако сјашем ја, поведем уморно кљусе, па пођем лагано 
кроз село да изберем згодну кућицу. Па сам за дуго зверао 
и меркао лево и десно, али никако да се одлучим. Тек при 
крају села угледам једну скоро окречену зграду и пред њом 
младу сељанку, сва се бели. Наслонила се била уз разваљен 
плот, а једра и чиста као за смотру. ја застанем, поздравим 
се с њом и кажем јој шта тражим, а она ме радо и весело 
уведе унутра и показа одаје. Разуме се да су ми се допале... 

Распоредим, дакле, све где ће ко спавати, кажем јој шта има 
да спреми, а све је погледам испод ока онако нареднички, — 
био сам онда наредник, — и разговарам с њом по сељачки. 

— Па како, снајо, прођосте од Аустријанаца 2 

— Не питај. Кињише нас душмани, проклети да су; то 
има да се прича, није нам лако било. Него, фала Богу кад 
дођосте. 

— Е, шта ћеш, дођосмо, Божја воља. 

— А ви јадници, ваше муке нигде 2 

— ја, ми тако: данас јесмо, сутра нисмо... А, овај... 
твој муж где је, је л обвезник он 2 

— Е мени јадној, заробили су га, проклети да су. Не 
знам, јадна, ни где ни кад, нити је писо. 

— А тешко чекати, јел 2 

— Тешко, није вајде, шта ћеш! 

— И ви жене чамите и ми људи чамимо, а младост нам 
пролази. 

— Ја, шта ћеш, пролази... 

— А'нако, Аустријанци како су се понашали, рецимо... 
овај, према женама... .нако 2 

— је л Швабе2 

— јес'. 

— Па како који, знаш разни су људи. 

— Па јес), право кажеш, него, рецимо, је л било што 
силом 2 

— Па било је, да ви'ш, и силом. 

— Е баш вам тако и треба. Ми наши, бајаги једна крв, 
па нас гледате ко Турке, к'о најгоре душмане, а кад Шваба 
притегне, ви се после сигурно кајете што сте нас отурали. 

— То јој ти подилазиш испод дуплог, јел, Стеване 2 

— Е баш си неки, па јес' и кајали смо се, вели она. 

И таман паде овај одговор згодан да се развије ствар 
с успехом, а чу се топот, и командант се појави, намрштен, 
праћен ордонансима. 

— Слушај, кад сви полежу чекај ме ено онде. 

— Е баш си ђаво. јел онде код амбара, баш онде 2 

У том стиже командант, а ја се одједанпут преобразио, 
направио важан, намрштио се, па јој издајем наређење: 

— Мораш, мораш имати сламе, снаја. Све ви, тако, нема, 
к'а Арнаути, а кад дође непријатељ, чик њему кажи нема. 


, 

— Ја како, вели командант и намигује на ађутанте. Само 


строго, Стеване! Види командант да сам збуњен и да има 
нешто. | 

После тога ја га одведем у собицу да му покажем где 
ћемо преноћити, а ушепртљао сам се па не знам шта говорим. 

— Овде ћете ви, господине пуковниче, знате довде, ево 
овде ађутант, а ја тамо. За пола сата можете већ лећи да 
спавате... | 

— Добро, добро, Стеване, како наредиш. 

А ја се увијам: 


— Не наређујем ја, господине пуковниче, зна се ко 


наређује. 

— Ја, ја, Стеване, зна се ко наређује. 

Па, после тога, разјурим се на све стране, само да се 
што пре сврше сви послови, па да полежемо: распоређујем 
ордонансе, копирам наређења, преносим депеше на телефону, 
издирем се на телефонисте, помажем куварима вечеру: 
разлетео сам се, једном речи, као полудео. 

— Е па није ти, брате, ни лако. 

— И тако, кад се смирише сви послови, полегасмо. 
Наредио сам, пре тога, ордонансима да сместа морају заспати 
и запретио да ћу сваког извести команданту на рапорт ако 
га приметим да се нешто врзма по дворишту. 

= Другим речима, вршиш осигурања за ноћни напад. 

— Ама чим сам легао, за"рчем сместа, учиним се да 
сам заспао као заклан. На патосу, преко пута мене, жмури 


командант, натмурен, строг, страшан, а поред њега уврнута. 


мала лампа чкиљи и помало осветљава његово црно лицеи 
ретке, мачорске бркове. Тако рчемо ађутант и ја у сва звона, 


а командант ћути; док, у ствари, мене подузела нека похот-. 


љива језа од слатке наде да ћу мало час стезати оно младо 
и чврсто тело сељанке, сигурно и само толико жудно 
мушких руку. 

— На ствар, Стеване, ако Бога знаш! 

— Кад сам мислио да је дошао моменат састанка, устанем 


опрезно, предвостручим се, као завио ме ужасно стомак, 


огрнем шињел, па кад сам био близу врата, бацим врло 
обазриво један поглед на команданта. 
Али поред све моје пажње да не причиним ни најмањи 


шум, и ако сам преко собе прешао као сен, командант ме, 


= 


« 

на моју несрећу, осети, па ме са отвореним крајичком једнога 
ока испрати до врата. Ја куражно изиђох, а врата зацврчаше. 

— Е сад, Стеване ! 

Па се слушаоци испружају и протежу, док Стеван вуче, 
један за другим, два дубока дима из цигарете од влажног 
дувана. 

— А напољу ветар бесан, луд. Мислио сам, подићи ће 
и однети и мене и амбар и цело Сланце, и бацити нас тамо 
негде преко Дунава, на аустријску страну. Под наспрешицом 
од дасака рзали су коњи и грискали сено, а ја сам пипао 
по мраку да разазнам где сам и спотицао се о разне пред- 
мете по дворишту. Кад сам најзад успео да се колико толико 
оријентишем, склоним се у једну заветрину, одакле сам 
уплашено гледао у ноћ, подрхтавао и чекао да се појави бела 
кошуља мога ноћашњег идола: Дао бих да ми се одсеку свих 
пет прстију на руци само да се забели. Али ње нема. Пола 
сата — ње нема, три четврти —– ње нема. Пристао бих да ме 
сутра дан разнесе граната највећег калибра, само да зашкрипе 
она вратанца и да је угледам како ми прилази... Али ње 
нема, и цео сат прође а кошуља се не забели. 

— Раџуге З!еуап ! 

— Их, Стеване, Бога ти! 

— Дуже нисам смео остати, јер ни најстрашнији случај 
дизантерије не задржава, признаћете, човека толико дуго на 
пољу. Разочаран и огорчен вратим се натраг у собицу. Како 
сам одшкринуо врата, дочека ме опет онај исти продирни и 
презриви поглед из крајичка оног одвратног ока командан- 
това, које бих са ретким задовољством ноктима ископао. И 
тако понова легнем на своје место. Проклињао сам и себеи 
сав овај варљиви живот. Увек је тако било, целога мога живота 
измицала ми је срећа у последњем, најлепшем тренутку. 

— Аћ, 5Зтеуап ! 

— Лежим, дакле, ја, и с времена на време кроз леву 
трепавицу погледам у команданта, па брзо зажмурим кад он 
мене погледа кроз десну трепавицу. ја не знам шта је он 
тада о мени мислио, нити ме се тиче; али док сам ја изми- 
шљао најстрашнија мучења за њега и замишљао како бих 
га раздробио, растргао, згазио као црва и растрљао да трага 
не остане од њега и оног пакосног ока, врата наше собице 
понова зацврчаше. 

Муњевито звирнем ка вратима, и за мало нисам вриснуо. 

— Јел оназ 

— Она... 

Брзо зажмурим, намрштим се, као спавам у највећем 
јеку; али ми се тело тресло као пред јуриш. 

— Јуначки, Стеване, не бој се! 

— Прикупим сву снагу и укочим се, али осећам је добро 
како гази преко собе на прстима и како ми се приближује. 
Одмах затим осетих и како ме додирну по очима један крај 
њене сукнене сукње, и како се преко мене нагиње да нешто 
дохвати, па се сетих да се више моје главе о ексеру налази 
окачен велики сељачки шал. Сељанка скиде онај шал и огрну 
га. Сад сам потпуно био заклоњен од команданта, те се усудих 
да отворим једно око. У том тренутку угледах је окренуте 
главе према команданту, свакако да се увери спава ли оно 
страшило или је будно. А тада (и тај тренутак немогуће је 
заборавити док траје овај варљиви живот) сељанка се 
саже, и док сам ја, предосећајући да ће ми се догодити 
нешто ужасно, жмурео свом снагом, на моме образу пуче 
један гласан као шамар, глуп, широк и пљаскав сељачки 
пољубац. 

— А-ла! 

— Учинило ми се, господо, да сам пао негде кроз патос, 
у подрум, амбис, пакао, шта ли, и тек кад ме она позва: 
„Пођи,“ па лагано, на прстима, изиђе из собе, ја се повратих. 
Али кадсемој поглед кроз леву трепавицу судари са пакосним 
командантовим погледом кроз десну трепавицу, ја видех 
мога Бога, ја сам био на чисто даћу колико сутра заглавити 
негде пешачки ров. Ни помислити нисам смео да изиђем за 
сељанком. И тако прође ноћ у највећим мукама. 

А сутра дан, рано, позва ме командант: 

— Наредник, Стеване ! 

— Извол'те, господине пуковниче. 

— Марш у другу батерију. 

Знао сам шта то значи: батеријски осматрач. 

Ја љутито појашем коња, који ме је чекао спремљен, 
џиднух га немилосрдно у слабину, па прескочих разваљену 
ограду. Кад сам се окренуо да бацим још један поглед на 
кућу, сељанка је стајала на вратима. Био сам озлојеђен, 

киван, нисам жалио да погинем тог тренутка, па у тој љутини 
продерах се да чује командант : 

— У здрављу, снаја. Крив сам ти, брате, што сам млађи 
од некога. 

Па онда ударим у кас право друмом за другу батерију. 

— То си ти, ваљда, помислио у себи. 

— Није, части ми, него сам баш гласно казао и чуо је 
командант. 

— Е, јеси сила Стеваве, није вајде, сила си, осветио 
си му се. 

И понова се испружају по креветима и протежу рекон— 


валесценти... 
(Н ставиће се.) 


ДРАГИША ВАСИЋ. 


ПОСЛЕДЊИ ДОМ. 
(СЕДМА ГЛАВА ИЗ РОМАНА ПИЈАНА ЗЕМЉА) 


Што га меће сиротиња још вазда у гладнике2 Што га 
увек још тим гадним именом назива2 Ваљда тек не због 
оних двају кућерина2 Та обе су му оне трошне, оронуле, 
криве. Та странцима чак изгледа, кад их виде први пут, да 
не стоје и да нису грађене од цигље, него да се наслањају 
на улицу и на плот, као грдни црни чамци на излокану обалу. 

Кроз ону прву ругобу, што цркава на сред града, никада 
не лутају ни комшијски пси: браве су јој под катанцем, над 
праговима муљ; прозорски јој капци мртвачки стиснути као 
веђе чудовишта гаднога у сну; из довратака и гредица 
избија дивље биље; са зидова и са стропа отпада црн креч; 
кроз мутна стакла провирују крпе утушкане; гуштери се 
сунчају у влажном ходнику; по дворишту, кроз трулу траву, 
миле змије и слепићи, а у врту буја репув, татула и рен. 

Понадао се он једанпут да ће моћи издати ту кућу под 
најам. Градила се нека пруга на царском имању, па је било 
дошло у град безброј раденика. Но залуду, кад се од њих 
нико поуздао није — чак ни да једанпут преноћи у њој. А 
лепо су га, још пре некад, световали људи: „Де, Илија, брате 
мили, поправи ту наказу. Требаће ти можда једном. Издаћеш 
је можда неком. А и грех је од Бога да зјапи тако пуста,. 

Та ја не могу већ да гледам, па како тебе срце не боли, 
како швоја душа може да отрпи!“ Но не само да их онда 
послушао није, него се још, као махнит, разгаламио: „Како 
да је поправим 2 Како да је обновим 2 Не може се та наказа 
репарирати. У темељ је срушити треба, и градити онде нову 
место ње. А толико новаца, засада, ја немам. Нека стоји док 
ми моји синови не одрасту!“... Но, ето му сад нове куће ! 
Ето му синова ! 

Има и голем виноград, на врху зараванка: виде се из 
њега буђав град, ливаде и река, и далеке врбе мутне воде 
Драве, — а није у њему подигао чак ни колебе. Прекрила 
му мишјакиња прегоне и пут; висок штир му обрастао коље 
и чокоће; кад позове, об јесен, суседе у бербу, понесу пушке 
на рамену, као да се спремају на цео дан у лов: пуна му је 
виноградина лисица и зечева. 

„И болник би се излечио онаким видиком, а ти тако, 
Илија, баш ништа не градиш... Ако нећеш и не можеш, 
продај ми тај виноград !“ говорио му сусед, грађанин, туђинац, 
говорио му свак. А њега ништа под небом толико не вређа 
као та реч, продаја, па се сав запали од немоћна беса када 
му је неко напречац спомене. „А што да продајемг викне 
избезумљен. Зар ти мислиш да ће ми доћи имање на бубањ 
Да то сви желите, ја знам већ одавно. Но ја нећу онде ништа 
да саградим. Разумите, људи Божји, кад вам српски кажем: 
неее-ћу!... Моји синови ће бити господа и богаташи, и 
подићи палаче себи, а не чатрље. Шта ми вас дан памет 
солите! Ваљда знам шта радим! ја за своје синове чувам 
виноград !“ 4 

Не живи старац у првој кући, на тргу, међ светом. 
Као твор се завукао у ону пуклу наказу што буновно лапи 
на крају влажног града. Та покрива големо, неравно земљиште, 
ниска као штенара и као подрум мрачна. Градио је, пре сто 
лета, Милован Бошњак, и нико је потом никад није преправљао. 
Сам господар Илија, одмах после женидбе, решавао се да 


је сруши и нову назида, али је непрестано одлагао рад, па“ 


никад није доспео ни једном да је окречи. Тако она сада 


„личи на разривен, заборављен магацин од дрва: забати јој 


испуцани, панте труле, врата раслимана; повенуле јој чувар- 
куће крај црног димњака, а тршчан кров јој разбарушен 
жао коса блатњава на пијаној глави. 

У РЕ Последњи Дом. КА 
Нема кућа после ње: она је последња. Тако се налегла 
постранце од града као да се неког плаши или нечег стиди, 
па изгледа да тоне у воду и муљ. У муљ што га наноси 
речица за њом. Она иста Мутњача за коју се лети не зна да 
ли тече унапредак или унатраг. Но с пролећа она набуја, 
_набуја тако силно да потопи равни простор од шума до 
планина, личећи туђинцу на-мутну воду Драву: Онда и крај 
ње, изненада, на час, све оживи. Онда жабе пресрећу путника 
у трави и чекају смело да им се приближи, па када му 
угледају поврх себе сенку, стрмоглавце скачу у рогоз и шаш. 
Онда над њом зује вилински коњици и уздрхтано трепте 
врх трске у сунцу, као живе крељушти од бисерних шкољки. 
Онда се и кућерина огледне у реци, окренута наопако, с кровом 
према глибу, и нише се у мутној води сечена таласом. 

Иза дома, на речици, као сакат усамљен ратник, куња 
трошна воденица, покривена влажном сенком високих багрена. 
Преко зиме и с пролећа, труне као леш: ни мишева у њој 
нема, ни мува, ни паука. С јесени, захучи. Изненада, у сутону, 
застење и захучи, бацајући кроз рит светлост из мутних 
фењера. Личи тад на заробљеног, спутанога дива што се 
залуд мучи да некуда пође. Сан ремети Бошњацима, буни 
вивке и дивље патке, и гони у ров сипљиве коње позних 
кочијаша. Но чим бане вихор с пљуском, напречац онеми: 
потоне јој хука у грому и тутњу. Тек када се, пред зору, 
небо разоблачи, и провире с црног свода преплашене звезде, 
зачује се опет њено мумлање кроз мрак. 

Пред кућом се издиже мали ћелав хум, на ком ваљда 
никад не би дрвета ни пута. На врху му стоји каменити крст, 
висок, танак, без натписа, као жедан пустињак у земљи без 
кладенца. Ко га је ту подигао, више се не памти. Да ли је 
неко ту сахрањен, више се не прича. је ли тај крстић вечни 
спомен Христу Божјем Сину, или само успомена на страшно 
убиство, више се у жупи не зна поуздано. Ваљда стоји од памти- 
века на том голом, празном хуму крст, на коме нема запи- 
саног никог, нити Божјег праведника, ни људског разбојника. 

Њихову кућу обасја сунце сваки дан последњу. Док се 
друге милују с блеском и одблеском, она лежи као мртвац 
у плеснивом хладу. Тек вечером, завучено у шуму за реком, 
што сунце на њу проспе млак жућкасти сјај, као одсев суза 
испод трепавица. Но зато ипак толико праха лети нигде 

нема као на тврдом, рањавом друму што стење пред њом. 
Прекрстио га дуги ђерам од мале градске малте као страшан, 
изнакажен, изманути мач, па сва кола зауставља и гони у 
ред: од зоре онде бучи телад, ржу коњи, грокћу свиње и 
галаме петли, и људи се узрујано с малтаџијом пру. Но по. 
зими, у ноћи, уз дом нема близу никог, ни човека ни дивље 
звери, ни птица ни буба: прескачу му коље лисице и вуци, 
и правце јуре у туђе стаје, јер знају по предању да у њих 
ништа нема. Само каткад, за смрзави, кад престане мећава и 


ветар се пресели с ону страну Драве, па изађе црвен месец · 


врх слеђеног хума, зачује се иза куће јаук и кукање. Да ли 
од леда што не може да стане у реку 2 Или од ропца усам- 
љене воденице старег Од чега Од чега се чује за њом по 
ноћи стењање2 јер није варка ни обмана. Чује се јасно. 
Неко цвили и кука за њом, у зиму, за таме. 

Са улице је ограђена летвама и прошћем, али се врата 
од авлије не држе крепко, но притежу до дна земље и посрћу 
у глибу; и није да се обрећу тихо око крупних шарки, него 
циче и уздишу као тешки болесник што се једва креће. Кад 
се широм растворе под ударцем руке, укаже се големо, 
збркано двориште, које личи на отклопљену будаласту главу. 
У једном углу му леже, у рђи, колечка, крај блатњавих, 
испретураних плугова и коса, а у другом се згурила широка 
хлебна пећ, уз коју плази грнало као црно копље изгубљеног 
стега. На среди се збила хрпа земље и тамног песка, дове- 
зених за поправку дома и плотова, што гњије на снегу и 
киши већ двадесет лета. Поред ње је калило ' копано за 
свиње, у коме се брчкају патке од јутра до мрака, али увек 
препуно воде из плитког студенца, чији ђерам залуд чека да 
некуд падне: на леђа му се попео грдан зелен маљ, па му 
не да ни да живи ни да издане. 

На лакат је грађен њихов мрачни дом, па је препуњ 
нрозорчића, стубова и врата. Двоје труле степенице воде у 
ходник, но кроз онај први улаз са великим луком, око ког се 


свио већ ћелав бршљан, ваљда није никад прошла жива људска · 


душа: стоји чврсто замандаљен још од памтивека. Свако ко: 
им дође пролази кроз кујну. Но та празна собурина само се 
зове кујном, јер се у њој већ одавно кувало ништа није. Зове 
се тако само због банка, и због тањира и тепсија, и због 
квака у димњаку, на којима нема меса што се суши зими. 

Лево од те назови - кујне, протеже се и зева соба у 
којој они живе. На сред ње се поводи и клеца хром сто 
што се може продужити од зида до зида: Бог га мили знао 
како је саграђен када крије у себи толико дасака. Покривен 
је дебелим, мусавим столњаком, препун мрва од тврдог хлеба, 
неиспијених чаша с водом и коштица од шљива. Опкољен је 
са десетак плетених столица што су се збиле око њега, у 
страху и реду, као деца напуштена око храброг старца. 
Гледају их са зидова неуоквирене шарене слике, прибијене 
зарђалим чавлима без главе. На једнима, млади ловци, угле- 
давши пред собом зеца, завукли се иза пања, па гађају сами 
у се у страху од звери. На другима, ћелави старци клече 
испред жена, и љубе им усплахирено дуг свилени скут. На 
трећима освајају Срби од Турака град, па ни један Србин 
мртав, а Турци се ваљају по земљи као на ветру жир. Кад 
наиђу чија деца са молбом из града, толико се загледају у 
ту панораму да ни једно не пази на неравни под, па увек 
неко од њих падне или, бар, посрне. једино се још држи у 
снази велик жућкаст сат, што шетуца у прочељу, поврх 
главе домаћинове, тичући му хладном куглом ужагрени врат. 
Да ли је жућкаст због старости, или му је таква боја откад 
је на свету, не зна се сигурно. Тек је још вазда кочоперан 
и храмље без станка. Кад закасни, кадикад, за десет минута, 
ражљути се страховито, и вас разгалами: откуца тада у 
силној журби по тридесет сати. Но тај напор га тако исцрпе 
да је после по цео месец приморан да ћути. Није више за 
њега срџба: све чешће побољева. Прехладио се на мртвој 
стражи у вечитом бдењу. На вратима од те собе у којој 
он куња, шарке су спале а даске пукле, па сурја кроз 
њих студен целе Божје зиме, као кроза отворене старе 
ране бол. 

Из те собе где они живе, улази се у ону где спавају 
стари. На сред ње су две постеље и бледо-црвен саг, а на 
зиду Сеоба Срба и Цар Николај Други. Столице у њој нема 
ни једне, него две наслоњаче дремају у куту, а место стола 
трепти сточић на коме су наочари, грдна лула и књижица 
за приход и расход. Таванице су окречене, под изрибан, а 
гвоздена пећ и браве до сјаја углачане, но тканине су избле- 
деле и ситно порозане, као кожа у напаћених, уморних 
старица. Одаја се не ветри често, па је пуна горког, буђавог 

мириса што сећа на трулеж крпа и јабука. Кад туђинац крочи 
у њу, — а то се ретко збива, — обзире се да не седи поред 
окна бака којој треба да притрчи и пољуби руку. И све му 
се чини да негде преде мачак, и да је скривена преслица у 
куту. Но кад види да у њој нема ни мува ни стршљена, досети 
се да ту гине већ и силни хлад. Све је у њој повенуло, 
спало и заспало. Прозори јој гледају за кућу у коров, па 
никад на њих ни петао да скочи и кукурикне, а с пролећа 
се последњи снег топи пред њима. И монах би се заплакао 
да у њој испашта. И роб би се побунио да чами у њој. 
Преврнуо би се од тишине ту ваљда и леш. 

До ње је соба девојачка, која се тако зове обичаја ради, 
јер у њој одавно нико не пребива. Бели су јој и јастуци, и 
чаршави, и завесе, — све; чак јој је и леген од белог порце- 
лана и, врх њега, пешкир од танких кавезлија. Била би та 
соба најлепша од свију да није тако опљачкана и прахом 
засута. Опљачкана је она зато што су из ње, у друге собе, 
преносили ствари којих није доста било, јер нису могли да 
купе нове због мало новаца. Тако се на једном зиду јасно 
види траг да је ту стајало некад огледалце, пренесено у 
предњу собу, где је Г. Жарко Мојић, у тешком пијанству, 
све полупао једном лане, о слави, у поноћ. још више се при- 
мећује да је из угла, поред врата, извађена пећ, однесена 
у собу Проки, кад се од оца оделио и почео живот за се, 
јер је овде, у девојачкој, остао разривен и раскопан под, а у 
зиду црна јама, затушкана хартијом и трулим крпама. Како 
у њој нико не живи, нико је и не чисти, па јој је све запр- 
љано и прахом посуто, тако да се ни једна боја више не 
познаје. Но ипак је најпрашнији танушни пешкир на коме је 
извезена Косовка Девојка. Кад је овде стављен пре тридесет 
лета, стављен је био зато да собу надичи, али се од тад“ 
уморио од дугог стајања, па сад виси покуњено као на врх 
града побеђени стег. | : 

За Прокину одају су просечена врата право из ходника, 
да не би никог бунио кад ноћу позно дође. Нису давно просе- 
чена, јер се још познају ударци будака и како су отпадали 
опеке и леп. Ћелија је мала. Нема у њој ништа друго сем 
уског кревеца, простог стола од дасака и две столице, које 
је, од рогоза, оплео Прока сам. Орман не уме да направи, 
па му одело виси на рафу од дугих ексера, — али само 





Последњи Дом. 19 





радно: свечано му стоји у соби код мајке. Широк прозор, 
без завеса, гледа у врт и живицу,/ као мутно око што нема 
обрва. Под је чист, но го, и тек испод кофе лежи асура, 
преко које извирује дрвено сандуче, некадањи Прокин шегртски 
ковчег. На столу је лампа, на зиду огледалце; на постељи. 
црно ћебе, а с обе стране од дувара дижу се стелаже, улег- 
нуте од премногих увијених књига. Врх њих су прибијене 
четири слике, и све без оквира: у средини Обилић Милош, 
с десна Прокин брат Милутин, с леве стране Маркс, а изнад 
свију Маришка. Одмах, чим се крочи у ту ћелију, види се 
да у њој живи мушко, радник и чистунац. 

Имају они и две собе сасвим друкчије. Те гледају на 
улицу, свака кроз два прозора, као бића оронула, но још 
увек горда. Између себе, кад су сами, леву зову предњом собом, 
али пред туђинцима, одувек, салоном, У једном углу њеном, 
сјакти се углаисан, безбојан клавир, а у другом издише диван, 
који у ропцу застење ако се на њ спусти и нејако дете. 
Између њих се кочопери висок троножац, на ком стоје два 
свећњака, отворена табакера пуна цигарета, крупна шкољка 
за пепео и расклопљен албум слика градова и села. На 
пречази тога стола, леже широм разбацане фотографије, 
Илијине, његове жене и деце, рођака и пријатеља, и силне 
анзихтскарте глумица, цвећа, славних људи и дивљих животиња. 
Све то гледа, с једног зида, Отац Никола, а с другог Душан 
Силни. Но док Светац благосиља и добре и зле, Цар се 
- с коњем устремио, намрштен и нем, да их згази од једног 
маха и главе им одруби. И одиста, збива се каткад по ноћи 
нешто у салону. За олује и мећаве, у језивој тами, зачује се 
из њега хуктање и шум. Да ли зацвили у кандилу осушен 
фитиљ, који каткад забораве пред ноћ да угасе 2 Или потрчи 
преко стакла, може бити, миш, — преко стакла полупаних 
пехара и боца што не склоне одмах кад им слава мине 2 Или 
се препиру, можда, глумице и свеци, и краљеви, и рођаци, и 
афричке звери, што заједно спавају на сивом картонуг Или 
ветар, отворив прозор, закотрља ствари Ко им лупа, за 
мећаве, ноћу, по салонуг Стари Бошњак се свагда дигне и 
оде да тражи, но залуду кад не нађе никада ништа. Баш на. 
против, чим се он приближи к вратима од салона, напречац 
умукне тутањ иза њих. Врати се љутит и, псујући, заспи у 
своме собичку, мислећи да га обмањује његов слаби слух. 


о 

Но и после, сваке ноћи кад бане олуја, чује из те собе прасак 
и рушење. Распада се нешто у њој. Распада се. | 

Ретко когод да заиђе у ону до ње. Чак је зову сви 
последњом, и ако је прва. Кад су им некад долазили владике 
и жупани, ни они нису допрли даље од салона. Кад сад позову 
родбину к себи на свечарство, часте их у ћумезу у коме 
сами живе. Ова је увек закључана, и капци јој од улице 
сасвим притегнути, па не може никад у њу нико да завири. 
Старац не допушта. „Ту где сам се ја родио, ту где сам се 
ја венчао, и где ћу да предам душу Господу у руке, не дам 
да ми свака хуља ногом закорачи!“ каже кад га упитају из 
града радозналци зашто држи под кључем собу „прву а пос- 
ледњу“. Но не каже све. Сви што их је записала читуља 
кућевна, — Милица, Петар, Јефимија, Угљеша, Војин и Милован, | 
Познан, Добран, Евгенија, Живко и Дионизије, — живели су 
у тој соби само у свети час: при рађању и умирању, за 
прошевине и прстена, о свадби и крштењу. Зато је и друкчија 
од свију осталих. Зато у њоји има што ни у једној нема... 
Полијелеј на јасном своду; на поду мек саг; кристалне чаше 
на етажеру, посуђе од сребра у ладицама, вез и чипке у 
орману, а на зиду икона опточена златом. Ту им леже 
покрови од танких кавезлија, спремљени за старе кад им дође 
смрт; убрадачи од срме што их носе младе када иду прве 
зиме на службу у цркву; стара књига о барањском деспоту 
Стевану и јаворове гусле са српском тробојком; сребрни 
нож и седло далеког једног претка који је, на коњу,. препли - 
вао реку, бежећи, с јединцем на крилу, пред четом Турака; 
и жути дукат што им га је дао Карађорђе, кад је код њих 
преноћио, прешав преко Драве... Никад није туђа рука такнула 
те ствари, а и неће док је старац при својој јасној свести. 
Но сам их прегледа. Прегледа их, већ одавно, и у исти час: 
недељом кад свањива. Зашто тада, не зна нико, па ваљда ни 
сам, но то му је прво што чини када се пробуди. Умијесе и 
очешља, обује чизме и навуче свечано одело, па уђе голо- 
глав у ту собу, као у олтар. Одшкрине капак на прозору, 
скине прах са ствари, и застане поред врата, укочени нем... 
Над градом се ори звоњава са цркве. Улицама одјекују кораци 
од људи што журно, у гомили, иду на јутрење. Врх планине 
букти васкрснуло сунце и пали над шумом стуштено обзорје. 
С винограда бежи магла. У пољу се дижу шеве. Огледају се 

у. Мутњачи ласте и облаци. Застао је и ветар да погледа 
славље. Разлеже се, разлеже се. звоњава са цркве... Нестаће 
скорим тих утвари. Види, нестаће их. Оног дана када склопи 
уморне очи он, неко ће их разбацити широм Божјег света, 
и неће се можда знати ни да су билету. Ко ће после да их 
чува 2 Синови 2 Не чувају ни себе, а не стари завет. Већ сада 
му у лице кажу да Карађорђе није никад ноћио у њих. А 
шта ће бити истом онда кад млађи узме Мађарицу, Маришку 
служавку, а старији ко зна кога из белога света Сигурно 
ће говорити да им није сачувао ни крова над главом, али 
да је булазнио кад је био пјан како му је предња соба препуна 
утвари. Биће их оца стид. Млађи, Прока, од малена, бунави 
о правди, и учи друге место себе, кујући туђе гвожђе, а 
старији, Милутин, поред свију школа, звижди и на правду и 
на стари завет: њему је све лудо, и опет све мудро, подсмева 
се и једном и другом, не волећи и волећи све људе под 
сунцем, — где би они сачували старинско предање! А како 
га је чувао стари! Како га је волео! Дошао је толико пута 
до просјачког штапа, а никад није ни помислио да прода 
свој завет: пре би дао ђаволу рођену своју душу, него што 
би некрштеном продао утвари. Будала! Лудак! Нестаће их 
још срамније: с поругом и клетвом. Спаса им више нема. 
Остаје му само једно: да их скупио поноћи, потаице, кад 
нигде нема људске душе будне, па да их однесе у врећи до 
реке, и баци их у дубину, а за њима да се одмах и сам 
стрмоглави. Јер коме их чуваг Зашто их надгледа 7 Нестаће 
их једног дана. Нестаће их... Чује хуку, но не слуша. Види 
светлост, но не гледа. Стоји крај врата као сенка. Утире сузу. 
Ћути... Над градом се ори звоњава са цркве. 

Залуду се старац јада. Залуду се тужи. Остала му кућа 
у граду последња. Да ли као Божја казна и страшно зламење 2 
Или по вољи Усудовој и људској пакости2 Већ ни роде не 
свијају на њој крупна гнезда. Већ и ласте око ње све ређе 
облећу. Прекрива је с неба сенка, а са земље буђ. 

Шта је чека2 У шта иде2 На што се спрема2 Да ли 
ће се угушити у дубоком глибуг Или ће је разнети вихор 
у ноћи којој страшној 2 : 

Њене јаме са забата гледају у свет као очи ископане 


малаксалог џина. 
МИЛАН КАШАНИН. 


МОНЕ: 


ГОСПОЂИ ИВАНКИ А. ДЕСПИЋ. 


Овде, испод греда што вековно чело 
Подижу и мотре море и бродаре, 

С маслиновим дрвљем прибило се село, 
Ћути. Ветар љуља по жалу шеваре. 


Изронио месец иза крша горе. 

Ужба. С два три жута једра затон спава. 

У позлату меку обукло се море, 

Па се до дна види сва ширина плава. : 





Море! ја ћу сада пренети на платно 

Једну слику с твога дна, с колевке твоје — 
Причали су мени да у теби златно 

Неко место има а где нимфе стоје. 


Старче, вози! Нека низ то море сјајно 
Твоја весла грабе к'о два твоја крила. 
Тако! ја ћу доле гледати да тајно 

Место нађем где би која нимфа била. 


Стани! Ено једне! На гривама траве 
Где с крељушти риба рудо злато сева, 
Сама, забачених руку више главе, 

С лотосом у коси, гледај како снева ! 





Не миче се. Вео до бедара смакла; | 
Као потонула статуа, сва бела. 

У њене ђердане, кроз водена стакла, 

Пробила се лако месечева стрела. 


Не видиш ли, старче, бурме и опале 
По одру, где она наузначке спава 2 

И како је сврх ње пала у корале, 
Па дршће и гори једна звезда плава 2 


О блеска! О дуга! Рекао бих: саме 
Оно трепте круне, жезла, адиђари, 
Прстење и гривне, па зову и маме 

С њима да бродове препуне бродари... 


Музо! Узми кисто и почми! Нек твоја 
У заносу машта плане ко порфира ! 
Па у слици нимфе да заигра боја 
Седефа, циркона, злата и сафира,.. 
| АЛЕКСА ШАНТИЋ. 


ПЕСМА ДУШЕ. 


Планина је душа моја што облаке себи вуче, 
А град бије 

Из њих свије, 

Сева и гром врхе туче. 


Каткада је сва у снегу, нити има кога цвета, 
Само стреми, 

Само неми, 

Сврх понора овог света. 


Ако који жедни путник њој се сврати у те дане, 
Сва ће врела 

Наћи свела, 

И к'о костур сврх њих гране. 


Али негда врси њени пробију се испод тама, 
Па сви горе 

К'о луч зоре. 

Сврх крстова и сврх храма. 


На тимору њезиноме празници се светли јаве, 
Змај огњени 

Шпиља њени' 
У висине сева плаве. 


Она тада стабла тресне и просипље хрпе цвета, 
Са свих страна | 
Својих грана, а 
У поноре овог света; 


Пева, врхом дотиче се Божјег скута и рукава, 


· И сва чиста 


Тако блиста 
Под шатором неба плава. 
АЛЕКСА ШАНТИЋ. 





ТРИ ПЕСМЕ. 


РЕФРЕН. 


Знадем за неме сутоне, 

Где сав шум земље нестане — 
Где срце за час престане, 

А душа завек утоне. 


Знадем за ноћи звездане, 
Где се сва светлосг пролије 
Да чашу туге долије, 
Отвори бола бездане. 


Знам љубав кад се усели 
У срца сјајне палаче, 
Па тужна песма расплаче, 
Радосна песма уцвели. 


Знадем за часе чамотне, 
јесени горке, згружене: 
Све ствари стоје здружене, 
Само су душе самотне. 





Х СЕТА 
И давно траг људи куд неста, 
још широм по пољима плину — 
Сав горки мир песме што преста, 
И мирис од жетве што мину. 


И давно мрак падне већ вани, 

И задњи лик ствари се затре — 
А цврчци од сунца пијани 

још кличу за подне од ватре. 


Све траје на великој њиви, 
Све једном што суза нам зали; 
Јер стократни живот проживи 
Све оно за чиме жали. 

И срца мру, трошна међ свима, 
И ташта и противуречна — 

Но оно што на дну њих има, 
Све само су делови вечна. 


И траје све, као из клетве, 
Кроз празна и печална места — 
Сав мирис далеке жетве, 

И горки мир свега што неста. 


ПАДАЊЕ МРАКА. 


У тужном оку сунцокрета, 
Што немо прати неба блудње, 
Ту су све жеђи овог света, 
Сва неспокојства и све жудње. 


Шуме у страху свом од мрака: 
Бог је помало све што зари; 
И светлости је једна зрака 
Мера и цена свију ствари. 


Све је што живи на дну тмине 

С проклеством немим на свет пало — 
Све што не гледа у висине, 

И није једном засијало... 


С истока краљи, обучени 

У тешко злато, стоје плачни; 
И жреци сунца, наспрам сени 
Просјачки вапе у час мрачни. 


Те тужне очи сунцокрета 

У мом су срцу отворене — 
Али су сунца накрај света, 
И тихо слазе мрак и сене. 


Помреће ноћас широм врти, 
Двореди сјајних сунцокрета, 
Али ће бити у тој смрти 
Сва жарка сунца овог света. 


Ј. ДУЧИЋ. 





ПРИ |“ 


У РУ 


СТРАЖИЛОВО. 


Лутам још, витак, са осмехом мутним; 
прекрстим руке, над облацима белим; 
али, полако, сад већ јасно, слутим 

да умирем, и ја, са духом потамнелим, 
тешким, невеселим., 


И овде, реку једну, 

видим, над својим телом, 

да хлади земљу сребрну, непрегледну. 

А, кад ми распе трешње, по духу оболелом 
и, крај Месеца, и овде, звезда заблиста: 
видим да је, од страсног, прераног умирања, . 
моја и туђа младост горка и једна иста. 


И, место своје судбе, са ужасима новим, 
сусрећем давни живот, болан и прозрачан; 
а, кроз сву земљу, свилену и прозирну, 
чим, уплашено, спустим девојачко тело, 
кроз маслину мирну, 

видим, далеко, опет лишће свело 

и завичај облачан. 


И, тако, без кретње, 

туђину пољупцем дижем у ветрове пролетње. 
И, тако, без знака, 

драгану дозивам голу из меког, тосканског мрака: 


А прах, све је прах, кад дигнем, у вис, руку 

и превучем, над провидним брдима и реком; 

а неизмерно слабе, све те трешње, што се вуку, 
са мном, по свету, са земљаним лелеком. 

И, тако, без таме, 

дух мој, ипак, у мрачан сан увија ме. 
И, тако, без имена, 

истом жалошћу пуним тела изљубљена. 


Лутам још, витак, са осмехом мутним; 
прекрстим руке, над облацима белим; 
али, полако, сад већ јасно, слутим 


да умирем, и ја, са духом потамнелим, 
тешким, невеселим. 


Лутам још, витак, са шапатом страсним 
и отресам чланке, смехом преливене, 
али, полако, трагом својим, слутим: 
тишина ће стићи, кад све ово свене, 

и мене, и мене. 


И овде, без боје тајне, 

ни једне воћке нема, 

небесне оне горке боје, тавне и бескрајне. 
А, кад разгрнем долине, рукама обема, 

и откријем дна бездана, сребрна и бела, 
на дну је опет жалост, нејасна и лака, 
као да је из мога, изљубљенога тела. 


И, место сребрних пруга забрежја и река, 
сусрећем, као у сну, уморне мисли своје. 
А, над трешњама и младим вишњама, 
тамну и дугу маглу, што се свугде шири, 
у живот пред нама, 

где се страст, полако, у умирању смири, 
и чула упокоје. 


И, тако, без реда, | 
младост увијам миром снегова и леда. 
И тако, без пута, 

у, моје миловање по умирању лута. 


А мир, све је мир, кад распем што је било 
ги приклоним главу на оно што ме чека: 


Стражилово. 





на цео један крај, са ког се вино слило, 
и смех, и дивна бестидност далека. 


И, тако, без мора, 

прелићу живот. мој зорама Фрушких Гора. 

И, тако, без пића, 

играћу, до смрти, скоком сретних, пијаних бића. 


Лутам још, витак, са шапатом страсним 
и отресам чланке, смехом преливене, 
али, полако, трагом својим, слутим: 
тишина ће стићи, кад све ово свене, 

и мене, и мене. 


МИЛОШ ЦРЊАНСКИ.. 


Фиезоле, маја 1921. 


ПОНОЋНА МИСА. 


Божић и његова звона, тамо далеко, 

Зову кроз ноћ, кроз шуму, 

Гласом који јеца... и 

Устасмо од топлога стола; 

Ти си, опет, чула само славопој Цару над царевима, 
А ја сам слушао, с прага, кроз језиви ветар, 
Очајну Наду како виче у помоћ... 


Онда узесмо огртач и буктињу; 

— Снег је бесно завејавао трем —; 

ја сам задигао јаку, ти си навукла вео; 
Па пођосмо, по ноћи, према Звезди, 
Старим кораком предака, на позив звона. 


Њиховој песми, тамо, кроз фијук ветра, 

Корачали смо напоредо, путем куда су често, 

Под младим месецем или сунцем на заходу, 

Наше сенке, пред нама, напоредо, ишле, 

— Куда смо ишли за нашим сенкама што су одмицале 
(Којој мети 2 чега ради 2) пригнуте једна другој —»; 

Ти си певала рождесшво; ја сам корачао занет. 


Врата су отворена; али је црква пуста. 

Наги Бог кога је заодео човек 

Плаштом својих снова, скерлетом своје радости, 
Дрхтао је, пред нама, у дрвеним јаслима. 

— Ти узе сву своју душу и принесе му је... 

А ја зажелех, посвећени свештеник Речи, 

Да оденем божанско Чедо у сјајну ризу, 

Да му се поклоним, као краљ са Истока, на коленима. 
-— Ти си му тихо говорила: Спаси нас, Божји Сине!... 


· Вратили смо се голим стазама. 





Поноћна Миса. 31 
ја сам мислио: Зар залуд би наук о љубави 2 
Христе, ево је ноћ увек иста: 
На челу нам је Срам као у исконске дане; 
Реч хули а Мржња побеђује; 
Зар смо живели тога ради 2 
Чему се надаше наши силни и нежни оци 2 
Зар примисмо лучу живу, да је предамо 
Угашену, сред тмине коју она обасјава 2 
Зар нам је нада зато дата да нас у очај води 2 
— Али теби се чинило да чујеш, у тишини, 
Анђелске гласе како певају изнад њива. 


«Превео с француског М. И) ФРАНСИ ВИЕЛЕ-ГРИФЕН. 


ЕНГЛЕСКА ДРАМА И СРПСКА ИСТОРИЈА. 


У Средњем Веку драма је имала и друкчију сврху и 
друкчије предмете од оних које ће имати у модерном друштву. 
Свет који се износио пред позоришне гледаоце био је свет 
из Библије и легенада о свецима. Оживљавани су догађаји 
из светих књига, и поглед се управљао к небу. Извор из 
кога се добијала грађа био је врло дубок, али није имао 
оне ширине коју ће достићи с појавом модерне драме. И у 
завршној фази свога развића, средњевековна драма била је 
ограничена у главном на живот душе са религиозне и фило- 
зофске тачке гледишта. 

Тек пошто се свет упознао са трагедијама Софокла, 
Еврипида и Сенеке, тек пошто је Аристотел завладао и духо- 
вима књижевних критичара као што је то био учинио са 
филозофима, позоришни писци почели су смелије бацати 
поглед па земљу. Човек, са својом земаљском судбином, са 
својим земаљским радостима и мукама, постаје предмет драме. 
Извор драмских предмета шири се, и историје свих земаља 
пружају грађу модерном драмском песнику. 

Али сви модерни драматичари нису имали исту 0 
у избору предмета за своје комаде. Класичари, који односе 
победу у Француској, постају робови трију правила о једин- 
ствима, и на тај начин сужавају своје поље драмских предмета. 
Корнеј и Расин нису могли бити тако разноврсни као што 
је то могао бити Шекспир, или Бомонт и Флечар, или Марло. 
И ако има неколико сјајних изузетака (Сид, Аталија, Естера, 
итд.), ипак се може слободно рећи да су и Корнеј и Расин, 
у већини случајева, вајали своје величанствене фигуре од 


"У Српском Књижевном Гласнику од 1 априла 1921, Др. Војислав. 
Јовановић написао је један интересантан чланак, под називом Српска 
историја на енглеској позорници у време Шекспирово, који ме је и навео 


на мисао о истраживању енглеских драма са предметима из српске 
историје. 

старог класичног материала. Међутим, Шекспир је узимао 
своју грађу где год му се она нудила својом привлачношћу: 
из старих енглеских хроника, из италијанских и шпанских 
новела, из грчких, римских, данских историја. Из његове 
душе, слободне од сваког притиска књижевних теорија, 
растао је, као што расте у природи, Човек у свој својој 
лепоти и грозоти, и откривао најтајније кутове свога срца, 
узимајући облик најразноврснијих личности, почевши од кра- 
љева, па надоле све до крпача и гробара. 

За време најраскошнијег цветања енглеске драме, позор- 
ницом су владали романтичарски јунаци. Они су долазили из 
прошлости свих народа, изумрлих или живих, свих векова, 
Старога, Средњега и Новога. Разуме се да је појава једног 
огромног броја од њих од безначајне вредности за књижевну 
историју; али тек, они су значили љубав за интересантне 
догађаје, било познатих, било непознатих народа. Овој роман- 
тичарској страсти имамо захвалити што се о нама Србима 
проговорила по каткад по која реч на позоришним даскама 
у Енглеској, у доба када смо ми били турско робље. 

Од почетка развоја модерне енглеске драме било је 
комада из живота балканских народа. Нарочито су Турци 
привлачили велику пажњу. Они су у то доба били моћна 
. ратничка нација, пред чијим је фанатизмом прсло као меху- 
рови неколико хришћанских држава. Својом чудном вероми 
обичајима, својом раскоши и сјајем источњачких боја, они 
су јако дражили маште западних народа. Отуда један велики 
број драма које носе називе турских султана и великаша. 
Само не треба бити у заблуди о вредности тих комада. 
Драматизовање и турских, и српских, и албанских и грчких 
предмета било је остављено малим писцима, чија су дела у 
већини случајева падала у заборав после прве преставе. Камо 
среће да је Шекспир случајно наишао на историју Косовске 
Битке, и створио једног Обилића или Лазара: ми бисмо одавна 
имали много више пријатеља у свету. 

Од средине ХМГ века, па до краја ХУШ, а то ће рећи за 
два ипб последња столећа нашега робовања, има код Енглеза 
свега неколико драма које стоје у већој или мањој вези 
с нашом прошлошћу. У другој десетини ХУП века написана је 
трагедија Одважни Турчин или Мураш Први, на коју је први 
скренуо пажњу Г. Војислав Јовановић. Три последња чина 

догађају се на Пољу Косову, 1389; а главне личности су 
Мурат, Обилић и Цар Лазар. Средином ХУШ века има три 
трагедије о Скендербегу; а пред крај истога века изнесена 
су на позорницу два комада, једна комична опера и једна 
трагедија, у којима се радња догађа приликом опсаде Београда. 
Поред тога има памена о једном Скендербегу од К. Марлоа, 
из последње четврти ХМ века; а такође и о једној безначајној 
комедији од непознатога писца, у којој је неки Антоније од 
Рагузе једна од главних личности. Све ове драме, осим две пос- 
ледње од којих је прва пропала, а друга сачувана у Бодлијан- 
ској Библиотеци, налазе се у Библиотеци Британског Музеја. 

Драма која има највише интереса за нас Србе, јесте 
Одважни Турчин. МИ ако носи име турскога Султана, Милош 
Обилић је несумњиво њен главни јунак, зато што наше 
симпатије остају на његовој, а не на Муратовој страни; и то 
не из народносних разлога. 

Одважни Турчин или Мурат Први, од Томе Гофа, маги- 
сшера филозофије, студента из Крајст Черча у Оксфорду. 
Играна од стране студената поменушога дома (Друго издање). 
Лондон. 1656. — гласи насловни лист ове трагедије. Ко је 
био Тома Гоф, и како се десило да студенти Крајст Черча 
на Оксфордском Университету играју један комад о Боју на 
Косову 2 

Тома Гоф, рођен 1591, отишао је у Оксфорд да се ода 
теолошким студијама. У то доба се рано долазило на Универ- 
ситет. Милтону је било око седамнаест година кад је дошао 
у Кембриџ, а Францису Бекну (Васоп) још и мање. Гоф је 
дакле могао ући у Крајст Черч око 1610. Теологија је у ХУП 
веку привлачила највећи део најнапреднијих младих Енглеза, 
и можда Енглеска никада није имала тако спремно свештен- 
ство као тада. Природно је што је Гоф, који је извесно био 
даровит, пошао за општом струјом. 

Живот студентски текао је мирно и тихо, осим за време 
чувених нереда који су по каткад избијали између грађана 
и студената. Мало звоно са колешке капеле одјекивало би 
свакога јутра и вечера кроз колешке просторије, и млади 
људи у кратким, црним огртачима хитали би на молитву. 
Дан би био испуњен предавањима, дискусијама, студијама и 
спортовима. Увече би, после молитве на латинском, почињала 
заједничка вечера. Студенти за својим столом, старешине и 

професори за својим, сви у црним огртачима, разговарали 
би без велике граје, док би са тамних зидина, из својих 
дрвених или позлаћених оквира, очи давно умрлих мастера 
и доктора у црвеним тогама укочено и озбиљно гледале у 
млади нараштај. 

Гоф, који је врло успешно завршио своје студије, морао 
је бити ваљан радник. Уживао је глас доброг песника. Веро- 
ватно да је много читао и ствари које нису спадале у његову 
струку. Тако му је била дошла до руку и интересантна исто- 
рија турскога царства, од Ричарда Нолиза. Прво издање 
Опште Историје Турака штампано је 1603, а друго, које 
није последње, :610. Обадва су великога формата, и личе на 
наша старинска јеванђеља. Слова су читка и крупна, тако да 
их је врло пријатно гледати. Број страна прелази хиљаду. У 
тој историји говори се прилично опширно и о Србима, кад 
год су били уплетени у важније догађаје на Балкану. Нолизова 
историја била је'у опште врло омиљена лектира, а показала 
се као богат извор из кога су многи драматичари црпли 
догађаје. Она је од много веће стилистичке него историјске 
вредности. Разуме се да увек треба имати на уму да је писана 
у самом почетку ХМ! века. Занимљиво је поменути да је 
Доктор Џонсон јако ценио њен стил. А Лорд Бајрон, не 
дуго пред своју смрт, писао је: „једна од првих књига које 
су ми пружиле задовољства у детињству, јесте књига старога 
Нолиза. Верујем да је јако утицала на моје позније жеље да 
видим Левант, као и да је дала онај источњачки колорит који 
се примећује у мојој поезији.“ 

Ричард Нолиз, према своме знању, опширно причао 
Косовској Битци, и његов опис трагичне пропасти једног 
хришћанског народа инспирисао је Гофа да напише Одважног 
Турчина. Интересантно је навести неколико редова из главе 
у којој Ричард Нолиз слика Косовски Бо!: 


„У тој крвавој борби пало је много хиљада на обадве стране. 
Оклопи и оружје сјали су као муње. Мноштво разноврсних копаља засе- 
_њаваше светлост сунца. Стреле падаху као пљусак из облака. Бука 
ратних оруђа, са рзањем коња и убојним усклицима, била је тако 
ужасна да су и дивље звери по планинама биле пренеражене; а турске 
историје к/жу...да су и анђели на небесима, згранути том грозном 
лармом, заборавили у томе часу да поју химне у славу Божју... 

Мурат, после ове велике победе, посматрајући са неколико својих 
војвода мртва телеса која безбројна лежаху по пољу, у гомилама као 


3% 


36 Српски Књижевни Гласник. 





планине, паде у очи једном хришћанском ратнику, који беше огрезао у 
крви. Овај се диже из гомиле побијених као да устаје из мртвих, и 
пође к Мурату, падајући више пута као пијан. Пошто се најзад приближи, 
царева пратња хтеде га убити, али му Мурат нареди да приђе још ближе, 


држећи да ће молити за живот. Међутим овај полумртви хришћанин, . 


дешавши сасвим близу, удари га изненада у мали трбух кратким мачем 
који носаше испод доламе, правећи се као да хоће из почасти да му 
пољуби ноге. Име овога човека, чија је храброст достојна вечите успо- 
мене, било је Милош Обилић.“ 


Како један његов пријатељ прича, Гоф је писао своје 
трагедије у доконим часовима, тражећи у њима разонођења 
од својих дубоких студија. Код Нолиза нашао је инспирације 
и за своју другу драму, Бесни Турчин. Грађу за свој трећи 
и последњи комад, Орестову Трагедију, узео је из старог 
грчког света, као што сеи по називу види. Све три трагедије 
играли су, на својој позорници, студенти његовога колеџа. 

И у Гофово доба, и ако много мање него данас, било 
је студентских уметничких и религиозних кругова. Нарочито 
је глума била омиљено уживање. И данас, у Кембриџу и 
Оксфорду има по неколико драмских дружина, о чијим се 
представама — о костимима, декорацијама и игрању — води 
рачуна и у критичким чланцима озбиљних часописа и листова. 
Ове студентске драмске установе нижу се једна за другом 
још из ХМ века. Кад је хуманизам озарио енглеске универ- 
ситете, Енглези су видели у глумљењу једно врло моћно 
васпитно средство. „Глумљење је било усвојен начин на који 
се младеж вежбала у говорењу латинског, као и у елеганцији 
покрета, где год су хуманисти управљали образовањем.“ ! 
Али временом, латински језик уступа пред народним, а педа- 
гошка сврха глумљења губи се испред уметничких идеала. 
Тако да је, у време кад Гоф долази у Оксфорд, писање уни- 
верситетских комада на народном језику била обична ствар. 
Нарочито је Гофов колеџ, Крајст Черч, чувен у историји 
оксфордске университетске драме. Он је дао велики број 


писаца университетских комада, и често је, са својом а Е 


ницом, повећавао сјај једног свечаног дана. 
С таквим драмским традицијама Крајст Черча, било је 
природно да Гоф, за кога смо већ казали да је уживао 


добар глас у колеџу, изнесе своје драме пред публику. И. 


1 Тће Сотђтасе Нзогу ој Епоизћ Гпегашге. 1910. У. Ш. р. 424. 

тако је, дакле, око 1617 године, на једној студентској позор- 
ници, Мурат могао показати свој ратнички бес, Милош своју 
мистичну и херојску душу, а Лазар своју неодлучност и своју 
веру у Бога, онако како су се били јавили у машти једног 
младог и религиозног енглеског студента. 

У Крајст Черчу игране су и остале две Гофове траге- 
дије, и наишле на добар пријем, али су све три штампане тек 
после пишчеве смрти. Одважни Турчин штампан је 1632. 7ри 
Изврсне Трагедије: Бесни Турчин или Бајазит Први, Одважни 
Турчин или Мураш Први, и Орестова Трагедија, изашле су у 
другом издању 1626.! 

Поред овога, Гоф је написао и пасторалну комедију, 
Безбрижна Пастширка, која је играна с великим успехом у 
присуству краља и краљице. Штампао је и неке стихове 
поводом смрти данске краљице Ане. 

Гоф је важио за доброг проповедника, и две своје беседе 
одржао је на латинском, који још није био сасвим ишчезао 
из употребе у интелектуалним срединама. 

Спокојни, и ако можда монотони живот магистера 
филозофије престао је за навек за Гофа чим је отишао из 
Колеџа. Гоф није волео женски свет, него га је, по извесном 
причању, мрзео; али када је дошао на своје ново наимено- 
вање за свештеника у једном омањем месту, упозна се сти- 
цајем прилика са удовицом свога парохијског претходника. 
Она је без сумње била искусна женска; правила се заљубљеном 
у његове беседе, и изгледа да јој је лако било уловити једног 
богослова који је готово цео век провео у друштву књига. 
Тек после венчања, Гоф је открио праву природу своје жене. 
Тих и миран, он је грдно патио од њене горопади, и од без- 
обзирности својих пасторчади. Мисли се да га је тај несносни 
брачни живот пре времена у гроб отерао. Умро је 1629. 

Као што смо већ поменули, од свих Гофових драмских 
комада за нас Србе најинтересантнији је Одважни Турчин. 
Али пре него што из близа загледамо ову косовску трагедију, 
треба да имамо на уму још две-три ствари. 

Пошто нисмо ни пришли Гофу због уметничких ужи- 
вања, већ зато што је писао о једном догађају из наше 


' У билиотеци Британског Музеја, осим ова два примерка, има 
још три примерка издања од 1656; али су сва три непотпуна. 
2 Вакег5 Вгогтарта РПгатанса, 1812. 

историје, то ће нам циљ бити да видимо, не како је шта 
казао, него шта је казао, и то искључиво шта је казао о 
Обилићу, Лазару и Косовској Битци. Што ве тиче стила, 
можемо одмах рећи да је он прилично бомбаст. Односно 
Гофове вредности са чисто драмске тачке гледишта, наводимо 
мишљење једног од старијих историчара енглеске позорнице : 
„Апсурдности наших ранијих драматичара могу се и опро- 
стити; али када је Гоф почео да пише, Шекспир је био 
написао готово све своје драме, а позорница је била доведена 
до извесног степена правилности“.! 


(Крај у идућем броју.) 
ВЛАДЕТА А. ПОПОВИЋ. 


ПОДЕЛА ЗЕМЉЕ НА ОБЛАСТИ. 


Устав у чл. 95 и чл. 13 предвиђа да се подела државе 
има извршити према природним, социалним и економским 
приликама. Тај принцип је одмах у Уставу порушен одредбом 
(чл. 95) према којој се границе области стављају до 800.000 
становника, и потом одредбом (чл. 135) према којој се 
Босна и Херцеговина имају разделити у области у својим 
садашњим границама. 

Ова одредба која се тиче Босне и Херцеговине убла- 
жена је донекле додатком да се поједине општине или срезови 
могу од својих области излучити и припојити другој области у 
садањим границама Босне и Херцеговине или изван њих, ако на 
то пристану њихова самоуправна представништва одлуком од 3/5 
гласова, и ту одлуку одобри Народна Скупштина. То је опет 
половна концесија, јер се с тим није допустило да се, угсе 
уегза, општине и срезови изван граница Босне и Херцеговине 
могу припојити областима које постану на територију Босне 
и Херцеговине. Осим тога, та концесија је ограничена што 
се тражи квалификована већина од 3/5 и пристанак Народне 
Скупштине. 

Чл. 35 Устава дао је и Хрватској и Славонији и Црној 
Гори принципе поделе, за случај да се подела не би извршила 
парламентарним путем него краљевском уредбом. Тада би се 


! Ј. Депезј,, Зоте Ассошт ој Те Епопзћ Зтасе, 1830. 

имале основати у Хрватској и Славонији четири области, а 
Црна Гора из 1913, са котаром боко-которским, а без округа 
пљеваљског и бјелопољског, важила би као област. Тих прин- 
· ципа држи се и предлог закона за поделу земље на области 
који је 27 октобра поднет Народној Скупштини на решавање. 

Тим што је за једну област направљен изузетак од 
начела природне поделе и унапред постављен историјско - 
политички моменат као одлучан, онемогућено је одмах и 
околним областима да се образују према постављеном начелу. 

Ако се тако већ самим уставом ограничио принцип 
поделе према географским моментима, то се у предлогу закона 
отишло још даље у обзирању на историјске и политичке 
моменте. Ради тих разлога биће да је створен и онако велик број 
области (26), и да су многе области створене тако малене да 
нису способне за живот, да не могу одговарати свима задацима 
обласне самоуправе, нити поднети њезиних финансијских терета. 
А ипак, где је требало да буду одлучни национално - политички 
разлози, као у новим национално мешовитим крајевима, ту 
се нису довољно уважили ти разлози. Исто тако требало је 
ради што бржег и сигурнијег народног изједначивања много 
више и јаче помешати србијанске крајеве с новима. Владин 
предлог, осим незнатног изузетка са јужним Банатом, то 
никако не чини, него и даље оставља подручје Србије посве 
за се одељено, и ако је у државном и националном интересу 
да се то подручје што више измеша са новим крајевима, а 
понегде то налажу и економско-саобраћајни разлози. ја сам 
делове тог подручја у следећем нацрту измешао с новим 
крајевима, где год се то могло довести у склад са истак- 
нутим начелима природне поделе. 

У излагању побуда за предлог закона, влада истиче да 
се покушало „око центара најјаче економске и културне атрак- 
ције груписати по могућности све оне крајеве које захвата 
економски и културни /афшз дотичног центра. При томе 
морало се на неколико места учинити компромис између 
садашњости и ближе будућности... Требало је дакле имати 
при груписању крајева у области у виду и правац у којем 
ће се поједини крајеви у економском и саобраћајном погледу 
кретати у ближој или даљој будућности,“ 

Опет један добар принцип, којега се, поред свега исти- 
цања, у предлогу врло мало држало. 

У недоумици о гравитацији неких крајева, влада је 
створила у њима неколико мањих области, остављајући им 
да се могу спајати у веће области у границама чл. 95. 
Међутим, овај члан предвидео је само спајање целих области; 
а не, што је природније и за чим ће се одмах по подели 
показати потреба, цепање области међу околне области, 
односно одељивање појединих општина и срезова од једне 
области и припајање другој. 

Што ово није Уставом предвиђено, повећаће још више 
далекосежност и тежину садашње поделе на области. Осим 
тога, код стварања неких области више се попустило амби- 
цијама неких градова који желе или остати или постати 
центри, него што се водило рачуна о животној способности 
појединих области. 

Али поред свих ових погрешака, учињена је још и та 
основна погрешка што се није испитало расположење народа, 
особито у пограничним крајевима области. 

То је могла учинити комисија, која је одавна постав- 
љена за ту сврху. Требало се послужити и саветима приз- 
натих географских стручњака, у првом реду Г. Ј. Цвијића. 
Да ли се тим стручњацима влада икако послужила, није ми 
познато, а да није у пуној мери, види се из предлога. 

Мислим да је принцип поделе према географским момен- 
тима, који обухватају и природне, економске, саобраћајне и 
социалне прилике — како тражи Устав — једино тачан, па 
ћу према њему покушати да бацим критичан поглед на овај 
предлог закона. При том сам узимао у обзир животну спо- 
собност појединих области за самосталан опстанак у еко- 
номском и финансијском погледу. Национално - политички 
моменат узимао сам у обзир у колико се није противио 
истакнутом начелу у Уставу. 

1. Сплишска област. У приморју су од досадашњег 
територија Далмације створене две области са седиштем у 
Сплиту и Дубровнику, а Бока Которска додељена је Зетској 
области са седиштем у Цетињу. Ту се најочитије истиче 
апсурдност поделе на основу историјских момената. При- 
родан центар је Сплит, али њему теже не само законским 
предлогом обухваћени далматински котареви : Бенковац, Брач, 
Книн, Сињ, Сплит, Шибеник и Задар-Биоград, него и остали 
далматински отоци северо-западно од отока Мљета, а без 

тога отока и оточића источнијих од њега; даље котареви 
Имотски, Макарска и Метковић, затим, од западно-босан- 
ских котарева: Гламоч, Ливно и Дувно, и од херцеговачких 
љубушки, а од мостарског котара половина западно од 
Неретве. И кварнерске отоке би требало доделити Сплиту 
ради саобраћајних разлога. 

Не може бити других него историјских разлога што 
предлог предвиђа дубровачку област, која нема никаквих 
природних услова за опстанак. Створивши је, влада се мучила 
да јој у уским границама Устава дадне макар какав тери- 
ториј, па је котареве који су суседни Сплиту: имотски, 
Макарску и оток Хвар (удаљеност котарских места у ваз- 
душној линији од Сплита око 65, односно 55 и 40 км.) доде- 
лила много удаљенијем Дубровнику (115, односно 115 и 
135 км.). 

Из истих разлога створен је центар у Мостару, и поред 
Херцеговине додељени су му западни босански котареви: 
Гламоч, Ливно и Дувно (110, 85, 65 км. у ваздушној линији 
од Мостара, а 70, 60, 70 км. од Сплита). Ови срезови су 
спојени једним путем с Мостаром, а са Сплитом их спаја 
један железнички пут (Срнетица—Дрвар—Книн), и други у 
пола од Сиња, док до Сиња води пут преко Пролога из 
Ливна, Гламоча и Дувна. Тим путем су за турског времена 
саобраћала с морем не само три западна наведена котара, 
него и сва средња Босна заједно са Сарајевом. Одељени од 
остале Босне зими често непроходним купрешким високим 
пољем, а од Мостара великом даљином, та три босанска 
котара су од природе упућена на Сплит, који је осим тога 
за њих још и најближа им морска лука. Дувно је и преко 
Имотског спојено са Сплитом путем, а подручје западно од 
јужне Неретве тако исто преко Имотског и преко Вргорца. 

Тако би сплитска област обухватала подручје Крша 
западно од Неретве и југо-западно од разводног босанског 
горја до Уне и Зрмање на западу. 

2. Зешско-захумска област. Други део Крша југо-источно 
од Неретве до Бојане, требало би цео обухватити у једну 
област, коју би у унутрашњости ограничавале Проклетије 
(2470 м.), Комови (2488 м.), Сињавина (2044 м.), Дурмитор 
42534 м.), Маглић (2387 м.), долина Неретве и Прењ планина 
(2102 м.). Плав, Гусиње, Андријевица, Колашин, Гацко, били 

би погранична места те области. Коњички котар око лакта 


Неретве требало би доделити сарајевској области ради много 


јаче близине центра те области. Полуострво Пељешац, оток 
Мљет и источнији оточићи припали би овој области. 

Средиште ове области не би требало да буде на Цетињу, 
како то ваљда највише из историјских разлога предвиђа 
предлог закона, него у Боки Которској, дакле за сада у 
Котору. 

Саобраћајну хртеницу би добила ова област у јадран- 
ској железници, која се намерава провести управо средином 
овако омеђене области у Боку Которску, тде би се имала 
да развије наша најбоља трговачка и ратна лука: > с» 

Мостар, Требиње, Дубровник имају железнички спој 
с Боком (212, односно 106, односно 101 км.). Обале ове 
области северо-западно и југо-источно, као и подручје Ска- 
дарског језера преко Бојане и преко железнице Вирпазар — 
Бар (42 км.), има везу с овим центром воденим путем, аи 
копненом приморском цестом. Унутрашњост Црне Горе спо- 
јена је двама путовима с Боком: једним од Никшића преко 
Грахова на Рисан, а другам од Подгорице с једне и Вирпа- 
зара с друге стране преко Цетиња с Котором. Осим желез- 
ницом, Херцеговина је везана с Боком и добрим путем од. 
Требиња, у којем се састају источна и западна херцего- 
вачка цеста. | | 

Земљиште ове области спушта се према Приморју, 
долине река (Неретве, Мораче са Зетом преко Скадарског 
језера и Бојане) отварају унутрашњост према Приморју, са 
пет страна долазе путеви, са једне долази железница, а 
с друге је у изгледу главна државна пруга, са две стране је 
морски пут. Крашко земљиште са својим типичним морфоло- 
шким, хидрографским, климатским и биогеографским појавама, 
динарски тип становништва са једноликим културним, социалним 
и економским приликама, дају карактер и физикално- и 
антропо-географске целине овој области, која би само у овом 
опсегу била способна за живот, јер би се сиромаштво при- 
роде надокнадило пространошћу територија. 

3. Област Краишка. Треће подручје Краса на северо- 
западу требало би скупити такође у једну област, Крајишку, 
али не са центром у Карловцу, који већ лежи изван овог 
подручја, како то предвиђа и предлог закона, него негде ближе 

средини. Засад би том захтеву могао једино одговарати 
Бихаћ. Та област би требала да обухвата жупаније личко- 
крбавску и модрушко-ријечку, босанске срезове: Бихаћ, Цазин, 
Крупу и Петровац, и котар Двор од загребачке: жупаније. 

Карловац, Вргин Мост, Глину и Петрињу, које захвата 
са Двором заједно предлог закона, требало би оставити код 
загребачке жупаније, којој припадају не само по досадашњој 
административној подели, него и географски. Костајницу би 
требало доделити куд и Бос. Костајницу, Врбаској области. 

Овако како сад предлог закона формира ову област, 
залазе споменути босански котареви као клин у подручје 
Крајишке области, не припадајући њој, него Врбаској области. 
Довршењем железнице до Бихаћа (Бос. Нови—Бихаћ, 60) км.), 
као и њезиним спајањем са личко-крбавском железницом, 
употпунила би ова област прилично добро своје саобраћајне 
везе са својим средиштем. И овде хомогеност географских, 
привредних и културних прилика говори за формирање овог 
целог подручја у једну област. Да Карловац буде средиште те 
области, како предвиђа предлог закона, највише би говориле 
садашње његове саобраћајне везе, јер је везан железницом и са 
ријечким и личким подручјем, и са споменутим котаревима 
загребачке жупаније. Али ни он као ни ти котареви не спада 
у ову област, него у њу спадају наведени босански котареви, 
којима чл. 135 Устава пречи улазак у ту област. 

4. Загребачка област са седишшем у Загребу обухвата 
по предлогу закона жупанију Беловар-Крижевци, жупанију 
Загреб без котара Вргин Мост, Глина, Двор, Костајница, 
Петриња и Карловац, из политичког окраја Кршко општину 
Велику Долину, из жупаније Вараждин само котаре Клањец, 
Крапину и Преграду, док је од осталих котарева вараждинске 
жупаније са Мурском Соботом, Долњом Лендавом и Долњим 
Лакошем предвиђена посебна вараждинска област. Да оваква 
мала вараждинска област не треба да се прави и да она 
улази у загребачку област, јасно ће бити сваком с првим 
погледом на карту. Сва ова низина између Краса, Псуњ- и 
Папук-горе, Драве и Сутле, заједно са међашним планинским 
изданцима, чини и морфолошки, и привредно, и културно, и 
по народном менталитету, једну целину, за коју не треба 
дугог образложења. Према том, Загребачка област требала 
„би поред предвиђеног територија да обухвати још и вараж- 

динску област и срезове Вргин Мост, Глину, Петрињу и 
Карловац. | 

5. Обласш Словенија са седиштем у Љубљани. У питање 
да ли је било којих других разлога осим фиксираног броја 
становништва за поделу Словеније у две области, нећемо 
се овде упуштати. Али свакако једноликост културних, прив- 
редних и социалних прилика не оправдава то цепање, па је 
и сва Словенија могла чинити једну словеначку област. 

6. Врбаска обласш са седиштем у Бањој Луци. Врбаска 
област по предлогу закона добро је обухватила подручје 
Врбаса и Сане. Ради уставних ограничења за поделу Босне 
и Херцеговине, ушли су у ову област по предлогу и срезови 
Бихаћ, Цазин, Крупа и Петровац, које сам горе доделио 
Крајишкој области. Саобраћајним разлозима је оправдано да 
су од бањалучког округа одељени срезови Дервента и Тешањ 
и додељени тузланској области, само је требало општине 
четири Шњеготине, које од тешањског среза задиру као клин 
између прњаворског, котор - варошког и бањалучког котара, 
оставити Врбаској области. 

Према том требала би Врбаска област да обухвати: окружје 
бањалучко сем котара дервентског и тешањског а са 4 Шњего- 
тине од среза тешањског, од бихаћког округа котареве: Сански 
Мост и Кључ, од округа травничког котареве : Бугојно, Варцар- 
Вакуф и Јајце, а котар Костајницу од загребачке жупаније. 

7. Осијечка област са седиштем у Осијеку. Та област 
је по предлогу добро обухватила жупаније пожешку и вирови- 
тичку са апатинским срезом и барањским срезом Дарђанским, 
али мислим да трговачки и саобраћајни гадашз Осијека захвата 
и даље на исток, те би му требало доделити и котареве 
Вуковар, Винковце и Жупању од сремске жупаније. 

8. Тузланска област са седиштем у Тузли. Према Пред- 
логу закона требало би да је сачињавају : окружје тузланско 
и из окружја бањалучког котареви Дервента и Тешањ. То би 
одговарало саобраћајној гравитацији ових крајева, са моди- 
фикацијом коју сам учинио код Врбаске области у погледу 
тешањског среза. Тузланској области требало би припојити 
и подринске срезове Србије: Крупањ, Лозницу и Љубовију. 

9. Сарај-вска област са седиштем у Сарајеву. Та област 
обухвата по предлогу: окружје сарајевско, из окружја трав- 
ничког котареве Зеницу, Жепче, и Травник. То је добро, али. 

премало, јер је гадфиз атракције Сарајева много даљи, особито 
у југоисточном правцу. Њему би требало доделити од трав- 
ничког округа још котар Прозор, а од мостарског котар 
Коњиц. На истоку требало би овој области дати округ плеваљ- 
ски, пријепољски, бјелопољски, берански осим рожајског среза; 
срезове Чајетину, Ужице и Бајину Башту од ужичког округа. 

Ти крајеви гравитирају већ и сада трговачки Сарајеву, 
а са довршењем пруге Ужице-Вардиште воза би се још поја- 
чала. Саобраћајна гравитација ових крајева негдашњег Ново- 
пазарског Санџака оснива се на току њиховим река: Таре, 
Дрине, Чехотине, Лима и Увца, којих долине стреме према 
железничкој вези са Сарајевом. Како за ове крајеве, и за 
наведене срезове ужичког округа, најбржа је и најједностав- 
нија веза с морем преко Сарајева. Осим тога за ове крајеве 
је Сарајево најближи и најприступачнији велики трговачки и 
културни центар. 

10. Савско - дунавска област са седиштем у Новом 
Саду. У ову област требало би узети сву жупанију бачку осим 
среза апатинског, не изостављајући срезове жабаљски, тител- 
ски, сенћански и старобечејски, како се то чини у предлогу 
закона, него додајући јој још срезове Турску Кањижу и 
Велику Кикинду из Потиске области, који срезови имају преко 
Сенте железничку везу с Новим Садом. Везање бачких сре- 
зова тителског, жабаљског и старобечејског у Потиску област 
са центром у Вел. Бечкереку није саобраћајним разлозима 
оправдано. Жељезничка веза ових срезова с Новим Садом је 
куд и камо боља, бржа, ближа и једноставнија него с Вел. 
Бечкереком. Изгледа да су ти срезови додани Потиској обла- 
сти у недостатку другог подручја за ту област са седиштем 
у Вел. Бечкереку. 

Даље би овој Савско-дунавској области требало дати 
жупанију сремску као у предлогу, сем котара Земун и Стара 
Пазова и сем три западна котара. Котар Стару Пазову треба 
располовити и северни део с Карловцима дати Савско-дунав- 
ској области, а јужни део са Старом Пазовом Београдској. 
Западна три котара Вуковар, Винковце и Жупању доделио 
сам Осјечкој области. Даље треба дати Савско-дунавској 
области три мачванска среза: Богатић, Шабац и Владимирце. 

Тако би ова област обухватила равне, житородне и 
стоком богате крајеве са културом становништва од прилике 

подједнако високом. Саобраћај са центром био би лак. Ова 
веза крајева у којима живи чисто српски елеменат, са север- 
ним крајевима у којима је и бројно и културно и економски 
доста јак страни народносни елеменат, имала би и велико 
државно-политичко и национално значење. 

11. Слично би значење имала Београдска област, коју 
би требало око Београда окупити од старих и нових крајева 
државе. Према предлогу сачињавају ту област: београдским 
смедеревски округ, из жупаније Срем котар Земун, из Баната 
срезови алибунарски, белоцрквански, вршачки, жичифалвански, 
ковински и панчевачки са градом Панчевом. 

Осим београдског и смедеревског округа требало би 
београдској области дати сав ваљевски округ и пожаревачки 
округ са срезом поречким из крајинског округа, јер нагибом 
горја и током река гравитирају што дунавском кориту, што 
моравској долини, којима је и трговачко и саобраћајно 
жариште у Београду. Осим тога атракција Београда се пове- 
ћава осим његовим географским још и његовим политичким 
положајем у држави. Из жупаније сремске треба дати овој 
области котар Земун и јужну половину старопазованског 
среза са Старом Пазовом, сав Банат сем срезова Турске 
Кањиже и Велике Кикинде. Потиска област, како је предвиђа 
владин предлог, нема довољна разлога за опстанак, као ни 
браничевска област, са седиштем у Пожаревцу. 

12. Шумадијска област са седиштем у Крагујевцу обу- 
хвата по владином предлогу крагујевачки округ, моравски 
округ сем ресавског среза, крушевачки и руднички округ, 
чачански округ сем општина студеничког среза: ваљевачке, 
бањске, биљанозачке, градачке, павличке, планске, пискањске, 
рашке, рудничке, рудњанске и трнавске. 

Шумадијској области би требало. дати цели округ кра- 
гујевачки, моравски, руднички, крушевачки, чачански сем 
општина изузетих владиним предлогом, три источна среза 
ужичког округа (Ариље, Пожегу и Косјериће). МЕЦ 

13. Нишка област са седиштем у Нишу могла би остати 
према владином предлогу, дакле: крајински округ сем среза 


поречког, тимочки округ са новом територијом, пиротски . 


округ са царибродском територијом, нишки округ, срез 
добрички округа топличког, из врањског округа срезови 
власотиначки са махалом Дојчиновце општине власинске среза 

масуричког, лесковачки и јабланачки сем општина бањске, 
медвеђске, реткоцерске и туларске. 

14. Косовско-рашка област са седиштем у Приштини. 
Од предлогом предвиђене косовске области са седиштем у 
Приштини и од преосталих срезова предвиђене рашке области 
са седиштем у Новом Пазару требало би створити једну 
област косовско-рашку са седиштем у Приштини. 

Ову би требало да сачињавају окрузи: косовски, приз- 
ренски, метохијски, топлички сем срезадобричког, из врањ- 
ског округа општине јабланичког среза: бањска, медвеђска, 
реткоцерска и туларска, рашки и звечански округ, од беран- 
скога округа рожајски срез, из округа чачанског општине 
студеничког среза: баљевачка, бањска, беочка, биљановачка, 
градачка, павличка, планска, пискањска, рашка, рудничка, 
рудњанска и трнавска. 

Према владином предлогу могле би остати Скопска и 
Битољска област. 

15. Скопску област са седиштем у Скопљу сачињавао 
би према томе: скопски округ, кумановски округ, брегал- 
нички округ, тиквешки округ са струмичким срезом, из врањ- 
ског округа срезови масурички сем махале Дојчиновце општине 
власинске, пољанички, пчињски и босиљградско крајиште, из 
тетовског округа срезови дољњополошки, горњополошки, из 
галичког среза општине: беличка, бродачка, кракорничка, 
нистровска и нићифорска, а из поречког среза општине: 
растешка, самоковска и брестовска. 

16. Битољска област са седиштем у Битољу. Ову област 
треба да сачињавају : битољски и охридски округ, од тетовског 
округа среза поречког општине: бродска, дебрешка, ижичка, 
локвичка, манастирачка и слатинска, и галички срез сем општина 
беличке, бродачке, краковничке, нистровске и нићифорске. 

17. Обласш град Београд са срезом врачарским и градом 
Земуном. 

18. Област град Загреб. 

Градовима Београду са Земуном и Загребу признат је 
у владином нацрту због њихове величине и економске важ- 
ности значај посебних области. За несметан развитак тих 
градова то је и боље, и тако би требало и примити. 

ВАСИЉ ПОПОВИЋ. 


КЊИЖЕВНИ ПРЕГЛЕД. 


рг. ОКАДОТМ РКОНАЗКА: ЕЈОрОК ММНАЛОУТС РрОЗТОЈЕУЗКТ/ 


368 штампаних страна у књизи великог формата. Ту 
почиње протест читаоца. Г. Прохаска се показао ужасно. 
гордељив баш онда кад је узео да пише о човеку чија је 
праведна и страшна теза у томе да гордељивци, на послетку, 
нице падају по, земљи. Да је Г. Прохаска написао пригодан 
чланак, осетио жељу да очита помен великом писцу и учини 
поклон пиетета над знаменитим једним гробом — све би се 
примило. Нико не би смео замерити што мала заупокојна 
свећица слабодушно гори. Али Г. Прохаска се решио да на 
тај величанствени и ретки парастос, на који су долазили 
милиони из целога света, он дође са једном од највећих 
свећа. И зато што је свећа тако необично велика, морали 
смо је запазити. Видели смо да је Г. Прохаска можда годину, 
можда две године дана с трудом купио восак и уплетао нити 
фитиља, и видели смо да свећа једва гори. 

Г. Прохаска се преварио да је прошао кроз човека и 


дело, живео у Достојевсковом мрачном срцу и неочишћеним_ 


емоцијама; преварио се да је или зналачки или уметнички 
зграбио вртлог за тајне његове; преварио се да га било 
привлачи било гони Достојевски; преварио се да је дошао 
до јасног и одређеног односа према том чудесном творцу, 
да зна да ли га везе или бездне везују за њега. 

За велику студију о Достојевском треба велико. У таквој 
студији о таквом генију не пишу се забелешке о парчићима 
његове револуције; не пишу се добростива гласања за и 


против његове науке; не приказују се картографски вијуге“ 


његових лутања и мучења; не изричу се катедарски вердикти 
над грешницима и злочинцима којима је геније слободу дао. 
Достојевски се не татше по рамену и не милује по коси, не 
хвали и не кара. Залетети се ту мора и насрнути се мора 
на тог џина који као планина стоји пред човеком ! По великој 
истини треба моћи ударити још већом истином! Велике 
законе треба моћи срушити још већим законима! Нису то 
проблеми духа по којима иде колосек за професоре! То је 
непроходна гужва и врева срца, тог највећег и јединог зло- 
чинца на свету!... Велика студија о Достојевском 2 Величати 

или судити Достојевског 2 Сила, страшна сила уметности или 
ума треба за то... Која сила уметности је у стању напра- 
вити ћивот па да верујемо да унутра лежи Достојевски 
чудотворац и светацг Која смелост ума се усуђује, као оно 
слепа и грозна матушка Русија, ошишати можда Достојев- 
ском пола главе, и с тешким оковима га бацити с ону страну 
Урала2 Који магичар песник ће га слити и створити пред 
нашим очима целог од ватре и гнева и болести и раздора и 
страха Господња, од чега је и био онг;.. Или се мора 
имати страствене храбрости, па улетети у сав пакао Досто- 
јевскових преживљавања; или се мора бити каменита мудрост 
сфинге за коју три хиљаде година и три хиљаде злочина 
значе шушањ у вечности ћутања и чекања... 

Но, после свега реченог, ми стајемо на страну Г. Про- 
хаске, и кажемо, с њим заједно, да он ниједно од реченога 
није могао, али није ни хтео. А шта је хтео, питамо с правом, 
држећи у руци његову велику студију2 Хтео је — и у том 
видимо жалостан моменат и за професора и за литерата — 
хтео је написати једну важну књигу. О Достојевском пак, 
који измиче кругу официелних стручњака, може се написати 
само највиши род књиге: добра или лепа књига. За добру 
књигу о Достојевском је Г. Прохаска недовољно снажан и 
учен, за лепу књигу о њему је недовољно уметник. 

На насловном листу, под пуним именом Достојевског, 
стоји поднаслов: студија о свеславенском човеку. Тај под- 
наслов, са очигледном претенсијом замашности и обухватања, 
прва је алузија на важност књиге. Усуђујемо се рећи да, под 
именом Достојевскога, није била потребна никаква демарка- 
ција допирања; а ако јесте, онда бисмо желели знати шта 
значи у овом случају ознака: свеславенски човек Је ли то 
човек свих Славена, или човек сав славенски, или нешто 
трећег По целокупном значају своме, Достојевски је несрав- 
њено шири од свих Словена, јер је свечовечански. По етици 
и моралу и хришћанству своме, он је ужи од свеславенства, 
јер је само Рус. Или је можда Г. Прохаска хтео рећи да 
Русија, са својим богоборством и идејама хришћанске кул- 
туре, сама собом значи будуће свеславенствог То би била, 
прво, нешто смела концепција, а сем тога, та концепција се, 
затим, нигде у књизи не афирмира. После наслова је аутор 
књиге бринуо о другом услову важности. Свој, мора се 
признати, издашан материал изрубрицирао је низом одељака, 
чланака и назива, који су такви да имају јамчити како за 
научно разглобљење. тако и за уметничко синтетизирање. 
Али, после мање и више згодних наслова, дошла је рђава и 
наивна, боље речено недостојевска метода. Г. Прохаска је 
прочитао респектабилни низ критичара, есејиста и биографа 
Достојевскових, савремених и познијих, избележио хрпу цитата, 
задржавао се на разним мислима и тезама ради упоређења, 

искључивања и властитих постављања, па онда, с тим мате-_ 


риалом, као оно у писменом задатку, ишао, строго хроно- 
лошки, од дела до дела, излажући, стереотипно, прво садржину, 
па конфронтирана или координирана критичка објашњења, 
па евентуалне изворе и угледе, и, пред крај, са умереном 
снагом, падао у занос над дубином, етиком, пророштвом или 
психологијом Достојевског. Местимично прекидају хронологију 
мањи есејићи уметничког жанра о животној борби или о 
појединим идејама и фигурама великог писца, или есеји са 
рефлексијама филозофске обраде. Али се и ти есеји, одвише 
мало уметнички и снажни и оригинални, једва отимају лине- 
арном систему студије. И то састављање, то мирно слагање 
Достојевског у вертикалном правцу од доле на више, мучно 
је до бола и до револта. До конца дебеле књиге смо имали 
утисак да гениални творац стоји пред нама без главе. У 
студији о Достојевском се мора грунути главом напред, са 
Раскољниковим, Карамазовима и Демонима, или са синтезом 
свега тога, или са фантастичном неком проповеди, или са 
тешком и хладном осудом или клетвом, са трагедијом и 
катарзом једном речју, јер се ту ради о великој и страшној 
величини, о револуционару који је бунтовништвом једног 
свога ума поткопао технике држава и живота, који је науком 
срца свога на земљу оборио бесмртност своју. Није то однос 
Хамлета и Офелије, Кориолана и пука, него се ту зубима кољу 
и за срца чупају страховити, несхватљиви дух света и силни 
човек који хоће сам себи да дође... Каква Жорж Санд, 
какав Хофман, какав немачки идеализам ! све је то прва помр- 
чина мрачног генија Достојевскова прогутала без трага. Нема 
порекла тај злочинац уметности; не путује путевима тај посе- 
тилац свачије душе; не зна се, најзад, да ли је Иван или 
Родион главно његово страдање, јер је баш са малом децом 
исплакао најгорче своје сузе... Мерешковски је написао 
расправу под насловом Достојевски, не споменувши у њој сем 
Раскољникова ниједно дело, ниједну личност. Достојевски је, 
у беседи својој над Пушкином, створио Пушкина, створио 
Русију, на једним речима Циганина Алека: ми немамо закона, 
не силимо и не кажњавамо никога. А могли су, Мерешковски 
и Достојевски, не споменути ни то, а могли су споменути дру- 
го, — свеједно, јер, главно у њиховој студији није један роман, 
стих, критика или мисао више или мање, него моћ, моћ — 
таленат или безумље, то ће Хамлет знати — моћ „умети 
свирати у душу човечју“. Можемо знати на памет све моно- 
логе Лира или Ивана, која вајда ако се кроз студију не чује 
да неко на Шекспиру и Достојевском свира, него их само 
коментира. 

Г. Прохаска чини у овој својој студији један нов и стра- 
шан утисак: да је литерарно равнодушан. Он узме Розанова, 
узме Шестова, узме Мерешковског, узме 'Бјељинског, узме, 

што значи више од свега, оригиналан диалог Достојевског — 
хладно је, и туђе, и човек слеже раменима. Зашто је та књига 
писана2 Од муке или од миља2 Ко је ту књигу писао, кад се 
ничије срце, ничије лице, па чак и ничија рука у њој не распо- 
знаје 2 Не, не, Достојевски неће по тој књизи никада познати Г. 
Прохаску, а све нам се чини да ће, некада, Г. Прохаска сам 
читати ту књигу као дело другог писца. Поражава вас гледати 
како Г. Прохаска, као апотекар, пинцетом распоређује по 
папирићима оно од чега ће неко да оздрави, неко да умре, 
и не само да се при том не стреса, него ништа нарочито 
при том и не каже. 

Равнодушност Г. Прохаске, међутим, ипак не може да 
вас узбуни. Зато што не долази од моћи, него од немоћи, 
она делује напротив. Прво вам је тако као да се, парче по 
парче, почиње застирати оно што сте и сами видели и имали. 
Нагло се стане, затим, хладити она грозница која је пре 
убрзавала цео строј вашег бића. Наилази, после, леност, да се 
спуштате тамо дубоко, у основице живота. Хвата вас дремеж 
кад би требало да оштрије погледате и дубље оцените. Трг- 
нете се, часом, код неког налета на бога, себе или неки 
закон, али вас онда опет покори (гагп-(гатп тегљених закљу- 
чака, тупих диалектика, збуњених пасуса, сиромашних превода, 
траљавог језика, хаљкавог стила и правописа, штампарских 
грешака. Пробудите се опет на неки светао наслов, или на 
неку чисту, јасну, лепу уводну мисао у одељак. Али, не да 
вам се, нервозно читате само парне или само непарне редове 
Г. Прохаскиног текста. Блондина и падавица, Сибир, Мртви 
Дом. покор карамазовштине, говор браниоца, анегдота о 
бламажи, „дјевац“ Аљоша, све је то на исти начин млитаво 
и равно, ни субјективно ни објективно, ни интуитивна функ- 
ција ни уметнички стил. Зачудите се мало кад Г. Прохаска 
хоће да буде строг, насмешите се мало кад Г. Прохаска 
долази благонаклон, не верујете понекад својим рођеним 
очима. Али онда вам ипак преврши меру. Исправите се, 
почнете љутито превртати листове и тражити: Где је охоли 
насилник који песницом удара на божја врата и дере се: 
уш или Наполеон 2 Где је великосхимник који извађено своје 
срце ногама котрља, и тражи да га згазите, и моли да га 
волите2 А Г. Прохаска вам, полагано и умерено, ређа, тумачи 
и деривира, и, гдегод се чега дотакнете, контуре и ставови 
се расплину, дуне нешто хладно, и ви сте обманути и јадни... 
Све је дакле само запис на саркофагу!... још једаред про- 
трнете, и онда обамрете... 

Велика студија о гениалном Русу, то је задатак за који 
Г. Прохаска није дорастао, рекли бисмо тачније: није рођен. 
Као ерудит, он нема довољно свог рођеног научног искуства; 
као литерат, он нема довољно емотивности; као испитивач, 
нема довољно објективног чуства; као он, нема довољно 

снаге. Много зна, и много је радио, и набио је своју кн 
многим. Али то је множина лишћа која сужава и гуши башту. 
А кад је о Достојевском реч, онда, на против, треба да завитла 
силни ветар умне јесени, који ће све отрести, али ће отво- 
рити ширину простора и далеко гледање. 

Нећемо завршити док не кажемо да је о Достојевском 
теже расправљати данас него до данас. Пре је он био велики 
писац, чудак, можда пророк, зацело болесник, и вероватно 
учитељ који нема право. Сматран је и цењен као врста 
Старог Завета у литератури. Интенсиван сиров живот кроз 
који проничу неразумљиви, мистични, страшни грешници, 
лудаци, врачари, предсказивачи, визионари, и далеко негде, 
неприказан и неприведен, и неки Месија, Аљоша. Данас 
Достојевски има у многом право. Идеје његове дохватају 
данас људе снагом нагона, притисак од њега је страшан, 
многе истине његове нису више субјективна, него објективна 
очевидност. Уз право највише свести стало је право под- 
свести. Данашња студија о Достојевском није више само. 
литература, него је и борба. Као материал, књига Г. Прохаске 
ће врло добро послужити. Али радосну свечаност јој не можемо 


приредити, јер радости од ње нема. 
ИСИДОРА СЕКУЛИЋ. 


НАУЧНИ ПРЕГЛЕД. 
ЈЕДАН ПРЕГЛЕД КЊИЖЕВНОСТИ. 


Рг. Гама Вогдапомс, Ргереа Кпј/геупози ћгудатзке Е 
згрзћке. Кпј. 11 1, 1914—1918. Гипасек, Ргцог со једпе 
Шегатле тоге, Обгог 1919, мо 87 – 106. — Еипасек, Како 5е 
и паз р:Зи Кплгеупе ћутогоје, Обгог 1919, 16 1 17: јин. 





У последње време почели су сеу нас појављивати „пре- 
гледи“, не „историје“ наше књижевности. Из западних страна 
наше земље, где смо досад имали две књижевне историје — 
Г. Шурмина и Г. Водника —, сад смо добили два прегледа — 
Г. Прохаске и Г. Богдановића. С обзиром на огромне тешкоће 
које наш књижевни историчар има да савлађује, то је разум- 
љиво. Преглед је лакше написати него историју, и ако ни 
преглед није. нимало лако написати. Код историје, тражи се 
често да се књижевна факта вежу за факта историјска; сем 
тога, треба дати генезу и развој књижевних појава. Код 
прегледа, писац се може ограничавати.само да да тачну 
представу о. писцима и стање књижевности у појединим. 
периодима, без објашњења зашто је оно дошло и како. 
Г. Богдановићу су замерали што је изабрао ово друго; ја 
"му не бих чинио ту замерку. 

Преглед Г. Богдановића — како се он представља у 
првој књизи — није лош, али није ни нарочито добар. То је 
једна просечна, осредња књига. С једне стране, она је доста 
старинска и оскудна; књижевних оцена у њој нема много, 
нити има правих погледа на ствари; писана је без духа 
(не духовитости него духа) и идеја; није занимљива, и пред- 
ставља делом обичан, шаблонски посао. С друге стране, она 
је у главном тачна; даје известан појам о књижевним делима, 
пошто даје садржаје, и ако не увек вешто ни прегледно; 
обазире се негде и на новије резултате и, што је главно, 
кратка је и прегледна. Она је једна мала ручна књига за 
сваког ко тражи прву, елементарну информацију о нашој 
књижевности. 

У предговору прве књиге Г. Богдановић захваљује Г. 
Стјепану Босанцу, „који је рукопис најсавјесније прегледао и 
упозорио на многе недостатке“, и ми верујемо да је ова 
услуга, учињена писцу, била од велике вредности. Ми лично 
имамо велико поверење у погледе, укус и знање Г. Босанца, 
и држимо да ова пишчева захвалност није обична куртоазија. 
Код друге књиге (део [и П) нема удела Г. Босанца, — писац 
је радио сам — и то се осећа. Јер нити би Г. Босанац, нити 
би ико други могао допустити да се његово име за овакву 
књигу везује. 


Друга књига — део Ги ПЦ — најпре је изузетно и несраз- 
мерно опширна у односу према првој. Прва обухвата целу 
српско-хрватску књижевност од њених почетака до Вука и 
Гаја на 250 страна; друга хвата само ХТГХ век, и не потпун, 
на близу 1000 страна. Сем тога, а можда и у вези с тим, 
ова друга књига претрпана је сасвим излишним детаљима. 
Код Р. Ф. јЈоргованића помињу се његови ђачки радови; код 
Кумичића помиње се ко му је био противкандидат на изборима; 
код Харамбашића помињу се његове здравице, и ко је све 
други наздрављао у истој прилици. Сем детаља, има навода 
и примера из писаца у таквој опширности каква се виђа не 
"у историјама књижевности него у антологијама. Код Његоша, 
н. пр. наведене су целе, или скоро целе, неколике појаве из 
Горског Вијенца; код Бранка, целе песме или повећи одломци. 
Уз то, важност дата појединим писцима често је врло про- 
извољна. Неки мали писци добили су велико место и много 
простора; други, већи и важнији, добили су знатно мање. 
Кости Трифковићу и Г. Алекси Шантићу дато је по неколико 
реди петита, а Мирослав Краљевић, којега Г. Шурмин није 
нашао за потребно ни да помене у својој књизи, добио је 
две стране крупнога текста. Сличних примера могло би се 
више навести. Има и ситнијих погрешака. 

Све то, напослетку, не би имало велике важности. 
Ситне погрешке могу бити и штампарске. Дати праву сраз- 

меру писцима, према важности њиховој, тешка је ствар; за 
то се тражи или пуно познавање свих партија књижевности, 
или добра памет и осећање сразмере. Ако је Г. Богдановић 
дао више појава из Горског Вијенца, то се може правдати 
тим што је књига његова више намењена хрватском делу 
наше отаџбине, којој су те ствари мање познате него нама. 
И тако даље. 

Али има нешто горе. То је плагијат који је писац стално 
чинио по другој књизи свога дела. 

Још у првој књизи ја сам осетио да има места узетих 
из других писаца. Говорећи о Витезовићу, Г. Богдановић је 
просто преписао два три места из једне студије Р. Лопашића 
о истом писцу. (Пор. Богдановић, |, 172, 173, 176 и Горазте, 
Р. К. Упегоугс, Огада ха рој. Кпј. ћу. 1, 44, 47, 5). 

Доцније, кад сам прочитао критику Г. Луначека на дело 
Г. Богдановића, нарочито његову другу критику (Како се у 
нас пишу књижевне историје), ја сам видео да је Г. Богда- 
новић у том погледу био много слободнији у другој својој 
књизи. Он је просто учинио невероватне плагијате. Г. Луначек 
је нашао повећи број плагираних места, целих параграфа, 
страна и читавих великих одељака, све од речи до речи 
преписаних. ја сам пошао за њим, и нашао такође нових 
примера таквог преписивања. Ја ћу сад на основу Г. Луна- 
чекова и свога трагања — јер Г. Луначекова критика није 
при руци нашим читаоцима — да изложим, редом, одељак 
по одељак, каква изгледа Г. Богдановићева књига. Изостав- 
љаћу, наравно, поређење страна и у опште потребни научни 
апарат навођења. 


Друга књига Г. Богдановића има два дела: први обу- 
хвата време од 1814—1860 од прилике, а други од 1860—1895; 
то су две засебне свеске. 

Први део има један опширан историски увод о илир- 
ском покрету. Г. Луначек је нашао да је тај увод већим 
делом преписан из књига ГГ. Шишића, Дрекслера и Р. Хрвата. 
У допуну тога ја бих додао. још да је за параграфе о Шафа- 
рику и Колару узето доста из Г. А. Гавриловића (Књижевне 
Слике). 

После увода долази говор о сваком поједином знатнијем 
илирском писцу. Г. Луначек за та места каже: „Од куда су 
животописи знаменитих Илира, не знам“, али додаје одмах: 
„за Враза је сигурно да је из Дрекслера, а за Јанка Дра- 
шковића из Спомен-књиге Машице Хрвашске“. Сем ове дво- 
јице, ја сам видео да је Г. Богдановић тако исто учинио 
плагијат и за још неке илирске писце. Тако је глава о Миха- 
новићу рађена по једној студији Г. Дрекслера, с пуно рече- 
ница из ове студије, и ако са знатним скраћивањем, а глава 
о Прерадовићу тако исто из познате студије Г. Дрекслера о 





Научни Преглед. 55 





овом писцу. Глава о Драгојли јЈарневићевој садржи пасаже 
преписане из књиге Г-ђе Аделе Милчиновић о истом писцу. 
Глава о А. Немчићу узета је из Шреплова увода одабраних 
дела Немчићевих, а глава о Мирку Боговићу из другог увода 
Шреплова у издању дела овога писца. Глава о Трнском 
узета је из једне пригодне брошуре Ј. Милаковића о томе 
писцу. То значи да у овом одељку има осам преписаних 
глава поред увода. 

Пасле овог одељка из хрватске књижевности, долази 
одељак из српске књижевности: Вуково доба. Јасно. је да ће 
Г. Богдановић у овом одељку још пре чинити преписе. Он 
их је и чинио из Скерлића, као што је Г. Луначек већ при- 
метио. Одиста, увод и главе о Мушицком, Видаковићу, С. 
Милутиновићу, Стерији (ова глава није ни забележена у 
садржају) узете су из Скерлића, али и главе о другим писцима 
овога одељка такође су плагијат, и ако не по Скерлићу. Оне 
о Вуку и Даничићу, на пр. узете су из једне расправе А. 
Павића о Даничићу; она о Његошу из Г. Решетарова увода 
Горском Вијенцу, а она о Бранку из познате Вуловићеве 
расправе. То је, наравно, све прост препис, и ако има и 
доста скраћивања. У овом одељку, према томе, све је препис; 
не треба се збуњивати што садржај даје још имена која ми 
овде не помињемо: она сва хватају две стране. 

Понова долази један одељак из хрватске књижевности: 
доба апсолутизма. За увод већ је Г. Луначек констатовао да 
је „дословце преписан из књиге проф. Др. Николе Андрића 
Под апсолушизмом“. „Из те је књиге, каже Г. Луначек, узет 
и читав животопис Томборов.“ Ми ћемо сад додати и који су 
други „животописи“ узети. О Веберу н. пр. узето је из једне 
студије Ф. Марковића. О Јанку Јурковићу узето је опет из 
једне студије Марковића и друге Г. В. Дуката. О Луки Ботићу 
такође су писала двојица, Ф. Марковић и Павлиновић, и 06о- 
јица у уводу Ботићевим песмама; Г. Богдановић је узео и 
из једног и из другог. О Илији Округићу написао је Г. Ј. Хра- 
ниловић једну подужу студију; Г. Богдановић је њу преписивао 
кад је дао главу о овом писцу комедија. Наравно, све је чист 
препис у овом одељку као и у ранијем. Ваља приметити да 
се цео овај одељак састоји само из овога што смо поменули; 
цео је дакле одељак плагијат. 


Други део књиге има четири одељка. Омладинско доба 
(„српски романтизам“) чини први одељак. Оно има свој увод 
и шест већих глава:о Љубиши, Милићевићу, Јакшићу, Змају, 
Л. Костићу и Ш1апчанину; остало су само кратке белешке. 


Све је то, — приметио је у главном и Г. Луначек, — узето 
из Скерлића. И опет, дакле, цео један одељак плагиран. 
Други одељак — „Ново уставно доба у Хрватској“ — има 


такође увод за који је Г. Луначек нашао да је узет из књиге 

Г. Р. Хрвата о најновијој хрватској историји; остаје нам 
само да видимо одакле су узете главе о појединим писцима. 
Глава о Шенои извађена је из једне студије Ф. Марковића; 
глава о Ф. Марковићу, из једне студије Г. Водника о томе 
писцу; глава о Ф. Бецићу делимично из једног кратког 
чланка Г. Огризовића, а она о Андрији Палмовићу из Бада- 
лићева увода његовим песмама и опет једне студије Г. Вод- 
ника. Очевидно је, дакле, да је Г. Богдановић и за овај 
одељак хрватске књижевности чинио плагијат као и за оне 
раније. 

Трећи одељак — „Српски реалисти“ — узет је „мало 
не дословце из књиге Скерлића“, као што каже Г. Луначек. 

Четврти и последњи одељак — „Хрватска књижевност 
послије Шеное“ — има најпре увод за чије је неке делове 
већ Г. Луначек констатовао да су узети из књиге Г. Марја- 
новића Иза Шеное. Ми бисмо додали још и ово: Глава о 
Кумичићу узета је из Г. Шегвићева увода једној приповетци 
овога писца („јелкин босиљак“); глава о Храниловићу из 
једне Шреплове студије; глава о Ђ. Турићу из есеја Г. М. 
Марјановића о њему; у краткој глави о ]. Милаковићу има 
две реченице из једне студије Г. А. Петравића; најпосле 
глава о Крањчевићу узета је из увода Г. Марјановића Крањ- 
чевићевим делима. Као што се види, и овај одељак је знатним 
делом препис и плагијат, и то се може рећи скоро за целу 
свеску која преставља „дио други“. 


ја овде прекидам са даљим поређењем и „тражењем 
извора“ Г. Богдановићу. Мене је донекле занимао овакав 
посао, и ако писац не заслужује да му човек посвети оволику 
пажњу. Али ја немам више ни времена, ни воље, ни сред- 
става да овај незахвални посао и даље наставим. Сигуран 
сам, међутим, да има још глава и одељака у Г. Богданови- 
ћевој књизи којима би се тако исто могао наћи извор као 
што смо Г. Луначек и ја нашли. Али је и ово, надам се, 
довољно да се види какве је невероватне размере узео 
плагијат Г. Богдановића. 

Одиста, читави велики одељци Г. Богдановићеве књиге 
плагирани су. Вуково доба, „Хрватска књижевност за апсо- 


лутизма“, „Српски романтизам“, „Српски реалисти“ — потпун 
су плагијат. Три друга одељка — „Илирски покрет“, „Ново 
уставно доба“ и „Књижевност после Шеное“ — представ- 


љају плагијат врло великим делом. И ти су плагијати потпуни; 
све је чист и прост препис: једино што је оригинално, то 
су Г. Богдановићеве погрешке при преписивању. Одиста, ако 
у оригиналу има наведених песама, наводи их и Г. Богда- 
новић целе; ако је тамо курсив, курсив је и код Г. Богда- 
новића (пор. стр. 787); ако је тамо пауза, пауза је и код 
њега (пор. стр. /88). Једини напор који Г. Богдановић прави, 

то је да пренесе на јужно наречје оно што узме из писца 
источног наречја, али ни ту нисмо сигурни је ли напор његов 
или слагачев. Његова књига није „Преглед“ књижевности, 
него антологија из ње. Оно што је он на крају своје књиге 
ставио као списак дела и расправа којима се служио, није 
„употребљена“ литература, како је он назива, него злоупо- 
"требљена литература. Он је просто маказама секао књиге и 
листове и слао их у штампарију; маказе су биле баштенске, 
и он их је сигурно неколико пари покварио: толики је расап 
и пустош учињен у сечењу књига. И није га било жао упро- 
мастити толике књиге само да изради своју, која јамачно 
мање вреди него и један део те упропашћене библиотеке. 

Ништа не може оправдати Г. Богдановића за овај 
поступак. Он нигдени у предговору, ни иначе у својој књизи 
не каже да је чинио препис. Ако је и навео списак употреб-. 
љених дела, по томе нико, ни у највећој попустљивости, не 
може помислити да је он признао грех који је учинио. 
Напротив, он се у свом предговору представља сасвим беза- 
злен. „Знам и сам“, каже он, „да не шаљем у свијет савршена 
дјела“. Српску партију каже да је „у главном саставио према 
Скерлићу“. И још помиње Тена том приликом ! 

Нама падају на памет разни примери плагијата, али нам 
ни један не изгледа тако безбожан као овај. За своју 
посмртну беседу јовану Суботићу, А. Хаџић је узео један 
туђ некролог бану Јелачићу па само заменио име овога са 
именом онога првог. Нама су причали да је некада један 
бугарски књижевник износио приповетке Л. К. Лазаревића и 
комедије К. Трифковнћа под својим именом; једна бугарска 
редакција хватала је његове плагијате, и најпосле донела на 
корицама свога листа објаву, као опомену писцу, да је наба- 
вила сва дела ових српских писаца. Али ови плагијати, и 
други који нам падају на ум, имају бар то оправдање да су 
чињени у једном старијем времену; Г. Богдановић нема ни то. 

На послетку, каква је интелигенција — не више морал — 
Г. Богдановића 2 Зар он не уме сам да напише једну осредњу 
књигу о нашој новијој књижевности — као што је учинио 
за старију књижевност — него мора да је преписује из 
других 2 Каква је то крајња неспособност једнога писца кад 
он не може да начини ни прост извод, него мора директно 
да прибегава плагијату 2 Зар Г. Богдановић није видео, и зар 
му није било жао ако је видео, да му књига губи сваку 
меру оволиким преписивањем 2... 

Сличним питањима нема краја, и за мене је случај 


Г. Богдановића крајње неразумљив. 
ПАВЛЕ ПОПОВИЋ. 

ПОЗОРИШНИ ПРЕГЛЕД. 


НАРОДНО ПОЗОРИШТЕ У СПЛИТУ. 


16 октобра ове године било је свечано отворено Народно 
Позориште у Сплиту, прво стално државно позориште на 
приморју, и тиме задовољена једна велика културна потреба. 

Далмација, и приморје у опште, имају своју стару позо- 
ришну традицију, и споменици те традиције виде се посвуда. 
Да и не спомињемо развалине старих римских и грчких 
позоришта у Солину, на Вису итд., постоје лепе позоришне 
зграде у Сплиту, Дубровнику, Шибенику и Задру, а позо- 
риште на Хвару датира још из седамнаестог столећа, и још 
је врло лепо сачувано, тако лепо да управо тражи једну 
интимну представу Молиера, само за отмену господу и даме 
у кринолини. 

На жалост, та позоришна традиција није потпуно наша, 
и до пред самих четрдесетак година играло се у свим тим 
позориштима врло много талијански, осим Дубровника, где 
су домаћи писци очували ипак достојно место народном 
језику. Црквена приказивања играла су се до душе већином 
на народном језику, али световна драма, нарочито што се 
приказивача тиче, била је упућена на стране дружине, а по 
томе и на страни језик, — талијански. Једино у Дубровнику, 
за цвата републике, било је (и превише!) домаћих дружина, 
али падом републике нестало је и њих, и талијански језик је, 
као у уредима и школама, тако и у позориштима, загоспо- 
довао на целом приморју, — хвала денационализаторном 
систему млетачке републике, а кашње хабсбуршке монархије. 

Као и свугде, систем однарођивања јеи у Далмацији 
могао да успе у т. зв. грађанским круговима, који су као 
чиновници и трговци зависни од система, дочим је пучанство 
као такво остало увек верно себи и, чим је оно дошло до 
речи, читава та уметно подигнута зграда талијанског карак- 
тера Далмације стала је нагло да се руши. Неколицина из 
народа, са села потеклих интелектуалаца, ступили су у борбу, 
и кроз десетак година све аутономне установе, као и 
општине и посланички мандати, прешли су великом већином 
у народне руке. 

Али тој победи требало је дати и дубљу духовну садр- 
жину, требало је да народни језик овлада свим културним 
манифестацијама земље, а с њиме да се развије и домаћа 
култура са националним обележјем. 

Нећемо овде спомињати која су се све дела у ту сврху 
извела у Далмацији на пољу књижевности, ликовне уметности, 
пучке просвете итд., већ ћемо само истакнути да је било 
одмах уочено да је и позориште једно од главних огњишта 
културе и народне. просвете, па су домаће наше дружине, 

већином србијанске и загребачке, биле са највећим одушев- 
љењем примане и срдачно потпомагане од имућнијих родо- 
љуба, у свим местима Далмације, у Сплиту нарочито. А да 
им пружи што достојније заклониште, заслужни сплитски 
начелник Др. Гајо Булат још год. 1891 полаже темеље данашњој 
лепој позоришној згради, и г. 1893 слави цели Сплит њено 
отворење, као велику победу народног духа над туђинштином, 
видећи у њој залог националног обележја Сплита. 

Занимљиво је да је већ тада, кад Сплит није имао ни 
толико становника као данас (онда их је имао једва 16.000), 
грађено гледалиште за око 1200 људи, а сем тога красан 
јоуег, — сигурно најлепши у нашој држави, — који служи за 
интимније приредбе, концерте, конференције, па и плесове. 
То је свакако очит знак колико се осећала потреба позо- 
ришта и како се високо ценио његов задатак. 

У том позоришту глумило се увек нередовито. Једини 
покушај сталне дружине извели су браћа Фрајденрајх г. 1898, 
али без успеха. Помоћи државне, под Аустријом, дакако нису 
могли да добију. Код отворења г. 1893 глумили су Загреп- 
чани, и то понајбољи, и изнели леп репертоар. Иначе дола- 
зиле су спорадично и домаће и стране дружине, загребачка 
и осјечка драма и опера, путујуће дружине, једанпут чак и 
чешка опера, а и талијанске оперне и драматске дружине. 
Биле су то Заротопе од највише два месеца у години. Год. 
1900 основало се и домаће казалишно друштво (дилетанти), 
које је, већином недељом, приказивало са лепим успехом и 
домаће и стране комаде, и одгајало у публици смисао за 
драму. После ослобођења посетила нас је и београдска драма, 
и сарајевска. 

Позоришни одгој публике дакле је ипак на замерној 
висини. Утицаји на тај одгој били су различити, каткада сретни, 
а каткада и несретни. Тешко је било, — а и још увек није 
докончано дело, — да се и најнационалнији наши људи осло- 
боде оног специално талијанског назирања на позориште, по 
којему је оно само забавиште, а нипошто уметнички и кул- 
турни храм. Па и смер укуса био је упливисан традицијама 
талијанског театра. Ипак домаће дружине које су гостовале 
у Сплиту учиниле су много за формирање једног еманципи- 
раног укуса и назирања које ће уједно бити ближе савре- 
меној Европи. Оне су унеле и смисао за специално народни 
репертоар, тако да се Коштана давала у Сплиту са великим. 
успехом, а тако исто и Кнез од Семберије, Мајка Југовића, 
Хасанагиница итд. 

У неким правцима, укус сплитске публике је нарочито 
развијен и много тражи (каткада и превише). За глумуи 
мимику појединца, сплитска публика је строг судија, дочим 
је н. пр. ствар режије и игре епзетб!е-а још мање позната. 
Нарочиту важност полаже публика на салон, а нису 10] 

нипошто туђи ни модернији психолошки писци, као н. пр. 
Ибзен, па и врло тешке ствари, ако су добре, воли да гледа. 

Ово све спомињемо јер желимо да нагласимо важност 
овог новог позоришта на нашем Јадрану, и за нашу културу, 
и за наш национални престиж у садашњости и будућности, 

Јадран, наше море, наша је будућност, али и најизло- 
женији погибељи. још увек чак имамо да га спасавамо. 
Треба, дакле, да га добро заштитимо, да наш национални 
дух на њему што дубље учврстимо, и коначно да његове 
градове, а нарочито Сплит, учинимо светиоником наде за 
неспасене, а и центрумом где ће се наша култура репрезен- 
тирати, и пред суседима и пред страним светом, који наше 
обале непрестано посећује. 

Министарство Просвете извршило је дакле знаменито 
дело када је пошло у сусрет жељама општинске управе Сплита 
и основало у Сплиту стално државно позориште, а сада је 
ред, како на управи позоришта и грађанству Сплита, тако и 
на влади у Београду, да ту нову установу што јаче подупру 
за што бољи развој. | 

Услови за развој су ту. Рад позоришта започео се лепо. 
Дани отворења били су врло свечани, отворење је обавио 
Г. Начелник Уметничког Одељења Нушић, а три свечане вечери 
биле су испуњене драмским делима писаца свих трију наших 
племена (Војновићев Еквиноцијо, Нушићев Кнез од Семберије, 
Стеријин Лир Јања и Цанкарова Напаст у долини шеншфло- 
ријанској), док је за свечану матинеју Мирко Королија напи- 
сао успелу пригодну алегорију /угана, вила најмлађа. 

После тих свечаних представа играло се до сада: Моћ 
шмине Толстоја, Љубав бди Флера и Кајавеа, Морал г-ђе 
Дулске Запољске, Свет Нушићев и Кандида Бернарда Шоа, 
Од домаћих писаца су још на репертоару за ову годину: 
Војновић (Мајка Југовића и Трилогија), Нушић (Протекција), 
Ћоровић (Зулумћар), затим Пеција Петровић, Косор, Беговић, 
Королија, Ловрић итд. 

Од страних писаца долазе у првом реду Шекспир, Молиер, 
Гогољ, Ибзен, Софокле, Стриндберг, Чехов итд. а засту- 
пана је лепо и лаганија комедија, нарочито француска и 
талијанска. 

Репертоар је прављен по начелу да треба задовољити 
све слојеве и све укусе, а уједно да треба деловати одгојно, — 
не само у строго педагошком смислу, — него баш у правцу 
естетског укуса и смисла за уметност, изнашајући ипак неким 
системом, пре приступачније па теже ствари; негујући наро- 
чито класике, али упућујући публику помало и у ново. Треба 
знати да су талијанске дружине које су у Сплит долазиле 
биле, ако не по епзетбје-у добре, а оно врло често по поје- 
диним протагонистима. Сем тога старија и средња далматинска 
интелигенција имала је прилике да на страни или код куће 

види често прваке талијанске позорнице, не изузимајући ни 
Новелиа, ни Закониа, ни Дузеову. Успомена на то је остала, 
и нија лак задатак нашег позоришта да, поред тог сећања, 
афирмира у људима уверење да и ми имамо првокласних. 
сила, а што се скупне игре тиче да смо даље од Талијана. 
Публика је до сада врло добро примила позориште, а 
уверени смо да ће се то добро расположење не само одржати, 
него и повећати. И у нашим главним градовима драма има 
често мању посету него што је имау Сплиту, који је, на 
послетку, доста мањи и од Београда и Загреба. Али, као 
што је добро опазио управник загребачког позоришта Г. 
Бенешић у једном интервјуу о сплитском позоришту, Сплит 
би морао чим пре да добије и оперу. Када се уважи да Нови 
Сад и Осијек већ давно имају оперу, онда је свакако треба 
и Сплит, чија зграда је по величини и по свему много при- 
кладнија за оперу, и чија публика има смисла и музичког 
одгоја као мало која код нас. Предуслови су ту: добра пуб- 
лика, добра зграда, два врсна и велика певачка друштва, 
која идо сада већ приређују оперне концерте великог стила, 
два оркестра, а и неколико добрих домаћих солиста. још 
један предуслов (а и потреба): Позориште у Сплиту није 
само за Сплит, већ за читаву Далмацију. Дубровник и Шибе- 
ник имају лепе позоришне зграде, које су сада мртве. А 
публика је жељна позоришта. Сплитско позориште имаи 
жељу и задатак да сваке године бар по који месец гостује 
и у тим градовима, а на краће време и у мањим местима 
где има позоришних зграда или дворана са позорницом, као 
н. пр. у Хвару, Сињу, Макарској, Котору, Корчули, Старом- 
граду, итд. У Далмацији је то могуће, а за веће градове, 
као што су Дубровник и Шибеник, управо потреба. Да сама 
драма свим тим потребама удовољи, тешко је, дочим би 
драма и опера могле да се измењују, па док је у једном 
месту једна, да је у другом друга, итд. Када Сушак дође 
у наше руке, могло би се деловање сплитске опере и драме 
протегнути и на Сушак, јер је укус публике сличан са Спли- 
том, а сличне и потребе, па је лађом лака веза и пренос. 
Позориште -у Сплиту једино је на нашем приморју, 
које обилује културним и лепим градовима, лепим позориш- 
ним зградама и добром публиком; једино на тој изложеној 
тачки, где треба још спасавати и учвршћавати; једино на 
тој све живљој и познатијој ривиери, коју све више посећује 
страни свет, и ради њене трговачке будућности и њене лепоте, 
и где му можемо и морамо пружити доказе нашег културног 
развоја и уметничког одгоја. Важност Јадрана је велика, и 
треба је на свим пољима уочити, како на пољу економском, 
тако и на културном, јер једно потпомаже друго. Зато позо- 
риште у Сплиту треба, после отворења још више, да наиђе 


62 Српски Књижевни Гласник. 





на што срдачнију потпору са стране државе, као што ју је 
до отворења имало, нарочито од Г. Министра Просвете, од 
Г. Начелника Уметничког Одељења и Управе Позоришта у 
Београду и Загребу. 

НИКО БАРТУЛОВИЋ. 


УМЕТНИЧКИ ПРЕГЛЕД. 


из КОНЦЕРТНЕ ДВОРАНЕ: КОНЦЕРТИ ХРВАТСКОГ ПЕВАЧКОГ 
УДРУЖЕЊА „ЛИСИНСКИ“. — ДЕБИ Г-ЂИЦЕ ЈЕЛКЕ СТАМАТОВИЋ. 


После хрватског певачког друштва „Коло“ из Загреба, 
дошло је у Београд хрватско певачко удружење „Лисински“ 
да потрди све оно што знамо о музикалној култури Загреба: 
да је то град у коме постоји једно снажно музичко струјање, 
у коме влада култ музичке уметности. Не мислим чинити 
упоређења, али хоћу да подвучем са највећим задовољством 
да нам је Загреб, са поменута два збора, послао врсне, под- 
једнако срчане, подједнако одушевљене борце, способне 
пионире за вишу уметност. И једно бих још хтео да нагласим: 
док је „Лисински“ млада организација која је — васпитавана, 
кроз једну деценију само, изразито-музикалном личношћу 
композитора „Мора“, Г. Франа Лхотке, професора консерва- 
ториума у Загребу, једнога од најактивнијих представника 
нашег јавног музичког живота, и вођена одушевљеном речи 
Г. професора Др. Виктора Новака, естетичара и ерудита, — 
од првога корака у јавни живот истакла, јасно и одређено, 
свој високо подигнути, уметнички циљ; дотле је „Коло“, 
стари борац од пре више деценија, данас млада, нова, одре- 
шита, одушевљена, обновљена уметничка целина, оживљена 
преданошћу професора Г. Ивана Гринвалда и ванредно крепком 
снагом младога диригента Г. Оскара Смодека. 

За нас у Београду који у ствари гледамо онако како је 
најбоље да би се у њима пронашла њихова суштина, од 
ванредног је интереса тај снажни узлет „Кола“, и од не 
мањег је интереса та витална снага „Лисинског“. јер и једно 
и друго друштво су пионири новог доба, инициатори покрета, 
и, што је веома симптоматично, млади „Лисински“ је дао 
подстрека старом „Колу“, и данас то су два такмаца, оду- 
шевљена и надахнута поштеним идеалима. 

А за нашу музичку културу то је од огромног значаја, 
то игра, управо, главну улогу. Питање је само да ли ћеу 
овој нашој материалистичкој средини, каква је ова у Београду, 
у којој влада нека чудна традиција реакционарног духа, иу 
којој пирује површна амбиција непозваних да узимају став 
регулатора културних односа у нас, да ли ће у овој нашој 

средини млади „Лисински“ да подстрекне кога, да пробуди 
давно успаване снове, или да узбуни притајене снаге наших 
певача, старих и младих, и да својим гестом уметника узбурка 
и уздрма оне који верују да је реч на њима кад је у питању 
постављање основа више музичке културе иу нас. Ја дубоко 
верујем да хоће. С једне стране родиће се „нова песма“, да 
с друге стране замукне „стара песма“ оних који вечито 
говоре, у највише случајева некомпетентно, а ништа не 
творе, или тако безбојно творе. | 


„Лисински“ је певачки збор који располаже ванредном 
вокалном културом. Он је целина у којој влада склад свију 
музикалних елемената. Према томе „Лисински“ је уметничка 
организација првога реда. 

Али „Лисински“ има и један културни идеал: давати 
импулса за уметничке покрете и подржавати уметничке 
покрете. Према томе „Лисински“ је уметничка организација 
ванреднога значаја. 

Програми двају концерата приређених у Београду (5 и 
10 децембра) јасно истичу тај идеал. 

Читава скала савремених уметничких настојања је заступ- 
љена на тим програмима, од стилизације наивне лепоте 
музичког фолклора до флуидних и необичних излива чистог 
музичког импресионизма. Тај разгранати програм у коме смо 
срели имена: Чајковски, Хегар, Гречанинов, Сук, Јозефовић, 
Коњовић, Лхотка, Добронић, Христић, Лајовиц, Милојевић и, 
ово нарочито подвлачим, Делиус и Дебиси, поред великог 
броја обрађивача музичког фолклора, од којих је наш 
Мокрањац показао можда највише поетичности и непосредне 
музикалности у обради народних попевака са тачке натура- 
листичко-романтичарске, тај програм је постављао безброј 
проблема. Ваљало је решити склад између артизма и здраве 
интуиције, бити савршен техничар и ипак победити технику 
непосредним проживљавањем и оживљавањем дела. „Лисински“ 
је то успео, и тиме је потврдио репутацију која му је прет- 
ходила и коју је стекао у великим средиштима на Западу. 

Очекивао сам од „Лисинског“ виртуозност и пријатно 
сам се изненадио када сам место тога нашао миран гест 
зреле музикалности. „Лисински“ има ванредно диференциране 
звучне ефекте, у полифоном ставу као и у хомофонији, 
има дискретног ритмичког пулса, понекад можда и сувише 
дискретног, има снаге да моделише мелодијску линију, и има 
пуно здравог инстинкта да целокупном облику песме коју 
изводи да изразиту физономију. Озо се нарочито истицало у 
интернационалном програму, а особито у делима Делиуса и 
Дебисиа, и ако су и југословенски аутори верно приказани, 
нарочито Г. Лхотка („Перун“) и Г. Коњовић (три женска 
збора са клавиром, међу којима су други и трећи изведени 

са ванредним савршенством). Лепо стилизоване композиције 
ГГ. Лајовица и Јозефовића су, исто тако, добиле своју вред- 
ност, као и једноставно тиха „Звезда“ Г. Христића. Моја. 
„Слутња“, морам признати, није ме задовољила у свима 
детаљима. Недостајало је контраста између мистичног еле- 
мента увода и завршетка и средњег, драматично-импулсивног 
дела, у коме није било ни ритмичке ни вокалне градације до. 
крика: „Ах!|“. Али са задовољством констатујем да су сви 
сонорни елементи у „Слутњи“ ванредно сочни и да је та 
балада у Земуну, после концерата у Нишу и Скопљу, била 
далеко изразитије изведена. 

Г. Др. Бенковић, који је примио од Г. Лхотке збор „Лисин- 
ског“ и овај разноврсни програм, има слободне окретности 
као његов диригент, и заслужује дивљење. Један од оснивача 
„Лисинског“, његов најбољи тенориста, он је, изишавши из 
збора и попевши се на диригентски подиум, у партитури, 
коју напамет диригује, и у делу које интерпретује са својим 
врсним певачима. Као солиста у народним песмама, показао 
је да влада музикалним изразом, и био је бурно поздрављен 
и као диригент и као певач. 

Не могу се не похвалити и остале солисте: Г-ђица Ште- 
фица Сестрић, која је са пуно стила извела соло партију Деби- 
сиевог „Тамбурена“, истичући и свој лепи сопран добро 
постављен, и своју музикалност, као и ГГ. Штрмац, Лесић, 
Витх, Петровић. 

Г-ђица Лола Вуковић је, као пианисткиња, у клавирским 
пратњама за Коњовићеве женске зборове показала ванредну 
ритмичну сигурност и дискретну музикалност, помоћу које је 
рељефно извајала контрасте ових партитура. 

И женски, и мушки, и мешовити збор „Лисинског“ били 
су поздрављени одушевљено од публике, тако да су многе 
песме по два пута певане, између осталих и карактеристична 
и врло добро постављена Пашћанова обрада „Плови чун“. 

Али једно питање само: где је творац овога збора Г. 
Лхоткаг Зашто он није био на челу својих певача, које је 
провео кроз успехе и славу 2 


У дворани „Станковић“ дебитовала је 15 децембра, у 
оквиру четвртог историјског камермузичког концерта руског 
трија Слатин и Г. Зорко, наша млада концертна певачица 
Г-ђица Јелка Стаматовић. Овај деби није једна нада, већ пун 
и лепо заслужен успех. Г-ђица Стаматовић, која је изашла 
из школе Г-ђе Иванке Милојевић и, после тих студија у 
отаџбини, дипломирала на прашком кочсерваториуму са 
одличним успехом, интерпретовала је песме Шуберта и 
Шумана; и том интерпретацијом документовала је једну 
ванредно непосредну музикалност и пуно стилистичке отме- 
ности. И ако је, приликом свога првог додира са публиком, 

била приметно узбуђена, успела је ипак да изнесе све музи- 
калне линије и све изразито-лирске контрасте у песмама 
које је певала, доимајући се наше душе топлим преливима 
свога добро постављеног и веома читког мецосопрана. 
МИЛОЈЕ МИЛОЈЕВИЋ. 


ПРОСЛАВА ФЕРДИНАНДА ХОДЛЕРА У БЕРНУ. 


Ове јесени, Берн је одао почаст једном од највећих 
својих синова; који се подигао с најниже пречаге на лествици 
до највишег врха славе. Фердинанду Ходлеру, знаменитом 
швајцарском сликару, признато је високо место широм умет- 
ничког света; његови земљаци поносе се њиме с правом. 

Приликом прославе приређена је у Берну велика, врло. 
лепа изложба његових дела. Музеји и галерије из целе Швај- 
царске —— и неке и са стране — и приватни власници Ход- 
лерових слика и цртежа, послали су своје лепе прилоге овој 
изложби. Нико није жалио труда да се од овог догађаја 
начини прави успех, и неких девет стотина слика било је 
изложено; тако је публици пружена могућност да позна 
разне фазе развоја овог великог човека, почев од његових 
најранијих радова. 

Швајцарска штампа посветила је читаве ступце Ходлеру 
и изложеним сликама његовим. Било је саревњивости, и то 
доста, поводом одлуке да се изложба има приредити у Берну. 
И ако је Ходлер рођен у том граду, и био прави Берњанин и 
карактером и темпераментом, он је провео четрдесет година 


свога живота у Женеви и ту без прекида радио у свом 


ателиеру. Полазећи од те околности, Женевљани су држали 
да је природно да слике које су у Женеви постале буду 
такође и изложене у граду који је Ходлер толико волео. 
Срећом, ситних осећања није било, и Женева је такође узела 
учешћа - у овом народном догађају; она је, доиста, позајмила 
изложби велики број знатних слика и цртежа. 

Кариера Фердинанда Ходлера је врло занимљива; и 
слично толиким другим случајевима у којима је свештеник 
уметности упалио своју буктињу на олтару божанственог 
огња, та кариера се није завршила успехом без љуте борбе. 
Рођен у „Мати“, најсиромашнијем, најжалоснијем суседству 
Берна, Ходлер је у својим првим, раним данима, знао за 
беду и сиротињу. Кад му је било пет година, изгубио је оца, 
а у четрнаестој остао је сироче. Као дечко, морао је ићи 
босоног, и пешачити на далека одстојања, до шума, у којима 
је купио суво грање и пруће за ватру, које је довозио у 
град на малим колицима. Млеко и која кора хлеба били су 
често његова једина храна, а много пута дечко је легао 
гладан у постељу. 

Његова мати се преуда, и пред њену смрт породица се 
преселила у Тун, где је како-тако настављала своју егзи- 
стенцију. На срећу Ходлерову, његов очух је био интели- 
гентан човек, — „молер“ по занимању. Очух је брзо запазио 
Ходлеров дар за цртање, а од оскудних способности његових 
млади Ходлер је напабирчио неколика прва знања технике. 

Мало доцније. примљен је као „шегрт“ код неког сли- 
кара знатнога гласа у Туну, и Ходлер није пропуштао ниједну 
прилику да стече корисног знања и искуства. Али његова 
жеђ за усавршавањем, и жеља за ширим средиштем у кругом 
рада, одлучише га да пође даље. Жудео је за Женевом, па 
како није имао других средстава да своју жељу оствари, он 
пође у Женеву пешке. После неколико дана он најзад стиже 
у град, и примајући разне послове до којих је могао доћи, 
успе да заради свој насушни хлеб. 

Ништа није могло застрашити Ходлерову одлуку да 
оствари жељу свога срца; гдегод би наишао на затворена 
врата, он је куцао док их нису отворили. Такав несавладљив 
дух морао је најзад успети; и после разних перипетија Ходлер 
постаде ученик Уметничке Академије у Женеви, где његов 
дар привуче пажњу свију. 

Врло је мало швајцарских уметника који су се уз лест- 
вицу успеха успели тако брзо као Ходлер; па ипак, све до 
1900, сликарева стаза била је обрасла трњем. Његови зем- 
љаци нису никако разумели његову уметност; његови нај- 
бољи пријатељи правили су шале на њен рачун. Омаловажење 
и сарказам, одбијање и подсмех, на то су наилазили на 
свима странама његови напори. Да :е пошао трагом тради- 
ционалне уметности и наставио ићи утрвеном стазом којом 
је био пошао у почетку, постигао би у оно доба много веће 
триумфе. Али Ходлер је био решен да открије нове земље, 
и био је готов да плати цену коју плаћају пионири. 

У својој шездесет петој години, кратко време пред своју 
смрт, он је рекао једном свом пријатељу да је његова дота- 
дашња уметност била само експеримент, ембрион будуће 
уметности, и да се нада да ће за идућих десет година дати 
бољи израз и остварење свом идеалу. Њему то није било 
суђено, и његовом смрћу свет је изгубио плодове новог раз- 
воја његове вештине. 

Онима који су имали прилике да посете поменуту 
изложбу Ходлерових радова у Берну пао је јако у очи посте- 
пени развитак великога сликара. Човек је изненађен обиљем 
способности уметникова ума. Његове раније слике од 1886 
савршено су различне у стилу од слика које припадају 
последњем добу његове кариере; контраст је као нека про- 
валија која раздваја обе периоде. Ходлерова дела носе апсо- 
лутно обележје његове народности; он је битно Швајцарац, 
комбинација тевтонских и галских особина. з 

У његовим сликама предела моћно цртане хоризонталне 
линије нарочита су ознака, док вертикалне линије изгледају 
као „скеле“ помоћу којих се дело изграђује. Уметник је вазда 
имао као циљ да представи „целину“, нешто потпуно, не 
неки одломак Природе, и у свакој од својих замисли он је 
тежио да овапути Дух Створења у његовој потпуности. Отуда, 
кад је Ходлер сликао реку, долину, или брдо, свакој његовој 
слици био је циљ да представи бескрајност створенога света, 
један од безбројних облика земљиног лица. „Линија“ овде 
игра најважнију улогу. 

Ходлер се трудио да у своје портрете унесе исту мисао 
која влада у његовим пределима: наиме, универсалност. Они 
које је сликарева кичица насликала нису ништа губили од 
своје индивидуалности тим наговештавањем човечанства у 
опште, јер је сликар стално тражио да наслика оно што је 
вечито у човеку онако како се огледа у сваком посебном 
типу. Ходлер је усвојио паралелизам као средство да нагласи 
своју мисао о целокупности, дајући јој на тај начин више 
снаге, док с друге стране ритмичне фигуре које теже некој 
даној тачци у слици као својој жижи, изгледају као да нам 
кажу да се све мора савити пред извесним законима и покло- 
нити суду виших сила. 

Највеће и најважније Ходлерове слике посвећене су 
догађајима из историје његове отаџбине; оне су сликане у 
стилу фресака. Мужаство и снага ознака су свих Ходлерових 
радова, и његова вештина у представљању енергије и снаге 
у акцији расла је с годинама. Та црта његове уметности 
изгледа да је достигла свој врхунац у његовим последњим 
делима. У тим моћним сликама, сваки потез кичице сведочи 
о поуздању и савршеној вештини; и саме жеље његове изгле- 
дају као симболи снаге. 

Чини се као да је сликар достигао врхунац својих моћи, 
и као неко који је савладао последњи врх нексг орега на 
који се нико пре њега није био успео, он стоји усамљен, — 
прави џин међу људима. Али визија, освојена на тај начин 
из других сфера, не саопштава се онима који стоје доле, и 
мора остати тајна за све оне чије очи не могу да се при- 
лагоде висинама које су тако изнад домашаја свакодневног 


искуства. 
ЛЕНА ЈОВИЧИЋ. 

ПОЛИТИЧКИ ПРЕГЛЕД. 


СПОЉНА ПОЛИТИКА. — КАКВА ЈЕ НАША СПОЉНА ПОЛИТИКА 2 — 
ВАШИНГТОНСКА КОНВЕНЦИЈА. — РАТНА ОДШТЕТА. 


И у Уставотворној Скупштини и у Законодавној Скуп- 
штини, покушавано је свима парламентарним средствима да 
" влада изложи пред народним представницима спољну поли- 
тику. Сем неколико кратких, крњих, задоцнелих одговора, 
ништа се друго од ње није могло искамчити. За последњу 
годину дана, међутим, збили су се многи догађаји у свету 
који се тичу нас. И Скупштина и народ морали су да се за 
обавештења о тим догађајима ослањају на европске и своје 
новине. Догађаји који су били за нас од битнога значаја, сазна- 
вани су кад их је држава тако рећи на својим плећима осе- 
тила. Тако је Скупштина сазнавала да Талијани намеравају 
узети Ријеку, Сушак и Барош поред јаснога Рапалског Уго- 
вора; да је Барања изгубљена; да су банатске границе више 
у корист Румуна; да смо изгубили исправке граничне према 
Арбанији; да се нама досуђена ратна одштета препродаје; да 
је Карло ЈУ по други пут упао у Мађарску; итд. За два од 
ових догађаја била је извршена у два маха и делимична моби- 
лизација, и створена два Савеза, и један Мали Споразум... 

Оно што нисмо могли чути у Народној Скупштини од 
руковаоца наше спољне политике, . чули смо од шефа ради- 
калне и шефа демократске партије. И Г. Н. Пашић и-Г. Љ. 
Давидовић излагали су на: својим. партијским конгресима 
догађаје и гледишта из спољне политике. ·Најпре „вођа  демо- 
крата 249 октобра, а затим. вођа радикала. !1 децембра, гово- 
рили су о томе: каква је и каква треба да буде наша спољна 
политика. 

У своме говору, шеф демократске странке:је- за прош- 
лост имао неколико речи; то су биле захвалне речи за: Фран- 
цуску, Енглеску и Америку, а нарочито за: Русију. Помоћ ове 
три Силе, -а:нарочито Русије, у светскоме. рату, не треба 
никада заборављати, као што се тб у Паризу на. Конферен- 
цији Мира било учинило. Добро је што је Г. Давидовић поме- 
нуо познату депешу рускога цара 1914 год.: „Русија је са 
вама“... Његова даља излагања о Маломе Споразуму, 0: 
Грчкој, о Италији, о Бугарској, о Арбанији, о словенској 
солидарности, изведена на један прост начин, свакојако су, 
у главноме, израз општега мишљења у нашем народу. Он је 
јасно изложио користи од савеза са Румунијом и Чешком у 
облику једнога споразума, и ако те користи зависе од уну- 
трашње консолидације ових држава и солидности њених поли- 
тичара. Он је довео у сумњу грчку савезничку верност, 
коју су Грци 1915 године погазили. Он је обележио пут којим 
треба ићи да се с Италијом, која држи још Истру и Горицу, 

утврде добри међусобни односи. Он је изнео разлоге зашто 
се Бугарима не сме још веровати. Он је коректне односе са 
Мађарима означио као политику која је данас најбоља за 
нашу државу. Он је, најзад, казао да хоће независну Арба- 
нију, без ичијег протектората, у границама из 1913 и исправ- 
кама на које је пристао Есад-паша, некадањи регент Арбаније. 
Припреман или не, овај експозе спољне политике и односа 
са суседима нашим био је добар, са врло мало завијања. — 
Шеф радикалне странке је казао да је наша спољна поли- 
тика она иста која је била и пре рата, „пре смо се борили 
да се ослободимо и ујединимо, а сада ћемо се борити да 
очувамо све оно што смо стекли, а можемо то очувати ако 
се договарамо и потчињавамо принципу већине и ако ста- 
немо на то гледиште да је опет брат брату најближи, да је 
Хрват Србину, а Србин Хрвату најближи но сваки други, да 
су Србин и Словенац и Словенац и Хрват један другом нај- 
ближи“. Прешавши на односе са суседима, он је осудио рад 
Бугара у прошлости и истакао могућност бољих односа са 
њима, ако изврше обавезе из Нејискога Уговора. Границе у 
Банату према Румунији, по његову тврђењу. нису добре и 
праведне, али зарад добрих односа с Румунима требало их 
је примити. Он није говорио о авантури Карла ЈУ ни о одно- 
сима са Мађарима, зећ о границама које ће се на терену 
тек утврдити. Случај са Барањом је овако приказао: „Барања 
је брзо евакуисана и ако смо много раније изјавили да се 
мора евакуисати и да неће помоћи све агитације, које су 
биле управљене на то да задржимо и оне области које су се 
налазиле са оне стране границе које је Конференција озна- 
чила“. За Рапалски Уговор је казао да није, у главноме, био 
изабран погодан тренутак за закључивање његово, да га је 
требало закључити, — и ту има право, — докле се још Аме- 
рика интересовала за судбину Далмације. Г. Пашић није у 
своме дугачкоме експозеу помињао односе са Француском, 
Енглеском, Америком, никако није додирнуо Русију, Грчку, 
Чешку. средње-европски проблем, рад Међународне Репара- 
ционе Комисије за Ратну Одштету, Арбанију и Лигу Народа. 

Оба ова Конгреса донели су резолуције, које представ- 
љају и програм рада за будућност. Спољна политика демо- 
кратске партије, узимајући за основу поштовање и стриктно 
извршивање међународних уговора, имала би бити: у изво- 
ђењу начела „Балкан балканским народима“, у неговању веза 
са Великим Савезницима, у усавршавању савеза са Чешком, 
Румунијом, у заснивању добрих односа са суседима. У резо- 
луцији радикалскога Конгреса се полаже: на извршење међу- 
народних уговора; на коректне односе са суседима; на учвр- 
шћивање и проширење савеза са Чешком и Румунијом. За 
Арбанију се у резолуцији налази овакав пасус: „Немири у 
Арбанији забрињују нас нарочито у овоме тренутку када у 

име Арбаније говоре људи који су за време европскога рата 
водили непријатељску војску на нас и наше савезнике. У 
Арбанији се на штету уређења и консолидовања води рат 
против оних племена која су тежила да Арбанија буде у 
истини самостална земља и на страни Антанте, чувајући 
принцип „Балкан балканским народима“. 

Г. Пашићев говор и резолуција радикалскога Конгреса 
нису потпуни. Г. Давидовићев говор и резолуција демократ- 
скога Конгреса су потпуни и јасни. Из њихових говора и 
резолуција не може се закључити да су ове две странке 
потпуно сагласне у спољној политици. Докле демократи јасно 
хоће мир, и готови су да заснују са нашим дојучерањим 
непријатељима најбоље суседске и међународне односе, дотле 
она друга страна није сасвим тако категорична. Докле демо- 
крати желе да се прилике у Русији што пре среде, па да 
сређена и демократски уређена Русија преузме на себе велику 
дужност стварања словенске солидарности, дотле радикали 
Русију никако и нигде не помињу. Докле радикали за Италију 
имају резервисану помирљивост, дотле демократи имају 
одлучни, готово претећи став, и ако се и једни и други сећају 
да су Истра, Горица и нека острва у Јадрану насељена нај- 
више нашим саплеменицима. Докле су демократи за отворену, 
јавну дипломатију, дотле је досадањи шеф наше спољне поли- 
тике против јавне дипломатије. Из говора Г. Љубе Давидо- 
вића види се каква би била ориентација спољне политике 
Краљевине Срба, Хрвата и Словенаца ако икад демократ- 
ска странка буде њоме управљала. Речи Г. Пашића којим је 
почео овај говор о спољној политици: „Наша је спољна 
политика она иста која је била и пре рата“, не показују ни 
каква је била нити каква ће та ориентација бити. Оно што 
је за ово годину дана код нас у спољној политици почињено, 
показује колико вреди бити добро ориентисан. 


Под притиском ратних дугова и недуга, састала се 12 
новембра у Вашингтону конференција од четири велике 
поморске и континенталне Силе да већа о разоружању и 
о одржању мира у свету. Од свакога је тражена жртва, али 
не абдикација права и ограничење слободе. После месец 
дана, Америка, Француска, Јапан и Велика Британија закљу- 
чиле су конвенцију према којој је утврђен правни поредак 
у Тихоме Океану, узајамна јемства за поштовање и одбрану 
његову. Овом конвенцијом је стављен ван снаге англо-јапан- 
ски уговор о савезу, који је толико времена чинио велике 
услуге Јапану и Енглеској и био препрека за добре односе 
између њих и Америке. И тако је ова конвенција, склопљена 
на десет година, сад свршена ствар. У.њој се не говори о 
војничким и поморским принудним мерама, о сили. Она је 
један уговор на пробу; Силе потписнице покушавају дау 

Тихоме Океану обезбеде за десет година мир, ослањајући се 
чисто на поштену реч и добру веру четири велика народа. 
Ако дух завојевачки буде постојао и даље, ако светски рат 
није донео ничега новога, онда су узалуд и прописи, и пош- 
тена реч, и принудне мере. Ако велики рат није угасио за 
увек аутократију и милитаризам, онда више никакве мере 
нису ефикасне. Амерички секретар за спољне послове је 
казао за ову конвенцију да је мало дипломатских докумената 
који су тако прости као она; ако и она буде оно што су 
многе велике ствари, проста и јасна, онда ће она обележити 
најважнију етапу у одржању светскога мира, који се до сад 
још није учврстио. 


Немачка влада је известила званично Савезне Силе да 
није у стању да плати потпуно суме које се обвезала 
платити 15 јануара и 15 фебруара: место 600 милиона марака 
она ставља у изглед само суму између 15) и 200 милиона 
златних марака. То су Савезници очекивали, али нису очеки- 
вали да их Савезним Силама влада немачка опомиње да ће 
се, и после ових рокова, јављати сличне тешкоће о роковима 
исплата будућих рата. Немачка на овај начин својевољно 
долази у положај људи који предају кључеве од радње трго- 
вачкоме суду. Међународна Репарациона Комисија је, међутим, 
после једне анкете нашла да је Немачка у стању да у пот- 
пуности изврши своје обавезе, и у томе смислу је дала 
Немачкој одговор на њену ноту. Лојд Џорџ, — који је пости- 
гао, најзад, споразум с Ирском и скинуо једну велику бригу 
с Енглеске, — састао се у Лондону са Бријаном, који је 
успео да увери Америку да се Француска не сме још разо- 
ружати. Њих двојица имају сада да одлуче хоће ли се про- 
тиву Немачке предузимати предвиђење мере из Уговора 
Версаљскога и доцнијих споразума, или ће јој продужити 
рок плаћању, или ће целу ратну одштету смањити, или [0] 
променити облик, начин исплате и гарантије. 


ИНОСТРАНИ. 


ПОДСЕТНИК. 


Новембра 30, 1921. — Одређен плебисцит за Бургенланд. — Јапан пристао 
на смањење флоте по кључу 5:5:3.— Бугарској наређено да ра- 
спусти рекрутоване жандарме и граничне стражаре. 

Децембра 6. — Потписан споразум измирења између Ирске и Енглеске. 


Децембра 13. — Потписана конвенција у Вашингтону за одржање мира 
у Тихом Океану. — Због некоректнога држања Италије, Аустрија 
одбила да ратификује Млетачки споразум. 


Децембра 15. — Немачка званично известила да неће да плати ратну 
одштету за 15 јануар и 15 фебруар. 
Децембра 17. Потписан политички споразум између Чешке и Аустрије. 

ПРЕД НАПУШТАЊЕ МАЛЕ АЗИЈЕ. 


— Писмо из Грчке. — 


У пролеће ове године, када се на лондонској конферен- 
цији расправљало о мало- азијском питању, Француска и 
Италија биле су мишљења да Грчка треба да напусти Смирну, 
јер су сматрале да је то једини начин да се Кемал задобије 
за мир. Енглеска, и ако је била и сама уверена да се Кемалу 
морају учинити извесне концесије, ипак је радо прихватила 
захтев Грчке да се још једном покуша да се каквим енергич- 
ним војним походом Кемал примора на попуштање. Војни 
експерти француски и талијански изјавили су тада да такав 
један поход премаша снагу Грчке, пошто је за њега потребно 
бар двадесет и седам добро опремљених дивизија. Министар 
војни Гунарис тврдио је да Грчка може својом сопственом 
снагом извојевати ослобођење своје браће, и говорио је да 
дипломатија има сада да ћути, јер храбра грчка војска има 
да каже своју реч. „Севрски Уговор је пропао, нов уговор 
писаће се на бојном пољу грчким бајонетима“. Грчка је 
мобилисала и упутила на фронт нових десет класа, па како 
су и Двор и влада били уверени у успех похода, то су сем 
Краљ Константин и сви принчеви кренули у Малу Азију у 
нади да се отуд вратеу триумфу. И наша као и страна 
штампа уобичајила је да с подсмехом говори о грчкој војсци, 
а то је погрешка. Грчка војска није данас онако неопремљена 
и малодушна као што је била за време балканских ратова. 
Она је у борби са Кемаловим трупама и са огромним терен- 
ским и климатским тешкоћама, каквима изобилује Мала 
Азија, показала много и издржљивости и одважности. Што 
је она поред свега тога пожртвовања претрпела озбиљне 
поразе, кривица није до ње, но до оних који су јој доделили 
задатке који би премашили снагу и много силнијих војски. 
Разуме се да је присуство Краља Константина и принчева, 
који су се сви мешали у команду, било узрок оној општој 
забуни која је настала одмах после заузимања Ески - Шеира. 
Генералштаб, са краљем, ушао је брзо у сукоб са штабом Глав- 
ног Команданта мало - азијске војске. Штаб Краљев је у овом 
сукобу однео победу на штету самих операција, и несрећни 
поход на Ангору је његово дело. Али крај свих тих грубих 
грешака и тешкоћа, војска грчка држи још положаје које је, 
повлачећи се, заузела. Само се и код ње већ осећа, врло 
природно, замореност, па, услед ње, јављају се и озбиљни 
знаци незадовољства. Војска је на првом месту изгубила 
потпуно веру у стратегијске способности Краља Константина 
и његовог штаба, које је она, од балканских ратова, узимала 
врло озбиљно. Влада је молила летос Краља да иде на фронт; 
код војске су владали оданост и дубоко уверење у његову 
непобедивост. „То је моћан капитал, рекао је Министар 

Спољних Послова, који ми морамо експлоатисати.“ Тај капитал, 
и Краљево војничко име, данас су пропали. Краљ је напустио 
Малу Азију и вратио се нечујно у престоницу, из које је, 
неколико месеци пре тога, отишао испраћен грувањем топова 
и звона. Одласком његовим и принчева настало је међу замо- 
реним трупама разочарење, које је добро дошло венизели- 
стичкој пропаганди. Треба знати да су на фронту официри, 
нарочито млађи, највећим делом убеђене венизелисте; али, 
будући добре патриоте, они неће да буне војску пред непри- 
јатељем. Међутим, ипак, у атмосфери општег разочарења, 
трупе се припијају уз старешине које нису задовољне данаш- 
њим режимом. Грчка Влада мора бити у великој бризи 
због утицаја који ће повратак тих незадовољних трупа имати 
на стање у земљи. Да то исправи, она је послала у Смирну 
Престолонаследника Ђорђа, рачунајући при томе више на 
утицај његове врло симпатичне жене него на лично дејство 
његовог присуства. Важније од овога јесте незадовољство 
које је у Малој Азији завладало код грчког становништва 
према грчкој окупацији. Та окупација представља поплаву 
трговаца и спекуланата из Грчке, повлашћених присталица 
данашњег режима, који су притисли цео материални живот 
тамошњег света. Грцима из Мале Азије одузета је сва трго- 
вина и наметнути им тешки ратни порези, за све време 
турског режима. Власти, послате из Грчке, поступају тамо 
као са колонијама. 

Нов мир који ће се имати закључити са Кемалом, биће 
резултат дугих и тешких преговора. Грчка делегација за пре- 
говор покушала је да своју акцију у Малој Азији представи као 
предузеће на које су Силе упутиле Грчку. Али су делегацију, 
у Паризу већ, подсетили на факт да су Силе, и у јуну прошле 
и у марту ове године, оставиле Грчку да на своју сопствену 
одговорност покуша приморати Кемала да призна Севрски 
Уговор. Истина Енглеска, која је досад неоспорно помагала 
Грчку у Малој Азији, чинила би све да и данас извуче за њу 
што више добити, да је Грчка изашла као победилацу сукобу 
са Кемалом. Међутим, својим поразом Грчка је подрила основу 
енглеске политике у Малој Азаји и одузела Лојду Џорџу сваку 
могућност да се заузме за грчке претенсије. Влада грчка 
нада се да ће сукоб француско - енглески, који је потекао 
услед споразума Француске са Кемалом, имати корисних и 
богатих последица за Грчку. Али, под претпоставком да се 
изведе одвајање Енглеске од Француске, Енглеска би имала 
да пружи Грчкој и војске и новаца, да би ова могла проду- 
жити своје операције у Малој Азији и савладати Кемала, јер, 
савлађивање Кемала, то је услов за остварење грчких аспи- 
рација на тој страни. Међутим, све тешкоће за решење мало- 
азијског питања потичу баш отуда што Енглеска нијеу 
стању да тамо пошље своје трупе и да прими одговорност 

за њихове евентуалне поразе у борби са Кемалом. Сукоб 
између Енглеске и Француске због Мале Азије, за Грчку не 
може дакле бити од користи. На против, неспоразум између 
те две велике силе имао је, за њу као и за нашу Краљевину, 
тешких последица, пошто је подстакао Енглеску да задобије 
Италију на рачун грчких интереса у Епиру и наших захтева 
за поправку границе према Албанији. 

Е У осталом, нико озбиљан не мисли више у Грчкој да 
ће она моћи остати у Малој Азији. Полазећи у Лондон, 
Гунарис је рекао да ће у повратку донети собом „како било 
решење, али решење“. И то је оно што се од њега тражи. 
Гунарис игра своју последњу карту, ако се покаже мало- 
душан и не изведе повлачење из Мале Азије, његов против- 
ник Стратос био би готов да то одмах учини. Маса тражи да 
се мало-азијско предузеће ликвидира, да се две стотине хиљада 
војника врате својим кућама, да се привреда поправи, а са 
њом и курс драхме. Гунарисове дуге конференције у Лондону, 
о којима јавност ништа позитивно не зна, али за које је уве- 
рена да не могу бити особито повољне, спремиле су масу за 
напуштање Смирне. Наде које Грчка влада полаже на кори- 
сти од енглеско-францускога сукоба, односе се у ствари на 
накнаде које она очекује зато што ће се повући из Мале 
Азије. Повлачење из Смирне везивало се, на пример, за 
признање Краља Константина од стране Сила, али је то деман- 
товано. И овај деманти је свакако тачан, јер би, у овом тре- 
нутку, збиља било врло незгодно чак кад би и саме Силе, 
сопственом инициативом, пришле решењу Краљевог питања. 
Како је несумњиво да ће Грчка, у сваком случају, изгубити 
Малу Азију, то би признање Константина данас изгледало 
као цена по коју су Силе добиле пристанак атинске владе 
за жртвовање грчких националних захтева. Много је вероват- 
није да ће се за напуштање мало-азијских територија тражити 
признање досадањих ратних трошкова. Та накнада учинила 
би код грчког света врло повољан утисак, јер се ратни 
издаци за експедицију у Малој Азији пењу данас на близу 
две милијарде франака. Да пак Кемал призна тај дуг као дуг 
Турске, не треба ни мислити под данашњим војним прили- 
кама у Малој Азији. Али се Грчка не нада у Енглеску само 
за осигурање новчане накнаде, него и за друго нешто. Кемал 
тражи не само евакуисање Смирне, већ и повраћај Једрена, 
прве престонице Турске. Данас је већ опште познато да Ита- 
лија и Француска истичу Енос-Мидију као будућу граница 
змеђу Грчке и Турске, и сви су изгледи да ће и Енглеска 
прихватити тај захтев. И то је оно што Грчка жели да спречи, 
јер би утврђивањем нове границе она била удаљена од оства- 
рења свога вековног сна. Силе са своје стране сматрају 
опет да би сувишно приближење Грчке Цариграду њу неми- 
новно довело у искушење да у најближој будућности покуша 

какво изненађење и утврди се на Босфору. Какав Тан ассотрп 
је увек лако могућ кад су трупе Грчке на Чаталџи, а у 
самом Цариграду има стотинама хиљада Грка. Италија можда 
има за померање турске границе више на запад још и тај 
разлог што би се њиме успоставила заједничка граница 
између Турске и Бугарске, а тиме и сасвим природно збли- 
жење између њих на нашу и грчку штету. Споразум турско- 
бугарски улази у ред комбинација на које Италија мисли да 
наслони своју политику на Балкану. У главноме данас је већ 
сигурно да ће Грчка изићи из Смирне, која ће добити једну 
од оних хибридних организација којима европска диплома- 
тија поплавља свет. Поред Ријеке, Данцига, Саре, Арбаније 
и оног новог троугла у Шлезији, биће и Смирна један мону- 
менат који ће сведочити о неподобности Сила да донесу 
дефинитивна и праведна решења. Несрећа Грчке била је у 
томе што је рачунала да ће њеној дипломатској умешности 
поћи за руком да у корист Грчке окрене несугласице које 
међу Силама постоје. У тој нади она се све више заглибљи- 
вала у мало-азијску авантуру, коју данас напушта пошто је 
у њој упропастила око шездесет хиљада људи и око две 
милијарде франака. 
» » % 


УНУТРАШЊИ ПРЕГЛЕД. — РЕШЕЊЕ КРИЗЕ. 


Нова влада је, најзад, образована, нова стара влада, 
управо влада старе коалиције. Старе коалиције зато што 
нова није могла бити образована, а на изборе се није хтело 
ићи. Стара је била у рукама Г. Пашића, нова се очекивала 
од Г. Протића. Очекивања су преварила, и стара коалиција 
је остала. Да је Г. Протић донео радикалној странци ма 
какав споразум с хрватским блоком, стара коалиција би 
неповратно - пропала: ни за тренутак радикална странка не 
би оклевала да пође новим путем, за Г. Протићем, — 
као некад и сад за Г. Пашићем, — сва, рачунајући ту и Г. 
Пашића. Ово расположење радикалне странке притискивало је 
и притискиваће радикално-демократску коалицију — и уништиће 
је. Јер Г. Протић, ако сад и није успео, може успети, а на изборе, 
ако се сада и није хтело, једном ће се морати. Узрок Г. 
Протићевом досадашњем неуспеху лежи много више у врло 
разумљивом уском хоризонту извесних хрватских политичара, 
много мање у непогодности његових схватања. Тражећи 
споразум с највећим делом хрватских представника, он се 
спуштао њима, они се нису подизали њему. Спуштајући се 
њима, он је учинио врло много корака, па и опаснијих; они 
ка њему ни један. Да су учинили само један, тај један значио 
би можда смртни ударац радикално-демократској коалицији. 
Они то нису учинили, и ствари су остале по старом. Али 

ако они нису то учинили данас, могу учинити сутра, и та 
неизвесност, слабећи основе старој коалицији, јача изгледе 
новој. Уски политички хоризонти осуђени су увек на про- 
паст, јер и њихов успех значи њихову пропаст. И оног тре- 
нутка када вође хрватског блока ову истину осете, — јер 
ваља је прво осетити да би се схватила, — нова коали- 
ција је свршени чин. Ако је не осете, време ће учинити 
своје, и оно што њима данас изгледа да није природно и 
да се не може одржати, изгледаће сутра свима и природно 
и моћи ће се одржати. Време које данас још ради за њих, 
сутра већ може почети радити противу њих. 

У немогућности, и поред најбоље воље, да начини нову 
коалицију, радикална странка је прегла да искористи стару. 
Она је повела борбу око Министарства Унутрашњих Дела, 
али у првом реду противу Г. Прибићевића као Министра 
Унутрашњих Дела и његове политике, у другом противу Г. 
Куманудиа и његове финансијске политике. У овој борби 
радикална странка није успела да добије Министарво Уну- 
трашњих Дела, нити да одмах, у овом тренутку, смени Г. 
Куманудиа, — али је успела да смени Г. Прибићевића. 

На ово попуштање демократи су били спремни од првог 
тренутка. Они су одмах разумели да се радикална офан- 
сива не може зауставити без икаквих жртава; они су то 
разумели сви, осим Г. Прибићевића. једино он није схватио 
да је оно, без мало потпуно поверење које му је после првог 
одлучног напада радикала изгласао демократски клуб, у 
ствари значило само захвалност борцу који је пао, не вера 
у борца који не пада. Схвативши да је ово друго, не оно 
прво, он је пропустио тренутак када се могао повући по 
својој вољи, да би доживео онај када се морао повући по 
туђој. У таквој ситуацији Г. Пашић је отворио и формално 
кризу и поднео Круни оставку владе. И пошто је раније 
добио одрешене руке од посланичког клуба, он је у међу- 
времену, још за трајања кризе, добио одрешене руке и од 
конгреса своје странке. Он је добио и нешто више: открио 
је јасније свима, нарочито демократима, и на уштрб можда 
свог личног угледа, расположење радикалне странке према 
радикално-демократској коалицији. Потпуно слободних руку 
и са већом снагом у рукама од демократа, он је, по обичају, 
потражио компромис који му, природно, не може донети 
све, али му може донети бар нешто, бар нешто више него 
што је имао. Тгј компромис је нађен у простој подели јабуке 
раздора на двеје: пола Министарства Унутрашњих Дела. 
држаће министар демократа, а пола државни подсекретар 
радикал. И тако, да би се одржало јединство коалиције, 
разбијено је јединство једног министарског ресора. И тако, 
пошто се годинама делио број министарских портфеља међу 

портфељи на двоје, на троје. Јер су и трећа странка у коа- 
лиција, муслимани, одмах похитали да, поред осталих захтева 
верске и нарочито новчане природе, затраже и сами свог 
државног подсекретара, пошто су и демократи потражили 
свога у Министарству за Аграрну Реформу. У таквом поло- 
жају и радикали и демократи морали су се задовољити, бар 
у почетку, мањом добити: радикали су одустали за овај 
мах од свог државног подсекретара, пошто су демократи 
одустали од Г. Прибићевића као Министра у Унутрашњим 
Делима, узгред, и од свог подсекретара у Министарству за 
Аграрву Реформу. И тако је једини резултат ове друге 
кризе, — управо ове акутне периоде једне сталне кризе, 
било одступање Г. Прибићевића са Министарства Унутрашњих 
Дела. Тај резултат је несумљива добит радикалне странке, и 
из њеног политичког двобоја са демократском, она је изишла 
као победилац. Само, ова борба је открила народу оно 
што је у довољној мери показивао и свакидањи живот и 
рад наших старих странака: једну тешку, можда и неизле- 
чиву њихову унутарњу болест. Несимпатично погађање о 
сразмери чиновника радикала и демократа (9:7), несим- 
патична борба око Министарства Унутрашњих Дела, несим- 
патична тежња да са власти иде на изборе и страх да се 
на: њих не оде из опозиције, све то указује на извесне 
старачке симптоме ни мало утешне по старе странке: 
ствара се утисак да се више рачуна на своју власт и пове- 
рење Круне него на свој програм и поверење народа. Ови 
симптоми указују странци која их показује на опасност да 
је већ прешла кулминациону тачку у своме животу и развоју 
и да се сада налази на оној другој страни, на страни опа- 
дања. То показује и борба око Министарства Војног :-и ту 
се она свела на питање личности, не на питање принципа. 
И кад је Г. Зечевић отишао, борба је привидно престала — 
до нове личности, исто онако као што је борба око Мини- 
старства Унутрашњих Дела одласком Г. Прибићевића при- 
видно престала само до нове личности, —- а и у једном иу 
другом случају питање је било до једног принципа, не до 
једне личности. = 
ПРИВРЕМЕНИ. 

БЈЕЈЕВИНИКСВ. 


Споменица Владимира Гаћиновића — (Сарајево, 


1921. 119 страна, 10 дин; приход у корист фонда за пренос · 


покојникових костију у. отаџбиву.) — Владимир Гаћиновић био 
је један од најмисаонијих у пасу омладинског колена које се 
толико истакло од 1908 до 1918: Али по чему је та плејада 
младих људи најјача, то нису идеје — они су их примали од 
старијих — него онај занос моралног поноса и јуначког 
прегалаштва којим су сами себе вољно на жртву принели да 
потресу и узбуне наше друштво. Чисти као деца, сањалице 
као девојке, скромни као сељаци, они су били заточници 
једне идеје као Југовићи. Сви по мало песници, они су ипак 
важнији по свом примеру и лепом заносу, него по оном што 
су, онако млади, оставили написано. И у овој Гаћиновићевој 
Споменици бољи је онај општи тон лепог идеализма и девичан- 
ства него што су, строго узевши, стил и суд. Но са свим тим, 
и најкултурнији читалац, који умедне да је чита, налазиће у 
њој ретког уживања, јер ће осећати мирис којим се заносило 
једно од најсимпатичнијих наших колена. 

Попут ове Споменице намеравају се издати и неке 
друге, у првом реду Споменица Данила Илића. Ове Спо- 
менице не само да су један акт пиетета, него и сасвим лепо 
и корисно предање за новију омладину која долази, и која 
ће у времену данашње корупције моћи да у њима нађе један 
извор окрепе и један углед чојства и јунаштва. 

и: СЛ. 


Миозотис (од М. В. Кнежевића; Београд, 1921). 
— Симпатична почетничка мала књига поетичне прозе, непре- 
тенциозне, без много украса и шара, као што је скроман 
ситан пољски цвет чије име збирка носи. Поред безначај- 
ности, неоригиналности и невештина, овде-онде по која 


искренија нота, лепа идеја или срећан израз. 
Л. 





У Борби Живота (Загреб, 1921). — Цео један 


живот огледа се у овој збирци песама Г. Ивана Франића 
Пожежанина:: и његова љубав, и његова вера, и његова осе- 
ћања у природи, и његово родољубље, и борбе са тиранијом, и 
патње због мрака и социалне неправде — „цела лира“ песникова 
забрујала је пред нама у овој збирци. Гласи са те лире нам 
казују да Г. Франић не пролази слеп и глух кроз живот, 
него да у њему саосећа са свима „патницима биједним широ- 
кога свијета“, са свима „рањенима духом“. И ма дау збирци 
има и невешто исказаних осећања, и наивности у изражавању, 
као у наших песника шездесетих година (Ох реци), и конвен- 
ционалног револта против данашњег друштвеног уређења у 


по а афабна во ктинеа оставља. кући аковт о а а 

маниру јакшићевог Рашара (Смрт просјака, Обична прича, 
Ноћни дух), међу песмама Г. Франића нису ретке песме јачег 
полета, топлијег осећања, живље речитости. Песме Мој дом 
и Храм слободе имаће, свакако, судбину да буду рецитоване 
приликом разних школских свечаности, а песма На раскршћу 
могла би, можда, пристојно стајати у некој нашој антологији 
духовне лирике. 
Л. А. 


» 

„Разбибрига“ (Књига шале и сатире. Уредио Абуказем 
Јуниор. Н. Сад, 1922). — Шарена књижица од 61 стране, и 
са скоро исто толико прилога, у прози, у стиху, бајаги шаљивих, 
безазлено сатиричних, против цариника, орфеума, песника 
зенитиста, југословенске поште, политике, и тако даље. Није 
да у књижици нема неког природног, некултивисаног духа; 
али је начин шале и сатире онај од пре тридесет и четр- 
десет година, и битно паланачки и примитиван: досетке 
помоћу игре с речима, ћаскање и задевање ситних људи и 
сатирисање безначајних локалних прилика, шаљиве алузије 
на предмете дневног интереса (Штајнахов серум игра велику 
улогу), старе и нове анегдоте „за ширу публику“, подгре- 
вање ранијих досетака, шале на сопствени рачун пишчев које 
писца треба да представе као великог „обешењака“. Сафир је 
писцу недостижни идеал. Уредник, и писац највећег броја 
приложака, вели у Предговору: „Књижица је намењена и 
широј публици, а и онима тањег укуса, те је пишемо да 
сваки читалац може наћи понешто за себе“. Референт 
коме је пало у део да напише ово неколико редака, натеран 
је да закључи да не припада ни широј публици ни онима 


тањег укуса. 
5 


ЧИЋУЉЕА: 


Габријела Запољска. (1860 - 1921). — Ових дана 
умрла је чувена пољска списатељка Габријела Запољска. 
После Елизе Ожешкове и Марије Конопњицке, она је најчу- 
венија пољска књижевница. Своју младост провела је у 
Француској, и то бављење силно је утицало на њен рад. 
Своју делатност почела је новелама: Акварели (1885), Каска 
Кариатида (1887), Прешпакао (1889), Оне (1890) Фаншазије 
и Ситнице (1891), итд., а наставила је романима: Животна 
Крпа, Људска Менажерија, Јанка, Коловођа. Она је натура- 
листа и немилосрдно приказује све гнусобе живота које се у 
друштву покривају скрамом племенитости и честитости. 

После новела и романа, Запољска пише драмска дела: 
Жабусја, Морал Госпође Дуљске (најбоље њено дело), Ахас- 
вер, Мушкарац, Пева Рао вече. Госпођица Маљишевска, Њих 
Чешворо, Сибир, Живош на Шалу, Оплешене Душе, Скица, 

и друга. Својим комадима, она је подигла ниво пољскога репер- 
тоара и ослободила га утицаја немачкога. Као и у романима 
и новелама, она се и у драмским делима угледала на Французе. 

У нашем Народном Позоришту играни су с успехом њени 
комади Морал Г-ђе Дуљске, Њих Чешворо и, ових дана баш, 
Госпођица Маљишевска. 

Сен-Санс. (1855 - 1921). — Сасвим неочекивано, умро 
је у Алжиру 17 децембра Камил Сен-Санс, француски компо-_ 
зитор, члан Института, песник, естетичар и драмски писац. 

Сен-Санс је још врло млад био ушао у јавни живот 
као пианиста ванредне стилистичке културе, као оргуљаш 
пун верске екстазе, и као композитор коме је дело великих 
класичара Хајдна, Моцарта, Бетховена, па и Баха, било узор. 
На томе узору Сен-Санс је развио свој уметнички дух, и 
као један од најбољих познавалаца свију стилова музичке 
историје, он је инстинктивним одабирањем свију стилистичких 
одлика класичарског музичког савршенства израдио свој 
лични стил, оригиналан и ако заснован у основном потезу 
на традицијама Великог Доба историје музичке културе, без 
иједне реминисценције, слободан у личној концепцији уметника 
од снаге, од духа, од полета, од заноса и од одушевљења. 

Ванредно плодан, он је у своме дугом животу компо- 
новао дела свију музичких облика, од скромне „слапзоп“, па, 
преко племенитих примерака најчистијег камермузичког стила, 
чији је он био један од најсјајнијих представника наших дана, 
до сложеног облика велике опере. Али из сваког такта који 
је написао извире апсолутна музичка лепота, која постоји у 
чисто музикалним комбинацијама: хармоније, ритма и мело- 
дије, ради тих музикалних комбинација, без икаквог другог 
циља. Тој лепоти он је остао веран пишући под утицајем | 
Листа и своје Симефонијске Поеме (Игра мршваца, и др.) 

Као естетичар и присталица формалистичке естетике 
Едуарда Ханзлика, Сен-Санс је био непомирљиви противник 
нових струја: импресионизма, експресионизма, футуризма и 
др. Оштар на перу и књижевни стилист првог реда, он је 
водио. борбу са „новом школом“ проповедајући начело: 
„Уметност је пре свега: облик“. Није ни потребно нарочито | 
наглашавати да Сен-Санс, поред свег поштеног · одушевљења | 
за свој уметнички идеал, није победио. На.против! Али он је, | 
као композитор и високо културан уметник, до последњег 
дана. остао на површини, јер: је. стварао из убеђења, и јер 
је стварао дела у којима је владала традиционална равнотежа 
и освештана традиционална. лепота коју су извајали класинари. | 

Са Сен-Сансом је умро можда последњи ' представник 
псевдокласицизма. 








Власници, Јован М. Јовановић и Владимир Лацковић. 


БР РАТС КИ 


КЊИЖЕВНИ ГЛАСНИК 


НОВА СЕРИЈА, Књига У, Број 2. — 16 Јануар, 1922 


У ЛОГОРУ 
(ОДЛОМАК ИЗ РОМАНА.) 


Прозор од хартије бледео је и постајао видљив. Човек 
је протегао пробуђено тело. Било је урањено и маљаво. 
Осећао је на себи топао отисак жене, која је лежала 
успала крај њега. Имала је прћаст нос, и њене црне косе 
мрсиле су се преко мишице пробуђеног. 

Светлост је откривала смешано одело. Са постеље се 
дизао задах зноја. Било је запарно. На прљавом зиду висила 
је блуза официрска. Плава брада се кострешила. Жена је 
осетила додире мушкарца и покренула се куковима. 

По двориштима се певци распевали. Стражар пред 
штабом био је дремован. Загледао се у врхове од својих 
цокула. 

Са језера се лагано дизала магла. Преломљено минаре 
избијало је из рушевина на острву. Врхови планина се руме- 
нели, а небо раскривало. 

Логор се будио. 

— Посилни... 

Војници су цикали и пљускали се хладном водом. Коноп- 
чићи од шатора затресали се. Нове чупаве главе помаљале се. 
Кувари су вукли на моткама тешке казане са водом. Јутро. 

У трави су ћурликале жуте препелице, куварска магарад 
су њакала, а чупаве војничке груди се нечем радовале. На 
ватри су певали плехани лончићи са чајем. 


кор] 

Невидљиви бумбари су зукали у зраку. Мале тачке пока- 
зале се на видику. Расле су, долазиле. 

— Аероплани, аероплани... | 

Грлати мотори гроктали су све јаче. Тевтонски крстови 
црнели се поносито. 

По спрљеној пољани бежали су преплашени људи. Страх 
их је пробијао леденим стрелицама, а хука им засела за 
плећа. Крили се у шибљаке и хлад гранатог дрвећа. 

= ОФК је. Ор 

Нешто је црно летело кроз ваздух. Бомбе су трештале. 
Дим је избијао из села, са поља. По небу су прскали шрап- 
нели. Апарати. се спуштали ниже, окретали у месту, бацали 
разорне терете, потом се пели и промицали кроз расцве- 
тане облачиће. 

— Грам, грам, грам... 

Облачићи се хтели прикачити на крила апарата. Тице 
су вијугале, пеле се, измицале. Потом на небу тишина. 

По селу се црнеле порушене куће. Неко је износио 
побијену децу. Једна раскинута лешина лежала је крај раз- 
ривене јаме на пољани. У селу су штабни официри били још 
по подрумима, само је преплашени телефонист непрестано 
тражио вести од пукова. У менажи је млеко покипело. 

Ипак је све било као и пре. Људи су носили страх у 
себи, па се ипак нечем радовали. Радост је била на повр- 
шини, и до ње се увек долазило. 

По језеру су лудовале рибе. Шуме су биле мирнеи 
зелене, но кроз њих се провлачило сунце, и играло по про- 
планцима. 

У тешкој батерији војници се забављали хромом родом, 
која је пркосно клепетала дугим кљуном. 

— После2... Амаи нема никаквога после. Ми смо људи 
за које то после не постоји... Људи осуђени на смрт... 

— Донели су нам савезника, горогана, — радовао се један 
мали. Друга два војни! пунила су луле, и гледала у сувог 
писара Казимира. Плаве маље дрхтале су по мршавој бради. 

— Ћути, ћато, стари бунтовниче, какву смрт нам при- 
помињеш... 

Њихови образи су били румени, а плећа широка. 


чија, 

— Осуђени сте на смрт, а весели сте. Носите радост 
као кужну болест у себи. Жртве сте и џелати, убице сте ни 
убијани, а смејете се. Чему 2 Кућама порушеним у којима се 
плету плетенице за нечија гојазна рамена Побијеној, иски- 
даној деци 2 

Образи су му горели руменом све јаче. Закашљао се. 

— Као волови сте, који вуку топове за друге. Погле- 
дајте. Али они бар тужно мучу. 

На вијугастом путу, који се пео уз планину, дизали се 
црвени колутови дима. Безбројни волови вукли су шарене 
топове уз страшну дреку гонилаца. 

— Топови су звона за побуне... а пре њих убијају 
мале... Снага човечанства је у братству потлачених. 

Радиографски семафори већ су бацали дух револуција 
светом. 

Мали војници су. замишљено ћутали. Речи су попале по 
њима као мраз. Кравио их је само дим из лула. 

За Чеганом је сунце залазило. Шумом обрасле ивице 
биле су румене, са дрхтавим ореолом злата. Златни одбле- 
сак пливао је још по језеру, које се увлачило у влажну 
сенку. Крај обала се згрчиле криве куће као преплашене. 

— Ух, љут је да се побаци од њега... 

Румени ордонанс се закашља. Пљуцну љутито у страну 
Дим растера визије побуна. 

— Да бар пошта само дође... прозборио је и други. 

Над њима је лако шуштало лишће огромнога храста. 
Сенка лишћа мешала се са сенком сумрака. 

Ватра је пуцкарала поред порушеног зида. Гарава мањерка 
лагано је врила, и из ње се дизала у вис пара. Војници се 
примакли ватри. Очи су сузиле од дима. Мршави батаљонски 
писар сео је на баквицу са вином за официре. 

— Наше јеванђеље једно само убијање дозвољава... 

— је ли, Бранко, а шта командант 2 

Посилни се био примакао ватри. 

— Опет је онај комита долазио... 

— Ма шта слушаш те лажљиве јаружаре... 

Два војника се довукла до ватре, и поверљиво питају писара: 

— Има ли штогод да је дошло 2 

— Има ли2... Биће, биће... Без бриге само. Има да 
је живот псећи, и да ни он сигуран није... а само смрт, 

смрт, смрт... Зашто стално убијање2 Зашто2... Докле ће 
мали да умиру за лажне великане... 

Опет су семафори светлуцали и бацали разорне таласе. 
Зрак је био препун гасова. Било је зелених који су тровали- 
жутих који су опијали, и црвених који су рушили. Били су 
црвени као крв из плућа Казимирових. Грудоболни су увек 
пророци рушења. ; 

— Ма ћути, ћато, шта наричеш. Ти си пацифиста, 
анархиста, ћути, — подвикнуо је гојазни ордонанс. — То је 
добро. Што се више гине, то је боље. Брже ствари иду... 

Иза шатора се појавило знојаво лице пуковскога ордо- 
нанса. 

— Пошта. 

Сви су поскакали. Из торбице се појавиле новине и акта. 
Ордонанс је брисао орошено чело. Носио је црвену бразду 
од шлема. | 

— Потпиши у књигу... 

— Има ли писама 2 

— Два, три... из Србије нема... 

На лицима се живост отромила. Поседали су. 

— Ништа, ништа... да ли живе они2... 

—- Ха, мислиш жена те се сећа... 

— Ма ђаво са женом, али деца... 

Људи се будили. Враћали се у куће и залазили дубље. 
Котлови су кључали у њима. Пара је била мека и опојна. Са 
лишћа су падале ситне капљице туге. Прве звезде на небу се 
замаглиле. 

— Уништавају Швабе писма. 

— Није Швабе него наши... 

— Пролетери свију земаља, уједините се... 

= ст, пензије 

Коритом пресушеног потока чуо се топот коња. Офи- 
цири су долазили. 

— Склоните се, — умешао се посилни, — ево команданта. 

Дуги бркови су донели мирис алкохола. 








Од њиних љутитих гласова дрхте шаторска крила и 
повија се пламен воштане свећице. 

— Да платиш, шта би хтео, да побегнеш 2 

— Покупио нам паре па хоће да бежи... 

— Одмах паре, положаро, или ћу те... 

На осветљеним крилима шаторским виде се црне сенке 
како дрхте. 

— На, то је ваше... да платим немам више... 

Крило на улазу шатора се размаче, светлост паде на 
суву, згрудвану земљу, и омалена прилика поручника Луке 
указа се на ниском отвору. У шатору се највише чуо глас 
Мијин : 

— Играј ти са сваким... активни официр.:. све бивше 
ћевабџије и бозаџије... 

Подигнуто крило паде, светлост утече плашљиво у шатор, 
и понова се чуше карте. 

Поручник Лука иде дуж низа шатора, који су исто тако 
будни и осветљени, и по којима играју погрбљене сенке. 
Преко свега се расула месечина, на којој се црне прилике 
стражара, и друга уз трње причучнула бића. Поручник Лука 
корача задовољан. Један кратки прст му је у спљоштеном 
носу, а друга рука пипа згужване бакноте у џепу. 

— Тако ја умем... 


У селу су још по подне покопали побијене. Како су 
изгинула деца била турска, а оџу су Грци још пре четири 
године заклали, то су их закопали у воћњаку иза куће. 
Искиданог коморџију опевао је прота са напрсним крстом. 
Мртвац је био покривен крвавим шаторским крилом, и лежао 
на носилима. | 

У станицу је по подне умилео воз, и донео нове бате- 
рије. Командант станице је узбуђен трчао, јер су рампе 
биле џаковима заузете. 

Кад је ноћ пала, војници се распевали. Добили су дво- 
струку порцију рума. Командант је наредио да се уз школу, 
а ту је становао, ископа заклон, и да се у зору пробуди. 
Потом је опрао хладном водом ноге, и опет легао у кревет 
са даскалицом. Потом је одједном зажмурео и захркао. Тога 
вечера је пио много вина. У оближњој кући благајник је 
срдито шикао, јер му се цифре нису поклапале. 

Целу ноћ војници су крали пилиће по селу, и парили се 
са прљавим сељанкама. 


-— Господо, живела република... 

Речи се отегле као и тело. Покушао је да се дигне и 
наздрави металном чашом пуном пенушавог вина. Посрнуо 
је на малу клупу, и шампањац се пролио по неотесаној 
дасци стола. 

—- Ћутите, господине мајоре, чуће вас војници... 

Душко се нагао и вукао за рукав мајора. 

Четвртаста глава поручника Луке се бојажљиво окренула 
изнад угњечене јаке. Лагано се дигао са сандука, и неопажно 
изгубио у мраку. 

Мајор Милорад се тврдоглаво отимао: 


- Шта ви мени2... ја сам републиканац... За рево- 
луцију... видим ново сунце, једног новог бога... Много 
белих и црних богова... ја ћу све са својим батаљоном 


црвеним... 

— Ма ћутите... Смели дечко шаком му је затворио уста. 

Рашчупани бркови су немоћно пали низ лице, плаве 
очи су покрили одебљали капци, и мајор је ућутао. Чуло се 
само мумлање између зуба: 

—... публика... публика... 

Официри се готово сви изгубили у тами. За шатором 
је неко напорно повраћао. 

Крај стола је још седео на ускоме сандуку капетан са 
потшишаним брковима и викао: 

— Марсељезу, Милораде, рђо циганска. Свирај. принне 
ћу ти о главу олупати. 

Преко пута њега дуга прилика Мијина бацила је проду- 
жену сенку преко стола. Пружио је чашу да се куцне са 
умиреним командантом. Потом је подигао у вис, и безгласно 
неком наздравио. 

Из мрака су сијала задовољно два ужарена ока грудо- 
болног бунтовника. 

На пољу је била најлепша ноћ рата, а из шатора је 
ударало на просуто вино и пијане душе. Васељена је била 
пуна црвених бакцила. 

Када су Цигани престали са Марсељезом, и настала 
тренутна тишина, чула се далека грмљава топова, можда чак 
тамо са Вардара. Више планине се небо на махове отварало 
и палило ћутљивим муњама. 

Семафори су дејствовали. 


СТАНИСЛАВ КРАКОВ. 





| 
| 

РЕКОНВАЛЕСЦЕНТИ. 
(2) 

Па се спушта вече и улази болничар Милосав да запали 
висеће лампе. Попне се на столицу, кресне машину, и са 
подигнутим рукама, ногама и шиљастом брадицом, пропиње 
се као јарац кад брсти. 

— Је ли, Милосаве, Милосаве 2 

— Изволте. 

И смеје се идиотски и гледа око себе Милосав. 

— Право кажи: јеси ли истина плакао јуче кад си 
видео шумадиске чарапе, оне везене, код потпуковника у 
сандуку 2 

— Ко, је л' ја2 

— Па ти, дабогме. 

— Е јесам, признајем. 

— А што, бре 2 

— Па 'нако, жао ми, сетио сам се. 

У десном реду, код средњег стуба, поднимљен на дуго 
маљавој и кошчатој руци, лежи на свом кревету, више кога 
се према глави налази поличица са пуно стакларије, меди- 
камената и књига, професор Љубишић, блед, умнога израза, 
врло високог чела и упалих груди. Попустио га је маларични 
напад, па се објашњава са својим старим другом што седи 
на војничком сандуку уз његов кревет, чупка бркове и смешка 
се својим подругљивим уснама. 

— Ево ти на: нико се не труди да разуме овог човека. 
Само онако тек да се каже: зашто си плакао То питају 
човека који четврти Божић проводи у рату, неколико година 
ван земље у којој се родио, на коју је навикао, коју воли и 
у којој је оставио своју породицу и имање. Расплакале су 
га шумадиске чарапе. Дабогме. А заштог Зато, брате, што 
од своје границе и од неколико година па до сад, све што 
је видео за њега беше ново, различно од његовог, непознато : 
и природа и клима, вароши и села, и храна и обичаји и 
ношња, све нови облици и боје ствари. Шкрофулозне и 
чворновате маслине под којима је уздисао на Крфу нису 
једно исто што и онај његов храст под којим је, чувајући 
стадо, певао у својој отаџбини. Арбанија са својом дивљином, 
па онда усијани Халкидик, па врући Алжир и Тунис, са свима 
својим егзотичностима, море и Маћедонија, са својим кар- 

пама и камењацима, све то било је за њега ново, туђе, 
друкчије, дотле невиђено. Шумадиске чарапе, дабогме. Јер то 
је његово, оригинално, искључиво његово, а он то годинама 
није видео. Ето зато је плакао. А, осим тога, то је сељак и 
патриот, то јест инстинкт, јер он није патриот по разуму. У 
њему је један предачки остатак, једно наслеђено осећање, и 
све што ради, он ради као навијен. Зар није таког У оним 
везеним чарапама он је видео сву Србију. А ти си друго и 
ја сам друго, и онај тамо адвокат, на пример. Да изнесу цео 
наш музеј пред нас, ми се не бисмо заплакали. Јер код нас је 
разум. Јер ми размишљамо о тој отаџбини, разгледамо је са 
свих страна; претресамо и њене погрешке према нама, кри- 
тикујемо је, осуђујемо, каткад, ако хоћеш, мрзимо, јер ми 
немамо више за њу суза, јер ми нисмо више патриоти. 

— Ех, немамо суза, нисмо патриоти... 

— Шта кажеш» Нисмо дабогме, то јест ја нисам, ја 
знам о себи и о себи говорим. А ти се. сећаш како је онај 
немачки официр што је прошле године погинуо на фронту 
Соме узвикнуо на једном месту свога дневника: „Отаџбино, 
чиме си ме тако задужила да од мене захтеваш оволике и 
овако грозне патње 2“ Сећаш ли се2... Пита се човек, него 
шта! Нема ту само: дај живот: хоћу да ми кажеш зашто 
да ти га дам, јест, зашто да ти га дам, чиме си ме то заду- 
жила, ти бездушна отаџбино 2 

Па сав дрхти професор, брзо дише и говори задувано: 

— Пита се човек, него шта, а и ми смо почели да се 
питамо, једва једном. Јест. Друго је Милосав, а друго сам ја: 
он је инстинкт, ја сам разум. ја хоћу да објасним и да 
испитам онај предачки остатак, оно осећање што сам наследио, 
оно мистично што у мени вечно тиња, а против чега се 
рационално вечно буни. Ја хоћу да се питам: је л' та отаџ- 
бина била правична, племенита, мудра, је л према свима 
својим синовима била подједнака 2 Ја хоћу да знам; јел ме 
та отаџбина истинска волела, је л' према мени испунила све 
обавезе мајке, па да за њу паднем и жртвујем се као 
њено дете 72 ; 

— Слушај, ти само тако говориш, а ту отаџбину ти 
волиш више него и ја и многи други, то сви знамо. 

— Није истина. Ја је не волим као ови овде око нас. Ја 
је не могу волети као они. Јер је они воле ма каква она 

била, правична или сурова, славна или мрачна, слободна или 
· тиранска. А ја, ја ћу је волети само опда ако ме је заду- 
жила, у томе је ствар. 

— Волиш је ти, волиш, знам ја, и доказао си. 

— Ама није истина, кажем ти. ја је не волим пошто 
пото, по сваку цену. јер, отаџбина данас, то је празна реч, 
апстракција. Патриотизам данас, то је вештачко осећање. Јер 
шта је патриотизам 2 Патриотизам је родило многобоштво, 
не Патриотизам антички, патриотизам старих, то је друга 
ствар, то могу да разумем. Онда је отаџбина била религија. 
Онда Бог није био свуда и на сваком месту. Њихова божан- 
ства, то су били њихови мртви очеви чије су душе стано- 
вале у кућама своје деце, и нигде на другом месту. Колико 
богова, толико отаџбина. Изгуби ли се отаџбина, изгубљен 
је свој Бог, изгубљен је разлог да се живи. Према томе: 
нападнута отаџбина, то је нападнута религија. А остати без 
отаџбине, осим тога, значило је остати без грађанских и 
политичких права, без свих права. Огњиште изгнанога гасило 
се; без отаџбине он је без моралног живота, без достојан- 
ства човека, он је изван права, он нигде не може наћи оно 
што је у њој имао. Сад сам о томе читао једну добру књигу. 
А после се идеја о божанству трансформирала, и то мораш 
знати, и божанство су потражили над природом, у место 
под земљом. Тада је огњиште, т. |. отаџбина, изгубило свој 
значај. Па је дошла филозофија и открила нове дужности 
поред оне према отаџбини, и прогласила човека грађанином 
света. А љубав према отаџбини добила је сасвим нов облик. 
У место да је воли због богова, човек је сад воли због 
доброчинства и користи што му их она пружа, због њених 
институција и закона, сигурности, права и благодети што 
му их даје. 

Дабогме. Ниво људскога духа пео се. И кад је хришћан- 
ство објавило јединство божанства, уништило његов нацио- 
нални карактер, онај разлог патриотизма пољуљан је и 
ослабљен. Са многобоштва нестао је и онај најважнији 
разлог патриотизма, јер се божанство сад налази свуда. А 
у току времена, затим, друштвено уређење развило се дотле 
да је појединац налазио своја права и на другом месту, 
изван онога где се родио и где су живели његови преци. И 
ван тога места он је могао стећи достојанство човека и 


90 Српски Књижевни Гласник. 








грађанина. Тако је оборен и онај други разлог патриотизма 
који се оснивао на праву. 

— Дед, па шта после 2 

— После се човек стао питати као и онај немачки 
официр, и од отаџбине, која је од њега тражила највеће 
жртве, захтевао дужности према њему, разлоге да је волии 
да јој буде одан. И ето то је оно што се није допадало 
управљачима, који су увек хтели ону античку оданост пода- 
ника, и који су веровали да та отаџбина постоји само њих 
ради и ради остварења њихових амбициозних планова. Ето 
тако су се изродили сукоби између поданика и управљача, 
јер је приврженост отаџбини оних првих све више слабила. 
И кад се она слепа оданост није више могла природно да 
изазове, онда им ништа друго није остало него да вештачки 
обнове патриотизам. Тада су многи умови, по наруџбини, 
проучавали античку државу и антички патриотизам, с јединим 
циљем да се он некако .накалеми у новим приликама. У 
почетку модерног века Макијавели препоручује да се пода- 
ницима сугерира како су државни закони божански закони, 
да они потичу од Бога. Разуме се због тога што он увиђа 
да је религија то што условљава најпреданију оданост 
отаџбини. 

— Али шта би ти хтео, хоћеш ли да одрекнеш нужност 
поданичке оданости државиг И како би се друкче могло 
радити за њено добро, за њен прогрес, за њено цветање 2 
Ево ти баш случај Италије, кад се позиваш на Макијавелија. 
Раскомадана, са својим самосталним политичким градовима, 
она је тако децентралисана могла једнога дана да постане 
туђ плен. Са убризганим патриотизмом и створеном љубављу 
за велику отаџбину, она је постала уједињена и срећна. 

— Уједињена да, али срећна — то је питање. У осталом, 


на страну то да ли би они самостални градови пропали или“ 


цветали, нестали или нашли начина да свој повољан положај 
очувају и своје напредовање ипак наставе, има друга ствар 
коју ја истичем, а то је: да је онај, као што ти кажеш, 
убризгани патриотизам нешто вештачко, и да је као такав 
омео природно развијање осећања поданика. Да ли би градске 
републике, да су остале самосталне, биле срећније, ми то не 
знамо, али што знамо сигурно, то је да је осећање које је убри- 
згано њиховим поданицима неприродно унесено у њихову душу. 


пар ва 

— На то ћу ти ја одговорити, али 'ајде даље. 

— И сад, ево ти разлике међу умовима који су волели 
човека, с једне стране, и мизантропа, с друге стране. Они 
први чинити су све да у човеку развију његове природне 
склоности. По својој природи човек се узбуђивао за морално 
и за добро; зло и неморално бунило га је од вајкада. Исус 
и Савонарола, свесни тога, и зато што су волели људе, раз- 
вијали су у њима оно добро и морално. Они други, уверени 
у људску поквареност, као Макијавели, васпитавали су вла- 
даоце да буду без моралних скрупула и да не воле поданике. 
Молим те, стрпи се, ево ти даље. По својим склоностима 
човек се почео приближавати човеку све више и више, то 
се бар не може порицати. Разлике су бледеле, и у одсуству 
вештачког утицаја, дошло би братство. Али је идеја о наци- 
оналном начелу проузроковала нову подвојеност међу људима 
и нове и крвавије распре, које би свако друго стање ствари 
тешко могло изазвати. Хоћу да кажем да је национално 
начело једна идеја која је нешто вештачко. Јер је линија 
националне границе повучена најјаснијом бојом баш онда кад 
је већ била бледа у тој мери да је могла бити избрисана за 
свагда. Човек је ишао путем којим је успевао да раскрчи 
многе препреке што су људе раздвајале. Све огромне пре- 
преке вере пале су. Оборило их је Хришћанство. Сва тешка, 
неправедна и несносна ограничења права ублажена су или 
сасвим нестала. Њих је човек могао да нађе скоро свуда. 
· Е па зашто су онда измишљане нове, вештачке препреке, 
зашто онда човек није пуштен да се претопи у човека, 
у брата 2 

— Али ти заборављаш историјску нужност, ја те само 
слушам и чудим се. 

— То је лажна светиња, та твоја историјска нужност, 
њу на страну, то је велико питање. Оно што је у људској 
моћи, то је борити се противу свих вештачких утицаја на 
душу човека, и противу сметња да се у њему развијају оне 
природне склоности. Човек је склон да се асимилује, треба 
га у томе помагати. И то је лако. јер сви циљеви који у 
овом смислу хоће да се постигну, постижу се без муке, док 
они други с највећим тешкоћама. Баш процес стварања наци- 
оналних држава у деветнаестом веку вршен је силом, најмље- 
ном војском, без народног учешћа, 

— То је тачно. 

— Јест, патриотизам се подржава вештачким начином, 
он и данас животари на многим лековима и на великој нези. 
Како да ти кажем 2 Ти, можда, имаш право: можда ја не 
знам шта говорим. Али веруј ми ово: има једна веза коју 
ја нисам уобразио, коју непрестано истичем, и ту ми не 
можеш ништа. 

Из античке историје научило се да масе треба застра- 
шавати Богом да би оне биле покорне, да би се оне слепо 
потчиниле. је л таког Али зар се данас то исто не чиниг 
Зар нас, исто тако, не застрашавају Богом; то јест не нас, 
тебе и мене, него оног Милосава са кривим ногама, и Јанка 
и Марка и Трајка2г У име онога који нас позива на мир, 
они нас воде у ратове. Ми сви ратујемо у име његово. једни 
противу других. И Немци за везу с Багдадом, и Руси за 
Цариград или ни они не знају зашта, и ми за море, и други 
за ово или за оно. М то сви у име једног истог Бога. Е па 
зар су онда духовити ови „наоружани пророци“ Не, они 
то нису, него смо ми слепи и не видимо. 

Зар бездушни команданти не стрељају, у име Божје и 


неког „божанског“ закона, своје рођене војнике који су у 


сто борби учествовали и били на свом месту, а у сто првој 
нису стигли да убију никога 72 јест, у име Божје заклињемо 
се ми на верност Отаџбини ма каква она била, ма шта она 
хтела, ма где она мислила да нас поведе, за Праведно или 
за Неправедно, за Истинито или за Лажно, И као што су стари, 
у античком добу, носили статуе својих богова у борбама, 
клањали им се, убијали у име њихово и чували их да не 
падну у ропство, тако ми сад носимо нека платна оглашена 
за светиње у чије име, онако исто, убијамо, и која теже 
прежалимо ако допадну ропства, него ли кад изгубимо сто- 
тину очева породице. А то исто парче крпе, које ми обожа- 
вамо и називамо светињом, сашио је, можда, неки лиферант 
најнеморалнијег владања и осветио најпокваренији поп. Ето 
помоћу таквих средстава принуђавају нас да дајемо животе 
за Отаџбину и објашњавају нам да то треба да чинимо, јер 
смо се у њој родили. 

— Али ако те чују... 

— Нека ме чују. Није отаџбина само земља, територија, 
зелени лугови, бистри поточићи и звоници. Отаџбина је и 





| 
| 

Правда, и Управа, и Слобода и Сигурност и Благодет. И Правда. 
А је ли Правда кад сезату Отаџбину једни исти крваве неко- 
лико ратова, док други исте те ратове искоришћују 2 Је ли 
Правда да ја, избушених груди, јектичав, пропао, труо, 
понова идем на фронт, а други, здравији од мене, никад га 
није ни видео 2 Нека ме чују. Али ја морам да кажем како 
ми је онај што га ја називам душманином у рову према 
мени, који пати као ијаи кога сам послан да убијем, милији, 
ближи и дражи увек. био од онога позади мене, вајнога брата 
мога, што је здравији од мене, а богати се и благује на мој 
рачун и док ја испаштам туђе погрешке и злочине. И Управа 
и Влада, а је ли та Влада... 

— То мене не питај. ја продајем амреле. 

— Та продајеш амреле, и сви продајете амреле. И онда 
је злочин кад ја питам : је ли отаџбина од три милиона заслу- 
жила да падне милион њене деце само због њених мирисних 
лугова, бистрих поточића и „божанских“ законаг Е видиш, 
ја се гнушам и бежим од оне отаџбине која од мене тражи 
крв мојих плућа, којој сам ту крв и дао, а која ми данас не 
да ни да се довољно надишем. Нека ме задужи, па ћу [0] 
се одужити. Нека ме очара, па ћу је волети. Нека докаже 
бригу праве мајке, па ћу за њу погинути као њено дете. Нека 
осигура нормалан живот унуку, ако не може оцу и сину. 
ја тражим разлог патриотизму у дугу који имам отаџбини, 
у обавезама својим према њој, и само у том и ни у чем 
другом. Он треба да се заснива не на осећању изазваном 
застрашавањем (не дам више да ме плаше Богом), на једном 
вештачком осећању страха, него на оном природном и свесном 
осећању дужности. А разлог овај ја нисам тражио по књи- 
гама, не, него сам га нашао у искуству, свом крвавом, 
грозном, искуству. 

(Крај у идућем броју.) 
ДРАГИША ВАСИЋ. 

БОГОРОДИЧИН ИГРАЧ. 


| 


У време краља Луја живео је у Француској један убоги 
играч родом из Компијења, по имену Варнава, који је оби- 
лазио градове приказујући своју снагу и вештину. 

О вашарима, простирао би на тргу један стари, сав 
похабани ћилим, па, пошто би привукао децу и зијала шалама 
које је научио од неког врло старог играча и у којима није 
никад ништа мењао, заузимао би неприродне ставове, и 
држао у равнотежи на носу калајну плитицу. Гомила би га 
гледала прво равнодушно. 

Али кад би он, стојећи главачке, бацао у ваздух и доче- 
кивао ногама шест бакарних куглица што су блистале на 
сунцу, или кад би, извијајући се толико да му потиљак 
додирне стопала, направио од свог тела прави точак, пау 
том положају играо са дванаест ножева, међу гледаоцима се 
дизао жагор дивљења и паре су падале на ћилим као киша. 

Па ипак, као већина оних који живе од свог дара, Вар- 
нава из Компијења живео је с муком. 

Заслужујући свој хлеб у зноју лица свога, он је сносио 
више него што му је припадало од беде везане за грех нашег 
праоца Адама. | 

Па ни радити није могао колико је желео. Да показује 
своје знање, требало му је сунчеве топлине и светлости 
дана, као дрвету да донесе цвет и плод. У зиму је био као 
оголело, скоро мртво дрво. Замрзла земља била је тврда за 
играча. И као попац о коме прича Марија од Француске, он 
је патио од студи и глади кад наиђе зло време. Али како је 
био чиста срца, стрпљиво је сносио своје невоље. . 

Никада није размишљао о постанку богатства ни о 
неједнакости међу људима. Чврсто је веровао да, пошто је 
овај свет рђав, онај други свакако мора бити добар, и та 
нада га је одржавала. Он није радио као крадљиви и без- 
верни лакрдијаши који су своју душу продали ђаволу. Никада 
није хулио на име Божје; живео је поштено и, ма да није 
имао жене, није жудео за женом свога суседа, јер је жена 
непријатељ снажних људи, као што се то види из приче о 
Самсону, о којој нам говори Свето Писмо. 

У истину, његов дух није био склон похоти, и теже му 
је било одрећи се пехара него госпи. јер, остајући увек 
умерен, волео је да попије штогод на врућини. Био је то 
ваљан човек, богобојажљив и врло одан Светој Богородици. 

Никад не би пропустио, ушавши у цркву, да клекне пред 
ликом Мајке Божје и да јој упути ову молитву: 

„Госпо, старај се о моме животу док Богу не буде у 
вољи да умрем, а кад умрем, подари ми рајске радости.“ 


П 


Еле, једне вечери, после кишног дана, док је одмицао 
путем, тужан и погурен, носећи под пазухом своје кугле и 
ножеве увијене у стари ћилим, и тражећи какав салаш где 
би био легао без вечере, угледа на друму неког калуђера 
који је ишао истим путем, и поздрави га уљудно. Како су 
ишли у корак, упустише се у разговор. 

— Сапутниче, рече калуђер, откуда то да сте ви оде- 
вени сав у зеленог Да не играте луду у каквој мистерији 2 

— Није, оче, одговори Варнава. Овакав какав сам, ја 
се зовем Варнава и играч сам по занимању. То би било 
најлепше занимање на свету, кад би човек имао да једе сваки дан. 

— Пријатељу Варнава, настави калуђер, пазите шта 
говорите. Нема бољег занимања од калуђерског. Ту се славе 
хвале Богу, Богородици и светитељима; монашки живот је 
непрекидни славопој Господу. 

Варнава одговори: 

— Оче, признајем да сам говорио као незналица. Ваше 
занимање не може да се пореди са мојим и, ма да није лако 
играти држећи сребрник на штапу у равнотежи на врх носа, 
та заслуга није ни принети вашој. ја бих радо, као ви, оче, 
певао сваки дан службу Божју, а по готову службу пресвете 
Деве, којој сам нарочито одан. Драге воље бих се одрекао 
вештине по којој ме знају од Соасона до Бове, у преко 
шест стотина села и градова, да прихватим монашки живот. 

Калуђер је био дирнут простосрдачношћу играчевом, и 
како је умео да види, он упозна у Варнави једног од оних 
људи добре воље за које је Господ наш рекао: „Мир им на 
земљи!“ Зато му одговори: 

— Пријатељу Варнава, пођите са мном, па ћу вас ја 
увести у манастир чији сам настојник. Онај који је провео 

Марију Египћанку кроз пустињу, нанео ме је на ваш пут да 
вас поведем спасу. 

Тако се Варнава закалуђери. У манастиру где је био. 
примљен, калуђери су се надметали у слављењу Свете Деве, 
и сваки је уносио у то све знање и сву умешност које му 
је Бог подарио. : 

Настојник, са своје стране, писао је књиге које су расправ- 
љале, по правилима сколастике, о врлинама Богоматере. 

Брат Маврикије преписивао је те расправе, вичном 
руком, на листове од телеће коже. 

Брат Александар је уцртавао ситне миниатуре. Видела 
се ту небеска царица како седи на Саломоновом престолу, 
у чијем подножју бде четири лава; око њене овенчане главе 
лепршало се седам голубица, седам дарова Светог Духа: дар 
богобојажљивости, побожности, знаности, снаге, размишљања, 
разума и мудрости. Другарице су јој биле шест златокосих 
девица: Скрушеност, Смотреност, Повученост, Поштовање, 
Девичанство и Послушност. | | 

Крај њених ногу, бела и нага, стајала су молећиво два 
мала лика. То су биле душе што је преклињу, и заиста не 
узалуд, за њено свемоћно посредовање, ради њиховога спаса. · 

Брат Александар је сликао на једном другом листу Еву 
наспрам Марије, да би се у исти мах видео грех и искупљење, 
жена понижена и дева величана. У истој књизи се још могло 
дивити Стутенцу живе воде, Врелу, Крину, Месецу, Сунцу и 
затвореном Врту, о којима говори Песма над Песмама, Небеским 
Дверима и Божјем Царству, и то су све била оличења Богородице. 

Брат Марбод био је исто тако једно од најнежнијих 
чеда Маријиних. 

Он је непрестано резао камене ликове, тако да су му 
се брада, обрве и коса белели од прашине, а очи му увек 
биле надувене и сузне; али он је био пун снаге и радости 
за своје године и, очигледно, рајска Царица је штитила ста- 
рост свога чеда. Марбод ју је представљао како седиу 
престољу, чела овенчана бисерним колутом. И побринуо се 
да боре од хаљине покривају ноге оне за коју је пророк 
рекао: „Моја је драга као затворен врт“. 

А неки пут ју је представљао у лицу детета пуног љуп- 
кости, које као да каже: „Господе, ти си Бог мој! Од утробе 
матере моје ти си Бог Мој!“ (Псалам 21, 11.) 

Било је у манастиру и песника, који су писали, на 
латинском, похвале и химне у славу блажене деве Марије; 
био је ту чак и један Пикарђанин који је стављао чуда Бого- 
_ родичина у обичан језик и у сликове. 


|| 


Гледајући толико обиље похвала и тако дивну жетву 
творевина, Варнава се јадао на своје незнање и на свој 
нишчи дух. 

— Вај, уздисао је ходећи сам по малом манастирском 
врту без хлада, баш сам несрећан што не могу, као моја 
браћа, да славим достојно свету Мајку Божју којој сам 
посветио нежност свога срца. Вај! вај! ја сам човек груб и 
неук, и немам, да ти принесем, Госпо, спасоносних пропо- 
веди, ни расправа лепо подељених по правилима, ни бриж- 
љиво израђених слика, ни правилно истесаних кипова, ни на 
стопу исписаних стихова који се нижу у складу. Ничега 
немам, кукавац ! 

Тако је јецао и подавао се тузи. Једно вече кад су се 
калуђери одмарали у разговору, он чу како један од њих 
прича о неком монаху који је знао да очита само Здраву 
Марију. Тога монаха су презирали због његова незнања; 
али, кад је умро, на устима му се указа шест ружа у славу 
шест слова Маријина имена, и тако се открило његово све- 
титељство. 

Слушајући ту причу, Варнава се опет дивио добро“: 
Богородичиној, али га пример ове блажене смрти није утешио, 
јер му је срце било пуно усрдности, па је желео да велича 
славу своје Госпе која је на небу. 

Тражио је за то начина и није могао да га нађе, и 
сваким даном је бивао све уцвељенији, кад једнога јутра, 
пошто се пробудио сав весео, отрча у капелу и тамо остаде 
сам читав час. По вечери опет оде тамо. 

И, од тог тренутка, ишао је сваког дана у капелу у 
часу кад је била празна, и проводио тамо велики део времена 
које су остали монаси посвећивали духовним и ручним вешти- 
нама. Више није био тужан и није се јадао. 

Тако чудновато држање пробуди радозналост монаха. 

Питали су се, међу сабраћом, зашто се брат Варнава 
тако често повлачи у самоћу. 

Настојник, чија је дужност да све зна о владању својих 
калуђера, одлучи да мотри на Варнаву за време његова 
усамљивања. Тако једнога дана кад се овај затворио, као 
обично, у капелу, отац настојник оде, праћен двојицом старих 
монаха, да види, кроз пукотине на вратима, шта се унутра 
збива. 

Они угледаше Варнаву како, пред олтаром Свете Бого- 
родице, са главом доле, а ногама у ваздуху, игра са шест 
бакарних куглица и дванаест ножева. Изводио је у славу 
свете Мајке Божје вештине које су му доносиле највише 
похвала. Не схватајући да овај простодушни човек ставља 
тако свој дар и знање у службу Светој Деви, двојица старих 
повикаше да је то обесвећење. 

Настојник је знао да је у Варнаве чиста душа; али 
помисли да је полудео. Спремаху се сва тројица да га хитно 
изведу из капеле, кад угледаше како света Дева сиђе низ 
степени олтара да обрише скутом своје плаве одеће зној 
што је капао са чела њеног играча. 

Тада настојник, павши ничице на плоче, изговори 
ове речи: 

— Блажени нишчи духом, јер ће они видети Господа ! 

— Амин! одговорише старци љубећи земљу. 


(Превела с француског Мирка Демирова.) АНАТОЛ ФРАНС. 


ТЕЛА МАКЈ5. 
МОЈОЈ МАЈЦИ. 


још трен, само кратак трен, 
И свега би нестало било. 

И само би галеба крило 
Бљеснуло горе високо, 

А моје би уморно око 
Гледало посљедњи пут 
Бескрајну, тиху модрину, 

И онда би зашло све 

У меку и благу тмину. 


И биелог облачка би сјена 
И дрхтава слика њена 
Треперила с воде ко прије. 
Врба би хтјела да свије 
Хладовите сјенице мир. 
Даље би шумио вир, 

У колуте витлајућ хладне 
Метуље и цвјетове јадне. 
Сунце би сјало к'о прије, 
Бескрајно добро и злато. 
Сумрак би гаја се хвато 
Будећи заспале" сне. 

А ноћ би знала да скрије 
Бриге и дана труд. 

И опет би било свуд 

Све исто, све исто ко прије. 
А једва би итко и знао 

Да мене више није. 


Још трен, само кратак трен, 
И све би то престало за ме 
7% 

Сред плаве и замамне таме: 
Све што је животом ми било, 
И што ми на јави се снило; 
Што душа је хтјела да тражи; 
Све светиње мојих олтара 

И слатке боли и лажи; 

Риеч пуна страснога жара 

И горког приегора шутња; 
Стих који пусто ми звони 

И суза што тајно се рони. 


И мисао само би једна 

Сред валовља тонула ледна, 
К'о пчела, која нетом 

За свенулим лиетала цвиетом 
И сада сред струје мре. 


Већ свиест ми угаснути хтјела, 
Већ обруч се око чела, 
Хладан к'о бодежа брид, 
Стезао уже и уже. 

И сутон је суморни неки, 
Прозирни, чудни, далеки 

И меки к'о латица руже 
Брисао спомен и вид. 


(О, тако сам хтио да почивам, 
(О, тако сам хтио да снивам, 
Да валу ме предаје вал 

И милује, носи и њише; 

И да се не пробудим више, 
Док не стигнем на онај жал 
Гдје душа ће слободна бити, 
Без тиела и боли и страсти, 
И чиста к'о росе кап. 


Па што ме то пренуло тад, 
Што покој је стргало снени 2 
Што вољу је вратило мени 

И вјеру у живот млад, 

Да запливам посљедњом снагом 

Сам против разорне струје 2 

Зар. жеља за дјевојком драгом 2 

Зар птице пој што се чује 

Ил' сунца златнога сјај 2 

Зар родни у цвиету сав крај 

Ил' пчела што ружу пије 

У "асу још када јој мриети 2 

Па срце моје се сјети 

Цјелова пламних и раскошна смиеха, 
Живота, страсти и гриеха 2 


Не, не, само кратак трен 

Плаво ми снило се око, 

Доброте пуно, дубоко, 

И рука старачка, биела 

Прешла ми преко чела. 

И реч је зазвонила блага, 

Као да душу ми драга. 

О, ја сам тај познао глас ! 

Он опет у живот ме звао, 

Он посљедњу снагу ми дао: 

— Твој, мајко, драги глас ! 
ДРАГУТИН М. ДОМЈАНИЋ. 


ПЕСМА ПРОЛАЗНОСТИ. 


Завиди стабло облаку што плови, 
а облак стаблу што корење има, 
и плаче вода текућ низ камење, 

а камен шути, знајућ судбу своју: 


од једне грађе да све је саздано. 
од воде камен, од камена вода 
претварају се горе у облаке, 

а облак плине у облике тајне... 


Пред очима ми пролазе и гину, 
к'о силне војске пред лицем владара, 
живот и дани, сунце и облаци... 


О заплачите, очи преварене, — 
то ви гинете и ви пролазите ! 
а вечно време за смрт вам не мари. 


Ал' сузе нека саме себе теше, 
но погледа нам замутит не смеју! 


Идемо путем у великом друштву: 


О сви ви које видех и сусретох 


и додирнух вас љубављу ил мржњом: 


старачка лица с тајном нерешеном, 
и страха пуна, јер у мрак идете, 
све жене лепе очију разблудних 
чије се усне мојих дотакоше, 

и друге, које жељах и не нађох, 
другови моји покојни и живи, 

сва нема бића, планине и воде, 
змије и тице, звукови и сене, 

и невидљиве, наслућене ствари, — 
сви једнако смо осуђена браћа ! 


ја волим вас к'о стабло жиле своје, 
по роду браћо и по нестајању ; 

час дође да сви заплачемо скупа: 

да тугујемо што се не љубисмо, 
другарске праве не рекосмо речи, 
ни топлог стиска руке не дадосмо... 
А када мудри и добри постасмо, 

већ касно беше за плач и грљење... 


Сад залуд зовем и безнадно тражим. 
И коме треба тихе речи моје 

када сви људи говоре и вичу 2 

а мисб моја к'о време је стара. 


Једнаке чежње, радости и боли 

на целој земљи цветају и вену, 

пре мене беху и надживеће ме. 

У силној реци ко ће капљу видет 2 
Ја не знам што сам, 

ал' ради судбе не тугујем своје: 
немогућно је најлакше прегорет, — 
но нема већег кајања ни бола. 

до због онога што могаше бити... 


Звук гласа мога не чује олуја, — 
ипак пролазећ дозивљем и вичем, 
ипак нестајућ у заносу певам: 

то зубља горећ пламса, 

то облак пред смрт грми, 
бескућник ветар хуји. 

У неповрат путујућ 

брод родни жал поздравља. 


И ја одлазећ машем и поздрављам 
неживо и живо што данас још видим 
(јер сусрета већ ни виђења нема). 


| ме 

И нестајућ на растанку певам 
(тајна ме сила гони:) 
можда ће глас мој после мене звучат... 


Кад на смрт воде сужња осуђена, 
он виче, да зна да још умро није: 
и сви ми тако вичемо у страху, 

пролазна браћо, смрти посвећена. 


Ал' песма нек се место плача чује! 
Бол души песму и глас грлу даде, — 
нек џесма моја смрти се наруга ! 


А што је глас наш и што песма наша 2 — 
К'о валови тамни иду поколења, 

да несвесно шумећ пролазе и гину. 
Страшна река текућ шуми нехотице : 

кому и чему то шумљење треба — 
Можда је лакше и слађе тећи тако... 


КУЗМА ТОМАШИЋ. 





СЕДМОСПРАТНА ЧЕЖЊА. 


Страсни занос опија и кочи 
Моје очи 

Што у свемир нагле. 

Бесане се звезде чудно сагле 
И у бескрај 

Тајанствено жагле, 

И дижу ме у звездане магле ! 


И док месец ко хаџија кружи 

Над безданом 

К'о над светим гробом, 

Сваки звук мој 

Од живота дужи, 

Враћа ми се сав натопљен тобом... 


И проноси 

Молитву безречну 

С васионе потресле од шума. 
И са њоме 

ја почињем вечну 

И очајну песму изнад ума! 


С њом походим све храмове златне, 
И отварам 

Све одаје тајне, 

И пробудим снове седмоспратне, 

И стапам их 

У чежње бескрајне, 

И постајем звук гигантске тајне! 


Попет тако на махнити престо, 
Где се топе 
И звуци и бдења, 

У заносу који није престо 

Ни кад тело 

Своју душу мења, 

Ни кад душа мења своје место: 


Ја спаљујем сва звежђа далека 

На последњем 

Звуку што те чека, 

Док ноћ трепти сабласна и плашна ! 
А када се 

У јутарњој слави 

Ведра „ ора јави: 


О, како је страшна 
Полудела дубина љубави!... | 
РАНКО МЛАДЕНОВИЋ, 





ПОСЕТА АНАТОЛУ ФРАНСУ. 


Бавећи се једним песником из поколења Анатола Франса, 
дошао сам у додир са Г. Ноелом Шараве, познатим вешта- 
ком за рукописе. Овај стари пријатељ великога писца, пошто 
му је говорио о мом раду, саопшти ми да ће он радо примити 
„југословенског професора који проучава доба његове мла- 
дости“... Анатол Франс, коме је сада седамдесет и седам 
година, имао их је само двадесет у доба похода на Парнас. Али 
он је још раније, у своме петнаестом пролећу, објавио своју 
прву књигу: Легенду Свете Радегонде, Краљице Француске 
(1859). Пуних шездесет година његова неуморна рука није 
престала писати, и данас је он несумњиво највеће књижевно 
име у Француској, можда у целом свету... 

Десило се међутим да је Силвестар Бонар убрзо затим 
напустио своју вилу поред Булоњске Шуме и отпутовао на 
имање Ла Бешелри близу Балзакове постојбине, Тура. У 
том, чудним случајем, географско друштво из тога места 
изјави жељу да чује нешто о Југославији, и мени се тако 
даде прилика да у исти мах посетим славног Француза. 

Кад се пређе Лоара, недалеко од места где ју је Петар 
Карађорђевић 1870 препливао да би умакао пруском ропству 
(о чему се у том крају још чува успомена), кола се за читав 
километар пењу недогледним друмом Париз—Бордо, затим 
скрећу лево, и за мало, кроз зелене ливаде, поред вила којих 
је пун брежуљак Сен-Сир, улазе, између живе ограде и висо- 
ких дрвета, у једну затворену алеју. У дну, сив зид, сури 
кровови који се једва виде иза грања, зелене гвоздене врат- 
нице. То је Ла Бешелри. Доброћудни стари кочијаш, као 
извињавајући се што све то не изгледа велелепно, објашњава 
ми да се нова зграда не види споља... 


1 Ови редови нису за сада били намењгни јавности; али их је писац 
ипак уступио С. К. Гласнику, који налази да су од интереса и за шири 
круг читалаца. Ур. 

Вучем за звонце. Оно се јетко одазива, као да ми пре- 
бацује што нарушавам ову јутарњу тишину мајског дана, коју 
чини још свечанијом цвркут невидљивих птица. Очекујем са 
стрепњом да се из капије појави нека вила са чаробним 
штапићем, као она што је изишла пред Силвестра Бонара 
из Минстерске Космографије, једне вечери кад је научењак 
читајући задремао. Међутим, преда ме излази убога крезуба 
старица, збуњена још више него посетилац... „Господин“ је 
ту... Једна мала девојчица (њена унукаг) носи моју посет- 
ницу. Разгледам двориште. Лево од улаза, чуваркина кућица; 
десно, старински мајур; у дну стазе посуте песком, нов, кла- 


сичан павиљон, где писац станује са својом женом. (Анатол 


Франс се понова оженио пре две године.) Све је тако спокојно 
и просто... Девојчица се врати одмах позивајући ме. У 
трему, предајући собарици капут, бацам поглед на сликеи 
на ониски орман иза чијих окана вире стари повези; али 
немам кад да их загледам, јер девојка већ отвара врата од 
побочне собе. | 

Преда мном, у профилу, висок стари господин прекида 
читање једне књиге у пожутелом велину, устаје и прилази 
ми пружајући руку. Извињавам се што сам се усудио да га 
узнемирим, правдајући се жељом да га поздравим не само 
у своје име, него од стране једног народа који се одавно 
диви његовим делима и има их скоро сва у преводу. Он је 
захваљивао скромно: 

— Врло сам поласкан тиме што ми кажете. Признајем, 
на своју срамоту, да познајем Србе као што их зна цео свет, 
али не више. Одмах сам рекао моме пријатељу Шаравеу да 
хоћу радо да упознам једнога њиховог професора који се 
бави нашом књижевношћу. 

Говорећи то, привлачио је, према својој, другу огромну 
наслоњачу, да ми понуди да седнем. Помажући му, правдао 
сам се што се као странац усуђујем писати о једном фран- 
цуском песнику. 

— На против, на против, храбрио ме је он; странци 
често имају бољу перспективу, мање предубеђења... Ваш 
избор је врло додар. ја сам увек веома ценио вашег песника. 
Његово име ће остати, зато што је умео да пише у мрамору... 
Што вреди нарочито истаћи код њега, то је да је потпуно 
обновио сонет, који је у ХУП веку постојао само ради 





ја о ва до ла о. оба аб аса вије ДБДОВОИРА, о 

„поенте“. Укидајући поенту, он је избегао да „затвори“ 
поему... Још Бодлер је покушао обнову сонета. 

Помињем да се епски сонет налази и код Огиста Бардбје, 
у # Ргато. 

— Да; Барбје је издао читаву књигу сонета. 

— Фтез ћеготдиез 2 

— Сасвим... Има лепих стихова у њима: 


ЗИепсјеизетеш И топгаћ роиг 1е Вол 


И Анатол Франс понови са задовољством овај крај 
сонета Гога Ва апа. Надовезујући, питам га да ли је негде 
објављен његов „епски“ сонет који је рецитовао 1805, у салону 
маркизе де Рикар. (У томе шаљивом сонету, реч је о једној 
риби која се свечано полаже у јак сос, усред римског Сената, 
под председништвом Цезаревим...) 

— Ах, да, смешио се старац на ту успомену из младости... 
Ми смо се прилично забављали, више него данашњи млади 
људи... И то је била једна од многих пошалица. Не знам да 
ли је штампана ; не верујем. 

У жељи да од јединог живог учасника сазнам нешто 
ближе, поведем разговор о маркизином сину, Ксавјеу 
Рикару, и његовој улози у образовању Парнаса. 

— Он га је створио. Рикар је био врло жив човек; 
али није био песник. Није био много интересантан. Огледао 
се на свему. На послетку је отишао у политику. 

Додајем да је он први издао код Алфонса Лемера збирку 
стихова : Сте!, гие, јоуег. 

— Не сећам се више... говорио је сетно стари писац. 
У мојим годинама, човек више нема. памћења... А после, 
писано је толико стихова!... И Верленове Ростез затиттеп5 
изишле су као једна од првих збирки код Лемера. И он је 
онда био с нама, и доцније, док није залутао, јадник. 

Мислио сам на суд Анатола Франса о „јадном Лелијану“: 
„Кажете да је луда Свакако. Али сетите се да је овај сироти 
_безумник створио једну нову уметност и да има пуно изгледа 
да ће се једног дана о њему рећи оно што се данас каже о 
Вијону с којим човек мора да га пореди: То је био најбољи 
песник свога времена.“ 

И кад поменух како ми је недавно Г. Рене Гил говорио 

о Верленовој урођеној доброти и скрушености, Анатол Франс 
додаде живо: 

Он је био сасвим незлобив. Био је-жртва искушења, 
и кајао се увек као светац. То је била велика душа затво- 
рена у нечисто тело. 

Затим, као за себе, прелазећи у памети остале Парнасовце: 

-— Видите, Катил Мандес, на пример, који је био тако 
вешт у алитерацијама... Ништа од њега неће остати... 

Говорећи о Мандесовој вештини да подражава не дајући 
утисак пародије, кажем како је, на против, песник којим се 
бавим ударао свој жиг свему чега би се дотицао, ма да је 
„узимао своје благо где год га је налазио“... 

А, да, његове евокације су незаборавне: Египта, 
Грчке, Индије... (Овде се Анатол Франс преварио: песник 
неманиједног спева о Индији, која је домен Леконта де Лила 
и Жана Лахора.) Ви сте проучавали изворе2 То је тешка 
ствар, често недоступна. 

Додајем да су резултати необични: да можда нема нијед- 
ног сонета без извесних РРмиНИоН ИН али да песник увек 
надмаша своје изворе. 

И ја сам у то уверен. Књижевна материја нема зна- 
чаја. Уметност је све... То је занимљиво показати. 

Пошто је мало остао замишљен, Силвестар Бонар настави, 
ширећи, по обичају, предмет разговора: 

— Видите, мени данашња поезија изгледа у опадању. 
Ја много и радо читам младе, али не успевам осетити све 
њихове емоције... То је вероватно зато што у мојим годи- 
нама човек није кадар да цени новине. 

— Допустите, учитељу: нисте ви сами тога мишљења; 
деле га и многи људи млађи од вас. 

— Не знам; али ја све више волим поезију седамнаестог 
века, и осамнаестог, која је нешто друго. Чини ми се да 
Расин није надмашен. ја у њему непрестано налазим нове 
лепоте... | 

И, као за доказ, он поче рецитовати Расинове стихове, 
са жаром и полетом који се никад не би очекивали од овако 
старог господина : 


Рагјех, Рппсе, ећ зшуех уоз обпегеих Феззетв5... 
Малз сет етрге еп!п 8 огапа, =! оггецх, 
М'ез!, раз де уоз ргезеп!з је ршивз сћег а те5 усих... 

— Биг 1е5 раз Фип Бат сгајопе2-уоиз Че тагсћег 2 
— Нејав! Ошип (21 ех!, Зегшпецг, те геган  сћег ! 
Папз диеј5 гамззетеп5, а уоге зог! Пее, 

Пи гезје дез тоггеј5 је у/уга:5 ошбџее... 


Глас песника Коринтшских Свашова клизио је као чун 
надахнутих једрила. Слатки и болни Расинови стихови, као 
реч старога пријатеља, треперили су у зраку, милујући уво. 
Слушао сам са узбуђењем како овај џиновски старац, на 
прагу гроба, тумачи, сав занет, једнога од највећих песника 
француских. Призор је био симболичан: преда мном, као на 
бесмртним крилима, лебдела је књижевна слава једнога вели- 
ког народа, слава увек прихватана и проношена од нових 
поколења. 

Заставши, очевидно узбуђен: 

— Како је то просто и лепо, зар нег... И то нису 
чувени изливи Федре и Аталије. Ове стихове говори једна 
споредна личност (Ариција Хиполиту, у петом чину Федре). 
Ја сам их „пронашао“, и волим их тим више што су мање 
познати. 

И кад изразих чуђење како Рисинови стихови лете на 
крилима сасвим обичних сликова, он наведе у потврду ове 
речи Аманове супруге Зарес из Естере: 

Озе сћегсћег аШеигв ип дезнп ршивз рате, 
Веваспег | НеПезропћ, ећ сез ђога5 есаггез 

Оц уоз атеих еггап5 јад Тигеп! јеге5 

Гогзаше дез Јш!5 сопфге еих Ја уепсеапсе аПитее 
Сћазза [ош! Атајес де Та #тзје Таитее... 
Соп(еп(е, зиг уоз ра5 уош5 ше уегге2 уолег: 


Га тег Ја рш5 (егтћ]е ег Ја ршив огасеизе 
Езб ршв зиге роџшг уош5 даие себе сопг (готрецве. 


Пратио је сваки стих широким и лаганим покретом руке, 
као да води весло какве невидљиве галије, на коју се укрца- 
вају само Музини избраници. Гледао сам га. Седео је у насло- 
њачи, налакћен на њене извајане ручице. Седео је удобно, 
уоквирен високим наслоном, као какав владар у своме пре- 
стољу. Иза њега, кроз велики прозор, свеже зеленило и плаво 
небо чинили су му ореолу, тако да је подсећао на оне портрете 
са дубоким пејзажем у позадини. 

Висок и моћан, нешто мало погурен, писац није био, 
као обично, у својој омиљеној, калуђерској собној хаљини, 
него у алватном оделу затворено-сиве боје, раскопчаног 

прсника, са меком кошуљом и нехатно везаном краватом. На 
глави је имао своју легендарну капицу од скерлетне кадиве, 
чија је огњена боја буктала на сребрној коси, и коју је 
сваког часа, као да га пече, забацивао или навлачио. Личио 
је, тако, на дивове из доба Ренесанса, на Леонарда да Винчи. 
Високог чела, орловског носа, његово дуго, бледо лице про- 
дужавала је још више проседа брада. Али целу његову лич- 
ност озаравале су црне, дубоке, паметне очи, које све виде, 
и неодољиво проничу као чудотворни зраци. Међутим, има у 
његовим моћним цртама нечега благог, као што у његовој 
речи има нечега златоустог, и у целом његовом изгледу нечега 
библиског: он није узалуд био ђак колежа Станислас. Гледа- 
јући га, човек се сећа духовите речи Алфонса Додеа о Ерне- 
сту Ренану: да личи на „катедралу где се више не служи“ 
(„ипе сајћедгаје дезаНеске“). 

Кад је завршио цитат, ја се не могох уздржати а да 
не кажем: 

— Па ви знате Расина на памет, учитељу, а жалите се 
на своје памћење! 

— Расин се не може заборавити, смешио се он мали- 
циозно. 

Видећи на столу исписане листозе, запитам га, изви- 
њавајући се због своје индискретности, да ли спрема какво 
ново дело. 

— Ја сам много радио у последње време. Бавим се мојим 
Малим Пјером. (То је наставак Књиге мога пријашеља и Пјера 
Нозјера, пишчеве успомене из младих година, које су прошле 
године изишле у Кеуџе де Ват под насловом Га ује еп јешг5.) 

Не знајући колико сам већ времена у посети, нисам 
хтео да злоупотребим велику љубазност домаћинову. Али сам 
непрестано желео скренути разговор на наш народ. И кад 
ме он запита да ли се опорављамо од ратних несрећа, после 
великих борби и патњи, ја га замолих за допуштење да му, 
у две речи, кажем истину о једном радном и мирољубивом 
народу који се борио увек само у нужној одбрани свога 
завичаја, и који је ипак стизао стварати: Југословени су још 
од ХИ века зидали цркве у којима је гајена књижевност; 
у Далмацији су имали свој Ренесанс; под турским јармом 
испевали су своју епопеју; данас, уједињени, показују велику 
активност, јер су им уметничке особине урођене. к 


РУЗР ЦЦРРУЛРТУ ТЕ РЕРУ 

Силвестар Бонар воли далеке цивилизације. Један од 
најуниверсалнијих духова, „најбогатија резултанта нашег доба“, 
он се окружио уметничким предметима свих народа, да би 
тако проживео осећања и тежње свих времена. Изненађен, 
признао је да му те особине Југословена нису познате, дода- 
јући да оне чине највећу част нашем народу. Замолио сам га 
за одобрење да му, уз преводе његових дела на наш језик, 
пошаљем књигу француског научника Габриела Мије о нашој 
старој архитектури, и преводе наше народне поезије, да на 
њих баци један поглед, кад стигне. 

— Читаћу са задовољством, будите уверени... То је 
за мене нов кут који желим да познам. Ја читам много. 

Устајући и захваљујући му на тако љубазном пријему 
чију част преносим на све моје земљаке, додад сам, неспретно, 
да се нарочито радујем што га видим тако чила и здрава, 
после нетачних вести да је оболео. Али овај несмотрени 
излив свакако није помутио расположење старом мудрацу, 
јер он одговори испраћајући ме у ходник: 

— Задовољство је било за мене. Ви остајете у Паризу 2... 
Дођите опет зимус. Ја проводим један део зиме на Југу; али 
бићу и у Паризу. Шараве ће вас обавестити. 

Обухватих погледом, још једном, сву собу, која је пли- 
вала у сунцу. Високи камин са старинским киповима, угасито 
златни тапети са црним пругама које прекидају мали 
медаљони женских глава, оживљавали су последње станиште 
овог филозофа. Поздравих га још једном, док је стајао на 
прагу, као какав храст у чијем се већ пожутелом грању још 
разлеже складна песма. Изишао сам очаран, налазећи најбољи 
израз своме дивљењу у стиху песника о коме је била реч: 


Га СПопте Ка доппе Та Јешпеззе штогјее. 


Радовао сам се што сам имао ретку част видети изблиза 
великог писца. Поносио сам се што сам му могао изразити 
дивљење нашег народа и пробудити његов интерес за нашу 
културу. Али сам у исти мах осећао горчину што се у свету, 
нашом кривицом, не познају особине које Југословене став- 
љају на равну ногу, ако не у исти ред, са осталим срећнијим 
народима Запада. 

Ваздух је мирисао, зеленило је шумило, али ја се нисам 
могао отети сетном осећању свеопште пролавности... И ови 

врхови грања што сада блистају на подневном сунцу, морају 
једног дана пасти на земљу и иструлити, као ова трава коју 
газимо. И овај моћни творац који је више од пола века 
очаравао најбоље душе широм земљиног шара, клони се своме 
заходу, и ускоро ће и он почивати, као ми обични смртни... 
ПЕЛЕГРИН. 


ДЕЛИМИЧНА ДЕЦЕНТРАЛИЗАЦИЈА. 


После дуге и мучне борбе, после доста лутања и још 
више погађања, Устав је изгласан. Младој држави је постављен 
темељ. Али земља није добила ни мир ни погодбе за своје 
нормално развијање и напредовање. Политичка ситуација још 
увек замршена, застрањени елементи узимају маха, свађе 
партија и заседе опозиције отварају перспективу новим трза- 
вицама и новим изненађењима. Трагика нашег великог народа 
се продужује. У изради Устава, као у вођењу Ослободилачког 
Рата, напори и резултати државника бледе према напорима 
и успесима војске и народа. | 

Наша намера није да пишемо расправу о новом Уставу.! 
То су учинили и учиниће компетентнији од нас. Студије о 
централизму и федерализму Г. Љуб. Стојановића и Г. Сло- 
бодана Јовановића, нацрти устава Г. Протића, Г. Смодлаке и 
појединих партија и клубова у Конституанти, познати су 
свима. Ми желимо да одговоримо данас на једно важно 
питање: је ли Видовдански Устав довољан да обезбеди 
државно јединство, које свима на срцу лежи. 

За јединство је битно да. се држава уреди тако да у 
њој буду задовољни сви саставни елементи: Срби, Хрвати и 
Словенци. То. се да постићи: ако сви вољно пристану на 
заједнички живот у једној држави, ако им се омогући пуна 
слобода кретања и делања, ако им се ујемчи грађанска и 
политичка равноправност, ако им се допусти да као делови 
једне целине слободно располажу својом судбином. 

Да ли је нови Устав испунио горње услове2 јесте, али 
само делимично. Он је санкционисао јединствену државу, 


! Наше машљење о уставу изнели смо у јошта! аез Ређав, 17 
августа пр. Г. - ; 

отклонио сепаратизам, ставио народ и државу изнад племена 
и вера, истакао једну народну заставу. Али су уставотворци 
учинили једну грешку: централисали су све гране државне 
управе и све институције у земљи, не водећи рачуна о исто- 
ријским, психолошким и културним разликама покрајина. За 
људе добре вере јасно је да те покрајине имају своје тради- 
ције, своје навике и своје локалне установе, које се не могу 
порицати. Устав не може и не треба да их укине. Он треба 
да се прилагоди њима. Те разлике ће нестати када народ 
буде политички, економски и духовно уједињен. Један фран- 
цуски владар је рекао: „Устав је као и хаљина, која, кад се 
добро скроји, лепо стоји само ономе за кога је кројена“. 
Кројачи нашег устава нису могли да израде добру хаљину, 
јер су је кројили од ока, на Крфу, да би је. сашили на врат 
на нос у Београду... 

Систем јединствености на читавом државном подручју 
не свиђа се Хрватима и Словенцима. Они траже покрајинску 
самоуправу са покрајинском владом која ће бити одговорна 
покрајинској скупштини. Загреб и Љубљана су у томе пот- 
пуно сагласни и не мисле правити никакав компромис. Њихово 
резоновање је просто: међу покрајинама је толика разлика 
у културном погледу, да је доношење једнаких закона за све 
немогућно. 

Намере београдске владе и Скупштине нису нам познате. 
Али ми држимо да је дужност искрених родољуба и побор- 
ника државног јединства да потраже начин да се месни 
интереси покрајина задовоље, а да се снага и ауторитет 
државе не смање. По нашем мишљењу, то се може постићи 
делимичном децентрализацијом државне управе. 


Устав предвиђа поделу земље на области, округе, сре- 
зове и општине. Законом има да се одреди њихово уређење 
у детаљима. Устав оставља рок од три до четири године за 
ликвидирање старих покрајина и образовање нових области. 
Од њиховог уређења зависиће опстанак и развитак државе. 
Али ми налазимо да је Устав тако везао руке да он не 
може онако уредити локалну управу како би требало. | 

" Ми држимо да је требало задржати покрајине. Њихова 
ампутација може бити штетна. Њима је требало дати локалну 
владу и локалну скупштину. Последња би доносила законе и“ 

уредбе за своје унутрашње послове, а у складу са земаљским 
Уставом. Покрајине не би уживале аутономију швајцарских 
кантона, који су у ствари мале државе. Али би им се дало 
извесно учешће у вршењу законодавне власти, које би им 
лопустило да се слободно развијају и осете господари у 
својој кући. Ту аутономију покрајина траже и Г. Трумбић и 
7. Протић и Г. Корошец. Наравно, сваки на свој начин. И 
они би се можда сложили да их питање о разграничењу 
покрајина не раздваја. 

Самоуправни рад покрајина може бити плодан ако се 
ослободи државног туторства. Али не и државне контроле, 
која треба да постоји да би се избегле злоупотребе или 
гажење Устава. Само с том разликом што краљевским 
намесницима не би требало дати право вета противу закона 
које доносе покрајинске скупштине. За спорове између покра- 
(ина и државе установио би се нарочити суд, у коме би била 
заступљења правна елита из земље. Тај суд би имао да 
расправља и о томе да ли су поједини покрајински закони 
противни Уставу. 

Тако организованим покрајинама, са својом владом и 
парламентом, требало би доделити следеће гране државне 
управе : просвету, полицију, привреду, санитет, грађевинство и 
администрацију. Својом инициативом и из својих средстава 
покрајине би се старале за своје економско и културно раз- 
зиће. Држава би, изузетно, притекла у помоћ сиромашним 
храјевима, док се не оснаже. Подизање школа и болница, 
грађење друмова и мостова, регулисање река, исушивање 
баруштина, лечење народа, завођење јавне безбедности, уса- 
вршавање производње — све те послове самоуправне покрајине 
би боље, брже и јевтиније отправљале него држава, јер се 
њих непосредно тичу и јер оне најбоље познају своје потребе, 
своја средства и своје људе. 

Централистичка држава је скупа, бирократска и неса- 
времена. Она носи у себи клице самовоље, узурпаторства и 
корупције. И што год је једна држава млађа, опасност је све 
већа. Зато се у земљама где централизам преовлађује, осећа 
потреба за извесном децентрализацијом. У доба општег права 
гласа и демократије, централистички систем владавине изгледа 
застарео и архаичан. Он подсећа на доба Луја ХМ и Наполеона. 
'У Француској се већ годинама води упорна борба за регио- 

нализам, са Клемансом и Клемантелом на челу. Јер се при- 
метило да је централна власт фаворизирала искључиво Париз, 
запустивши страховито провинције, од којих многе чине средње- 
вековни утисак. Сличне тежње за децентрализацијом опажају се 
и у другим земљама. 

Претерани централизам, не само да не би уродио добрих 
плодом у Југославији, већ би изазвао негодовање и потресе, 
којих се треба чувати. Стара Краљевина Србија има горког 
искуства у томе. Својим централизмом, она је, баш у тим 
гранама за које предлажемо да се пренесу на покрајине, 
показала рђаве резултате. У просвети: 250 писмених, без 
професионалне наставе, велики број гимназија и основних 
школа смештених по откупљеним зградама које не одгова- 
рају ни грађевинарским ни хигиенским условима (окружни 
одбори чинили су више од државе за основну наставу); — 
у полицији: 409) чиновника без квалификација, у служби 
партија и режима, јавна безбедност никаква; — у привреди: 
сељак обрађује земљу примитивно; од толиких природних 
богатства Србије, предратне владе тешком муком извлачиле 
су суму од 80 милиона за покриће буџета; министри при- 
вреде нису познавали село ни његове потребе; — у санитету: 
Београд, по броју умрлих од туберкулозе, долази на прво 
место на међународном конгресу у Риму; оболевање од 
заразних болести врло често; за време ратова санитет очајно 
подбацује, и више чини утисак политичко-бирократски него 
научни; — у грађевинарству: нема земље у Европи назадније 
од наше у јавним зградама; поједина надлештва се и данас 
потуцавају по приватним становима; чак и Министарство 
Спољних Послова смештено у приватној кући; узалуд ћете 
тражити зграде које красе једну престоницу; подизање наше 
железнице уског колосека прешло је у причу; — у државној 
администрацији: рутина, јавашлук, несталност; многи послови 
се врше шаблонски, без инициативе; шефови одељења због наго- 
миланости предмета ослањају се на референте, а министри на 
шефове ; честе министарске кризе ометају и најкрупније послове, 
јер многи виши чиновници долазе и одлазе са министрима. 


Не желимо инсистирати, јер се бојимо да људи криве 
памети, претеране осетљивости или ради злу, погрешно не 
схвате или намерно не извитопере наше наводе. Хтели смо 

да будемо искрени и да кажемо истину. За праве родољубе 
и разумне политичаре биће јасно да би влада добро учинила 
када би се одрекла претенсије да руководи свима гранама 
централне управе. Својим централизмом она није успела у 
малој и патриархалној Србији; у великој и савременој Југо- 
славији њен фиаско је неизбежан. 

Ништа није погрешније но мислити да би делимична 
децентрализација ослабила државно јединство. На против. 
Паметном поделом рада и патриотском сарадњом државе и 
покрајина обезбедио би се развитак земље. Довести у хар- 
монију опште и локалне интересе, зар није циљ сваке добре 
политике 2 Држава је претрпана толиким пословима, да је у 
њеном сопственом интересу да неке од њих, споредније, 
уступи покрајинама. За себе задржала би оне гране које 
обезбеђују и оличавају државно јединство: Парламенат, владу, 
војску, дипломатију, правду, саобраћај, финансије, монету, 
царину, монопол. 

Опасно је концентрисати све у Београд. Боље је извесне 
државне гране пренети на обласне управе. Са подељеним 
улогама постигао би се овај резултат: држава би се посве- 
тила оним пословима од којих зависе моћ, мир и углед 
земље; покрајине би пак развиле оне који доносе ред, рад 
и народно благостање. Тако уређене покрајине, са проши- 
реном влашћу, добиле би своју нарочиту физиономију. Оне 
не би биле ни повећани српски самоуправни окрузи, ни 
аустријске круновине, ни државице једне савезне заједнице. 
Ако би искуство, после извесног времена, показало да је 
таква делимична децентрализација корисна, она би се могла 
још више разгранати. Ако пак буде промашила свој циљ, 
ништа лакше но се вратити централизму. | 

По нашем мишљењу, спас државног јединства лежи у 
делимичној децентрализацији државне управе. Само тако могу 
се задовољити аутономисти, чији се захтеви не могу просто 
игнорисати; само тако могу се ублажити егоизми и антаго- 
низми међу племенима; само тако може се створити јак 
осећај о држави. Та умерена децентрализација била би једна 
врста компромиса између крутог централизма и разорног 
федерализма. Она би најбоље одговарала нашим стварним 
данашњим потребама и улила уверење да живимо не у про- 
ширеној Србији, већ у ново створеној држави СХС. Она би 

дала полета покрајинама и развила осећање да смо сви 
делови једне народне и државне целине. 

За наше прелазно доба, са прелазним људима, потребно 
је прелазно уређење државе, а не трајно и израђено по 
неком енглеском, француском или белгијском калупу. Устав 
треба да носи народно обележје и да буде одблесак народне 
душе. Најбољи пример за то даје нам наша славна војска. 
Она је чисто народна, јер је Путник и његови сарадници 
нису уређивали према туђим касарнама као што наши поли- 
тичари уређују државу према страним народима и рецептима. 
Јединство у војсци било је савршено. Шумадинци, Моравци, 
Дринци, волели су војнички живот и осећали се у касарнии 
логору другови и браћа. Такво јединство треба створити и 
у народу, да Срби, Хрвати и Словенци заволе државни живот 
и да се осете свуда слободни и равноправни. 

Радикално-демократска коалиција, која је постала ком- 
промисом и која живи од компромиса, могла би поднети 
лаке душе и компромис о делимичној децентрализацији државне 
управе. Наравно, такво уређење не би се дало извести друк- 
чије него путем уставне ревизије. И ако ревизија прети да 
поново баци земљу у вртлог секташке политике и незрелог 
парламентаризма, она је ипак неизбежна. Што пре то боље. 
Земљи је потребан мир као кора хлеба гладном. А тај мир 
Видовдански Устав не може дати. Наши државници стоје 
пред дилемом: извршити ревизију Устава или компромито- 
вати државно јединство. Ако буду послушали више свој 
патриотизам него своје самољубље, неће им бити тешко да 
учине избор и прихвате ревизију Устава. 

ДР. Р. МИТКОВИЋ. 

ЕНГЛЕСКА ДРАМА И СРПСКА ИСТОРИЈА. 
(Крај. 

Одважни Турчин је трагедија у пет чинова, у стиховима. 
Први и други чин се догађа на Муратову двору. Цар Мурат, 
пред чијом ратничком срећом Европа почиње да дрхти, 
заљубљује се у једну лепу Гркињу и зснемарује своје војничке 
послове. Један од његових доглавника, коме је много стало до 
Султанове славе, прерушује се, и појављује се као дух 
заљубљеноме Султану, у облику његова покојна оца. Пред 
појавом духа, Султан се застиди свога сладострашћа, хладно- 
крвно одсеца главу своје лепе робиње, и износи је пред своје 
великаше. 

У првој појави трећега чина „улази Кобелиц, сам“, и 
почиње један монолог од тридесет и шест стихова: 

„О ти свети водиоче сводастих небеса, 

Који си у стању збрати расуте звезде, 

И утврдити пол луталице планете, 

О нашта толика твоја брига 

О ваздуху и елементима које чуваш у њину кретању2“... 

То је један моменат када се Гоф упиње да истера коју 
песничку искру из своје душе. Обилић не може лако да схвати 
како свемоћни Бог, творац свега поретка и склада у ва- 
сиони, може да трпи таквог рушиоца мира као што је Турчин. 
Наш херој се зариче да ће се и даље борити противу турске 
немани, као што се борио и до тада. 

Обилић силази с позорнице; улази Мурат. Крвожедан и 
бесан, Турчин би био срећан кад би могао да пере своје 
руке у хришћанској крви. Зариче се да ће све хришћане 
савити под Пророков јарам. Један турски великаш доноси посе- 
чене хришћанске главе, што изазива велику Султанову радост. 
Потом, 

Мурат: 
Војводе, којим земљама ће ускоро 
Потећи реке (хришћанске) крви2 


Евреноз : 
Србија долази на ред, Господару; 
У њој се скупиле убојне трупе да стану против Мухамеда. 
Један други паша јавља да хришћанска војска пали и 
руши при пролазу кроз Бугарску; и зове Турке да јој што 
пре пођу у сусрет. Према овоме, као и према опису који 

долази, изгледа да је реч о Маричкој Битци. Вероватно да је 
Гоф побркао догађаје из ове погибије са Бојем на Косову. 
Сцена се мења. Улази Лазар, „Деспот или управник 

Србије,“ и бугарски цар Шишман. 
Лазар : 

Бугарине, куда, куда да бежимо2 

Крвожедни Турчин је сасвим близу. Благи Боже, 

Ако си икада штитио доброту, будн брана наших градова ! 

Дај снаге нашим живцима! јер за твоју ствар 

Своје груди на своје сабље натераћемо. 

С оправданом надом идемо пред душмански бес, 

Срести га очи у очи: гнев ће нам оружје наћи. 


У Лазару се у исто време боре два супротна нагона: 
страх од погибије и храброст ради хришћанске ствари. Зато 
што верује, његов бољи нагон односи победу. Лазар није 
кукавица, али не воли крвопролиће; не само да га не воли, 
него га се плаши, и покушао би да га избегне; међутим, као 
да га једна невидљива рука води и против његове воље. У 
Лазару има нечега меког, што проистиче из његове хриш- 
ћанске вере у Бога, коме се често обраћа. Свест да се треба 
борити противу непријатеља хришћанства исто је толико јака 
у њему као и његова неодлучност, која има све знаке пред- 
осећања изгубљене битке. Од овакога Лазара, па до Лазара 
из наше народне песме који се приволева царству небесноме, 
нема много корака. Само изгледа врло невероватно да је Гоф 
знао ма шта друго о Лазару и Косову сем онога што је 
читао у историји од Ричарда Нолиза. 

Док Лазар не зна на шака да се одлучи, дотле је Обилић 
увек готов за борбу. | 

У шатор у коме се хришћански владари и војводе саве- 
тују, улазе хришћански војници, борећи се мећу собом. Један 
од њих, као да је у пијаном стању, свађа се с другим који 
га оптужује због издајничких намера. Ову братску кавгу 
Милош стишава, стављајући свој мач међ завађене. Битка 
између Турака и хришћана почиње. Победа остаје на турској 
страни због хришћанске неслоге. Један паша очевидац овако 
описује борбу: 

Срби се борише храбро и истрајно, 
Бугари одступише с деснога крила. 


Тад навалих на њих, и као бура стадох рушити, 
Расипајући пљускоке крви. 

У идућој сцени хришћани разговарају о својој пропасти. 


Лазар: 
Погледај само рушевине наших лепих зидова: 
Дим наших попаљених градова небо скрива. 


Једина нада на спас је у наше усне, 

Ако их, ласкаве, приљубимо уз турску папучу; 

Можда ће се милост наћи с изнуреним покољем. 
Шишман: 

Јеси ли доиста вољан реци; ја сам готов. 


Обилић их храбри, и као и увек, хоће борбу до последње 
капи крви. 

Гоф је у Милошу видео једног великог хришћанског 
ратника који се не бори ради освајања, већ ради одбране 
своје земље од безбожничке најезде. Обилићева храброст је 
као од челика, без и једне сенке земаљског страха. Он је и 
рањен, и војска му је потучена, и живот му се налази на 
ивици понора, али он не узмиче. Његова неустрашивост про- 
излази из његове вере у Бога, с којим као да живи у тесном 
додиру, молећи му се, и надајући се у његову помоћ. Тако 
исто, Обилићев лиризам и филозофија избијају из једне 
мистичне душе. Обилић као да непрестано живи у будном 
сну, у коме гледа догађаје и бића са овога света како се 
мешају са догађајима и бићима онога света. 


Обилић: 
Изгледа ми да смо у овоме часу сва тројица 
Опкољени војскама анђела, и да наш моћни Марс 


Ако морамо мрети, уски пут ка блаженству 
Прошириће се за нас, капија широм отворити, 
А палата с постављеним трпезама нуди своја уживања. 


У четвртом чину видимо Лазара утучена, и без икакве 
наде на боље дане. Чини му се да све у природи иде на руку 
Турцима у њином рушилачком послу. 

Обилић размишља о ништивилу човечјег живота. Затим, 


Лазар: 
Шта ћемо сада, Обилићу2 Хоћемо ли и даље 
Трпети ову несрећу и покољ 2 једва да има више места 
На нашим телима за нове ране. Зар ћемо се и даље борити 7 

Обилић: 


да како! Ми смо увек спремни; снажни дух 
Не дрхти пред сва«им ударцем ветра. 


Обилић никако не губи наду да ће се осветити Султану. 
У петом чину, Мурат опрашта издајничку кривицу своме 
зету Аладину: 


Мурат: 
Да би запечатили своју љубав, 
У Србији ћеш водити једно крило, 
У борбама које нам тамо предстоје. 
Треба се журити у сусрет хришћанима на Косову. 


Једна од идућих сцена дешава се пред саму битку: 


Обилић: 
Гле према небесима! Чини ми се 
Да видим војску како маше својим мачевима, 
А са свих страна небесних лете громови 
Да прикују за земљу ову безбожну силу. 


Обилић опет очекује надземаљска бића да се боре на 
страни хришћана. 

Лазар позива своју војску да се снажно одупре Тур- 
цима. Хришћани одлазе у маршу. 

Мурату се појављују три утваре у црно, и једна од њих 
му прориче смрт на Косову. 

Борба почиње. У њој један турски војвода убија Лазара, 
а други обара изнуренога Милоша, који пада као мртав. 
Мурат се шета по разбојишту на коме је однео победу. 
Обилић се буди као из сна, спази Мурата, диже се и тетура 
се ка њему као пијан. Мурат силази према Обилићу. 


Мурат: 
Бедни робе, хоћеш ли да живиш2_ 
Обилић му прилази још ближе; прави се као да хоће 
да му целива ногу и папучу, и удара га у трбух једним 
кратким мачем. Мурат урла од бола. 


Обилић: 


Урлај, урлај, натмурени Татарине... 


Мурата је Гоф зимислио као оличење себичности и охо- 
лости. Сила која ставља Мурата у покрет јесте зла сила — 
тежња за освајањем и проливањем крви. Његови ратни успеси. 

довели су га до таквог степена уображености, да он више у 
себи и не гледа једно људско биће, већ неку врсту божан- 
ства. Тек када крв почиње да куља под Милошевим ножем, 
а бол да опомиње на блискост смрти, тек тада Мурат почиње 
да схвата да је и он само један обичан човек. Али ипак 
његов понос и бес гоне га да крије своје болове и да се 
одупире смрти која се ближи. 


Мураш: 
Мој дух не да ми да осећам твој мач... 
А ви распореви органи мог сможденог живота, 
Стојте! Зар ја нисам у стању да се ругам смрти2... 
А ти, крви моја, како смеш да ме напушташ 2 


Обилић: 


Тиранине, знај да онај који презире свој живот 
Господари људским животима. Е 
Мурат: 
Зар ја који раније једва да могох спавати, 
Та зар ја могу умрети 2... 
Убицу ставите на најцрње муке ! 


Обилић: 

Ха, ха, ха!... Хвала ти, свемоћна сило!... 

(Мураш јечи од бола.) 
Обилић: ; 

Ха, ха, сваки његов ропац 

Мелем је мојој души. Сада сам добро. 

Бајазит хоће да убије Милоша, али га у томе спречавг 

један турски великаш: 


Лала Шахим: 
Бедниче, још смеш да нам се ругаш> 


Обилић: 
још како! И док ваше оштроумне фурије 
Проналазе нечувене муке којима ће ме уморити, 
ја видим стражу светаца спремну да ме однесе... 

Казали смо нешто о књижевној вредности ове траге- 
дије. Што се тиче њених читалаца у Енглеској, судећи према 
факту да се у библиотеци Британског Музеја налази њено 
последње издање (1656), и то прилично лепо очувано, и ако 
са пожутелим листовима, може се рећи да ову књижицу 
вероватно прелиставају само писци исцрпних историја драмске 
књижевности. Ко зна колико је година протекло од како је 
последњи читалац пре нас нарушио њен дубоки сан у којој 
тихој соби ове огромне и величанствене библиотеке! 

У ХУШ веку има код Енглеза три драме о Скендербегу. 
Скендербег је био албански владар и херој. Био је чувену 
целој Европи. Из библиографије коју је 1881 године издао у 
Паризу на француском Б. Петровић, види се да је о њему 
написан огроман број романа, драма, песама, историјских 
расправа, на француском, енглеском, немачком, латинском, 
италијанском, итд. Код нас, његово јунаштво је опевано у 
неколико народних песама; а о његову животу, поред других, 
писао је и Ј. С. Поповић једну малу расправу, која, узгред 
буди речено, носи многе знаке младачких година. 

Ђорђе Скендербег се родио 1403. Отац му је био господар 
Кроје и Миридита; мати, Војисава, била је српска принцеза, 
не зна се тачно из чије лозе: по једном причању, кћи Лаза- 
рева; по другом, сестра Краљевића Марка. Али о овоме 
нема историјских доказа. Међутим, историјски се не може 
порећи да је овај славни хришћански ратник одгајен на крилу 
једне Српкиње. У овоме факту је узрок нашег интересовања 
за енглеске драме које га величају. 

Од три комада из Скендербегова живота, Скендербег, 
трагедија од Виљема Хејварда, представљана је свега за 
две вечери 1733. Могуће да је овај неуспех био донекле про- 
узрокован причањем да је Хејвард плагирао једно дело од 
Томе Винкопа. Друга драма, Скендербег или Љубав и Слобода, од 
Томе Винкопа, није никад играна; и ма да је написана пре Хајвар- 
дове трагедије, штампана је 174/, тек после пишчеве смрти, 
у корист његове жене. Трећа драма, која је много боља него 
две већ поменуте, јесте Хришћански Херој, од Џорџа Лилоа. 
Играна је 1731, четири вечери узастопце; потом је скинута 
с позорнице зато што се није довољно показала привлачном 
за гледање. Ипак је доживела и друго издање 1795. 

Писац Хришћанског Хероја, Џорџ Лило, има извесне 
важности у историји не само енглеске, него и светске драме. 
Најбоље његово дело је Лондонски Трговац. Овај комад 
„... који је довољан да му очува глас, веран је генију енглеске 
драме. Тако, док му је наша сопствена позорница, у доба 
пуно извештачености, остала дужна за јачање своје везе са 
стварним животом и искуствима, — његово обнављање траге- 
дије из домаћег живота, посредно и непосредно је убрзало 
општи ток драмске књижевности, проширило њен избор 

предмета, и наговестило један начин. обраде који је највише 
оно што је када је најближи језику срца“.! 

Аристотел у својој Поетшици казао је да драмски јунак 
треба да буде личност од извесног угледа и славе у животу; 
без сумње зато што је пад са веће висине у понор трагич- 
ности ефективнији. Отуда су за дуго у модерној драми главне 
личности били краљеви и племићи. На исти начин било је 
утврђено мишљење код драматичара да трагедија треба да 
буде у стиху. Џорџ Лило, и ако није био први да обради 
један догађај из свакодневног живота обичних људи, несум- 
њиво је највише учинио да се ове две празноверице разбију. 
Његова трагедија била је и занимљива и истински трагична. 
„7 Француској, Дидро и други пошли су Лиловим трагом; у 
Немачкој, Лесинг, са својим комадом Госалођица Сара Самсун 
(1735), очевидно је увео нову врсту у немачку драму, и нашао 
у њој за извесно време изврсног помоћника у борби противу 
француског класичног позоришта“.з 

У драмском делу Џорџа Лилоа, Хришћански Херој значи 
повратак ка конвенционалној трагедији. Предмет је историјски; 
главни јунак је владар једне земље; разговори су у стиху. 
Овом трагедијом, Лило, који није био велики песник, није 
успео онако као са својим драмама из обична живота. Ипак, 
његов Хришћански Херој је прилично занимљив за читање. 

Пошто се сврши пролог у коме се публици између 
осталога каже: „Вечерас певамо о једном побожном јунаку и 
краљу патриоти“, драмска радња почиње близу Кроје, где се 
воде борбе између Султана и Скендербега. Султанова кћи, 
Јелена, открива својој пријатељици тајну своје љубави за 
Скендербегом. Међутим, Скендербег је већ у љубави с једном 
другом девојком, која заједно са својим оцем пада у Султа- 
нове руке. Кроз уста оца ове Султанове робиње, Џорџ Лило 
упућује прекор слободним хришћанским владарима, због чије 
себичности и подвојености један део Европе грца у турском 
ропству. Скендербег и Султан се састају да преговарају. 
Султан му нуди владавину над сБојим европским покрајинама, 
ако се покори; у исто време обећава да му поврати зароб- 
љену „драгу. Султанова кћи полази прерушена у непријатељски 
„логор да извести Скендербега о тајном нападу који се спрема 


1 5т А МУ. Мага, у предговору за две Лилове драме. 
2 П;сПопагу оћ Манопа! В!озгарћу. 

на њега. Рањена у незнању од Скендербегових људи, она 
умире у наручју човека кога је волела, а који о томе није 
ништа знао. 

Скендербег триумфује над Султаном, који пада у његово 
ропство. 

У овој трагедији има неколико снажних места, али је 
Јеленина смрт једини истински трагичан моменат: жена, 
вођена љубављу, одлучује се на непријатељски корак према 
своме рођеноме оцу кога необично воли, као што и он њу 
воли. У место награде за своју љубав, наилази на смрт од 
оних које хоће да спасе. 


Године 1791 играна је у Лондону Опсада Београда, 
комична опера у три чина, од Џејмса Коба. Играна је с великим 
успехом. Најпре су биле штампане само песме а доцније и 
цео комад, не једном већ више пута. Он се налази и у неко- 
лико драмских збирака прошлога столећа; у једној од њих 
поред више познатих драматичара, а у другој и поред Шекс- 
пира. Из овога се види да је Коб био прилично популаран; 
али то не значи да је и тада сматран за писца вишег реда, и 
ако је био више цењен него данас. У ствари, вредност му 
је ниска. За Опсадом Београда, којије био његов први комад, 
„дошле су опере, шаљиве игре, предигре и комедије, од којих 
је већина задовољавала мање-више привремене потребе, те 
је данас заборављена. Интересовање за ма који од Кобових 
комада у опште проистиче из заједничког рада са глумцима 
и композиторима“. 

Први чин Опсаде Београда отвара "се на овај начин. 
„Село у Србији, покрај Дунава. На једној страни турски логор, 
на другој аустриски“. Турски војници певају. Улази Јусуф. 


Јусуф: 


Утишајте се, којници: ту је његова узвишеност, Сераскир. Сад 
је баш стигао с турском армијом Београду у помоћ. Разгова- 
рао сам с њим; причао сам му како сте одани Високој Порт: 
„Господару Ваша Узвишености... моја драга Узвишености“ 

велим ја... Знате, ми смо разговарали као стари пријатељи .. 
„ја сам главни судац у овоме селу, и знам да отоманска Порта 
нема бољих поданика у целој српској покрајини... А што се 


1 р. Е. Вакег, Ј. Кегд, 5. Јопез, Вгогтарма РПгатанса. 1812. 
2 РасПопагу оћ Манопа! Влоггарћу. 

гиче Ваше Узвишености — непрестано о Вашој Узвишености! 
— име Ваше Узвишености не излази из наших уста“... Баш 
добро кад то поменух! треба да му запамтите име: Мухамед 
Абубећир Бен Абдала Бен Али. Нема сумње, нисте га никад 
раније чули... Овако Сераскир мени: Драги мој Јусуфе Бен 
Јакубе Бен Мустафа... а у исто време смеши ми се љубазно 
и врло снисходљиво. (Чује се звук трубе.) Ха! ево га где иде. 
Гледајте сало колико ће неговој Узвишености бити мило да ме 
почаствује ; сигурно ће ме учинити пашом... (Улази Сераскир 
Исмаил и пратиоци ) 


Сераскир : 
Овамо, Јусуфе! 
јусуф: 
Ево ме, ваша Узвишености. (У страну сељацима:) Сад ће ме 
питати за савет односно какве велике војне операције. 
Сераскир: 


Има ли у овој околини доста лепих девојака 


Јусуф: 
Ха, ха, да лепе шале. Море, видим ја да ваша Узвишеност хоће 
да осваја на све стране. . 
Сераскир : 
Ти си и сувише фамилиаран са мном. 
јусф: 
Господару 2 
Сераскир : 


Одлази! 


Као што се види, духовитост је ниског степена, али 
ипак овде онде има по нека цртица која изазива осмех. У 
овоме Јусуфу, шепртљанку, лажљивцу, улизици, кукавици, има 
више реализма него што то изгледа на први поглед. Тип 
Јусуфа, онако како је наговештен у горњем наводу, изгледа 
да је ишчезао са Балкана; међутим, мало даље у комедији, 
кад једна сељанка хоће да објасни нешто овој важној сео- 
ској личности, тон који прати Јусуфове речи подсећа нас на 
нешто прилично познато, готово свакодневно, у извесним 
кутовима нашег полуострва: 


Јусуф: 
Не, нећу да те чујем! Зар ћеш ти мени да говориш... Мени 
који сам разговарао са Његовом Узвишеношћу Сераскиром!!... 
Сем тога, мрзи ме да чујем обадве стране поводом ове ствари: 


то ме доводи у забуну, тако да никад не знам на шта да се 
одлучим. 

Личности у драми су Турци и Аустријанци; Срба нема 
међу њима. Међутим, без сумње мисли се на Србе када се 
у овој комедијици говори о „хришћанским сељацима“, чија 
се ратоборност помиње с извесним поштовањем. Што се 
тиче драмскога заплета, у колико га има, он није интере- 
сантан за нас, као што то нису ни остали карактери осим 
оних које смо већ наговестили. 

Годину дана после прве представе Кобове комичне опере 
(1792), изнесена је на позорницу једна озбиљна игра која је 
такође имала за предмет опсаду Београда. То је Хуњадин 
или опсада Београда, трагедија у пет чинова, у стиховима 
без сликова, од Г-ђице Ане Бранд. Историјски догађај на коме 
се заснива драмска радња десио се 1456 године, када су 
Турци били тучени под Београдом. Драмски јунак, по коме 
комад носи свој назив, познат је у нашим народним песмама 
под именом Сибињанин Јанка. Ана Бранд, која је била кла- 
сично образована, вероватно је имала пред очима класичне 
идеале, што се донекле може закључити и према поштовању 
које је у својој драми указала „правилу о трима јединствима“, 

Приликом првог приказа, драма је наишла на потпун 
неуспех. После неког времена, прерађена под називом Агмунде, 
понова је изнесена пред гледаоце, али је прошла као и први 
пут. Ана Бранд је покушала своју срећу и на позоришним 
даскама, као глумица; али је и ту пропала. Она је била од 
оних несрећних писаца који би стекли истинску славу да су 
мало бољи, или привремену, да су мало тори. И ако није 
песник признате вредности, нема сумње да је имала много 
више дара него вештине да гадовољи ћуд тадашње публике, 
што се може лако осетити на извесним местима, приликом 
читања њене трагедије. 

Драмска радња у Хуњадину може се укратко свести на 
ово. Султан губи наду на заузеће Београда јунаштвом, и 
решава се да га освоји лукавством. Хуњадин је запалио тур- 
ску флотилу, и док она букти, хришћани добијају лажну вест 
да је Хуњадинова флотила уништена. Султан се користи 
страхом код опседнутих хришћана, шаље им гласнике, и нуди 
мир, са условима да се маџарска принцеза уда за њега, и да 
се Маџари обавежу да не шаљу више никакве помоћи српском 
деспоту. Хришћани, који не слуте превару, готови су да 
пристану на погодбе. Нарочито аустријски Војвода, у осталом 

оцртан као неваљалац, који жели хришћанску пропаст само 
зато што би она умањила Хуњадинову славу, ради на томе 
да се Султан задовољи. Међутим принцеза се била обећала 
српском деспоту за жену. Да би избегла несрећу која јој 
прети од Султана, она се тајно венчава са Хуњадиновим 
сином, с којим је одавна била кришом у љубави. Подлошћу 
аустријског Војводе, принцеза пада у Султанове руке, и 
постаје његова робиња. Због тога што се противи да постане 
његова жена, приморана је да попије пехар отрова. Хуња- 
дин је за то време био успео да уђе у турски логор као 
победилац, где наилази на принцезу која му умире на рукама. 

Све драмске личности су симпатичне, осим аустријскога 
Војводе и Султана, који су оцртани као чудовишта у људском 
облику. 

И ако ова трагедија носи његово име, Хуњадин се појав- 
љује тек у петоме чину. Његово присуство, при свем том, 
осећа се од почетка комада. Има се утисак као да је он 
неки полубог, чији силни дух лебди над догађајима. Срби не 
узимају учешћа у драми, ма да се о њима на више места 
говори. Ништа нарочито што би вредело навести, али тек 
ипак види се да се нешто зна о нама. Без обзира на књижевну 
вредност, занимљиво је оно што се каже о Београду. И за 
Маџаре и за Турке, он је од велике стратегијске вредности; 
Султан га назива „гордим“. Један Султанов доглавник, поми- 
њући овај бедем који брани улаз у хришћанске земље преко 
Дунава и пркоси огромној турској сили, вели: „Са падом 
ове тврде вароши, добићете краљевину чији је кључ Београд“... 
Пошто је Хуњадин однео сјајну победу, пада изнурен од рана, 
и изговара само ове три речи: „Београд је спасен!“ Речи 
су врло просте, али се приликом читања драме језиво осећа 
колико је у њима поезије, колико љубави за Београд, колико 
поноса због њега. 


ВЛАДЕТА А. ПОПОВИЋ. 

КЊИЖЕВНИ ПРЕГЛЕД. 


ПРИПОВЕТКЕ МИРОСЛАВА КРЛЕЖЕ.! 


Између књижевнога Загреба и књижевнога Београда 
једва да има нешто више везе но што је било пре рата, кад 
се још морало да рачуна са свима врстама граница и међа. 
јер иначе како би се дало објаснити да је нашој читалачкој 
публици, — мислим нашој у ужем смислу речи, београдској, 
србијанској, — име Мирослава Крлеже готово посве непоз- 
нато 2 И од старијих и од млађих писаца хрватских наш свет 
познаје тек ретке појединце, и врло делимично, и познаје их 
само случајно, преко неке критике, или једне прочитане 
књиге. Најбољи из хрватске књижевности још нису код нас 
откривени, и интерес за добру загребачку књигу још није 
пробуђен. Мирослав Крлежа је једна од најснажнијих појава 
у младој хрватској књижевности, и управо један од оних 
писаца који данас стоје у првим редовима све југословенске 
литературе. И један од оних који су, по вредности, први 
достојни да стекну општу југословенску популарност. 

У једно извесно време, последњих ратних година и 
непосредно иза рата, он је био центар књижевне револуције 
која се тада јављала, и идол младе војске. Данас је у заним- 
љивоме положају нерадо гледана писца са обе стране, кога 
нико не пориче, јер је сувише снажан, и кога сви признају 
тек са киселим изразом око усана, јер никоме не припада: 
ни старима, од којих је далеко колико и свет после рата 
од света пре рата, ни младима, из граница чије школе се 
пресуо сопственом снагом. Мирослав Крлежа је данас већ 
зрео и свој таленат, ван школа и програма, и котеријских 
интереса, и, ако је с једне стране још увек гледан с непо- 
верењем које стари имају према свему новоме, с друге стране 
га сматрају мал те не ренегатом. О њему се више много не 
говори, јер га више нико не рекламира, и нико нарочито не 
напада, али његово снажно присуство у нашој књижевности 
је неотклоњиво афирмирано. Као младо стабло које није више 
шиб, он се трајно укопао у наше књижевно тло. 

Песник, драмски писац, приповедач, огромна продуктивна 
снага, ретка код песника наше расе, Мирослав Крлежа је 


1 Мирослав Крлежа, Хрвашска Рапсодија. Загреб, 1921 (Издање 

несумљиво потпуно нов, у свакоме смислу нов. Нов по изразу 
којим казује своја дела, као и по концепцији како их замишља, 
нов у форми као и у садржини. И свој, што је у његовом 
случају нарочито важно, јер га то ставља изван групе која 
би у неку руку хтела да патентира право на ново у нашој 
литератури. Критичар који би желео да га уврсти у неку од 
на добош развиканих школа, узалуд би за њега тражио фор- 
мулу у „експресионизму“, „футуризму“, „космизму“, и свим 
осталим безбројним „измима“. У новим вредностима Миро- 
слава Крлеже има један сопствени плус, којим се он пре- 
бацује преко свих модерних програма. И још на један начин 
је Крлежа нов. Све његово дело, као и већине наших нових 
писаца, носи на себи трагове времена које сада живимо. И 
више још, могло би се рећи да његово дело садржи у себи 
све битне одлике суровога и пометенога живота од рата на 
овамо. Код других, може бити, има више дубине, виша про- 
ницљивости, више разумевања, али се ни у чијем делу, чини 
ми се, сав трагичан слом у коме се ми данас крхамо не 
огледа тако горко као у извесним Крлежиним саставима. 
Његове драме, његове приповетке нарочито, део његових 
песама су голи, нагонски израз, ако би се тако могло рећи, 
ове несрећне данашњице. Све је то испуњено најсуровијим 
непогодама које од рата на овамо даве човека, и његово. 
дело, у тренутцима, изгледа као синтеза свега савременога 
зла. У томе смислу Крлежа је доиста нов, јер је највише 
песник свога јаднога времена. - 

И као такав, зацело, он је своје дело морао да обележи 
многим социалним преокупацијама. Он је више но други под- 
вукао своју првену бригу, и кроз сав хаос његових појмова 
и схватања, што је тако исто изванредан одсјај нашега вре- 
мена, осећа се пламени дах револуције. То није плод ни 
пуританског догматизма ни секташког фанатизма неке одре- 
ђене социалне вере, као што би се лако могло да помисли, 
већ слепи, инстинктивни израз оног стремљења којим се данас 
читаво човечанство упиње ка некој бољој будућности. Хрват 
и Југословен и Интернационалац, од отаџбине до човечан- 
ства, до васељене и до Бога, у Мирославу Крлежи се сукоб- 
љавају, мире се и заједно живе сви нагони и све“ “ ина 
тај начин његовом делу дају један непретворни чове"ански 
значај. 

Крлежа је најпознатији као песник, али је најизразитији 
као приповедач. У приповеткама је највише дао маха својим. 
елементарним особинама. Приповетке су најпогодније да се 
у њих смести огроман број ствари које он увек има да 
каже, и у последње време и сам Крлежа лично извесне од 
својих ранијих драма метаморфозира у приповетке. Од објав- 
љених приповедака су нарочито интересантне оне које при- 
казују трагику хрватскога човека у рату, из циклуса Хрвашски 

Бог. Марс, и неке веће новеле социалног карактера. Објављи- 
ване по разним хрватским часописима у току последњих 
година, и неке засебно у малим брошурама, његове припо- 
ветке су остале недовољно познате за шири читалачки круг. 
Последњих дана је, у издању загребачкога часописа Нова 
Европа, изишла прва већа збирка Крлежиних приповедака 
под општим називом Хрвашска Рапсодија. У тој збирци, која 
је штампана ћирилицом и намењена првенствено српском 
делу наше читалачке публике, три су велике његове ствари, 
Хрватска Рапсодија, Смрш Фрање Кадавера и Велики мештар 
свију хуља. Желим да је прикажем читаоцима овога часописа, 
и да, према стварима које су у њој објављене, као и према 
неким другим приповеткама из циклуса Хрвашски Бог Марс, 
оцртам приповедачку фигуру Мирослава Крлеже. 


С једном ствари се одмах мора бити на чисто. Миро- 
слав Крлежа је врло груб писац, у најпунијем смислу речи, 
и људи т. зв. „финих нерава“ нека га не читају. Он је груб 
писац по своме изразу, јер не зазире од најсуровијег облика 
којим ће страшну ствар да каже. Црна реч је код њега врло 
обична, и као код многих модерних писаца, код неких фран- 
цуских романописаца на пример, нарочито ратних, услов да 
се што потпуније изрази ужас који се описује. Он, затим, 
казује страшне ствари, и казује их незавијено, непокривене 
велом, брутално. У његовим приповеткама се говори о нај- 
горим страхотама које се могу замислити, и говори се отво- 
рено, непосредно, као што други причају о звездама и о 
славују. Сви ужаси које је човек преживео од рата на ова:о, 
и сви они које су други претрпели око вас, и они за које 
сте знали, и они за које нисте ни чули, ни помислили да су 
могућни, сви су они овде скупљени, и речени на један језовит 
начин. Мирослав Крлежа, чисто би се могло рећи, ужива у 
тој бескрајној поворци зала која се нижу у његовим припо- 
веткама, и као очајник који је сваку наду изгубио, налази 
неке худе утехе у повећавању свога сопственога јада. Човек 
се у његовим приповеткама осећа као да је сишао на 
дно друштва и живота, и као да му све те грозне ствари 
прича какав огромни кошчати страдалник, разбарушен, крвавих 
очију, намрштених рунастих веђа и стегнуте чупаве песнице, 
гласом промуклим и зарђалим, и речима којима се општи 
међу божјим људима. Било би узалудно овде дискутовати 
питање да ли се такав груби став, неублажен, треба да призна 
у литератури. Сигурно је да је такав начин као манир 
несносан, и да ништа није немогућније у књижевности него 
т. зв. програмски натурализам. Али сировост и суровост 
Мирослава Крлеже нису ни из далека такве врсте, оне су у 
овом случају савршено његове, и према томе природно неиз- 
бежне, јер би он, који је сав побуна, који је сав гњев и 

псовка, и мржња и одрицање, без њих био лишен својих 
основних атрибута. Не примити њих, значи одрећи Крлежу 
као оригиналну појаву, и не осетити његову снагу. | 
Међутим, ретко код кога писца наше нове књижевности 
има толико снаге као код Крлеже. Човек се у његовим при- 
чама наједанпут осети у читавом неком свету за себе, снажно 
замишљеном, и снажно израженом, задахнутом једним ретко 
топлим животним дахом. Снага Крлежиних приповедака осећа 
се како бије из сваке реченице као неко сакривено било. 
Својом доиста ретком стваралачком моћи, он успева да све 
ствари које казује и које су све, као што је већ напред 
речено, узете из најцрње могућне стварности, подигне до сте- 
пена неке више реалности, једне реалности ново замишљене 
и створене, не пресликане или просто препричане, него син- 
тентично потенциране и прожете новом сопственом живот- 
ном енергијом. У његовим приповеткама све толико живи и 
толико много личности, ствари и догађаја крећу се и деша- 
вају, да човек док их чита има утисак да суделује у најбур- 
нијој мешавини једне многобројне и разнобојне гомиле, која 
виче. дела, страда и умире. Строго узевши, Крлежа не прича 


одређене заплете, него непрестано, једну за другом, излаже. 


ствари све нове и нове, које се једва држе заједно у једној 
целини, и које свака за себе представљају једну целину. Свака 
реченица значи један нов догађај, или појаву неке нове лич- 
ности, и све изгледа као неки огромни и ужасни албум фан- 
тастично комбинованих, па ипак трагично веродостојних црних 
слика. Тешко би било анализирати садржину такве једне 
приповетке, јер би се, тако рећи, морале све ствари до поје- 
диности узети у обзир. Све игра главну улогу, јер нигде нема 
одређенога центра. | 

У Хрвашској Рапсодији, по готову, нема главног при- 
поведног мотива, већ је све, на страну за тренутак симбол 
и алегорија који сету крију,. само непрекидни низ хрватских 
слика из рата. Читав онај вагон треће класе, она страхо- 
вита „дрвена жута кутија“, усијала и смрдљива, и читав воз 
„што сопили и прескакује преко мостова и цеста, и ливада и 
ораница“, и за собом оставља „један разваљени поорани црни 
горући потез“, служи само као позорница на којој ће се поја- 
вити сав ужас хрватскога народа у рату. И све, личности и сцене 
и слике, све је подједнако живо, и страшно. И војници са 
фронта, огрубели до животиње, и онај босанско-херцеговачки 
Мујо, „бе-ха Мујо“, изгладнео до бесвести, који чека отпатке 
од туђега јела као гладан пас „и сагиба се за сваком муви- 
цом — и зобље је као риба“; и сви они туберкулозни и 
умирући јадници, који се гуше и у ропцу премиру у томе 
хаосу; и онај груби сељак, „патриархални див, горостас, 
људескара, који је медвеђим шапама стиснуо велику, голу 
блиставу секиру“, и који у своме страховитоме здрављу не 

може да појми туђи јад, и који некако самохвалисаво каже 
да је изродио шеснаесторо деце, три пута двојке, „па их све 
покопао — богу хвала, и баба му умрла, и њу покопао“, а 
он остао сам и здрав!; и она два јадна болесна студента, 
који у читавоме томе паклу дебатују о Хрватскоме Генију ио 
народноме Ускрсу ; и она удовица која тешко нариче над депе- 
шом о смрти свога мужа; и онај инвалид који мирно прича како 
су му секли ноге и како га је болело, и којије био заробљен у 
Русији и видео многе градове и видео Москву: „Велик! Јако 
велик град ! Ми смо се у аутомобилу возили на шетњу. Има много 
цркава. И саме цркве. И трамвај као у Загребу. И вода нека- 
кова тече посред града — “; и онај „кондуктер, добричина, 
дебељко, негде од Коки ејеоућате, који бије ногом оне што 
су се повешали на стубе... тура их пред собом у овај ужасни 
кавез и брижно затвара врата..., прогурава се, бије, псује, 
— удара, зноји се, и виче: — врши своју службу“; и онај 
жандарм који спроводи пијана Сремца, и обадва се братски 
веселе и терају цигане да им гуде и с њима се љубе; — све 
су то подједнако важни и подједнако живи елементи једне 
простране композиције у којој нема ни централне личности, 
ни централног догађаја. Па онда она песма из једнога мрач- 
нога кута вагона: »Сшиже премалеће — сади цура цвеће»; 
па она друга: „Кладило се, кладило се, момче и девојче“, 
коју певају „црвене пијане снаше у дну вагона, окићене сви- 
леним рупцима, у скупоценим црвеним кожусима с гајтанима“, 
а њихова песма „расцвала као сладострасно меснато цвеће... 
мирише — у овом ужасном вагону“ ; па она сремачка, раска- 
лашна, коју Цигани певају „уз егеде“: „Дала је, дала, поп 
Јоцина фрајла“, — и уз све то, као злокобна тужбалица једног 
пропадања, онај тешки контраст смирених гласова католичких 
жена из једне литије, које наричу у својим псалмодијама : „Овездо 
Јутарња! Торњу Давидов ! кућо белекосна! Краљице Грешника ! 
Моли за нас! Моли за нас! Моли за нас!“ Има у свему томе,и 
јошу толиким другим ситуацијама и сценама, доиста једна чудна 
елементарна снага, од које се добија вртоглавица. 

Овакав постав ствари, који сам ја покушао подробније 
да расмотрим само у једној Крлежиној приповетци, својствен 
је читавом његовом начину приповедања. Око једне ствари 
— личност или догађај — која је често пута толико утонула 
у оно што је око ње да се једва и осећа да је у њој 
тежишна тачка целе новеле, развија се читав сплет других, 
и свака за себе видно оцртаних појава. У смрти Фрање 
Кадавера централна личност је још прилично и истакнута. 
Трагедија тога јаднога биготнога и ништавнога хрватскога 
човека, кога је рат отргао од куће, жене и деце, да га јед- 
нога дана баци у венеричну болницу његова рођена места, 
и који, кријући се да се у кући његовој не дозна за 
несрећу, ипак има толику жудњу за домом да се једне 

ноћи искраде под своје прозоре да се исплаче за сав јад, па 
да се два дана доцније, кад се за све дознало, обеси „вани 
у заходу хлачним ременом о јаки чавао на коме се пред два 
дана обесио један Сибирјак“ — његова мучна трагедија се 
кроз целу приповетку провлачи као главни мотив. Ипак, и 
овде као и у другим новелама, све околне појаве не значе 
споредни декор за главну ствар, већ свака има свој соп- 
ствени циљ. Читав онај мпогобројни свет из павиљона званог 
„Кокица“, од „инфантеристе Имбре светеца“, чијом смрћу, само- 
убиство бријачем, приповетка и почиње, па до. последњег 
„пилета које се склонило од фронта под крило „Кокице““, 
сви имају свој засебни смисао и самосталну вредност. У 
другим новелама те околне појединости се толико истичу да 
се центар тако рећи и не уочава. У 7ри домобрана!) на 
пример, главног догађаја по готову и нема, и све је само 
низ ужасних ситуација из ратне касарне хрватске. Изван- 
редно живо, захуктало низање слика потпуно прекриљава 
главне фигуре три несрећна домобрана, а уз њих се подижу 
у важности и официри, и подофицири, и читав скуп других 
личности које су захваћене у оквир те широке слике. У 
Бараци Пет - Без), рањеник Видовић, и ако је стожерни 
елеменат у композицији, повучен је сасвим у задњи план, а 
уз њега, и испред њега, провлаче се толике друге појаве које 
оживљују, на један врло живописан начин, паклену атмо- 
сферу аустријске пољске болнице. Фигура грофа Максимили- 
јана Акселроде, који целога живота жудно чека прилику „да за 
своју високу малтешку девизу — Рго Еше — повуче голи 
мач,“ оцртана је овде далеко јачим линијама, и ако је друго- 
степене важности у композицији. Исто тако рељефно, и ако 
само са по неколико потеза угљеном, обележене су и тра- 
гичне фигуре свих оних јадника који, сваки на своме језику, 
у овој бабалонској болници, вапију Богагноћу, када „бол, неизре- 
циви бол, који се по дану био притајио, дише на све пореи 
одбија се сваким куцајем срца... и када се осећа свака тре- 
скица препиљене кости... а човек стишће зубе, цвокоће у 
зноју, пени се и гризе језик и усне“; 


»— Матта пла, татштта пмја! вапи нетко тали- 
јански у дну. 

— Господи, господи, господи, стење Рус с танетом 
у цревима...“ - 


Свака ова фигура има своју сопствену вредност у 
слици, где ни један детаљ не може да се схвати као проста, 
споредна епизода. 

У томе погледу је нарочито карактеристична широка и 
можда најснажнија Крлежина приповетка Велики Мештар 


1) Заогететк 1921, Бг. 1. 
2 'Моуа Еугора, 1 јуни 1921. 

свију хуља. Љубо Краљевић, сарадник „Хрватскога Слова“, 
идеалист и фантаст, боем и грабанцијаш, и велика душа која 
жали полуделе људе и кога њихово страдање у милионима 
боли и печали, више је симболистична но реална фигура. 
Њега идеја о катастрофи човечанства прогања до лудила, и 
некрива мучи га одговорност за све што се догађа; он 
„осећа потребу да га догађаји смрве и да пропашћу својом 
откупи грех ових 800 милијуна кретена што се сад у овај 
час кољу у Европи“, и схвата, једном ужасном видовитошћу, 
сву велику лаж цивилизације и културе према трагичној 
истини стварности: 


„Дакле, шта је, ако није лаж, кад ја читам Буду и 
Штирнара, а велика је офанзива на фландријским равни- 
цама 2 Буда је рекао своју реч и замислио своју мисао. 
И то је чињеница. А над том чињеницом стоји још друга 
чињеница, та фландријска офанзива...“ 


Тај Љубо Краљевић је, у колико га човек не би схватио као 
тенерални симбол побуњена и немоћна духа да се супрот- 
стави општој несрећи, свакако оличење хрватске пробуђене 
и спутане интелигенције, оне која је беспомоћно присуство- 
вала великој хрватској трагедији, и у своме романтичарском 
очајању. трошила се у дирљивим дон-кихотским гестовима. 
Револуционар и маштар, готов да иде у Беч да баци бомбу, 
и немоћан да спречи најпростију породичну трагедију у стану 
на спрату испод себе, Краљевић се сав троши у бесомучном 
и лудачком, и савршено бесплодном нарицању над „хрват- 
ским апсурдом“. Тип је израђен као моћна синтеза, и постављен 
је за центар читаве ове приповетке, али околности које га 
прате далеко надмашују његову фигуру. Он је само посредник 
за све оно што има да се појави пред нашим очима, и за 
читаоца му се важност губи, као за гледаоца у позо- 
ришту улога директора сцене. (Он, становник једне огромне, 
прокдете кућерине, у којој има толико трагедија колико 
породица, једне ноћи кад „на крову брује телефонске жице, 
и брује и брује, а на кућу је однекуда долетела црна птица 
сова и кука“, као мађионичар отвара пред нашим очима сва 
затворена врата, и зидове чини провиднима, и показује нам 
сав тај нагомилани јад. И он нам приказује симболичну и 
„алегоричну појаву „првог хрватског Погребног Завода“ и 
демонску фигуру друштвенога шефа, „великога мештра свију 
хуља.“ Читава приповетка није ништа друго до низ визија 
Краљевићева узнемирена духа, и ситуација које он заплиће 
својом фантастичном појавом. Ствари се нижу у неком 
лудачком покрету, ситуације се развијају по неком помам- 
номе темпу, и читава приповетка трепери пред омађијаним 
очима као слике из „чаробне лампе“ пред погледом задив- 
љена детета. И све се казује неком набреклом снагом, тако 

да се има осећај као да гледате човека који поузданим напором 
подиже и носи џиновски терет. 

Читаво приповедачко дело Крлежино је комбинација 
једнога реткога смисла за реално сликање са наклоношћу ка 
најсмелијим фантазијама. С једне стране, реалистична слика, 
као резултат сигурне способности уочавања појава у ствар- 
ности, и с друге, алегорија и симбол, као плод богате и 
необуздане маште. Сликарске способности Крлежине мани- 
фестују се сваком приликом. Његове личности, као и све 
ситуације које замишља, обележене су ретком животном веро- 
достојношћу, и задахнуте истинским животним дахом. Права 
стваралачка снага песничка гради, из елемената богато покуп- 
љених из живота, нове животне облике и тренутке. Проста 
имитација није довољна, и снага правих талената мери се по 
вредности онога што се успе да се створи на основи, али 
изнад имитације. У колико је песник способнији да од пра- 
вилно уочених, дакле непогрешно имитованих података из 
живота, створи сасвим нове животне комбинације, у толико 
је већи. Крлежа има обе снаге, и ону да ванредно, фино 
уочи, и ону да снажно створи. Његова запажања су врло 
често савршено оштра, и не један пут се задивљено стане 
код каквог видовито уоченог податка. На једном месту има 
оваква слика: 


„И тако клечи... Фрањо Кадавер над лешином 
Светеца, инфантеристе бившег, кога се више не тиче ни 
шпитал ни касарна ни рат ни ништа, и гледа ону белу 
плахту под којом се осећа нечија глава и нос који 
стрши у вис...“ 


Последњи детаљ је доиста уочен ретком оштрином запажања. 
Или она проста, па ипак тако савршена констатација да је 
шаторско крило којим се војници покривају на голој земљи 
„тако некако лудо скројено у хери неки трокут, те је све 
увек преуско или прекратко и човек не може никако да се 
покрије“. Или онај моменат кад се описује прљави касапско- 
механски крај Загреба под Каптолом, и где се, између оста- 
лога, даје и ова појединост: „Увек прети опасност да ће се 
човек оклизнути на крвавој дроби заклатих живина или на 
балавој пераји гњилих риба.“ Понекад се таква запажања 
спиритуализирају, од једног уочавања конкретне чињенице 
начини се као нека идејна слика, и снага представе се интен- 
сивно повећа. Такве су; на пример, оне реченице где се 
говори о отуђености која влада између појединих становника 
једне великоварошкога типа кућерине: 


„Од стана до стана, у једном једином кату, даљина 
је већа него од државе до државе. Сва су врата закљу- 
чана двоструким бравама и локотима, и још су забијена 

тешким чавлима, завирачима, против свих евентуал- 
ности...“ 


Оваквим срећним податцима Крлежа направи основу својим 
ширим описима, и на томе онда сазида моћне сликарске 
творевине. Све његове приповетке су проткане описним сли- 
кама које су, по динамици којом су речене, по своме ретко 
синтетичноме склопу и некој ко зна како скривеној емотив- 
ности у изразу, изванредно сугестивне: 


„Вани су се почеле низати кућице. Као да се воз 
ближи варошици. Жалосне крчме, пред којима стоји 
меланхолична кљусад, па плотови, вртови — воћке — 
алеја јабланова — там-тим-тим-тим — прескакивање 
скретница — и сива очајна станица с рестаурацијом и 
сеобом народа. Још није воз ни стао — па гомила жена, 
сељака, жандарма, жидова, рањеника, инвалида, Босанаца, 


деце, господе, носача — јуриша на вагоне. Бесни без- 
глави јуриши гомиле. Испружиле се хиљаде руку за 
стубама, пада пртљага, људи вичу — лудачко неко без- 


главље захватило је гомилом па је ждере као огњица. 
Пала је једна шкриња неком човеку на ногу. Сломила 
ју. Он урличе од бола. Носе га. Једна је макина смо- 
тала под себе дете и здробила га. Метеж, клетве. Из 
поштанскога вагона бацају људи замотке у неком тран- 
сценденталном ритму, ван себе —— у лудилу. Они чинов- 
ници са златно извезеним црвеним траковима, крвавих 
очију, неиспавани, ходају и пливају као у сну. И вичу. 
Сви вичу. Деру се. Једна жедна скотна кујица течно 
срче пљувачнице у чекаоници. Макине сопте — негде 
трубе једном војничком транспорту. Улази воз с црвеним 
крстовима. Рањеници. Негде жалосно мучу волови...“ 


Или ова фантастична визија поласка хрватских колона у рат: 


· „Гомила се ваља. Добоши тутње — трубе — "лазба 
— а он — опојен ракијом, вином — као у полусну, 
омамљен, дршћући — с торбом на леђима, ремење му 
се усекло у месо — алкохол се испарује у колони — 
олово у патронташима вуче на асфалт —— манлихерица, 
нож — оружје — црвена лица — све титра — и све 
пева. — (О, све пева. — ...Глазба интонира коло — 
... И сви плешу — све се ваља — све иде — све некуд 
иде. У дим, у пожар, у крв, у лудило. И тутње бубњеви, 
јече трубе, звоне медени пладњи, деру се људи, миришу 
руже, лепршају рупци — и стегови — свети стегови — 
хрватски стегови. — И Илица плеше — и Корзо — и 
град и ђердани и крзна и парфеми и свила и драгуљи 
оних јеврејских базара, и блиставе европејске лажи те 

гадне чађаве улице, и свилене тоалете и фијакери, кро- 
вови, трамваји, палаче и Грич и Каптол и Све, плеше. — 
И колоне — и безброј колона и народ — цели народ — 
плеше —. 


Или ова језовита слика велеградског јутра, кад се одмах по 
сунцу улицама распу хиљаде некаква јадна света, који сваки 
јури за својим циљем, и ипак изгледа да се сви бесциљно 
комешају и сударају: 


„. -- И онда јуришају на кућу чете прљавих и боле- 
. сних робова што се сливају у град са далеких пери- 
ферија и заселака, расутих којекуда по мочварима и 
врбацима... Онда искесују своје беле зубе голи и боси 
димњичари којима су усне црвене као у црнаца. Болесне 
млекарице доносе тешке канте водене текућине, и тету- 
рају омамљене од тешкога бола што им ломи главу. 


Јадна деца, што су се око поноћи кренула с ону страну _ 


горе на далеки кишни пут, турају пред собом колица 
угљена и песка и вичу промукло и храпаво, и спавају 
подно капије у сени, запечених очију и гладни. Лимари 
забијају цеви и жлебове, сметари звоне и просипљу 
смеће и пепео, пескари и дротари деру се и завијају, 
листоноше, слушкиње, и дворкиње, сви трче сулудо низ 
стубе горе доле, сви вичу, сви блате, сувају, врлудају, 
сви се врте и бегају. Глуви и слепи, неми и губави, 
гладни и подерани људи, што целе животе стоје на 
портику храма с круницом у руци, сви ти старци и 
жене и деца голишава, сви сазивљу Господина Бога и 
моле крајцару. И носе кричаве оргуљице и ходником се 
разлеже њихова песма бескрајно бедна и бескрајно 
тужна. А људи вичу на њих, лупају вратима, псују их, 
бацају им милостињу и стара покварена јела, а те руље 
богаља кљастих куну и презиру и мрзе кућу, и прљају 
је и оштећују на све начине. Одиру жбуку са зидова 
петом, чавлима пишу по зидовима балегом грожње и 
клетве, бацају по стубама одметине, туку псета, и плазе 
језике и грозе се и боре мрзовољно и препасно...“ 


Из свих ових примера дало се осетити да овакве наго- 
милане слике, потенциране до крајње границе, речене као 
једна особито збијена синтеза једне несумљиве стварности, 
престају да значе прост опис саме стварности, већ, кроз 
снагу којом су речене, добијају смисао симбола, и чак алего- 
рије. Ни онај вагон у коме се онако збијено догађају стотине 
најразноврснијих ствари, и који је, у свој својој истинитости, 
далеко изнад просечне стварности; ни кућерина у којој живи 
и фантазира Љубо Краљевић, несрећни немоћни посматралац 
читаве људске трагедије; ни сатанска појава првога хрват- 

скога погребнога завода и његовог шефа, „великог мештра 
свију хуља“, све саграђено из најреалнијих веродостојности, 
ипак немају свој крајњи циљ као моћна представа реалности, 
већ сви крију у себи један нарочити смисао. Крлежа распо- 
лаже маштом необичних размера, и снага те његове маште 
многе ствари које он казује претвара у симболе и алегорије. 
Све те безбројне слике које се, као у паклу, нижу све странј- 
није и страшније, алегорично представљају несрећну Хрватску, 
чија зла коб достиже свој врхунац у рату. Очајне судбине 
народа који је кроз сву своју дубоку прошлост доживљавао 
једну историју савршено супротну његовим потребама и њего- 
вим жељама, и у којој је он вековима учен да гледа сав 
смисао свога хрватскога битисања на земљиној кугли, пока- 
зује пуни смисао своје трагике тек у свирепоме рату који смо 
преживели. И тај вагон треће класе, „особнога воза број 
5309, Масуаг аЏат уазш(ак“, са свима јадима који су у њему 
нагомилани, оличава, у тужно зреме „кад и пчеле зује много 
жалосније него пре“, хрватску несрећу. Све иде некуд, без 
смисла, против смисла, гине, умире, пропада за најцрњу лаж 
која се једном народу могла наметнути за циљ: против себе 
сама. И над свима ипак бди хрватски Геније, „избијен, 
израњен, болан, расечен, попљуван, презрен, у робијашком 
руху, а звезда му се креси над главом“, и неминовно, неиз- 
бежно води народ пут сунца, кроз „пламени ветар“, кроз 
револуцију. Та „вера пламенога ветра“ прожима све Крле- 
жино дело, и црно у њему, а другом бојом он и не слика, 
баш је зато толико интенсивно црно да би, као симбол, што 
јаче контрастирало са црвеном вером у боља времена. Први 
Хрватски Погребни Завод је алегорична замисао читаве хрват- 
ске политике, оне која је кроз све векове водила народ из 
катастрофу у катастрофу, гомилајући жртве у огромну костур- 
ницу која се зове хрватска историја, да га најзад баци у 
европски покољ противно свима његовим нагонским тежњама. 
И демонска појава волшебника и свемоћника, шефа самога 
завода, није ништа друго до оличење свега онога што се 
с рачуном скрило под маску хрватске народне политике, да 
преко читаве романтике хрватскога историјскога права служи 
капиталу као једноме богу кога признају. Може се, с правом 
или не, замерити овом мешању социализма са уметношћу, 
али се зацело не може порећи велики део истине у оваквом 
тумачењу хрватске — и данас би се слободно могло рећи југо- 
словенске! — стварности. И нарочито сене може спорити 
да је читава ова симболична мефистофелска фигура „великога 
мештра свију хуља“ израђена са изванредно много снаге. 
Тренутак кад он, једне ноћи, у механи под Каптолом, у 
Влашкој улици, пијаним хрватским месарима и крчмарима, 
„старим Хорватима што стењући носе по глобусу своју мешину“, 
држи беседу „за слободу и неодвисност хрватске краљевине“, 

говорећи им о Радославу кнезу победнику, и о Борнии 
Људевиту Посавскому, о Мојславу, Трпимиру, Домагоју, о 
краљевима и династијама, и о столетној верности Његовому 
Величанству, нашему доброме краљу“, и кад се сукобљава 
са несрећним Краљевићем, који дон-кихотски покушава да 
разувери одушевљене безумнике, —- тај симболистичан тре- 
нутак, са читавом пијаном атмосфером у којој се дешава, фан- 
тастичан и најцрње реалан у исти мах, дат је доиста са 
необично много покрета. 

Мирослав Крлежа је, то се јасно могло видети, хрваш- 
ски писац пре свега, у смислу да је на првоме месту тумач 
оловне судбине хрватскога племена. Али је и југословенски, 
јер нескривено, сурово удара на политику која је хтела 
хрватски народ да удаљи што је могуће више од заједнице 
којој је тако природно морао да припадне, и да га везује 
за њему сасвим стране судбине. Али изнад свега, Мирослав 
Крлежа је револуционаран писац, у смислу да непоколебано 
верује у свемоћни пламен револуције, који ће све супротно- 
сти данашњега човечанства да помири, све невоље да утеши 
и све неравнине да углади. У томе смислу Крлежино дело 
добија један, не интернационалан, јер то би било политички 
га тумачити, већ најшире свечовечански значај. Преко хрватске 
трагедије он разуме европску трагедију, јер „зар Европа није 
Загреб, не теку ли воде крваве по Европи, и нису ли европ- 
ски погребни заводи запослени баш као и наш: лешеви 
леже по улицама Европе, куће и палаче горе, нема Европе, 
све је Хрватска!“ И више још, он назире кроз свој хрватски 
јад, беду и убоштво васколика човечанства, и читаве кугле 
земљине, „најтеже кугле међ свим куглама“. На тај начин 
приповедачко дело Мирослава Крлеже је најшири израз 
поремећена тешка времена које сви данас живимо, и у коме 
се тако немилосрдно и грубо сукобљавају прошлост и будућност. 

Ја не могу да сакријем своју симпатију за литературу 
која тако топло саучествује у јаду савремена човека. Призна- 
јем да таква литература може да има известан пригодан 
карактер, али код Мирослава Крлеже сва та „социална прагод- 
ност“ покривена је, надмашена је моћном стваралачком инту- 
ицијом, која свима замишљеним облицима удахњује сопствену 
животну вредност. Мирослав Крлежа није пропагатор ових 
"или оних социалних идеја, већ уметник уздрхтале душе који 
на ретко снажан начин изражава своју тешку данашњицу. 
Његова вера у револуцију није ништа идеолошко, већ нагонски 
израз човека који вапије за бољим животом. Овим чланком 
ја сам хтео да прикажем таквога Мирослава Крлежу, преко 
његових приповедака, које су у томе погледу најизразитије. 
Желео сам да нашу читалачку публику упознам са главним 
његовим вредностима, не упуштајући са овога путау ближа 
расматрања експресивних, стилских особина његових. Експре- 

сивна снага Мирослава Крлеже, која зацело показује не 

мало својих, особених квалитета, може потпуно да се уочи и 

правилно протумачи тек студијом целокупнога његовог дела. 
МИЛАН В. БОГДАНОВИЋ. 


ПОЛИТИЧКИ ПРЕГЛЕД. 


СПОЉНА ПОЛИТИКА. — ПРЕГЛЕД НАШЕ СПОЉНЕ ПОЛИТИКЕ 
ОД КРАЈА 1920 ДО ПОЧЕТКА 1922. 


Ниједна од држава које су ратовале није, по закључе- 
номе миру, дошла у неки нарочити повољни положај: и побе- 
диоци и побеђени имали су тешкоћа споља и унутра. Примери 
су за то многобројни ; најбољи је онај са ратном одштстом. 
Француска, којој је досуђена огромна ратна одштета, у већој 
је неприлици са њом него без ње. Немачка, која има да плати 
свима победиоцима, у бољем је положају но многи од њих. 

И наша држава — од поновног покретања нашег листа, 
крајем 1920, до данас — имала је тешкоћа; једне су долазиле 
од опште несређености у међународним односима, друге су 
резултат сопствених дела. Оне прве нису се могле избећи, 
ове друге јесу. Било је и два три успеха, чије се последице 
могу тек доцније да оцене. Свакојако, неуспеси су много 
већи. Међу успехе треба забележити наш дефансивни савез 
са Републиком Чешко - Словачком утврђен за владе др. 
Веснића августа 1920. Заснован на очувању уговора о миру 
и одбрани од обнове хабсбуршке династије, овај гарантни 
уговор служи за основу и сличних уговора између Чеха и 
Румуна, Румуна и нас, Пољака и Румуна, Чеха и Пољака. 
Тај наш уговор је стављен на пробу у току 1921 године, 
оба пута када је бивши маџарски Краљ Карло ЈУ долазио 
у Маџарску, у марту и у октобру 1921, са намером да поврати 
свој престо. Оба пута савезна машина је са шкрипом 
прорадила; и прашки и београдски механичари нису оили 
вешти; Др. Бенеш је био брзоплет, а наш шеф спољне поли- 
тике нерешљив и спор. југословенско-чешки савез је један 
какав такав успех, који нам није донео досад праве користи. 

Питање Далмације и Истре, које је наша делегација у 
Паризу пропустила да реши повољно 1919 године кад је 
Вилсон нудио једно добро решење, пролазипо је кроз разиг 
неповољне фазе. О јесени 1920 Д' Анунцио проглашава сло- 
бодну државицу Кварнерску, у чији састав улази и Ријека, 
у којој је дотле овај талијански гусар владао као потпун 
господар уз саучесништво званичне Италије. Почетком новемора 
исте године закључен је Рапалски Уговор; по томе уговору 
изгубљени су за нас Задар, Горица, Истра, острва Чрес, 

Лошињ, Ластово, Пелагружа; од Ријеке, сем Бароша и Делте, 
створена је независна држава са непосредном сувом грани- 
цом с Италијом. Рђав положај створен Рапалским Уговором, 
злада Н. Пашића, која га је примила у наслеђе од владе 
Др. Веснића, начинила је горим. Пре него што је Италија 
евакуисала све територије које су према Рапалскоме Уговору 
припале нашој држави, што је била дужна учинити до маја 
1921, наш Министар Иностраних Дела, не обавештавајући 
Уставотворну Скупштину, почиње преговоре с Италијом. 
Незадовољна лавовским делом, Италија му предлаже да се 
Ријечка држава и лука, заједно са нашим Барошем, и Дел- 
том и Сушаком, даду под управу једнога консорцијума, у 
коме би утицај и одлуке припадали у главноме Италији. 
Протести народни спречили су за времена владу Н. Пашића 
да усвоји овај предлог, и да се врати на једино добар пут: 
пре свега извршење Рапалскога Уговора. Италијани нису још 
евакуисали нашу територију, а наши не воде сад никакве 
озбиљне разговоре економске, финансијске, политичке или 
културне природе. 

У октобру 1920 изгубили смо целовачки басен, који је 
уговором о миру закљученим у Сен Жермену стављен под 
плебисцит. Народ тога дела Корушке имао је гласањем да се 
определи или за Аустријску Републику или за нашу краље- 
вину. Словенци из Корушке били су надгласани са 59%,; пре- 
тиву 419. Основа плебисцитна, „начин гласања, на које су 
наши делегата 1919 пристали у Паризу, били су погрешни. 
Да је гласање било по општинама или бар по окрузима, 
место по зонама, све национално свесно корушко станов- 
ништво дошло би у своје јато. Десна обала Драве била би 
граница између нас и Аустрије. 

Крајем 1920 започети преговори између владе Др. Веснића 
и румунске владе, завршени су 1921 једним гарантним уго- 
вором између Румуније и наше краљевине. За разлику од 
уговора саРепубликом Чешко-Словачком, у њему је предвиђено 
не само чување Тријанонскога него и Нејискога Уговора. 
Овај одбранбени уговор, који нам је готово искамчен, стаје 
нас добре границе у Банату. У замену за неке друге захтеве, 
нарочито за оне у Битољскоме округ), :опуштено је захте- 
вима Таке Јонеска у границама банатски. Банату је суђено 
да губи. Први пут је, преко Француза, румунска краљица 
отела добар део Баната који је требао са више права да 
припадне нама; други пут је Јонеску успео на штету нашу 
проширити западну границу Румуније. Наш двогодишњи савез 
са Румунијом, којим се заокруглио Мали Споразум, закључен 
у јуну 1921, опробан је приликом другога упада Карла ЈУ у 
Пешту. На позив наше и чешке владе да мобилизује војску, 
румунска влада је одговорила негативно. Њени разлози су 
били добри, — она је војничку акцију према Угарској сма- 

трала за преухитрену, недовољно срачунату, као и опозиција 
у нашој Скупштини, — али она је ипак требала мобилисати 
кад су друга два савезника то тражила и учинила. Јачина и 
ефикасност Савеза јесте у ступању савезника напред као 
целине, као једне силе. Мали Споразум имаће значај, вредност 
и одлучујућу реч, ако као такав ступа пред Велики Споразум 
кадгод су његови интереси у питању. У Версаљу су и Чешка, 
и Румунија, а нарочито наша држава, изгубиле што нису 
тако иступале. И сад су опет изгубиле, и губиће све докле 
тако раде. 

Наше односе са Бугарима регулише Нејиски Уговор. 
Од септембра 1920 до почетка 1922, ничега нарочитога није 
било између нас и њих. Поседање Цариброда и околине од 
наше стране довело је до нове горчине, и неке јаче живости 
маћедонских дружина у Бугарској. Влада бугарска, чинећи 
многе покушаје, нарочито у току последњега лета (када је 
бивши бугарски министар војни Димитров званично посетио 
Београд, а председник бугарске владе приватно обилазио 
наша летишта у Словенији) за зближење са нама, радила је 
у Лондону и у Паризу да се или ослободи својих уговорних 
обавеза, или да их олакша. Сугестивни предлози бугарске 
владе, као и њезина обећавања у погледу извршивања уго- 
ворних обавеза, нису никад одговарали стварности. Неодлуч- 
ност владе Николе Пашића омогућила је одуговлачење 
извршења Нејискога Уговора и несигурност наших односа са 
Софијом. Са Пештом и Софијом је требало у првоме реду 
створити редовне односе, или бар бити са њима на чисто. 

Кад је Венизелос вршио изборе за Народну Скупштину 
у јесен 1920, није мислио да ће изгубити поверење Грка. 
Никад државник није био боље преварен на изборима него 
он. Изгубивши већину, изгубио је и главу, напустио Грчку, и 
отишао у свет. Његов непријатељ и наш вероломни савезник, 
Константин, дошао је у Атину у триумфу. Повратак Кон- 
станстина у Атину отвара ред грчких неуспеха на бојноме 
пољу у Малој Азији, на дипломатскоме и финансијскоме пољу 
у Европи. Неуспеси грчки отварају поново балканске тешкоће, 
јер охрабрују Бугаре, Турке и Арбанасе, ствг“ају наде код 
њих да Балканско Питање није још реше: . своде Италију 
на Балкан. Севрски Мир, који је донео какњљу такву солуцију 
Турскога Питања, а нарочито Цариграда, на крају 1921 
године пао је у воду. Безглава спољна политика краља Кон- 
стантина носи нашој држави велике бриге за будућност. 

Арбанска збрка донела је неприлика нашој држави. 
Охрабрена својим успесима у току лета 1920, када су Ита- 
лијане стерали на острво Сасено пред Валоном, арбанашке 
руље упадају у нашу земљу. Мере које наша влада предузима 
у погледу арбанског хаоса о јесени 1920 вису добро срачу- 
нате. У децембру 1920 Лига Народа признаје Арбанију као 

равноправнога члана Лиге. Али, и ако је и наша влада при- 
знала Арбанију као независну, она окупира један појас те 
Арбаније у току лета 1921. Једновремено кад пред скупштином 
Лиге Народа признаје границе Арбаније које је одредила 
Амбасадорска Конференција 1913, помаже оснивање Мири- 
дитске Републике. И тако се створи спор између Арбанијеи 
наше државе, који нас доведе у октобру 1921 пред скупштину 
Лиге Народа у Женеви, а после пред суд Лиге Народа. 
Новембра 1921 изашли смо као кривци, осуђени и понижени. 
Наш Министар Иностраних Дела је изгубио у овоме питању 
глас доброга шефа спољне политике. Његова комбинација 
да се изигра самостална Арбанија и подели на две, католичку 
и муслиманску, нанела је велике штете угледу земље на 
страни и интересима у Јужној Србији. 

Са Маџарском никако да се уреде ствари. Трија- 
"нонски Уговор регулише наше односе са њом, али Маџари 
изигравају његово извршење; задоцнела ратификација ње- 
гова у парламентима енглескоме и францускоме, у томе им је 
ишла на руку. Маџари су непомирљиви противници наше 
државе; са наше стране се није чинило много да се те 
оштрине блаже а кривине исправљају. Наш рад и држање су 
помогли да их охрабре у овоме њиховоме држању. Авангуре 
Карла ТУ у марту и у октобру 1921 свршиле су се готово 
моралним успехом за Маџарску. Наше неспретно, брзометно 
и штетно напуштање Барање у септембру 1921, треба сма- 
трати као маџарски успех. 

С Аустријом није било никаквих тешкоћа. Заглибљена 
дубоко у финансијску кризу, она једва стиже и да има какву 
политику. Савезници су је истина узели под своје, али то не 
помаже: она једва тавори. 

Немачка се трудила у току 1920 и 1921, искрено и 
озбиљно, да уреди редовне односе са нашом државом. И кад су 
ствари доведене до једнога трговачкога уговора са њом, влада 
Н. Пашића је, под утицајем Француза, одложила потписивање 
уговора у марту 1921. Крајем 1921 је тај уговор, повољан 
по нашу трговину, потписан, али још није ратификован. 

Сједињене Америчке Државе после Рапалскога Уговора 
нису показивале великога интересовања за Југословенску. 
Тај уговор је потписан без њиховога знања и пристанка, што 
је свакојако била погрешка Веснићеве владе. 

Француска, због својих многобројних тешкоћа и инте- 
реса, у свима нашим важнијим питањима није била на нашој 
страни. При склапању уговора у Рапалу била је на страни 
Италије, у питању Арбаније тако исто; у питању Барање, 
Карла ТУ, Цариброда, банатских граница, на страни противника. 

Велика Британија, имајући још на челу спољне политике 
Лорда Керзона, није у многоме променила своје држање према 
нашој држави. Методи нашега Министра Спољних Послова, 

које Енглези не маре, у многоме су сметали развијању на боље 
наших односа с Енглеском. Његова арбанашка авантура 
учинила је да нас је Лојд Џорџ онако безобзирно истерао 
пред Суд Народа. 

Ни са Лигом Народа, у којој смо добили рђаво место, 
нисмо стајали добро. У септембру 1921 у Женеви, због непри- 
стојнога говора и држања на скупштини Лиге Народа, 
представник владе Н. Пашића био је укорен и позван на ред. 
У новембру 1921 у Паризу, Савет Лиге Народа, на тужбу 
Арбаније, донео је једногласну осуду и пресуду против 
нашега званичнога рада у Арбанији, остављајући на страну 
губитак у угледу. 

Подела аустроугарскога дунавскога бродовља и Дунавски 
Статут мали су успеси и добити, али их као такве треба 
споменути. Чешко-Словачка Република, при деоби бродовља 
и одређивању права Дунавским Статутом, добила је релативно 
више него наша држава, кроз коју Дунав највише тече. 

Међународна Репарациона Комисија излазила је на сусрет 
нашим захтевима. Од тога није било неке нарочите вајде: 
никад нисмо били мање сигурни него данас шта ће припасти 
поробљеноме становништву и уништеним крајевима Србије 
на име ратне одштете. Али, оно што је било сигурно, добивена 
одштета у натури, не иде коме треба. Стока коју нам је 
Немачка дала у име ратне одштете продата је у ино- 
странству са пристанком владе Г. Пашића. Због овога поступка 
Немачка је обуставила даље предавање стоке, а нашој влади 
је околишним путем из Међународне Репарационе Комисије 
стављено до знања да што пре прекине уговор о распродаји 
немачке стоке. 

У току прошле године прекинути су због једне формал- 
ности дипломатски односи са Холандијом, која је за време 
1916-1917 учинила доста услуга нашем народу под непри- 
јатељем. Односи са Белгијом доведени су пред крај 1921, због 
београдских трамваја и осветлења, до пред прекидање. Нашим 
поданицима у Северној и у Јужној Америци, у Аустралији, у 
Јужној Африци, још није ни лични ни имовни положај уређен, 
те се потуцају као безотачаственици. Европско јавно мнење 
нас не узима више у заштиту; о Маџарима, о Бугарима, о 
Арбанасима писало се у прошлој години далеко боље и далеко 
више него о нама. 

Према свему, наш међународни положај за време о коме 
пишемо био је неповољан. Од пада Веснићеве владе, он је 
бивао све слабији; тако да је у новембру прошле године 
био сасвим неповољан. Не може се тврдити да је за све то 
крива влада Н. Пашића, али свакојако њена кривица није 
мала. Она је пропустила много ствари да учини, чиме је 
погоршавала и иначе тежак положај. Наши некадањи велики 
савезници нису знали шта хоћемо у спољној политици: наша. 

влада их није довољно обавештавала ни сама ни преко својих 
представника. Методи су били несавремени ; влада није разу- 
мевала дух и смисао новога реда ствари; игнорисани су чак 
и принципи нових међународних уговора. Све комбинације су 
биле рђаво срачунате; припрема за њихово извођење је била 
слабачка, и ако негде врло скупа; дипломатска радња недо- 
следна, неодлучна, противуречна. Наша најважнија дипло- 
матска представништва, у Паризу, Вашингтону и Берлину, су 
безглава. Наша дипломатска служба на страни и овде, а 
нарочито обавештајна служба у Београду и на страни, стално 
је у опадању, у нереду, у распадању. Цела спољна политика 
и наша дипломатска струка, којом је Н. Пашић управљао, са 
малим прекидима, шеснаест година, на крају 1921 лачиле су 
на установе без газде, пред пад под стечај. У очи нове године, 
на опште изненађење, Н. Пашић је предао Др. М. Нинчићу 
Министарство Иностраних Дела, вероватно задржавајући вођ- 


ство спољне политике. 
ИНОСТРАНИ. 


ПОДСЕТНИК. 


Децембар 19, 1921. — Француски Председник Владе започео преговоре 
са Лојд Џорџом о немачкој ратној одштети и регулисању одношаја 
са Совјетском Русијом. — Плебисцит у Бугерланду испао у корист 
Маџара. 

Децембар 24. — Утврђен један план за Европску Економску Конференцију. 

Децембар 31. — Француска не пристаје да смањи тонажу сумарена. 

Јануар 3, 1922. — Побуна професора Софијског Университет: против 
владе због азбуке. — Италија одбила да напусти Додекансзе. 





УНУТРАШЊА ПОЛИТИКА. — РЕДУКЦИЈА ЧИНОВНИШТВА. 


Парламенат је изгласао дванаестине и отишао на одмор, 
на мало подужи одмор. Гласајући дванаестине, он је препо- 
ручио Влади штедњу, у првом реду, као и увек, штедњу на. 
чиновништву. Тако је отпочело „редуцирање“ чиновништва, 
и доста енергично, судећи по наредбама које се упућују поје- 
диним надлештвима. Ово редуцирање је преко потребно, али 
је оно потребно само зато што су поједина надлештва, па и 
читава министарства, отварана без потребе, као што се без 
потребе увећавао и број чиновништва. Без потребе зато, 
што је ово увећање долазило по правилу због страначких, 
не због државних интереса: одржавао се известан паритет 
и страначки и племенски. Резултати, међутим, овог „редуци- 
рања“, у пракси, неће бити велики, из разлога што Влада 
није обавезна да сведе чиновништво на један одређен број, 
на онај пре рата, као што је, на пример, обавезана фран- 
цуска влада, па тек са тога броја да пође у увећање, руко- 
"вођена искључиво државном потребом. Они неће бити велики 
нарочито и зато што и даље стоје сви узроци који су до 

тог непотребног увећања и довели : у одсуству једног модерног 
чиновничког закона, страначки притисак на министре неће 
ни даље наилазити на више отпора. Они неће бити велики још 
ни зато што ће се стари систем за министре продужити: за 
министре ће и даље долазити нестручни људи који, немајући 
довољног, често и никаквог разумевања, за послове својих 
ресора, немају, природно, разумевања ни за потребу особља 
које те послове има да врши. Најзад, они неће бити велики 
ни зато што ће се продужити и стари систем државног га- 
здовања: оно ће се и даље водити на принципима који су 
потпуно противни приватном газдовању и који увек воде и 
свима својим рђавим последицама: велики растур, велико 
неекономисање у новцу, материалу и времену. Зато се нама 
чини да би се извесни, нешто бољи резултати добили само 
тако кад би се донео један модеран чиновнички закон који 
би у постављању чиновника ограничио министра извесним 
јасно одређеним условима за државну службу, и на тај начин 
га ослободио у приличној мери навале страначких кандидата; 
у данашњем систему државне управе, тај закон би морао 
јаче организовати одговорност министара и чиновника, али им 
истовремено, у границама јасно одређених надлежности, 
оставио слободније руке, нарочито подручним стручним шефо- 
вима. С променом, пак, данашњег система државне управе 
добили би се, можда, и бољи резултати: дати, на пример, 
Председнику Владе право да поставља министре као и обичне 
чиновнике, значи и овде, и у истој мери, ослободити га 
нестручних страначких министарских кандидата, обавезати га 
на јачу непосредну контролу њиховог рада, и данашњи однос 
између њега и министра претворити у однос старијег ЧИНОРЕ- 
ника према млађем. Најзад, држава је узела на се и много 
послова који не спадају у њену компетенцију и који би, остав- 
љени приватној инициативи, дали несумњиво боље резултате. 
ПРИВРЕМЕНИ. 

ОЦЕНЕ И ПРИКАЗИ. 


Растко Петровић : Бурлеска Господина Перуна Бога Грома. 
(Библиотека Албатрос. Београд, Свесловенска Књижара, 1921.) 


Да, потребно је одиста да се каже неколико речи о 
овој књизи. Иначе може да јој се деси оно што се десило и 
бољима од ње. Пример је близак с књигом Милоша Црњан- 
ског: Дневник 0 Чарнојевићу. Та књига дубоке и вечите пое- 
зије била је прећутана или бар недовољно запажена. Или 
заиста нико није имао довољно срца да каже њене мане и 
осети њене врлине2 

Ова бурлеска Г. Растка Петровића довољно је и карак- 
теристична за нашу данашњу књижевност и интересантна 
као манифестација једног писца који се појављује, да би се 
могло учинити неколико општих опажања поводом ње и 
неколико конкретних примедаба о њој. 

Тражити од данашње књижевности да буде друкчија 
него што јесте, значи хтети издвојити књижевност из општег 
доживљавања и испод опште нужде развоја. Културе које 
оцветавају и цивилизације у западању нису никад давале нај- 
лепше и најутешљивије слике. За свој рачун ми признајемо 
да смо много више т. зв. невгроватности видели рођеним 
очима него што смо их читали у модерној књижевности. Али 
то је већ тако да људе не буне сва чуда која се дневно дога- 
ђају око њих (и сатиру нас полако), колико она која читају 
написана. И од увек је бивало тако да су људи нове облике 
живота и развоја, ма да им се пред очима рађају, упозна- 
вали тек из дела својих уметника. И природно је да су уви- 
ђању и мирењу претходила ишчуђавања и протести. 

Несумњиво је видна једна карактеристика поратне књи- 
жевности у нас и на страни: буран сценариј, уздигнут тон, 
по могућности урагански. Изгледа да данашњи уметник, бачен 
у савремени хаос (хаос свегаи у свему), и не могући ни да 
га прегледа а камо ли свлада, настоји да га подреди и 
заглуши новим и већим хаосима које сам ствара. 

Отуд инстинктивна тежња ка олујним и неболомним 
темама и бежање у мрачна столећа и подручја на којима 
престаје могућност контроле и свих, у истини више мање 
компромитованих, мера и закона. 

Али — да изиђемо из дисгресије — који је то начин при- 
казивања или и самог схватања који треба осудити 2 Ниједан. 
Сви су добри. Јер прави песник пролази кроз све и остаје 
увек песник, исто као што онај који није песник не постаје 
то никад и ни по чему. 

Све ово, не требајући, лично, никакве апологије, и не 
имајући потребе ни вештине да је чиним за друге. 

Овде се догађа да један песник полази од доконе игре 
и произвољних фикција и долази до живих врела живота, 
дајући при том кратке и фрагментарне али већ несумњиве 
"манифестације дара и снаге. Ми остављамо потпуно по 
страни Господина Перуна, гледајући у њему као неку полазну 
тачку нужну тек да би се могло казати оно што се носи у 
себи и види око себе. Није нам до имена богова у опште, 
ни историјских, у осталом врло танких, политура, ни свети- 
теља, ни рајева ни паклова, него до оних неколико десетина 
страница на којима нам Г. Петровић свежом и ретком при- 
казивачком снагом даје живот и покрет и ритам наше просто 
људске крви и многу црту ове наше веселе расе „деволских 
земљоделаца“. И кроз сва увеличавања и изобличавања бур- 
лескне призме, ми лако препознајемо деволске пашњаке и 
шуме и људе што широко корачају по њима : старце и часне 
баке; и младе кротке женице што саме лежу; и младиће 
што не могу да сачекају вечери; и Управдин вероломан 
загрљај; и јунаштво, крваве руке и велике молитве Набора 
Деволца. Све је то држано у изразиту и широку тону који 
је много личан и симпатичан. 

Те странице су пуне раста, покрета, нагона, плођења, 
жетве, зноја, игре, патње, жеље и смеха. Нада све смеха. 
Ако је истинита она реч да у поезији „бола није никад 
доста“, истинито је, извесно, да је и смеха мало. Сасвим је 
добро да смех уђе и у нашу књижевност, пуну туге и пре- 
пирки. А у књизи Г. Петровића трешти смех и разлива се 
смешак, са лица, из кућа, с неба и из недара, као с неком 
упорном, програмском доследношћу, и ако не увек једнако 
убедљиво. Перунов рај је место неке апсолутне анималне 
веселости, и душе напаћених се не примају „да би у рају 
остало весело“. 

„Цео се свет грли, цео се свет весели, цео се свет 
смеје“... Коначно све се, битке и свадбе, богови и људи, 
историје и религије, пролама и претвара у неки стихијски 
смех-урлик за којим се сакрива и губи све оно што Г. 
Петровић не зна да реши и не уме да каже. Јер Г. Петровић 
не успева да нам даде, као што изгледа да би хтео, вртлог 
столећа и превирање и таласање раса и епоха. И развија- 
јући своју фабулу под сваку цену, он се коначно сасвим губи 
у праски речи и витлању слика и ситуација, у церебралним 
подвизима из којих се осећа једино дах библиотека и брзо 
листаних фолијаната. Можда одужује кулук некој савременој 
„интелектуалној“ заблуди. Тек, уметничка. истина и топла 
убедљивост првих страница пресушује. И сва форсирања и 
сумњиве смелости нас остављају ладне, нити су у стању да 
шушњем речи прикрију јаз који дели уметниково хоћу од 
уметникова могу. 

Па и кроз сву ту ломљаму која не води ничем и не 
значи ништа, даје се, са нешто напора, назрети лик песника 
оних првих несравњиво снажнијих и лепших страница, како 
се пробија кроз густош и маглу својих рођених (папирнатих) 
аранжмана, напорно али са смешком који храбри и нефа- 
љиво обећава: „него то је споредно, главно је да је младост 
у мени и двадесет и две године...“ (стр. 22). 

То се најављује један нов песник који има тек да заузме 
своје место, али који заслужује нашу пуну пажњу. И у том је 
смисао и главна важност ове књиге. 


ИВО АНДРИЋ. 


Џон Лобок: Задовољства у Животу, превео Драгомир. 
М. Јанковић. 


Занимљив и особит ред писаца сачињавају енглески 
есејисти (моралисти, филозофи, естетичари), као што су Ф. 
Бекон у 16 веку, Драјден и сер Т. Браун у 17 веку, Карлајл 
у 18 веку, Џон Лобок, Рускин, Маколе, В. Патер и Емерсон 
(Американац) у 19 веку. Ти мислиоци су боље но ико знали 
да су наше патње, сићушне беде, слабости, заблуде, омашке и 
промашке садржина наших живота; али се они неком чудном 
интелигенцијом и моралним поносом дизали изнад свих пуза- 
вости и подземности љубави и страдања човекова, и писали 
светле и храбре речи, и по«азивали руком некуда у спасење, 
у мир, задовољство, достојанство човека. Њихови есеји су 
јединствена књижевна врста: интимне исповести, кабинетске 
научне расправе, популарни општи разговори у исти мах. 
Да би постигли што већу зрелост и што већу ауторитатив- 
ност у расправљању најтежег и најважнијег, ти људи су своје 
мисли проводили једним дугим путем кроз мисли највећих 
људи свих времена. Њихова дела су отуда пуна присутности 
свих великих умова и срдаца које су културе човечанству 
досада дале. | 

Обично се за те есејисте каже да су необично учени и 
начитани. Човеку дође понекад идеја да су још и као онај 
фантастични деран ]. Бојера, који је желео „бити што више 
личности, на што више места, одједаред“. Али сама ствар је 
друго и више од обојега. Ти велики писци су даром својим 
успевали бити савременици, редом, толиких сјајних епоха и 
људи, хранили своје снаге целим вековима духовних напора, 
вежбали своје гледање и свој израз на толиким великим 
животима, и на тај начин постигли да мисле, закључују, 
гледају на свет и говоре и пишу сасвим особеним начином, 
па било крајње јасно и уметнички, као Емерсон и Патер, _ 
било крајње својевољно и заплетено као Карлајл. Ти енгле- 
ски моралисти су можда у свету једини идеалисти без мрвице 
мржње, једини ствараоци без трага рушења. Њихови есеји 

су као аутопортрети човечанства и душа, рађени укупним 
снагама и уметностима оних који у најјачем смислу речи 
значе човечанство. 
| Превођење тих дела на наш језик представља скоро 
несавладљиве тешкоће. Прво, што су писци мислиоци-естете, 
који у тексту и стилу спајају оштрину мисли и рафинерију 
слике и композиције. Друго, што пишу енглески, језиком 
који је, и као такав, далеко од нашег, а сем тога нам још 
туђ и због слабог досадашњег општења с њим; тек у првим 
фазама јаче књижевне навикнутости на тај језик, ми још 
немамо ни знање ни нерв за његову ниансу, немамо алате 
ни готовину праксе за пренос и за већ пренесене облике и 
обрте изражавања. Треће, ври у тим есејима од текстова 
најразноврснијих и првокласних аутора, који сви долазе са 
особеним, јаким и деликатним силама мисли и стила: час 
Грк, час Латин, час Француз, час Италијанац; час стих час 
проза; час век пре Христа час реформација и ренесанс. — 
Из свих тих разлога преводиоци енглеских есејиста нису 
преводиоци и преносиоци, него су у пуном смислу речи крчи- 
оци. Та констатација важи за Г. Јанковића раг ехсеПепсе. 
Са сиротним оруђем и оружјем нашег младог језика 
нашао се он у борби против једног огромног, давнашњег 
језичког богатства. Долази понекад скоро и до физичког 
напора да се пробије, узме једна представа, једно осећање. 
сцена или фраза, да се савлада нека часна и као камен тврда 
"енглеска традиција. Пажљив посматрач види Г. Јанковића 
прво на деструкцији: разглобити спојеве, разбити стучености, 
скинути слојеве са језгре идеје или речи. Па кад је све постало 
разабрано и покретно, онда долази конструкција, састављање 
израза умом, оком, ухом и пером, плетење сасвим новог 
унутрашњег ткива језичког, са бескрајним стрпљењем, са 
љубављу стручњака. Техника, стилистика, граматика, поезија. 
досетка оригинала прелазе, из енглеског у српски, кроз · 
једну ужасну селидбу и прераду. Тако да је човек, наизменце, 
занесен и готов признати преводу све до краја, па онда 
опет у сумњи да лије баш исто тако егзистенциелно казано 
српски оно што тако и тако стоји у оригиналу... Колико 
треба ловити, не другу реч, него другу а истоветну апстрактну 
процедуру, па да се нађе, и то погођено као чекићем по 
клину, да је лиепсеа оигзеће5 — стекли смо наук, да је 
еуепезз т аЏџ трг — једнака Ћуд у свакој прилици, да је 
боље од свега изврнути компарацију аг!:5 тоге ассигате ап 
пашгте у природа је овлашнија од уметности. Али, с друге 
стране опет, човек није задовољан са кристално јасним ехас! 
_оооадпегз — брижљива ваљаност, ћпитап зучет — људска душа, 
са ипргезчоп и ејјес;, првим и задњим примањем од једне 
процедуре, преведено у оба случаја изразом утисак. 
Опажа се у преводу Г. Јанковића, даље, да он не пише 

такозваним београдским стилом, оним некада тако фино 
модулираним језиком који се данас нагло претвара у нови- 
нарски и седнички жаргон. Г. Јанковић пише мало тврдим, 
мало својевољним, мало сурово тренираним стилом, али 
толико строгим, супстанциелним и свежим изражавањем, да 
годи и занима, и да чак и старине у њему: еле, каштига, 
изредно, приљежање, нису ни афектиране ни непријатне. У 
транскрипцији имена има много занимљивог и новог. Ширу 
публику ће можда интересовати да Рускин, кога смо досада већ 
имали као Раскина, Рескина, Рускина, долази овде као Роскин. 

Г. јанковић је у своме преводу употребљавао, у оба 
случаја са много снаге и многим могућностима аплицитета, 
оба принципа: посрбљавање текста с једне, крхање и сави- 
јање српског језика према енглеском моделу, с друге стране. 
Посрбљавање, реч која из прошлих времена не звучи добро 
ви поверљиво, значи код Г. Јанковића једно дисциплиновано 
и модерно изливање мисли у другу комуникацију, и пролази 
увек без претеривања. На против, тамо где се ишло за стил- 
ском конгруенцијом, чини нам се да фраза није увек довољно 
непосредна, да је некада чак и нејасна. (Тако, на пр., на 1. 
страни: највише добра за највиши број, Тпе огеатез! роса ој 
Те стеатез! питбет, схвата се у нашем језику тешко. На 118 
страни реченица: прича о Зевксу и Парасију лепа је причица, 
али за обману ишица или најпосле људи, у поређењу, међушим, 
са вишим циљевима умешносши играчка је, збуњена је према 
апсолутно јасној енглеској: Те зтогу ој Хеиха5 апа Раттазти5 
15 а ргепу Та!е; би! То десете фтаз, ог еуеп тап ттвзеб, 15 
би! а уипро танНег сотрагеа жшћ Те Трћег јипспопз ој Аг.) 

иу: 


Браћа Таро: Дарсшво јевреја.: 


После лањске ускршње авантуре бившег маџарског краља 
Карла, кад је читава Европа обратила своју пажњу на Маџарску, 
изашла је горња књига браће Таро, у којој они, у неколико 
занимљивих чланака, дају слику данашње Маџарске и њене 
најновије историје. 

Маџари су народ који презире свако занимање сем зем- 
љорадње и државне службе. Никада Маџар није волео трго- 
вину. Гостопримљив, дарежљив, често наиван, пустио је да 
се у његову земљу са севера усели велики број јевреја. 
Касније, из националистичких разлога, фаворизирао је њихов. 
долазак и њихово претапање у Маџаре. Ти јевреји, пошто 
би остали неко у време Пешти, одлазили би доцније као 
Маџари на периферију Маџарске, међу Словене и Румуне, да 


! Јеготе ећ Јеап Тћагаца, Опапа |5гас! езр гог (Рамз, ИБгаше 
Р1оп, 1921.) 

тамо шире маџарску културу и — стичу новац. Својом жила- 
вошћу, умешношћу, смислом за прилагођивање и радом, 
знали су да искористе слабе стране Маџара. Дошли као бес- 
кућници, примљени готово из милосрђа, они су брзо пооти- 
мали све важније положаје, тако да су данас, можда, најзна- 
чајнији фактор у Маџарској. Трговина, идустрија, слободне 
професије и штампа биле су већ у рукама Јевреја кад су 
Маџари опазили ко им је у земљу дошао. И онда почиње 
борба, често на живот и смрт, између Маџара и дошљака. 
Борба за Маџаре разумљива, ако поверујемо Тароовом твр- 
ђењу да на стотину трговаца, лекара, адвоката, инжењера 
или новинара долази педесет Јевреја, да Јевреји имају четвр- 
тину целокупне земље у својим рукама, а да на стотину 
раденика не долази ни један Јеврејин. Браћа Таро описују 
нам ту борбу Маџара, који имају своју традицију везану за 
земљу, своје нарочите, често чудновате погледе на живот, 
са дошљацима које ништа не везује за ту земљу, који су по 
раси, по идејама, по традицији потпуно страни урођеницима, 
борбу која је баш последњих година толико испунила јавни 
живот Маџарске. 

Описујући кроз читаву књигу ту борбу, писци узгред 
занимљиво приказују грофа Стевана Тису и грофа Махаила 
Карољија, два противника и два представника маџарскога 
племства. 

Они у грофу Тиси виде једну од највећих и најтрагичнијих 
личности најновије Маџарске. Пореклом из мале племићске 
породице, калвин, озбиљан, енергичан, без личне амбиције, 
велики патриста јасних и једноставних погледа на приватан 
и јаван живот, по својим начелима консервативац, он се био 
потпуно ставио у службу своје отаџбине. За време јулских 
догађаја 1914, Тиса је био против рата са Србијом: из поли- 
тичких разлога, о којима нам браћа Таро не говоре, он се 
био сав заложио да спречи рат. У министарским седницама, 
у крунском савету, у писмима грофу Бертхолду и аустријском 
цару, Тиса је препоручивао да се не нагли. Коначно, Тиса 
је инак подлегао притиску околине и, против своје воље, дао 
пристанак на аустријски ултиматум Србији. Он није био 
уверен ни у потребу оружаног сукоба, ни у успех рата; кад 
се, првих дана после огласа рата, враћао на своје добро, у 
неком селу народ га поздрави и преда му киту цвећа; Тиса 
је тада, између осталога, рекао захваљујући: „Нека се ово 
цвеће једног дана не претвори у камење,“ — толико је он 
сумњао у коначну победу. При доласку на престо бившег 
аустријског цара Карла, кад се већ почело сумњати у победу 
централних сила, баци се сва кривица за рат на Тису. Он 
мораде напустити своје место пред млађим људима, које је 
Карло собом довео, и оде као пуковник на фронт, где је 
остао до краја рата. Слом монархије затекао гаје у Пешти. 

Првих дана после слома, једна руља војника, са нови- 
наром – Јеврејином Керијем, упаде у његов стан. Тиса 
изађе сам пред њих и запита их кога траже. Један 
од војника рече му да су дошли да се обрачунају с њиме, 
зато што је он хтео рат и навукао сву ову несрећу на 
маџарски народ. Тиса им је одговорио: „И ја оплакујем 
страшну судбину која нас је снашла, али да сте ви боље 
обавештени, не бисте ме овако оптуживали“. Неколико тре- 
нутака касније, војници га убише. Последње речи су му биле: 
„Знао сам — ово је морало доћи“. — Тиса је, мисле браћа 
Таро, био једини од маџарских министара који је покушао 
да спречи рат, и једини од маџарских државника који је 


платио својом главом као одговорни кривац за рат. У томе. 


лежи његова трагика. 

Највећи Тисин противник био је гроф Карољи, син 
велике племићске породице, католик, презадужен и ако врло 
богат, сујетан, брбљив, амбициозан, неуравнотежен и нео- 
збиљан. То је човек који говори: „Од моје ране младости 
највећа жеља ми је била да правим револуцију... Мени је 
сласт живота у томе да се непрестано налазим пред неком 
новом, неочекиваном ситуацијом...“ Без личног ауторитета, 
настојавао је да створи круг својих људи, да њиховом помоћу 
дође на власт и тако задовољи своје амбиције. И ако је сам 
феудалап, и по пореклу, и по васпитању, и по начину живота, 
око њега 'се ипак купе демократски, напредни елементи 
Маџарске (барон Хатван, јаши, Кери — осуђен недавно на 
смрт рали Тисиног убиства), већином Јевреји који му ласкају, 
и које он издржава. Већ пре светскога рата, та група око 
Карољија води слободоуман покрет у Маџарској и бори се 
против Тисе и његовог режима. Прокламацијом маџарске 
републике, ти људи долазе на врхунац своје моћи, но њихов 
успех је кратког века. Својом непромишљеном предајом 
власти у руке комуниста, Карољи је сам задао смртни ударац 
демократском покрету у Маџарској: изазвао је реакцију. Данас 
се он сунча тамо негде на обали јадрана. Описујући дога- 
ђаје од јесени 1918 до краја 1920, браћа Таро говоре нам о 
сусрету Карољија са командантом источне војске Франше 
Депереом у Београду, о Карољијевом предавању власти 
комунистима, о јеврејима-вођама комунистичког покрета и 
њиховом паду. И ту, каткад и нетачно, они виде сукоб између 
Маџара и јевреја. Ту идеју налазимо скоро на свакој 
страни књиге. 

Браћа Таро дала су занимљиву слику Маџарске. На 
жалост, њихова обавештења, црпена у главном из пристра- 
сних извора, великим делом су нетачна. Права књига о 


Маџарској није још написана. 
А. Г. АВАКУМОВИЋ. 

„Љубавнинци“, дубровачкакомедијаХМ века. 
-— Г. Др. Петар Карлић је пронашао ову досад непознату 
комедију међу рукописима Југословенске Академије; он јој је 
дао и наслов; он покушава да јој одреди и писца. — Садржај 
комедије је овај: Лукрецију, младу и лепу владику дуб- 
ровачку, воле старац Лаворе, млађи од њега учитељ 
Прокупио, и младић Фабрицио. Њихову љубав искориш- 
ћује паразит Интригало у друштву с Лукрецијином послугом, 
затим наведе љубавнике на серенаду, па од тога направи 
лакрдију, док Фабрицио сам не заврши ствар непосредном 
изјавом љубави. — Типови су из „учене комедије“ талијан- 
ске: учени педант, заљубљени старац, прождрљив слуга, 
итд.; слуге имају важну улогу, по истој врсти комедије. 
Иначе је то дело комедија ниже врсте. Г. Карлић прет- 
поставља да је то комедија Марина Држића. Докази су 
му за то ови: и Држићева комедија је „учена“, и Држић 
има талијанштине, и, најзад, хварски писац Бенетевић, који 
је знао за Држића, има у својој комедији Хваркињи једну 
сцену која се налази и у Љубовницима. Али је чудновато да 
се у овој потпуно очуваној комедији не налазе ствари 
које се и у окрњеним Држићевим комедијама налазе: ни 
пролог, ни белешка где је комедија играна. Нема ни других 
особина Држићевих: извесних шаблонских личности (Кото- 


рана), итд. Текст је критички издан. : 
СМ 


„Мртве Душе“. — И у време наше романтике, као и 
у доба „нових људи“, Н. В. Гогољ био је високо цењен у 
српској књижевности. Још 1859 Летопис је предлагао да се 
преведу све његове приче, а од шездесетих година оне се 
и преводе. У седамдесетим годинама Гогољ се чита готово 
више него иједан руски књижевник осим Чернишевског, и 
врши знатан утицај на готово најбоље наше приповедаче. 
Лаза Лазаревић је почео свој књижевни рад преводима 3 
Гогоља; њим се нарочито бави Милован Глишић; 07 око 
има више него једну црту Стеван Сремац. Његов одлични 
роман Мршве Душе, једно од дела која стално остају, поја- 
вио се код нас први пут 1871. Данас је тога издања нестало, 
и публика је с правом тражила да јој се приреди ново. 
Српска Књижевна Задруга сад је то учинила, издавши Мртве 
Душе као ХИП свеску свог Забавника. Али то није више оно 
старо дело. За подлогу новог издања узет је овог пута пот- 
пуни, од цензуре неокрњени текст, и додат му јен другисна 
жалост само фрагментарно очувани део, да читалац добије 
све што је Гогољ хтео и дао својим романом. Превод је 

радио до половине познати наш стари преводилац с руског 
Милован Глишић, а од друге половине, с новим партијама, 
Г-ца Станка Глишићева, са њима својственом савесношћу. У 
поплави романа са сталним проблемима сексуалне љубави и 
прељубе, ово велико и горко дело с дубљим човечанским 
питањима долази као потреба друштва и као нужда извесне 


реакције. 
Х. 


„Виј“ (од Гогоља. Са предговором Александра Блока. 
Превео Станислав Винавер). — Уметничка, али мало нехар- 
монична приповетка, састављена из хумористичног описа 
живота кијевских богослова и козачких простака, с једне 
стране, и фантастичне народне приче о вештици, с друге стргне. 
Књига је, због тог фантастичног елемента, препоручљива и 
за дечаке, изузимајући преводиочев предговор и тешко преве- 
дену похвалу Гогоља од руског песника Александра Блока, 
које ствари би биле збуњујуће за тај узраст. 

У преводу (као код многих преводилаца с руског), слич- 
ност језика је на доста места покварила чистоту српског 
језика. Уз то је преводилац претерао у „Гогољевском препе- 
вању Гогоља“, те је, чешће но што је потребно, правио 
песничку инверсију именице и придева. У преводу Блоковог 
предговара . преводилац је (да би очувао музику оригинала, 
изгледа) застранио сасвим; ту је: „сиња даљна“, место „плава 
даљина“, „сињави се“ м. „плави се“, „Русје“ м. „Русија“. 
Исти случај је и са преведеним местима из Мршвих Душа 
која је Блок цитирао у свом песничком напису о Гогсљу. 

У см. 

„Адолф“. — Славни роман Бенжамена Констана Адолф, 
који је пре петнаест година штампан у нашем листу, у пре- 
воду Г. Михаила Ђорђевића, изашао је сада у књизи, у 
издању књижаре „Напредак“ у Панчеву (с. 11Х--153, цена 
6.50 д.). Тај мали и савршено прости роман, написан пре 
више од сто година, чита се и данас с најживљим интересом, 
јер су у њему, с психолошком прецизношћу и продирношћу 
којима је тешко наћи равних, аналисане све фазе лаганог и 
сигурног умирања једне болне љубави, — властите љубави 
Бенжамена Констана с Г-ђом де Стал. Пред књигом је испрпан 
предговор преводиочев о необично занимљивој и сложеној 


ЛИЧНОСТИ пишчевој. 
ет 


„Новац“. — Књижара Г. С. Цвијановића издала је 
недавно, у преводу Г-ђе Јелисавете Марковић, Новац (у ори- 
гиналу Ј' Агташге), роман Пола Хервие-а. Новац је, веро- 


ватно, једно од најснажнијих дела модерног француског · 

романа; у њему су, с ретком оштрином и дубином опсерва- 
ције, смело, хладно и свирепо, описане нарави отменог света, 
који, под својом елегантном кором, крије толико сирове 
сексуалности, бруталних и чак злочиних радњи, и ниских 
осећања и идеја. Пол Хервие пише једним стилом тврдим и 
увијеним, врло тешким за превод; Г-ђа Марковић није успела 
да савлада те тешкоће, и њен превод је врло нетачан и рого- 
батан. У осталом, о том преводу, и поводом њега, биће 
опширно речи у једном од идућих бројева Српског Књи- 


жевног Гласника. 
сан: 


„Доконе мисли једног докоњака“. — Пријатна, 
лака, непретенциозна књижица Џероума К. Џероума Доконе 
мисли једног докоњака, угледала је света и код нас, у вештом 
преводу Др. Душана Шијана. Главна одлика ове књиге је све- 
жина и лакоћа неусиљеног хумора, која је довољна да одржи 
равнотежу приличном броју и сентименталних места. Хумор 
пак Џероума често је само у локалној боји, и за пуно разу- 
мевање његово потребно је познавање енглеског живота и 
Лондона. Преводилац се може само похвалити што је умео 
да одржи ту свежину, и да нам пружи првобитни хумор. 

А. В. 


„Будућност“. — Једна група млађих људи покренула 
је часопис Будућност, који ће излазити свакога 1и 5 у) 
месецу. Будућност обећава да ће посветити поглавито пажњу 
проучавању унутрашњих питања. Као што се из програма 
види, покретачи овога часописа са чисто демократским обе- 
лежјем, мисле нарочито се бавити, поред осталих, питањима 
о правилном извођењу аграрне реформе, уређењу чиновнич- 
кога и радничкога питања, о спровођењу здраве просветне 
и привредне политике, и политике народнога здравља. — 
Саобразно своме програму, Будућност доноси у своме првом 
броју чланке: „Демократија и здравље“ од нашега познатога 
хигиеничара Г. Хр. М. Јоксимовића, „Социјални значај и 
задатак наше демократије у садашњости“ од Г.П. Чубровића, 
„Аграрно питање после Устава“ од Г. С. Шећерова, „Админи- 
стративна подела земље“ од Г. В. Крстића, „Пад динара“ од 
Г. Д. Живаљевића, итд. Како су питања којима се Будућносш 
бави од првокласнога значаја, проучавајући их хладно и 
објективно лист ће свакако давати скромне прилоге за 


њихово свестраније упознавање и брже решавање. 
М. 


„Национализам“. — У врло добром преводу (БА. 
Барца објављен је у Загребу Национализам Р. Тагоре. Ово 
дело се састоји из три есеја: Национализам на Западу, 

Национализам у Јапану, и Национализам у Индији. У расправ- 
љању о национализму, Тагоре остаје веран својим раније 
израженим погледима на западну цивилизацију, којој замера 
да је сувише развила спољашњу активност о трошку уну- 
трашњег живота, егоистички рачун о трошку човечанске_ 
љубави и осећајности, и у опште жудњу за матеркиалним 
добрима огтрошку одушевљења за моралне идеале. Нација, 
овако како се схвата у земљама западне цивилизације, 
изгледа Тагори једна организација која нема другог циља до 
свога спољашњег успеха, који не облагорођава људе изнутра, 
и развија један колективни егоизам још безочнији и брутал- 
нији него што је лични егоизам. „Западњачки национализам“, 
вели Тагоре, „није вастао ради социалне сарадње, него је од 
почетка и до своје најдубље језгре прожет бојовним духоми 
тежњом за освајањима. Он је организацију силе развио до 
савршенства, но није развио никаква духовног идеализма“. 





ЧИТГУ ЈБ А: 


В. Г. Корољенко. — У Полтави је умро Владимир 
Галактионовић Корољенко, руски приповедач моји је тако 
често превођен на наш језик, последњи од важних представ- 
ника „књижевности народног правца“, која се тако бујно 
била развила у Русији 60-их и 70-их година 19 века. У 
његовој младости, државна апсолутна власт послала га је у 
прогонство, као некада Пушкина, Љермонтова, Тургењева, 
Достојевског, и толике друге, и он је читаве године провео 
у бескрајним пустињама, у леду и снегу, у дугом мраку мно- 
гомесечне поларне ноћи. Из Сибира се вратио са жељом да 
.„ служи несрећном и непросвећеном народу, и прва његова 
приповетка, Макаров сан, биће прожета искреном, меком 
љубављу за несрећне и сиромашне. За њом је дошао читав 
низ других, међу којима се нарочито истичу: пуна снаге и 
поезије Шума шуми, где је изнета тешка мбра крепосног 
права; У рђавом друшшву, једна од најлетших приповедака 
написаних за оплемењавање детиње душе; Без језика, где је 
описана постепена промена једног сељака, под силним ути- 
цајем слободе, у грађанина велике американске републике; 
психолошка приповетка Слепи музичар, где се у роману двају 
заљубљених отвара унутрашњи живот слепога, и где је 
широким и снажним потезима описана чаробна моћ музике 
над људским срцем. 1892, за време глади у Русији, Корољенко 
је, прожет неисцрпном љубављу и пожртвовањем, обишао 
напаћене крајеве, и донео с тог пута једну узбудљиву књигу 
опажања о простонародној средини и њеним страдањима. 

Али, сем добар књижевник, Корољенко је био и добар 
грађанин: жива буктиња народне савести, апостол слободе. 

Власници, Јован М. Јовановић и Владимир Лацковић. · 


СРАРО КОЈИ 


КЊИЖЕВНИ ГЛАСНИК 


НОВА СЕРИЈА, Књига У, Број 3. — 1 Фебруар, 1922. 


ХАНЗИ И ПОЛДИ. 


Не знам којим поводом причао ми је на Крфу др. Аца 
Ђуровић, санитетски мајор, ово нешто као приповетка. Доктор 
Аца је Ужичанин, веома висок, крупан, и кад закоракне у 
свом тешком и дугом шињелу с разваљеним, црвеним реве- 
рима и водоравним, тврдим еполетушкама, нико не би 
помислио да је резервни. Он има сав изглед пунокрвног 
српског вишег официра. Више монументалан но елегантан, 
више мрк но озбиљан, више другарски но љубазан. И у њему 
беше помешано оно домаћинско-старешинско с оним кићин- 
ским првог момка у колу. Али ма колико да би се намрштио 
и — цан-цан мамузама — одмеравао тако ветике кораке да се · 
чисто помало гегао, и ма да је тако јогунасто држао главу 
да се чинило као да је врат увукао међу дигнута рамена, 
ипак, чим би му пријатељ пришао, усне би му се ужички 
развукле, и он би поздрављао и заустављао оним протегнутим, 
ужичким поздравом који се одмах наставља у анегроту и 
причање. Имао је ванредан дар да из тона прелази У они 
да према томе на пречац мења црте и израз лица, а особито 
кад наиђе на слушача који све то прати са занимањем и 
уживањем као што сам био ја. ја сам се толико умео 
занети његовим причањем да бих сам себе ухватио како и 
сам с њим заједно синем или се смрачим, разрогачим се или 
лукаво зажмирим на једно око. 

Елем, тај исти, лепи доктор Аца, причао ми је тада ово: 

— Кад смо оно разбили Аустријанце на Руднику, добијем 


наредбу да преузмем болницу у Окружном Суду у Ваљеву. 
11 

Ти си и сам са својом јединицом прошао тада кроз Ваљево. 
Дакле не треба да ти описујем ону прљуштину, онај смрад — 
гад у ком су Аустријанци напустили Ваљево. Људи су већ 
с краја Пауна осетили тај непојмљиви, кужни задах. Ау 
самој вароши просто смо морали да зачепимо носеве. И 
улице и дворишта и собе, чак и оне у којима су официри 
становали, биле су препуне ђубрета и измета. Сви наши диви- 
зијски и пуковски возови, на хиљаде кола, данима су извла- 
чили наслагано, гњило смеће. Чак ни болница није била 
много почишћенија. Њу су ми предала четворица пред самим 
улазом на углу главне улице: један пуковски лекар и један 
помоћни лекар, у чину поручника, обојица пештански јевреји, 
и два медицинара, за које сам одмах по говору познао да су 
Бечлије. Прва двојица су били чисти и утегнути. Откантали 
су ми: да су остали по наредби своје претпостављене команде, 
и да као лекари, у смислу Женевске Конференције, имају 
право да им се оставе сабље и да по свршеном задатку, 7. |. 
кад и последњи њихов болесник и рањеник прездрави или 
умре, буду враћени у отаџбину. Ми-смо им сабље оставили, 
али на последње одговорио сам да о том немам никакво 
наређење. Они су се држали круто и званично, а Бечлије, 
бедне, маслене, поцепане и неизбријане, биле су усплахирене, 
готово уплашене као изгубљена деца. Кад сам их, истим 
бечким диалектом, запитао да ли су бечки ђаци, они сеу 
· исти мах препануто и срећно насмешише као пред строгим 
професором који је допустио себи једну досетку, потврдише 
у један глас, чисто фамилиарно: — О, ја, Негг З'абзаг2! ! — 
па се задовољно згледнуше. Приметио сам да су за време те 
сцене оба лекара остала непомично, не учествујући ни једним 
мигом у њој. 

Пошто сместа наредих велико чишћење и саставих 
домаћи ред и поделих улоге, посветих два дана опажању, да 
бих упознао своје људе и видео их на послу. Лекари су 
радили савесно и неуморно. Њихових рањеника и болесника 
беше око пет стотина, а придолазили су и наши. Ја сам имао 
крај себе само двојицу, капетана др-а Каленића и старог меди- 
цинара Рају. Радили смо много. Најзад већ трећи дан нису 
могли болесници бити потпуно одељени. Морао самиу 
„Њихове“ собе слати неколико наших, само, крај највеће 
амбиције пештанских лекара, нису наши никако хтели да их 


= Ханзи и Полди. 163 
Швабе лече. Др. Бигелмајер и др. Чаки су ми дола. и“ да 
се, с индигнацијом, туже на псовке којима их гађају наши 
војници из постеља, кад им приђу да их прегледају. (Чини 
се да су само псовке и позиве на обед разумевали.) Морао 
сам им растумачити да наши војници, истина, грдно псују, 
али никада не кољу жене и децу. Бечлије су се међутим мало 
чуле за прва два дана. Остали су онако запуштени као што 
су се предали, на посао су их стално морали звати; чим 
уграбе прилику, завуку се некуда и траже што да жваћу. 

Трећи дан ујутро позвао сам их све у своју канцеларију. 
Одао сам признање раду лекара, само сам им наредио да ми 
се сваки пут пријаве кад буду хтели, по свршеном послу, да 
изађу у шетњу. Није им било право, али су оћутали. А 
Бечлије сам строго узео на миндрос: Срамота је за бечку 
децу да иду тако поцепани и мусави. Ја ћу им набавити 
бензина да поваде мрље, колико је могуће, кројача да их 
покрпи, кад већ сами не умеју, и даћу им преобуке, нека се 
редовно пресвлаче, праље су у кући, а ако немају ни бријача 
ни пара, ја ћу им дати позајмице, па да ми се доведу у рел. 
Радити морају свом снагом, виде и сами да лекара нема 
довољно. Сваки дан ће на визите ићи са мном. Младићи су 
поцрвенели, збуњено су се смешили, а Пештанци су се тру- 
дили да не одаду своје задовољство; стога, позвавши их да 
писма за Аустрију предају мени на цензуру, ја их отпустим, 
а деране задржим. Понудим их да седну, наручим три коњака 
и три чаја, и почнем, сад већ колегиално, да их корим. Они 
су се сад већ храбрије смешили и извињавали. Говорили су 
о својим родитељима, о образовању, о својој потпуној пепрак- 
тичности, о потпуној моралној неспремности за овакав ратни 
напор и живот, готово су се исповедали са свом чувеном 
бечком простосрдачношћу. 

Они су били не само истих година, ма да је онај 
виши чинио утисак доста старијег, него су били чак и из 
истог кварта, из УЕаффа-а, ишли заједно у исти разред од 
забавишта до университета, где је онај мањи заостао с једним 
испитом. Тај исти, по имену Ханс Бергер фон Хулденег, омален, 
веома говорљив, живе мимике и грациозних покрета, с ман- 
гупски шареним очима и девојачки меким уснама око којих 
је вазда играо осмех, у исти мах несташан и скептичан, био 
је син саветника у Административном Суду, хофрата истог 

И. 

имена. Други је био висок, коштат, црвен и пегав Алеман, 
дуга, погнута врата и дуга, оштра носа, с разрезаном усном, 
с буљавим, водљикастим очима, без обрва и трепавица. 
Његов отац је био професор на клиници за унутрашње 
болести, познати доктор Леополд фон Курмајр. Овај његов 
син, који је носио исто име, био је много повученији у себе, 
ћутљив, недуховит; његова велика учтивост није имала ништа 
од Ханзлове поверљивости, и кад би Ханзи што отворено 
причао, по мало карикирајући и своју породицу и наставнике, 
Полди би (они су се тако међусобно звали) мени се бар 
чинило — погледом настојавао да некако „штимује“ развезени 
језик свога друга, пратио би га неким осмехом, као с висине, 
и као да је мени хтео да да на знање да Ханзла не треба 
сувише озбиљно сматрати. ја сам барем овако схватио њихов 
однос: Ханзи је лакомислен, размажен и бистар, лак Бечлија 
с неколико полуталената — већ исти дан сам сазнао да 
свира, пева и црта, нарочито карикатуре — а Полди је тежак, 
солидан, издржљив Шваба тиролског порекла; они су нераз- 
двојни пријатељи од детињства; Ханс је неопходан Леополду 
као разбибрига, а Леополд Хансу као ослонац и неке врсте 
ментор. Како је човек смешан кад уобрази да је при првом 
сусрету дословце прочитао нечију физиономију ! 

— Што се ви чудите, господине докторе, кад нас видите 
овако запуштенег Ми смо научили да се за нас стално неко 
брине, било родитељи, било држава, било друштво. Од јутра 
до мрака, у кући и ван куће, нама се дају готови прописи 
шта да чинимо, куда да кренемо, како да се понашамо, шта 
да мислимо. Препуштени као у рату, бар што се личног 
живота тиче, сами себи, у одсуству инстинката као сељаци 
што их имају, ми се не умемо снаћи у природи, ни ватре 
запалити, ни воде наћи, ни конац уденути у иглу. Сирота 
моја мамица, пала би у очајање кад бих ја само покушао да 
пришијем пуце, а кад би између два предавања дотрчао кући 
и затражио да што гризнем, она би завапила: — Ани, брже. 
једну „натуршницлу“, дете ће ми умрети од глади! — Да ме 
је видела како сам грицкао данима пресан кукуруз и зрна 
пасуља која сам нашао у џепу једног мртвог српског војника 
на Дебелом Брду! И онда, искрено говорећи, има извесне 
сласти у томе кад се може, уместо пазити на бразду угла- 
чаних панталона и на сјајност ноктију, прућити где било, ма 

у блато, да, баш у блато, онако, у пркос свих обзира, ува- 
љати се у свињарију. 

— На, на, Ханс, ти претерујеш, а зашто смо непрестано 
сањали о „Дијана“ купатилу и о кавани „Хабзбург“ 2 

— Ћути, Леополд, немојмо се лагати. Под њима смо 
разумевали мир, крај физичким напорима и рђавој храни. 
Иначе нам је још како годила та разбашкареност и разузу- 
реност. Коме се од нас не: 6 на при погледу на крваве нокте 
од туцаних ушију 2 

— Пфуј, Ханс! 

— Ето, видиш, тек што си спавао неколико дана у 
уредној постељи, и сада ти је већ и то пфуј! 

Сутрадан сам их водио собом при прегледу болесника, 
после рапорта. Те рапорте је требало да видиш. Уђем у 


седам и по у канцелару и наредим нареднику Милоју да 
улазе. Прво уђе санитетски пупшфирер „Корл“ с вилхелмов- 
ским брцима, укочи се и почне: Негг З!абђзатт, 1сћ тејде 
оећогзат5!... и реферише стање у швапској соби; за њим 


„Чес“, како је Милоје звао Чеха Јана, с лицем као избелели 
јапанац, који се који пут сроднички насмеши и пева и навија 
на неки међусловенски језик, да би му рапорт о чешкој сали 
био разумљивији; Пољак, Збишко, кривоног и као неки огру- 
бели Јан, остао је у строго војничким формама. С њим сам 
имао муке, нисам имао никаквог тумача, а нисам из начела 
хтео ни с њим немачки да говорим, тек смо се исгомагали 
на том језику кад већ никако није ишло. Иза њих улазе 
двојица. Мађар, црн, збијен, с печењешки јаким костима, са 
ситним, црним очима, увоштеним, растегнутим брцима. Он 
удари свом силином тврдих пета цокулу о цокулу, почне да 
виче затегнутих жила, не спуштајући глас: — Тбгазогуозиг 
јејетет а1455ап... И ма да ја у ствари говорим с Лалом 
који је као тумач ушао с њим и који њему поставља моја 
питања, он сматра Лалу за ваздух и одговара само мени. 
Најзад остаје Лала који сваки рапорт сврши тужбом што га 
„Србијанци“ зову Швабом и питањем кад ће већ једном ону 
неверију из „њине“ собе преместити, и оставити „наш свет“ 
насамо или са Сервијанцима заједно. „Јер фурт се свађајуи 
· потучеду.“ После тога пођемо у троје од болесника до 
болесника, као на клиници. Курмајр имао је, наравно, куди 
камо више знања и амбиције, гли мали Ханзи је брзо схватао 

што не зна, досећао се нечег што је некад површно научио, 
и имао је ванредну способност да се омили болеснику. 
Варирао је оно два: гсетак, смешним, дебелим, швапским 
језиком изговорених српских речи тако вешто, испомажући 
се мимиком, да се он споразумевао с нашим сиротим сеља- 
цима који воле ведрину и поверљивост. Кроз неколико дана 
је изјавио Ханзи да сам га понова одушевио за медецину, 
која му се у последње време већ огадила као поповски церг- 
мониал и, без сумње претерујући, уверавао ме је да је више 
научио свде од мене за неколико дана по за један читав 
семестар на клиници, где човек не може да прокрчи пут до 
професора од „штребера“. 

Већ други дан по првом рапорту они су ми дошли, 
чисти, преобучени и обријани. На Хансу се видело да се сија 
од промене као српско дете о Врбици. Несумњиво се про- 
лепшао. Но Леополду ни то није помогло. На против, чинило 
ми се као да је сада ружнији, као да му је сада ружноћа 
обнажена, све тешке и нескладне црте се испољише, док их 
је запуштеност ублажавала бедом. Пеге му се још јаче иста- 
коше, а кожица на доњем очном капку добила је неку бело- 
модру боју прераних стараца и личила је тануцкој, набраној 
ландри на водљикастом млеку. Пре саме визите они ми сваки 
предадоше писма за родитеље, али после визите замоли ме 
Ханс да опет уђе са мном у канцеларију, и ту, одмах на 
вратима, поцрвенео и збуњено трепћући очима, преда ми још 
једну карту. Мало застанем, преврнем је у прстима: обична 
аустријска војничка дописна карта; видим „РЕгашешт“ и насмешим 
се: — Добро, добро! — и бацим је на писаћи сто. 

= Извините, господине мајоре, али, молићу вас, турите 
је боље у џеп, и, молим вас, пошаљите је с осталим 
писмима ! 

— Хајде, хајде, нека буде! — турим је у шињел и 
изађем. Али тек што сам сишао са оно пар степеница, а под 
улазом Леополд, који ми одмах приђе онако климајући се, 
извади из џепа на грудима исту онаку карту и, озбиљно, 
усиљеним дубоким и мирним гласом, замоли ме да је понесем 
собом, да је изволим цензурисати и предати с осталима. 
Морао сам се уздржати да се не насмејем и да не начиним 
сувише зачуђено лице. Појави ми се мисао да се тиме упу- 
штам сувише у интимности, али слутећи нешто необично, и 

у суштини недужно, стрпам и ту карту, негледуш, у исти 
штаг, и одем до армије. 

Био сам нестрпељив и већ под капијом их извадим. 
Наравно, тачно сам слутио, адреса је била истоветна. Раз- 
лика је била само у том што је Ханс писао француски, 
једноставно, М-Пе бизн де Мајгишег, а Леополд: Носкиоћсе- 
рогепез Егашјет Апгизипе уоп Мат ег, леп, 5сћоепппе 
19. 1. 2. Ханс пише да је заробљен, али да је у болници на 
раду, да се добро осећа: шеф, један српски санитетски мајор, 
а бивши бечки ђак, веома је љубазан и колегиалан. Живи 
као у миру, много ради и учи (оћпе Зраз5!) и много мисли 
на Беч, на пријатеље, а највише на њу. Био би захвалан да 
му се и оча јави. Леополд пише готово исто, само вели, 
место „заробљен“, да је „остављен у болчица“; и њему је 
„сразмерно“ врло добро, шеф је веома „културан“, има 
„доста“ да се ради, „али то је корисно“. И он моли да му 
се јави она, „то би, у овим приликама, било веома племенито 
од ње“. Шаље своје поздраве и дубоко поштовање Господину 
Хофрату и Госпођи матери и њој самој. И потписао се 
целим именом, док је онај мали ставио само „Ханс“, адреса 
му је и онако на првој страни. Хм! Где су само писали они 
овог С писмима заједно, криомице; међутим искључено је 
да се при томе нису узајамно уходили. Него, дабогме, чине 
се невешти једно пред другим. Али шта је онда са другар- 
ством 2 И ствар ме поче силно занимати. 

Идући дан приметио сам да обојица тешко прикривају 
запету пажњу којом ишчекују извесне знаке у моме пона- 
шању, а видећи да се ја понашам непромењено, без икакве 
алузије или двосмислене речи и без и једног значајнијег 
осмеха, они се умирише и охрабрише. Само Ханс није крио 
своје топлије и оданије. погледе. Причини ми се да између 
себе мање говоре, и кад би се ословљавали и позивали на 
визите, рекли би једно другом „Ханс“ и „Леополд“, а никако 
Ханзи и Полди. 

Ујутро улазећи опет у болницу, сви лекари су ме доче- 
кали као увек у ходнику пред канцеларијом; упало ми је у 
очи да се Леополд упустио у, свакако стручан, разговор 
с доктором Бигелмајером, док је Ханс, нешто мало по страни, 
гледао кроз прозор у каљави снег. Ханс ме је некако зна- 
чајно погледао и као да се поклонио, на начин цивила, 

салутирајући. Позовем их опет све унутра на чај. Помало 
смо и „политизирали“. ја сам им саопштавао руске успехе 
у Карпатима, у које су они очигледно сумњали. Мађари су 
се, као Јевреји и франмасони, заклонили иза пацифистичког 
програма, Леополд је у свему видео енглеске интриге, а Ханс 
је био равнодушан према свој нашој дипломатији и стра- 
тегији. 

— А што сте се ви, колега Бергер, ућутали 2 — па 
погледам у Ханса. 

Он се трже, обли га румен и махну руком: 

— Он ми рече синоћ да сам у политици глуп! 


— Ко он 
— Господин Курмајр. 
— Господине Бергер, то је неозбиљно! — Леополд је 


био веома непријатно дирнут и блед. 

- Зашто неозбиљно2 Ти си ми синоћ казао да сам 
глуп што сам рекао да нећу ништа да знам о перипетијама 
рата, јер унапред знам шта ће бити крај, бар што се тиче 
краја. По нас ће бити свеједно: да ли је Немачка победила 
или Антанта, мислим по Аустро-Угарску. 

— Каго свеједно, како то мислите 2 

— Па га, за њу неће бити добро ни једно ни друго. У 
осталом, за нас Немце биће скоро исто тако свеједно. Нама 
ће, аустријанским Немцима, можда добро доћи баш да победи 
Антанта. Али ја сам глуп. — Ханс опет одмахне руком и 
кисело се осмехну, и опет ме погледа оним својим погледом 
који“ 'е као нешто хтео мени да присније саопшти. 

лако није његове речи схватио, односно намеру његових 
речи, али су оне произвеле мучан утисак. Разговор је обе- 
ћавао много, и мени је жао било што сам га због прегледа 
морао прекинути. 

Прегледај“у“-: једног новог болесника с великом ватром, 
рекнем Хансу д: стави диагнозу. Он му одмери пулс, окрете 
дланове, загледа се у њих и у груди болесникове, опази румене 


пеге и — промрљавши кроз зубе: — Можда ће господин 
Курмајр опет имати прилике да ме назове глупим ! ја мислим 
да је ово типичан пегави тифус. — Леополд се намршти и 


прогута реч, а ја потврдих Хансу диагнозу. 
Враћајући се с посла, Ханс је заостајао иза Леополда, 
као да је чекао да овај уђе у собу, па да остане са мном, 

и као да је чекао да га позовем. Пошто сам се ја учинио 
да ништа не примећујем, то, сиромах дечко, притрча најзад 
и поче да говори о новом писму родитељима, отежући прво 
слово, а у очима му играше сасвим друга мисао. 

— Добро, рекох, ја ћу и вечерас радити у канцеларији. 
Донесите ми га тада. 

Тачно у пет и по, кад иначе иду њих двоје у шетњу до 
Пећине и натраг, неко закуца на вратима. Ханс се појави, 
учини поздрав по војнички. одмах код врата, па кад ја викнух : 
— А, ви сте, колега! — он се насмеши, поклони и приђе. 
пружајући писмо. Ја га прихватим, а кад се он пољуља као 
да ће поћи али још не полазећи, ја му погледах у лице: — 
Хоћемо ли један чај, а, колега2 Седите! — Ханс као да је 
једва дочекао да одахне, седе не умејући ништа друго рећи 
до: — Хвала, хвала лепо ! 

— Па како сте, колега2 Знам да вам не може бити 
лако далеко од свих својих драгих, од кућне удобности; 
ипак, онако, према приликама 2 

— (О, господине мајоре, захваљујући вама, ја не бих 
ником пожелео пријатније ропство! Али, као што сте изво- 
лели казати и сами, тешко је тако далеко од куће, од својих, 
од вољених. Можда се у сваком минуту нешто судбоносно 
дешава с њима. Вести никакве од никога. Имао бих жељу 
да им непрестано пишем, гони ме нешто да водим дневник 
у ком бих о њима бележио све луде и сентименталне мисли, 
стид ме је тога. Ето, признаћу вам, желео сам да говорим 
с вама о њима, опростите ми ту бесмисленост. 

— Па имате земљака, чак и најужих. 

Ханс ме погледа у недоумици, па опет махну руком и 
као молећи за увиђавност: 

— Молим вас, господине мајоре! Ваљда не мислите 
озбиљно да се с оним Јудеомађарима може ико ко није 
њихов спријатељити2 А „он“ — „ег“ -—— то је чудна историја ! 

— Зар ви нисте најприснији другови из детињства 2 Ја 
сам заиста мислио... 

— (О, — па сави иронично крајеве од усана — били 
смо, т. ј. ја сам био њему искрен пријатељ и друг, кроза све 
детињство и дечаштво. Оно, и као дете осећао сам стално 
да између нас нешто стрчи. ја сам био вазда с-тузиаста, он 
вазда промишљен и уздржљив. Ја сам увек учествовао, у 

свим његовим душевним кризама, у колико ми их је пове- 
равао, он у мојима никада, или бар не онако као ја. Морам 
признати, лагао ме није, само није ништа саопштавао. И онда 
је наишло нешто што нас је дефинитивно раздвојило. Знате, 
господине докторе, — Ханс диже главу, погледа ме опет 
право у очи, а на лицу му се укочио блед осмех — годину 
дана до рата ми у опште нисмо говорили. Кад је избио рат, 
и кад смо мобилисани, онда нас је присилила једна личност 
да се измиримо. Ето, видите како је успела ! 

— Иста она која вас је и раздвојила 2 

— Не. Поводом ње смо се само раздвојили. Иста она. 

— А којој сте ви писали ону учтиву карту 2 

— Извините, господине докторе, не питам вас и немојте 
ми одговорити, само ћу да кажем: јесте она иста којој је 
писао и он. По свој прилици исто тако учтиво. 

— Али ипак мени се чини да сте ви цело време, до пре 
неколико дана, били одиста измирени између себе. 

— Чини се. Не знам ни сам како. Ваљда, под притиском 
ратних тегоба и одушевљења, под њеном сугестијом, која се 
одржавала слободном, непосредном везом с отаџбином и 
с њом, ми смо били своји; наш најличнији душевни живот, 
ваљда, био је заташкан, хипнотисан, умртвљен, не знам... 

— Не разумем ни ту вашу везу с том дамом, девојком, 
је лиг —— Ханс климну главом — ни то њено посредовање. 

Ханс мало застаде као у недоумици како да почне, па 
раскопча блузу и извуче из унутрашњег џепа једну слику и 
пружи ми је: — Допустите ! — Картон је већ био преломљен, 
а фотографија већ местимично излизана и посукнула од зноја, 
али је из младог, девојачког лика још увек одисала свежина. 
Лице округло, с много бечких рупица и на образима и на 
брадици, а у погледу, помешано, девојачки, сентиментални 
сан и шипаричко гаменство. Не види се, али се осећа да су 
јој очи голубасте и косе плаве, на слепим очима, по тадашњем 
начину, с два бидермајерска пужа од плетеница. Девојче од 
седамнаест година највише. Погледам слику, двапут-трипут, 
па у Ханса који је био румен и узбуђено се осмехивао. 

— Лепо дете! 


(Крај у идућем броју.) 
. ВЕЉКО ПЕТРОВИЋ. 

РЕКОНВАЛЕСЦЕНТИ. 
(Крај.) 

— Говори лакше, тако ти Бога, јер ако те чује стари 
телеграфиста, свиснуће на пречац од бола. 

Стари телеграфиста, први је хугиста у Србији, смежу- 
рани старац од осамдесет година, живе мошти у некој црвеној! 
блузи револуционара. Он болно јечи у кревету до пећи. 
Одушевљен борац из покрета седамдесетих година, после 
добровољац у ратовима за ослобођење пре четири деценије, 
кад је рањен и носи дубоки ожиљак на челу више левог ока, 
он је неким чудом избегао из земље. Сад је овде, утучен 
поразима отаџбине, и свечаним неким јецањем ноћу и преко 
целог дана декламује неразумљиве речи патриотског бола 
који га растрже. Огорчен, он се љути на реконвалесценте 
што са снагом која им још стоји на расположењу нису на 
фронту и прети страшном казном Божјом тој закржљалој 
деци својих другова (сретних што су склопили очи) која 
штеде своје бедне животе, имају још осмеха на уснама, поред 
свих несрећа, и не увиђају сав страхотни замашај грозне 
катастрофе. Кад настане жагор у павиљону, онда се он тресе 
у грозничавој дрхтавици, обузима га самртнички ропаци 
обнезнањује се. Тада је поред њега увек мала, мила сестра 
Роиџпа да га поврати из грча. И наслоњен на њено раме и 
докле га она милује својом пуначком, голом руком, он долази 
к себи, захваљује јој и понова јеца страшне оптужбе про- 
тиву бедне деце што су заборавила на Отаџбину. 

— Јест, јадни старац би свиснуо од мојих речи, зацело. 
Али ја га разумем. Он живи усамљен, заостао, потпуно сам, 
после свих својих давно умрлих другова, као одређен да 
види шта све раде они што су дошли после нестале изумрле 
генерације којој је припадао, као неумитна авет-контролор 
свега што се догађа без његовог учешћа, као сведок који 
ће причати својим друговима о свему што је преживео и 
видео после њих, а што није одобравао и због чега је исмеван 
од савременика. Јест, јадни, пргави и себични костур што се 
мучи јер га не разумеју наследници, а тражи да га негују 
као дете, јер хоће што дуже: да посматра срам ружнога доба 
што је настало. 

— Добро, потпуно је тако. Ти све објашњаваш, све 
разгледаш са свих страна, свакога разумеш, у сваког се 

увлачиш. Немам ја ништа против тога. Ама, хоћеш ли ми 
рећи, најзад, штогод о самом себи: да ли си себе разгледао, 
да ли себе разумеш, да ли себе можеш да објасниш. јест, 
зашто тако јетко говориш: шта је то с тобом, зашто си ти 
такав какав си2 

— Не разумем шта о себи имам да говорим. 


— Збиља не знаш Е онда ћу ти ја рећи, ја ћу те 


објаснити... Драги мој, оно што је сад из тебе говорило, 
то је... пази добро... то је љубомора, и ништа друго. 
Разумеш ли ме сад> Ти си једак, озлојеђен, ти си страшан 
зато што си љубоморан. Ти не би ни говорио да ниси љубо- 
моран. ја те познајем добро, ћуталицо. И онај Милосав бол- 
ничар, и Отаџбина, и овај старац хугиста, сви су ти нешто 
криви, јер си љубоморан. 

— Ти говориш којешта. 

— Не, не говорим ја којешта, него си ти бесан на 
сестру З!ерћепзоп, у коју си заљубљен на смрт, која ти је 
неко време давала повода, и која се сад окренула другоме 
кад се страст у теби разбуктала до беснила, до оне мере кад 
је човек готов да убија. 

— Не допуштам ти да ме тако блес... | 

— Не, не, не, не! Стани! Слушао сам те доста, сад си 
ти дужан мене да чујеш. Ти си мени све објаснио, сад ја 
хоћу тебе да објасним, љутио се ти колико хоћеш. Зар ти 
који тако разумно гледаш на све око себе, не видиш, болан, 
ништа кад је пред тобом женаг Зар си ти слеп кад сиу 
питању ти2... Видиш, ти си веровао да ће те она схватити, 
ценити, заволети лудо, као ти њу. Ти си мислио да је то 
нека душа, нека дубина; ти си се варао. јер ово весело, 
бујно створење, то је једна чела, драги мој. Јест, једна чела 
што би сваки цвет хтела да опроба. Ето баш сад зауставила 
се на оном лепом капетану забушанту, који, по теби, није 
достојан да прими топломер из њене руке, а коме она, своје- 
ручно, свакога јутра приноси кашичицу излишног лека дрхтавим, 
страсним уснама. Али француска је то крв, несрећниче, она 
је француског порекла, ти то и не знаш, а ја сам се распи- 
тао... Зауставила се и на теби, разуме се. Ама шта си ти 
мислио Ти си наивно веровао да ће она ту и остати, и 
готов с места да јој поклониш и живот, отворио си јој све 
из себе, из те ризнице чију дубину само ја познајем, тој 

несташној чели која сад само прозуји крај тебе и не сања 
да те је скрхала. Пази ти... ја тебе познајем боље него што 
ти познајеш овог старца што јечи, хугисту и патриоту. Није 
за тебе никад била сестра Зерћепзоп, сањалицо! Она је за 
мене, и не дао јој Бог да се случајно на мени заустави, ох, 
не би скоро потражила други, слађи цвет. 

Онда Љубишић нагло устаје, јер неће више да слуша, 
узима љутито књигу с полице, и после, испружен на кревету, 
напорно дише, док се његов пријатељ протеже снажно, доте- 
рује своју гргураву косу и иронично се смеши. 


А ту, баш уз њих, потпоручник коњички, млад, црно- 
мањаст трговац из паланке, започео Капамаџијину школу у 
Бечу па га рат помео, раздрагана лица показује фотографију 
своје жене Цвијовићу капетану, учитељу из свога краја, а 
овде до његовог кревета. 

—- Видиш, и ја могадо. да се оженим у Београд. Мој 
отац ради с прве фирме, с гросисти. Али куд ћеш, Бога ти, 
куд смеш2 Док је младо, љуби се с ђаци, па зар половно да 
гу узмем на цел век 2 Други нека гу узме, од мен далеко ги 
лепа кућа. Овако... гледај гу, молим те... Чисто патриар- 
хално, што кажу научевњаци. Знам гу од оволицно. Татко 
строг, мајка строга, не мож' да мрдне. Још фалило фереџу 
да ги набију. Па наивно, бре, па стидно, ништа не зна. 

— И код мене је тако, само потенцирано, вели учитељ 
и гута фотографију пуне, младе жене сељачког изгледа. 
Учитељ је нестрпљив и хтео би много да говори. Узгред 
напомиње да је врло начитан и страни изрази навиру му 
тако рећи против воље. 

— Кажем ти, Бога ти, стидно, па поред њу срамујем 
се и сам. Дођем тако кући на осуство, кад бесмо у Србију, 
повечерамо сас татка и мајку, проџакамо о моје муке, борбе 
и штрапаци, па ајд на легање. Кад там, Бога ти, њу срам, 
мен. срам. Части ми, бре, тако ми Бога, и мен' па уфатио 
неки срам. Те пи једну кафу, па опет џакање, те пи другу 
кафу, те дуван, те јабуке, те слатко, све обилази жена кисела 
к'о киша око Крагујевац. Па ме нуди: „дед“, вели, „пробај 
ово од дуњу, ово од шипурци, ово од смокву“. Неко фино, 
знаш, слатко, модерно, све сама својеручно кувала. Ама 
"оће да сване, а ништа. Часна жена, Бога ти, смерна, увиђавна. 

— Ту особину ја познајем у тоталитету, прекида га нестрп- 
љиво и прави се важан учитељ. Код мене је то исто тако, само 
што је моја жена много више еманципована ... Бога ти љубим, 
дођем ја тако кући љут, а она само трепће. Трепери као лист, 
што рекао Ђуро Јакшић, наш највећи песник, а био је учитељ. 
Кажем ти, нема то код мене. Па мораш, бре, жену тако: ако 
не држиш, оде бестрага. Вентилирао сам ја то са свију страна. 

— је ли, је л сви учитељи тако пљујете по патос 2 

— Не, не, само сељачки, кида се пуковник кога енер- 
вира што учитељ Цвијовић пљује по патосу. 

— ја сам имао једног ујку, тако учитељ као ти, па све 
пљуваше по патос, а моја мајка, чиста женска, знаш, па се 
љути, Бога ти, љути и све га пцује. Него, кажем ти, таку 
жену ти мен. дај ко моја што је. Једаред, Бога ти,... слушај 
ово да ти причам. Одем у Београд за еспап, неку меку робу 
да узмем, знаш. Па друство, знаш како је кад се сортира, 
све млади људи. „Ајде“, каже, „на Булевару да идемо“. Ајде, 
де, реко', баш на Булевар, неће ме поједу. Па там,, удри на 
неки ликери, коњаци, па шампањци, па после пола ноћ 
„Ајде“, вели, „женске да потражимо“. „Ама какве женске“ 
бре, људи, ожењен сам човек. Оставите се ви мен !“ „јок““ 
вели, „море ко | те пита жењен ли си, ајде сас нас“. Да ти 
дуго не причам — награбусим ти ја. Леле, шта ћу садг 
Мисли, мисли, окрени, обрни, седнем си на воз, па кући. 
Ајде, реко, тешим се уз пут, коњаник сам, а је ли има 
коњаник да је без тој следовање2 Кад кући, затекнем гу 
крај шпорет, прави неки уштипци да ме обрга-ује. ја се 
намрштим, па дођем код. тигањ и шчепам један од они 
уштипци. Кад она: „Немој“, каже, „болан да квариш ручак“. 
А ја ти подвикнем: „Шта, жена да ми соли памет2 Ко је 
газда у овој кућу 2“ Па си ућутим, и месец дана, нећеш ми 
верујеш, не говорим с њом. Бре моли ме, бре куми, клечи, 
преклиње, па она, па мајка, па сви редом, јок: ја само ћутим 
(а плаче ми се) и лечим ствар. После одем у Београд за 
сваку сигурност. А отуд кад дођо", па кад гу дофати, па кад 
гу стего,, бре — плакала је, само суза сузу стиже, нећеш 
ми верујеш. Тако се измир'мо и од тад, фала Богу, лепо ! 

— Све је у интенсивном лечењу, даје своје завршно 
мишљење учитељ, па се после разговор наставља у поверењу, 
сасвим тихо, шапутањем... 

У павиљону шестом има две обичне плехане пећи. Поред 
једне тресе се и цвокоће зубима у наслоњачи први хугиста, 
кога је опет спопао патриотски грч, и мала сестра Рошпа 
умирује га нежно. А око оне пећи, у другом крају, сакупили 
се реконвалесценти око адвоката-поручника што са говор- 
ничком позом исказује своје мишљење о Немцима, које мрзи, 
па о Французима, које воли, и тако по реду о савезницима. 

— Немац је апарат, господо, ништа друго. Он ради како 
хоће онај коме је потчинио своју вољу, али никад сам нити 
мисли нити ради. Он је мегаломан, болује од ас те дез 
отапдешт5, и он је бездушан као нико, најбездушнији створ 
под небом. Довољно вам је то: да један сам Немац може 
одједанпут уништити пет стотина људских живота, па да се, 
после тога, осим задовољства, друго осећање у њему не 
јави. Посада једног немачког сумарена од неколико људи 
топи лађу са хиљаду људских живота, и после тога дивљачки 
ужива у ужасном призору. А ја сумњам да би цео наш народ 
могао лиферовати посаду за цигло један сумарен: сваки би 
се од нас отресао овакве дужности, па ево кажите ! 

— Тако је, тако, нема говора. 

— Нема, господо, бездушнијег народа од немачког. Немац 
је бесно псето Европе. У свом беснилу он је кидао и дечје 
месо. И ако се овој накази не би могло до'акати у том 
смислу да буде убијена, онда она мора добити бар свој 
Пастеров Завод да се у њему лечи од беснила. — Француз 
је друго, Француз је човек. И кад кажем Француз, ја ипак 
видим једног човека, самог за себе, једно самостално биће. 
На против, кад кажем Немац, одмах имам представу постро- 
јене војске, видим огромну поворку по концу поређаних 
глава, са истим изразом, сличне једна другој, једнаке једна 
с другом, видим све очи што гледају само у једну тачку и 
мозгове што имају само једну мисао. Француз слуша и 
извршује наређење, али се у исто време и пита, док Немац 
само слуша и извршује наређење. Француз се пита о ономе 
што има да ради и зна шта ради; Немац не пита ништа, а 
не зна шта ради. Француз је храбар, осетљив, човечан, духовит, 
штедљив; истина хвалиша, брбљивац, разуздан, блазиран, 
експлоататор и оговорџија. У овом рату он је храбар, један 
од најхрабријих међу народима што се боре: храбар -да 
умре, храбар да се одбрани, храбар да се не осрамоти, 

храбар да се о његовој храбрости говори, храбар да заштити 
да би се тиме хвалио. За своју храброст Француз је највише 
снаге нашао у својој прошлости. 

— је л то неко предавање, топзјеиг 1' амоса 2 — питају 
реконвалесценти што приступају. 

— Не, господо, почели смо... па тако... Француз се 
поноси својом историјом, која је славна, и зато је храбар. 
Имао је славне претке, као и ми, и није хтео да буде гори 
од њих. И свестан како важно место заузима Француска у 
Европи, он је храбар да је не понизи и доведе у питање њен 
положај у будућности. И он, најзад, гине да би доказао 
Немцу како није ривал за потцењивање, већ да му је дора- 
стао. И зато што постоје трећи који га посматрају, он је дао 
тахитит своје снаге. За њега и његову акцију публика је 
сопаШо те дџиа поп. Он хоће за сваки свој поступак оцену, 
иначе не би ни радио. ја увек мислим на Француза Трајка, 
не говорим о онима горе. Он је несталан, то је истина. Данас 
пажљив, сутра није. Има међу нама официра који о Фран- 
цузима говоре рђаво само зато што их неки шофер данас 
прими на сво: аутомобил, а сутра неће: смеје вам се док за 
њим трчите. Треба бити правичан. И још нешто: њему је 
страст да говори за. леђима, да шапне у поверењу. Тако је 
много што шта неповољно о нама шануо у поверењу, па смо 
то сазнали, и то нас љути. — Француз, интелигенат, има 
једну особину коју скрупулозно испуњава, а то је: да хвали 
на сва уста своју земљу и свој народ. јел те, нешто сасвим 
супротно намаг Он се топи кад пред странцем говори о 
Француској и труди се свом силом да докаже како је његов 
народ први у свету... хиљаду пута слушали смо их сви кад 
тврде како су на Марни спречили слом савезника, а на Вер- 
дену условили победу. ја и не помишљам ма шта да спорим, 
само кажем: како они знају да инсистирају на овим тврђе- 
њима, како хоће да ово улију свима, те да цео свет то 
научи на памет. Они увек, и у безброј прилика, понављају 
својим савезницима и подвлаче свој улог и све што су учинили 
са своје стране у заједничкој борби. Они на најмању ситницу 
нису допринели а да то није нотирано. Далеко су они да се 
држе онога: да не зна левица што даје десница. На против, они 
баш хоће да се добро утуви оно што су они дали. — Француз 
је републиканац, али није одушевљен за републику. 

— Како 2 Он се одушевљено борио баш... 

— Он се борио за Француску, а републиканац је зато 
што је република ретка ствар у Европи. Да је Европа репу- 
бликанска, сумњам да се он не би вратио на монархију. Он 
још гледа монарха као у ретку звер, као у нешто необично. 
Гледао сам на Крфу: поломе ноге и вратове да виде вла- 
даоца и да га поздраве. Блажени су ако их је угледао и 
отпоздравио, и немају речи, после тога, да се нахвале његове 
интелигенције, коју су му прочитали из очију док је јурио 
аутомобилом, отменог држања, јунаштва, и шта ти ја знам. 
А онога дана кад су примили наше декорације, ја сам имао 
утисак који ме не вара: да би сви до једног изгинули на 
једну реч онога од кога су декорисани. 

— То је интересантно. 

— А јел те, шта мислите о Енглезима 2 

— Енглез је душеван, болећив, и према томе отмен. Он 
има једну сјајну особину коју Француз нема, он је доследан. 
"Енглез је хладан, т. |. хладнокрван, поносит, скроман и при- 
лично приглуп. Он мисли врло споро. Наш минут, његов 
дан; наш дан, његов месец. Много им треба да нас упознају. 
Засад они нас жале као што сажаљевају црвенокошце или 
ма кога ко је потиштен и несрећан. Шта их се тиче наша 
изузетна судбина! Њима је доста да знају да патимо и хоће 
да нам ублаже судбину. 

— А Грк А Грк Како мислите о Грцима 2 

— У овом европском друштву народа што се крваве, 
овако неутралан Грк, то је кокота међу снажним мушкарцима, 
једна епгејепше која је, својим уценама, одавно престала да 
буде. привлачна. Али, пре свега, он је физички дегенерик. 
Физиолошки, Грк је сарага-човек. Мртвачка глава у модро- 
црној кожи, са две „шпенадле“ на наусницама, то је тип 
грчке главе исушене, безизразне, бескрвне. Као колеричан 
леш, сав је црн и спарушен. Кад човек посматра Грка, види 
како и нација стари и изумире. 

— Али то је претерано, господине. Не треба допустити... 

— Кад гледам Грка, господине, онда осећам одушевљење 
за своју расу, као кад девојка истински осећа срећу што је 
млада, лепа и невина. Физички закржљао, он је изгубио 
особине здравога духа, он је кукавица. Кад пролази поред 
нас, обара очи, не може да издржи наш поглед. 

— Он је наш савезник и није лепо... 

— О њему као савезнику могла би се написати књига, 
коју би требало завршити овим речима: Сваки је његов 
савезник дужан два пута више мрзети Грка него ли свога 
непријатеља. 

— Скандал ! 

— Господо, Грк, то није нација, то је професија. Он је 
бездушан. Он је најодвраткији тип једног маторог јеврејина 
који је једном ногом у гробу, а коме је једина мисао ћемер. 

— То је само ваше мишљење. 

-— Он је исисао последње наше материалне остатке, 
без милости, онда кад смо полумртви и посустали стигли до 
његове куће пуне свега. Французи имају реч роп која је 
скована за Грка. Господо, на вратима Грчке треба да стоји: 
Земља ропз-а. Али ја изузимам жене. Гркиње су дивне. Ето 
вам моје оптужбе а моје одбране. Награду не тражим. 

— Још само ово, још само ово: довршите о Гркињама ! 

= Гркиње 2 Гркиње су божанствене, Гркиње су анђели. 
И кад помислим да грипадају оним дегенерисаним ђаволима, 
ништа ме не би тако обрадовало као, рат с Грцима. Хтео 
бих да им отмем све жене, да изумру, бедници ниједни. Тај 
ратни плен пренели бисмо у Србију, јгр чујем да су већину 
наших запленили други. Али никакво то није чудо, господо. 
Јер се у рату част жртвује исто онако лако као и жавоти. 
Ко би још тврдио да је теже дати пољубац или тако што 
него ли главу 2 Јер и жене су хтеле да буду храбре у овом 
страшном рату, а рат, у крајњем закључку, то је сеоба жена, то 
је размена жена. Ето вам, дакле: па счасћег ја Тјетте ! 

Што се мене тиче, ја сам смртно заљубљен у једну 
Гркињу на Крфу, жену славног једног зубног лекара, |герма- 
нофила. Док сам бис на том дивном острву, повадио ми је 
све зубе доње вилице; сад сам тражио боловање да тамо 
оставим и све зубе своје горње вилице (Хвала Богу што 


човек има две вилице !), а ја сам адвокат, и моји зуби то су 


моји капитали. Ето колика је моја љубав за Гркиње. Награду 
не тражим. 
— Живеле Гркиње, живеле Гркиње! Живео говорник ! 
И усред овог живог, бурног и веселог жагора који настаје, 
појављује се сестра Зтерћепзоп и журно пролази кроз павиљон 
са црним мачетом испод шала. А кад затвори супротна врата 

и изгуби се, онда се млазеви похотљиве паре још вију по 
павиљону и дрхте ноздрве и пуцају зглавкови кошчатих руку 
реконвалесцената што се сладострасно протежу поред усијане 
плехане пећи, и саме пун: неке дражесне страсти... 

Онда капетан Фикус објављује да је готова вечера и 
прича шта је све видео у трећем павиљону за операције : 

— Студенту Ђури, добровољцу из Јадра, одсекли десну 
ногу испод колена и још се није освестио, а ја га питам: 
„Како ти је, Ђуро 2“ „Нешто ми, вели, фали, али добро је, 
хвала Богу.“ Страшни су доктори, господо, прави су касапи. 
Капетан један рањен у руку, па му пролази доктор,гледа и каже : 
„Фик, господине капетане!“ И показује му докле тачно има 
да се сече.. А капетан слеже оним здравим раменом и вели: 
„Па сеците, докторе, кад се мора“... Има поп један, сад га 
донели у носилима, рањен кроз кичму, а Тешовићу капетану 
ваде десно око. ; 

— А ко то кука, ко то кука 2 

= То је сељанха једна из Макова, тешко рањена шрап- 
нелом, и ту јој деца, па јој оперишу главу. Грозни су доктори. 
Лупају чекић:м по лобањи као звекиром у капију... 

И један по један, одлазе реконвалесценти на вечеру 
замишљени. 

·.. Па се после вечере павиљон спрема на спавање. 
Збацују се блузе и чакшире и нестаје редом једна по једна 
бела прилика. испод покривача који се подвлаче под рамена 
и савијају око ногу да не дува. Унутра све више умире тихи 
жагор и све већа тишина осваја, па се жуборење лимених 
олукл све боље чује, и како са стреја цуре млазеви, и све 
више седам црних павиљона тону у глибу. А уврнуте су 
свуда светиљке па чкиље, и ножеви се крвави одмарају што 
су секли ноге и руке. | 

Само је докторова соба у одвојеном павиљону још 
осветљена и дежурна М:з5 Рошпа је код њега. Мала, вижљаста, 
анђелска Миз5 Рошпд, са златним коврџицама на врату и 
заобљеним својим трбухом у коме нов живот један спрема 
се. Па пуцкара плехана пећ живо и бела је као снег постеља 
докторова распремљена, а на њој припијени седе они једно 
уз друго и њене фине мале руке су у његовим. Ох, узалуд 
је сва брига његова, јер га М:зз Роџпа уверава: да сем 
љубави од њега нишга не жели и, слободан свих обавеза 


1! 2. 

што га узнемирују, нека је добар само да је и даље воли 
као досад. Јест, ништа друго од њега не тражи мала, несе- 
бична М155 Роипа, нека се не боји и не узнемирава. И љуби 
му руменим и врелих уснама чело које се ведри. А кад се 
растану, 0, нов живот који ће. доћи испуниће њен, сав од 
слатких успомена на необичну љубав ову у црном павиљону, 
у коме је она била срећна кад су сви други патили, где је 
она рај свој пронашла у понору најстрашнијег пакла. 

— Уез, ту дагпо. Ргау, бенеџе те. Апа ауе ту омп ћоре!. 

... А у павиљону шестом потпун мир је већ, само попац 
косадно шкрипи међу дрвима код пећи и болничар је, на 
прстима, последњи пут прошао кроз собу. Мили тако бес- 
крајна ноћ оловна л све је више ваздух згуснут и мрак, и 
све се жешће бори мозак један са собом самим. Тамо до 
стуба, један човек што не спава сазнао је прексиноћ о смрти 
своје жене: 

А мрак и ноћ увеличавају несрећу и чине је црњом, 
страшнијом. Као да у црнини ноћи стоји она сасвим сама 
пред човеком, та несрећа, као бела авет, која тамни јутром 
кад је он гледа с прикупљеном снагом, одморен и окружен 
људима, на светлости која открива нове наде, кад је лакше 
поднети сваки бол. „Треба издржати само до сутра, ето тако 
неколико дана, и онда ћу бити спасен.“ А синоћ је полугласно 
неко казао: „Видео сам осмејак један муњевит на његовом 
лицу, тако рећи у тренутку примљене вести о несрећи“. Лежи 
тако. капетан Ђорић и подсећи се тренутка кад је сазнао 
страшну вест. Тада му се наједапут учинило као да се све 
око њега завртело около, у неком чудном нечујном вихору 
и усред неког језивог каламбура што му је на мах испунио 
главу као да је неко рекао: Капетане, пазите, будите при- 
себни, сад је потребно да будете присебни кад вам ово кажем: 
ви сте мртав, умрли сте овог секунда, умрли сте, умрли сте, 
јест, ви сте умрли“. Такав је тачно био први утисак. И обне- 
знањен тако, коракнуо је несвесно и повео се, па је механички 
узео цигарету и упалио. Тада гаје први дим што је повукао 
на мах освестио. Добро! То је други тренутак. И прва мисао 
била је: „Жив сам; дакле, добро је.“ Онда се осмехнуо. Онда 
се, ваљда, осмехнуо, и то су приметили. „Колико је једно и 
заједничко био онај живот што се угасио и мој живот, 


! Јест, мили мој. Молим те да ми то верујеш. А ја имам своју наду. 

колико су они били проткани, доказ је оно прво осећање 
првог тренутка; а како је снажан инстинкт самоодржања, 
доказ је онај осмејак. „Само кад сам жив, све ћу друго 
лако“ — тако је заиста нешто проговорило у ојађеној 
овој души. | 

И док се капетан Борић напреже да поврати власт над 
мислима, павиљон у велико спава, дише: 

— Ххххх... пфф... хххк... пффф... пф... пф... хуууј... 

„Али шта значи оно: све ћу друго лако2 Значи ли: да 
ћу олако преболети ону смрт... оно је туђа смрт... Не туђа, 
оно је моја сопствена смрт, и крај мојих нада и планова и 
комбинација. И зашто бих ја сад натраг у земљу... Али о 
неком новом плану мислио сам јуче: радити на науци, или 
тако шта. Али је то бедна, ужасна утеха. А људи нису осудили 
свој егоизам у мери у којој заслужује и, ето, навикли су да 
се гнушају над стварима неупоредљиво опростивијим. Јер шта 
значи ова мој: утеха, неисказано себична, одвратна, злочи- 
начка утеха2 Зар ја нисам бољи од многих људи своје 
интелектуалне висине и васпитања 2 Зар сам једанпут поми- 
шљао да се опростим живота зато што ме је смртно при- 
тискала бездушност оних у чијим смо рукама, њихов цинизам, 
њихова лакоумност и њихов егоизам 2 Па ипак, зар и мој 
егоизам није исто онако бескрајно дубок, необуздан, ужасно 
одвратанг Колико јуче сазнао сам о својој несрећи, која је 
скоро сасвим уништила разлог моје радости и наде за повратак 
у отаџбину. А чим сам то сазнао, ја сам почео радити онај 
други, нов план живота, чијем остварењу иде баш на руку 
ово стање у коме смо — настављање живота ван отаџбине. 
И још јуче, ето, осетио сам потајну неку жељу да се рат 
настави. Сваки знак који ми сад говори о изгледу на повратак 
у земљу, непријатан ми је, и на радост ових око мене, коју 
изазива њихова нада на скоро виђење са својима, гледам ја 
сад са извесне злобне стране... Људи, има ли шта ужа- 
сније него што је сад ова моја потајна жеља2 ја пре- 
лазим, са једним тако злурадом осећањем у срцу, преко 
пропасти и патњи милиона само зато што желим да се мој 
план оствари. 

А павиљон у велико спава: 

— Ххххк... пфф... -ххххк... пф... каха, каха, пффеф... 
ЗОНЕ: А а пирг 

Али стани, размисли, прибери се, охраби се, ево. Шта 
Могу ли издржати овај бол; могу ли... Зар могу пристати 
на ону утехуг2 Радити на науци. Да ли је у томе ствар 2 
Умрла ми је жена, је лтог Једна је жена умрла. Ах, али 
та жена што је умрла, то је моја жена, један огроман део 
мене је у њој, то сам донекле ја умро. Па шта, ти ниси 
једини. И сви су јачи него ти, ти највећа слаботиња, само 


ти. Па лепо, има друга жена... Заиста, има друга жена 
Ала је то срамно тако брзо мислити на то, ала је то нечасно. 
Друга жена !... И живот још може ти пружити сласти. Какве 2... 


још једну нову љубав и прву брачну ноћ, на пример, и све 
из почетка... и потпуно другу жену голу, и сву сласт дра- 
жесне необавештености једне нове жене, и... Ала је то 
срамно, ала је то срамно и гадно. Човек! Човек што у нај- 
већој жалости, да би је издржао и да би се умирио, ето 
пристаје и на утехе које су тако стидне... 

Па устаје капетан Ђорић јер не може да одоли срамним 
мислима, и са лактовима на коленима седи на свом кревету, 
покрива лице рукама, скрушепо, дубоко уздише, и тако 
остаје сагнуте главе дуго, целу ноћ. Плаче... 


А тамо у левом углу пробудио се већ пуковник, седи 
и маше енергично вратом на лево и на десно. Он се, веселник, 
увек први буди. 

И са грана жалосно капље, а са кровова тече прљава 
вода, и капи стално добују по црном крову од смолеим 
засипају, прскају и мију прозоре који се већ беласају. Свиће... 
Пораниле неке ноге, пљаскају по барама, напољу, око пави- 
љона, а унутра врућа телеса отпочињу да се протежу но 
креветима што шкрипе. 

Па се рогуши једно државно црно ћебе, преко пута 
пуковника, и зева задовољно и блажено огромна риђа глава. 

— Је ли, ама чујеш, друже ! 

— Умук'о да Бог да! 

— Батали клетву, реци ми, одговори ми кад те питам: 
Зашто жаба нема репг И, друго питање: јеси ли мислио 
ноћас на оно, знаш 2 

Па се широко и снажно протеже риђи потпуковник. 


ДРАГИША ВАСИЋ. 


РИБАР. 


Онда кад мојој ће руци 
Отешчати сидро и весло, 
ПИ мени, у љуљању лађе, 
Кољено буде се тресло, — 


Рећ ћу: „О Звијездо мора ! 

О Сунце сврх нашијех жала ! 
За мрежу, сад пуну, сад празну, 
За вршу... нек теби је хвала. 


Од чеса ја живљах, то волим 
Највише... јер сви моји дани 
У стварма су тима: сва радост 
И туга, све наде и сани“. 


Па у храм ћу поћи полако 
Госпе нам од Свих Милости; 
И пред ноге метнут ћу њене 
Удице, повраз и ости. 
ВЛАДИМИР НАЗОР. 


СУ БЕРИ А. 


Дубоко, у светишту тајну 
Мог срца, у најчишћој мезгри 
Мог жиља, у велу ми сјајну 
Свих сања, у бића ми језгри, 


ја те, ко најслађу тајну, 
Кроз облике свих својих м јена, 

Свеђ носим, а пречисту, бајну, 
Сам не знам од којих времена. 


О ти, коју не виђех никад, 
А знам те!... При зелену плоту, 
Још млад, ил на прашљивој цести, 


Већ погнут и стар, хоћу л' икад 
Дивну те напокон срести 2 
И кадг И у којем животу 2 
ВЛАДИМИР НАЗОР. 





ИЛУСТРАЦИЈА. 


Урлик над пољима и над горама, 
шака у сопствене груди. 
— Ноћ са својим морама, 
а у даљини људи. — 


Глува небеса се црне. 
Никога иза мене. 
Од страве шума трне. 
Облаци се румене. 


Губи се вапај очаја 
над људским друмовима: 
немам ни дома ни ноћаја 
ни крова својим снима. 


— Божанствена празнина 
Света над мојом сенком ! — 
Богове покрива тмина, 

Свет жалост за доменком. 


ТИН УЈЕВИЋ. 


СТИХОВИ МЕЛУЗИНИ. 


Узвишена мајко мојег слатког зла, 
нек ми просте твоје златно-жуте косе, 
и те лаке ноге што те цестом носе: 
писмено ти јављам конац мога сна. 


Свршено је за ме (барем овај пут), 
јер у дроњку трула тела болеснога 

не проносим више старинскога · Бога 
к'о икону свету за домаћи кут. 


У тишини примам свој дубоки пад; 
већ ми неће дати ни строге Бастиље, 
нити Трапезунти, ни сјајне Кастиље, 
мир што дава гроб и црне земље хлад. 


Одложићу данас тај уморни труп 
усред влажне груде, поред винограда, 
где се у пијанству заборава свлада 
јад од себе сама као припев туп; 


а дахлију, живи, немирисав цвет 
што га теби шиљах заљубљен у кити, 
милосрдном руком, рабо божја, хити 
уснулу Индијцу благо на кревет. 
тин УЈЕВИЋ. 





О МОЛИЕРУ.! 


Госпође и Господо, 


Г. Морис Доне, даровити француски драматичар, члан 
Француске Академије, почео је своја предавања о Молиеру 
овим речима: — „Имам да вам говорим о Молиеру. Кад 
помислим да ја имам да вам кажем своје мишљење о том 
врло великом писцу данас, 1 фебруара 1911 године, после 
Боалоа који га је лично познавао, после Волтера, после 
Сент-Бева, после Жила Леметра, мени самом моје предузеће 
изгледа претерано нескромно; и ја сам не бих никад поми- 
слио да га се латим. Међутим, на ту мисао су пали пријатељи 
оваквих јавних предавања: на њихово срдачно наваљивање, 
и зато што немам своје воље, ја сам пристао“. 

ја могу дословце то исто да кажем; и то ће посведо- 
чити они који су ми учинили част да ме на тај посао позову. 
ја сам, у осталом, у још горем положају од Г. Донеа, јер 
имам горњој листи да додам и његово име, и немам, као он, 
десет предавања на расположењу, но једно. Какав ћу начин 
наћи да у пригодном и кратком предавању, на дан триста- 
годишњице Молиерова рођења, кажем своје мишљење о 
великом француском комедиографу, без сувише досаде по 
вас Предавања нису увек врло занимљива, а ја желим да 
вас задржим што је мање могућно. 

Широм света је познато да је Молиер највећи песник 
комичар као што је Шекспир највећи песник трагичар. јед- 
нога дана Луј ХМ упитао је највећег критичара свога доба, 
Боалоа, који је највећи писац међу великим писцима који 
су били част Француске за време његове владе, и Боало му 
је одговорио без устезања: „Господару, — Молиер!“ Лафонтен, 
добар судија, вели у надгробном натпису за Молиера: „У 

! Предавање држано у Народном Позоришту, приликом прославе 


Малиера приређене од стране „Друштва пријатеља Француске“ и „Лру- 
штва за живе језике. и књижевност“, у име овог последњег. 

овом гробу леже Плаут и Теренције; па ипак, у њему је сам 
Молиер“. Пол Албер, у својој Историји Француске Књижев- 
ности, замишља да је тамо негде у емпиреју, на небу, спреман 
велики банкет на коме ће се састати сви највећи писци свих 
времена и народа, Омир, Данте, Сервантес, Шекспир, Гете, 
и тако даље, и пита: кога би писца Француска, између многих 
својих славних синова, могла послати да је на том банкету 
заступа, и одговара, опет без: устезања, да је тај писац 
Молиер. Сент-Бев вели: „Има у песништву, књижевности, 
једна класа људи ван реда, чак и међу најбољима, врло 
малобројна, свега пет или шест можда, од почетка до данас: 
један је од тих људи Молиер“. И као свод своје студије 
каже: „Сваки нов човек који научи читати један је читалац 
више за Молиера“. Немци говоре тако исто. још у седам- 
наестом веку Немци су превели Молиера под насловом: 
Изванредно лепе и веселе комедије изврснога и ненадмашнога 
Краљевског Француског глумца Господина од Молиера. Лесинг 
и Хердер, који нису много волели велике француске писце 
седамнаестога века, праве изузетак за Молиера. Гете је у 
својој седамдесет осмој години говорио Екерману: „ја по- 
знајем и волим Молиера од своје младости, и за време целог 


свог живота учио сам се од њега. ја сваке године прочитам. 


неколико његових комада, како бих се стално одржао у 
додиру с изврсним“. Тако и Енглези; и на крају ћемо чути 
један њихов глас. 

С друге стране, ниједан велики песник није био толико 
критикован као Молиер, од добрих судија. На тим критикама 
се имамо задржати, јер ту лежи тежиште сваке данашње 
расправе о Молиеру. Замера му се за много ствари. Замера 
се прво његовом стилу, његовим таутологијама, плеонастичним 
изразима уметнутим ради стиха или слика. Лабријер жали 
што његов стил није чист и правилан. Фенелон каже: „Молиер 
добро мисли, али често рђаво говори. Он не преза од нај- 
усиљенијих и најнеприроднијих конструкција. Теренције каже 
у четири речи с најелегантнијом простотом оно што Молиер 
каже само гомилом метафора које нису далеко од галима- 
тиаса.“ Вовенарг вели: „У Молиера налазимо толико небриж- 
љивости и чудних и неприкладних израза да, ако смем рећи, 
мало има песника чији би језик био мање чист и правилан“. 

Едмонд Шерер, најзад, тврди : „да се-не може горе писати 

но што пише Молиер“. Други му пребацују његове плагиате; 
он је позајмљивао предмете за своје комедије са свих страна; 
позајмљивао је призоре од Боаробера, Ротруа, Сирана, Сер- 
вантеса, Табарена; карактере од Сен-Сорлена, Рењија, Раблеа; 
стихове и реченице од Теренција, Монтења, Лукреција; и 
призоре и одломке диалога од себе сама, пренашајући понеке 
од њих по двапут и по трипут из ранијих комада у нове. 
„ја узимам своју својину где је нађем“, вели се да је он 
једном рекао о тим својим позајмицама. 

Тако му се пребацују његова нагла и мало вероватна 
разрешења, као што су неочекивана писма или, као у Тар- 
шифу, Краљева интервенција, које ствари у добри час падну 
да заплет реше; — даље, конвенционални склоп његових 
комада и призора у њима; — даље, његове „буфонерије“, 
лакрдијаштво, сувише јака претеривања, сувише дуга проду- 
жавања неке шаљиве ситуације или нађеног ефекта; друга 
претеривања која шалу спуштају до забаве за врло просте 
људе, измицање столице кад неко хоће на њу да седне, 
уклањање тањира испред неког кад се овај окрене на другу 
страну, киша батина по човеку кога су наговорили да уђеу 
врећу; или онај призор на крају првог чина Господина од 
Пурсоњака, кад два гротескна лекара и један апотекар јуре 
са: великом штрцаљком за господином од Пурсоњака, а овај 
бежи испред њих, држећи своју столицу за собом рукама. 

Још други, људи танког укуса, истичу да су Молиерови 
морални погледи сувише просечни, сувише природни; да га 
се хришћанство, са својом нежношћу, са својом науком о 
пожртвовању и топлим осећајима према нашим ближњима, 
није ни коснуло; да је, укратко казано, Молиер антипод 
Толстоју и Достојевском. Ти људи налазе да такви просечни 
погледи не одговарају реду великога песника. Они још обра- 
ћају пажњу на то да у богатој галерији Молиерових личности 
не можемо, како се чини, да нађемо ниједног право отменог 
човека или жену; да његове личности немају благородства 
ни деликатних осећања, ни виших идеала; да је Молиер био 
против жена, у смислу да је био противан њиховом вишем 
просвећивању, одређујући им „кућу, и децу,и њиховог мужа“ 
као област из које не треба да изађу. Где ће онда бити 
места за духовни напредак жена 2 

Најзад су Молиеру пребацили да у његовом песништву 


нема поезије, — топлоте и маште, осећања која би будила 
пун, мек одјек у нашим грудима, као што је то случај код 
Шекспира и Гетеа; и — чудно, али истинито — чак и то, 


да Молиер нема духа, оног познатог француског духа који, 
као у севу муње, пронађе удаљене везе између речи и пој- 
мова, још досетљивије поклопи вашу досетљиву реч, расипа 
се као у варницама. „Мариво, Бомарше, и Александар Дима 
Син“, веле ти критичари, „несравњено су духовитији од 
Молиера“. | 


Које је од та два разна мишљења која смо сад чули 
тачно 2 И једно и друго; ово друго, наравно, у колико може 
да се сложи с првим. Могло би се рећи да нема нетачних 
мишљења на свету. Сваки човек здраве памети и који говори 
искрено имаће у свом мишљењу, и у најгорем случају, један 
део истине. И кад је погрешно разумео ствар зато што стоји 
на сувише личном становишту, и у том случају, он са своги 
становишта говори тачно. 

Али да би човек у истини донео тачан суд, — потпуно, 
не делимично тачан суд, — онмора стајати на правилно иза- 
браном становишту, и увек узети у рачун све чињенице 
проблема. Критичари чије смо замерке горе побројали не 
раде тако. Далеко претежна већина њихових замерака иде на 
адресу, не Молиерову, но на адресу његова доба. Сви се 
ми, ако тако могу рећи, рађамо у своје доба, и носимо 
облик који нам је оно дало, тако потпуно као да је оно 
калуп, а ми да смо иловача. Као и све остало, тако се при- 
мају и осећања, и погледи, и књижевни облици, навике, и 
конвенције; и писци су, и они најоригиналнији, свакад писци 
свога доба. Данашњи људи су, после близу триста година, у 
понечему финији од људи седамнаестога века, и у Молиеру 
налазимо понеке ствари на којима, као што смо видели, 
деликатнији критичари Молиеру замерају. Са данашњег и свога 
личног гледишта, ти критичари имају више пута право; али 
с објективног и упоредног гледишта, они имају исто тако 
мало право као што би имали кад би Молиеру замерали што 
се носио како је била мода у његово време; и што његови 
маркизи носе власуље, и велике шешире с перјем, и китњасте 
душанке, и чакшире са чипкама, и шарене ешарпе, и ципеле 

са растегнутим, врло великим „машлијама“. Кад бисмо тако 
апсолутно примењивали методу поменутих критичара, ниједан 
велики писац старијега доба не би боље прошао но Молиер. 

Молиерови плагиати, који су горе изгледали тако страшни, 
изгледају много мање страшни кад се зна да се много што 
шта, што се данас сматра као плагиат, у ранија доба није 
тако сматрало. Расин се хвали позајмицама из античких 
песника; он вели да се шрудио да у своју драму унесе што 
већи број Софоклових и Еврипидових стихова. Ко после 
· Шекспировог Јулита Цезара и Антонија и Клеопатре про- 
чита у Плутарху места на којима сео овим историјским 
личностима говори, остаће задивљен кад види како се слепо 
и подробно Шекспир придржавао текста Плутарховог иу 
измишљању призора и у састављању диалога. У оно доба, и 
песници и читаоци били су много мање чистунци у том 
погледу но данас. Затим, Молиер је своје позајмице тако 
употребио, поправио, развио, улепшао, и тако их је начинио 
својом својином, да су они од којих је он позајмљивао 
отишли у заборав. Као што је неко врло духовито рекао 
(реч се приписује Сент-Беву): — „У књижевности је допуштено 
красти, али под условом да онога кога сте покрали и убијете“. 

замерка која се чини конвенционалном склопу Молие- 
рових комедија, неправедна је у истом смислу. Јесте истина 
да је склоп Молиерове комедије, у поређењу с реалистичним 
облицима драме, сувише симетричан, и да се диалози састоје 
из дугих, симетрично распоређених говора, који више личе 
на диалогисане дисертације но што дају слику свакидашњег 
испрекиданог и живог говора. Али такав облик драме Молиер 
је наследио и примио од својих претходника и савременика ; 
као што су га наследили и примили и остали драмски пес- 
ници француски тога времена, међу њима и Корнељ и Расин. 
Расинове трагедије израђене супо истом спољашњем калупу 
као и Молиерове комедије, и сасвим различно од драме 
Шекспирове. Ово поређење ће нам најбоље показати раз- 
лику између конвенционалне, „стилизоване,“ и реалистичне 
драме. Узмите Расинову Ифигенију, и поредите из ње један 
призор — на пример призор из четвртога чина између Ифи- 
_ геније, Агамемнона, и Клитемнестре — са призором између 
Дездемоне и Емилије у четвртом чину Ошела, кад се Дезде- 
мона по наредби свога мужа повукла у своју спаваћу собу. 

Овај последњи призор је стварна, најтачнија, као фото- 
графска слика призора из живота; сто ситних ствари, као 
и у животу, долазе да зауставе разговор између те две 
жене, или да га крену унапред; сто мисли и осећања про- 
лазе кроз главу или кроз душу њихову, и увек с највећом, 
подробном психолошком тачношћу. Разговор ових личности из- 
гледа као рашчешљан на ситне праменове. 

Видимо сад призор из Ифигеније. То је оно место кад 
су Клитемнестра и њена кћи Ифигенија дознале да Агамемнон 
хоће да принесе Ифигенију, своју кћер, на жртву боговима, 
како би добио погодан ветар за своје бродове, по обећању 
неког пророштва. Ако игде има места да се говор „рашчешља 
на праменове“, као што мало час рекосмо; ако игде има 
разлога јаком сукобу и узрујаном диалогу, у коме ће се речи 
сударати међу собом као сваки час замахнути и укрштени 
мачеви, — то је овде где једна млада девојка има да брани 
свој невини живот од грозне смрти, где једна мајка има да 
брани живот своје кћери, против мужа и оца који је окрутно 
стао на страну пророштва и народног интереса. Међутим, 
код Расина, тај призор се одиграва овако: састају се Ага- 
мемнон, Клитемнестра, и Ифигенија, па онда прво Ифигенија 
изговори четрдесет и шест стихова, па Агамемнон двадесет и 
осам, па Клитемнестра шездесет и осам, после чега се све 
троје разиђу... Немојте мислити да њихови говори нису дра- · 
матични, или психолошки тачни, или песнички и лепо писани, 
са пуно лепих и јаких стихова, који врло тачно кажу мисли 
и осећања ова три лица. Не; само радња, диалог, поједи- 
ности радње и диалога, нису реалистички распоређени, нису 
подражавање животу у појединостима. Осатало је све шу, као 
и у реалистичном облику драме. Живот је у тим делима, како 
се то каже, стилизован, као што се у орнаментици стилизује 
цвеће; неправилности, случајне кривине природнога цвета 
дотеране су у правилну, симетричну, геометријску фигуру; 
иначе је све битно задржано. Уметност која стилизује при- 
митивнија је у том нарочитом погледу од реалистичне умет- 
ности, и Шекспиров начин је виши од Расиновог; алиу 
рукама великога песника и уметника стилизована уметност 
може да даје врло високе ефекте. Тако је код Расина. И 
тако је и код Молиера. Молиер је тај облик драме наследио 
и примио од својих претходника и савременика. У то време 

су угледи старог класичног доба владали у Француској скоро 
неограничено, а ти класични угледи у трагедији и комедији, 
грчки и римски, имали су баш тај склоп који се пребацује 
Молиеру, и могао би се пребацити и Расину. Што склоп 
Шекспирових драма није такав, то није зато што је Шекспир, 
рецимо, оригиналнији, па је умео да избере или створи облик 
вернији природи; но зато што је у Шекспирово доба, у 
Енглеској, владао тај слободнији облик, који је Шекспир, 
"као Молиер свој, наследио и примио од својих претходника 
и савременика. Да је Молиер, место Шекспира, живео у 
Енглеској, а Шекспир у Француској, или да је Шекспир само 
живео доцније, у доба Драјдена, Попа, и Адисона, онда би 
Молиерове комедије имале слободни склоп Шекспирових 
драма, а Шекспирове обратно. Питање је увек ово: шта је 
песник или умстник урадио са оним што сте му далиг Од 
онога што му нисте дали, он не може урадити ништа. 

У овако кратком прегледу није могућно претресати 
све замерке. Ако хоћете да ми верујете, и замерке стилу, и 
пребацивања да су Молиерова разрешења нагла и мало веро- 
ватна, да његовим карактерима недостаје нежност и отменост, 
да у Молиеровим комедијама не налазимо поезије, да Молиер 
чак нема „духа“ у данашњем смислу речи, — ако хоћете да 
ми верујете, те замерке су или претеране или неоправдане; 
и неоправдане из истог разлога као и досадашње. Француски 
дух у данашњем смислу речи почиње да се јавља у књи- 
жевности тек са Лабријером, и развија се тек у осамнаестом 
· веку, у доба Бомаршеа, Пирона, и Волтера. У Молиеровим 
делима нема тога духа зато што га нема ни у делима његових 
савременика. — Молиерова разрешења су у складу са пое- 
тиком његових дела. Разрешење Таршифа, на које се обично 
мисли, и од којега је начињена једна генерализација за његово 
целокупно дело, по мом мишљењу је и технички и поетски 
сасвим оправдано; Гете има потпуно право кад каже да 
дубоко неваљалство Тартифово захшева велику казну, и да 
гледалац са задовољством поздравља интервенцију Краљеву. — 
Стил Молиеров има слабих страна. Молиер је био писац, 
(написао је за непуних двадесет година више од тридесет 
дела), управитељ позоришта, редитељ, глумац и, тако да кажем, 
импрезарио забава и свечаности Луја ХМ, и уз то целога 
века ·" болестан човек; он је Елидску Кнегињицу морао да 

напише за петнаест дана, а једну од својих најлепших ствари, 
„Љубав као лекар, за пет дана. „Ово је најжурније написано 
дело“, вели Молиер у свом предговору, „од свих које ми 
је Његово Величанство поручило; и кад вам будем казао да 
је оно било поручено, написано, научено и представљено у 
року од пет дана, ја ћу вам казати само истину“. Није чудо 
што у његовим комедијама у стиху и слику има усиљених 
конструкција, паразитних уметака, неприродних и нескладних 
метафора, досадних таутологија, које читаоца вређају; мене 
као и друге. Али на позорници ти стихови пролазе; а „комедије 
су“, као што каже Молиер, „створене да буду игране“. 
Молиер иначе, кад прионе како ваља на посао, пише сти- 
хове исковане као у металу или резане као у мермеру, једре 
и пуне замаха; а у прози пише тако да од њега никад нико 
није боље писао. Кад сам већ себе мало час лично поменуо, 
допустите да вам кажем, да кад се зажелим расне прозе, 
прозе чисте, пуне, једре, ја узмем да читам Молиерову коме- 
дију Критику Школе за жене; а кад је једном узмем у руке, 
ја је не оставим док јој не дођем до краја. 

Ако у Молиеровим комедијама нема лирски топле пое- 
зије, и нежности, и отмених и благородних карактера, као 
у комедијама Шекспировим, то је зато што Молиерова коме- 
дија није романтична као Шекспирова, но сатирична; у Дон 
Гарсиу Наварском, у Елидској Кнегињици, у Мелисерти, у 
Сицилијанцу, који су романтичне комедије и пасторале, има 
нежности. А после, — то је и зато што је Молиер био 
Француз, Гал, Латин, а не Германац, или Словенин. Молиер је 
типичан Француз: разум, мера — тоје њихово. А разливено 
осећање и оштар разум, у својим истакнутим облицима, 
слажу се међу собом као ватра и вода. 

О свима овим стварима имало би се много говорити; 
али нас време гони, и ја ћу се још укратко задржати на 
замерци која се чини тако званом „буфонском“, „лакрди- 
јашком“ елементу у Молиеровим комедијама, његовим правим 
лакрдијама, „фарсама“, и његовим навикама претеривања, 
његовој „комици понављања“, његовом „карикирању“, којега 
често има и у његовим озбиљним комедијама. ја лично ту његову 
особину волим, и срећан сам што знам да има и других 
људи с бољим и тањим укусом но што је мој, који тако 
исто мисле, и од којих неки иду тако далеко да Молиерове 

лакрдије претпостављају његовим тако званим великим коме- 
дијама. Ја волим и Господина од Пурсоњака; и не смета ми 
ни његово бежање испред оних гротескних лекара и оног 
апотекара са леком у руци; и ако сам и сам некада, давно, 
читајући Женидбу под морање, с висине гледао на батине 
које Молиер дели на позорници у циљу комичног ефекта. 
Све зависи од тога како човек гледа на свет, и колико му 
ствари овога света, — „малога света“, то јест човека, — 
импонују. Покојни Г. Матавуљ био је са мном једном у ложи 
на представи Бариерове комедије која се код нас игра под 
именом Пријатеља из Лиона, врло веселе комедије на којој 
Милован Глишић није престајао плакати од смеха. Матавуљ 
је био немиран, изгледао је нервозно незадовољан, и после 
првог чина рекао мије: „ја ову лакрдију не могу да издржим“ ; 
и оставио је представу. То је било зато што је Матавуљ 
сувише озбимао узимао иначе озбиљне ствари и буквално 
узео „храм богиње Талије“ и „даске што значе свет“. Имају 
расположења, каткад врло весела, каткад „цинички“ или 
песимистички мрзовољна, у којима није рђаво отворити 
врата широком земаљском животу у уметности; и Рабеле, са 
својим грлатим смехом и свакојаким дрождинама, има своја 
велика права као и други писци. У горе поменутој студији 
Сент-Бева, Рабеле се наводи међу оних пет шест највећих 
људи у светској књижевности, поред Шекспира и Сервантеса ! 
"То је, по мом мишљењу, отићи сувише далеко у противном 
правцу; али нам бар даје права да потражимо истину у 
средини. У расположења која сам горе поменуо доћи ће, 
држим, пре но други, баш онај који је свет најбоље разумео, 
и који та расположења носи подсвесно у себи, тако да је 
скоро увек готов да нађе задовољства и у најраскалашнијим 
фарсама Молиеровим. 

Најзад, да учинимо уступак свима разложним укусима, 
прегоримо Господина од Пурсоњака, или тачније, онај горе 
поменути призор; јер је комад у целини једна мала дивота 
од лепе и досетљиве шале. Али она остала тако звана пре- 
теривања, „карикирања“ Молиерова, и његову „комику понав- 
љања“, то јест комику која се добија продуженим понављањем 
измишљеног ефекта, нећемо ником поклонити; она су у дну 
своме тако пуна смисла, испод њих се крије толико опажања 
и мудрости, да нико који тај смисао разуме, и разуме импре- 

сивност хиперболе, не би могао да им замера. Свакоме је 
познат онај призор у почетку Таршифа, кад Оргон који је 
залуђен јешним и лицемерним паразитом Тартифом, толико 
да га је у своју кућу примио, долази кући после дводневног 
пута, и пита жудно субрету Дорину за новости у кући. 
Између њих се испреда овај диалог: — Дорина (одговарајући). 
„Госпођа је прекјуче имала цео дан грозницу са ужасном 
главобољом. — Оргон. „А Тартиф2г“ — Дорина. „Тартиф! 
Он је не може боље бити: црвен, задригао, свеже боје,' и 
румених уста.“ — Оргон. „Сиромах човек!“ — Дорина. „У 
вече јој је било јако позлило; било јој је тако мучно да за 
вечером није могла ништа окусити; толико је глава још 
непрестано болела!“ — Оргон. „А Тартифр“ — Дорина. „Он 
је, пред њом, али сам, најпобожније појео две јаребице и 
пола овчјег бута“. — Оргон. „Сиромах човек!“ — Дорина. 
„Целе ноћи госпођа није ни тренула; морали смо до зоре 
седети поред ње.“ — Оргон. „А Тартиф>“ — Дорина. „Осе- 
тивши по вечери пријатан дремеж, он је одмах затим отишао 
право у своју собу, па је у својој топлој постељи мирно. 
спавао до сутра у јутру.“ — Оргон. „Сиромах човек !“... 

И тако даље. Критичари замерају што Молиер понавља 
"четири пута ово питање и овај одговор; —- али, то је уве- 
личавање, претеривање, потребно за позорницу, и потребно 
да нам се ствар ужљеби у памћење; само тако су речи: „А 
Тартиф 2“ и „Сиромах човек!“ могле у тој мери постати 
крилате речи. „Карикатура“, претеривање, то је лирика комике. 
То је оно што је подигнути тон, хиперболе у изразу и 
осећању, у трагедијама. Молиер не слика кичицом мале 
масне слике на сликарским „ногарима“; Молиер слика фреске 
на зиду и широм зида великом четком и крепким замахом. 
Он слика широко, истакнуто, подвучено. У осталом, камо 
среће да је његово сликање људских мана и смешних 
особина претерано! Овај одломак диалога који смо чули 
чућемо сваки дан, само. ако будемо умели као Молиер да у 
„нестилизованом“ свакодневном разговору људи и жена про- 
дремо до његове суштине психолошки протумачене. један 
песник, критичар и професор књижевности у осамнаестом 
веку, Лахарп, каже: „Млади „људи обично су мишљења да 
Молиер сувише претерује: чуо сам их где замерају оном 
много пута поновљеном: Сиромах човек! Међутим, ја сам 

имао прилике да видим исти призор, и то у још појачаном 
облику; и разумео сам да кад човек слика људске настра- 
ности из природе, он једва може претерати њихове страсти 
и смешне стране“. 

Она остала „карикирања“ Молиерова, — од којих ћемо 
као пример поменути само трећи чин Учених жена, — наиме, 
оне призоре између „учених жена“ и Трисотена и Вадиуса, — 
ако су „јака“ комика и често, од почетка до краја, само 
једна продужена хипербола, она су у исто време тако исти- 
нита у својој суштини, у целини и у појединостима, и тако 
широка и моћна стилом и начином, да су и данас, после 
скоро три века, остала ненадмашна, и недомашна, као слике 
"мана и порока који се њима исмевају. У Паљероновој бри- 
љантној комедији Досадни свет, која има исти предмет 
као и ЈУчене жене, дух ври, пенуша се и прелива као у пуној 
чаши шампањско вино; али Паљеронова комедија изгледа 
према Молиеровој комедији као ситан вез према гобеленском 
ћилиму, зато што нема ширине Молиерова претеривања. Не 
"може претеривати свако ко хоће. 


Ми смо досад говорили готово само о особинама на 
којима су понеки критичари Молиеру замерали. Врлине његове, 
у које није никад нико дирао, свакоме су јасне. Сценичка 
вештина, драматичност, богатство типова, дуг, врло дуг низ 
комичних речи и ситуација пуних дубљега смисла, оштро 
посматрање, тачна психологија, здрав, правилан разум, нешто 
право, проникљиво и продирљиво у сваком његовом суду, 
висина мисли где је за њу било маха (на пример,у Дон 


Жуану), — разум, да још једном кажем, — чист, прав разум 
као зрак, — не, пре као мач, који пресеца и отвара и открива 
оно на што падне; — то су Молиерове особине. Као човек 


био је добар, душеван, племенит. 

Али да све оставимо на страну, да попустимо сваком 
противнику, остаје оно што никад нико није могао оспорити, 
а то је да је Молиер највећи комични песник светске књи- 
жевности; — поред Аристофана 2 или без њега 2 — нека други 
пресуде. То је врло крупан положај. 

_ Тим Молиеровим положајем у светској књижевности 
објашњава се оно што је једном рекао енглески глумац Кембл;... 
ви се сећате да сам у почетку обећао да ћу навести и један 

енглески глас у славу, у светску славу Молиерову 2.. Било је 
то 1800 године, на једном ручку који су глумци Француске 
Комедије давали своме чувеном колеги у част. За ручком је 
природно дошла реч на драмску уметност, и дискутовало се 0 
првенству које има да се да француским или енглеским дра- 
матичарима. Французи су истицали Корнеља, Енглез Шекспира. 
Дискусија се није окретала повољно по Французе. Тада један 
од њих подиже гласи рече Кемблу: „Врло добро, господине, 
врло добро: али Молиерг шта велите о њему 2“ — „Ох, што 
се тиче Молиера“, одговори хладно Енглез, „то је нешто 
друго. Молиер није Француз.“ — „Како није Француз!“ 

„Није,“ — „Па шта јег“ — „Ево штаје... ја замишљам да је 


Бог, кад је хтео људском роду да да задовољство комедије, 


једно од најлепших која му је могао дати — створио Молиера, 
па га је спустио на земљу рекавши му: — Човече! иди сликај, 
забави и, ако можеш, поправи људе! — Молиер је морао сићи 
на неко место на земљи, с ове стране канала или с оне друге, 
или још другде. Ми нисмо имали срећу да га добијемо; он је 
пао на вашу страну. Шта мари2 ја тврдим да је он наш као 
и ваш. је ли Молиер само вас сликаог Да ли само вас 
забављаг Не: он је сликао све нас, и сви дубоко уживамо у 
његовим делима.“ 

Ово су речи врло лепо срочене, и хвала се не може 
духовитије рећи; али у тој хвали једно није истина: — Молиер 
је Француг, прави правцати Француз, типичан представник 
француске расе; и данас кад га славимо заједно са његовим 
сународницима, ми хоћемо да се сетимо и даровите расе која 
га је родила и која је, и која ће остати, ма шта да се деси, 


највећи пријатељ нашега народа. 
БОГДАН ПОПОВИЋ. 


и Лоња за и СНА 

Три године без Устава, наша земља га је најзад добила. 
Само, тек што је тако рећи био изгласан, а питање његове 
ревизије је већ било постављено. Што је то тако, ми можемо 
објаснити само на један начин: погрешним схватањем саме 
Уставотворне Скупштине о својој сопственој моћи и своме 
положају. Тамо где је требало да се сматра сувереном, она 
није то учинила, а тамо где није могла по праву бити суве- 
рена, она је спровела свој суверенитет. Суверена у том сми- 
слу што није имала над собом никог коме би своје одлуке 
подносила на одобрење, да би добиле своју важност, она је 
ипак одмах у почетку свог рада, пре него што је донела 
Устав, положила заклетву краљу, чија власт тада није имала 
правног основа, а затим, пошто је Устав изгласала, поднела 
га овом истом краљу на одобрење. Али ако није мислила 
да без интервенције краља може да сврши посао за који је 
позвана, она је, на против, сматрала да ван тога нема више 
никаквих граница њеном раду. И место да тачним посматрањем 
утврди мишљења која постоје у народу о државном уређењу, 
и на основу њих формулише правила о томе, Скупштина је, 
у место да констатује, хтела да ствара. На тај начин, док 
није хтела да буде суверена према краљу, она је имала пре- 
тенсију да: буде суверена према чињеницима и према стварно- 
сти. ·Никакво онда чудо да се, и поред добијене санкције 
краљеве, за Устав тако створен поставља питање његове 
ревизије сутрадан после његовог стварања. 

Али чак пре него што се стварност побунила против 
калупа у који хоће да је ставе, и пре него што су покушали 
да несклад између чињеница и Устава ублаже путем закона, 
ревизија Устава је не само била постављена, него и изведена 
с једне друге стране. 

Дуго се сматрало, и стално се говорило, да нов Устав 
не само има за задатак да регулише односе у новој држави, 
него и да саму њу стави једном на сигурне основе и обезбеди 
је као нову политичку творевину. Устав је имао да буде, у 
очима самих својих твораца, крај једног привременог, и самим 
тим нередовног стања, и почетак релативно сталног и потпуно 
редовног стања. Али тек што су га изгласали, његови творци 

су видели да не одговара циљу који су му поставили. Измене 


су се, значи, с њиховог гледишта наметале, и измене су у 


ствари и извршене. Али при том се није позивало ни на један 
члан ХИ уставног одељка чији наслов гласи: Измене у Уставу. 
Устав, место да буде измењен ако је имало потребе за тим, 
уставним путем, био је измењен, у ствари обичним законом, 
другим речима неуставним путем. 

_ Наша земља је и раније живела, а и сад живи под режимом 
писаних Устава. Познато је да су то у материалном погледу 
закони, као и обични закони, али, за разлику од ових, имају 
јачу формалну снагу. Та њихова особина се огледа у томе 
што, једном постали, могу правно бити измењени само на 
начин који сами прописују. Сваки други пут представља 
у ствари гажење Устава. При овој измени постављају сеу 
главном ова два питања: прво, која је то власт у држави 
која ће имати право да утврди потребу измене Устава, и 
друго, која је то власт која ће затим, пошто ова потреба 
буде утврђена, имати дужност да је задовољи 2 Другим речима, 
ко констатује и ко изводи ревизију констатовану као потребну2 
Пошто су донели Устав, који је управо имао за циљ да 
заштити државу, и пошто су видели да њихово дело не 
постиже овај циљ, владајући, нити су чекали да надлежна 
власт утврди потребу уставне ревизије, нити су оставили да 
исто тако надлежна власт ову ревизију изврши. Али би било 
сасвим погрешно мислити да, отуда што форме прописане Уста- 
вом за уставну ревизију нису биле поштоване, није ни било ове 
ревизије. Јер кад се на место јасних и изречних уставних 


одредаба уведу у силу и важност какве сасвим супротне одредбе, 


онда се очевидно не може рећи да ревизије нема, већ се 
само мора рећи да је ревизија извршена непрописним путем. 
Ту се тек види сав значај који има начело по коме суд цени 
уставност закона. Али код нас нити је ово начело исписано 
у Уставу, нити наши судови сматрају за потребно да по њему 
поступају, јер не мисле да би на то имали право без изречне 
одредбе у Уставу, која би садржавала у том погледу овлаш- 
ћење за њих. Према томе код нас је могуће да одредбе најне- 
посредније и најочевидније супротне Уставу добију силу 
закона ако владајућима то изгледа потребно. Како им јеу 
овој прилици то изгледало потребно, они се нису устезали 


да, не поштујући уставне прописе о ревизији, изведу стварне 

ревизију Устава. Стварно, јер су на место једних одредаба у 
Уставу, донели сасвим друге одредбе, али не и формално, јер 
нису поштовали форме прописане од самог Устава за тај 
посао. Према томе, и ове одредбе које важе на место одре- 
даба из Устава, не улазе у састав Устава нити имају уставни 
карактер. Значи да, и ако се помоћу њих извршила стварно 
једна уставна ревизија, оне могу бити промењене не уставним, 
већ обичним, законским путем. У сваком случају остаје као 
тачно да је ревизија Устава извршена не само одмах после 
његовог доношења, што је већ интересантно, него још и 
супротно уставним одредбама, што је још интересантније. А 
најинтересантније је што су ревизију извршили владајући, који 
нерадо слушају да неко други помене питање ревизије. 

Као да оно што су они извршили неуставним путем, 
други не смеју да учине уставним. Али, који је заиста уставни 
пут при томе2 

П 

Познато је да је Г. Стојан Протић, по договору с ново 
створеним Хрватским Блоком, покренуо питање о ревизији 
Устава, поглавито у вези с унутрашњим уређењем државе. 
Природно је да је том приликом дошло у дискусију и питање 
како се ова ревизија по Уставу има извести. При томе Г. 
Протић с једне стране, београдски лист Политика с друге 
стране, заступали су два супротна гледишта.) Разлика у 
њиховим гледиштима долазила је од различитог тумачења 
уставних одредаба о томе, специално чл. 126 данашњег 
Устава. Овај члан, у свом првом ставу, прописује: „Предлог 
да се у Уставу што измени или допуни, може учинити краљ 
и Народна Скупштина.“ Може учинити, а не могу учинити 
краљ и скупштина; према томе, или краљ или скупштина 
сваки за себе може узети инициативу за ревизију Устава. 
Овде нема никаквих тешкоћа, али су оне настале кад се 
прешло на излагање поступка у случају кад предлог ревизије 
потиче од краља, и у случају кад овај предлог потиче од 
Народне Скупштине. О првом случају, трећи став већ поме- 
нутог члана каже: „Ако је предлог учинио краљ, он ће се 
саопштити Народној Скупштини, па ће се затим Народна 
Скупштина одмах распустити и сазвати нова најдаље за 
четири месеца.“ Међутим четврти став чл. 126 за други 


1) Видети Политику, број од7, 10 и 11 октобра прошле године. | 

случај прописује „да се о предлогу решава на начин пред- 
виђен за решавање законских предлога већином од три 
петине од укупног броја чланова.“ - 

Види се одмах, из самих ових одредаба, да је узимање 
инициативе за уставну промену од стране Народне Скупштине 
отежано у извесној мери. јер док она о осталим стварима 
може пуноважно решавати ако је седници присутна само 
једна трећина свих посланика, и док је за њено пуноважно 
решење у том случају довољна и већина присутне трећине 
посланика (чл. 85 данашњег Устава), дотле је за решавање 
о предлогу уставне ревизије не само потребно да 3/ посла- 


ника присуствују, него да те три петине одобравају и при- 


мају овај предлог. Овб отежавање уставотворне инициативе 
кад потиче од Народне Скупштине, карактеристично већ по 
себи, карактеристично је још и по томе што није постојало 
у Уставу бивше краљевине Србије. По овом Уставу, као што 
је познато, довољно је било да за предлог уставне промене, 
који у Скупштини постаје, гласа два пута, с десет дана раз- 
мака, апсолутна већина од Уставом одређеног броја посла- 
ника, па да се сматра да је уставна ревизија отворена. Сад 
је, међутим, за примање предлога о уставној промени у 
Скупштини потребна не апсолутна већина од укупног броја 
посланика, него већина одз3/. Што се, пак, тиче краља, они 
сада као и раније има право да одлучи уставну промену 
саопштавајући просто ту своју оплуку Скупштини, која се 
одмах распушта. На тај начин, овим новим одредбама уста- 
новљава се неједнакост, која раније није постојала у овом 
погледу између краља и Скупштине, и то на штету ове 
последње. јер место да се као Скупштина, која по првом 
ставу чл. 126 Устава може предложити да се у Уставу што 
измени или допуни, сматра апсолутна већина од законом 
утврђеног броја њених чланова, како је раније било и како 
је, изгледа нам, природно, сад се као Скупштина која то 
успешно може учинити сматрају 5/ од укупног б; оја посланика. 

Али то није једина неједнакост која постоји између 
краља и Скупштине кад је реч о уставним променама. Поред 
ове, постоји сада, а постојала је и раније, једна друга и 
много важнија неједнакост, која по нашем мишљењу открива 
и показује несагласност уставотворне власти с монархијом, 
или бар с начином на који се она у монархијама примењује. 


___"ЉЋ" 


беса љаћ = велесиле 

Јер ако већ у једној земљи постоји уставотворна власт, онда 
значи да су ван ње све остале власти, не уставотворне него 
установљене, не оне које конституишу него оне које су кон- 
ституисане. И ако узмемо, као што је и по нашем Уставу, 
да у држави постоје три власти: законодавна, судска и 
извршна, онда уставотворна власт стоји изнад њих, одређу- 
јући делокруг сваке од ове три власти. Зар не би онда било 
логично закључити да, по самој својој природи, уставотворна 
власт мора бити тако организована и вршена да њена неза- 
висност према осталим властима буде потпуна, јер ће само 
тако она бити изнад њих, а не поред њих. То би била при- 
родна и логички изведена последица постојања нарочитих, 
писаних уставних закона и, самим тим, нарочите уставотворне 
власти. Ова последица се и изводи у односу према скуп- 
штини: чим је отворена уставна ревизија, она као таква 
каква је дотле постојала не узима више учешћа у решавању 
саме те промене. По нашем ранијем уставном праву, на место 
ње долази Велика Народна Скупштина, која решава о проме- 
нама у Уставу. Према нашем данашњем Уставу, по белгијском 
прихеру, скупштина која је постојала у тренутку отварања 
уставне ревизије распушта се, и на њено место долази друга, 
да одлучи каква ће ова ревизија бити у ствари. У Француској, 
пак, скупштина и сенат се сједине у једно заједничко тело, које 
одлучује о уставној промени. Овако или онако, тек нигде тамо 
где се прави разлика између обичних и уставних закона скуп- 
штина не остаје онаква каква је, или не ради онако као обично 
при решавању уставне промене. Ње или сасвим нестаје, или 
на њено место долази друга, или се спаја у ново тело, или 
најзад у најмању руку ради по неком нарочитом поступку. 

Док је тако са Скупштином, с краљем је сасвим друк- 
чије. Код њега никаква промена не наступа. Он учествује у 
уставотворној власти на исти начин на који учествује и у 
законодавној: потврђује законе, али у исти мах потврђује и 
решене уставне промене. Неједнакост њиховог положаја је 
очигледна, и у исти мах нелогичност тако изведене уставо- 
творне власти у монархији. јер док би ова власт, по својој 
природи и свом основном принципу, имала да буде изнад 
осталих власти, дотле у ствари њене одлуке подлеже одо- 
брењу представника једне од тих власти. Међутим, уставо- 
творна власт би се најдоследније њеној природи и њеном 

основном принципу организовала и вршила ако би се за то 
створило нарочито тело, као код нас раније Велика Народна 
Скупштина, с тим да се његове одлуке не подносе краљу на 
одобрење. На тај начин би се створила једнакост у положају 
Скупштине и краља, кад је реч о уставним променама: и 
краљ и једна одређена Скупштина могли би решити да у 
Уставу треба нешто изменити, али ни краљ ни ова Скуп- 
штина не би могли ни на какав начин учествовати у реша- 
вању како ова измена треба стварно да гласи. Али немогуће 
је замислити да се то изведе у монархији. Због тога смо и 
казали да, између доследно свом принципу изведене уставо- 
творне власти и монархије, постоји несагласност. 


Ш 


У поменутој полемици, разговор је у главном вођен око 
горе наведене одредбе о петинама. Према Политици, или 
став који говори о три петине нема никаква смисла, или се 
њиме хтело да отежа ревизија у опште, а не само кад потиче 
од Народне Скупштине. Истина, Г. Ст. Протић са своје 
стране тврди да, ако се не усвоји тумачење о лаком дола- 
жењу до ревизије Устава инициативом краља, онда опет тај 
став у Уставу не би имао никаква смисла. Где је онда истина, и 
да ли заиста стварно важи само један или други став у Уставу 2 

У одбрану свог гледишта чланкописац Политике наводи 
да би иначе, не само став о петинама био потпуно излишан, 
него да је и очигледна намера: нашег уставотворца била да 
у опште отежа ревизију. Ми не знамо да ли је таква намера 
код уставотвораца постојала, али мислимо да у сваком слу- 
чају та намера није очигледна. јер, бар према ономе како је 
код нас у Србији до сада било, не може се рећи да је 
поступак при ревизији Устава отежан. Истина, и сад се том 
приликом распушта Скупштина и иде на изборе, али опет за 
једну по своме саставу обичну скупштину, док се раније 
бирала Велика Народна Скупштина са два пут више посла- 
ника него обична. Већ по томе што је раније о уставној 
промени решавало једно гломазније тело, могло би се рећи 
да је поступак при томе данас пре олакшан него отежан, 
пошто је и некад и сад за пуноважно одлучивање о уставној 
промени потребна апсолутна већина, коју је свакако теже 
саставити у ширем него у ужем скупу. То је што се тиче 

одлучивања о томе како уставне измене треба да гласе. 
Међутим остаје као тачно да је поступак за предлоге да се 
у Уставу што измени или допуни, друкчији него раније. Као 
што смо видели, по тексту Устава, он је остао исти кад 
предлог потиче од краља, док се за предлог од стране Скуп- 
штине сад тражи већина од 3/, на место апсолутне већине. 
У том смислу отежавање ревизије је очигледно. Само, како се 
из горе наведеног види да је уставотворац олакшао а не 
отежао општи поступак при вршењу уставне ревизије, мислимо 
да се не може тврдити да је у његовој намери било опште 
отежавање ревизије, већ само приликом предлагања ревизије, 
и то од стране Скупштине. Ако би се чак и могло на основу 
намере уставотворца за општим отежавањем уставне реви- 
зије проширити једна уставна одредба са Скупштине и на. 
краља, очевидно је да се то никако не може учинити кад 


ове намере није било. Она је, у ствари, ишла само за тим 


да Скупштину ограничи. 

Каже се да став о три петине, ако се не протумачи тако 
да је он само зато ту да у опште отежа ревизију, не би 
имао никаква смисла. Па пошто он неког смисла мора имати, 
остаје да је тај смисао у том општем отежавању ревизије. 
Овај став не би имао смисла, јер ако се односи на опозицију, 
као што мисли Г. Протић, очевидно је да није ни мало 
потребан, пошто је опозиција, самим тим што је опозиција, 
у мањини, и као таква не би могла саставити три петине. 
Ако би пак саставила три петине, она од опозиције постаје 
скупштинском већином, и као таква долази на владу. Међутим, 
ако се при овоме мислило само на опозицију, зашто би она 
имала потребе да саставља три петине, кад јој је довољна 
обична већина да дође на владу и као таква краћим путем 
спроводе предлог о ревизији 2 Према томе изгледа заиста да 
ова одредба о три петине нема никаква смисла. Међутим, 
она га ипак има, као што ћемо сад одмах видети. 

У ствари, с обзиром на изречан текст Устава и на 
тежњу за појачавањем извршне власти, па дакле и краљеве 
као њеног шефа, која се нарочито показала у нацрту Устава 
који је влада поднела, а која се јавља и у изгласаном Уставу, 
овај став о три петине имао је намеру да створи неједна- 
кост о којој је горе било речи, између Скупштине и краља, 
у погледу уставне ревизије. Влада, која се налази као посредник 

између Скупштине и Краља може отворити уставну ревизију на 
два начина : преко краља или преко Скупштине, јер само њих 
двоје могу чинити предлоге у том смислу. Преко краља, пут је, 
видели смо, лакши, и влада ће, кад већ жели уставну ревизију, 
природно увек њега изабрати. Ту су сад могуће две ситуације. 
Ако краљ да своје саизвољење, ствар је проста: лакши пут за 
ревизију Устава је отворен. Ако краљ ово своје саизвољење 
одбије, онда су опет могуће две ситуације: или влада располаже 
у Скупштини само апсолутном већином, и у том случају предлог 
ревизије је пропао, или на против она има у Скупштини 5 
посланика, и у том случају ће помоћу те већине спровести 
предлог о ревизији. У пракси ствар би текла овако: краљ не 
би могао одрећи своје саизвољење за промену Устава влади 
која би у Скупштини располагала са већином од 5/,, а могао 
би га дати влади која има само апсолутну већину. Ако је 
ово тачно, смисао одредбе о 3/; је сасвим јасан: она поја- 
чава положај краљев у питању уставне промене, јер му 
пружа могућност да под извесним околностима омете уставну 
ревизију, док то не би могао учинити са законодавном. 
Другим речима, скупштинска већина треба да представља 3/ 
целе Скупштине, па да у овом погледу буде у стању да, и 
поред супротне воље краљеве, спроведе своју вољу. Док јој 
је иначе довољно да буде половина више један од укупног 
броја посланика. 

Изгледа нам према томе доказано да постоје два пута, 
или боље рећи две могућности, за отварање уставне ревизије. 
Скупштинска већина преко владе, а уз саизвољење краља, 
или краљ преко владе, јер мимо ње не би могао ништа учи- 
нити, што на крају крајева значи уз саизвољење скупштинске 
већине, може отворити уставну ревизију. То је једна могућност, 
за коју је битно постојање сагласности између краља и 
Скупштине остварене преко једне владе. Јер и ако краљ по 
Уставу има право уставотворне инициативе, он то своје 
право може вршити само уз сарадњу једне владе која такву 
инициативу одобрава. Али док краљ без владе, до које 
наравно мора доћи парламентарним путем, не може да оствари 
своју инициативу уставне промене, дотле скупштинска већина, 
само ако је довољно јака, може отворити уставну ревизију 
и без пристанка краља. Раније, њој је за то била довољна 
апсолутна већина; сад јој је, међутим, потребна већина од 

три петине. У томе је и у толико је њена устевотворна ини- 
циатива отежана. Али она постоји исто онако као и краљева 
инициатива: обе су постојале по нашем старом Уставу, обе 
постоје и по новом. Само што је сад врше под условима 
промењеним на штету Скупштине. Краљу је и сад, каоим 
раније, потребна једна парламентарна влада, па да своју 
уставотворну инициативу оствари; Скупштини је сад не као 
некад потребна апсолутна већина, него већина од 3/, па да 
мимо свих препрека отвори уставну ревизију. Значи да, кад 
и краљ хоће уставну ревизију, поступак је остао стари, али 
кад је краљ неће, поступак је постао друкчији. Остаје, дакле, 
као тачно да је и по новом Уставу, као и по старом, кра- 
љева инициатива ограничена само постојањем парламентарне 
владе, која се на вршење ове инициативе саглашава. 
Међутим, каже се да би било опасно и по њега и по државу 
ако би краљ овако спроводио своју инициативу; за њу бии 
њему била потребна влада која на питању уставне промене 
може да састави 3, од укупног броја посланика. Да ли краљ 
треба овако или онако да поступа, то је питање политичке при- 
роде. Ми га не мислимо овде расправљати. Хтели смо само утвр- 
дити да и по изречном тексту Устава и по његовом духу, 
краљ сад као и пре може да употреби своје право уставо- 
творне инициативе без скупштинске већине од %/;. Јер његова 
инициатива, и ако регулисана истим одредбама као раније, 
стварно је олакшана кад се цени према инициативи Народне 
Скупштине, која је новим, изречним одредбама отежана. Што 
се тиче опасности од такве краљеве инициативе, ми ћемо 
само напоменути, остављајући цело питање као политичко на 
страну, да се та опасност раније није осећала и ако је оваква 
иста одредба постојала у старом Уставу. Зар не наводи то 
на помисао да се ни сада опасност за стабилност Устава не 
налази у овој уставној одредби, него у осталим његовим 
одредбама које су регулисале нашу државну организацију2 
Ако је Устав сагласан са стварним стањем ствари у земљи, 
онда је он стабилан и без какве вештачке одредбе убачене 
у њега; а ако није то случај, онда му извесно никакве одредбе 
ове врсте не могу обезбедити стабилност. јер је живот. на 
крају крајева, увек јачи од ма како формулисаних и ма како 


тумачених ставова у Уставу. | 
ДР. МИХАИЛО ИЛИЋ. 


КЊИЖЕВНИ ПРЕГЛЕД. 


ПРЕВОДИ ОСКАРА УАЈЛДА. 


Превођење је уметност, и то уметност која се огледа 
на два начина: прво у самом избору књиге или писца, а 
друго у начину превођења. Ми ћемо се прво позабавити 
начином. 

Ако преводилац хоће да се савесно одазове својој дуж- 
ности и да нам пружи превод који у себи садржи све оно 
што је битно у оригиналу, он и сам мора бити уметник. 
Додуше, ми од њега не изискујемо ону чаробну моћ да за 
трен ока ни из чега створи велелепне и. сјајне слике које нас 
засењују својим блеском, и да нас задиви смелошћу и опсеж- 
ношћу својих мисли. То је област стваралачког генија. Али 
ми од њега тражимо да нам репродукује исту ту слику коју 
је видео, да и нас уведе у тај чаробни храм чији је посе- 
тилац он био. А он то може учинити само ако се за 
време превођења одрекне свога личног ја, и ако постане 
фотографском плочом, т. ј. ако постане средством кроз које 
нам писац говори нашим рођеним језиком. Разлика између 
њега и писца је баш у том што је моћ првога стваралачка 
а његова репродуктивна. 
| Разлика је једина та што се преводилац добровољно 
одриче да мисли независно, и све време мисли имагинацијом 
свога писца. Додирних тачака пак има више. Прво, прево- 
дилац м ра имати живу и осетљиву машту којом ће разу- 
мети свога писца. Затим, он мора одлично познавати и свој 
језик и језик писца кога преводи. Без свега тога добар 
превод се и не да замислити. Преводилац који не уме да се 
уживи у свога писца, док се, тако рећи, не изједначи с њиме, 
који не уме својом маштом да обухвати замисао пишчеву, и 
који не уме да је изрази тако да сачува утисак оригинала, 
прекорачује границу између уметности и заната. У његовим 
рукама вредност дела је чисто индустријска, и може се изра- 
чунати ако се број проведених часова помножи уобичајеном 
надницом. Шта више, док радник привреди нешто, рђав пре- 
водилац одмогне, јер нам упропасти слику коју је писац 


створио из сржи свога живота. Такав превод је клевета за 


коју би писац имао права тражити оштету. 

Због тога је важно како ће преводилац изабрати свога 
писца. Он мора наћи књигу с којом има бар додирних 
тачака, чије осећаје и мисли, ћуди и стил може да изрази 
без сувишног напрезања, и чији карактер може да задржи. 
Кад на пр. Г. Винавер изабере да преводи Асе т |Уопаег- 
гапа, ми тај избор можемо само похвалити. јер заиста, вра- 
голански, полу-филозофски хумор Лујса Карола са својим 
гротескним начином изражавања је као створен за Г. Вина- 
вера. Преводилац је нашао свога писца. 

То је, наравно, идеални избор, у коме преводилац тражи 
писца карактера себи сличног. Но то није увек могуће, наро- 
чито не у преводилачкој књижевности која је још млада као 
наша. Ту често преводилац бира писца с намером да пружи“ 
на своме матерњем језику оно што је најважније у страној 
литератури. Такви су преводи Шекспира, Дикенса, Скота, 
Елиота и т. д. Но и овде преводилац има широко поље да 
бира по својој наклоности, а ово је у толико лакше што у 
ову врсту преводилаца махом спадају књижевно образовани 
људи са дубљим знањем страних књижевности са којих 
преводе. 

Но има и трећа врста преводилаца, који преводе оно 
што је баш у моди, што свако радо чита, и што се стога 
доста тражи и продаје. Случај више но дуго. расуђивање 
одређује њихов избор. Ова врста превода често у опште 
није уметничка. 

Било би занимљиво сазнати разлоге који су руководили 
у избору наше преводиоце с енглеског, јер ако са иког 
језика, наша преводна књижевност с тога језика је јошу 


_ хаотичном стању. Ова изузетно богата књижевност нам је 


једва позната. Нека од највећих дела још нису преведена, 
док су многа другокласна дела угледала света. Тако су нам 
Шелеј, Коулериџц, Уордсуорт и Кијтс непознати, док је Бајрон, 
по све слабији од ових, слављен код нас. Тако ми. знамо 
за Шо-а (5ћал), а не знамо за Голсуордиа, Барна, Пинероа 
и остале савремене драматичаре. Великани енглеске модер- 
није прозе Харди и Мередит су непреведени, док је већи део 
дела Оскара Уајлда изашао на нашем језику. А Уајлд ни по 
чем не спада у први ред енглеских књижевника, ма дау 
другом заузима веома видно место. Но ми не мислимо тиме 
ја покулимо преводиоце Оскара Уајлда — на против, његова 
дела треба да се преведу, но да узгред укажемо на велику 
потребу за превођењем још многих драгоцених дела која још 
немамо, и да подстрекнемо што више уметнички избор 
таквих дела. 

Но ако је избор дела хаотичан, начин превод“ је то још 
у већој мери. Узмимо само име нашег писца: неки га зову 
Вајлд, а неки Уајлд. Најзад, пошто глас „му“ и не постој | у српском 
језику, то је сваком слободно да га замени оним који му се чини 

приближнији. Али кад се преводилац одлучи на један начин, 
нека бар буде доследан самом себи. Зашто на пр. Г. Петровић 
зове писца Уајлд а Типбпасе Мепз, Тунбриџ Велс, и покра- 
јину Велс Зашто једном прецизира изговор „Чејс“ и „лејди“, 
па после ставља „Етон“ и „Умнеј“2 Зашто се не одлучити 
на један доследан начин, па или писати по изговору или по 
писању, а не овако мешати 2 Разумемо на пример Г. Црњан- 
ског када Кизктп-а зове Рускин, како се тај писац обично 
звао некада код нас, и Раскин би можда изгледало педан- 
терија. Али зашто МзЏег-а унаказити у Уајстлер, кад се 
изговара Хуислерг Зашто Даблин звати Деблин, и Рединг 
Ридинг2 Бар ту нема традиције! Г-ђа Исидора Секулић је_ 
још понајдоследнија. А што се тиче хрватских превода, за 
њих та тешкоћа не постоји пошто они све штампају лати- 
ницом. 

Ово питање писања енглеских имена је веома важно и 
ми ћемо се, по могућству, вратити једнога дана на то, јер је 
заиста потребно да знамо о ком писцу говоримо. Проблем 
је тежак нарочито код именана као Могазтолћ, 5млпбштпе, 
Роре, и т. д. Хоћемо ли Роре-а звати Поп или Поуп2 Кеа!5-а 
Китс или Кијтс2 ја лично мислим да би најбоље било узети 
при транскрипцији изговор, а одступити само онде где то 
постаје немогуће. 


За сада имамо преведена следећа дела Уајлдова: Салому, 
Рединшку Баладу, Ре Ргојипа:, Доријана Греја, Артура 
Савила, и две свеске прича. Прва два превода нам је, на 
жалост, немогуће критиковати, јер се не могу нигде наћи. 

Од осталих дела највише се истиче превод Доријана 
Греја, који је по свему заслужан хвале (преводилац је Г. Д. 
С. Пијаде). Чудна повесница човека који никако не стари 
преведена је веома пажљиво и изразито. Одступања су 
веома мала, и то само таква каква су сваком преводиоцу 
допуштена. Иначе књига задржава цео стил и тон оргинала. 
Многа тешка места су веома вешто преведена, језиком који 
је свуда уједначен и чист. — Предговор Г. Црњанског је веома 
успела слика Уајлда и његовог живота, и може се сматрати 
као мало ремек-дело збијене биографије. Такође његов превод 
мале француске песме је уметнички. Цела књига служи на 
част Савременој Библиотеци 

Превод Злочина Лорда Артура Савила можемо прећи са 
две речи. Он је на хрватском наречју и у главном је веран 
и тачан. Но омашака има, и ако ретко. Изразитост пак 
његову није нам увек лако оценити, услед наречја. ' 

Приче Уајлдове изашле су у два издања: једно хрватско 
у преводу Г. И. Великановића, а друго српско у преводу Г. 
В. М. Петровића. Хрватско издање је врло привлачно већ и 
стога што има тврде корице, луксуз на који ми у Београду 

још нисмо научени. А што му још више подиже вредност, 
то су веома успели мали цртежи Г. Љубе Бабића. Прости, 
укусни, без икаквог наметљивог облика, они садрже необичну 
топлину. Слика рибара је један од најпростијих али можда 
и најефективнијих цртежа, пун осећаја и уметничког надахнућа. 

Што се тиче превода, најбољу слику ћемо добити ако 
их упоредимо, јер се већина прича налазе у оба издања. 
Тада ћемо осетити и огромну разлику у каквоћи њиховој. 

Ево га на пр. енглески оригинал из Кантервилског духа 
(четврта глава): 


Тће пехЕ дау «ће оћозЕ мжаз мегу жеак апа Шгед. Тће 
јетпбје ехснетепе о #ће Тазе Тоџг меек5 маз ђбетптшпо [0 ћае 
15 сПес!. Наз пегуез жеге сотрјејеју зћаегед, апа ће зеапеа 
а! «ће зНоћеез! појзе. Еог Нуе дауз ће КерЕ 5 гоот, апа а: 
јаз! таде ир 15 пипа [0 суе пр !ће роше ог ће Б]оод-з[а 
оп ће Ибгтату Поог. Е Фе О:5 Гатпу 418 пог уапе #, «ћеу 
сјеапу фа пој дезегуе #. Тћеу жеге емудепу реорје опа 
Јо, тајепа! р]апе ог ехгз(епсе, апа адипе тсарабје о! аррге- 
сјанпо #ће зутбонс маше ог зепзиошз рћепотепа. 


Упоредимо с тим прво превод Г. Петровића: 

„Идућег је дана дух био јако ослабио и заморен. Страшне 
су трзавице које је прошао за ово четири недеље, почеле да 
показују своје дејство. Нерви су му били потпуно расклаћени, 
па се трзао и презао при најмањем шуму. Читавих је пет 
дана морао остати у својој соби, те је најзад одлучио да дигне 
руке и са оне крваве мрље на поду у бизлиотеци. Ако она 
није потребла Отисовима, они је очигледно и не заслужују. 
То су људи који, очевидно, воде живот по једном ниском, 
материјалном плану и да су савршено неспособни да појмеи 
цене симболичку вредност сенсуозних феномена.“ 

А затим хрватски превод: 

„Сутрадан је дух био врло слаб и уморан. Страшна узбу- 
ђеност последњих четирију недеља почела је да дјелује. Живци 
му се истрошили, трзао се је, чим шта шушне. Пет дана се 
није мицао из своје собе, те се одлучио најзад и оканио се 
крваве мрље на поду у књижници. Ако ју обитељ Отис не 
жели, јасно је, да је они нису ни вриједни. Они су очито 
незнатни људи ниске разине, те никако не знају да цијене 
симболичку вриједност путних приказа.“ 

За онога који има и најмању осетљивост према језику, ово 
је довољно. Тешке, гломазне, неспретне реченице српског пре- 
вода не могусенипоредити са кратким, изразитим, течним стилом 
Г. Великановића. У првом, цела мисао Уајлдова је изгубљена. 
Брзе, концизне реченице Уајлда, који је посве стилски уметник, 
јасно изражују замореност и очајање духа. Утисак је произведен 
стилом, не речима. То је све сачувано код Г. Великановића, 

а с изгубљено у српском прсзолу. Левсљло је поредити, 

ј више, само оне две бечавуте: нерви су му били 
асклаћени, те се трзао пп, 2328 пр најмањем шуму“ 
му се истрошили, трза 0 се је, чим шта шушне“, 


бити јасно, а да и не говоримо о „расклаћеним 
54 Ја 5 превод заслужује висску похвалу. Врло 
зразит, потпуно Уајлдовски, и очевидно израђен 
ган И бриж РЕНаЊ Српски превод је такав да 

"заслужује озбиљну критику. Језик је тежак, незграпан, 
ужасан, и не само што не даје Уајлда, него и као пример 
српског језика не може да се озбиљно узме у обзир. 

А да и не говоримо о предговору, у коме нам Г. Пе- 
тровић даје одломке своје биографије и саопштава „такве 
ствари о Уајлду какве су могли чути или прочитати само они 
који су екстензивно путовали по земљама где се енглески 
говори“ и сличне интимне одломке, који нам дају, ако ништа 
друго, портре преводиочев. | 

Немамо узрока помисити да Г. Петровић не зна енглески, 
но очигледно је да се још није привикао свом матерњем језику 
кад је израдио превод, ида гаје радио веома немарно и површно. 
Да је било омашака, не бисмо му замерили: цепидлачки би 
било тражити од преводиоца да увек буде до краја доследан 
писцу. Такав преводилац и не постоји. Али кад нема трагова 
очевидног труда, када се свуда опажају знаци немарности и 
небриге, ћутати би било грех. 

Остаје нам само још последњи превод Ре Ргојипа:в. 
Ово је уједно и најтежи превод за критиковање, јер спада у 
категорију за себе. Омашке у њему су малобројне, ма да их 
има и неколико крупнијих; на против, превод пати по некад 
од сувише велике брижљивости. Г-ђа Исидора Секулић ради 
са изузетном пажњом: она меџи сваку реченицу посебно, 
аналише је, покушава да је разуме и коментарише пре но 
што је преведе. Она мења и сам ред речи да би српски 
облик био што беспрекорнији, што више књижевни. 

Таквих пресавесних преводилаца ми немамо много, и 
можда је тешко разумети да понекад и у томе има мана. То 
су мане посве нарочите врсте. Преводилац често, расклапајући 
реченице, успе да утисне свој коментар у њих. Он престаје 
да буда фотографска плоча. Он неком чудном алхемијом 
претапа писца у себе, прича нам своје доживљаје читајући 
писца, у место да нам га да лично. | 

У ту врсту преводилаца спадају махом снажне индиви- 
дуалне личности, које се не могу ни под коју цену одрећи 
свога ја. И Г-ђа Секулић не може се увек изузети од те 
замерке. Местимично она не уме да избрише своје ја и да 
престане да живи као Исидора Секулић, да би живела као 
Ур Уајлд. Она на таквим местима утисне свој коментар 

у превод. 


РДУИРИ СО 

Та мана није толика да нам поквари оригинал, и заиста, 
место које смо јој посветили није чак ни у сразмери са 
заслугама превода. Но било је од важности споменути ману 
ове врсте, јер је колико ретка, толико занимљива, и показује 


Скилу и Харибду преводилачке уметности. 
А. ВИДАКОВИЋ. 


СТРАНА КЊИЖЕВНОСТ. — МАРСЕЛ ПРУСТ: У ТРАЖЊИ 
ИЗГУБЉЕНА ВРЕМЕНА. 


Међу француским приповедачима који су се јавили после 
рата ниједан није тако брзо ни тако потпуно успео као 
Марсел Пруст (Магсе! Ргошзе), који данас важи као један од 
првих приповедача новога времена. Пруст је до сада објавио 
само један роман, — У шражњи изгубљена времена (А Та 
гесћегсће ди (етрз регди), — па и тај један роман није још 
завршио, али, и ако несвршен, тај један роман већ је достигао 
по дужини Раш и Мир. До сада је изашло пет свезака, а 
има да изиђе још четири. Све су то врло компактне свеске, 
штампане много збијенијим слогом него што се обично 
штампају романи. Тај тако обиман роман писан је у врло 
дугим реченицама, које нису увек добро склопљене, и које 
обилују стручним и апстрактним изразима. Стил Прустов је 
суптилан, увијен, као састављен из малих тачкица: један 
стил нарочито подешаван да изрази најфиније ниансе осећаја 
и да ухвети оно што у нашим утисцима има најтренутнијега; 
али баш због те своје претеране финоће, то је један стил 
који више наговештава него што потпуно казује, и који 
замара читаоца тражећи једнако од њега да сам допуни оно 
што је писац само у пола изрекао. Те компактне свеске 
писане у једном тако паучинастом стилу изискују од читаоца 
доста напора и доста. времена. 

О чему се управо говори у Прустовом роману, тешко 
је рећи. То је, у пуном смислу речи, један роман без радње. 


"У првим свескама прича се историја једног нервозног и боле- 


шљивог младића; његови најважчији доживљаји састоје се у 
флертовима; у тим флертовима нема ничега нарочито инте- 


"ресантнога; двоје младих, не знајући ни сами зашто, прибли- 


жили су се једно другоме, па онда, опет не знајући ни сами 
зашто, одвојили се једно од другога: то је све. У доцнијим 
свескама описује се старо племство француско; ни у тим 
свескама не дешава се скоро ништа; све се своди на дуге 
разговоре, који, изгледа, немају другог циља него да нам 
покажу сву духовну празноћу и безначајност једнога доиста 
аристократског друштва. Свеске које имају да дођу, носе 
наслов Содом и Гомора; као мото им служи један Вињиев 
стих: „Жена ће имати Гомору, а човек Содому.“ Судећи по 
овом наслову и по овоме моту, у доцнијим свескама биће 

говора о стварима много мање наивним него што су мла- 
дићски флертови, и о стварима много мање доброг тона него 
што су разговори у аристократским салонима. 

Пруст је приповедач психолог, какви су тако много- 


бројни у француској књижевности. Највећи део његовог романа. 


употребљен је на анализу разних душевних стања кроз која 


јунак романа пролази, у његовом животу не дешава се 
ништа необично и ништа нарочито важно, али ти ситни сва- 


кодневни догађаји изазивају код њега читаву поворку утисака 


који се једни у друте уплићу, и Пруст сматра за свој главни 
посао да све то поново расплете. Међу француским припо- 
ведачима психолошке школе има без сумње дубљих и ори- 
гиналнијих духова него што је Пруст, али нема ниједнога 
чија би анализа била тако минуциозна. За њега би се могло 
рећи са још више разлога него. за Маривоа да мери ниш- 
шарије у мрежи од паучине. Он би хтео да утврди магновене 
потресе, да обележи једва приметне преливе, да ухвати оне 
мале потајне утиске којих смо једва свесни. Он би хтео да 
раствори наш унутрашњи живот на његове атоме; у пси- 
хологији он ради са „бескрајно малим“. Та метода сићушнога 
рашчлањавања врло је добра онда када ваља описивати 
психолошка стања фина и компликована. Његов јунак је један 
младић болешљив, с уметничким склоностима, слабих и врло 
осетљивих нерава, који, неспособан за радњу, проводи све 
време у примању и аналисању утисака; такву једну природу 
уметника и неврастеничара Пруст је у стању сасвим лепо да 
опише. Али претпоставимо да треба описати једнога од оних 
великих мономана какве налазимо код Шекспира или код 
Балзака, — једно од оних бића која не осећају фино него 
јако, која нису компликована, него на против сувише упрош- 
ћена, јер доведена под владу једне једине тежње и једне 
једине страсти, —- за описивање оваквих полулудака Пруст 
би са својим методом био сасвим неподесан. 

Не треба мислити да је Пруст један џисац чисто суб- 
јективан, који осећа врло живо све што се у њему дешава, 
али који нема ни довољно интересовања ни довољно разуме- 
вања за друге људе. Његов роман начињен је, истина, као дневник 
једног младог неврастеничара у коме је Пруст, како изгледа, хтео 
описати себе сама, — али сваки би се преварио ко би на основу 
тога закључио да ће кроз тај дневник познати само интимни 
живот тога неврастеничара. Прустов роман садржи читаву 
галерију портрета, једну серију жена и људи који су оцр- 
тани с таквом вештином, да се човек пита да Пруст није 
случајно још јачи у портретисању него у психолошким ана- 
лизама. То, без сумње, нису портрети од највише уметничке 
вредности, који се добијају потпуним уживљавањем у једну 
туђу душу, и у којима има више видовитости него опажања 
у правом смислу речи. То су пре портрети оштре и фине 

социалне сатире као код Лабриера, али у томе своме роду 
они су изврсни... Пруст портретише посредством сукцесивних 
снимака. Сви ти људи и све те жене које пролазе кроз 
дневник његовог јунака, дани су нам кроз утиске које су на 
тог младог човека учинили; ти утисци су сваки час друк- 
чији, — и све те вариације утисака Пруст бележи савесно. 
Ми видимо на пр. како је једна особа изгледала његовом 
јунаку онда када ју је он знао само из виђења; како му је 
изгледала после, када се с њоме познао; камо му је изгле- 
дала још доцније, када је тајанствена чар првих утисака 
ишчилила, и када му је постепено навикавање на ту особу 
почело давати с осећањем спокојства још и илузију да је 
скроз познаје; како му је, даље, та особа изгледала када је 
уједанпут искрсла једна дотле неопажена црта њенога карак- 
тера и приказала цело њено биће у неком нелагодно новом 
осветљењу... Сви ти разни утисци добивени од исте особе 
остају фрагментарни, и имају у себи чак и нечег противу- 
речнога; они откривају постепено ту личност, и опет не 
откривају је никада потпуно; њена слика није ни сасвим 
утврђена ни сасвим јасна; она је стално у неком магловитом 
треперењу, које јој даје нарочиту драж и живост. Има портре- 
тиста који су имали сигурнију руку, радили пластичније и 
давали портрете који су садржавали више психолошке истине, 
али има их мало чији се портрети одликују у тој мери у 
којој Прустови оним што би се могло назвати дрхтање 
живота. 

Ова карактеристика Пруста не би била потпуна, ако се 
ништа не би рекло о његовом хумору. Његов хумор је 
добрим делом хумор једног подражавача. Као млад човек, 
Пруст је свратио на себе пажњу једном књигом пастиша 
у којој је узео слободу да пародира чак и тако велике стилисте 
као што су били Флобер и Ренан. Он је ухватио све њихове 
мале и смешне навике стила, и дао једну карикатуру њиховог 
начина писања која је у исто време била и једна врло про- 
дирна критика. Тај талент подражавања и пародије показао 
је он у свом великом роману. Са истом срећом он је 
подражавао начину говора два тако разна бића, као што 
је један стари дипломата са празном углађеношћу фразе и једна 
слушкиња из унутрашњости са живописним простачким брб- 
љањем. Његове репродукције разговора у великим салонима 
тако су . успеле, да се сматрају не само као једна духовита 
пародија, него још и као једна у ствари врло тачна карак- 
теристика високог друштва. 

Да ли ће, у даљем току свога романа, Пруст открити 
још и неке друге особине, то се за сада не може знати. Али 
већ по овима које је до сада показао, он у пуној мери заслу- 
жује пажњу не само француске публике него и стране. 

СЛУЧАЈНИ. 

НАУЧНИ ПРЕГЛЕД. 


НЕКОЛИКО ПРОФАНИХ ФРЕСКО СЛИКА ОТКРИВЕНИХ У 
МАРКОВОМ МАНАСТИРУ. 


У овоме часопису, у свесци за 1 новембар 1920, саоп- 
штио сам историју уништавања профаних фреско слика у 
Марковом манастиру и своје огледе и покушаје да те слике 
очистим и откријем, изложивши и начин и средства којима. 
сам вршио те огледе, као и задовољавајуће резултате које 
сам тада њима постигао. Рачунајући да ће читаоце овог часо- 
писа занимати даљи рад на овом послу, одлучио сам да 
учиним и ово саопштење. 

Охрабрен првим повољним резултатима, отпутовао сам 
крајем августа 1921 у Марков манастир да, према већ сте- 
ченом искуству, истим начином и средствима предузмем чиш~ 
ћење целокупних фреско слика. Према кратком времену које: 
ми је за тај посао стајало на расположењу, и према животним. 
тешкоћама незгодним при дугом бављењу уовом манастиру; 
- као и према јако заморном раду при овом послу, нисам 
могао ни очекивати да очистим све фреско слике које се 
налазе на површини од 32 м“. Тежња ми је више била да 
констатујем потпуни успех овог начина чишћења и да откријем 
бар неколико слика, те сам зато понео и минималне коли- 
чине разних течности за чишћење (око три и по литра), 
као и најнужнији остали прибор, рачунајући да се у мана- 
стиру бавим највише три дана. И заиста, рачун је испао 
тачан. И ако су течности доста брзо дејствовале на раства- 
рање масне боје која се у дебелом слоју скаменила, ипак је 
требало врло много интенсивног, физички напорног рада при 
трљању зидних површина, да би се масна боја депонована у 
тако јаком слоју — местимично више од 1 мм. — раство- 
рила. Ово. растварање на предузетој површини за рад (од 
прилике 0.25 м“.) није се могло извршити од једном, него 
делимично, јер се растворена боја јављала у виду густе пене, 
па је после сваког таквог трљања вршено испирање тог дела 
растворене боје водом, и тај посао се на једној истој ква- 
дратури често понављао по 4—5 пута. Пошто се таква повр- 
шина потпуно очистила и исушила, онда је последње чишћење 
вршено чистим алкохолом, којим би се скинуле још по некоје 
заостале мрље на њој. Тај напорни рад трајао је пуна три 
дана, при утрошку свих течности. Али је и успех био потпун. 
Потпун у томе што откривене фреско слике нису биле ни 
најмање трењем оштећене, а при том су сада јасније и све- 
тлије но што су могле изгледати у време премаза масном 
бојом пре 27 година, с тога што су оне до тада у ·-току 
векова од воштаног дима морале потамнети, па је и та танка 
превлака несагореног и депонованог воска овом приликом 

«скинута. Труд је пак награђен, јер су откривене фреско слике 
од замашног културно-историјског значаја. 

Чишћење је предузето на површини од 7 ма. и на њој 
_је откривено шест слика. Некоје слике су целе очишћене, а 
"неке делимично. Потпуно очишћена површина износи. око 
4,5 м“. Чишћење, па према томе и откривање слика, текло 
је овим редом. 

На северном дувару — на коме сам и прошле године чинио 
прве огледе — на два и по метра од иконостаса ка западу, 
очистио сам слику мушког лица које је имало круну на глави; 
главу сам делимично још првом приликом очистио. Цела слика 
представља старијег, усправљеног човека шездесетих година, 
са проседом коврџавом кратком брадом иподужом коврџавом ко- 
сом која покрива само врат, и избија у коврџицама и спреда око 
ушију. На глави је затворена краљевска круна и око главе 
"ореол (нимб). Глава је врло лепа; њен цртеж је потпуно 
очуван, изражен цртама у представљању пластике. Глава је 
нешто напред погнута, израз лица је смирен, благ и побожан, 
„а поглед управљен у правцу иконостаса према неком лицу на 
већем одстојању од њега. Одело је скерлетни владалачки 
орнат украшен везовима и другим украсима. Преко прсију 
има укрштени украшени појас са, вероватно, златним пер- 
вазима. Цео став је нешто окренут — нарочито глава — према 
лицу у које гледа, а окренут је према гледаоцу од прилике 
за 5/,. Десна рука је с раширеном шаком на прсима, а лева, 
пуштена низ тело на ниже, држи вероватно повељу, која је 
бела и у ширини око 30 см. Средњи део повеље је у ширини 
око 25 см. изгребен, али се ниже види наставак тог белог 
поља. Цела повеља је бео раширен, отворен табак, јако 
-замрљан; могла је бити дугачка 50—60 см.; на њој се не опа- 
жају никакви трагови записа. Слика је у дну пресечена новијим 
цртежом примитивно измаланих тесаника, посном бојом, на 
висини 1,30 м. од пода црквеног, и то вероватно на средини 
између колена и стопале. Овако скраћена слика има 1.30 м. 
висине, према чему се може закључити да би цела висина 
тога лица у слици изнела око 1,50 метара. Боје су јасне, живе. 
Основни тон позађа и ове и свих осталих слика је јако зат- 
ворена индиго плава боја. Слика је местимично оштећена 
греботинама и стругањем при првом уништавању. Ова слика 
по свом природном, неусиљеном ставу, по својим хармо- 
нично изведеним пропорцијама делова тела, а нарочито 
по свом душевном изразу, који казује побожност и за- 
хвалност, као и по тачности цртежа, прави јак, симпатичан 
утисак на гледаоца. Слика одаје великог уметника онога 
времена. Натписа више главе, који у свима живописима старе 
наше средњевековне архитектуре, и профаним и религиозним, 
прати слике, овде нема. Бугари су га уништили. Ипак је 
несумњиво да описана слика представља краља Вукашина, 

Непосредно испред ове слике ка иконостасу, очишћена 
је цела слика женског лица, које је у сличном ставу као и 
пређашња: стоји нешто окренута ка неком лицу у правцу 
иконостаса, и у које је исто тако управљен и поглед, али са 
главом више усправљеном. Слика има на глави отворену 
женску круну и око главе ореол. Ма да је лик доста нејасан, 
ипак се може лепо да опази да представља средовечну жену 
педесетих година. Позади, почев од круне ка леђима, па до 
преко рамена, пружа се вео беличасте и црвенкасте боје, 
који изгледа да је извезен. Од одела, у врло малом делу 
запажа се везена хаљина, фистан скерлетне боје, јер цело 
тело иначе покрива дуги и широки плашт без рукава, црне 
или јако затворене плаве боје, који као да је кадифен. Цео 
плашт је украшен у круговима од по 15 см. пречника везом 
и другим украсима, који могу бити — то нисам поуздано 
утврдио — и од драгог камења. Преко овог плашта у горњем - 
делу с леђа, па преко рамена и спреда испред врата па на 
ниже, по ивицама плашта до близу појаса сужено, запажа 
се јасно још један огртач жуто мрке боје (самур 7), који се 
затим од појаса на ниже спушта као перваз на ивицама 
нешто спреда отвореног плашта, јер су руке, иначе испод 
плашта, предњим деловима, између тих ивица, напред испру- 
жене. Између тих размакнутих ивица плашта олажа се доња 
скерлетна везена хаљина-фистан, који је око врата сасвим 
затворен. Величина слике је иста као и пређашње. Поглед је, 
као и код прве, управљен према неком лицу у правцу иконостаса, 
благог и нежног израза. Обе руке су, судећи према цртежу, 
спуштене испод плашта, а од лаката предњим деловима видно 
испружене хоризонтално, лева јаче а десна мање, са хори- · 
зонтално испруженим шакама и нешто повијеним прстима на 
више. Шаке и прсти са видним деловима руку су готово 
уметнички изражени, нежним, али и живим покретом. Цртежи 
шаке и прстију су беспрекорни. Пада у очи да су шаке 
према величини фигуре необично мале и прсти томе сраз- 
мерни, нежни и витки. Цела фигура у своме отменом ставу 
је неусиљена, природна, врло симпатична, пуна нежнога израза, 
скоро уметнички изведена као и пређашња. Слика је врло мало, 
само местимично оштећена. Боје су иначе доста јасне, а 
цртеж прецизан. Натпис је уништен. По историјским подацима 
о постанку ове цркве може се са поузданошћу узети да ова 
слика представља краљицу Јелену, жену Вукашинову, а по 
народном мајку Јевросиму. 

За овим сам прешао на чишћење дуварског поља иза прво 
описане слике, који је још даље од иконостаса, и наишао сам 
на нову слику, коју сам потпуно очистио. Величина слике је 
истоветна као и двеју предњих и у потпуно сличном ставу: 
слика женске прилике са погледом управљеним ка неком 
даљем лицу у правцу иконостаса, исто — еп!асе — у 3/, као 

и пређашње. Слика представља врло младу женску личност 
округлога лика, пуних округлих образа, црнпурасту у лицуи 
доста нејасних црта, јер су оне нешто изгубљене, вероватно 
тиме што су приликом првог уништавања — премазивањем 
лепом и евентуалним стругањем — нешто истрвене; али 
се ипак дужим посматрањем може добити утисак израза. 
Исто тако је и по средини, испод прсију, слика скоро за 30 
см. знатно, готово сасвим, истрвена. Око главе ове младе 
женске особе находи се такође ореол, а на глави више чела 
види се јасно један светао, вероватно метални, као цизелиран 
и прорезано украшени као обруч или венац, или је то можда 
диадема само поврх чела у ширини око 5 см. Непосредно 
изнад те диадеме или непосредно из тога обруча продужава 
се као шивена капа, рекло би се од вишњевог затвореног 
дебелог штофа (кадифег), која се за 15-20 см. пружа у висину, 
па се затим савија на леву страну у толикој дужини да излази 
чак изван ореола (који је око 30 см. пречника) за 5-6 см. 
Само, због слабе светлости у цркви, нисам могао да утврдим 
ово: на први поглед изгледа да се из обруча на више пружају 
седам белих пера, тако да је средње најдуже, око 25 см, а 
даља, по три десно и лево, поступно краћа; или ће то можда 
бити превоји капе почев од обруча на више, па су они у пре- 
ливу том бојом означени. Фигура има на себи хаљину-фистан 
јасно скерлетне боје, која је више кукова утегнута мрким 
појасом од'3-4 см. ширине. Нисам могао утврдити да ли је 
појас кожни или од какве друге материје. Изгледа да се појас 
од средине с преда на ниже спушта као једна трака исте боје, 
но ово нисам могао утврдити стога што је слика башу 
томе делу највише истрвена. Скерлетна хаљина, која изгледа 
да је везом украшена, у горњем делу над појасом, у струку 
на прсима има уметке од беле материје, који изгледа да су 
везени. Два су таква уметка —- један с леве, други с десне 
стране — доста великих ширина (око 25 см.), на ниже нешто 
сужени, тако да захватају скоро цела прса, а почињу више 
појаса, завршени нешто ниже од горње ивице хаљине око 
врата, где је и хаљина завршена.На хаљини су врло кратки 
рукави, јер се свршавају на средини између лаката и рамена, 
тако да се јасно виде голе, лепе и врло обле руке. За појасом на 
десној страни задевен је бео, рекао бих посигурно везен мали 
рубац, превијен око појаса на два неједнака крака, који висе 
на дужини од 15-20 см. Левом руком фигура се подбочила 
на кук, или ће, може бити, та рука онако превијена бити 
пружена шаком позади у висини струка (положај шаке је 
овде због тога нејасан што је слика на том месту истругана). 
Десна рука је, у врло природном и елегантном, готово гра- 
циозном ставу, до лакта нешто спуштена, лакат нешто 
одмакнут од тела, а затим на више у косо од лакта превијена и 
пружена уздигнута испред средине прсију. Шака јеполуотворена,. 

са овлаш елегантно савијеним прстима,и тако полуотворена 
окренута гледаоцу, те се јасно у шаци види овлашно држање 
једне металне кугле, од прилике 4 см. пречника. Та кугла е 
глава једног штапа од 79 см. дужине, који се према положају 
шаке пружа на лево и у косо на ниже испред фигуре. Како 
је слика на том месту по средини искварена, то се доњи крај 
продуженог штапа испод тога у дужини 20 см. јасно види. Штап 
је жуто мрке боје, рекао бих да је од морске трске, а пречника 
је око 2 см. Поред свега што је слика доста искварена, ипак 
се може о њеној целини рећи да је изразита, својим ставом 
жива, готово кокетна у иначе природном, неусиљеном ставу, 
и по свему томе може се закључити да слика има нечег јако 
уметничког у себи. Пропорције су лепе и хармоничне, а боје 
живе и јасне. И код ове слике је натпис уништен, али се са 
поузданошћу може рећи да ће она представљати једну од кћери 
Вукашинових, пошто има ореол око главе; зна се, међутим, 
да је он имао две кћери. 

После ове слике предузео сам чишћење поља испред 
слике краљице јелене у правцу ка иконостасу. Пошто је. 
материал за чишћење био на измаку, то сам очистио само 
горњи део нове слаке — од прилике за једну половину — и. 
"еткрио слику анђела са два велика бела крила. Слика младог 
лица, дванаестих година- (мања за у од претходних), пред- 
стављена је у ходу,“ нагнута напред ка иконостасу, управо 
рећи лицу пред њим, а окренута у неколико погледом на 
лица за њим, која су напред описана. Слика је одмах нај први 
поглед јасна и разумљива: анђео води за собом она напред 
поменута три лица ка неком лицу које је даље испред њега. 
Израз анђела је снажан, жив и врло симпатичан. Слика је, 
у колико сам је очистио, добро сачувана. 


(Крај у идућем броју.) 
АНДРА СТЕВАНОВИЋ. 


ПОЗОРИШНИ ПРЕГЛЕД. 


-МОЛИЕРОВА ПРОСЛАВА. — ГЂА МАНСВЕТОВА. 


Цео образовани свет одао је пошту, половином јануара, 
о тристагодишњици од његова рођења, великом писцу који 
је, као прави добротвор човечанства, нагонио на смех „честите 
људе“ толиких поколења, и који је у својим делима, износећи 
слику свога времена, открио мало и од опште-човечанског 
живота; нарочито су позоришта са захвалним дивљењем 
прославила бесмртну успомену онога који је позоришту дао 
сав геније свога духа и, могло би се рећи, сву—крв свога 
срца. И наше Народно Позориште узело је учешћа у тој 

универсалној апотеози, приредивши један.мали низ познатих 
Молиерових комада, добро опремљених и пропраћених кон- 
ференцијама; на „свечаној представи игран је Уображени 
Болееник, у новој режији, и с међуиграма. 

Избор је био врло добар: Уображени Болесник, Молие- 
рово завршно и смртоносно дело, једна је од његових нај- 
веселијих и најснажнијих лакрдија. Ипак, у пркос комичног 
страха Арганова, бучног гнева Г. Пургона, свечане педантерије 
Г. Диафоаруса Оца или ученог незналиштва Г. Диафоаруса 
Сина, једног од најлепших споменика бескрајне људске глу- 
пости, у пркос све оне здраве веселости која струји кроз 
већину сцена као бујица, човек, ако познаје Молиеров живот, 
не може на представи Уображеног Болесника да се отме 
извесном меланхоличном осећању, кад се сети да се Молиер, 
играјући главну улогу у том комаду, опростио од позоришта 
и од живота, и кад помисли на ону потку моралних и физичких 
· беда на којој је ово дело изаткано. Уображени Болесник је, 
доиста, једна од најчуднијих освета једног самртника над 
немоћи медицине и неизбежности смрти. Али у томе баши 
јесте она необична способност комичних песника да употребе · 
своје емоције, своје мисли, и своје болове чак, да из њих 
створе своју веселу уметност. 

Представа Уображеног Болесника била је окружена код 
нас ретким сјајем, и пропраћена старинским међуиграма, које 
су нас за тренут пренеле у једну далеку прошлост, у једно 
за увек ишчезло и сјајно друштво. Али се човек с правом 
може питати да ли ова богата опрема није одмагала делу 
уместо да му помогне, да ли његове правилне размере нису 
биле њоме промењене, да ли оно што је споредно — музика, 
песма и игра, и све, више или мање укусно, шаренило костима 
и декора, и разноврсне играчке режије — милујући наше 
око и наше уво, није често одзратило нашу пажњу са онога 
што је главно, са самог комада. 

Мображени Болесник био је игран спорим темпом, и без 
довољно фантазије. Мени је жао што морам да кажем да ме 
Г. И. Станојевић — наш стари и: одлични тумач Молиерових 
творевича — није тога вечера, у улози Аргана, нимало задо- 
вољио. Он је играо с пуно природности, али без много верва 
и инвенције; својим ситним реализмом, он је своју личност 
скучио, уместо да јој да ширине, полета, комичнога величан- 
ства, да направи од ње једну велику фреску; и бес сангви- 
ничнога Аргава кад грди Тоанету, или његова нежна тепања. 
Белини, или његова смрвљеност под клетвом Г. Пургона, или 
његов очај пред тобожњом смрћу мале Лујзон, сви ти, и 
други класични ефекти, били су недовољно истакнути и слабо 
варирани. Гђа Стокић је развеселила комедију својом ведричом, 
обешењаштвом и звонким смехом ; али њеној Гоанети, да би 
била сасвим добра, треба више финоће. Гђа Сибирјакова 

играла је ону безазлену и дирљиву Ангелику која, кроз бол- 
нички задах комада, проноси свој осмејак оквашен сузом; та 
лепа млада глумица нема много тачности у својим интонаци- 
јама, нити спонтаности и топлине у својој игри. ГГ. Добриновићи 
Н. Гошић су оцртали с рељефом и колоритом дивне кари- 
катуре Диафоаруса Оца и Сина. 

За међуигре је Г. С. Христић написао нарочиту музику, 
у почетку — ако је допуштено дати један лаички утисак — 
пуну покрета, боје, и пријатне мелодичности, али која губи, 
ближећи се крају, од својих добрих особина; завршна бур- 
лескна церемонија, уместо да буде огромне буфонерије, изгле- 
дала је монотона и суморна. Труд Г. Христића био је велики 
и похвалан, али, можда, ирационалан: за Уображеног Болесника 
постоји, као што је познато, потпуна музика Молиерова 
савременика Шарпантјеа, и нама је за чудо да та музика, 
која има сву грацију и поезију, и сав благи мирис старих 
ствари, није свирана овом приликом. 


Гђа Мансветова, некадања чланица нашег Позоришта, 
гостовала је последњег месеца на нашој позорници у Госпо- 
ђици Малишевској, комедији бруталног и јевтиног натурализма 
од Габриеле Запољске, одлично режираној од Г. В. Живоји- 
новића, и у Елги, плиткој и развученој мелодрами Герхарта 
Хауптмана, коју је Г. Исаиловић спремио с интелигентном и 
артистичком пажњом. У тим двема улогама, она је имала 
прилике да покаже још једном, иако много мање но некада у 
/Бубомори, свој ванредан смисао за позориште, искреност, 
гипкост и живост своје игре, своју продирну и заводљиву чар. 


СВЕТИСЛАВ ПЕТРОВИЋ, 


УМЕТНИЧКИ ПРЕГЛЕД. 


КОНЦЕРТИ ГГ. ЋИРИЛА ЛИЧАРА И НИКОЛЕ ЗЕЦА. 


Чиста музичка уметност, тајанствена и тако величанствено 
непосредна, снажна у дубокоме споју елементарне ритмичке 
карактеристике; гипке мелодијске линије од замаха, или 
од љупкости, или од топлине рођене у љубавном заносу; — 
сочне хармонске подлоге, пуне, богате или прозрачне про- 
ткане меким жицама звучних нити тањих од паучине, — таква 
чиста музичка уметност живи само у концертној дворани. 
Остављена самој себи, упућена на све оне најосновније мате- 
риалне елементе из којих се она гради, неподржавана 
тникојим другим средствима осим акустичних, музичка умет- 
ност живи у концертној дворани у свој величанственој лепоти 

своје специфичне искрености, у свој мистичној лепоти своје 
нематериалности, велика, дубока, вечита. 

Умети је одржати на тој висини, не спустити је до нивоа 
ених који у површним чулним ефектима налазе задовољства 
и у музичкој уметности не осећају један комплексан спој 
супротних елемената који, сложени у целину, дају највише 
уметничко савршенство, може само уметник од снаге и културе. 

Такав уметник је Г. Ћирил Личар. 

Он је један од оних модерних пианиста, као Бланша Селва, 
као Корто, као Вињес, који не износи пред вас онај занатски 
део музичке уметности, не води вас кроз учионице консерва- 
ториума кроз које је прошао ломећи трудно своје прсте да 
би савладао технику, него вам пружа душу дела које изводи, 
отвара вам своју душу. И свуда и у свакој прилици ви ипак 
осећате да за клавиром седи уметник који је савладао занат, 
до најскривенијих прелива, који се игра са проблемима тех- 
нике, али који није потонуо у те проблеме, него је остао 
изнад њих са свом лепотом своје душе уметника од расе, од 
темперамента, од полета и високе музичко-стилске културе. 

Његов програм је све то доказао; и начин на који је 
Г. Личар извео тај програм, сложен у разноврсности и тако 
уједначен у једноме смислу, у специфично музички-узви- 
шеном смислу, тај начин је показао сву озбиљност, сву снагу, 
сву уметничку културу личности нашег уметника. 

Хендл: Сарабанда и Шакона из Алмире у нешто модер- 
низованој, али стилски верној, одради Листа; —  Р5-диг 
Соната Лудвига фон Бетховена ориз 78, једна од оних соната 
вечнога Бетховена у којој гостоји ванредна концизност 


облика — кратког, лапидарног — оживљеног садржином 
течном, без филозофских дубина, али јединствено снажна у 
својој срдачној, минуциозно извајаној простоти; — две песме 


Већеслава Новака, једнога од иајмаркантнијих композитора 
наших дана: Песма божићне ноћи, снажна у дубини осе- 
ћајности и по „штимунгу“ који буди својим тајанственим 
звонима и ширином својих коралних идиома који тонуу 
белу, снежну ноћ, и Песма карневалске ноћи, бизарна, пуна 
неочекиваних контраста, као и талас светине која се тиска, 


шарена, жива, распуштена до делириума; — Е-диг полка 
Сметане, богата у ритму и жива у специфичном мелодијском 
замаху; — па п-тоП скерцо Ш1опена и два комада интере- 


сантног модерног импресионизма: француског (Дебиси: Вече 
у Гранади, топло, ориенталски чулно) и англо-саксонског 
(Црначка Игра „енглеског Дебисиа“ Цирила Скота) — те 
композиције су сачињавале програм концерта Г. Личара. 
Дочекан овацијама, он је био додао своме програму Сукову 
ЈБубавну чежњу и Етиду (Харфа) од Шопена. Интерпретатор 
првог реда, технички савршен као ретко ко од модерних 
пианиста, млад, поштено одушевљен, идеалиста и песник, 

Г. Личар је овим програмом доказао да је на највишим 


уметничким висинама гибак, и ако у основи наклоњен 
крепкости и волуминозности ефеката, срчан и нежан у 
исти мах. | 


Овим концертом Г. Личар је утврдио себи место у. 


уметности. Он је маркантна појава која чини част нашој 
младој уметничкој култури. 


Г. Никола Зец, првак бечке велике опере, наш прослав- 
љени „дубоки бас“, типичан је драмски певач. С тога он све 
своје певачко савршенство, које је знатно и на завидним 
висинама, ставља у службу снажном драматичном изразу: 
било у мелодијско-осећајном смислу, било у живом рит- 
мичком акценту. Али Г. Зец је уметник од стилистичке кул- 
туре. Отуда, и ако у основи драмски певач, Г. Зец, ступајући 
на подиум концертне дворане, не излази пред публику са 


аријама свога драмског репертоара, већ са композицијама _ 


које по висини уметничке концепције иду у дела чисте умет- 
ности, а по своме изразу имају вибрантне драматике у себи 
у свима преливима, од скрушеног бола израженог у лиризму, 
до неизмерног крика драмске снаге и замаха. Хендл, Бетховен, 
Римски-Корсаков и Гречанинов, па и меко-лирско, по мало 
и сенсуално, Чекање Г. Коњовића, и старински, али драги 


Лем Едим од Мокрањца, били су на програму концерта“ 


Г. Зеца, само с тога да покажу пробрани укус и танану 
стилистичко-вокалну културу нашег уметника. И Г. Зец је 
знао шта чини и пожњео је један од највећих успеха које 
Београд памти. Певао је, разуме се, и Вердиа, мајстора 
ре!-сато — композиција у модернизованом смислу те речи, 


и певао га је ради вокалних линија и ради оних драматичних . 


контраста у талијанском смислу те речи, тако подесних за 
певачке ефекте код широке публике. 


Једном речи, Г. Зец, уметник европске репутације, чини 


част нашем племену. - | 
Да ли ћемо га чути и у опери2 Да ли ћемо га иматим 
у ансамблу наше опере 2 
Е МИЛОЈЕ МИЛОЈЕВИЋ. 

ЕКОНОМСКИ ПРЕГЛЕД. 


ФИНАНСИЈСКИ ЗАКОН И БУЏЕТ. — ПРИЛИКЕ У ЧЕХО-СЛОВАЧКОЈ. 


Сви важнији проблеми из области наше економске и 
финансијске политике у знаку су студирања. Ниједно питање 
није још решено. Валутни проблем предао је Министар 
Финансија једном ширем одбору при Народној Банци. Сао- 
браћајно питање расправља се баш ових дана на дугим кон- 
ференцијама директора свих обласних железничких дирекција 
и новог Министра Саобраћаја. Наш финансијски проблем 
поверен је финансијском одбору Народне Скупштине. 

И док се о свему на дугачко и на широко расправља, 
наш динар стоји све горе. Железнички саобраћај је у много 
назаднијем стању него пре годину дана, јер сад више ни 
путнички саобраћај није тако брз, сигуран и лак као раније. 
Пренос робе, међутим, врши се са толико тешкоћа да у том 
погледу стојимо скоро као и 1919. 

Министар Финансија дао је 11 јануара о. г. једну важну 
изјаву у финансијском одбору, да се државни приходи пове- 
ћавају и да Главна Државна Благајница није имала потребе 
већ два месеца да чини позајмице код Народне Банке. Али 
поред те утешне изјаве, · министар је додао ово: „Може се 
постићи и равнотежа буџета и може се измирити цео дуг 
код Народне Банке, ипак ће динар ниско стајати све док наш 
биланс плаћања не буде активан“. 

У том погледу не можемо се сложити са министром 
Финансија, јер најважнија позиција у билансу плаћања једне 
земље несумњиво је салдо трговинског биланса, који се стално 
поправља. Док је у 1919 години однос увоза према извозу 
био као 4,34: !, у 1920 тај однос се поправља на 3,98::1, а 
у 1921 као 1,80 : 1. И што је најважније, динар је боље стајао 
у 1919 и 1920 године него 1921. 

Можда ће се рећи да су државна плаћања у иностран- 
ству сада много јача него одмах после рата, али то не би 
имало тако фаталан утицај на курс динара да су наше финан- 
сијске и политичке прилике сређеније и боље. 

Ми опет морамо поновити оно што смо већ једном 
рекли у овом листу, да не видимо ни с једне стране добре 
воље и енергије да се приступи штедњи у државним расхо- 
дима. Пошто су срећно донесене дванаестине за два месеца 
ове године, решавање о буџету и финансијском закону наста- 
вило се спорије, а стварно извођење буџетске редукције 
поверено је једном одбору ! 

Предлог финансијског закона за 1922 годину представља 
једну читаву свеску од 203 члана, са додатком одредаба о 
· уређењу града Београда. После рата заведена је једна рђава 
парламентарна пракса код нас, да се кроз закон о буџетским 

~ 
дванаестинама и финансијски закон (који важи само годину 


дана) спроводи све што не може да прође кроз редовну 
законодавну процедуру. Ту има овлашћења за Министра 
Финансија која се никад неће остварити, јер нема средстава 
ни за најпотребније издатке. Наређују се издаци из унутрашњег 
зајма од 500 милиона, који уговором о зајму нису били пред- 
виђени (члан 60). Овим пројектом решено је и питање пре- 
мештања Железничке Дирекције у Ниш, и исплата 2009, 
задржаних круна, и закон о Народном Позоришту, и врло 
важно финансијско питање какав ће ранг имати инспектори у 
Генералној Дирекцији Државног Рачуноводства (члан 188), итд. 

Потпуно су непотребне одредбе финансијског закона 
које се односе на Министра Трговине и Индустрије. Докле 
се њему даје овлашћење да експлоатише у државној режији 
државне фабрике свиле (као да му је до сада у томе неко 
сметао !), дотле се Министар Шума и Рудника овлашћује да 


може издати под закуп државна добра чија експлоатација у 


властитој режији није рентабилна. Интересантно би, међутим, 
било знати где се — сем државних монопола — државна 
режија показала рентабилча. У тренутку кад се озбиљно и 
са многих страна истиче предлог да се чак и државне желез- 
нице уступе приватној капиталистичкој групи ради експлоа- 
тисања, наша држава задржава домене и хоће да води у 
својој режији индустријска предузећа ! 

Опште је позната ствар да се данас за један посао упо- 
требљавају 3—4 некваликована лица, докле је пре рата исти 
посао свршавао један чиновник. У старим границама Србије 
(са јужном Србијом) било је пред рат 1914 год. 331 указних 
поштанских чиновника, #07 неуказних и 496 служитеља, или 
укупно 1634 лица. Данас је на истој територији упослено у 
поштанској струци 3792 лица или 2158 више него пре рата! 
Ту нас нико не може убедити да су се послови 2—3 пута 
увећали. 

И како је у поштанској струци, тако је у судској, финан- 


сијској и војној. Да би се смањили издаци на личне издатке _ 


у централи, особље се преводи на плату код подручног над- 
лештва у унутрашњости, итд. Ми данас имамо на војним 
буџету 422 пуковника, 447 потпуковника и 1027 мајора. Па 
зар има посла за све те људе, према њиховом чину и рангу 2 
Може ли се, у таквим стању, постићи буџетска равнотежа 2 

У Министарству за Социалну Политику и другим поратним 
министарствима, стоји још горе. Ту се само троши, а ништа 
не привређује, и последњи изум тога министарства је да плаћа 
кирију за Женски Клуб! Исхрана пасивних крајева такође је 
једна срамота за земљу, и финансијски одбор се најзад решио 
да те кредите једном укине. 

један војни стручњак већ у два чланка доказује како је 
штетна уштеда на војсци и износи опасност од редукције 

војног буџета. Између осталога, писац наводи како би у 
Министарству Војном једно нарочито одељење требало да 
се бави војним буџетом. Тиме се потпуно крши принцип 
јединства буџета и враћа се на доба Краља Милана, кад су 
војни издаци били ван домашаја Главне Контроле, већ су 
рачуне прегледали нарочити војни рачуноиспитачи. 

Да би своје наводе што више поткрепио, тај војни 
стручњак доноси у целини превод експозеа у војном буџету 
чехословачког Министра Војног. Пример је врло добро иза- 
бран, и ми ћемо само допунити како стоји Чехословачка 
Република у упоређењу с нама. Њена валута је последњих 
дана показала такав пораст да је 21 јануара већ за 30%, 
скупља од нашег динара. Циркулација новчаница више се не 
увећава и варира између 11 5 до 12,5 милијарди чешких круна. 
Њена индустрија ради пуном паром. Примера ради да наве- 
демо производњу шећера. На чехо-словачкој територији остало 
је 74 9/, пређашње аустроугарске шећерне индустрије. У кам- 
пањи 1921-22 произведено је шест милиона мет. центи сировог 
или пет и по милиона белог шећера. Од тога за потрошњу у 
земљи остаје половина, а остало се извози, и то махом у 
Енглеску!). 

Њихов саобраћај уређен је и може да савлада цео 
извоз. Чехословачка је само за девет месеци прошле године 
извезла прерађеног и обичног дрвета у вредности једне мили- 
јарде круна. Код нас огромни стокови већ месецима труну, 
јер нема саобраћајних средстава да се дрво дотури ино- 
странству. 

Па онда, није од мале важности принос од чешких 
капитала, пласираних у иностранству. У нашој земљи Чеси 
учествују у банкарству, у кланичкој, шећерној и другим инду- 
стријама, и то све доноси новац у њихову земљу. Њихови 
економски односи много су интенсивнији и са другим државама, 
нарочито са Швајцарском, Немачком, Француском и Енглеском. 

Дожавне финансије, међутим, не стоје ни код њих тако 
сјајно. Према расходима од 18 милијарди у 1921 год., стоје 
приходи од 15,3 милијарди чешки круна. Дефицит се попуњава 
позајмицама. За инвестиције се праве унутрашњи зајмови. 
Иностранство повољније суди о њиховом економском и поли- 
тичком стању него о нашем. Чехословачка дугује само у 
Америци 91,180.000 долара и непрестано јој се нуде нови 
зајмови из иностранства. 

У таком стању може још Чешка и допустити себи да 
на војску издаје више него што би требало. Али је питање 
да ли ће Парламент усвојити гледиште Министра Војног. 


1) Наша шећерна индусгрија по свом капацитету могла би подми- 
рити целокупну потрошњу у земљи, али је због аграрнг реформе прои- 
зводња шећерне репе знатно опала 

Судећи по једном телеграму из Прага, и Чеси су решени да 
штеде. Влада је одлучила да обустави примање нових чинов- 
ника у државну службу за време од три године. Код нас, 
међутим, док се финансијско стање земље не среди, докле 
се не подигне саобраћај и докле се динар не поправи, ми 
не смемо ни мислити на веће војне издатке. Нека се и војни 
стручњаци стрпе, па кад и наше економско-финансијске 
прилике буду као у Чехословачкој, ми ћемо имати буџет 
сразмеран њиховом. У осталом, да ли ми, као старија и 
искуснија држава, треба и у том погледу да се угледамо на њих 2 
Рат је одавно свршен. Треба тежити да имамо што пре 
регулисано питање о границама и да са свима суседима будемо 
у добрим односима. У том случају, војни ефектив мора да 
се сведе на мирнодопски, па следствено и издаци на војск 
да се смање. 5 | 
Повећање државних прихода сразмерним оптерећењем 
свих друштвених редова и смањивање државних расхода, 


где год је то могућно, то су два најважнија питања која. 


треба да занимају и владу и Скупштину. 
Н. СТАНАРЕВИЋ. 


ПОЛИТИЧКИ ПРЕГЛЕД. 


СПОЉНА ПОЛИТИКА. — ФИЈАСКО У КАНУ. — ПАПА БЕНЕДИКТ ХУ. 


После Вашингтонске Конференције, и, донекле, као пос- 
ледица тог састанка, састало се, почетком јануара, Врховно 
Веће у Кану. Представници Америке, Британије, Белгије, Ита- 
лије, Јапана и Француске, претресали су многа светска и 
европска питања. Међу овим питањима најважнија су била 
ова три: реконструкција Европе, репарације које је Немачка 
имала учинити победиоцима, уговор француско-британски за 
обезбеђење Француске на случај каквог новог немачкога 
напада. У пб тих разговора, кад је објављен пројекат овога 
гарантнога уговора, председник француске владе, Бриан, 
вратио се у Париз; његов положај је био уздрман и његова 
већина у Скупштини била се јако пореметила. Осим тога што 
је његова влада, док је он водио разговоре у Кану, приликом 
једнога гласања добила само 85 гласова већине, скупштински 
одбори за финансије, за војску, за спољне послове, показали 
су се незадовољни његовим радом. Одбор за спољне послове 
га је и писмено упућивао како ће се држати у Кану, а сам 
Председник Републике критиковао је његов рад. Све је то 
Бриану казизало да не може продужити преговоре у Кану 
са потребним ауторитетом. Он је онда изашао пред Скуп- 
штину, почео хвалили свој рад и себе, и покушао обарати 


о И та у Ри У 

мишљење које се ширило у Француској, да је он почео попу- 
штати пред Л. Џорџом и напуштати сигурна права из Вер- 
саљскога Уговора, а примати несигурне обвезе франко-бри- 
танскога гарантног пакта. Бриан је одбијао да ће се права 
Француске на репарације умањити или бити жртвована. Он 
је покушао објаснити значај и циљ Беновске Конференције, 
на коју Французи гледају са великим неповерењем ; њима нова 
„Међународна Финансијска Корпорација“ за економску и 
финансијску обнову Европе изгледа врло сумњива. Бриан је 
приказивао и потребу да се Совјетска влада позове у Ђенову, 
јер се без Русије тешко може извршити опште привредна 
обнова Европе. Он је, најзад, хтео да објасни како расту- 
рање Конференције у Кану може бити штетно по Француску, 
јер је у Кану требало положити сигурне темеље за будућност 
Европе. Али сва његова речитост није могла убедити Скуп- 
штину, и не досвршивши свој говор, своју одбрану, он је 
изашао из ње и положио оставку. Нову владу у Француској 
образовао је Ремон Поенкаре, бивши Председник Француске 
Републике за време рата. Његова влада није хомогена, већ 
концентрациона, и имаће за собом једну добру већину, и 
ако њен нови шеф није успео да у своје министарство уведе 
све групе, нарочито не Клемансовљеву. Његова декларација 
пред Скупштином кад јој се представио са друговима прим- 
љена је добро. Са 472 гласа протаву 107, Француска Скуп- 
штина је одобрила Поенкареов програм: потпуно извршење 
Версаљскога Уговора о миру. 

Пад Брианове владе, како се тумачи у Лондону и у 
Вашингтону, упропастио је, за сада, многе наде и повољне 
изгледе. Конференција у Кану је имала да уреди многа крупна 
питања, и покаже пут за решења других европских питања. 
То је једна штета и за Европу, и за цео свет. Битна питања 
о реконструкцији Европе, о репарацијама, и о безбедности 
Француске, па дакле и Европе, остала су отворена, са неи- 
звесном будућношћу. Једно од ових, исплата одређене суме 
за ратну оштету, коју је Немачка имала да положи 18 јануара, 
остало је због тога нерешено. Немачка, у нади да ће јој се 
у Кану дати мораторијум за исплату, није спремила отплату. 
Пад Брганове владе компромитовао је и наше наде, и ако 
нам она није указивала онакву потпору какву нам је пру- 
жала 1915 године. А наше наде биле су у стабилизовању 
односа у Европи; стабилизовање новога поретка у Европи 
зависи, међутим, једино од француско-немачких односа. Докле 
они не буду сређени, консолидовани, дотле ће у Европи бити 
овај немир, и на |уго-истоку Европе ова несигурност. С од- 
ласком Бриана, који је био понекад сувише савитљив и попуст- 
љив, ми се враћамо, по свој прилици, на крутост и непо- 
пустљивост кабинетске дипломатије. Поенкаре, и ако је у 
току рата ишао, једно време, руку у руку са Брианом, и ако 

сада уверава да ће мењати методе, а пе политику Француске, 
даје сигурно више јемства данашњој Француској за обезбеђење 
њених интереса, него Бриан. Поенкаре је при ступању на 
владу подвукао речи пријатељства за нашу земљу и за Мали 
Споразум, али за наше интересе није баш сасвим сигурно 
да ће Поенкареова влада бити боља од њене претходнице. 
Бриан је хтео споразум са Немачком, Поенкаре је противу 
споразума. Бриан је хтео мир, а национални блок хоће при- 
тисак и успоравање обнове Немачке. Бриан је желео еко- 
номску солидарност свих европских држава, Поенкареова 
већина га још не жели. Бриан је осећао да је аутоматска при- 
мена Версаљскога Уговора немогућа, национални блок то не 
осећа. Поенкареова већина у Скупштини још је у старим 
идејама о улози Аустрије у Европи; из Поенкареове близине 
су били људи који су после рата правили експерименте са 
католичком Баварском и маџарским магнатима. Сва политика 
националнога блока, из кога јеу главноме састављена влада 
Поенкарова, знала је и проповедала је само једну политику: 
мобилизацију свих противу Немачке и борбу противу Русије. 
Због тога долазак Поенкареове владе мора испуњавати зебњом 
европске државе и обе групе Сила, пријатељских и против- 
НИЧКИХ. 


Бенедикт ХУ, после кратке болести, умро је у 67 години 
живота. Владао је католичком црквом нешто више од седам 
година; а изабран је 3 септембра 1914. | 

Ученик Лава ХШ и кардинала Рамполе, са којим је 
делио политичку судбу и идеје, Бенедикт ХУМ је имао врло 
тежак положај за време трајања светскога рата. Лав ХШ и 
Рампола су нагињали Тројноме Споразуму, а њихови наслед- 
ници Пије ХГи кардинал Мери дел Вал, Тројноме Савезу. 
У Ватикану, у доба избора Бенедикта ХУ, био је још врло 
јак утицај Аустро-Угарске, која је била тада стуб католичке 
цркве, и Немачке, у којој су број католика и њихов утицај 
расли из дана у дан. Готово се може рећи да је Ватикан 
био против Велике Британије и Русије, две шизматичке земље, 
и против Француске, која је 1904 одвојила цркву од државе 
и прекинула односе са њим. Дипломата по занату и накло- 
ностима, Бенедикт ХМ, и ако антантофил, није се одмах 
определио. МИ ако незадовољан што је Тројни Споразум у 
марту 1915 признао Русији Цариград и тиме, на случај победе, 
признао надмоћ православљу над католичанством, Бенедикт 
ХМ нијени осуђивао ни одобравао: он се колебао. Да ли је 
разумео или не велико начело за које су се онако крвнички 
бориле Америка и Европа противу централних Сила или не, 
то се може сазнати тек из његова политичкога тестамента. 
За време рата држао се досадањих традиција папских, неу- 
трално, и ако је у души био на страни Тројнога Споразума. 

Њега ће звати ратни папа, али би му боље пристајало име 
Бенедикт Колебљиви. 

Победа над Немцима, који су га сматрали, без права, 
за свога непријатеља, учинила је крај колебању његове 
спољне политике. Још у току 1919 Ватикан зна шта хоће; 
он је уредио своје односе са Француском и одредио своје 
држање према Квириналу и у новим државама. Русија, Пољска, 
Украјина, Југославенска, Јерменска, Грегоријанска, и све 
друге државице, никле из светскога рата, постале су објект 
за активност ватиканских мисионара, а за обнову и уједињење 
католика. Католичка пропаганда није више латинска; народ- 
ност, језик, име, не рачунају више у Ватикану, рачуна само 
католичанство. Са тим треба рачунати и код нас (В. чланак 
бискупа Шарића у сарајевској Недељи), и са том политиком 
ће се наш народ и сви словенски народи још бавити. 

Бенедикт ХУ није се колебао у једноме, за време рата, 
— и у томе се сви, пријатељи и непријатељи његови, слажу, — 
у помоћи за ратне страдалнике. Наши људи, међу којима 
нарочито они мученици из Босне, треба да знају да је Бене- 
дикт ХМ помагао да многи не изгубе главе. Он и шпански 
краљ имају за спас бањалучких осуђеника највише заслуга. 


ИНОСТРАНИ. 


УНУТРАШЊА ПОЛИТИКА. — ВЛАДИНА ДЕКЛАРАЦИЈА. 


Влада се представила Скупштини једном кратком, необично 
кратком декларацијом. У њој су побројани закони, 17 на број, 
које Влада намерава да предложи Скупштини; међу овима 
и неколико њих од основне важности, јер су у тесној вези 
с Уставом и његовом непосредном применом. Влада је само 
побројала законе; она није изнела ближе принципе на којима 
мисли да их гради, и зато се о њихово: основи ништа више 
не зна осим онога што се даје нагађати и онога што је већ 
извесно: да ће бити у духу Видовданског Устава. И због 
тога се у Скупштини и осетила одмах извесна нелагодност, 
и у оскудици једне одређене основе за дискусију, основе коју 
је Влада била дужна одмах дати, отпочела је, природто, 
једна, у почетку доста неодређена дискусија о Владиној политици 
у опште, на основи коју је опозиција дала. Принуђена да 
одговара опозицији, Влада је у неколико поправила на крају 
оно што је пропустила учинити у почетку. Вољно или невољно, 
она је на тај начин добила у крајњем утиску, изгубила у 
крајњем резултату. Добила је у крајњем утиску, јер је спо- 
јила уједно главну и завршну реч, и зато је била у много 
погоднијем положају од опозиције; изгубила је у резултату, 
јер се није говорило о питањима која је Влада унела у свој 
програм рада, него о питањима која је Влада већ решила и 

која су на овај начин поново кренута, и кренута по жељи 
опозиције, не по жељи Владе. 

Приморана да отпочне прва дискусију, опозиција је то 
и учинила, али је то учинила општом констатацијом да Владина 
декларација изненађује и да, ако је Влада оним набрајањем 
закона хтела да посланици виде све што она намерава да 
ради, они у ствари нису видели ништа. Та декларација није 
обична декларација којом се една Влада представља Скуп- 
штини, али није на своју штету. И један посланик (В. Лазић) 
резимовао је мишљење целе опозиције када је казао да се 
„никада у прошлости ниједна Влада није представила Народној 
Скупштини на овај начин“ и да из те декларације „ниједан 
посланик не би могао закључити шта Влада намерава у 
будућности урадити и којим ће правцем поћи њен рад“. 

И зато су опозициони посланици повели дискусију 
другим, својим путем, кад је већ Влада није повела својим: 
говорило се о ономе што је Влада урадила, не о ономе што 
Влада намерава да уради. Тако је опозиција с једне стране 
изложила врло оштрој критици рад Владе у свима гранама 
државне управе, а с друге кренула поново, и снажније, 
хрватскс питање. Рад у појединим ресорима дао је нарочито 
маха нападима опозиције: аграр, финансије, саобраћај и зло- 
употребе полиције нарочито. У овој критици опозиција је 
била отворена; па зато и јасна и одређена: указујући на 
зло, она је указивала и на лек. На хрватско питање указали 
су нарочито Г. |. Јовановић и Г. Ст. Протић. За хрватско 
питање они, нарочито први, криве тзв. „специалисте за хрватске 
ствари“. По првоме, благодарећи „специалистима“ и агито- 
вању о изборима паролом Велике Србије, политика владајућих 
странака окренула се одмах противу Хрвата, тако да су ови 
онда отишли у другу крајност и окренули се противу Срба, 
и у тој мери да чине ако не „лудорије“, оно бар да постав- 
љају „огромне захтеве“. Тако је настала „подвојеност која 
траје, мржња која расте“. Ништа се, међутим, не чини да се 
подвојеност изглади и мржња спречи. По Г. Протићу мора 
се наћи „једна линија где ћемо се срести сви, на којој ћемо 
се сви споразумети,“ и Срби, и Хрвати, и Словенци. У својој 


критици хрватског питања опозиција није била потпуно отво-. 


рена, па зато не потпуно ни јасна ни одређена. Она је ука- 
зала на зло, али није указала и на лек: вепопустљивошћу 
Г. Радића, она није могла предложити никакву позитивну 
основу за споразум који жели, за „линију на којој бисмо се 
сви срели“. Ту слабу страну искористили су одмах Владини 
говорници, нарочито Г. Св. Прибићевић и Г. Љ. Јовановић, 
овај последњи нарочито и недовољно промишљени говор Г. 
Сушника, који је тражио аутономије за све покрајине „неза- 
довољне овом државом“, па и за Војводину и, нарочито, за 
Маћедонију. На констатацију опозиције да односи с Хрватима 

нису добри, они су одмах одговорили питањем на који начин 
опозиција мисли да се они уреде. Г. Прибићевић је развио 
поново своје мишљење о „једном народу, једној држави“ и 
о „немогућности споразумевања у једном истом народу“. 
Ова теорија је, као теорија, тачна, и тај елеменат тачности 
у говору Г. Прибићевића чинио је свој утисак у Народној 
Скупштини. Практично решење, међутим, које јој је Влада 
дала, не показује се као добро. Али док је Влада дала своје 
решење, опозиција није дала своје. Непопустљиво држање 
Г. Радића дало је још више хране Влади, и Г. Прибићевићу 
је зато било лако цитатима из написа Г. Радића показати 
да је Г. Радић после рата остао само консеквентан Г. Радићу 
пре рата и за време рата, да према томе он лично није 
апсолутно ни чему крив, — па ни ономе што му опозиција 
оправдано пребацује, начину на који је он спроводио једин- 
ство, чак и оно које је он сам успео спровести кроз Видов- 


дански Устав. 
ПРИВРЕМЕНИ. 


ОЦЕНЕ И ПРИКАЗИ. 


Ромен Ролан: Жан Кристоф. ! Зора. Превела Олга 
Косановић. (Издање „Напредак“. Београд, 1922.) 


Дела Ромена Ролана нису позната код нас, али сеу 
последње време његово име и каква његова мисао наведу 
понекад у дискусијама о уметничким, нарочито књижевним 
проблемима. Међутим Ромен Ролан је од најбољих уметничких 
духова данашње Француске, по дубини и лепоти мисли, по 
топлоти осећања и добростивој симпатији која прожима и 
разуме све богатство живота, по тананој и јасној анализи 
која нађе и најситније ниансе душевног и духовног живота. 
Он је писао много: романе, драме, историју музике, есеје. У 
свима тим творевинама показивао је многоструку културу, 
финоћу духа и разумевање душе. 

Највеће и најбоље његово дело, које му је донело и 
Нобелову награду за 1915, јесте Жан Кристоф. Ту је, у 
десет књига, изграђен живот једног гениалног музичара, 
Немца. Испитујући, за своје сјајне и пуне монографије, животе 
и дело Микел-Анџела, Бетовена и Толстоја, Ромен Ролан је 
у духовни живот и акцију свога јунака уплео многе елементе 
који су чинили величину ових узвишених уметника. У Жану 
Кристофу он је тако дао једну синтезу богате интелигенције, 
моћног талента и упорне воље. Од његовог рођења, Кри- 
стофа пење напон његовог генија и, кроз разне фазе, непре- 
стано га води у све пунији живот и до све снажнијих изражаја. 

Он пролази кроз живот у сукобима, који га ипак увек дижу 
више, и у патњама које му доносе ведру филозофију живота, 
и доводе га на крају до једне потпуне душевне и духовне 
хармоније. 

Кроз цело дело води Ромен Ролан своју саосећајну и 
фину анализу интелигенција и душа, нарочито у књигама 
у којима казује живот и типове Париза, грозничаву живост 
једне дуге и рафиноване културе са чудном разноврсношћу 
њених многобројних темерамената и испреплетаних односа. 
И ма колико да је дуг и, неминовно, неједнак, овај роман 
и на најразвученијим странама има неку оштру опаску или 
какву занимљиву комбинацију осећања. 

Прва од дес-т књига романа Жан Кристоф јесте Зора, 
коју је сад превела Г-ђица Косановић. У њој је описано 
рано детињство Жана Кристофа, отимање детиње свести из 
тмина подсвести и полусвести, неодољиво формирање његовог 
музичког талента. У овој књизи је изведена једна етички 
топла и дубока психологија детета, његових проживљавања 
и утисака, који сећају на ' Толстојеве стране из његових 
описа дечје душе. 

Г-ђица Косановић зна за одговорности тешког прево- 
дилачког посла. Њен превод је савестан, тачан и израђиван, 
и труди се да чува преливе и топлине индивидуалног стила 
Ромена Ролана. Тај стил није уређен и рађен, као обично код 
француских добрих стилиста. Он је жив и импулсиван, 
његови изражаји иду из садржине, сваки час мењају свој 
тон и преплећу изражајне комбинације. За превођење таквога 
стила требало је ипак имати више изражајне еластичности 
и још нешто више од тачности и савесности, па да превод 


буде сасвим добар. 
Б. М. 


Ге Коуаите аез етђез, Сгоатев е; З!Гоубпе, раг А!бегЕ 
Моизге! (Е4ашоп Воззага, Рапз, 1921, р. 316). 


Победиоци и побеђени наставили су и после свршетка 
рата рад на упознавању иностранства са својим домаћим 
проблемима. Поенкаре, бивши председник Француске Репу- 
блике, иде лично у Енглеску у циљу обавештавања савезника 
са оне стране ла Манша о ситуацији створеној у Француској 
после рата. Маџарска, искрвављена и умањена, као шта обично 
веле њени државници, из основа је преуредила своју пропа- 
гандску акцију. Пештанска владане жали ни труда ни сред- 
става за своје пропагаторске циљеве. Њујорк, Лондон и Будим- 
Пешта главни су центри одакле се врши маџарска пропаганда, 
чији је главни циљ уверити просвећени свет о великој неправди 
која је нанесена маџарском народу Тријанонским Уговором. 
Бугарска, чија мегаломанска визија о завлађивању Балканом 

није остварена, и даље дела у иностранству и брани своје 
интересе; и 17 Еспо де Вшрапе наставља своју предратну 
акцију. — Довољно је познато са колико су умешности 
Румунија и Грчка од увек умеле пласирати своја национална 
питања пред форум европскога јавнога мишљења. — Сама Велика 
Британија нашла је за сходно да уреди своју заграничну 
обавештајну службу ида путем штампе и публикација расвет- 
љава и брани своју државну и националну политику. — Млада 
Чешка република у овом погледу свакако пружа најлетни 
пример умешности и организације. Практични као што су, 
Чеси су и на пољу публицистичком, као и на банкарско-трго- 
винском, стали на гледиште смеле американске активности. 

Пре рата, као и за време његовога трајања, и ми смо 
поклањали доста озбиљну пажњу овоме важном питању. 
Заузети разноврсним крупним унутарњим питањима носле 
рата, ми смо јако занемарили овај обавештајни посао. Истина 
Србија је неоспорно више него и једна држава на југо-истоку 
Европе дала довољна доказа о своме одређеном ставу и раду 
у својој спољној политици. Позната је њена непоколебљива 
одлучност да, у сагласности са својим савезницима, чува теко- 
вине рата. Сада је потребније можда више него икада да 
се управо та одређена спољна политика наше Краљевине 
подржава у иностранству, где наши побеђени противници 
распростиру фантастичне вести о тобожњем расулу које влада 
у нашој земљи и о уображеном српском. империјализму. 

Г. Мусе у своме делу учинио је један озбиљан покушај 
да прикаже својим читаоцима стварно привредно и политичко 
стање наше државе. Ма да је писац своју књигу наменио у 
првом реду страној читалачкој публици, она може и нама 
корисно послужити као добар подсетник. 

Г. Мусе је дао кратак преглед о постанку и развитку 
наших политичких странака истакао њихове програмске разлике 
и нарочито њихову улогу у раду на консолидовању државе, 
не уздржавајући се да спомене и рад оних политичких група 
које су имале за задаћу да поруше оно што је Србија ство- 
рила са толико много жртава. 

Питању о уређењу цркава писац је поклонио посебну 
пажњу и дао хронолошкх преглед о њиховом унутарњем 
уређењу. 

Без дубљег улажења у проучавање националнога про- 
блема, Г. Мусе је покушао дати један кратак преглед о раду 
Срба, Хрвата и Словенаца на стварању наше уједињене 
Краљевине. Правећи паралелуо раду Срба и Хрвата, он 
вели како је хрватски живаљ био „највернији бечком цару.“ 
А прокламацију независности од 29 октобра 1918 г. која је 
обављена само два дана пре уласка француско-српске војске 
у Аустро-Угарску, писац назива „театралном.“ Услед тога 
театралнога геста Хрвати „живе у илузији и озбиљно верују 

да је и њихов део рада на ослобођењу био раван ономе 
који су извршили Срби“ (в. стр. 81). 

Г. Мусе је посветио главну пажњу привредним, трго- 
винским, индустријским и финансијским приликама наше 
државе. У посебним одељцима писац даје статистичке податке 
о свеколиком развоју како земљорада, тако и трговине и 
индустрије. Ови податци, и ако недовољно исцрпни, послу- 
жиће врло корисно за обавештење странаца, као и њихово 
заинтересовање за наш привредни живот. Збирањем и сре- 
ђивањ:м ових података, писац је учинио драгоцене услуге 
нашој привредној политици. 

Просветно питање писац није у опште ни спомињао, 
што је свакако погрешка и осетна празнина његовога рада. 

О уређењу војске писац говори само узгред. О нашој 
војци Г. Мусе има највише мишљење: „Војска која по броју 
и духу пожртвовања чини вероватно од Државе Срба, Хрвата 
и Словенаца другу војничку силу Европе — после Француске.“ 
Писац предвиђа сјајну будућност нашој држави. 

Својим радом учинио је Г. Мусе неоспорно драгоцену 
услугу нашој општој ствари, дајући страној публици, наро- 
чито својим суграђанима, нашим савезницима, исцрпну грађу 
за стварање здраве представе о правом стању прилика у 
нашој држави. 

Поред све пажње да проблем нашег народног уједињења 
и државног уређења схвати потпуно и оцени непристрасно, 
Г. Мусе ипак није у своме делу био сасвим и беспрекорно 
тачан. Његова је главна омашка што је извесна страначка 
гледишта узео као опште народна, и што је извесне струје 
чија снага има тек да се оцени, узео као струје којима 
будућност припада неоспорно. И, на пр., он говори о имену 
Југославије које је било предмет великог спора на Уставо- 
творној Скупштини као да би то било једно име прихваћено 
од целога народа. Исто тако изгледа нам дасеи у спору 
између централиста и децентралиста који се и после Видов- 
данског Устава још увек продужује, Г. Мусе сувише ставио 
на гледиште децентралиста и са тог гледишта проматра и 
цени и проблем нашег државног уређења. Ове нетачности и 
пристрасности могу учинити да француска публика добије 
погрешне идеје о нашим политичким стварима. 

МИЛАН Ђ. МИЛОЈЕВИЋ. 

БРАДЕ: 


„Из Србије Кнеза Милоша“. — Професор 
Тихомир Р. Ђорђевић објавио је под тим насловом врло 
интересантну књигу о нашим културним приликама у времену 
од 1815 до 1839 године. У тој књизи се, говори о привреди, 
трговини, саобраћају, храни, ношњи, школи, књижевности, 
уметности и медицини у Милошевој Србији. Г. Ђорђевић је 
не само покупио све што се у штампаној грађи могло наћи 
о тадашњим културним приликама, него је у великој мери 
·" употребио и рукописну грађу наше Државне Архиве. Цело 
дело је рађено са примерном савесношћу, и даје нам изврсну 
и врло занимљиву слику о културном животу за време прве 
владавине Милошеве. 


„Портрети с писама“. — Г. јован Грчић је био 
уредник Стражилова, које је осамдесетих година излазило у 
Новом Саду, и на коме је сарађивало доста наших књижев- 
ника чија имена бележи наша историја књижевности. Као 
уредник Г. Грчић је био са њима у преписци, коју је сада 
скупио и издао једним делом у овој књизи. 

У «њизи је његова кореспонденција са Јјашом Игњато- 
вићем, Војиславом Илићем, Љубомиром Ненадовићем, Павлом 
Адамовим, Матавуљем и Шапчанином. Већина ових писама 
штампана је раније по разним нашим листовима, и у погледу 
историјског материала ова збирка нам не даје ништа ново. 
Али је она врло интересантна другом својом страном: овако 
скупљена уједно, ова писма одају оно специално интимно 
"расположење које је владало тада у нашој књижевној сре- 
дини. Поменути писци су већином били и лични пријатељи 
Г. Грчићу ; у писмима је пуно интересантних детаља из односа 
тадањег уредника са сарадницима, пуних топлине и интим- 
ности, пуних несебичних и искрених брига за успех зајед- 
ничког посла, са пуно радости и смеха кад лист добро иде. 
Са те своје унутарње стране књига је врло корисна, и Г. 
Грчићева сумња, изражена у предговору, да никог неће 
„занимати менталитет просветних радника и књижевне при- 
лике од пре тридесет и више година“, на његово велико 
задовољство није оправдана. 7. 


„Недељни Гласник“. — Крајем јануара изашао је 
први број недељног политичког часописа Недељног Гласника, 
у власништву Г. Др. Косте Јовановића, а под уредништвом 
Г. Др. Бож. Марковића. Недељни Гласник је израз левицеу 
демократској странци, и обећава борбен али начелан став. 
Око листа окупљен је велики број демократа -интелектуалаца. 

Лист је нарочито симпатично поздрављен у неколиким гла- 
силима у Хрватској, Далмацијии Босни, који истичу вредност 
једне помирљиве југословенске ноте у дискусији данашњих 
спорних питања. 


„Глума“. — Као 3. свеска у првој години изашла је у 
јануару Глума, орган Удружења Глумаца, овог пута као 
часопис у формату велике четвртине. Глума садржи неколико 
књижевно-уметничких чланака Др. Св. Ристића, Др. Витезице, 
Луначека, Брајиловског и др. У чланцима о програму о по- 


зоришном закону пуно је похвалних високих амбиција, али, 


чини нам се, мало стварних мерила о положају глумаца. Тај 
положај не осваја се законима но вредношћу: свака гене- 
рација заузима свој степен. И, колико знамо, данас није 
време у коме ће ико признати садашњој глумачкој генера- 
цији мање но што она заслужује. 


„Гристани Изолда“. — Једна од најлепших љубавних 
епопеја које су икад испеване, стари келтски роман из 12. 
века није сачуван у свом првобитном облику у потпуности; 
зато је познати француски професор Жозеф Бедје, један од 
најбољих живих познавалаца средњевековне књижевности, 
узео био на себе да, са ерудицијом једног научника и душом 
једног песника, обнови стару легенду о фаталној љубавии о 
смрти, и његова срећна реконструкција имала је такав успех 
да му је, више но сви његови значајни научни радови, ту 
недавно отворила врата Француске Академије. Ту прераду 
добили смо сад и на нашем језику, у преводу Гђе Десанке 
Павловић и у издању Уредништва Мисли. Читајући Тристана 
и Изолду, људи тананог укуса уживаће у тој јединственој 
мешавини „древне старине и увек нове свежине, келтске мелан- 
холије и француске грације, моћног натурализма и фине 
психологије“, док ћесе све сентименталне душе разнежавати 
над поетичном и трагичном историјом бесмртних корнуајских 
љубавника. Српски превод је рађен с пажњом, али нема увек 
сву старинску чар, простоту и наивну љупкост оригинала. 

З 


о. 


Један црначки роман. — Последњих месец дана, у 
Француској се много говори о Батшуали, роману који је 
написао црнац Рене Маран, и коме је Гонкурова Академија 
досудила своју награду за ову годину. 

То јеједан „прави црначки роман“, као што каже његов 
поднаслов. Црначки поглавица Батуала приређује велику 
светковину с играма, и, усред весеља, док људи и жене 
играју — жене „наге, с косом намазаном рицинусовим уљем, 
с ноздрвама и уснама просеченим разнобојном стакларијом, 

с чланцима на рукама и ногама уобрученим у бакарне гривне“; 
људи „намазани машћу, и с прапорцима и звонцима по целом 
телу“ — Батуала се устремљује са замахнутим ножем на 
своју жену, која га је изневерила с једним младим црнцем. Од 
тада, један од та два човека је излишан, и с претворним 
стрпљењем црнаца и тобожњом љубазношћу, они непрестано 
вребају прилику да потајно убију један другог. Једног дана, 
у лову, Батуала ће бацити своје копље, као случајно, на 
свог такмаца, не погодивши га; али ће један пантер, истеран 
из заседе тим копљем, распорити Батуалу. Ништа више не 
раставља двоје љубавника, и док поглавица умире у својој 
колеби, с отвореном утробом, покривеном мушицама, они се 
бестидно предају једно другом на његове очи, и беже у шуму 
кад виде самртника како се трагично усправља и полази 
на њих... 

Већ по овој садржини — коју смо ми испричали са 
свом могућном резервом — види се с каквом хотимичном 
жестином и бруталношћу је дело писано. Тај груби и лаки 
натурализам и чини главну одлику романа, поред извесне 
прецизне и верне психологије ових елементарних и руди- 
ментарних душа. У. 


„Вео и нове песме“ Уолтера дела Мара. — 
Необична, лептираста лакоћа и паучинаста тананост која 
одликује де ла Марове ранијг песме, мења постепено свој 
карактер, и нојновија збирка његових песама пружа нам 
вреле плодове богате песничке природе која се ближи својој 
јесени. Али је природа де ла Марова толико утанчана, толико 
препуна отмене топле лепоте, да и филозофска озбиљност 
која се увлачи у његову доцнију поезију не одузима ништа 
од оне мађијске чари ранијих боја и свежине младалачких 
снова. На супрот томе, разнобојној имагинацији младости 
приступила је дубока мислена песничка природа доцнијих 
година, и тиме нам дала данас збирку песама која ставља де 
ла Мара, озбиљношћу схватања песничког позива и лепотом 
зрелине, несумњиво ближе бесмртницима но и једног од 
живих енглеских песника. Та дубока лепота коју откри- 
вамо у његовом најновијем делу чини ову књигу једном од 
најбољих песничких збирки за последњих десет година. 

А. В. 


„Источна Европа“ (1'Еигора Опетта!е, 15 шо рег 
'Ештора Опетшаје, Бота 1921, св. 1—2.) — Италија, заузета 
досада другим проблемима, није проучавала Источну Европу 
у ономе обиму у којему су то чинили други народи. Нова 
као Источна Сила, она почиње с овим институтом и овим 
прегледом. Ова два броја су огледи за студије оних држава. 

и народа у којима ће Италија имати у будуће да врши своју 
експансивну политику. Нашој држави, као најближој, и њеноме 
развићу, посвећује се нарочита пажња, и свако зна зашто. 


ЧИТУЉА. 


Лорд Брајс. — Лорд Брајс, који је ових дана умро 
у осамдесет четвртој години, био је један од најчувенијих 
историчара и политичких писаца енглеских. Његова главна 
дела су: Свеша Римска Царевина, Америчка Република и 
Модерна Демократија. Његово дело о Америчкој Републици 
сматра се као најбоље дело које постоји о политичким уста- 
новама и приликама Сједињених Држава. Оно је преведено 
на многе европске језике (српско-хрватски превод издан је 
латиницом у Загребу). Његово дело о Модерној Демократији 
објављено је прошле године. У њему су описане главне демо- 
кратске државе данашњег доба (изузимајући Енглеску), — 
на име Француска, Швајцарска, Канада, Сједињене Државе, 
Аустралија, Нови Селанд. Упоређујући установе тих разних 
држава, Брајс је покушао утврдити главне црте модерне демо- 
кратије и дати један непристрастан, само на фактима осно- 
вани суд о њој. Брајс није међу политичким писцима теоре- 
· тичар, него проматрач. Он је много путовао, и обишао је 
све те земље о којима је писао. Он се није ограничавао на 
проучавање уставних текстова, него је разговарао са прак- 
тичним политичарима, и гледао да се тачно обавести о томе 
да ли се један дани устав примењује баш онако као што је 
написан, и какве резултате даје у пракси. Ничије политичке 
расправе нису у тој мери документоване из самога живота, 
као његове: оне су врло оскудне наводима из туђих књига, 
али су у толико богатије личним опажањима, чињеним на 
лицу места. Због тога великог броја лично проверених факата 
који се у њима налазе, Брајсови списи остаће дела од траје 
вредности у политичкој књижевности. 


Исправка. — У овој свесци, на страни 170, у 21. реду 
озго, 4. реч треба да гласи нисмо место смо. 


Власници, Јован М. Јовановић и Владимир Лацковић. 


СРАСКИ 


КЊИЖЕВНИ ГЛАСНИК 


НОВА СЕРИЈА, Књига У, Број 4. — 16 Фебруар, 1922. 


"ЛЕГЕНДА О СВ. ХРИСТОФОРУ. 


1 


Као да је неко мрачно проклество пало на њ већ у први 
часак рођења његова. 

Док га је мајка носила под срцем, он јој је отимао сву 
снагу, пио јој све сокове; па кад се рађао, она је била тако 
слаба и невољна, а он тако јак и крупан, да је жена умрла 
у боловима порођаја. 

— Мој худни породе! рече његов отац гледајући мрко 
у новорођенче, које је лежало на костријети, здепасто и 
жилаво као маче, са стиснутим шачицама и буљећи преда се 
великим грахорастим очима. 

И удовац, пошто закопа плачући жену, замота дијете у 
костријет, понесе га лађарима који су возили низ ријеку дрва, 
посијечена у далеким храстовим шумама испод планине. 

— Дарујем вам тог мајкоубицу. Здраво је и снажно. 
Бит ће вам од користи. ја ћу у планину да ловим звјерад за 
циркусе у Риму. 

3 Лађари и не одговорише; удовац остави дијете на бри- 
јегу ријеке, скочи у оближње грмље, те га нестаде. 

Новорођенче је неко вријеме лежало мирно у отрцаној 
костријети, али кад сунце зађе с оне стране ријеке и погоди 
зракама дијете у очи, оно „се поче копрцати бацакајући се 
ногама и окрећући главом на страну. Када размота костријет 
што га је обавијала, његова голотиња сине у трацима сун- 
чаним црвена као бакар; кожа му се најежури и затрепта 

16 

од хака предвечерњег вјетра који је духао низ воду. Дијете 
заплаче гласом јаким и дубоким. 

Три лађара су излазила тешким кораком и погнутих 
леђа по дасци из усидрене лађе бацајући на бријег дуге сјене, 
док је сунце на западу рубило њихово тамно тијело црвеним 
пругама. Они стадоше покрај дјетета, и један од њих рече: 

— И јест јако. Риче као бик. Да га узмемо 2 

— Не лудуј... одговори други. Отац му оно само тако 
рече. Вратит ће се већ. 

— Злочеста је рода и кољена. Не пачајмо се... надода 
трећи. 

И лађари отидоше својим путем, док је први мрак падао 
на ријеку. Шишмиши су лијетали у тами предвечерњој; 
трстике су шуштале у тршчаку с оне стране воде. Тмица 
захвати све наоколо и постане још гушћа. Као да је ветар 
склизнуо далеко низ воду и легнуо негдје под врбама у риту. 
Трстике су доскора трептале без шума; ријека је шутјела 
између успаваних брегова. Дубока је тишина владала под 
вечерњим звјездама, само је плач дјететов одјекивао на далеко. 


П 


Сулуда просјакиња Хортика долазила је сваке вечери 
на ријеку, да обађе сплавове и чамце. Лађари су то знали, 
али се нису на њу љутили, јер је она тражила само забачене 
и заборављене кришке хљеба не, ужижући никад ватру, не 
дирајући ни у што, постављајући изнова мостић на његово 
право мјесто и дижући вику, нетом би јој се причинило да 
се какав лупеж примакао кнечуваним лађама. 

Дошла Хортика к ријеци и у то вече и чула плач 
дјететов. 

У први час помисли да је који лађар остао са женом 
и с дјететом на сплаву, па стаде чекати док и ти људи отиду. 
Али су сви усидрени сплавови били тамни и шутљиви, а дје- 
тетов је плач био сам самцит у ноћи, без очева усклика, да 
га прекине, без мајчина шапата, да га умири. Просјакиња се 
поче шуљати према лађама. Стигнувши покрај дјетета, она. 
стаде звјерајући наоколо очима, као да се нечеса боји, али 
је тама била густа и вијема. Од никуда ни гласа, само се чуо 
лавеж паса у сеоцу. а 

Она скочи, клекне уз чедо и пригну се нада њ. 

Дијете је ухвати за чупаве власи што јој висјеле низ 
рамена, и престаде плакати. Дихало је снажно и махало 
ножицама, као да би хтјело дигнути јој се на прса. 

Она је стајала над њим упирући рукама о земљу, буљећи 
у њ расколаченим мутним очима. Неко вријеме га је гледала 
готово неповјерљиво, као да ће сад скочити и побјегнути; 
ширила је руке, да се не би дотакла голотиње, прегибала се 
попут лука, да је оне немирне ножице не би захватиле. 
Тресну главом и раменима, да се ослободи ручица што је 
држаху за косе. Али оне ручице као да су биле јаке и тешке 
попут песница џиновских, а малене очи су сјале у мраку. 

Просјакиња се престраши. Тргне се и ослободи дјетињих 
руку. Чедо изнова заплаче, и Хортика угледа нешто што је 
зачуди и не даде јој да побјегне. Из дјечјих очију текле су 
сузе; склизале дјетету низ брадицу и прса, просипале се по 
трави, сјајне и трептаве попут звјездица. 

"Она цикне; крезуба уста јој се насмијаше, руке јој се 
спружише да се дочепају онога бисера. Играла се неко ври- 
јеме кушајући да ухвати блиставе капи. Говорила је дјетету: 

— Тако, синко, тако. Ти ћеш ми вратити оно што ми 
давно украдоше. Носила сам три ђердана о врату. У тебе су 
три тобоца пуна бисера. Ти ћеш мени бисер дати, а ја теби 
сребрн дворе и цауна дугорела. Па ће доћи краљ персијски, 
одвест ће ме граду своме; одвест ће нас, посадити, мене 
златну на столицу, тебе своја на кољена... 

__ Држала му је руку испод главице, њихала га полагано, 
док је њезин глас бивао тиши и муклији, и говор јој постајао 
пјесмом успаванком. 

Кад се дијете умири и заспи, просјакиња устаде и понесе 


га у ноћ. 
Ш 


И Хортика се вуцарила по сеоцима уз ријеку носећи 
чедо у крилу. Хранила га којекако ноћивајући често с њиме 
у шушњу влажна грма или између рушевина какве запу-. 
штене кућице. Пастири су постављали дијете козама под 
сису; сеоске жене су га налазиле раним јутром у своме дво- 
ришту па га метале на сијено у стаји да се ондје исплаче 
док се просјакиња изнова јави. Бродари на ријеци се више 
пута изненадише угледавши га наједанпут гдје се ваља гб и 
дош мокар од ноћне росе по њиховим сплавовима играјући 

се као маче крајевима ужета лађарских. Сулуда просјакиња 
га је пуштала или заборављала сад у трњаку на рубу шуме, 
сад у шашу покрај ријеке, сад у јарку крај пута, и сеоска 
чељад је имала увијек посла с тим несретним дјететом, које 
су странци звали Репробус, а сељани проклетником. 

Запуштено, слабо храњено и готово увијек голо или 
замотано дроњцима, оно чедо је ипак нагло расло и било 
увијек здраво, јако и живахно. Кад се одбило од сисе, зубима. 
је преламало дрвене кашике, длановима је кршило орахе; 
кад проходало и почело нагло расти, вијало је псе по дво- 
риштима, обарало плотове у авлији, рушило враташца на 
колибици у којој га Хортика затварала. Све је то дијете 
радило с неким миром, не од љутње или од објести, но од 
сувишка снаге нагомилане у ономе дјечјем тијелу, већ сада 
прекрупну и преснажну за његове године. 

Али оно није имало никога који би се њиме поносио, 
чувао га и равнао његовом младом снагом. Мали проклетник 
би стиснуо у игри дјеци тако снажно руку, или ударио њима 
с толиком силом о земљу, да ба настала вика и плач, па би 
дијете извукло од старијих удараца и батина. Неколико људи 
је покушало да се њиме окористи, али је тај јаки и неспретни 
дјечак ломио лађару у возењу весла, кидао ужару код усу- 
кавања конопе, оштећивао дрвару код "цијепања сјекире, 
кварио ковачу посао прејаким ударањем млатом или преко 
мјерним надимањем мијехова. 

— Далеко од насиони његова дивља снага !... ељаше 
људи, и Репробус, који бијаше међутим одрастао до момчића, 
нађе се опет сам и изгубљен. 

Он се сада бојао да нешто прими чврсто у руке, да на 
што било скочи, да се о што наслони. Није могао наћи 
с киме ла се рве, да се ухвати у коштац, да се понесе као 
и други дјечаци, па је његова неизрабљена снага кипјела и 
бучила у њему попут угријане воде у затворену котлу. 

Да не прекипи и да му одахне, он би зими, кад су шуме 
пусте, отишао у гору изнад села и разметао се по лугу 
готово читав дан. Пењао се на стабла и кидао на њима 
рукама сухе гране. Смијао се што ће сјутрадан, када дођу у 
шуму по дрва, старе баке благосиљати ноћни вихор, мислећи 
да је вјетар покидао и просуо по стазицама то сухо грање. 
Пртио је на плећа, носио узбрдо и бацао у јаругу велико 

камење расијано по лугу и веселио се што ће дјеци бити 
лакше кад буде опет долазила у шуму да беру јагоде или 
гљиве. Оивичио је поноре хридинама, отварао је пролазе 
кроз трњаке и шипраге, градио дрвене мостове преко потока 
и одваљивао литице с улаза у спиљу, да дјеци буде љепше 
кад их птице и зеленило домаме изнова у шуму. 

А кад би га умор спопао, напио би се воде на врелу, 
појео свој црни хљеб, сјео на маховину испод храста, па се 
загледао добрим грахорастим очима у сунце што је залазило 
између стабала, и запјевао пјесму научену од сулуде про- 


сјакиње. 
М 


Хортика остари. Узма јој узе ноге и руке, лице јој 
посиви, коса јој опаде. 

Обучена у дроњке, лежала је непомично крај огњишта 
у. колиби што је Репробус сагради, и гледала у пламен или 
у пепео лијући крупне мутне сузе из расколачених очију, 
муцајући нешто дебелим тешким језиком. Кости су јој се 
увијек тресле од зиме; неутољив глад грчио јој цријева. 
Младић није могао довући доста дрва да је огрије, и није 
могао доћи до толико хране да је насити. Оно је мршаво 
и преломљено старачко тијело било понор који нетрагом 
гута све што се у њ баца. | 

— Хљеба! пентала је узета гледајући у Репробуса 
широким гладним очима и тресући лалокама. 

Младић ју је узимао у крило да је угрије, и питао је 
као мајка чедо, док су хладне мутне сузе падале из стари- 
чиних очију на његове руке. Он се мучио около ње, али 
доскора буде још горе. Обузе старицу неки тајанствени 
страх; плашила се од сваке сјене и од свакога жамора. 
Нешто ријечима, а нешто очима, причала је момку, нејасно, 
на прекид, о страхотама што их она виђа и чује кад њега 
уз ње нема. Он ју је тјешио и мирио, али све узаман. Њезин 
страх је само растао, и Репробусу не преоста друго но да је 
узме у наручај и носи са собом: у шуму, гдје је сјекао дрва, 
на ријеку, гдје је код лађара највише заслуживао. 


М 


— Баци ту мруну у воду! Гурни је у трњак, као што 
је једном она тебе!... говорили су му људи. 

Али их он није слушао. Волио је све више ту јадну 
старицу, од које су очи биле у посљедње вријеме промије- 
ниле изражај. Она једина искра свијести што би прије само 
ријетко и тренутно синула у старичиним зјенама, као да је 
сада потакла читав пожар на дну њене душе. Све чешћи 
траци разума сјали се из Хортикиних очију; израз неког 
сретног покоја разлијевао се по њезину лицу гладећи боре 
и брисући ружне печате непребољелих болова. Њена су 
уста, увијек згрчена од патње и задојена горчином, попри- 
мала нов облик и намјештавала се на подсмијех, још неод- 
ређен, али већ пун некога нутарњег мира и задовољства. — 
Младић је несвијесно осјећао да је његова скрб око старице 
побудила у несретници нешто шутљиво и нејасно, али лијепо, 
од чега је њима обома топлије при срцу, вољкије при души. 

једва сада, пошто је он, једне олујне вечери, на повратку 
из шуме, нађе на хладноме огњишту, поваљену попут отки- 
нуте труле гране, с лицем у пепелу и готово мртву од сту- 
дени, од страха и од глада, па се около ње много намучи 
док је не позва к себи, — једва сада, у радости што је и то 
сретно прошло и што су изнова скупа, она му пентајући 
шану: Сине!, а он је назва мајком. Стара, болесна душа 
Хортикина као да се није хтјела одрећи ненаданог парчета 
среће што јој напокон паде у дио, па је застајкивала и окли- 
јевала на крајњој граници свога боравка на овој земљи, 
држала се ноктима и зубима у ономе испаћену, већ усахлу 
тијелу. Обавијала се дубока и изнемогла старост Хортикина 
около младости Репробусове као већ увеле гране бршљанове 
около дебла здрава, јака храста. 

Људи су с почетка жалили младића. Неко вријеме су 
шутке пуштали да Хортика лежи на ужетима или на шушкору, 
док би он с њима радио, али се доскора поче све бунити 
против оне непомичне старице с мртвачким лицем и с празним 
погледом. Дјеца су од ње бјежала и плакала, пси су на њу 
лајали и наваљивали. Гађење и страх од старице спопадоше 
и лађаре и дрвосјече. Они су говорили Репробусу да је луда 
просјакиња већ давно мртва и да се створила у вампира 
који му полагано сише снагу. 

— Пртит ћеш је до свога смртног часа, не закопаш ли 
је такову у црну земљу... говорило му је читаво село захтје- 
вајући од њега да.лиши и њих те напасти. 

Репробус их не послуша. 
Људи су викали на њ и пријетили му, кад се наједанпут 
зби нешто чему се није нитко надао. 


М 


једног дана бану у село Репробусов отац. 

Стигну из далека Рима, гдје бијаше продао цару Децију 
чопор лавова па остао у томе граду, док га похлепа за 
добитком не нагна да се врати у родни крај по нову звјерад. 

Све се сјати около њега, и он поче да прича згоде и 
и чудеса још нечувена. Говорио је о своме путовању трима 
морима, о голему циркусу римскоме, у којему дивни коњи вуку 
натјецајући се позлаћена кола; бијесна звјерад скачу из 
полумрака подземних изба на обасјани пијесак арене да се 
гладна кољу или да разнесу гола тијелеса Кршћана, који 
клече и пјевају неке неразумљиве молитве; чете младих, 
снажних људи извађају јуначке игре. 

— А има ли и код вас Кршћана 2 запита наједанпут. 

— Бит ће их, али се таје... доби одговор. 

— Ја сам једном сумњао на Хортику. 

-— Питај сина... одговорише му, а човјек се намршти 
од горчине што ју је у њему још увијек будила успомена на 
Репробуса, и због призвука руга који је пратио те ријечи. 

Хтио је нешто рећи, али се предомисли и поче-говорити 
о користи лова на звјерад. У њиховим шумама и по пусти- 
њама испред планине има лавова и медвједова, а он тражи 
ловце и хајкаче. Чему се толико мучити сјекиром и веслом, 
кад је ловина на дохвату 2 

Лице му је постајало још круће у говору и јака снага 
увјеравања избијала је из њега. Кад видје да је оне људе 
очарао приповиједањем и намамио обећањима, ловац звјеради 
устаде. Упути се носећи нешто према колибици Репробусовој. 


УП 


Хватао се први мрак када гурне врата и уђе у онај 
кукавни стан. | 

Од дима што се дизао с тек ужгане ватре на огњишту, 
не разабра спочетка у мрачној и зачађеној колиби но широка 
леђа пригнута над огњеним језиком што се с муком пробијао 
кроз шушкор расвијетљујући рудасте црне власи посађене 

попут круне около велике округле главе човјека који је баш 
пухао у ватру. 

Од снажног даха оне људескаре или од промаје с отво- 
рених врата, грање на огњишту запуцкета, суварак планеи 
дим се распрша. Сада нетом човјек угледа пред собом мла- 
дића, а на клупи покрај огња престаро и јадно женско ство- 
рење налик на мртваца. 

Отац омјери сина од главе до пете дугим погледом. 
Погледа га оштро и готово непријатељски у очи, прође му 
поругљивим погледом по лицу, али када му склизне очима низ 
широка прса, низ руке и бокове све доље до крупних ногу 
посађених попут ступова у земљу, изражај његова лица се 
промијени, увриједљива ријеч замре на његовим устима. 
Ловац звјеради као да се побоја дирнути у снажну животињу, 
од које му је Ћуд још непозната. Он исправи присилним 
подсмијехом грч љутње на својим устима, застре неким 
косим лисичјим погледом блијесак мржње у очима и рече 
изненада: 

— ја сам твој отац. 

Младић га у чуду гледао. 

То бијаше први пут да је нетко ушао у његову колибу. 
Док је био дијете, сви су га презирали и вијали као губава 
пса, а откад је нарастао, боје се његових шака, али и зазиру 
од њега и од његова стана, гдје већ више година лежи 
„непокопана мрцина“. А сад, наједанпут, долази к њему 
непознат човјек и вели му: „ја сам твој отац“. Репробус 
помисли да је то каква нова брука и одговори: 

— ја немам оца. 


УШ 


Дошљак коракну на огњиште, сједне на клупу сучелице 
Хортики и рече: 

— Чуј ме. 

И човјек поче да говори, док је ватра обасјавала његово 
лице нашарано бразготинама, опаљено сунцем. | 

Причао је како је послије женине смрти повјерио своје 
дијете лађарима те отишао у планину. Лов, Рим, циркус и 
Кршћани, и напокон повратак у завичај да види сина и 
опет лови. 





уљу РЕМ 


заћи је чарима МИ у 


са даје» о НИ 

— Ја сам те дао лађарима замотана у издерану костријет, 


а гле што ти сад носим!... рече на крају извукавши из 
омота и простријевши испред огњишта тигрово крзно. И 
цесар би у Риму на њему лежао. Сједи, ваљај се... Имаш 
и ти оца. 


Али га је Репробус мотрио с неповјерењем. На његову 
младу, готово још дјетињем лицу стајало је чуђење и бојазан. 

Онда дошљак извади прегршт сребрњака и просу га 
по крзну. 

— Чега се бојишг Узми и харчи. Нијеси више син 
сиромахов. Имат ћемо га и више... много више. 

Репробус је гледао у лисичје очи и у коштане дуге 
руке онога ниског и мршавог човјека, и његово је неповје- 
рење само расло. Он одмакну од дошљака, примакне се 
ближе Хортики, којој су очи биле лрестале да сузе и гледале 
све упорније у човјека. 

— Не, ти ниси мој отац... рече младић. 

Крв удари дошљаку у образе. Као да наједанпут пану 
кринка с његова пица. Очи му плануше љутњом, уста му се 
згрчише носећи на угловима гвалове зеленкасте слине. · 

— Мајку си убио, мене не признајеш. ја сам отац, 
господар твој. Могу те упрегнути у плуг, продати у робље, 
смакнути као пса. Зна читаво село тко сам ја, и чији си ти; 
а закон је над тобом. једини сам који се немам бојати твоје 
снаге. Убојице своје мајке, у мојим си рукама. 

Човјек дигну с огњишта горуће дрво. Младић скочи 
посадивши се испред старице. Миран пред сваком напасти, 
Репробус је знао да се ражести, нетом би му се причинило 
е би се које зло могло навући и на Хортику. Сав се нако- 
струши; груди му се надму, и он дигну руку. 

Хтио је да коракне према ономе човјеку, кад се нагло 
трзну, окрену и стаде као укопан. 

Хортика бијаше пружила своју мртву руку, ухватила га 
за одијело и крикнула: 

— Репробусе... да... да. То је... твој отац. 


1 


Младић обори главу. 
Дошљак се такође одмах умири; очи му постадоше 
изнова лукаве, подсмијех му затитра на уснама. 

— Ха, Хортика!... Моја стара знаница Хортика. Помајка 
моме сину... Још је у њој душе... Препознала ме. Помирила 
нас... Одужит ћу се ја тој старици. 

Он баци на њу крзно, па се прошета по колиби. Приђе 
к младићу који је шутке сједио уз старицу с лактима упртим о 
кољена, с брадом међу дланима и с очима обореним у ватру, 
па га туцне по рамену. 

— Сине, гледај... Имам још нешто за те. 

Показа му нов широк мач. 

— То је мач гладијаторски. А добит ћеш и остало. 
Оружје ново, блиставо, дјело бога Вулкана. Све гладијаторско. 
Ти још не знаш што је то... Рергобиз, ргтсерз оафагит... 
Гладијатори! Знаш ли ти какови су то људи 2 

И он поче да му говори о тим сретним младим људима 
који беру пљесак и ловорвијенце у циркусима пред шареним 
гомилама и пред боговима земаљским. Кад је младић здрава 
људескара, не треба му дуге вјежбе да буде један од нај- 
бољих. Лов на звјерад приучит ће Репробуса одважности и 
срчаности. Тко хвата лавове не боји се људи... Планина, 
звјерад, па путовање, па Рим! Благо ономе у којега је тијело 
као у Херкула ! 

Отац је говорио сину о насладама и о триумфима који 
га чекају. Тко има таква леђа, мора да на њих и нешто 
велико дигне, да њима и нешто големо носи. Отићи ће 
обојица у Рим са чопором лавова, а вратит ће се лађом 
пуном блага. Они ће већ сутра изабрати у селу хајкаче и 
поћи у планину. 

Репробус је само сједио и гледао преда се, док је отац 
све живље говорио, сигуран да је задобио за се и сина. 

Било је већ касно у ноћи кад се ватра полагано утрну. 
Ловац се замота гуњем и заспи у једном углу колибе. 

Свитало је кад се пробуди. | 

— Репробусе! викне, нетом отвори очи, и дигну се на 
лакат, али му се нитко не одазва. 

. Кад виђе да је нестало и узете старице, он би сигуран 
да је младић некамо побјегао. 


Х 
Прва хајка на коју ловац звјеради поведе читаво село, 
бијаше она што је оног јутра дигну на сина. 

Претраживао је уз вику људи и лавеж паса шуму изнад 
села, а Репробус се међутим крио под. преврнутом трошном 
лађом на жалу с оне стране ријеке. Држао је Хортику на 
крилу, гледајући у њу с чуђењем и страхом. 

Старица је била на умору, али је њено умирање било 
таково каквоме се не би био нитко надао. Руке јој се бијаху 
отеле узми, језик раздријешио, очи јој засјале свијешћу. Стара, 
измучена и умртвена пут оживје у последњи час; душа која 
је дуго само свјетломрцала па све слабије тињала, плану прије 
но ће се сасвим угасити, ненаданим пламеном. 

Лице јој се бијаше преобразило. Држала је дуге мршаве 
руке младићу около врата и говорила му: 

— Јест, синко. Он је твој отац... отац рођени. Препо- 
знала сам га... али је сада гори но прије. Онда је барем 
волио твоју мајку, жену своју... Не може да ти опрости... 

— Не бојим га се. ја ћу... 

— Не! Кад ме нестане, ти ћеш сам к њему. 

Младић је у сумњи погледа, али су њене очи биле бистре, 
лице ведро. То није више била сулуда просјакиња Хортика, 
но паметна добра старица која је говорила из дна душе. 

— Ти као да и не чу што би он хтио са мном. 

— Све сам чула и разумијела. Рим. Циркус. Кршћани. 
Гладијатори... Сине, и ја сам Кршћанка. 

И она му поче причати откуда је и што је њезина обитељ 
претрпјела за вјеру Христову. Није она била увијек такова. 
Гонили су је, али није имала снаге да даде и живот за Њега, 
па побјегну у овај крај, гдје је окајала биједом и смушеном 
главом своју кукавштину. Нитко у селу није знао тко је и зашто 
је такова. Савијест ју пекла до лудила. Наједанпут је наишла 
у ноћи на запуштено чедо, којему су текле звијезде из очију. 
Узела га не знајући сама што чини, и тиме је спасила и себе. 

— Рим. Циркус. Кршћани... Кад Он зове, ваља му се 
одазвати. Зове те устима твога оца... Ох, благо теби! Ти 
ћеш га једном видјети. Осјетит ћеш на себи сву Његову 
снагу; и ти се нећеш више звати Репробус. 

Он је није право разумијевао, али је њезин немир про- 
дирао у њ, њезин усхит га је занашао. 

Старица му је говорила о Њему и о надама муче- 
ништва; а кад изнова клону, и сва проблиједи, и сва се 
укочи, усне јој за последњи пут шануше: 

— Иди! 

Оне исте ноћи Репробус закопа старицу на бријегу 
ријеке. 

Кад сунце грану, пође у село, бану изненада пред оца, 
који је купио сељане на нову хајку, и рече му: 

— Ево ме! 


(Наставак у идућем броју.) 
ВЛАДИМИР НАЗОР. 


ХАНЗИ И ПОЛДИ. 
(Крај.) 

Он врати слику пажљиво у прслук, саже |главу и климну 
неколико пута, па уздахну: 

— Ххја! Шта ћете! А он ће је добити! Он је енер- 
гичан, он ће доћи на Университет. А јаг ја ћу бити обични 
тед. шту. 

— Али ако она вас воли 2 

Ханс се разведри: — Да, кад би то било!... Али ко 
зна2 То је дете из добре куће, та ни срце не отвара без 
питања своје матере и Зогог Јоћаппе-е у Засге Соецг-у. 

— Немогуће да једна млада девојчица остане савршено 
неутрална и да ви не осетите кога претпоставља од вас 
двојице. Најзад, без ласкања, драги колега, и она има очи! 
Сем ако ту не буде некакав (егниз сацдепз. 

— А, не, не, то никако не. Оно, кад бих смео рећи, 
мени се чини да сам ја био у последње време, како да кажем, 
више у вољи, али... јесте, јесте, и мени сада, одавде посма- 
трајући, чини се несхватљиво. Али треба се уживети у начин 
мишљења онамошњих наших, такозваних „добрих“ породица. 
Ја сам њу виђао као малу девојчицу чешће, на дечјим и 
породичним светковинама-састанцима, али пре три године, 
кад сам је први пут угледао о распусту, ја је нисам познао. 
За годину дана што је провела у заводу, она је прешла све 
оне разлике између детета и девојке. Порасла је и заоблила 
се оним чарима женске грације и стидљивости, чарима слутња 
и назирања које девојку чине уздржљивом и бескрајно при- 
мамљивом, јер у младом човеку буде иста полусазнања и 
исту узнемиреност душе. ја сам се одмах заљубио. И као 

што ме је Бог саздао оваког, нисам могао да прикривам од 
целог света своја осећања која су шикнула из мене као 
гајзер. Морао сам да се поверим, да излијем срце као што 
се то каже. Разуме се, то сам саопштио овоме Леополду, 
тим пре што ми је тако било омогућено да сваки дан говорим 
о њој. Он је трпељиво слушао моја причања, одушевљење, 
усклике и уздахе, чудио се моме усхићавању, помало меи 
корео, сматрајући да то није озбиљно кад се студент тако 
заћори. Али ми је саветовао да њој не говорим ништа, него 
прво и подуже да испитам себе. ја ни иначе не бих тада 
још имао храбрости да јој ишта зуцнем, а и прилике су биле 
на сметњи. Она је била с нама обојицом подједнако љубазна, 
и ако бих ја приметио да је према мени срдачнија, ја нисам 
смео веровати себи, та срећа би ме гушила, ја бих се у тим 
тренутцима, апсурдно је и рећи, готово плашио од бла- 
женства. | 

Крајем распуста, она се вратила. Да не бих био сам, 
јер се сам не бих усудио, замолио сам Леополда да је обо- 
јица испратимо и да обојица изнесемо по киту цвећа. Писати 
у завод било је забрањено, и ја сам место тога писао сти- 
хове и сваки дан говорио Леополду о њој, о својој љубави 
која расте упркос времена и растојања. 

Идућих ферија она се опет вратила. ја сам се опет 
изненадио, она је била још лепша. Али је с лепотом расла 
и њена уздржљивост. Тога распуста неке породице које су 
имале девојака приређивале су школе играња по својим 
вилама за нас млађарију. Ту је било више прилике да јој се, 
у двоје, рекне што дискретније. Али ја сам непрестано одлагао, 
толико би ме обесхрабрило њено држање. Чим бих се ја 
одлучио да јој бар нешто наговестим о својим осећањима, 
она би ме погледала тако мирно и тако — чини ми се — 
неузбуђено љубопитно, да бих се ја — који горим од узру- 
јаности — престрашио њене мирноће која ми се приказивала 
као равнодушност, као нека сестринска радозналост. 

Био сам очајан. Ја иначе нисам кукавица. А нисам могао 
више да уздржим на уснама наврела осећања која су стре- 
мила сва њој. И у тој својој борби и грижи, у тој својој 
заслепљености, ја сам био изгубио из вида Леополда. Он је 
престао за мене да буде само друг, постао је и моје сред- 
ство, тајни секретар мога срца. Само тако се може разумети 

што сам му, пред крај распуста, предложио, — глупост коју 
ја, у осталом, не бих ни извршио! — да јој он рекне усмено 
или да јој преда писмо у ком ћу јој рећи колико је волими 
питам је хоће ли да пође за мене. 

Чим сам то изговорио, онако нервозно, као хватајући 
се једне од разних комбинација, он ме пресече: — А, то не! 

Не смисао одбијања, његов глас ме се коснуо као хладни 
убод.. Погледам га, а он побледео као креч и уклања очи од 
мог погледа. Било ми је јасно. Чудом се чудим како га тада 
нисам удавио. Није то тутњио у мени само љубавни бес, 
мржња на супарника који је наумио да ти отме жену, него 
ме је заболело самољубље, свирепи бол стида, бунио сеу 
мени преварени, подло обманути човек кога је неко подмукло, 
кроз кључаоницу, проматрао, обнажена до голе душе. 

Шчепао сам га за мишицу коју је он љутито трзао. 

— И ти2 

· — Па» Па шта би се то кога тицало 2 

— Мене се тиче, бедниче, а да кога2 И ти цело време 
слушаш мене, имаш образа да примаш моје исповести и — 
ћутишг Мене је срам, а тебе треба да је стид! Него, на 
овоме не може остати. 

Леополд мирно диже смућене очи: 

— И не може. 

— један се мора уклонити ! 

— један ће се и онако, свакако, уклонити. 

— И то одмах! — Али пре но што сам довршио мисао, 
Леополд упаде, да ли из кукавичлука, ни данас не знам: 

— А, не, не, нисмо у средњем веку. Ми треба да пошту- 
јемо ону коју волимо. Имајмо према њој све обзире. 
Питајмо њу ! 

Ја га посматрах. Хтео сам пакосно да прснем у смех, 
али ме задржа страховита сумња: — од куда њему толике 
храбрости и одлучности 2 

— Да ти ниси већ говорио с њом 2 

— Нисам. 

Од куда му та сигурност у гласу 2 — помислих. 

— Добро. ја ћу јој данас написати писмо. 

— И ја ћу, и нека она одлучи. 

Ја не знам како јој је он писао, али мене је стало 
много муке док сам саставио оно кратко, суво писмо. 

Помисао да и он у истом часу исто то чини, кочила ми је и 
срце и мозак и руку, а уз то су ме раздирале сумње. 
Одговор је стигао тек четврти дан, из манастира, куда 
се вратила пре времена. Она се саветовала и с матером и 
са пречасном сестром Јоханом, и ма да је писала по диктату, 
њена усплахиреност се осећала не само по рукопису. Тон 
писма је био сестрински, маторачки, проткан цитатима из 
Св. Писма; она нас је молила да останемо добри пријатељи, 
да пустимо времену да нам се осећања прекале. Она ни данас 
још нити може нити хоће да схвати, а још мање да одго- 
вара на њих, али нас подједнако цени и молиће се Богу за 
нас, за наш напредак, и за срећу и мир наших душа. И ма 
да то није нарочито нагласила, нити сам се после тога у 
опште и виђао с Леополдом, по свој прилици је слично писмо 
писала и њему. Рекох, упркос њених савета и молитава, 
нас двојица се разиђосмо коначно. И да не би рата, Бог зна... 
А љубав, хоћете да ме запитате 2 Ја сам је и даље волео, 
трагично, и ако би свако сумњао у то ко мене познаје. 
Моја љубав је, да тако кажем, изгубилаону младићску ведрину 
која и у својим најцрњим часовима задржи своју небеску 
чистоту. Она је била замућена, огађена, и то би ме болело 
све да ми је она пред полазак дала и веренички пољубац. 
Колико пропалих снова! Замислите, како сам се ја спремао 
на прву изјаву љубави, на прво љубавно писмо — а какво 
сам морао писати, и у каквом расположењу! — Моја љубав 
није клонула, али се у њу, као у здраву јабуку задах влажне 
коморе, увукао отров сумње. Изгубио сам веру у себе, у 
своју вредност и у своју срећу. И ма како да ми је љубав 
била јака, она није могла да ми оснажи више вољу. ја нисам 
више могао да радих, да памтим. Нарочито ме је издала 
меморија — или је то била расејаностг — и сваки поновни 
потхват свршио се сломом. ја сам непрестано мислио на њу 
и на њега. Знао сам да се за њу морам борити амбицијом, 
"напредовањем у науци, а знао сам и да он, неуморно радећи 
и напредујући, не губи њу ни тренутка испред очију као свој 
крајњи смер, па ипак, као да су ми крила била подсечена, 
нисам могао да се отресем уверења да сам ја њу већ изгубио. 
Тренутно ме захвати нада, вера, амбиција, енергија, — али 
· затим још дубље и очајније паднем... Сад сте ми ви, господине 
покторе, опет улили снаге. Мени је тако потребан неко да 

се ослоним... А, да, а измирење 2 Ах, кад је објављена моби- 
лизација, пошто нас је дотле узалуд позивала да заједно 
дођемо, измирени, иначе, свакога понаособ неће да види, 
долетела је до наси затражила је да насамо говори самном. 
Била је задихана и озбиљна као зрела жена. Рекла је да“ 
долази од његг, да је он пристао, и да сада тражи од мене 
да се измиримо. Отаџбина је у опасности, вера је у опа- 
сности, ми полазимо у рат, можда ће цео свет огрезнути у 
крви, Бог зна шта све нас чека, она не може издржати да 
ми одемо као непријатељи, и то због ње. Ви видите какав 
сам ја човек. Али, то су били велики дани, велики у лудилу, 
али велики. Покренуле су се стихије, задрхтало је све, и људи 
и животиње и камење, од чудне језе својевољног умирања, од 
страсти непознатих жртвовања, да се иде, јури, пали, гине, 
убија, победи! Беч је лепршао у заставама, трештао од 
песама, узвика и урлика светине, потопа војске и копита и 
топова, свуда зажарена лица, окићене капе, поздрави, загрљаји, 
опроштаји, и жене су се тек после заправо снашле и запла- 
кале, а људи су се мирили и с најкрвнијим душманима. И 
мене је захватила та бујица. И ја сам одмах пристао да се 
измирим с Леополдом. Како је ситна наша лична, мала омраза 
спрам свега овог око нас што буја и бучи! Она је сијалаи 
плакала, окитила нас је цвећем и испратила нас је. Рат ће 
решити сва питања, па ће и наше. Кад се вратимо, гарави и 
окрвављени, победносни! Победа ће све задовољити. 

И првих дана заиста чинило се да она лебди између нас као 
бела сенка анђелске споне. Ми смо јој и име помињали. У пре- 
вијалиштима смо истина престали да је помињемо, али њено 
питање смо одложили и у савести својој. Можда нам је помогао 
и живот, пун напора и у непрестаном покрету. Али сада, овде, 
осуђени да будемо вазда заједно, чак и ла спавамо у једној соби 
сами, она не лебди више као анђео између нас, већ као демон 
раздвајања. Мени је веома тешко. Ми исцрпљујемо све теме, а 
све се око једне крећемо, као лептири око ватре, и избегавамо је. 
ја немам снаге да се одрекнем ње, а ово је претешко за мене... 

Нисам могао да познам мога Бечлију. Испијен, очајан 
је био. Гледао је у мене као у последње упориште. 

— Слушајте, колега. Сада не знам како, видите и 
сами, али гледаћу после да вас раздвојим. Да њега дета- 
ширам можда у коју другу болницу. _ 

— А не, молим вас, то не. ја морам одржати реч. И 
то би било нечасно с моје стране. Као да сам га „изинтри- 
гирао“. И, најзад, да му нешта буде тамо2 А, не, не, молим 
вас, то никако не!... | 

— Добро. Али онда не мислите на њега, а и на њу 
само као на свој циљ. Радите, прикупите сву своју снагу, и 
радите! Она ће бити ваша! 

Младић скочи, погледа преображено у мене, увлачећи 
пожудно у себе то моје убеђење, замоли ме да му ја зе 
што ми је досађивао, и оде. 

Они су радили обојица удвострученом снагом. Нису ни 
излазили у шетњу. Мало су бивали заједно, мало су и гово- 
рили међусобно. У вече католичке нове године ја им даровах 
слаткиша, воћа, и сваком боцу француског вина, да заједно 
проведу Силвестрову ноћ. Али они ме преклињаху да останем 
с њима. Причало се о свему, највише о ђачким лакрдијама 
и о Бечу. Били су врло расположени, вино их је, чини се, 
приближило. О поноћи устадосмо и куцнусмо се „у здравље 
оних које волимо“. Као да се мало смрачише. Кад сам 
отишао и морао поново да прођем поред њихове собе, 
свећа је још горела, али се није чула ни једна реч. 

Ујутро ме пред болницом дочека Курмајр и узбуђено, 
шапатом ми саопшти да је Ханс оболео. 

— Шта му јег Ватра 2 

— Није добро. Четрдесет. 

— Шта2 Да није пегавац 2 

— Сви су изгледи. — И дрмну главом. 

ја га добро погледах. Он је био вазда замурен у себе, 
нисам могао разабрати да ли је заиста тако забринут. 

Мали је хтео да скочи, да се дигне у постељи. Упале, 
запаљене очи су му синуле од задовољства што ме је угледао. 
Био је црвен као печен и врео као жар. Узверен и неодређен 
поглед је напорно уперио у мене, шаптао је: — ја знам шта 
је, Негг Покфог, Негг Покфог, ви ме лечите! — Наредио сам 
да га купају, увијају у влажне чаршаве, и обећао сам му да 
ћу га надгледати. Његове усијане руке нису хтеле да ме пусте, 
а устакљене очи су ме преклињале да га не напуштам. 

Међутим, те ноћи свом силином је избила пошаст. Неко- 
лико болничара ми падоше, и доктор Каленић, а у свакој 
соби десетине војника. И из града и из логора и са положаја, 


ЊЕ 





258 Српски Књижевни Гласник. 


довлачили су болеснике. ја се нисам бојао, прележао сам 


био болест у турскоме рату, јурио сам од собе до собе. 
Мађари нису изостајали, ни Курмајр, али је сваким часом 


било све више болесника, а све мање оних који извршавају _ 


моје наредбе. Мали Ханс је већ почео да бунца. Али мене 
би сваки пут познао кад бих утрчао к њему, ма за тренутак. 
Курмајр је савесно лебдео око њега, али Ханс је само мене 
тражио. Нисам могао да разумем његов поглед. Да ли се 
бојао самоће с Леополдом, или је жалио умрети пред очима 
онога коме напушта малу Густику, или је хтео нешто да 
поручи, можда да повери још једну скривену тајну свога 
срца 2 Послао сам Курмајра напоље, али он ми само стиште 
обе руке, очи му запливаше у сузама: — Не пуштајте ме, 
господине докторе, не дајте да умрем, не, не, не.:. И настави 
говорити без везе, не помињући Леополда... 

Сутра дан је стање у граду и у болници било још ужа- 
сније. Ваљевчани се затворише у домове. Сви прозори 
застрти, капије закључане, јер по тротоару, по улици, мували 
су се, тетурали, падали и лежали болесни војници; неки су 
улазили, црвених образа и излуђених погледа, у дворишта и 
скакали у бунаре, неки су, побегавши из болница у кошуљама, 
ишли голи-наги, испружених руку, ишли — ишли некуда, тра- 
жећи ваљда воде, бежећи од огња који је буктао у њима и 
разгарао бедна њихова тела. Поједини, храбрији војници хва- 
тали су болесне за руке и водили у болнице, али ко ће их 
тамо примити, ко задржати, ко лечитиг По који натмурени 
грађанин само журно се шуњао уза зидове, заобилазећи, пре- 
страшен, згрожен од самог додира с људима, тражећи своју 
капију да је за собом одмах двоструко закључа. 

Код мене је д-р Чаки пао, Раја, изнурен, моли ме да 
га пустим, а нас тројица и три узверена, преостала болни- 
чара, само што извлаче мртваце испод кревета, из нужника, 
из кладенца, из ћошкова у дворишту, иза бачава. Ханс 
бунца и ђипа. Али мене ипак позна који пут. Док га Курмајр 
придржавао за прса, он ми шаље занесен пољубац смежу- 
раним прстима. ја се смешим силом и гласно га тешим: — 


Све ће бити добро, оздравићете, све ће бити добро! — а 
он одједном хоће да се дигне, миче устима, а жиле му избиле 
као да виче: — Пишите, пишите њима, њој! — па заустави 


укочен поглед на Курмајру, који пребледе и устукну као гурнут 

Ханс пружи прстом на њега, намршти се, па затвори очи, 
паде на јастук и поче да ређа сулфате. 

То поподне га је Курмајр с једним војником окупао 
последњи пут. Увече се разболео и он. Кад сам га прегледао, 
био је миран и прибран. Рекао је да види по колеги тамо како 
је то, те унапред моли, ако умре, да јавим његовима, и ако почне 
да бунца, а Хансу буде боље, дау Хансову постељу пошаљем 
оног војника „дајчмајстера“, Ханса да поздравим. О девојци не 

"рече ни речи. Исте ноћи бунцали су обојица. Ханс тихо, без 
везе, брзо, неразумљиво, гласом литзгчије, а Курмајр гласно, 
љутито, спомињао је и Валцмилерове, и Аугустину, и Ханса. 

Остао сам сутрадан сам, с неколико војника, али све 
је било узалуд. Све се искомешало и претурило. Стражари 
нису могли да издрже на местима, болесници су лутали по 
собама и ходницима, сударали се, падали и ваљали. Прозоре 
су проваљивали и скакали у двориште, у снег. Војници су 
купили лешине, хватали избезумљене грозничаве, а ја и добри 
Вохотка, апотекар, сами, обилазисмо лекаре и болничаре, 
колико је снаге и нама достојало. једино што сам могао, 
везивао сам их преко ноћи за постеље да не ђипну. Алиим 
у томе нисам успео. Шести дан ујутро ни Ханса ни Курмајра 
није било у постељи. У соби је све било испретурано као 
после једне блудне пијанке, прозор је био разбијен и про- 
ваљен. Соба је била пуна снега. А кад сам се нагао на прозор, 
видео сам доле хрпу по којој је вејало. Чврсто стиснути 
рукама, полунаги, расцепаних кошуља, крвави и модри, пали 
су они,у несвесном загрљају, или су се сурвали гушећи 
тедно друго пред смрт, у безумљу страшне огњице. 

ја сам их и сахранио једно до друго, и гробове сам им 
обележио. Дуго сам се устезао да јавим њиховима, особито 
после писама која су им стигла на десетак дана. Обе мајке 
су срећне што им је добро и захваљују се господину мајору и 
шаљу им паре и рубља по Црвеном Крсту. И од госпођице 
Аугустине дођоше две карте: са срдачним поздравом обадвојици 
и с најискренијим честиткама за нову годину од добре прија- 
тељице, и — до виђења! Најзад, јавио сам им. Али одговора 
нисам добио. У осталом, у томе је дошао мој премештај 
Армији, па Албанија... Али могуће је да су их родитељи пре- 
жели из Ваљева у Беч. Можда и тамо леже једно уз друго. 

ВЕЉКО ПЕТРОВИЋ. 

МЕСЕЧИНА. 


Опат Марињан био је један висок мршав свештеник, 

ф анатичан, душе увек занесене, али честите. Сва његова 
еровања била су чврста, без имало колебања. Он је искрено 

з амишљао да познаје свог Бога, да прониче његове жеље, 
егову вољу, његове намере. 

Кад би се шетао крупним корацима по алеји испред 
своје сеоске парохијске кућице, покаткад би искрсло у његову 
духу питање: „Зашто је Бог створио то 2“ И онда би упорно 
тражио, постављајући се у својој мисли на место Бога, и 

алазио је готово увек. Он не би био прошаптао у заносу 

побожне скрушености: „Господе, твоје намере су недокучне!“ 
Он је говорио у себи: „ја сам слуга Божји, ја треба да 
знам разлоге његових поступака, и да их погађам ако их 
е знам...“ 

Све му је изгледало створено у природи с потпуном и 
ивном логиком. „Зашто“ и „јер“ увек су стајали у равно- 
тежи. Зоре су биле створене да учине веселим буђења, дани 
да помогну сазревању жита, кише да га залију, вечери да 
приправе за сан, а мрачне ноћи да се спава. 

Четири годишња доба одговарала су не може бити боље 
свима потребама земљорадње; и никада сумња не би могла 
доћи на ум свештенику да природа нема намера и да се све 
што живи повиновало, на против, опорим захтевима епоха, 
поднебља и материје. 

Али је мрзио жену, мрзио је несвесно, и презирао 
инстинктивно. Често је понављао Христову реч: „Жено, шта 
има заједничко између тебе и мене2“ и додавао је: „Кажу 

а је сам Бог био незадовољан овим делом“. Жена је доиста 
била за њ оно дванаест пута нечисто девојче о коме говори 
есник. Она је била заводник који је навукао на грех првога 
човека и који продужава увек свој преклети посао, слабо, 
опасно и тајанствено узнемирујуће биће. И још више но 
њихово погубно тело, он је мрзио њихову душу жељну љубави. 

Често је осећао њихову нежност управљену на себе, и, 
ма да је знао да му се не може ништа, та потреба за љубављу 
која је увек дрхтала у њима, доводила га је до беса. 

Бог је, по његову мишљењу, створио жену само да 
искушава човека. Њој је требало прилазити опрезно и бра- 

нећи се, и с бојазни коју човек има од клопки. Она је, доиста, 
била сасвим налик на какву клопку, са својим опружени 
рукама и својим уснама отвореним према човеку. 

Он је имао призрења једино према калуђерицама, кој 
је њихов завет чинио безопаснима; али је и с њима поступа 
опоро, јер је осећао увек живом у дну њиховог оковано 
и пониженог срца ону вечну нежност која се показивала 
према њему, и ако је био свештеник. 

Он ју је осећао у њиховим погледима, влажнијим од 
богобојажљивости но што су погледи калуђера, у њихови 
заносима у којима се огледао њихов пол, у њиховим љубавни 
узлетањима ка Христу, који су га љутили, јер је то била 
женска љубав, чулна љубав; он је осећао ту проклету нежност 
чак у њиховој кротости, у благости њихова гласа кад се 
њему обраћа, у њиховим обореним очима, иу њиховим 
смиреним сузама кад би их оштро корео. 

И он би отресао своју мантију излазећи на манастирска 
врата, и одлазио опружајући ноге, као да је бежао испре 
опасности. 

Имао је једну синовицу која је живела са својом мајком 
„у једној оближњој кућици. Он је упорно желео да је начини 
калуђерицом. 

Била је лепа, ветропираста и подсмешљива. Кад би јој 
опат држао предике, она се смејала; а кад би се љутио на 
њу, она би га љубила ватрено, стежући га на своје срце, док 
би он и нехотице покушао да се ослободи тога стиска, у коме 
је, међутим, осећао слатку радост, и који је будио у дну његове 
душе онај очински осећај који спава у свакоме човеку. 

Често би јој говорио о Богу, ходајући поред ње по путе- 
вима усред поља. Она га није слушала и гледала је небо, 
траву, цвеће, са животном срећом која се огледала у њеним 
очима. Покаткад би потрчала да ухвати какву бубу, и узвик- 
нула би доносећи је: „Гледајте, ујаче, како је лепа; дође ми 
да је пољубим.“ И та потреба да „љуби муве“ или јорго- 
ванове цветиће узнемиравала је, раздраживала, вређала 
свештеника, који је и ту налазио ону дубоку нежност која 
клија увек у срцима жена. 

Затим, ево где једног дана црквењакова жена, која је 
гледала кућу опата Марињана, саопшти опрезно свештенику 
да његова синовица има драгана. 

Њега то страшно узбуди, и он оста без даха, с лицем 
пуним сапуна, јер се баш бријао. 

Кад се повратио да је могао да размишља и да говори, 
он узвикну: „То није истина, ви лажете, Меланија !“ 

Али сељанка спусти руку на своје срце: „Нека ми 
Господ суди ако лажем, господине попо. Кажем вам да она 
излази свако вече чим ваша сестра легне. Налазе се поред 
реке. Изађите само између десет и дванаест увече, па ћете 
видети.“ 

Он преста да се чеше по бради, и стаде бесно да корача, 
као што је радио увек у часовима озбиљнога размишљања. Кад 
хтеде да настави бријање, посече се трипута од носа до ува. 

Целога дана није ни речи прословио; хтео је да пукне 
од озлојеђености и гнева. Његовом свештеничком бесу, пред 
непобедном љубави, додавало се огорчење моралнога оца, 
тутора, старатеља душа, кога је била преварила, покрала, 
изиграла једна девојчица; онај саможиви потрес родитеља 
којима њихова кћи јавља да је, без њих и мимо њих, иза- 
брала себи мужа. 

После вечере, он покуша мало да чита, али не могаде; 


и бес га је обузимао све више. Кад изби десет сати, он узе. 


штап, једну страшну храстову батину којом се увек служио 
кад је излазио ноћу да обиђе кога болесника. И он погледа 
смешећи се огромну тољагу којом је претећи витлао у својој 
снажној сељачкој песници. Затим се, наједном, диже, и, шгр- 
гућући зубма, лупи њоме по столици: њен наслон се прецепи 
и паде на под. 

Он отвори врата да изиђе; али застаде на прагу, изне- 
нађен таквим блиставилом месечине каква се готово никад 
не види. 

И како је имао занесењачки дух, један од оних духова 
какве су сигурно имали Црквени Оци, они сањалачки песници, 
он осети наједном како му величанствена и ведра лепота 
бледе ноћи одвуче гажњу на другу страну и узбуди га. 

У његовој баштици, свој окупаној благом светлошћу, 
његове воћке, поређане у реду, оцртавале су у мраку по 
алеји своје танане дрвене удове једва заоденуте зеленилом ; 
док је џиновски козњак, пузајући се по зиду од куће, запах- 
њивао прекрасним и као зашећереним дахом, и чинио да се 
у млакој и ведрој вечери лепрша као нека мирисна душа. 


РРР 

Он стаде да удише дуго, пијући ваздух као што пијанице 
пију вино, и ишао је лаганим корацима, очаран,: задивљен, 
заборављајући готово своју синовицу. 

Чим је био усред поља, он застаде да посматра целу 
равницу преплављену овом светлошћу пуном милоште и уто- 
нулу у ону нежну и чежњиву драж ведрих ноћи. Сваког часа, 
кроз простор је одјекивао краткотрајан и металан крекет 
жаба, а далеки славуји мешали су ниске своје музике, која 
чини да човек сања али да не мисли, своје лаке и трепераве 
музике, са чаролијом месечине. 

Опат настави ићи, док му је срце, не зна ни сам зашто, 
било занемогло. Осећао се као ослабљен, исцрпен наједанпут; 
обузимала га је жеља да седне, да остане ту, да посматра, 
да се диви Богу у његову делу. 

Тамо доле, према кривудању речице, веругала се велика 
линија топола. Танана измаглица, бела пара кроз коју су 
пролазили месечави зраци посребравајући је и чинећи је 
сјајном, висила је око и изнад обала, обавијала цео криву- 
дави ток воде неком лаком и прозрачном ватом. 

Свештеник застаде још једном, проникнут до дна душе 
све већом, неодољивом нежношћу. 

И нека сумња, неки неодређен немир обузимао га је: 
он је осећао како. се рађа у њему једно од оних питања која 
је он себи постављао покаткад. 

Зашто је Бог створио тог Будући је ноћ намењена сну,“ 
несвести, покоју, забораву свега, зашто је учинити краснијом 
но дан, пријатнијом но зоре и вечери, и зашто је та лагана 
и заводљива звезда, поетичнија но сунце, и која изгледа 
одређена — тако је мало сјајна — да осветљава ствари 
сувише нежне и тајанствене за велику светлост, зашто је 
долазила да учини прозрачном помрчину 2 

Зашто се највештија међу птицама певачицама није 
одмарала као остале, но је извијала своју песму у узнеми- 
рујућој сенци 2 

Зашто тај полу-вео пребачен преко света2 Зашто ти 
дрхтаји срца, то узбуђење душе, та малаксалост тела 2 

Зашто те многобројне чари које људи нису видели, јер 
су лежали у својим постељама 2 Коме су били намењени тај 
узвишени призор, то обиље поезије бачено с неба на земљу 2 

И опат није разумевао. 

Али ево где тамо доле, на ивици ливаде, под сводом 
дрвета натопљених светлом маглом, искрсоше две сенке које 
су ишле једна поред друге. 

Човек је био већи и држао је своју драгану обгрљену 
око врата, и, с времена на време, љубио је у чело. Они 
одједном оживеше овај непомични предео који их је обавијао_ 
као божански оквир створен за њих. Изгледали су, обоје, 
једно једито биће, биће коме је била намењена ова тиха и 
мирна ноћ; и они су долазили ка свештенику као живи 
одговор који његов Учитељ шаље на његово питање. 

Он је стајао, збуњен, док му је срце било; и чинило му 
се да види нешто библијско, као љубави Рутине и Бозове, 
испуњење Господње воље у једном од оних дивних предела о 
којима говоре свете књиге. У глави стадоше да му брује 
стихови из Песме над Песмама, жарки крици, покличи пути, 
сва топла поезија овог спева прожетог врелом нежношћу. 

И он помисли: „Бог је можда створио ове ноћи да 
покрије идеалом љубави људи.“ | 

И узмицао је пред тим загрљеним паром који је непре- 
стано ишао. Међутим, то је била његова синовица; али се 
он сад питао да ли се неће оглушити о заповест Божју. И 
зар Бог не допушта љубав, кад је очигледно окружује таквим 
сјајем 2 

И утече, изван себе, готово постиђен, као да је ступио 
у храм у који није имао права да уђе. 


(Превео с француског М. М Илић. - ГИ ДЕ МОПАСАН. 





ПЕСМА. 


једним истим путем нестаћете обе — 

Ти и моја младост, лица невесела, 

И с печатом горког проклетства сред чела, 
Као неутешне две кћери Ниобе. 


Ти у којој љубљах своју илузију, 
Свој сан о љубави и сан о лепоти, 
И неку реч страшну казану у плоти, 
А коју ја појмим силније од свију — 


Замркнућеш болно са кобима свима, 

У дну моје сумње и кајања крута, 

Као да те нагло стигла на по пута 

Ноћ што силно дажди мрак по бреговима. 


И стопе у песку избрисаће наше 
Исти топли ветар, који нежно свима, 
Нечујан, отвара срца цветовима, 

Да нове светлости налије у чаше. 


Мој ће се дан нови да јави с врхунца 
И као што некад пловљаше по калу, 
Заиграће срце на светлости валу, 

Као цвет очаран, отворен спрам сунца. 


И ја ћу да видим, из језиве сене 
Кад излете бела распевана јата, 
И како је слична та срећа из блата 
Богињи рођеној из сунчане пене. 


И кад најзад падне задња страшна сена, 
Знаћу неумитног очајања радост: 

Да има сто срећа, али једна младост; 
Стотину љубави, али једна жена. 


Тако, као звезде у локви на друму, - 
Умреће та љубав у свом стиду многом, 

С једном црном раном у срцу и уму — 
Већ с првим пољупцем и са првим збогом. 
Док крупни свећњаци догорели гасну; 
Разбијене чаше испите; док модру 

Своју сен још бацаш на завесу јасну; 

Док још жиг твог тела видим на свом одру. 


Као да је само моје срце хтело 
Да злурадо позна дан који те оте, 
И та нема патња да постане врело 
Моје величине и твоје лепоте. 


Пиће мога тела и светлост мог духа, 
Мог сопственог гласа одјек у дну дола, 
Некад празник мојих очију и слуха, 

Да сад будеш тајна горчине и бола. 


Да сваки шум сећа твог ћутања; свака 
Тмина опомене на светлост твог гласа; 
Да је срце пуно све твојих корака; 

Да на свачем лежи сенка твога стаса. 


Цигли трајан у свем времену што бежи — 
Свом својом горчином да испуни мене, 
Тај бол одрицања — на чијем дну лежи 
Сва зла љубав наспрам божанства и жене. 
Ј. ДУЧИЋ. | 





ЈЕСЕЊЕ ПРЕДВЕЧЕРЈЕ. 


Мутан јесењи дан 

као отпуштен, уморен ветеран 
коме је свела песница јака, 

к западу немоћно хита, 

и једва, једва дише, 


док Сутон иза облака 
на небу црвеним словима пише 
времена ветровита. 


Сав се живот полако мири; 
јаблани голи са достојанством 
ћуте, к'о древни кумири. 


Облак прекрива обзор цео 
и влажне пољане неме, 


и шушањ један, ко галеб бео 
пролети нада мном, и расплаче ме. 
ДУШАН ВАСИЉЕВ. 


МОЈА ПЕСМА. 


ја сам јединац крвавих зора, 
· моја је душа пуна сени 

и лице црних, дубоких бора. 
И залуд траже песму у мени: 
у моме срцу нема ритма. 


ја сам свећеник паганских вера, 
што воду слави, вино пије. 

Љубавник сам мртвих бајадера 
чијих се уста дотакла није 
разблудна, кобна мушка усна. 


ја сам огранак грешничког пада, 
мој мрки поглед трује, вида. 

Ко мене воли, тај вечно страда, 
јер немам бога, немам стида, 

и немам брата, немам сестре. 


ја сам сироче пресвислих нада 
које никада нису цвале, 

ја сам стих плеснивих Илијада, 
и клетва жена које су пале — 
последњи акорд у Р!паје. 


ДУШАН ВАСИЉЕВ. 





У ЗИМСКИ ДАН. 


Целога је дана снег лагано падо 
као с воћки цвет. 

О, како вечерас, о, како бих радо 
одлетела некуд далеко у свет, 
некуда далеко кроз цветове снежне, 
као лептир лак, 

и некоме хтела рећи речи нежне, 
топле, лепе, нове, какве не зна свак. 


И сутона целог снег је тихо падо, 
уморан и густ. 

Вечерас бих неког угледала радо, 

али њега нема. Пут је давно пуст. 
Само с бледог неба белој земљи слеће 
пахуља кроз зрак. 

О, како је болно кад ти доћи неће 
неко, кога чекаш, а спушта се мрак. 


ДЕСАНКА МАКСИМОВИЋ. 





0 ЖИВИМ СИЛАМА НАРОДНОГА ЈЕДИНСТВА“. 


Три године је прошло откако је завршен велики светски 
рат. По интенситету и величини пламена који сеу њему био 
јавио; по упорности којом се водио, и по последицама које 
је изазвао, тај рат, без сумње, баца у присенак све досад у 
историји света забележене ратове и сукобе — чак и оне 
највеће и најкрвавије. Не војске појединих држава, но читави 
оружани народи сударише се на разним копнима и по разним 
морима у једном силном налету, у коме ће се појавити све 
моралне енергије и сви извори огромне: материалне снаге 
једне до врхунца развијене цивилизације. И слике, оцртане у 
нашој свести о потхватима Александра Великог и историјски 
знаменитим акцијама једнога Ханибала, Цезара, Тамерлана и 
Наполеона — све те слике губе своју светлост и бледе у 
својим бојама на мучним и језовитим сценама последње 
велике историјске драме, која ће се, и без наше кривице, 
једним делом и у свој одвратној суровости својој, одиграти 
и на нашој родној груди и учинити да цео наш живот — и 
унутрашњи и спољашњи — прође кроз очајно дуг низ мена, 
страшних криза и највећих искушења. 

Али, ућеге ез; тшаге. МИ по томе закону природе ушла 
је Србија године 1914 у титанску борбу против једнога непри- 
јатеља коме је још на Берлинском Конгресу Европа дала 
санкцију за вршење једне неправде, из које ће, по речима 
Т. Поенкареа, изаћи „почетак серије атентата на народну 
вољу“. Тим атентатима служила се Дунавска Монархија, 
срећом, иу спољној иу унутрашњој политици својојиу 
њима је, без сумње, један од главних узрока њезине ката- 
строфе. Иако значајна по развитак централних и југоисточних 
области Европе, та катастрофа сама собом ипак не би могла 
у моралној, социалној и политичкој атмосфери целога света 


: Говор држан на Университету на прослави Св. Саве 1922. 

(изазвати она велика и радикална поремећења која нам је рат 
у наслеђе оставио. . 

Аустрија је на име, по признању самога Метерниха, 
свакад у својим политичким концепцијама и идејама за сто 
година заостајала иза осталих великих држава европских, и 
у њезиној државној организацији није се могао видети кате- 
горички императив оне политичке свести која се у току Х)Х 
века јасно формирала у погледима и идеологији целога кул- 
турног света. Поред тога, она није имала своју националну 
језгру и, према свему томе, она ни морално, ни физички 
није у своме империализму могла представљати силу, довољно 
јаку да наметне своју власт и своје господство целоме свету — 
силу која би, поред осталог, већ и по томе била права опас- 
ност за човечанство. И у колико се империализам у Аустрији 
и појављивао, тај империализам би био само бледа слика 
оног империализма силе који се још за време Фридриха 
Великог и, затим, за ере Бизмарк-Трајчке-Ниче-ове зацарио 
био у души немачкога народа. 

По своме стабилизираном географском положају, по 
својим историјским ревиндикацијама и аспирацијама; по своме 
културном утицају, који је далеко био наткрилио границе 
Европе и из дана у дан бивао све већи и већи — по свему 
томе немачки народ није имао разлога да изазива рат. још 
мање је он из материалних разлога смео завитлати једну 
буру која ће се стишати тек у економској катастрофи целога 
света. Баш у економском погледу, пред сам рат, немачки 
народ се и боље и брже развијао но и један други народ у 
свету, и познати захтеви његови по којима би требало и он 
да дође до „мало присоја“, нису били ништа друго до једна 
превара и лаж. Праве разлоге за изазивање рата треба према 
томе тражити на другим странама — у области моралних 
сила, у савести и нарочитој структури психе немачкога народа, 
у његовим ковцепцијама правде и слободе, до којих ће он, 
ухваћен идејом силе, у правом пароксизму доћи, и које ће 
он, на жалост, и са катедара својих университета про- 





поведати и научно утврђивати. И опијен и избезумљен 


том идејом силе, која је постала филозофијом, па чаки 
_ религијом народном, ушао је тај народ у рат газећи светињу 
уговора, пљачкајући приватну имовину, убијајући старце, 
жене, па чак и невину децу, и палећи и рушећи знамените 


ји —— и 

културне тековине једне прошлости којој је било намењено 
да данас у рушевинама. катедрале у Ремсу, у пепелу библио- 
теке у Лувену и разореним институтима и попаљеним и покра- 
деним библиотекама нашег Университета, изнесе у једној 
слици питоме и меке црте своје славе, своје лепоте и свога. 
значаја, са грубим и тврдим цртама незапамћеног варварства 
и нечувене бруталности. 

Али оне тридесет и две гранате које су се зарилеу 
зидине нашег Университета и уништиле толике и нама свима 
тако драге тековине двеју знаменитих генерација — те гра- 
нате нису могле да разбију, још мање да ослабе и угасе 
„дух који се међу њима био вио — онај исти дух који је 
1914 године натерао Србију да, бранећи своје морално право, 
своју част, своје достојанство и свој мир, уђе у рат, — у 
онај страшни рат у коме ће четвртина народа њезиног 
помрети, да би цео народ од Триглава до Вардара могао 
живети.“ 

У тим тешким моментима поставило се било не само 
за народ у Србији, већ за цео народ наш, само једно питање 
— питање опстанка –—- питање које по значају својему у 
целој нашој прошлости никада није имало толико и етичке 
и политичке садржине као тада. 

Србија је у то време била моравско-вардарска земља, 
а Аустрија је поред осталих земаља држала у својим рукама 
басен средњег Дунава и Јадранско Приморје са Загорјем. 
Многим примерима из прошлости може се међутим утврдити 
да су те три географске јединице свакад представљале једну 
културну и економску целину, и у томе и јесте узрок што 
су све „државе које су владале једном од тих географских 
јединица, тежиле да завладају и осталим двема или бар једном 
од њих“. И тако је до сукоба између Аустрије и Србије већ 
и по томе морало доћи. С друге стране тај сукоб је био на 
помолу и стога што су све те три географске јединице 
етнички представљале једну целину — целину нашег народа, 
у коме ће се на прелому ХТХ и ХХ века тежње за уједи- 
њењем нарочито јасно оцртати. И тако је у оном периоду 
времена у коме је национална мисао у целом народу нашем 
дошла до највећег полета, морално право несумњиво било 
на нашој страни. 





| 

Стварајући међутим међу нама расцепе, не бирајући 
при томе средства и одржавајући културним цезурама силе 
које су нас разједињавале, непријатељи наши зачели су 
далеко пре рата у себи наду да су себе добро заштитили 
и обезбедили. Та иста нада будила се и за рата у ниховој 
души, и то не само на фабулозној Хинденбурговој Линији, 
већ и на нашем фронту, на положајима. које су држали 
на Кајмакчалану и огранцима његовим. Али су се они 
страшно преварили! јер овај рат је после битака код 
5. Опепшп-а и Сатђга-а у коначној ликвидацији својој 
не само уништио читаву једну цивилизацију, већ се иза 
њега у исто време у триумфу права, правде и слободе 
зачео први лис!ешз једног сасвим новог света и једног сасвим 
новог живота, чије се манифестације данас не могу ни наслу- 
тити, а камо ли тачно оцртати. Али једно је ипак јасно: 
јасно је да је у том свету народна мисао у нас од продора 
наших јуначких пукова на Ветренику и Соколу начинила 
двери кроз које ће она проћи и ући у ослобођену и у ује- 
дињену отаџбину нашу, — у онај заједнички народни дом 
чије су контуре у маломе повучене биле, још у далекој 
прошлости, у концепцијама и творевинама Људевита Посавског 
(810 г.) и Краља Твртка Босанског (г. 1377 и 1390). 

На тој и још ранијој прошлости вреди се, мислим, 
задржати један тренутак, јер ће нам закључци до којих 
ћемо доћи објаснити читав низ појава које прате нашу историју. 

Познато је да је наш народ са етнички скоро идентичним 
племенима својим у УП веку. населио земље у којима и данас 
живи. Те земље су биле на границама два посебна света — 
источног и западног. Разлике у животу, у идејама, у погле- 
дима — једном речи, разлике у менталитету та два света 

иле су велике, тако велике да се оне током историјског 
развитка ни до данас нису могле изравнати. Одмах у почетку 
свога живота у новим земљама и приликама запао је дакле 
наш народ под утицај двеју потпуно различитих културних 
сфера. но поред свега тога може се рећи да је хрватски 
народ више био везан за запад и утицаје западно-римске 
културе, док је српски народ, са географског положаја свог, 
једним делом свсјим загазио јако у сферу источну, у сферу 
утицаја источно-византијског света, а другим делом у сферу 
западну. 3 Али, и ако је то тако било, ипак се у животу и 

једних и других — и Срба и Хрвата — виде „не сасвим 
незнатни уступци најближег суседства другога света“. 

У тим културно различитим сферама примили су Срби 
и Хрвати и хришћанску веру,“ и при том прелазу у хришћан- 


ство истичу се неки врло карактеристични и, чини ми со, у 


исто време и врло важни моменти. и 

У вери је — или, тачније да кажем, бар тако би тре- 
бало да буде — у вери је изражен унутрашњи човек, а живот, 
спољњи живот његов, не би смео ништа друго бити до верна 
слика његова унутрашњег живота. Са тих разлога променом 
вере врше се значајни преломи у унутрашњости нашој, и већ 
и по томе не би се могло а рпоп узети да је до тих прелома 
могло доћи без нарочитих реакција. Ми нисмо због вере 
убијали хришћанске мисионаре, као што су то чинили Гер- 
мани — бар о томе помена нема — и што је нарочито зна- 
чајно, баш и кад бисмо их и убијали, убијали смо их из 
сасвим других разлога. Наша стара, паганска вера била је 
етичком садржином својом блиска хришћанској“, и по томе 
могли бисмо не наслутити, но закључити да је већ у струк- 
тури тадашње колективне психе народне дубина изражена 
као основна, примордиална црта њена. Што се опет с друге 
стране прелаз у хришћанство поступно вршио и у српском 
и у хрватском крилу народном, то нам та чињеница потвр- 


ђује да наш народ још у оно време — у време готово 
потпуног мрака свог — није лако напуштао традиција својих 


и свести која се у њима огледала. 
једина реакција већега стила јавила се у то време код 
Срба, али не због вере, већ због тога што су сматрали „да 


им је нова вера од државне власти силом наметнута“. Познате. 


бунџијске црте јављале су се дакле још тада у српској психи, 
и: оне ће се, нарочито за робовања Турцима. још јаче раз- 
вити и током векова одсевнути не само у свима акцијама 
српскога народа, већ иу свима правцима његове снаге — чак 
и у области моралног и интелектуалног развитка његова. _ 
И кад се тим двема цртама српске психе дода и она 
коју је Г. Цвијић назвао самосвојношћу њезиномб и на коју 


се он често, врло често, враћа у својим студијама о пси-_ 


хичким особинама народним, онда мислим да би се могло 
доћи врло лако до објашњења: зашто се црква Св. Саве — 
та збиља света, знаменита, национална, српска црква — 

садржином, значајем и снагом својом толико разликује од 
осталих православних цркава, изашто је она са животом на- 
родним толико срасла, да до сукоба између те црквеи народа 
никада долазило није. И кад је каткад до сукоба између црквеи 
народа у много познија времена и било дотло, у тим суко- 
бима је народ српски бранио цркву Св. Саве од представника 
службене цркве своје, који су по мишљењу његову били у 
тим моментима напустили велике атрибуте његове нацио- 
налне цркве. | 

Та самосвојност није само карактеристика српске психе, 
Она се јавља и у хрватском делу нашег народа, који је још 
за почетка свога новог живота тежио да тај живот добије 
словенско народно обележје, и она се, у далекој прошлости, 
оцртава најбоље у глаголизму, који, као што је познато, не 
обухвата само цркву и језик, већ и све остало што је „јавном 
животу давало словенско обележје одвајајући. га донекле од 
космополитског господства латинштине““. Али словенска миса 
и глагољско писмо су значили јачање словенске, народне 
мисли, а томе су се одупирали поред Рима и други фактори, 
који су имали значаја у земљама у којима су Хрвати живели, 
и тако су се та миса и глагољско писмо само у једном делу 
хрватског народа зачели, и у том делу, поред велике и исто- 
ријски знамените борбе, и до данашњег дана и одржали. 
Пошто је католичка црквена организација у тој борби јача 


била од тежње хрватског. народа. за својом самосталном 


народном црквом, црква у хрватском делу нашег народа није 
могла постати националча организација, и зато је сав средње- 


_ вековни карактер хрватског јавног живота био само дели- 


мично словенски, и зато се словенско обележје тога живота 
јавља само у уским границама глагољске писмености. Вреди 
само поменути да је тај црквени језик, који се олржао у 
хрватских глагољаша све до данашњега дана, одмах после 
преокрета који су изазвали словенски апостоли Ћирило и 
Методије био у средњем веку наш заједнички српско-хрватски 
књижевни језик, и да се он као такав јављао — као прва 
црта српско-хрватског културног јединства — исто онако у 
источним, као и у западним деловима српско-хрватских земаља. 

Али поред све те културне заједнице настаће разлике у 
свести српског и хрватског дела нашег народа и услед других 
историјских процеса. Држава Људевита Посавског је била 

кратког века и одмах после њене пропасти постале су, скоро 
у исто време, и прва српска и прва хрватска држава — она 
у Загорју, ова у Приморју — свака са нарочито израженом 
културном и политичком свести. Те државе су у току векова 
пропале, али су оне уз друге разлоге у души српско-хрватског 
народа изрезале две посебне свести: свест српску и свест 
хрватску, које су често мењале свој обим, своју садржину и 
своје значење, све док се нису претопиле и слиле у једну и 
културну и политичку мисао и у том процесу створиле и 
дефинитивно утврдиле и садашњу српско-хрватско-слове- 
начку свест. 

Нама је немогуће — и ако је тај пролем од великог 
значаја и по историјској, и по другим странама својим — 
нама је немогуће истаћи све живе силе које ће у народном 
животу пробудити многе успаване енергије и постати важним 
факторима у формирању те опште народне свести, која се 
све више и све одређеније јављала у многим покретима нацио- 
налне мисли, нарочито у оним знаменитим покретима на 
прелому ХЕХ и ХХ века, у којима је она после дугог гибања 
и повијања добила своје одређене контуре и општу народну 
санкцију. Ми ћемо се ограничити, у оцртавању процеса који 
ће ту свест изазвати, само на најважнијим моментима и одмах 
ћемо поменути да се она током ХЛХ века бицентрично раз- 
вијала, тако да је она у целом Х!Х веку била разбивена на 
два круга: на посебни српски и посебни хрватски круг. И 
кад се уоче све прилике кроз које је наш народ пролазио у 
току Х!Х века, онда се мора рећи да је не само до те под- 
војености морало доћи, већ да је та подвојеност учинила да 
се спасе и у целини појави и општа народна мисао. Питање 
је наиме врло велико да ли би се Хрвати са свог, и географски 
и политички, изузетно мучног положаја могли одржати као 
једна етничка целина, да је у Х!Х веку српска национална 
идеја, коју они нису могла ни разумети, а камо ли примити, 
била једина организаторна национална идеја. У том бицен- 
тричном систему био је хрватски део нашег народа у много 
горем положају него српски, и зато се он, кад с већом, кад 
с мањом надом у успех, али свакад топло и искрено, залагао 
у разним националним покретима да дуални карактер народне 
мисли измени. Ми ћемо одмах видети како ће постајати ти 
кругови који ће захватити посебне народне свести, како ће 

се они пресецати и укрштати и, најзад, и претворити у један 
круг, који ће обухватити цео наш српско-хрватско-словеначки 
народ као један национално-политички и национално-културни 
организам. 

Деветнаести век је век демократизма и национализма. У 
томе веку реч народ мења оно значење које је она вековима 
дотле имала у политичком речнику. Живе силе које су до 
тога века покретале стварање држава, биле су или у влада- 
рима, или у олигархији, или у цркви, или у вери. А после 
француских енциклопедиста и онога врења које су они својим 
идејама у Великој Француској Револуцији изазвали, место 
тих сила појавиле су се као нове историјске живе силе: 
народ и друштво и њихове многоструке и често и потпуно 
диспаратне тежње. Те нове живе силе ће током Х1ТХ века 
неке од оних сила које су дотле у историјском развитку биле 
од еминентне важности, сасвим уништити, а неке знатно 
ослабити и изменити. И тек после тих процеса могао је 
демократизам захватити народе континенталне Европе и отво- 
рено ступити у борбу са државама које су суревњиво чувале 
и браниле традицијом наслеђене и историјом створене 
основе своје. 

Први дериват тога демократизма био је дух народности, 
а дух народности, каже Сорел. то је идеја „да народи имају 
права да располажу сами собом, да људи који имају свест 
да припадају једној и истој нацији имају права да образују 
нацију, да је независност за сваку нацију начело живота и 
достојанства њезиног“.' 

У томе веку демократизма, одмах у почетку његове 
владавине, ствара се под Карађорђем, на југоисточном огранку 
масива народног, нова српска држава: држава сељака, зем- 
љорадника и сточара; држава териториално мала; држава 
потпуно лабилног географског положаја; држава патриар- 
халног живота и примитивне патриархалне културе. Укљештена 
"између двеју великих сила, Аустрије и Турске, које своје 
старе обрачуне још нису ликвидирале; на самим вратницама 
Истока и Запада, — она се, тако би бар изгледало, као 
историјски феномен пре требала угасити но одржати. И ми 
бисмо се данас, збиља, зле та ер зио могли запитати у 
чему су биле потенциалне, унутрашње и латентне силе те 
државе која је у поступном развитку своме до толике моћи 

дошла, да је у најважнијим и најкритичнијим моментима своје | 


историје могла извршити своју велику и политичку и нацио- 
налну мисију. 


Цео српски народ допао је, после пропасти старих српских. 


држава, турскога ропства, и у томе ропству, које је са насиља 
било тешко, врло тешко, дошао је он, посред тих свирепих 
прилика у којима се његов живот развијао, ипак и до неких 
знаменитих тековина. 


Сурови и силеџијски режим турски учинио је, пре свега, 


да је српски народ у својој колективној души — души осет- 
љивој, покретљивој, души која чезне за вишом Божјом правдом 
— створио и формирао највеће резервоаре народне снаге. 

Даље, како се под турском управом стара српска вла- 
стела ископала, како је цео народ постао рајом, то је тими 
цео народ добио тип потпуно хомогене социалне структуре, 
а по тој страни његова живота дошло се до двеју тековина: 
једна је у томе што се цео народ осетио као једна целина 
према заједничком тлачитељу свом, а друга у томе што је 
тотално социално изједначење за собом повукло и тоталну 
демократизацију његова живота. Услед тога су, одмах по 
стварању нове државе српске, тежње за демократским 
режимом биле тако јаке да су оне, својом елементарном 
снагом, у даљем развитку дефинитивно одредиле демократски 
тип држави. Тај демократски дух постао је дакле израз једне 
црте која се у психи српскога дела нашега народа формирала 
за време његова робовања Турцима и он је, као такав, можда 
јаче развијен у њему но и у једном другом народу у свету. 

Аустрија је као реакциснарна и феудална земља свакад 


била против демократизма, али поред свега тога, ни она. 


демократски дух у оном делу народа који је под њом био 
никада није могла угасити. Баш у оно време у коме се у 
Аустрији реч демократија готово није смела ни поменути, 
ратовали су у Нидерландији с Французима наши граничари 
као аустријски војници, и Бартенштајн каже за њих 8 да „ни 
мало не таје како милују француска начела слободе“. 

Али је тек у слободној земљи српској, у Србији, тај дух 
могао доћи до правог израза и правог значаја свог, и зато 
је Србија можда и била једина земља у којој су речи: држава 
и народ имале апсолутно исто значење. По Кантовој теорији 
о држави, држава. као етичка установа треба да буде тво- 

ревина свесног и слободног човека и за човека. Наш демо- 
кратски народ у Србији, у оно време кад се његова држава 
стварала, није знао за Канта, а створио је државу за човека, 
и у тој и таквој творевини била је изванредна снага његова. 
И, ако је Луј ХЛУ за своју личност могао рећи: Г'Етаћ, с'езг 
то, у Србији је, ван сваке сумње, "арод као колективна 
личност то исто за себе могао рећи, а последице свега тога 
биле су огромне. 

У нас се обично каже да је у Вуковој борби за народни 
језик јасно оцртана афирмација народне свести, али ја мислим 
да је она имала много шири и много дубљи значај. Нацио- 
нална свест народа нашег који је у Србији живео, то је једна 
специфична свест, и она се садржином својом разликује од 
националне свести, рецимо, оног дела српског народа који је 
живео изван Србије, а највећа је разлика међу њима у томе 
што се национална свест народа у Србији по својој садржини 
и обележју увек поклапала са државном свести, док је на 
другим неким странама нашега народа национална свест 
раније била у потпуној супротности са државном свести. И 
прави значај Вукове борбе је у томе што је победа Вукових 
начела учинила да се одмах с почетка цео јавни, државни и 
културни живот почео, или тачније, морао почети развијати 
на народној основи. 

Гај је рекао за српски народ ову знамениту реч: „Код 
Срба је све народно — од олтара до чобанина“. То јеу 
великим потезима тачно, али то је апсолутно тачно само 
онда кад се говори о оном делу народа српског који је живео 
у Шумадији, томе знаменитом нуклеусу наше садашње државе. 
Из те етнички активне области струјали су од тог времена 
јаки етнички таласи на све стране, нарочито на север и запад, 


и зато су у самој Србији све институције — и војска и црква 
и школа — биле националне институције, националне у оном 
широком смислу, и зато је — неће ми се, мислим, замерити 
ако то с нарочитим поносом истакнем — зато је и наш 


Университет у Београду по великој концепцији народних 
идеала и по обиму свога рада, био не само космополитска, 
научно-просветно-културна, већ у исто време и у истој мери 
и велика државно-национална институција. 

Али има и других тековина до којих је српски народ 
дошао живећи под Турцима. Народно-црквена организација 

за владе Немањића распростирала се само на области старе 
српске државе. Обновом Пећске Патријаршије под Турцима 
(1557 год.), распрострта је међутим њена област на све земље 
од Будима до испод Скопља, и тако је она, као велика нацио- 
нална организација, окупила у чврсту заједницу готово све 
Србе, будећи и одржавајући у њима свете традиције старе 
прошлости. | 

Уза све то дошла је народна поезија, у којој је слављено 
све што је, по народном свватању, било од значаја по народ 
и његову прошлост, и врло је вероватно да народној поезији 
у стварању националне свести и у процесу стварања уну- 
трашњег народног јединства припада прво место. Безбројни 
морално-психолошки елементи народних песама морали су у 
деловима народним изазвати моралну солидарност, а ова је 
несумњиво у свима перипетијама историјско-културног раз- 
витка најреалније и, можда, и једино апсолутно обележје 
једне нације. 

Тако се национално-демократска свест развила у српском 
делу нашег народа далеко пре Х1Х века и она се, услед 
историјских чињеница и јаких црта које су те чињенице 
изазвале у структури народне душе, у свима моментима 
историјским — моментима често критичним и врло непо- 
вољним — јавља готово као постулат крви живог организма 
народног, и на тај начин добија обележје елементарне силе 
која не преза од жртава и напора највећих размера. 

Та свест је ударила психички тип разним облицима 
·_ српског национализма и из ње је поникао и рационалистички 
национализам Доситеја Обрадовића, и романтични национа- 
лизам Светозара Милетића, и реалистичко-социални нацио- 
нализам Светозара Марковића и, најпосле, с краја ХИ и 
с почечка ХХ века, као синтеза свих праваца националних 
струја и идеја у Срба, Хрвата и Словенаца, данашњи реални 
национализам, који својом садржином и својом идеологијом 
све Србе, Хрвате и Словенце обухвата као један једин- 
ствени народ. 

И ако је тај реални национализам унутрашњом садржином 
својом ван сваке сумње на српским странама наше земље 


изражен још копцем ХУШ века у национализму Доситеја. 


Обрадовића; и ако је он по тој садржини добрим делом 
оцртан касније и у концепцијама Вуковим и одмах затим и 

у идејама познатог Омладинског Покрета из шездесетих 
година прошлог столећа, он је ипак, и по својој унутрашњој 
садржини, и по своме спољашњем облику, добио своје обе- 
„лежје тек у идеологији оних културних покрета који сеу 
крилу хрватског дела нашег народа јавише у другој и трећој 
четврти прошлога века. 


(Крај у идућем броју.) 
БОГДАН ГАВРИЛОВИЋ. 


ИЗВОРИ И ДОПУНЕ. 


1 Познати Немац Хелферих, бивши секретар државне ризкенце, 
израчунао је да је пред рат национални иметак Немачког Царства пред- 
стављао вредност од 308 милиарди марака. Кад се има у виду то да је 
по његову рачуну народ Рајха зарађивао годишње 43 милиарде марака, 
а трошио свега 34 до 31,5 милиарде, то онда значи да се национални 
имстак немачки повећавао годишње за 8 до 8,5 милиарди марака, т. |. 
за 10 до 11 милиарди франака. (у. Ог НеШепсћ, Пешзс ћапаз УоКзтот- 
зтапа, 1888-1913). С друге стране, француски национални иметак се 
повећао годишње за 3 до 5 милиарди франака, а енглески, по рачуну 
Лојда Џорџа, за 7 до 10 милиарди (у. Отаца, 25: оте ае Та Отапае Опегте, 
1919, стр. 265). — Немачка се, у тежњи да еколомски завлада целим 
светом, бојала и „велико-српск> идеје“ и сматрала је даће њен „МаслЊе- 
гејсћ“ ишчезнути у области наших земаља — чак иу Прагу иу Трсту — 
ако та идеја гобеди. (у. Гепх, Маслте ипа У тспај, стр. 200). 

2 Србија и Црна Гора изгубиле су у светском рату 239, свога 
становништва из године 1914, Русија 909/), Италија 69/;, Велика Британија 
3,70, и т. д. (у. Шектапп, Сгортарћзсћ-зтанзизсћег | Отуегзшапав, 1921, 
етра га). 

8 У. Ст. Станојевић, Борба за самосталност кошоличке иркве у 
Немањићској држави (Издање Српске Краљевске Академије, 1912 Г.) и 
Ст. Новаковић, Неколика шежа пишања из српске историје (Годишњица 
ХХХИ стр. 14, и даље). — У другој једној својој студији (Хералдички оби- 
_ чаји у Срба у примени и књижевносши, Годишњица УЛ1, стр. 13) каже 
Новаковић да с: у Србији Средњега Века „литерарна и религиозна кул- 
тура наслањала на исток, а материјална трговачка и војничка више на 
запад“. 

а У. Станојевић и Ћоровић, Одабрани извори за српску историју, 
[, стр. 63, 1921. 

5 У. 51. З!апојусукећ, Га стшзаноп аи решр!е зегђе аи тоуеп аге. 
Кеуџце аде 1 Опет! СпгвНеп, ЧФеихјете зепе, 4. Х, 1915, стр. 289. 

в У. ]. Цвијић, Географски и кулшурни положај Србије (Говори и 
Чланци, П књ. стр. 29—51) | 

т У. Чланак У. Јашса, О лгушзкој гасоџзкој Кплаеупози, у Водни- 
ковој Роујез!! ћгусКке Кпјггеупози, Хагтеђ, 1913, стр. 10. 

8 У. Бартенштајн, Крашак извешшај о стању расејанога много- 
бројнога Илирскога народа, у преводу Сандићеву, 1866 г., стр. ХХУМТ. 

ПОЕЗИЈА СИБА МИЛИЧИЋА. 


Говорити о поезији оних које имамо обичај, у нашој 
књижевности српско-хрватскога језика, да називамо Младима, 
није сасвим лак задатак. То је, усудили бисмо се рећи, чак 
и доста тежак посао. Ви се ту сусрећете са низом имена о 
којима вам школска повест књижевности не уме да каже 
баш ништа. Многи су вам од њих потпуно непознати. Неки 
немају никаквих познатих или признатих учитеља и васпита- 
теља; према томе се чини да су се' створили сами. И онда 
кад већ мислите да нешто знате, надолазе нова имена, нова 
дела, нове мисли; млади писци се развијају, а слика коју сте · 
о њима створили се предругојачује. Проблем се тиме замршава. 
Сваки од тих писаца има нарочиту физиономију, свако дело 
нарочиту психологију. Тешко их је обележити као појединце, 
а још теже као скупину. Ја сумњам да лт они и постоје као 
школа, са утврђгним видицима, јединственим програмом, 
устаљеним назорима. Ту се можда укрштава неколико врло. 
различитих, можда и опречних, струја и праваца: Миличић, 
Крлежа, Андрић, Винавер, Растко Петровић, Донадини, Крклец, 
А. Б. Шимић, Мирић, Королија, Тодор Манојловић, Цесарец,_ 
М. Ђурић, Црњански, јосип Кулунџић, и још толико других. 
Многи од њих нису ни дали великих ствари, него само фраг- 
менте. Али зато атмосфера је испуњена дахом свих њих — 
или свих нас, ако хоћете. То је читава врева, на први поглед. 
И, исто тако, на први поглед, чини вам се да стојимо пред 
сликом најпотпуније анархије. Износе се теорије сваке врсте, 
бране најразличитији идеали. Поред неједнакости година, 
талената, мотива, школовања и песничког образовања, тешко 
је, врло тешко одредити шта је ту заједничко, и да ли има . 
нешто заједничко. По нашем мишљењу, Млади, премда инди- 
видуално диференцирани, имају неке заједничке специфичке- 
значајке. Њих ће моћи једнога дана да одреди књижевна 
критика, после подробније анализе става и рада свакога 
" појединца. Њих би могла, већ данас, кушати да определи 
наука о књижевности, па макар и неке врсти азтиципацијом. 
— Али, свакако, најзгоднији пут би био да се упозна значење 
свакога писца, па да се тек, након поновног и дубљег вра-- 
ћања на предмет, изгради нова синтеза. 

Међу овим новим писцима, који су истина млади, има 
већ и таквих које не можемо да убрајамо у сасвим младе, у 
најмлађе. Они су већ зрели људи по годинама, а ипо зна- 
чењу и броју дела нису почетници. Такав је случај са Г. 
Сибом Миличићем. А када се о тим писцима не говори или 
никако, или када се о њима не говори на начин како треба, 
ствар је свакако за жаљење и за осуду. Без икакве намере 
да дајемо. лекције било публици било критичарима, примети- 
ћемо ово. Дела Г. Сиба Миличића прошла су до данас у 
нашој штампи готово неопажена, а још мање оцењена, и ако 
нам она, с извесним другим делима младих песника, објав- 
љују нове изражајне могућности и нове тајне песничке скла- 
дове нашега језика. Примера ради, књижевни критичари који 
су писали о савременој производњи нису га ни споменули у 
својим радовима. Судбоносно пропуштање! Књижевник, одиста, 
може да се теши да ради за еечност, он може и да идеалистички 
прегара, али дела желе и траже најпре да их разуме њихово 
време, наше време, да буду вечна на својему месту, у својему 
тренутку. Све доцније може да буде или проблематично или 
илузорно. Књижевник жели у првом реду да га разуме његово 
време, јер је с тим, сем другог“, спојена и сама морална 
судбина његова дела. Иначе, какве неправде! а из тих 
неправди, каква опет помутња појмова, односи противни 
поштовању доброга реда и закона. Поезија Г. Сиба Мили- 
чића није до данас нашла, у колико ми знамо, једнога пот- 
пуног и објективног оцењивача. Не ласкамо себи да ћемо ми 
то бити, али можда ћемо пробудити интерес за правилније 
решење ове потребе. 


Г. Миличић је већ пред рат наштампао три књиге песама: 
Песме, Десеш песама о Дон Хуану (под псевдонимом /осип 
Гријешни), и 3 (Дубровник, 1914). Вероватно је да су ратне 
еприлике спречиле да он већ тада дође до гласа. Дилетантска 
лакоћа и љупки облик фриволности могле су да га лако 
спријатеље са публиком. Међутим, већ се у збирци 3 јако 
истиче његова песничка индивидуалност. Он ту пева сунцу, 
ветру, месецу, и већ звездама, световима, бору, мору, тицама, 
грању, снегу, киши пролетној. Ношен је својим нагоном и 
својом страшћу. Но коликогод његова књига проширивала 
начин осећања или умне видике, једна ствар ипак остаје 

изван спора: Г. Миличић још не уме, или не мари, да даде 
својим осећањима онај јасни кристални облик који ствара 


песму идеално савршеном попут младе жене нежних грудикн. 


рамена, са девичанским профилом, те њу, росну и благу до 
кроткости, преображава у чудо лепоте равно плавој и звез- 
даној васиони. Г. Миличић је сасвим близу песничкому квасцу 
постајања. Он добро интуира што је у животу поетично. И 
ма да нам он данас у разговору каже: „лирско је само оно 
што је изван живота“ (дакле, ваљда у некој врсти плотиске 
екстазе), он је боље но већина младих песника у то време 
опажао поезију спољашњега живота. У колико се тиче сижеа, 
један велики песник, један наш сутрашњи Гете или Бајрон, 
могао би их већ наћи у Миллчићу. Али исказивање Мили- 
чића није доста густо, доста ожето, не пристаје уз душу 
песле као што тачна одећа пристаје уз тело витке и стасите 
девојке. Миличић не осећа довољно да поезија не губи ништа 
ако је одиста уметност, да је и поезија уметност, а да се 
уметничко у поезији састоји баш у томе да се не каже ништа 
више и ништа мање него што треба, дакле у органскоме 
разумевању стила. Дабоме, стила, којега Миличић ипак, — 
из ове Далмације која је дала Беговићеву књигу Бокадоро и 
руковет добро сазданих Назорових песама, која се артистички 
опходи чак и у једноме Божи Ловрићу, — има више него ли 


данас некоји расплинути, помућени, накострешени „модер-. 


ниста“. Јер поезија није с:“о пуко нагомилавање, врстање 
речи једне до друге, нити грустање грубих сенсација једних 


до других. Поезија има да дејствује емоционално; зато се. 


она развија, јача, расте у тогу једне песме, и то без обзира 
на саму дужину или размере. Миличић има своју лепу јасноћу, 
читљивост, ведрину; али нема оне високе економије вечитих 
дела, оне архитектонике поимања, оне пластике доношења, 
оне музике развоја. Он има хармолије или, како то у нашем 
језику скромније звучи. склада; али то није увек склад који 
се родио из једне моћне борбе, склад великих опрека и 
душевних трзања, као у Крањчевићеву Задњем Адаму. Рето- 
рика често нарушава мелодију; реторика која му пречи да 
буде наивно, безазлено, простодушно сликар, како је умео 
да буде Владимир Видрић, или како уме или ће умети Г. 
Густав Крклец. Но осећање остаје ипак, на крају, ритам те 
реторике; што Г. Миличићу највише недостаје, то је побожно 

поштовање уметности и, са тиме, скрушена пажња посвећена 
сопственому делу. Далеко од тога да се састоји у самоме 
мару, поезија тражи свеједно неки рад и напор, претходну 
душевну елаборацију за свети занат надарених и надахнутих. 
Миличић је већ пред рат готово читав ту, песничка личност, 
добар лиричар, уз услов да призна законе лирског облика, 
да се подвргне слободному закону лепоте. Елементи поезије 
су дани, али синтеза поезије још није донесена. Та тешкоћа 
ће га и доцније пратити, ма да већ ублажена. 

Књига Радости (код Геце Кона, 1920) значи у сваком 
случају голем и врло осетљив напредак. Поред извеснога 
броја песама Густава Крклеца, поред мистичких проза Ива 
Авдрића и још неке лаке књижевне пртљаге нашега. нара- 
штаја, Књига Радости представља озбиљан добитак и успех 
наше младе поезије. Чудновато је како су јој мало пажње 
обратили читаоци и критичари. На њено значење треба још 
једном упрети прстом, јер су ту дани и елементи велике 
(кажемо без страха: велике) поезије, а синтеза је приближно 
остварена. Књига Родости нашег аутора, сем шт» представља 
победу младе школе, има цели низ својих лепих особина, 
због којих би је требало озбиљније проучити. Старе храпа- 
вости су изглађене, облик је избрушен, а збирка хоће да буде 
једна знаменита целина. Песник и сам има криво када удара 
епиграф: „Ближњему за забаву...“ За забаву је можда Г. Ми- 
личић написао неке своје прве стихове. Козмичко осећање, 
разумљено овако долично, а осећано са. много дубоке снаге, 
није више предмет викакве забаве; оно тражи много потпуније 
душевно занимање, неко стварно унутрашње учешће. Већ 
разлика коју Г. Миличић утврђује између радости и весеља 
искључује дефиницију просте забаве. Мождл је његова радост 
само аполонска2 И, стварно, у њој је најмање Дионизоса и 
Марсије; лепа, ведра хармонија провејава овом лепом књигом, 
која је мало, али значајно ремек-дело. Делце пуно ведрине, 
отворености духа, плод једнога складног и слободнога разума. 
Зашто се о њему није писало 2 Јесу ли се критичари (имали 
би криво) бојали да ће ту да нађу описе дане мгого раније 
од Александра фон Хумболта или Камила Фламариона 2 Како 
је да је, Књига Радости је знаменит песнички производ, 
вредан сваке пажње и достојан само најбоље и најстварније 
критике. Јер бити сасвим лишен козмичког осећања значи не: 

поседовати једно од највећих духовних блага, чак у крајњој 
тачци можда бити без главнога врела поезије и естетичкога 
дивљења. Прама тому, с овом књигом Г. Миличић, далеко од 
апструзних теорија и тешкога речника Рене Гила, уноси у 
нашу књижевност једно ново и силно богатство, један 
песнички рудник који му за увек зајамчује место међу српско- 
хрватским песницима нашега времена. 

Треба да човек позна наше далматинско приморје и 
острвље где се додирују у љубавноме пољупцу две бесконач- 
ности неба и мора, да би разумео и осетио Књигу Радости. 
Треба нарочито да је видео то јужно небо за летњих ноћи 
са воде, да се довине какво оно узвишење и узнесење повлачи 
са собом. Овај плави и топли свод, осзетљен звездама на 
хиљаде, сећа вас на разгаљене груди девојке посуте грагу- 
љима. ИМ. нехотице дочаравате у машти женско источно 
божанство Љубави које, симбол лепоте и плодности за све 
веке, оличава ово бесконачно, наго и обасјано Небо... 
Г. Сибе Миличић као да је нашао нов одушак за своје 
еротско осећање тиме што му је пробио прозоре на беско- 
начност. Са хеленском ведрином наишао је овде на осећање 
неизмерности које, чини се, овај пут надилази Хеладу. Својим 
постанком, ова поезија је присно везана за далматинску 
бујну крајину. Али својим значењем она надилази, и кудикамо, 
све што је у томе смислу код нас до данас дано. Песник је 
ту осетио божанство и тајност природе, а поред тога међу- 
собну везу свих бића и ствари, и онда звезде, звезде којих 
у души нико не носи тако као наши далматински рибари. 
„Изгубио си радост и смисао Вечности“, кличе Миличић, 
као што је други песник казао: „Изгубили смо смисао речи 
живота“. Песма Летећих, која отвара ове стихове, има далек 
призвук дубровачких свечаносних стихова какав се кадикад 
осећа код нашег аутора: онда када он куша да усвоји неки 
устаљени песнички метар, рецимо осмерац. Али оно што 
следи мора да је већ многи и многи од нас кушао да изрече, 
или маштао: свакако, од нас модерних. којима је више до 
нових врела душевнога живота него ли до мртвих облика. 
Но ту је само Г. Миличић пробио лед. Има још и овде 
помало прециозности у појединостима, но она је, и још како, 
искупљена, и спасена богатством и новошћу целине. Класична 
једноставност очитовања само добија строго-монументалним 

„линијама композиције. Али као да смо већ на путу некој 


полифонији... Но већ сада, у нашу поезију улази једна нова 
жица, смела афирмација сунца и звезда. И криво смо казали 
да је она само аполонска. Није увек. Не, овде већ свира и 
Дионизос, бог пјаних весеља. Има ту нека усталасаност крви 
и оргијастичка узбурканост срца, и неко губљење главе. Треба 
читати, и опет читати. Тамо пред оним заносним тренутком 
када се далматинска острва упућују у свет, на далеко путо- 
вање, ту се приближујемо химници, високој поезији какву 
смо увек желели нашој књижевности; примичемо се можда 
и најбољој поезији наших дана. Све у свему, налазите да је 
поезија Г. Сиба Миличића и оригинална и занимљива и лепа; 
али, на крају крајева, откривате да осећању недостаје онај 
понор страсти и одушевљене дубине, а облику она чистота 
црта и светиња непроменљивога ритма, па да буде велик и 
непролазан споменик. Хармонија је њено највеће својство, а 
сложеност пајмање. Онде где бисте хтели чути једну велику 
орхестру, моћним гласом буре достојну величине предмета, 
слушате можда само пастирску долзаину, неку флауту или 
мандору која још није дошла до пуне виртуозности. У крајњим 
тежњама синтетичка (Козмос !), она је у потанкостима одвише 
аналитичка, али све на доста математички начин, па зато, 
макар и с вољох да буде орфична, може да вас остави хладна. 
Њена је архитектоника рачунска, не музикална, те ма да 
кадикад пева, срећом, смисао. оно поједине речи, стихови и 
строфе, свеједно, још не певају. Нема још увек довољно 
душине топлине, нема слепе преданости ритму и обајањима 
„Лепоте, нема апсолутнога заборава свакодневности. Песник 
се сам још није довољно претопио у своју поезију, није се 
позвездио. Аперцепција још није довољно ујединствењена, а 
доношење света унутрашњега искуства није довољно згуснуто. 
Једном речју, Г. Миличићу недостаје до великога песника 
потпуно. владање обликом, а то је мало, и онда песничко 
лудило, песничка бела усијаност, инкандесценција, а то је 
доста много. Јер најдубља поезија не анализује се адекватно 
речима, а у појмове ју је немогуће превгсти иначе но уз 
цену да се жртвује. њена права битност. У њој нема про- 
сторне сукцесије. У томе смислу, она је сва симултана. 
Књига Радости се дели на два дела: Супчани дани 
Звездано небо. Један од главних мотива двезданога неба налази 

се већ наговештен у збирци 3 (види Ришам Свемира, с. 26 и 
27, и Књигу Радости, с. 45 —47). Тема нас диже у више про- 
сторе, далеко од материалних брига и ситних нереда; својом 
узвишеношћу може да делује као школа етичкога идеализма. 
Но нека упоређења или обрати јесу одиста мало смели: тако 
небески змајеви, па онда звезде као лађе или бродови, смех 
звезда, и слично. | 

Што је такође доста занимљиво, песник се не губи у 
пантеистичком стапању усред свемира: он се још осећа тако 
горостасан да се сам „бурно здрави с њима“. Појимање 
Вечности и Неизмерности није још сасвим песнички теме- · 
љито, јер није праћено једним паскалским срхом, а с друге 
стране, није ни астрономски тачно, јер није истина да „у 
васиони ничега новога нема“. Истина је на против да се нове 
звезде рађају, а то је баш неупоредива лепота. Па има и 
нека Кант-Лапласова теорија о постанку сазвежђа... С друге 
стране, у песнику се јавља мисао да се свемир звездани 
стропоштава у неки понор, као и жеља да се земља ослободи 
од зависности сунчанога система. Песничка жеља, и песничка 
мисао. Али прва може да је никла из Лукрецијеве теорије 
атома, по аналогији, док је друга већ проклијала у глави 
многога утописте, бунтовника или друштвенога незадовољ- 
ника, што баш Г. Миличић није, чак нимало. 

Г. Миличић нам показује како се један ванредан, узвишен 
предмет може да обради на нашем језику. Он уноси к нама 
једну нову осећајност. То није мало. Но материално овапло- 
ћење замисли остаје врло недостатно. Чулна привлачивост 
његове поезије је скоро никаква, чулни ефекти као што су 
ритмови, боје, мириси, опипи, изостају. Излагање је распли- 
нуто, није сасвим лирично. Песник звезда као да је заборавио, 
или као да није правилно разумео, Ничеову реч из Морала 
овезда: „Само један закон поштивај: буди чист!“ Па ипак, 
каква била да била, Књига Радости је један од најлепших 
песничких прилога нашега времена. Прожета дивљењем за 
васиону и помало хуманитарном самилошћу за човечанство, 
она буди у човеку његову бољу, братску свест. Та књига ће 
се читати, за још врло дуго времена. Неће јој можда сме- 
тати ни њен оптимизам (у овако црним времениха !), јер се 
он не односи на судбину човека на земљи, него је искључиво 
један поглед на више сфере природине светлости. Ако је за 

нашу доста једнолику поезију најважније стварање нових 
врела осећајности, Књига Радости је дошла у своје време да 
отвори један големи источник блиставих сазнања и лепота. 
„Нема ништа величанственијега до звезданога неба нада мном 
и моралнога закона у мени“, казао је Емануел Кант у маги- 
стралном заглавку своје треће Критике. ИМ, док је Иво 
Андрић изнео слику човека у беди, страдавању и потиште- 
ности, Сибе Миличић га је у исто време упутио на Козмос, 
на велике сунчане и звездане светковине неба. Тиме је вели- 
чина и слабост човека дошла у једно парадоксално освет- 
љење, које га чини управо сотте-ратше оному Кантовом 
погледу на завршетку Критике. У нашој модерној налазимо 
зачудо баш то да је човек велик и леп као анимално ство- 
рење у вези са планетом и астрономским светом, а ружан 
и мален због своје интелигенције. Поезија Г. Сиба Миличића, 
у сваком случају, добила би да је дана више кроз душу, а 
мање кроз дух. Његов луцидни интелектуализам — овде се 
говори о поезији, дакле о естетичком изражају — не може 
да буде раван бујици стваралачке интуиције. И у Миличи- 
ћевим велебним заносима и у Андрићевој прекрасној прози 
тешко нам смета што су лишене веће песничке блиставости, 
свега онога што је блесак и сјај песничкога дела, не пуста 
орнаментика; тако да имате често импресију: ово су песници 
који певају не по животу и по штивима великих песника, 
него који усавршују и тешу прозне преводе песника што 
их је, рецимо, доносила Босанска Вила. А и ту, чини се да 
ће се Андрићева спретност и снага дикције да укаже гибљи- 
вија и много вештија него је начин Г. Миличића; она много 
личи на прозни превод једнога Тагора, и то онога из Опа- 
_ пјап, а то није мало. Но ни Андрићева ни Миличићева поезија 
није довољно способна да сопственим знаковима јако фра- 
пира имагинацију, није довољно јака и мушка; она се одвише 
подава туђим калупима изражавања као најјевтинијим сред- 
ствима саопштења. Ни поред тога, нимало не губи значења 
нова поезија козмичког осећања, које је толико недостајало 
једном Огисту Конту. 

„Књига Вечности (пише Г. Миличић пред својим најно- 
вијим издањем) је само тумачење и пут којим се дошло до 
Књиге Радосши.“ Не бавимо се сада тиме која је ствар по 
времену старија; али ова веза се међутим не види тако очи- 

гледно. Сам предмет Књиге Вечности је различан: то је овај 
пут љубав, обична земаљска љубав, не одиста врло чулна, 
али људска, не небеска: напросто љубав за жену. Значајке 
њене само су и одвише апстрактне, етеричне и неодређене; 
то би укратко била идеална жена без ближе дефиниције. 
Песник овде саопштава мисли лако, јасно; стихови теку као 
поточић на неравноме брежуљку, кадикад у неким серпенти- 
нама, змијају се. Дикција не заостаје нимало за оном у 
Књизи Радости; она је некада готово библички интонирана, 
други пут трубадурски кићена и галантна. Но ни ова врста 
љубавне лирике није довољно конкретна: она је тако бојаж- 
љива, некада тако скрушена у својој једноставности, да се 
питате: не сакривају ли се у овим поклицима прама Вечности 
и непропадљивости Тела неки тајни путови к Богу. Премда 
слави: „данас је тела мога узвишење“, песник овде није 
никако потпуни Јелин. Песничка грађа овога делца упада у 
очи; тек је ипак одвише теста за један леп ситан колач. Као 
штиво може да се чита; може да вам евентуално отвори и 
неки нови поглед на живот; али да ли ова Књига Вечности 
збиља има да буде вечита књига, да уђе у вечност 2 — Ми 
сумњамо. — На крају, женска љубав песникова се претвара 
у општу љубав васионе; то би требала да буде веза међу 
две књиге. Али међу овим еротизмом и оним другим панте- 
измом зија ипак такав јаз да је прелаз више вербалан, или 
чак метафизички, него дубоко песнички. Књига носи у себи 
општу особину наше поезије да не пева жену нашега времена, 
наше средине, или неку јасну одређену личност; песника 
извињава само његов шири поглед на љубав која је зачетница 
лепоте, покрета, живота и реда у васиони. Али љубав и жена 
има толико конкретних чари да је право чудо што се Миличић, · 
раније песник Дон Хуана, утопио у оваквој метафизичкој и 
готово теолошкој магловитости. Тиме је, чини се, на штету 
експресивнога колорита начинио уступак нашој песничкој 
традицији која тражи: опевај љубав тако безбојно, апстра- 
хизуј је, анализуј је, док јој од осећања, страсти и дожив- 
љаја на остане ништа до голога имена. Онда је већ сасвим 
нешкодљива, јер постаје, не тајанство или загонетка, него 
ребус и шарада. Од песника дубровачке школе какви су 
Ђоре Држић и Шишко Менчетић, наш хварски песник се 
разликује готово. само у томе што он има талента, што 

ипак мало модерније и срчаније гледа на живот, што држи 
до извесних козмичких перспектива, и што му појам психо- 
логије, развојнога тренутка у лирици, није сасвим непознат. 
Нас свакако зачуђује то што, код човека који осећа лепоту 


живота, има тако мало те лепоте — вечите у колико има 
своје политенезије, смртне у колико је појединачна, али ипак 
можда непролазна! — остварене у јаркој боји. Провидност 


и јасноћа Г. Миличића не искључују сасвим неке рогобат- 
ности, ито такве која је сувишна, јер није иманентна у телу 
нашега језика. Али да Г. Миличић има смисла и за техничку 
вештину и за архитектонску грађу стиха и строфе, види се 
из стихова као што су освета (51) и Страх у ситним 
Филигранима. 

Да завршимо. Г. Миличић несумњаво представља у нашој 
младој поезији једну силу. Он поседује лепу културу и знатан 
песнички таленат. Пред 36. годином живота, он је оставио 
неколико збирки као доказ својега рада. Али, по нашем 
мишљењу, он још никако није дао своју пуну меру. Он је 
изнео нове погледе на љубав и на васиону, али са свим тим 
није закорачио дефинитивним кораком прама уметности. 
Истина је да смо данас сви преморени тешким годинама 
рата, па до наше мисли и дела још не могу да допру дела 
вишега реда. Али данас сва наша публика, која хоће да све 
више и више чита, осећа потребу праве, високе уметности 
као врела освежења. Она ће радо да пригрли и поезију 
Г. Сиба Миличића, али увек са неким незадовољством и 
разочарањем. Песничка интуиција се ту није попела до својега 
трајнога рељефа. Јер права, истинска уметност тражи и добре 
мајсторе, виртуозе речи, стваратеље језика, веште техничаре 
и занатлије. Тиме није никако казано да она хоће да се 
заустави на Ракићу, Дучићу, Пандуровићу, Дису или С. Сте- 
фановићу. Уметност хоће увек нова и друга богатства. 
Али она хоће да буде и то што она јесте: умешност. То 
никако не значи да ће унутрашње да буде подвргнуто спо- 
љашњему. Ничеов пример у Заратустри показује нам како 
се најреволуционарнија садржина може да споји са складним 
и чистим обликом. Да би наша поезија била права, дакле 
европска и светска поезија, да би се догодило навештено 
„узнесење наше књижевности у ред светских књижевности“, 
-требају кам барем такви уметници као што су Теодор Дој- 

блер или Александар Блок. Свакодневно видимо својим очима 
како се догађа непрестани успон ритмова из света хаоса у 
висине лепоте и светлости. Ако Г. Миличић није сам спо- 
собан да начини тај критички корак, његов свет опажања и 
замисли ће да падне, неминовно, у део сутрашњем артисти. 
Али њему остаје нешто боље и лепше, а то је: да сам донесе 
своје почетне покрете кристализоване, сређене, овековечене 
у будућему Себи. Само тада ћемо моћи да одамо „аутору 
праведно поштовање које му припада као доброму другу, 
симпатичном човеку и веснику лепоте. Али без тога би 
његова уметност, за вољу снажнога дилетантизма, остала у 
симболима у којима се почешће задржава, поред свих кри- 
кова више гениалности, и снажна муза Г. јосипа Косора. 


ТИН УЈЕВИЋ. 


НАУЧНИ ПРЕГЛЕД. 


НЕКОЛИКО ПРОФАНИХ ФРЕСКО СЛИКА ОТКРИВЕНИХ У 
МАРКОВОМ МАНАСТИРУ. 
(Крај.) 

Течности за чишћење је већ понестајало, а и време је 
већ било скоро на измаку, па сам пожурио, нагнан жудњом 
да прочитам овај проблем или загонетку, да покушам, пре 
но што бих рад сасвим прекинуо, да објасним шта значи 
овај заједнички покрет и поглед напред описаних лица у вези 
са овим анђелом. Ствар је постала очевидна да се испред 
ових лица даље на десно налази нешто чему она теже, и 
онда сам огледао, са оно још мало преостале течности, 
чишћење поља испред анђела идући иконостасу. Почев непо- 
средно од самог иконостаса, па до слике анђела, очистио 
сам поље у величини до пола квадратна метра, и ту наишао 
на слику главе човека у природној величини. Пада одмах у 
очи и већа величина ове главе сравњене са претходнима, као 
што је и ореол око ње знатно већи од пређашњих. Значајно 
је и то да је ово лице представљено сасвим симетрично — 
еп Тасе — према гледаоцу. У то лице дакле гледају сва напред 
поменута три лица и сва се, вођена анђелом, као крећу ка 
њему. То лице има на глави затворену круну, и ореол око 
главе. И ако се ореол јасно види, није јасно, али изгледа, и 
ако не посигурно, да на ореолу има зракова, и то навише и 
са обеју хоризонталних страна као у виду крста, од кога се 
као виде три крака. Десна страна према гледаоцу, а лева 
слике, покривена је иконостасом од прилике за једну четвр- 
тину, али је ипак лик цео слободан. Лик није сасвим јасан, 
а и површина дувара је на том месту нешто рапава. Поред 
свега тога опажа се бледо, нежно, младо, дуго овално мушко 
лице, врло побожног, меког израза без браде и бркова. Успео 
сам још да очистим десно раме до половине прсију и део 
левог рамена. Види се јасно да је и то лице у владалачком 
орнату црне (кадифенег) боје са укрштеним украшеним 
појасом на прсима, делом одеће исте боје, украшене везовима 
и другим украсима. По положају главе, која је у истој висини 
са главама осталих лица која му приступају, закључујем да 
је ово лице представљено у седећем ставу, пошто нисам 
имао могућности да целу слику очистим. Ово закључујем и 
отуда што се на очишћеном делу ове слике поред десног 

рамена запажа почетак једне криве линије, која се десно на 
ниже и даље у кривини пружа. Кад буде цела слика очишћена, 
моћи ће се и ово поуздано утврдити. По овоме што сам 
досад открио, мислим да ова слика представља владаоца на 
престолу. Питање је сада само чија је ово слика, и шта све 
ове до сада откривене слике у целини значе. 

Но пре но што бих дошао до закључка који треба да 
да одговор на постављено питање, ради потпуности да поменем 
и ово: имајући још нешто мало течности за чишћење, покуп- 
љене из скоро испражњених боца, покушао сам да очистим 
бар лик слике иза слике Вукашинове кћери. И заиста, испало 
ми је за руком да очистим само лик и нешто прса и рамена 


те слике. Слика представља старог човека, проседе, не баш 


много дуге браде. Глава је и по висини и по величини јед- 
нака онима описаним, сем главе оног владаоца на престолу 
и анђела. И ова слика има око главе ореол, а на глави је 
као владичанска митра облика као што су обично све митре, 
горе шира и полукугласто завршена, а доле сужена на обим 
главе у висини чела, само није ни мало украшена као што 
их данас виђамо, него је састављена као из неких затворено 
црвених прстенова око 1,5 см. ширине. У делу испод главе 
открио сам рамена и један део прсију, из чега се сазнаје да 
је то лице монашког реда, јер се јасно на њему види црна 
риза са беличастим рубовима на первазима. Овде је сада 
значајно то да ово лице стоји према гледаоцу потпуно симе- 
трично и да у њега гледа, да дакле његов поглед није управљен 
у правцу у ком су управљени погледи Вукашина, његове жене 
и кћери, дакле да ова слика не припада оној групи пред овом 
сликом описаних лица. Слутим, према једној напомени П. 
Срећковића из 1873 г. кад је он у овај манастир долазио и 
кад су неки натписи још постојали, да ће ово бити слика 
Св. Саве, јер сада натпис на уобичајеном месту нисам могао 
запазити, што значи да су и њега Бугари, после првог 
уништавања слика, истругали. 

Из свега досад изложеног излази да оне три слике са 
анђелом и оном сликом владаоца на престолу представљају 
заједно једну групу, и то једну алегоријску целину. Мислим 
да та алегорија значи одавање захвалности и поште лицу 
које седи на престолу, због тога што је то лице подигло или 


довршило цркву за спас њихових душа. Из тога закључујем 


да су у доба живописања ове цркве и Вукашин и Јелена, као 
и једна њихова кћи, већ били помрли, јер у ову алегорију 
нису унете слике друге њихове кћери и три њихова сина сем 
Марка. Питање је сада само кога представља слика оног 
владаоца на престолу. Према политичкој ситуацији јужних 
српских покрајина у доба постанка овог манастира, могу се 
за решење узети само ове две поставке: слика представља 


или цара Уроша или Краљевића Марка. На цара Уроша може, 

се помишљати по томе што се по запису више улазних врата 
у самој цркви, који је 1873 год. П. Срећковић прелисао, зна да 
је цркву почео зидати за владе цара Душана 1345 г. Вукашин, 
а да ју је Краљевић Марко доцније довршио и живописао. 
Може се дакле претпоставити да је црква зидана и за живота 
Урошева, па би се по томе могло узети да је и он ктитор, 
ма да је цркву други довршио, јер је у старој српској држави 
тада владао обичај да се и владалац сматра за ктитора, и 
ако он директно није цркву озидао или довршио. По томе 
би се могло узети да горња слика представља Уроша. Или 
се може узети и ова мање темељна поставка: и ако се може 
сматрати као посигурно да је Урош већ био умро пре довр- 
шетка зидања и живописања цркве, да се хтело из самога 
пиетета представити да је и он њен ктитор, из разлога што 
је за владе његовог оца почело њено зидање, и настављено, 
извесно, и за живота Урошева. Обе ове поставке о Урошу 
изгледају мало натегнуте. Међутим је други један много јачи 
разлог против обе поставке да горња слика представља 
Уроша у томе, што у селу Псачи близу Криве Паланке постоји 
и данас црква коју је у седмој десетини ХМ века за живота 
Урошева подигао његов севастократор Владко, и у којој се 
и данас налази врло добро и потпуно очувана слика цара 
Уроша и краља Вукашина; на тој слици је Урош представљен 
цео у природној величини као владалац у царском орнату, у 
виду човека четрдесетих година са дугом плавом брадом. У 
овој пак слици (у Марковом манастиру), која је живописана 
најмање десет година после цркве у Псачи (вероватно у осмој 
десетини ХЈУ века, а можда и доцније),! владалац има онај 
описани лик младог човека без браде и бркова. Из свега 
овога мислим да се може поуздано узети да онај лик младога 
владаоца на престолу може представљати само Краљевића 
Марка у његовим младим годинама. А више има разлога да 
ова слика представља Кргљевића Марка и по томе што је 
он ову цркву за своје владавине и довршио и живописао, па 
био дакле и владалац и њен ктитор; према томе, и горња 
алегоријска представа има више смисла. 

Ако ова слика доиста представља Краљевића Марка у 
његовим младим годинама, под претпоставком да је она верна 
слика његова, онда она по оном свом изразу благости, 
нежности, побожности и дубоке сентиметалне замишљености 


1 За тврђење да је овај живопис профаних фреско слика, а можда и 
религиозних, нешто познијег датума, даје ми повода то што се на 
северном и јужном црквеном зиду споља налазе велики двојни- 
прозори (у осовинама север-југ кроз велико и мало, слепо кубе), и то 
на северном два, а на јужном сада један (тедан је отпао дозиђивањем 
исповедаонице у новије доба), па се јасно види да су, вероватно ускоро 
по довршењу цркве, зазидани. Све профане фреско слике могле су бити 
изведене после овог зазиђивања, јер се висине оних прозора споља са 
положајем фреско слика изнутра, по висини великим делом поклапају. 

изражава савршени контраст ономе легендарноме Краљевићу 
Марку како га ми по народном схватању замишљамо. Можда 
је он заиста у својим младим годинама тако изгледао, или. 
је ваљда сликар хтео да му на томе месту да такав израз. У 
овоме питању можда ће се штогод расветлити даљим откри- 
вањем слика, јер се по казивању игумана Макарија, који је 
ове слике гледао пре њихова премазивања (пре 27 година), 
налази ту и група целе породице Вукашинове, у којој је 
представљен и млад Краљевић Марко како држи повељу у 
руци; само, сада игуман не зна да каже на којем се месту 
група тих слика налази. Ако је ово казивање тачно, онда у 
даљем раду око откривања осталих слика у овом манастиру 
можемо очекивати да нађемо слику Краљевића Марка у 
његовим младим годинама; он ће носити профано, властеоско 
или војничко одело, и имати или исти горе описани израз, 
или ће можда тај израз бити различан од горњега. 
Интересантно је међутим да се на супротном, јужном зиду 
у цркви, баш тачно према описаној Марковој слици, такође 
уза сам иконостас, налази сада на дувару један део фреско 
слике која није премазана, јер је преко две трећине ове 
слике била раније једна урамљена икона у позлаћеном раму 
(од прилике 5, СМ.) због чега приликом пређашња два 
одласка у тај манастир ту слику нисам ни могао запазити. 
Рам је био утврђен за зид. Иконе сада нема, али рам и сада 
чврсто стоји. На томе чистом, масном бојом непремазаном 
пољу, у границама рама види се сада врло леп, јасан и жив 
цртеж у боји, који представља један део човечје слике мање 
од природне величине (вероватно у =/4); глава тога човека 
или је истругана па премазана густим кречним лепом, или је 
само овим лепом превучена — нисам имао времена да ово тачно 
испитам, — али је део слике од врата па до колена слободан 
у границама висине рама. Предњи део слике, који је по ставу 
за у окренут олтару, од прилике за 1, своје ширине 
покривен је арматуром новијег дрвеног иконостаса; овај 
иконостас стоји испред првобитног каменог ниског иконостаса 
на стубовима, који се без икона и данас у олтару налази. 
Видни делови слике одају прилику једног ритера који спу- 
штеном, нешто савијеном левом руфсом држи штит, и који 
својим оделом, као неком туником, јако подсећа на западне 
ритере средњега века. Цртеж је врло добро очуван, јасан је, 
и у целој слици преовлађује светли, вишњево љубичасти тон. 
Како је место ове слике по почасти најважније за профане 
слике, може се са доста вероватноће узети да је ова слика 
представљала Краљевића Марка као ктитора у његовом 
ритерском оделу. До ове поставке долазим аналогијом што 
се и у манастирској цркви у Леснову (у брдима између Овчег 
поља и Кратова), задужбини Јована Оливера, севастократора 
и војсковође Душановог, налази такође профана Оливерова 

слика у војводском оделу баш испод северног прозора непо- 
средно до иконостаса, а његова слика у црквеном орнату са 
ореолом око главе на сасвим другом месту. У даљем раду 
око овог истраживања мораће се и рам и део иконостаса 
уклонити, да би се ова непремазана слика (премазана поси- 
гурно само у доњем делу испод рама) потпуно открила. Биће 
велика штета ако је глава ове слике потпуно уништена, а 
ово је врло вероватно морало бити извршено у време првог 
уништавања слика (1869-1870) од стране бугарског калуђера 
Дионисија Зографа. 

Најзад сам овом приликом чинио огледе да би очишћене 
слике постале лазурне и светлије. Огледе сам вршио лаком 
и ланеним уљем. Главу краљице Јелене премазао сам ланеним 
уљем, а све остале главе лаком. Нисам имао времена да 
сачекам да се ови премази осуше, али се надам да ће и они 
штогод допринети јасноћи слика. 

Према свему изложеном, овај посао чишћења слика је 
потпуно успео, и ако је доста спор и заметан. Као што сам 
напред навео, на површини од приближно 7 м.— налазе се 
шест слика, од којих су три потпуно откривене, једна у пола, 
једна у четвртини, а једна у петини. Ако су неочишћене слике 
у густини распоређене као горњих шест, онда се може оче- 
кивати да се на заосталој неоткривеној површини од 25 мг 
налазе још око двадесет фигура профгног карактера. 

Овај фреско живопис профаних слика, судећи по овим 
до сада откривеним сликама, по својој уметничкој вредности 
заузима врло високо место; ја држим да заузима чак највише 
место према свем осталом нашем средњевековном живопису 
профаних фреско слика у нашим манастирима, и ониху 
Леснову и Манасији, Псачи, Каленићу, Дечанима (генеалошко 
стабло Немањића), Грачаници (генеалошко стабло Немањића 
и остало), Старом Нагоричану, Пећи и т. д., бар према свима 
онима које сам до сада имао прилике да посматрам. У пре- 
вази је над свима вероватно и по броју, а и по својим раз- 
мерама, јер садржи читав низ историјских личности из дина- 
стије Немањића и породице краља Вукашина, по наговештајима 
и ранијих испитивача (П. Срећковића и Јастребова). Поглавито 
је важно откривање ових слика за нашу културну историју 
у погледу висине уметности у нашој средњевековној држави, 
у погледу типова. обичаја и ношње онога времена, о чему 
је до сада врло мало познато; а ова богата збирка личности 
ће расветлити много што шта и иначе, те ће се имати и 
потпунији суд о нашој прошлости. | 

У цркви је потпуно сачуван и религиозни фреско живопис, 
јер он није уништаван, нити иначе кварен. Има га по квали- 
тету рада различитог. Изгледа да је велика слика мајке Божје 
у калоти малог слепог кубета од веће уметничке вредности, 
као и слика Христова у калоти великог осветљеног кубета, 

и још некоје. У моме извештају прошле године о овоме 
манастиру изнео сам и стање велике трпезарије, која је поси- 
гурно подигнута кад и црква. Требало би чинити покушаје, 
у колико год буде могуће, да се спасе живопис и у њој. 

а АНДРА СТЕВАНОВИЋ. 


УМЕТНИЧКИ ПРЕГЛЕД 


У БОРБУ, ЗА УМЕТНОСТ! 
— ПОВОДОМ ОСНИВАЊА „ДРУШТВА ЦВИЈЕТЕ ЗУЗОРИЋ“. — 


У историјском развитку културног живота у нас никада 
није било толико гибања, толико струјања, толико сукоба 
супротних тежња, као данас; никада се акција и реакција 
нису тако изразито оцртавале и одељивале; и никада се није 
тако далеко ишло у крајности. С једне стране пали се ватра 
на жртвеницима идолима прошлих поколења, проповеда се 
поклоништво прошлости и пориче се будућност; с друге 
стране очи су упрте у „плаве даљине“ у којима се назире 
нов живот, друкчији од данашњег, неизмерно много различ- | 
нији од живота којим су живели наши очеви, и дедови, и : 
прадедови. И док ови „културни визионари“, са невероватном 
енергијом, пониру у себе, налазе у себи оно „свето ја“, и са 
одушевљењем испосника и старих апостола боре се за уно- 
шење својих индивидуалности у хаос савремене безличности, 
уверени да је „на њима остануло царство“, и да све културно 
добро човечанства зависи од њихове акције, од њихове речи, 
од њиховог дела и делања; дотле они поклоници „вечите, 
непроменљиве, и једине естетике“ и „утврђених лепота“ мирно 
иду добро просеченим, лепо утапканим путевима који вијугају 
из далеке прошлости, и нису ни најмање борбени, јер су 
уверени да, идући тим путем, неће залутати, и сигурни су да 
је мали број оних који не би хтели искористити тај, тако 
добро угажен, пут. Они не осећају узвишеност речи „бити 
сам“, и сматрају да је сва срећа „бити у гомили“. С тога 
они имају свега једну тежњу: не бити друкчији од онога 
коме су се прошла поколења дивила, коме су прошли нара- 
штаји тапшали, пошто је несумњиво тај погодио „праву жицу“. 

Једни гледају у себе, други гледају иза себе, и услови 
за сукоб су били ту, и сукоб је, и у нас, постао неминован и 
избио је, огорчен, суров, необуздан. Само, тај сукоб не 
распирују поклоници „утврђених лепота“, већ „визионари“, 
што служи само на част овим другима. | 

Уметност је једна вредност за вечност. А та вредност. 
се огледа у личној, индивидуалној снази уметника-ствараоца. | 
То хоће они који сањају о новој будућности, о „новој лепоти“, | 


РРТРУ ООУР "—_" (РРРуФ" 

и с тога је несумњиво да у њима има снаге, јер се не боје 
рећи своју реч и рећи је на свој начин. Борити се за израз 
своје индивидуалности, израђивати ту индивидуалност, значи 
имати снаге. А уметници такве снаге без страха скрећу са 
утрвеног пута којим гази цео свет, свесно или несвесно, и, 
напуштајући га, залазе на тле необрађено, трновито, неси- 
гурно, да би на њему просекли нове стазе и да би се, идући 
тим новим стазама, пробили кроз препреке и густише да би 
избили на. другу страну, у лепоту која је рођена у њиховим 
сновима и коју они слуте негде далеко, далеко... 

Само, док је грех традиционалиста у томе што са пуно 
млакости остају у удобним наслоњачама прадедова (којима 
свака част, и које могу бити не само удобне него и лепе) — 
а несумњиво је да они остају у тим наслоњачама уверени 
да ће се та „поза“ највише допасти широкој публици — 
дотле и млади, витални, живахни и темпераментни прогре- 
систи имају и својих грехова, те каквих! У жељи за изразом 
својих индивидуалности, они су створили своје богове. Њих 
има толико колико и индивидуалности. Клањајући се томе 
богу, који се зове „ја“, они чине оно што је најузвишеније. 
Али они греше у толико што верују да такво божанско „ја“ 
није постојало и у прошлости. Они поричу прошлост. Они 
не признају човека као једну духовну и душевну индивидуу 
која генетичким путем иде напред, усавршавајући се у инди- 
видуалистичком, не, можда, и у физичком, смислу; него 
верују да су они нешто што је пало однекуда, из неког 
далеког света, ново, нечувено, невиђено, недоживљено, непро- 
живљено до сада, ничим спојено ни са садашњицом, а још 
мање са оним што је било. А то је заблуда, велика, огромна, 
· која се свирепо свети. Имати тако јасан појам о уметничкој 
врлини и вредности, проповедајући инливидуални експресио- 
низам, и проиграти све то безразложним и разбарушеним 
револуционарством, зар то није грех који се свети онима 
који целим својим револуционарним радом као да би хтели 
неком другом да се свете2 
| У култури нема освете: има само културе. А култура 
је: имати тананог чуства за духовну вредност у опште, и 
данашњу, и за ону која се, по предосећању, има родити из 
данашње, као и за прошлу. Ко тога нема, тај одмаже и себи 
и свима којима би хтео да помаже; јер је несумњиво да 
читави системи који данас владају имају клица у прошлости, 
где су били само мајушни делићи тадашњих система, који су 
се почели диференцирати, рачвати, што је исто са значењем : 
развијати; да би се тако разгранати и развијенији упутили у 
будућност и дошли до нових нараштаја, да им буду храна и 
покретач. | 

Уметнику од снаге је врло тешко да буде сталожен, 
поступан, прибран и логичан у својој јавној акцији, — мимо 

свога стваралачког рада, — за своје дело или за свој идеал. 
Врло му је тешко с тога што је сваки уметник личан, и у 
најлепшем, и у најнезгоднијем смислу те речи. Услед тога 
толике муке у борби, толико разочарења. Услед тога борбе 
у опште. 

А зар је. неминовно потребно борити се тако директно 
и са толиким указивањем на своју личност и на своје идеале 7 
И зар нема других начина да се постигну резултати, већ се 
мора из дана у дан истицати, нападати и тиме узнемиравати 
и себе и друге2 А зар није исто тако борба за идеале: рад, 
директни уметнички рад, рад у интимној повучености, оза- 
реној, нахрањеној, снаженој, богаћеној, сновима, својим визи- 
јама о ономе чему се нервозно руке пружају прстију раши- 
пгених и напрегнутих до екстазе2 Зар није и то борбаг И 
зар то није најефикаснија борбаг — борба која доноси 
директне резултате. 

Уверен сам да ће ми сви у глас рећи: јесте; али ће ми 
у исти мах рећи: а зар је могуће код нас шако се борити 2 
— И, на жалост, мораћу одговорити: код нас је то немогуће. 
У нас има сувише запарложених традиција, исто као што 
има и сувише разбарушених тежња за новим. А у широкој 
маси нема оних који би умели да процењују, оцењују и да 
постављају сваког на место које му припада. У нас нема 
организоване културне интелигенције која је најснажнији, 
најздравији и најнеопходнији фактор у културном развитку 
сваког друштва. Има појединаца, естетичара, нарочито из 
„старе гарде“, духовитих, просвећених, тананог чуства и 
богатог гскуства, који за собом имају рад и борбу и резул- 
тате тога рада и те борбе. Али и они пате у нашој средини 
услед неорганизованости нашег културног друштва. Све снаге 
су у нас растрзане, искидане, усамљене, и с тога је тако 
мало компаса у нашем јавном животу у опште, нарочито, 
пак, у нашем културном жевоту. 

Организујмо, не уметнике и културне раденике, него 
друштво. Организовано друштво биће јаче од свију ћуди 
правих уметника и од свију махинација уметничких скороје- 
вића, којих има имеђу традиционалистима као што их имаи 
међу прогресистима. Тако друштво ће оштрином погледа, 
јачином свести, снагом геста и лепотом речи, оделити зејтин 
од воде у нашем јавном културном животу, и мир ће насту- 
пити међу људима који су позвани, не да троше снагу у 
ситним, безначајним препиркама — наш специалитет је да 
су те препирке типично кафанских квалитета — него имају 
дужност да буде, хране и дижу доброту у душама човечан- 
ства, стварајући из себе, за себе и за друге, за цео свет 
једном речи. 

Тако организовано друштво било би у сталном додиру 
са уметницима. Настала би једна блискост тако потребна за 

уметнички рад. Из те блискости родило би се узајамно разу- 
мевање и одушевљење, оно одушевљење без кога се не може 
замислити никакав рад, најмање, пак, рал на уметничком 
пољу. А из одушевљења родила би се права љубав за чисту, 
високу уметност. И ради те љубави одушевљено би се под- 
носиле жртве, и у борбу за тај „уметнички објект љубави“ 
не би више ишли сами уметници, већ би се за то борило то 
организовано, просвећено, упућено, свесно и културно дру- 
штво, које би значило непробојни живи зид који се креће 
испред уметничке лепоте, крчећи јој пута на све стране, у 
свима правцима и за вечност. 

На један миран и отмен начин, просвећено а организо- 
вано друштво би најнепосредније деловало на физиономију 
нашег јавног културног живота у свима његовим манифеста- 
цијама, постало би непоколебни морални ослонац свију оних 
који. морално стоје на браничу културе и са поштеним 
заносом жртвују себе својим сновима, ради лепоте у којој 
не ужива само њен творац него и цело чов:чанство. 

Такве културне прилике утицале би и на постављање 
сношљивих уметничко-социалних одношаја у нас; ти одношаји 
су, међутим, данас, у круговима наших уметника и књижев- 
ника, апсолутно неиздржљиви, што је већ од пре неколико 
деценија јавна тајна. Под таквим околностима извршило би 
се и успешно организовање уметника и књижевника у целој 
земљи у јаке групе, способне за чисто уметничку акцију, и 
позване само за ту акцију, пошто би за сваку другу имале 
ослонца у организованом културном друштву. 

Реална добит за нашу културу лежи највише баш у овој 
последњој чињеници. 

Све што сам рекао није утопија, јер постоји, тако 
постављено, код свију просвећених народа. И у нас је избио 
један покрет да се организује друштво, које би имало да 
одмени уметнике у борби за уметност, да би им дало могућ- 
ности да мирно и несметано уметнички стварају. Приступило 
_ се, инициативом просвећених госпођа нашег културног дру- 
штва и акцијом начелника Уметничког Одељења Г. Бранислава 
Нушића, организовању друштва које би се звало „Друштво 
Цвијете Зузорић“. Циљ овога друштва је да привуче у своје 
коло све просвећене даме из целе краљевине, које би, попут 
лепе, духовите, племените и одушевљене властелинке наше из 
ХМ! века у Дубровнику, Цвијете Зузорић, окупиле око себе 
све наше јавне културне раденике и, као организована целина, 
ступиле у акцију за дела наше националне културе, изражена 
у књижевности, музици, скулптури или сликарству. 

Овај покрет значи једну позитивну наду у нашем кул- 
турном животу. Од свесне оданости наших дама идеји „Дру- 
штва Цвијете Зузорић“ зависиће не само васпостављање 
равнотеже у јавном културном животу у нас, него и постав- 

љање основа за наш снажан, здрави брз уметнички развитак. 
Јер у тако организованој целини наши уметници и културни 
раденици стичу помагаче и заштитнике, у најлепшем И нај- 


узвишенијем смислу те речи. 
МИЛОЈЕ МИЛОЈЕВИЋ. 


ПОЛИТИЧКИ ПРЕГЛЕД. 


СПОЉНА ПОЛИТИКА. — ВЛАДИН ЕКСПОЗЕ О СПОЉНОЈ ПОЛИТИЦИ. 


После говора народних посланика у Народној Скупштини 
о спољној политици данашње владе, говорио је о њој и Пред- 
седник Министарскога Савета. Тај говор се сводио у глав- 
номе на двоје: на врло кратко констатовање да влада води 
исту спољну политику као и пре рата, и на дугачко излагање 
историје појединих питања о границама према суседима. Г. 
Пашић је казао у неколико истих реченица да је наша спољна 
политика „опредељена ратом који се водио за ослобођење 
малих и слабих народа противу силе која је желела да покори 
туђе народе и да се шири према Истоку... и да се он држи 
правца политике наших савезника, и тражи дословно испу- 
њење уговора.“ По њему, то је данас за нас и једино могућна 
спољна политика. Прешавши на историју разграничења и 
накнаде штете уговорима предвиђене, Г. Пашић је говорио 
на првом месту о Корушкој, о плебисциту за њу, и за губитак 
Корушке бацио кривицу на корушке Словенце. Корушка је 
изгубљена за увек. Граница према Маџарској је неправедна, 
па и онаква каква је, тешко ће се добити, јер међународна 
комисија за разграничавање у Барањи, у Прекомурју и на 
другим крајевима, нагиње више Маџарима. За ону брзу ева- 
куацију Барање криви Г. Пашић наше људе. Разграничење 
са Румунијом је испало на штету нашу, због неких за нас 
неповољних етнографских распореда села у Банату. Односи 
са Бугарском, са којом су једино границе утврђене по уго- 
вору, приказани су са мање јасности него што је учи- 
њено о радикалном конгресу кад је Г. Пашић излагао спољну 
политику своје странке. Бугарски политичари и новинари се, 
и дан дањи, муче да објасне својим људима смисао. говора 
Г. Пашића о Бугарској. Говорећи о Арбанији, Г. Пашић је 


био врло опширан; ту је до ситница изнесена историја односа 


са Арбанијом од 1913 до новембра прошле године. Ту је Г. 
Пашић имао цео предмет у прстима. И ако је прешао готово 
ћутке преко летошњих и јесенашњих догађаја на граници 
Арбаније и пред Лигом Народа у Женеви и Паризу, видела 
се цела основа и конци данашње арбанашке политике. Уз ова 
излагања, он је узгред изазвао и један инциденат, који се свршио 

привремено у његову корист. Наиме, он је губитак Скадра 
приписао члановима делегације чији је истина он био шеф, 
али са којима се у том питању није слагао. За оне који су 
посвећени у цео дипломатски рад Скадарскога Питања, није 
могуће примити ово тумачење Г. Пашића о губитку Скадра. 
Скадарско Питање је било у тесној вези са Јадранским 
Питањем, и целокупним питањем граница и међународнога 
положаја. Ту скоро опет у Народној Скупштини, Г. Пашић 
је за Рапалски Уговор дао разумети да га он није потпи- 
сивао, већ други. И ово питање као и Скадарско треба посма- 
трати у сазнању целокупнога рада наше делегације и наших 
влада од примирја, 11 новембра 1918, до Рапала, 12 новембра 
1920, па да се донесе прав и чист суд о одговорности. Тешко 
је разумети зашто је требала у ово доба тешкога сређивања 
унутрашњих односа и ова оптужба, нарочито са тако висо- 
кога места као што је Председништво Владе 2 Ако се изузме 
оно тто је Председник Владе говорио о односима с Ита- 
лијом, а о томе није много говорио, он је остао дужан одго- 
вора за многа друга питања. О нашим савезима са Руму- 
нијом и Чехо-Словачком, који су база за политику Малога 
Споразума, и о нашим односима са Грчком, о ратној 
оштети, о Ријечкој Држави, о нашем држању према Лиги 
Народа, о односима са Белгијом, Холандијом, о Врхов- 
номе Већу Сила, о држању Америке у исељеничкоме питању, 
о нашим држављанима расутим по свету, итд., Г. Пашић није 
ништа казао. О односима и нашем положају према Енгле- 
ској и Француској, као и о држању према Русији и Немачкој, 
па дакле о одлукама Сила у Вашингтону, у Кану, о Ђеновској 
Конференцији, исто тако није ништа рекао. У томе погледу 
Народна Скупштина, наш народ, и европско јавно мнење, 
били су разочарани. Први експозе о спољној политици нове 
државе после Устава, остао је, сем код Бугара, готово незапажен 
у иностранству, а у народу направио утисак неодређености, 
неке немоћи, лутања. ; 

Г. Пашић је за то да се држимо Француске и 
Енглеске, које он погрешно назива савезницима нашим. Како 
то може бити кад Француска и Енглеска нису савезнице, и 
кад се и оне не слажу за два најважнија питања: за питање 
о репарацијама и за источно питање2 Француска је за 
непосредно и стриктно извршење Версаљскога Уговорао 
миру, а Енглеска је за извршење Версаљскога Уговора, али 
у границама економске и финансијске могућности Немачке. 
Француска је за то да се Немачка, ма и силом, нагна на испу- 
њење обавеза; Енглеска, коју помажу Америка и Ита- 
лија, да се Немачкој да и даха и маха да их може извршити. 
Француска је, даље, за то да Смирненски вилајет у Малој 
Азији добије неку врсту статута као некад Источна Румелија, 
а Енглези су за режим који би обезбедио Француској, Енгле- 

ској и Италији надмоћност. Енглези су за то да Тракија 


остане у рукама Грка, са врло незнатним изменама у гра- 
ничној линији Чаталџе (од Мидије на Црном Мору па до 
Родоста у Мраморноме Мору); Французи су опет за то да 
једрене мора припасти поново Турцима са великим делом 
Источне Тракије. Французи и Енглези се, даље, не слажу 
никако о Цариграду. Француска и Енглеска нису сложне ни 
у погледу обнове трговинских односа са Русијом: Енглеска 
би да се једном учини крај ратовима, или бар непрекидном 
страховању од рата, и зато позива све државе европске, четр- 
десет и пет њих, у Њенову на састанак, на разговор и спо- 
разум; Француска чини тешкоће, поставља услове. Енглеска 
жели да се установи мир европски и економски поредак; 
Француска, која од тога треба највише да добије, хоће најпре 
да спреми дипломатском акцијом себи терен и потпору на 
Ђеновској Конференцији. Које од ова два гледишта треба да 
примимо ми2 Француско или енглеско, или неко трећег Г. 
Пашић нам то није казао у своме експозеу о спољној поли- 
тици, и ако је то било од значаја и за нашу унутрашњу и 
за нашу спољну политику, нарочито с обзиром на наше осо- 
бите интересе и на интересе тако званога Малог Споразума. 

Из једнога телеграма Хавасове Агенције полузваничнога 
карактера може се закључити да наш нови Министар Ино- 
страних Дела сматра да Румунија, Чехо-Словачка и Краље- 
вина Срба, Хрвата и Словенаца треба да имају једно, своје 
становиште за економску обнову Европе. Сматрајући тако 
ствар, он је у исто време дао познати да се код нас држање 
Француске сматра за правилно и добро. Министар Иностраних 
Дела није казао какво ће бити то становиште Малога Спо- 
разума на Ђеновској Конференцији, која би требала да буде 
З марта. Он то није могао, јер је оно тек у израђивању, и о 
њему се може говорити само кад буде готово. Надамо се 
да ће оно бити онакво какво одговара у првом реду 
интересима нашим и интересима Малога Споразума, а не 
Француске или Енглеске, или неке друге силе. Нама се чини, 
међутим, да је становиште Енглеске у погледу Немачке и 
Русије разумније од становишта Француске. И једно и друго, 
наравно, диктовали су им интереси, њихови посебни привредно- 
политички интереси; само, француско становиште је уже, 
енглеско шире. Французи гледају и Немачку и Русију са 
гледишта обичнога зајмодавца, а Енглези их сматрају са ширега, 
правога трговачкога интереса. Французи кажу: прво да глате 
дуг па онда други посао; Енглези продужују дужнику и рок 
плаћања и могућност за исплату. Један хоће да удави, други 
да оснажи. И наш интерес је да се омогући Немачкој њена 


привредна обнова, те уреди европски опште привредни поредак. | 


И становиште Енглеске у питању Тракије и Цариграда чини се 
да одговара боље и нашим и балканским интересима него 

становиште француско. Ако се између Турске и Бугарске 
успостави стара непосредна граница, врло је вероватно да ће 
се и старе наде, и стари ривалитети на Балкану опет раз- 
будити и распламтети. Наша држава има сав интерес да са 
тим једном престане; ако се Турска поврати у Једрене и у 
Тракију, Балканско Питање ће се опет јавити са горим запле- 
тима и несрећама него икада до сада. Због тога, и због 
наших унутрашњих прилика, требало би да се иде за оним 
Силама које, као Америка и Енглеска, хоће што пре стаби- 
лизовање стања створенога уговорима, водећи и рачуна о 
нашим посебним интересима. А наш највећи интерес јесте да 
се што пре Европа ослободи овога живота у страху, ове 


међународне несигурности. 
ИНОСТРАНИ. 


ПОДСЕТНИК. 


јануар: 6. 1922. — Састанак Врховног Већа у Кану за закључење англо- 
францускога гарантног уговора, европски економски споразум и 
општу обавеву противу рата у Европи. — 12, Оставка Француског 
Кабинета, одлагање Врховнога Већа без резултата. — 15, Ирска про- 
глашена за слободну државу. — Поенкаре образовао владу. — 
18, Нова влада у Румунији, председник Братјану. — 22, Умро папа. 

Фебруар: 1. Потписан споразум о ограничењу ратних бродова и подмор- 
ница у Вашингтону. — Талијанска влада дала оставку. 


ОЦЕНЕ И ПРИКАЗИ. 


Урош Предић. — Издавачка књижара „Напредак“, Бео- 
град, 1921. 3 


Издавачка књижара „Напредак“ објавила је пре кратког 
времена монографију о Урошу Предићу, у којој поред живо- 
тописног увода и самолика уметниковог налазимо и дванаест 
бојадисаних репродукција његових слика. Издавач тврди да 
се нико није нашао да поменути увод напише, и да је с тога 
уметник морао сам тај посао да узме на себе. Ово није 
тачно: и стручњаци и пријатељи уметникови подједнако сма- 
трали би били за задовољство да тај увод напишу. 

Репродукције слика штампане су на доброј хартији, али 
недовољно брижљиво; понеке су као избрисане и рђаве у 
боји, тако да они који не познају оригинале не могу о овима 
добити правилног појма. Но —- „сваки је почетак тежак“, | 
и издавача треба ипак похвалити за његово прегалаштво, 
с очекивањем да ће започето предузеће наставити, и боље 
наставити. 

Репродуковане су: слике из „свакидашњице“ (гепге), 
„предели“, слике светаца, женски ликови. Штета је што, 

осим горе поменутог самолика уметниковог (у „црноми 
белом“), не налазимо у овој збирци ниједан од многих 
мушких ликова које је Г. Предић досад насликао, — на 
пример онај нарочито уметнички, тако лаком руком насликани 
лик Д-ра Пупина. У овој збирци је врло позната слика умет- 
никова: Весела браћа — жалосна им мајка! — један од нај- 
бољих радова Уроша Предића, карактеристичан, пун живота, 
веран природи до најситнијих појединости у покрету фигура, 
добро сликан, и симпатичан у боји. Врло лепо посматрано 
парче природе имамо иу Ластиру; утисак је тако прост, 
природан, али је све зрело смишљено: пастирова палица 
везује срећно диагоналу с хоризонталном линијом, а пастирев 
жућкасти огртач у најбољем је складу с плаветнилом неба. 

Проле'чњи чари и У мом врту сведоче о љубави и теме- 
љитости са којима Г. Предић проучава и репродукује природу. 
Врло су добри радови даље: Марљиве ручице, слика девој- 
чице која плете, природна ставом и изразом, сва у златасто 
топлом тону; — Портрет, меко и лако израђена девојачка 
глава; — Студија, с пуном дневном светлошћу на девојчиној 
глави, и вешто изведеним складом према сивој боји зида. — 
Од слика светаца можемо поменути Св. Ђурђа, који међутим 
губи у суседству са Неверним Томом. Ова последња слика 
припада најлепшим стварима које је Г. Предић насликао; 
дубоко осећајна, она буди фино душевно расположење 
вештачки смишљено и изведено; глава Христова је у пуној 
светлости у контрасту с главом Томином остављеном у тами; 
руке су сјајно и карактеристично нацртане. 

Треба прећи погледом цео досадашњи рад уметников, 
и увидеће се да је он увек остао себи доследан, и да се 
никад није дао завести пролазним модама. У свом уводу 
овој збирци уметник вели: „Видећи да је укус младих сли- 
кара и критичара пошао другим путем, и осећајући да је 
његово време прошло — док се мода у вечитој жудњи за 
новим не врати опет старом —“ ...Ове последње речи на 
којима навод прекидамо, могао је написати само онај који 
добро познаје вековни развој уметности, који уме да разли- 
кује битно од пролазнога, и зна колико је оно што је само 
мода плитко и безначајно. Уметник је могао тако остати 
себи доследан зато што је имао свој властити, самостални 
идеал. 

Предић није револуционар, он нема драматичнога „фу- 
рора“ ни бруталности (коју људи често бркају са снагом); 
он није силан; али он није ни празан ни досадан. Код њега 
је све ведро, и зрело смишљено; он се труди да увек буде 
истинит, да природу тумачи што је могућно тачније. Његове 
велике цртачке способности познате су. Ако је у његовим 
црквеним сликама његова палета понекипут шарена, или ако 
он са истом марљивошћу истиче и изводи оно што је спо- 

редно као и оно што је битно, та навика лежи у самој 
природи ствари. Кад је уметник приморан да годинама ради 
црквени живопис зато да би зарадио свој насушни хлеб, он 
ретко кад може обићи ту опасну стену а да његова уметност 
не претрпи штете. Ту човек мора да ради по „сажватаним 
и прежватаним“ досадним правилима; уметнику није допу- 
штено да својој машти да слободна маха, као што су то 
чинили стари мајстори, који су у својим светим сликама 
створили бесмртна ремек-дела, и ако су свеци у тим сликама 
испадали покојипут врло световни. Задатак који је умет- 
нику поверен да у капели Карловачке Патриаршије изради 
иконостас, решио је Г. Предић, у осталом, ванредно вешто; 
тако да га у опште није било могућно боље решити. Све је 
одржано у јасном тону и слаже се са осталим белим и 
златним украсима с много укуса. 

Овај лично невероватно скромни уметник са тако великим 
и темељним знањем и умењем био је у последње време од 
непозваних критичара (који се нису потрудили да ближе 
загледају у његову приролу и његово делање) нештедимице 
непријатељски нападнут. Осетљив, непријатељ свакој кавзи, и 
несвикнут на такве сировости, Предић је урадио као пуж 
који се у своју љуску завуче, и „повукао се из јавности, и 
ради мирно свој занат, — и радиће га до судњега дана“; то 
је крај горе прекинутога навода. Он је објавио да више неће 
излагати и дао је оставку на председништво Ладе у једном 
дирљивом писму. 

Као одговор на његово писмо, ми смо изабрали свога 
драгога, високо уваженога друга за свог доживотног почасног 


председникг. 
Бов: 


јигај Сапс: За пазт озтуа. Рије рпрођези. (Макадот 
„„Моуог Пођа“, зри, 1921.) 


једни писци уживају глас већи но што га завријеђују, 
а други мањи. У ову другу, запостављену врсту спада и 
јурај Царић, стручњак и белетрист, бивши поморски капетан, 
сада надзорник наутичких школа у Далмацији, писац помор- 
ских путописа (Слике из поморскога живота, 2 књиге, Загреб. 
1885) и школских дјела своје струке. Г. Јурај Царић је такође 
приповједач и романсиер. 

Он је приповједач свог родног острва Хвара, завичаја 
публицисте Динка Политеа, ]. Бијанкинија, Тресића-Пави- 
чића, критичара Петровића, сликара и пјесника Сиба Мили- 
чића и других. Године 1895 Г. Ј. Царић објелоданио је 
занимљиви роман Обишељ капешана Оповића (Загреб, књи- 
жара Хартман), који је посве непознат српско-хрватској 
јавности, премда мислим да би завриједио да буде пре- 

штампан. Тај роман из година 1860 до 1870 догађа се у Старом- 
граду (на острву Хвару), у немирно и свијетло доба народ- 


нога препорода, када су се Далмација и њезина чакавска_ 


острва ослобађала псеудоталијанштине и венецианских тра- 
диција, да се врате народној мисли и народном језику. 

У размаку од двадесет и три године, писац је године 
1918 објелоданио Крвну Освету, опширну приповијест из 
бококоторскога живота. То је довољно документирани опис 
једног народног обичаја и пучког права, изнијет са много 
појединости и познавања краја (писац је служио у Котору 
као равнатељ поморске школе), али књижевно је промашен, 
без оне непосредности и топлине као у описима хварских бро- 
довласника, рибара, попова, сељака, морнара, њихових поро- 
дица и обичаја. 

Г. Јурај Царић је приповједач свога Хвара,.тим више 
што то острво (осим слабијега новелисте Илије Царића) и 
нема свога приповједача и романсиера. Јурај Царић проучава 
и описује западну страну острва, то јест Стариград, нека- 
дашње сијело морнарице прије паробродарства, па главну 
варош Хвар, гдје је епископија и среско начелство, те про- 


метну Јелсу и мала села што се раштркаше пут средине дуго- · 


љастога острва, сличнога шилу. 

Најновија ауторова књига Са наших острва, која садржи 
двије приповијести (Изгубљени умјетник, за крижем), морала 
би носити наслов „Са Острва Хвара“. То је наставак проу- 
чавања и откривања започетих са Оповићем и Рибаревом 
кћери (Просвјета, Загреб, 1895). 

Од двије нове приповијести, које се догађају у селима, 
успјелија је и савршенија да крижем; она црта жељу и таш- 
тину сељака да се истакне, да се прочује. Како у селу неме 
друго него црква, таштина имућнога или обогаћенога сељака 
креће се највише око тога да уђе у црквено туторство 
(црковинарство), те да, као његов предсједник или члан, 
стече право да на Велики Петак носи крст у ноћној литији, 
која пролази кроз више села и вароши. Ко год је здрав иде 
за том литијом, мушко и женско; а онај који у руху бра- 
тана предводи и носи крст, он је јунак дана. Али у сваком 
хварском селу није јевтина та велика част, јер је носач крста 
дужан да приреди два јавна пира, који га много стоје. Уза 
све то, неки и купе ту част и приреде Пир Господњи, премда 
се та гошћења не слажу са строгошћу Великога Петка; али 
сељани и варошани докази „Боље је да нестане мјеста, него 
у мјесту обичаја“. Писац је са доста поруге подвукао како 
та побожност постаје средство сељанинове таштине. 

Друга приповијесг, Изгубљени умјетник, описује двије 
изнимке, два особењгка. један је сељак из села Свирче, који 
је примитивно израђивао дрвене кипове, научио у шездесетој 
години читати и писати, па читао Качићев Разговор Угодни 

народа словинскога и поучне књиге, те на крају извајао ликове 
за „Посљедну Вечеру“ по слици италијанскога сликара Розелија 
у фрањевачком манастиру у Хвару. — Други је особењак 
(неизмишљени!) фрањевац Б. М., који је у побожном граду 
Хвару ужасавао епископа и каптол, јер је јавно играо биљар, 
свирао клавир, на вечер се до касно задржавао у друштву, 
за школских празника путовао преодјевен (држао је сам 
седам разреда гимназије за приватне ђаке), не марећи ни за 
чији фаризејски ужас, јер је цијело грађанство било на страни 
тог популарног, ученог и оригиналног калуђера. 

Пошто је ово само слика двију одвојених особа, прими- 
тивнога умјетника - сељака и ученога калуђера, приповијест је 
изашла фрагментарно, анегдотично, нешто што би боље при- 
стајало у већој цјелини; — али новост је ове новеле, заправо 
цртежа (барем са приморскога гледишта), да је то у нашој 
новелистици први опис вароши Хвара. То је по клими наша 
Мадеира, пуна умјетничких италијанских зграда и слика, 
завичај пјесника Ханибала Луцића, варош прилично још 
онаква како су је Млечани оставили. Ту се налазе просторије 
по времену првог српско-хрватског позоришта у големој 
згради градске опћине (некад млетачкога градилишта галија). 
— Писац је доста добро изнео разлику душевних схватања 
старога сељака-уметника прије и након писмености. Непи- 
смен, гледао је на све једноставно и у малом; а писмен, у 
већем али нејасно. Познавалац оних крајева биће захвалан 
писцу за први портрет интересантнога фрањевца Б. Мароевића 
(којега сам и ја у дјетинсту видио), који није имао длака на 
језику ни према вишима, ни према нижима. 

Читатељи из неприморских, подаљих крајева осјетиће у 
Са наших острва посебни дах локалнога живота и навластити 
тон у језику, којем нијесу вични. Разумјеће све, осим којега 
локализма (на примјер, „ставити се“ мјесто „домислити се“, 
„потезати“ мјесто „вући“, „комин“ мјесто „огњиште“, „лопижа“ 
мј. „лонац“), али ће осјетити у том језику нешто посебно 
регионално. Истичем ово нек се види колико је политичка 
раздвојеност у бившој Аустро-Угарској неповољно дјеловала 
на саме Хрвате, а камо ли не на сав наш народ. Служим се 
овом приликом да споменем не само најновију књигу Г. Јурја 
Царића, него и да (не упуштајући се у коначни суд) упозорим 
на његов ранији рад, од којега је Обитељ капешана Оповића 
стваран прилог нашем друштвеном роману и нашој политичкој 
повијести. Узето само по себи, Са наших острва није велико 
дјело, али са гледишта свега ауторова новелистичкога рада, 
те двије приповијести надопуњују и заокружују његово сли- 


кање хварскога живота. 

Жан Фино: Наука о Срећи. (Наградила Француска Ака- 
демија). Београд, 1921. 


Међу многобројним преводима из страних књижевности 
који се у нас јављају сваког дана, све више места заузимају 
дела писаца названих „моралистима“. Из недостатка, ваљда, 
оригиналних моралистичких списа, код нас се све чешће 
преводе дела Толстоја, Жил Пајо-а, Шарла Вагнера, Ивоне 
Сарсе, Лобока и Мантегаце. Једна од таквих књига, и, можда, 
међу најбољима, јесте Наука о Срећи, од Фино-а. 

Оно што је од неоцењиве вредности у овом делу јесте 
ведар и моћан оптимизам који из њега веје. Затровани још 
од детињства песимизмом којим су прожета толика чувена 
уметничка дела, па готово и све религије, људи који мало 
дубље мисле долазили су готово редовно до филозофије, горке 
и убитачне филозофије индијске, да је „најбоље, сине човечји, 
бити мртав“. Тај поглед на свет, ма како се могао правдати, 
утицао је вековима разорно на толике нараштаје: многи неу- 
спеси јесу последице пропуштених прилика, уверења да ће напор 
остати безуспешан. Фино, и ако не поборник Лајбницове тео- 
рије неограниченог оптимизма „да је све најбоље на овом 
најбољем свету“, налази златну средину. Као Епиктет и остали 
стојици, тако и Фино држи да је бол драгоцен елеменат живота: 
он оплемењава душу, он јој намеће размишљање. Није вештина 
убити бол, него из њега извући снагу и поуку. 

И као што Фино сматра бол само за потребан контраст 
великих животних радости, тако он и даље налази убедљиве 
разлоге којима вешто побија сваки став песимистичке теорије, 
проповедајући у исти мах здрав, моралан и социалан живот, 
који једино доноси праву срећу. Фино тврдо верује не само 
у културни, него и у морални прогрес човечанства, што 
потврђује и многим примерима из историје, — као иу 
могућност праве среће на земљи, среће која је у толико 
трајнија у колико је узвишенија, мање егоистична. Кад буде 
човек схватио да једино стварно добро које он може ужи- 
вати на земљи јесте независност његове личности, и слободно 
ширење и развијање њено у сагласности с друштвеним потре- 
бама, — кад то буде схватио, он ће бити близу свог циља, 
близу своје среће. И идући за идејама Фино-а, читалац се 
на крају књиге осети да је ослобођен свих ланаца таштине 
и туговања који су га везивали за „долину суза“, и гледа 
ведрије и смелије у светле висине. Х 

И ако се Фино у својим основним схватањима сусреће 
с мишљењем других моралиста, његова књига, са својом 
утанчаном анализом душевних покрета и идеја човечјих, 
јесте драгоцена добит у области моралистичке књижевности. 
Она ће, несумњиво, у српском преводу, постати саветодавац 


И вођ многима од нас, нарочито међу омладином. 
П. Л.А. 

БЕЛЕШКЕ. 


КЊИЖЕВНОСТ. 


„Из Жутог Царства“. — Аутор ове књиге, Г. Озрен 
]. Суботић, занимљива је појава и као човек и као писац. 
Руски официр на Даљњем, Истоку, путник који пролази кроз 
земље и народе са интелигентним и живим осећањем света, 
ђак и наставник Института егзотичних наука, с једне стране; 
— писац не без укуса у избору слике и момента, не без 
топлине, маште и вештине причања, с друге стране. Али, као 
писац, Г. Суботић је још неочишћен, ако је слободно тако се 
изразити. Из његових књига требало би сасвим да ишчезну 
она старинска литерарна тенденција „забављати читаоце“, 
оне под наводницама истицане важности и духовитости, оне. 
локалне, апсолутно индиферентне алузије, она лежерност око 
третирања душиних утисака и исповести. С друге стане, скица 
о Владивостоку, партије о путовању кроз пустињу Гоби, 
вешто и не свакидашње по осећају евоцирање Цушимске ката- 
строфе, врло мало је још недостајало па да буду оно што 
треба. Г. Суботић мора оставити некадашњу навику некада- 
шњег официра силне Русије, за коју је страшни, светли, 
мистични Исток био уједно и нека врста салаша; мора !е 
оставити не само зато да нама да лепшу књигу о земљама и 
народима и духу тог Истока, него да без потребе не изопа- 
чује своје, осећа се сваки час, деликатне или озбиљне 
опсервације, готовину нових и корисних факата. Ова књига је 
врло забавна, али ми очекујемо другу бољу од ње, и у бољем језику. 

Ио: 

„Младост“. — У причању о својој младости нашао 
је Г. Шимуновић, познати хрватски приповедач, свој прави 
домен, и најбоље градиво своме таленту. Јер мало их је који 
би тако мирним, чедно причајућим тоном говорили о најлир- 
скијим садржајима младих дана, а у исти мах толико волели 
и посматрали људе уоколо. Може бити да је Г. Шимуновић, 
баш ради те своје велике љубави, у другим неким причама (н. пр. 
у Алкару) унео одвише лиризма у поједине личности, али кад 
говори олиризму своје душе, он остаје непоколебив и миран, и 
стога типичан и у најличнијим ниансама. То је врлина које нема ни 
Јакобзенов Ниле Лине, једна од најслађих књига о раној младости. 

Има младости много интересантнијих, дубљих, узвитла- 
нијих, активнијих. Ипак нам Г. Шимуновић, у своме уском 
пехару, нуди најопојније вино младости, срећу која извире из 
ваздуха и земље, и људи њима блиских, срећу неодређену, а 
ипак тако снажну. У своје две књиге о себи и о младости 
(Млади дани, и Младост), донео нам је писац прави, великим 
делом подсвесни садржај једне младости: у нашем животу, 

живот домовине и прошлости, природе и старих зграда натопље- 
них душама, елементарни страх и радост, прва буђења личности, 
све што ствара наш живот и нас саме више но доживљаји и 
сенсације са реалном основом. Шимуновићево писање је зна- 
чајно и у осталим његовим делима, но нигде није каракте- 
ристично као у овим чисто аутобиографским књигама. Оне 
су подједнако далеко и од аутобиографије једног другог дал- 
матинског учитеља, Сима Матавуља, човека посматрања и 
хумора, као и од многих излива лирских темперамената у 
нашој приповедачкој књижевности. Шимуновић прича, али он 
је ретки и симпатични епичар лиризма, оног широког и тихог 
лиризма који не узлеће у нагле висине, али држи душу у 
сталном треперењу. 

- А. С. Р. 


„Хрватски Бог Марс.“ — После књиге Крлежиних 
приповедака под насловом Хрвашска Рапсодија, која је изишла 
у издању загребачке Нове Европе, и о којој је било речи у 
овом часопису у свесци за 16 јануар о. г., јавила се у Загребу 
и књига његових приповедака о хрватскоме човеку у рату, 
под општим насловом Хрвашски Бог Марс. Ту су приповетке 
Три Домобрана, Барака Пеш Бе, Домобран јамбрек и Смрш 
Фрање Киадавера. О свима овим приповеткама дата је већ 
општа карактеристика у горе поменутом чланку. Књига је 
особито занимљива, и снага Крлежина талента привући ће 


јој многе читаоце. 
Б. 


Календар „Просвета“. — Календари са књижевним 
и поучним делом, давно одомаћени код нас, представљају 
угодно средство за популаризовање идеја до мање културних 
маса народа. Али су они врло ретко уређивани са разумевањем 
и потребном добром вољом за таква пословања. Календар 
Просвета за 1922 (уредио Васа Стајић, издали Просвета у 
Сарајеву и Матица Српска у Н. Саду) једна је оваква ретка 
књига која је својим већим делом успела као књига за народ. 
Друштва Просвета и Матица Српска (која после скоро сто 
године постојања подмлађује своју добру делотворност) свевише 
концентришу своје деловање на настојања око народног просве- 
ћивања и друштвеног унапређивања. Зато ова њихова заје- 
дничка књига има изразито демократски, обавештајни и кул- 
турни задатак. У њој су готово сви чланци бирани да оба- 
весте, поуче и популаришу. Чисто књижевних прилога има 
мало. Уводни чланак Утицаји и личности од Г. Ј. Цвијића 
има неколико дубоко демократских и правичних мисли. Остали 
чланци казују рад на култури, уметности, науци, политици, са 
једном популаризаторском наменом. Они нам сведоче да иу 

данашња тешка времена има организовања добрих воља и 
племенитих окупљања за рад на народном просвећивању. 
Б. М. 


„Музички Гласник“ (Орган Београдске Подруж- 
нице Удружења Југословенских Музичара; уредник Петар Ј. 
Крстић). — Музички Гласник је стучни месечник који „почиње 
под најбољим ауспицијама“ и који „треба за дуже вре- 
мена да остане часопис свих струја и интереса у музичкој 
уметности у нашој отаџбини“, како, са пуно разлога, каже 
Г. Богдан Поповић у своме документованом _ уводном 
чланку публикованом у првом броју новог музичког листа. 
И ако се тај стицај „свих струја и интереса“ не огледа 
у садржини првога броја; и ако су у њему музички фол- 
клор, некролози (о Руњанину има речи на три места) и 
историјски детаљи из наше музичке прошлости добили несра- 
меран део простора (с обзиром на 8 страна књижевно- 
музичког текста), а на уштрб рубрике „Опере и Концерти“, 
ипак се појава Музичког Гласника мора са радошћу поздра- 
вити. Јер у нас је данас пробуђен интерес за музичку умет- 
ност. У нас постоји и неки јавни музички живот, скроман, и, 
ваља истину рећи, несређен. И баш због тога је један стручан 
музички лист у нашој, београдској средини постао прека 
потреба. Он треба да пресече са усађеним злом у нас: да 
сваки, најбезначајнији сарадник наших дневних листова узима 
став „музичког критичара“, тиме што би исцрпном музичком 
критиком онемогућио штетан рад тих непозваних „критичара“. 
Стручним, документованим чланцима из области музичке 
историје и музичке естетике, Музички Гласник има затим да 
просече путеве који ће младе, заинтересоване нараштаје да 
одведу у царство чисте, узвишене музичке уметности, јер је 
„Сигурно да извесне ефекте... музичке... ни најревноснији 
члан публике не може открити без туђе стручне помоћи“. А 
таква помоћ је. неопходна не само с тога да би се неко 
придобио да заволи нешто, него и „да свесније ужива у ономе 
што воли, те према томе и да више и боље ужива“. Музички 
Гласник, по речима Г. Богдана Поповића, има да постане 
„не само васпитач, но би после извесног времена постао и 
реперторија тих позитивних и стручних знања потребних 
публици за боље разумевање уметности коју воли“. 

Општа жеља је да се Музички Гласник у томе правцу 
развија, тим пре што је уредништво објавило да је „излажење 
Музичког Гласника обезбеђено материално за годину дана, 
с тога у том времену неће зависити од броја претплатника“. 
да ефикасност рада боље је да лист зависи „од броја прет- 
платника“; али је несумњиво да тиме што је материално 
осигуран (благодарећи материалним жртвама Г. Милана Бој- 

ковића, власника листа, коме свака част и признање). Музички: 
Гласник има могућности да богатством садржине и стили- 
стичким преимућствима придобије претлатнике, што треба да 
му је један од главних циљева. 

Музички 1ласник има у свом првом броју као музички 
додатак Песму без речи (за клавир) од Г. П. Ј. Крстића и 
Поскочицу (за мешовити збор) од Г. Б. Јоксимовића. 

Распоред градива у листу је прегледан. Било је, изгледа 
ми, врло тешко из обиља материала одабрати довољно раз- 
новрснога, за овај први број. И у томе правцу очекујемо 
позитивног развитка. Добро би било увести и рубрике: „Из 
музичког живота у свету“ и „Из страних музичких листова“. 
Пресадити идеје из Европе у нашу средину, било ради дирек- 
тиве, или да бисмо им се ми прилагодили, или да бисмо их 
прилагодили нашим приликама и потредама, од огромне је 
важности. Од исте толике важности је и пратити струјање 
музичког живота у свету. Музички Гласник мора да буде 
огледало живота, да прати покрете и да изазива покрете. 
Данас нам је то потребније него. икада, и више потребно 
него улажење у нашу скромну, и за садашњост тако мало 
важну, дубљу музичко-историјску прошлост. Тиј 


„Прилози за књижевност, језик, историју и 
фолклор“. — Више одзива изишло јео овом листу који смо 
ми приказали, прошле године, о његовој појави. Сазор: га 
гродомпо т пагодортзје који излази у Марибору под уредниш- 
твом Г. Фр. Ковачића доноси у св. Гза ову годину приказ о 
том листу, и даје обавештења о листу, о његовој садржини 
и циљу, као и о слободи која је сарадницима остављена да 
пишу латиницом или ћирилицом, у српско-хрватском језику 
или у словеначком наречју; „Уредник — каже се ту — наро- 
чито удара гласом у уводном чланку на то да при листу не 
постоје никаква уска гледишта.“ Даље се наставља како су 
у првој свесци ЉЛрилога заступљени само сарадници најближи 
редакцији, да би лист што пре изишао, а доцније ће редакција 
позвати шире кругове на сарадњу, као што је она доиста сад 
већ и учинила. 

„То би требало да запамте — каже се даље — они 
који се већ изражавају против првога броја, и пребацују 
листу једнострану српску тенденцију. На подлози програма- 
тичног уредниковог чланка. ми те тенденције не видимо. На 
против, ми желимо да тај часопис одиста убрзо постане заје- 
дничко гласило књижевника и научника целе наше државе,“ 
Писац белешке, сам уредник Г. Ковачић, потпуно је у праву, 
и заслужује и захвалност што лепо брани ствари које треба 
бранити, али је одиста карактеристично за стање духова у 
нас да се у свему види нека „једнострана српска тенденција“. 

„Лотијева Женидба“. — Београдски књижари 
отпочињу да прештампавају многа дела објављена пре рата, 
и која су данас потпуно исцрпена. Тако, књижара „Напредак“ 
објављује данас, у обновљеном преводу нашег одличног пре- 
водиоца Г. Душана Ђокића, коме српска књижевност има да 
захвали за дуг низ најлепших дела француске литературе, 
Лошијеву Женидбу. Лотшијева Женидба је једно од најуспе- 
лијих дела Пјера Лотиа, и тај прости роман — где је у 
дирљивој повести злосрећне мале Рараху са далеких Таитских 
Острва, описан, још једном, вечити предмет славнога писца: 
бол од пролазности љубави и неизбежности смрти — оставља 
снажан утисак опоре горчине и бескрајне меланхолије. 


„Тартар:н Тарасконац“. — Књижара „Напредак“ 
издала је, у новом издању, Додеовог 7Таршарена Тарасконца, 
у старом преводу Г. Душана Ђокића, и објавила у исти мах. 
скоре публикације Гаршарена на Алпима, који је некада 
изашао у нашем листу, такође у преводу Г. Ђокића, и При- 
сшаништа Тараскон, у преводу Г. јеремије Живановића. 
Тако ће наша публика добити у целини чувену трилогију у 
којој, кроз чудесне и смешне доживљаје бесмртног тараскон- 
ског хероја, оживљује — описан с толико фантазије, истине, 
заједљивости и нежности у исти мах, — читав француски 
југ, брбљив, бучан, експансиван, хвалџијски, површан, с нео- 
дољивом потребом да лаже, занесен на речима као Дон 
Кихот и обазрив на делу као Санчо Панса. 

Ј 

„Крај Огњишта“. — Француски пастор Шарл Вагнер, 
који је недавно умро, један је од најбољих васпитача омла- 
дине. Његов ведар и прав дух, његова продирна и добра 
душа, сва једна богата и моћна личност излили су сеу 
читавом низу разложитих и топлих моралистичких списа, 
„да би се забавила деца и нагнали на размишљање одрасли“. 
Ми смо досад имали у српском преводу Вагнерова дела Були 
Човек, Кроз Живот и да Велике и Мале; сад је Г. В. Спа- 
сојевић публиковао, у издању књижаре „Напредак“, од истога 
писца, Крај Огњишша, збирку малих чланака о дражима 
домаћега живота; књига се чита с великим задовољством 
и коришћу, каткада с извесним нежним или благородним 
узбуђењем. 


~ 


~. 


„2 Бгап! зр:51 ха т]Јад1 по“. — После списа Франа 
Левстика изишли су, као пета свеска серије оуепзкг резгику 
т разатецг, одабрани одломци из дела Франа Ерјавца. Књига 
је одлично опремљена и даје јасну слику о писцу и његовом 

раду. У опширном предговору, који представља читаву студију, 
може се наћи све што је најпотребније да се зна о писцу. 
Не само у приповеткама и путописима, него и у сликама 
из природе, као и на другим страницама ове књиге, омла- 
дина, којој је књига намењена, може наћи и пријатне забаве 
и корисне поуке из пера овог старијег словеначког припо- · 
ведача и природњака. Књигу су приредили Фран Ерјавец и 
Павел Флере, а слике је израдио Франце Подракар. 


„Уегђептса ћгуа!зКко-згбз Кога јех1;Ка“. – Као што 
код нас не постоји каква потпунија књига за учење словеначког 
наречја, тако исто није постојала ни међу Словенцима за 
учење српско-хрватског. Г. Фран Илешић је добро учинио 
што је дао своју Уегфетси, која поред опширног граматичног 
дела има различита вежбања и текстове објављене латиницом 
и ћирилицом (из Скерлића, Новаковића, Нушића и др.). Као 
практична књига, она ће бити од користи не само шко- 
лама, већ и свима онима који желе да више науче српско- 


хрватски језик. 
џ. 


„Писма с Маћедонско-српског Фронта“ (1916- 
1918). — Познати пријатељ српскога народа Г. Р.-А. Рајс, 
који је за време. рата радио с неуморнсм активношћу за 
нашу ствар, удружио је у књизи под горњим насловом (Лепе 
ди јгтопЕ тасваопо-зетбе; Воззопаз, (епеуе) своје успомене 
на догађаје са маћедонско-српског фронта од 1916 до 1918, 
објављене раније у страним листовима. Те успомене не чине 
једну једноставну причу; то су одвојене главе које описују 
час један догађај, час други, или дају час портрет кога 
српског војног старешине, час призор какве бомбардоване 
вароши, опљачканог села, итд. Књига Г. Рајса је пуна инте- 
реса и представља користан докуменат за историју ратних 
догађаја који су се одиграли у Србији и Маћедонији. Лепе 
хелиогравире дају јој врло артистички изглед. 





„Трагедија лорда Кичинера“. — Лорд Ешер, 
интимни пријатељ лорда Кичинера, написао је историју Кичи- 
неровог министровања за време светског рата. По књизи лорда 
Ешера, Кичинер изгледа сасвим друкчији него што се обично 
мислило да је. Мислило се да је то човек јасне памети и гво- 
здене воље, који одмах погоди свој пут и иде њиме право, 
не осврћући се ни десно ни лево. Кичинер је био може бити 
такав некада, али такав није више био почетком светског 
рата, када је постао министар војни у Асквитовом кабинету. 
Јавно мњење имало је неограничено поверење у њему и било 
готово примити све што би он предложио. једини човек који 

није имао тако високо мишљење о Киченеровим способно- 
стима, био је сам Кичинер. Он је примио министарство војно 
само с тога што је цео свет био навалио на њ; то је била за 
њега једна патриотска дужност коју није био у стању избећи, 
али он није био ни мало уверен да ће тој дужности моћи 
одговорити. Та оскудица самопоуздања изазвала је код њега 
једну утученост и неодлучност која га је морила све до краја. 
И доиста, он није био дорастао приликама сред којих се био 
нашао. Своју кариеру он је правио у. Мисиру, у јужној Африци, 
у Индији... У колониалним пословима и у додиру с источним 
расама он је стекао извесне навике које су му као министру 
војном за време светског рата јако сметале. Он је био добио 
сасвим источњачки [етро, спор и лаган; требало му је вре- 
мена да схвати ствари и да крене напред. Цео свет је викао 
на недовољну производњу муниције; једино Кичинер није увиђао 
да је производња муниције недовољна, него је сву ту вику 
сматрао за претерану. У дарданелској експедицији није схватио 
за времена да морски напад ваља спојити са сувоземним, и 
само зато што сувоземни напад није наредио када је требало, 
цела експедиција је испала онако рђаво. У питању опште војне 
обвезе колебао се једнако; општа војна обвеза била је непо- 
пуларна код енглеског. народа, али ипак зато, овај би је, на 
прву реч лорда Кичинера, био примио. Очекивало се само да 
Кичинер ту реч каже; он, међутим, није се могао никако да 
одлучи. Спор, неодлучан, несигуран са самим собом, такав је био 
у својој последњој фази тај прослављени војсковођа колони- 
алних ратова, тај победилац Бура и уништитељ Махдије, неу- 
мољиви и несавладљиви лорд Херберт Кичинер... Његови дру- 
гови у кабинету били су изненађени и разочарани ; сам Кичинер 
је рекао једном: „У целом кабинету само ми је Асквит при- 
јатељ“... Пред своју катастрофу у лето 1916, када се на 
путу за Русију утопио, Кичинер је био „свршен човек“. У 
обавештеним круговима политичара нико више није веровао 
у њега, — и, ако је и даље држан на месту министра војног, 
то је било само због велике публике, која се још увек уздала 
у њега као у спасиоца. Случај лорда Кичинера није тако 
_ редак у историји. Има људи који на једном сасвим специал"ом 
послу дођу до великог гласа, и који се после због тога великог 
гласа узимају и за друге послове, за које нису ни најмање 
способни. Прави велики људи, Цезар и Наполеон, немају спе- 
циалности: ма који посао да узму у руке, они ће га водити 
гениално. Али поред тих величина првог реда, има људи 
другог реда, који су обдарени истина изузетним способно- 
стима, али чије су способности строго специалисане, и који 
с тога раде добро само извесне послове, а не све. Кичинер 
је био један такав специалисан велики човек. Публика га је, 
на против, сматрала за универсалног генија, — и у томе 
лежи његова трагедија. 

Руски часописи у емиграцији. — Оскудевајући 
у стручним, научним, и у политичким часописима, руска еми- 
грација је, међутим, успела да створи читав низ озбиљних 
књижевних и уметничких ревија. Ми ћемо овде забележити 
најзначајније међу њима. 

У Паризу је крајем 1920 основан велики часопис Савре- 
мени Записи. Уређивани од стране политичких писаца (као 
што су Н. Авксентијев, В. Руднев, И. Бунаков), Савремени 
Записи су ипак успели да око себе прикупе најјаче књижевне 
снаге руског изгнанства, и на тај начин постали су, тако рећи, 
барјак емигрантске руске књижевности. Измећу осталих књи- 
жевних прилога од велике вредности, овај часопис је донео 
роман грофа Ал. Н. Толстоја Шешња по Мукама, за који се 
са правом каже да је најбоље књижевно дело написано после 
руске револуције. Савремени Записи су такође почели доно- 
сити роман врло талентованог и оригиналног руског писца 
Георгија Гребењчикова Чурајеви. Савремени Записи излазе у 
свескама од 300—350 страна, у неодређеним роковима. 

Вреди такође поменути часопис Руску Мисао, који 
излази у Софији. То је стари руски часопис, који је покренут 
у Москви 1880 године. Излазио је до средине 1918 г., кад су 
бољшевици угушили слободну штампу. Почетком 1921 године 
настављено је излажење листа под редакцијом њеног последњег 
московског уредника професора П. Струве. Московска Руска 
Мисао била је, разуме се, много јача од софијске. Нарочито 
је књижевни део много попустио: има и сувише много 
дневника и мемоара, и готово нема добрих песама; понекад 
се по нешто прештампава и из неког другог руског часописа. 
Али таква каква је, Руска Мисао је за сваку похвалу. 

Берлински руски уметнички часопис ЛПламена пица 
иде, ван сваке сумње, у најбоља европска издања ове врсте. 
Доносећи велики број лепих уметничких прилога, овај часопис 
у исти мах штампа књижевне радове најславнијих руских 
књижевника. Осим ЛПламене Птлице, у Берлину излази (од 
новембрг. прошле године) један месечни књижевни часопис 
чији је уредник млади, али врло истакнути белетриста 
Александар Дроздов. Талентован, али без чврстих књижевних 


принципа, Дроздов није успео да свом часопису да једно 


одређено литерарно обележје, али му је ипак пошло за руком 
да ангажује многе познате старије и млађе књижевне снаге 
и да на тај начин створи један шарен, али занимљив и 
плодан књижевни покрет. Најзад, заслужује помена месечни 
берлински часопис Позориште и Живош, који доноси оба- 
вештења о савременом руском позоришном животу. ; 
Е. ЗАХАРОВ. 

Модерни историк и његове невоље. — Есеј 

Сер Чарлса Омана Модерни истшорик и његове невоље који је 


Да бих. ~ лав 

у С. К. Гласнику изашао 16 новембра прошле године, публи- 
кован је у јануарској свесци ове године у познатом енгле- 
ском часопису Гле Мтетееттћ сетигу, под насловом 7Лле тоаегп 


тгопап апа 1 а сшез. 
П. 


ДРУШТВА И УСТАНОВЕ. 


Српска Краљевска Академија. — У суботу 11 
фебруара читао је Г. Павле Поповић своју приступну академску 
беседу /угословенска књижевност као целина. 

Питање ово, како га је Г. Поповић схватио, своди се 
на питање о класификацији у историји југословенске књи- 
жевности, боље рећи о подели на периоде у њој. Г. Поповић 
је најпре поставио само питање и показао тешкоће при 
решавању, као и каква је класификација досад била практи- 
кована. Ипак, он је мишљења да се може наћи боља кла- 
сификација, и да се, у пркос подвојености међу нашим покра- 
јинским и племенским књижевностима, могу, у појединим 
периодима, наћи велике заједничке рубрике које све те књи- 
жевности подводе под интелектудлне и духовне покрете, 
светске или домаће. По његовој класификацији, периоди би 
били ови : Средњи Век, век Препорођаја, позније (или прелазно) 
доба, ново доба. Прва два периода релативно је лакше одре- 
дити, и она су у главном поодавна у употреби; Г. Поповић 
је ту само видео више заједничких црта међу покрајинским 
књижевностима које у њих спадају. Најтежи је проблем код 
познијег доба, које иде од друге поле ХМ! до средине ХУШ 
века, и Г. . Поповић ту налази две рубрике: једно је „нова 
српска патриаршија“ (1557-.700) која обухвата источну поло- 
вину наше књижевне радње, а друго „католичка реакција“ 
(1567-1750) која обухвата западну. Г. Поповић је истакао 
значај Макаријеве организације за историју књижевности, и 
показао велики удео који је она имала у књижевној радњи 
тога доба, толики да се одиста може сматрати да је патриаршија 
дала претежно свој карактер тој радњи. За католичку реакцију Г. 
Поповић је најпре истакао њен значај у светској књижевности, а 
потом је гледао њене манифестације у нашим покрајинским 
књижевним радњама у Словеначкој, Хрватској, Хрватском При- 
морју и Истри, Босни, Далмацији и Дубровнику. Идеја о класифи- 
кацији по католичкој реакпији и раније је била делимично приме- 
њена на односни период наше књижевности, али је Г. Поповић, по 
нашем мишљењу. исцрпао сву доказну снагу њену, нарочито 
за дубровачку књижевност, која је најважнија у том периоду, 
а коју је најтеже било подвући под ту рубрику. Ново доба, 
од средине ХУШ века, лакше је класификовати; како је време 
било оскудно, Г. Поповић се ограничио само да, у форми 
теза, и без икаквог развијања, да значај средине ХУШ века 
и да укаже на четири главна чиниоца који у томе тренутку 

стварају велики преокрет услед којега долази књижевност 


новога доба. Ова књижевност, у исто доба, има много више 
црта јединства него раније, и може се, како по свему изгледа, 
класификовати, у својим под-поделама, према мерилу јединства. 


У одсуству председника, најстарији члан Г. С. Лозанић 


прогласио је, на основу 5 14 закона о Академији, Г. Попо- 
вића за гравог академика. 


ЧИТУЉА. 
Ђовани Верга. — Ђовани Верга (рођен 1840), који 


је прошлога месеца умро, био је најглавнији представник . 


талијанског натурализма, или, како се то у Италији каже, 
„веризма“. Његово име је нарочито познато по драмском спеву 
СауаЏепа тизпсапа, и што није могло причање најреалистич- 
нијег романа, извело је ово дело кад је на крилима Маскањи- 
јеве музике пролетело читавим светом. Заводљиви контрасти 
строге консервативности и елементарне страствености јужне 
Италије заинтересовали су свет кад види да вулканско сицилско 
тло још крије у себи живе ватре, притајаног јара и распоја- 
сане љубави. У овоме, као и у другим његовим делима, од 
којих су најзначајнија УЏе де: сатрт, 1880, и Мореџе гизисапе, 
1883, приказана је у притајеној боли, ожетим стилом, душевна 
депресија и окраћеност једног запуштеног и неваспитаног, 
бесном страшћу разузданог човека, који се скоро ориенталним 
фатализмом тупо предаје својој судбини. Љубав, поникла из 
крви, охолост и демонски пркос, подивљала љубомора, 
нож — шштпа гапо италијанског јара, презир смрти, шкртост 
и окрутни егоизам, тупа индиферентна резигнација и скрајна 
оскудица, насупрот немирној чежњи грешног чувстовања, 
хистеричноме сентименталитету и патологијским поривима 
покварене крви, све се то рађа. буни и проваљује из душе 
јужноиталског сељака, слепа и беспомоћна, вођена распојасаном 
страшћу. — Верга није дидактик ни тенденциозан; он нас не 
задржава при спољашности својих типова, а ми им ипак дубоко 
у душу гледамо; онније фолклорист, већ само цртач истине и 
збиље; не служи се сицилианским диалектом, већ је његов 
чисти књижевни језик сав у сицилианској атмосфери, и тај 
сицилиански елеменат је најинтересантније и највредније у 
његовим делима. И док он у песимистичкој скепси износи 
непомирљивост својег света са унапређеним захтевима културе, 
његова уметност носи успут и ознаку културног историка 
једне прелазне добе у развоју италијанског народа, а његов 
"„веризам“ ће остати у истој својој осебујној класичној појави 
и онда када „буду нове генерације тражиле и нашле својој 


уметности срећније путе и видике. 

ЗА ЛОГОРОВАЊА. 


Учестали су захуктани Татари, стизале су конакџије, и 
сад је већ свак жив знао да ће доћи паша и да ће се туде 
логоровати, 

Вишеградски кадија, Абдурахман ефендија Поздерац, 
човјек мрк и необично дебео, гужвао је дуго међу прстима 
посљедњу бујрулдију. 

Паша је писао свим „кадијама, мудеризима, сарајевском 
мутеселимбегу, јеничарском аги и свима агама мртве страже, 
барјактарима, старим оџаклијама, људима од ријечи и посла“: 

„На темељу фетве дошла су ми два фермана, да свијету 
објавим да се босански јунаци муслимани, с драга срца и 
који имају вољу да добију царску дову, опреме и снаддију 
храном и пексимитом и да ме чекају. Ја мислим, с помоћи 
Божјом, кренути на други дан по бајраму, у четвртак, из 
Травника, са мојом пратњом и тјелесном стражом, преко 
Сарајева за Вишеград и даље. 

"Еј ви ефендије и прваци, примите на знање мој полазак. 
Ја од вас не тражим за се ни за своју пратњу никаква трошка 
ни јела, осим у сваком кадилуку, гдје ћу преноћити по једну 
ноћ, да приправите по хиљаду ока хљеба и пет стотина торби 
јечма: то нек ме чека спремно, а осталог никаква јела не 
тражим да ми приправљате. И добро се чувајте да не бисте 
од сиромашне раје ма једно зрно у моје име узели, нити их 
мучили. Зато вам се ова бујрулдија шаље са босанског дивана, . 

те кад вам стигне, по њену се садржају равнајте и тако 
радите“. 

Кадија је мрмљао у мали прозор пун цвијећа: 

— Лијепо, вјере ми. За једну ноћ не тражи ништа него 
хиљаду ока хљеба и пет стотина торби јечма. Ако ми остане 
десет дана овдје, а може остати и више, појешће, лијепе ми 
вјере, и подницу испод мене. 

Од бриге и љутње кадија се закашља, зацену и једва 
себи дође. 

Варош је пуна избјеглица из Ужица, Новог-Пазара и 
Сјенице. Све што је бјежало пред Кара-Ђорђем слегло се 
овде устрашено, голо и босо, без хране и новца. И сад 
долази још и валија са цијелом пратњом и војском и логорује. 

— 0, о, о! Налет, ђаволе! О напасти, скини ми се 
с врата ! 

Био је чувен ради свога тврдичлука исто колико и ради 
богатства. Није пушио, није пио, јевтино се одијевао и хранио 
и откидао од сваког жива и од рођеног грла. И као сви 
прави тврдице, он је мрзио свако давање и ужасавао га је 
сваки трошак, ма гдје у свијету и ма ради чега год био. 
Помисао на зејтин који узалуд гори по џамијама не би му 
дала покаткад да спава. Врхунац среће и најдража ствар на 
свијету била је за њега мисао на неку готовину која би лежала 
на сигурну и без промета и ризика расла, расла, расла без 
престанка. И пошто то у овом свијету није могућно, он је 
мрзио сав свијет и све његове законе по којима се све 
колеба, промеће, мијења и троши. Диабетичан и пун кашља 
и задухе, он по цио дан хрипа, шишти, псује и рачуна. Сазива 
муктаре, издаје наредбе. Са сузама у гласу препоручује 
штедњу у времену, у новцу, у мјесту. 

— Нема, нема, нема! Откуд, по Богу брате2 Откуд, 
кад ово и није варош ко друге што суг2 Овде не долази 
друго него јад и несрећа. Поплава, суша, буна, рат! Ах, што 
неће нека морија и колера па да све:одједном подави. 

Једва се споразумјеше гдје да смјесте пашу и пратњу 
му а гдје ордију, како да се скупља и дијели храна и жито. 
Кадија је сваки час ширио руке, врискао и пљескао се по 
жутој, дебелој и збораној шији. 

— Најбоље ев' овде ми се попните, бујрум! Подајте им 
све! Ево вам кључи и мехћема, па дијелите. 

Дођоше гласови да наша путује полако ради велике 
пратње и пртљага и стаде да се прича о његову раскошу и 
„чудовиштима која води са собом. Причало се да паша не 
може да вечера док му се не запали десет свијећа „ко рука 
дебелих“, да води двоје арапчади, мајмуна, тицу што говори 
и лудог Шјех Дедију који може да поједе тридесет обарених 
јаја на оброк. Кадија се разбоље. Нареди да му пренесу 
шиљте од прозора у дно собе да не гледа на улицу, да не 
види никог. јЈечао је као рањеник. 

Међутим, гласови су били преувеличани. У очи петка 
«стиже паша. Истина с много пратње и сандука, али без мај- 
муна, тице и арапчади. За њим је јахао само Шех Дедија, 
црвен и масан, на коњу дуге длаке. 

У Сулејманбегов огромни чардак стаде и паша и сва 
његова пратња. И још је одјекивао од празнине. Дигоше се 
мрсни и весели димови. 

Војска се смјештала на Околиштима онако како је дола- 
зила. А стизали су споро и неуредно и било их је готово 
увијек мање него што су обећали. Најуреднији су били они 
из Прозора; била их је равна стотина , а водио их је Сали- 
жхага Рамљак, човјек висок и оспичав, страствен ловац и 
надалеко познат ради свог поштења и јунаштва. Они запо- 
«сједоше ћуприју и кулу на њој. Травничани, већином коњаници, 
били су незадовољни и становима и тајином. Последњи сти- 
тоше Сарајлије, завађени и доцкан као увијек. За инат паши 
који их је у пролазу прекорио ради млитавости, сакупили су 
цио један барјак људи више него што су смјели. 

Одмах сутрадан по свом доласку паша је, на софи пред 
ардаком, примио кадију заједно са првим људима. Са неким 
уморним достојанством питао их је за мишљења и вјешто им 
добацивао цигарете док су седели у полукругу око њега. 
Питао их је шта се чује о Кара-Ђорђу, какво је држање раје 
по селима, како су Турци оружани, колико је избеглица и 
шта причају. Казао им је да намерава, чим му стигне џебана, 
да крене пут Сребрнице у помоћ Ибрахимбегу кога су Срби 
опколили, а отале да ће прећи у Србију. Они су ћутали или 
одобравали, и све се свршило дубоким клањањем, теменима 
и учтивим старачким мумлањем. Међутим, кадија је ипак 
успио да под крај разговора спомене тешкоће у прехрани 
избеглица и војске. Видећи да га паша слуша, похигао је, 

гоњен својом страшћу, да изнесе још неке бриге и трошкове: 
На крају је додао како већ мјесец дана храни о свом трошку 
и у својој кући једну насрећну бјегуницу, кћер неког одличног“ 
Турчина из Требиња. Паша га је тјешио да ће до који дан. 
дићи војску, да ће се сви трошкови смањити чим он срећно: 
растјера Србе. А за бјегуницу му је свјетовао да је пошаље 
оцу у Гребиње. Кадија се вајкао да он на овим скупим и 
несигурним временима нема могућности да је шаље. Коначно: 
паша обећа да ће се он побринути да се дјевојка отпреми.. 
И кадија се опрости. Од узбуђења и велике снисходљивости 
био је заборавио и да кашље. 

Паша и његов имам мула Јусуф су се још дуго иза. 
вечере смијали говорећи о кадији. 

У таквим часовима паша није сакривао своју одвратност“ 
према Босни и Босанцима. Рођен у Цариграду, дворски човјек, 
он је своје наименовање за босанског валију сматрао успелом. 
противничком интригом и несрећом коју ваља мудро под- 
нијети. 

Он је презирао те Босанце, муслимане, неуке, сурове,. 
невјероватно ограничене, што тако свечано и с толико важ- 
ности говоре своје глупости. Презирао је Србе, чупаву, мрку, 
фанатизовану рају, што се тако безумно боре проти старим. 
и великим институцијама и слијепо срћу у смрт, губећи за. 
пусте снове и лагарије „лијепи живот“ како га је он звао. 
Презирао је понизне јевреје, брадате попове и лукаве фратре, 
као свијет без части и достојанства. И једном је послије неке: 
Ффратарске депутације рекао свом чехаји: 

— Кад пропане и потоне сав свијет и све државе, вјеруј,- 
ови ће фратри пливати, као зејтин, по врху. 

Он је мрзио сву ту земљу, мрачну и горовиту, с растр— 
ганим пејзажом и лудом климом, као и њене становнике 
вјечно немирне и завађене, јер мује било одвратно све што 
је гласно, оштро и неумјерено. Волио је миран рад у коло- 
течини и умјерене сласти и уживања која не остављају гор- 
чину иза себе. У себи је чезнуо за морем које је обожавао. 
Покаткад би сву ноћ сањао море пуно бијелих једара, а: 
сутра би онда двоструко мрзио плећате и бркате Бошњаке 
око себе и силовите линије планина изнад Травника које су 
му затварале видик. Потајно је радио, преко пријатеља, у 
Цариграду, да се врати на старо мјесто. Он није тачно знао 

ни замашај ни величину овог устанка, али је знао да се 
«с овом босанском војском не да много учинити. И зато је 
рачунао или да олако разбије Собе, или да, отежући поход, 
дочека јесен кад се војске враћају кућама. А преко зиме се 
надао да ће његова ствар у Цариграду успјети и да ће се 
„срећно ријешити и Босне и ратовања. 

Био се опколио странцима... У Травнику је оставио чехају 
Ибрахим ефендију, висока и педантна стамболију, и Тахир- 
"бега, потурчењака. Са собом је водио овог Шех Дедију који 
је, под маском доброћудне шашавости, крио читаво благо 
здрава разума и умешности, и Мула Јусуфа. 

Овај Мула Јусуф је био до недавно мудеризу Сарајеву. 
У сукобу између њега и Сарајлија, паша се заложио за њега, 
а кад и поред тога би смењен, он га, за инат Сарајлијама и 
својим цариградским противницима, узе к себи у Травник. 
Сад је ишао с њим као имам уз војску. 

Тај танки и жустри мула ријетке браде и неједнаких 
бркова, вас као опаљен, жут и таман, бијаше врло позната 
личност у Сарајеву. 

Био је из једрена, али је још као дјечак отишао у 
Цариград, гдје се врло рано прочуо ради учености и разврата. 
Послије је живео у Бруси и провео неколико година као 
имам с војскама по Влашкој и Арменији. Кад је стигао у 
«Сарајево, предавао је у великој медреси на Чобанији сарфаш и 
нашив. Знао је многе језике и великом брзином учио нове. 
"С великом вјештином и тачношћу је означавао мјене мјесецаи 
празнике и предсказивао помрчине и све промјене. Имао је 
„лаку руку за писмо и инструменте. Умио је да поправи сваки 
часовник и да расклапа и склапа пушке и кахвене млинове. 
Писао је стихове врло лаке и поучне за софте, у седмерцу. 
Писао је (и само својим друговима читао) и неке шаљиве и 
преко сваке мјере безобразне стихове, неке од њих и „на 
босанском језику, за Бошњаке“. Састављао је тарихе за 
надгробно камење. У том му нико није био раван. Једино 
уобичајене записе за болеснике није хтио да пише. И то су 
му замјерали. Имао је грло гласовито, танко и јасно, да се 
распознавало између стотину других мујезина, а укујисао је 
са Цареве Џамије само уз разаман и ријетким згодама сала- 
вате. Носио се аљкаво и ружно. једино што је на њему било 

увијек уредно, то је његова пребијела, вјешто и пажљиво 
савијена ахмедија, у коју му је тонуло тамно-жуто и уско лице: 

У једној жалби „сарајских угледних људи и старешина“ 
којом су тражили да он буде смењен, било је-набројено, ћив- 
тинском пакошћу и опширношћу, све зло што се о њему 
знало. Ту се тврдило да је циганског порекла. Да је из Стам-– 
бола као и из Брусе морао. да оде ради ствари о којима се 
много не зна, али које су врло гадне и недостојне. Причало 
се како су га у Влашкој затекли крај заклане жене. И како. 
само наглом узмаку војске који је на тај дан наступио има 
да захвали да је ствар заборављена. Спомињала се нека 
ришћанка, слушкиња, које је лаке нестало. Истрага је рад; 
ње запела и легла, али док је вођена кретала се непрестано. 
око медресе. Да у опште живи неуредно и смијешно како се 
не приличи учену ни свештену лицу. Уписивале му се у гријех 
још многе ствари, сујевјерне и невјероватне. И ради свега 
тога „бијеса и неваљалства“ он би смењен. 

И ради потребе и ради ината паша га је држао, али га 
није волио. И ако у Травнику није учинио никакав већи испад, 
он му је био неугодан и, покаткад, мрзак. Кад је био на 
само са Шех Дедијом и љут, он га је називао „крмак над. 
крмцима“. 

Сад на походу мула је био нада све користан. Бринуо 
је за све. Водио је рачуне и преписку. У овој загушљивој и 
спарној котлини мула није могао ноћу да спава ни дању да 
мирује. Обилазио је логор, испраћао и примао сеизе. И још 
много поподне он би сишао у варош и, као некад у Сарајеву, 
прошибао кроз све махале, као да га гоне, клепћући прашним 
и скореним мествама и лепршајући скутевима црна џубета. 
Жене су спуштале нагло мушепке, а дјеца што сједе, с великим 
комадом хљеба у руци, на авлијским праговима, само би се 
превртала у авлију. Сам је тражио да замјени старог Али- 
хоџу и да укујише јацију. Тукући кољенима и раменима 
зидове, пењао би се, с покапаним фењером, на мунару. Озго 
би кроз савијене дланове извијао гласом: дижући главу бијесно 
пут невидљива неба и млада мјесеца, сасвим утонула у кругу 
мутних и румених пара. А глас му се непрестано пење, 
сијева и реже у тами изнад града, као челик студен, танак 
а јак, да се дјеца буде и јецају и швеље дижу главу с посла. 
И опет не би могао да спава. 

Бијаше оскудно и водоплавно прољеће при свршетку. 
На пјесковиту ушћу гола стабла и јата врана по окорелу 
орању. Спарни дани пуни неке трептаве и сиве свјетлости 
која замара поглед. Сув задах паљевине притиште дах. Са 
пепељава неба стално дажди нека запара. Сјеме се спарило 
па не миче. Језик се суши у устима. У очним угловима пече. 
Ни ноћ није свјежа. Наиђу кишни облаци из далека, али чим 
дођу над вишеградску котлину, посиве и спласну и осипају 
се као млак дим. И ваздушне струје што слазе са планинских 
повора, чим дођу над котлину зауставе се, смлаче, закруже 
вртоглаво у све уморнијој спирали и коначно лијежу изне- 
могле на већ наслагане спарне слојеве. 

На Околиштима логорују. 

Сви су се смјестили. Још сустижу задоцнели. Хљебари, 
већином хришћани, зидају пећи од ћерпића и почињу да 
мијесе хљеб. Ложе се ватре. Попуштају плотови. Очупавају 
се пластови. Утиру путеви куда никад нису били. Чесме се 
зачепљују и кваре. Туку бубњеви. Довикују се и псују. Нај- 
гласније су и највише сарајске зурне. Али Травничани љепше 
пјевају. И овако пред вече, сви замукну и изиђу да их слу- 
шају, и ако их иначе сви мрзе. 

Вријеме пролази а џебана не стиже. Војска се досађује 
и не задовољава хљебом и сатрицом. Нестају кокоши и јарад 
по авлијама. Војници се дижу у групама и силазе у варош, 
застајкују испред дућана и свађају се по ашчиницама за 
цијене и порције. Клате се по махалама и провирују кроз тарабе 
и капије, бацају се за дјевојкама, цвркућу, вриште, штекћу. 

Било се прочуло да има одред усташа на Станишевцу. 
Једна јака чета оде да извиди, али не нађоше ништа. Доне- 
соше само главе попа Које и брата му Младена из Маркова 
Поља. Сад су обе стајале насађене, већ сасвим жуте, на 
ћуприји. 

Од хришћана мало ко и излази. Одмах са сутоном се 
замандале и легну да не би морали палити свијетло. У широкој 
и ниској кући испод брега, сједи поп Јово, блијед, са мреном 
на оба ока, у модру копорану и масној чити, и очекује кад 
ће по њега. Крај њега жена му, дебела и малоумна, све хоће 
да се сјети неке молитве што помаже, па не може, него плаче 
и дрхти. Нико не смије да им дође. А слушкиња им Иконија 
побацила и лежи у грозници. 

У логору се без престанка мијеси, коље, кува и једе. 
Изгледало је да су се Турци од дуга времена и беспослице 
претворили у сама уста и стомаке. Још дуго у ноћи чуло се 
њихово лаптање и звека и стругање котлова. Ватре су гориле 
свуда, као просуте. Од множине прождрљива и беспослена 
свијета, стоке и коња, логор је заударао на далеко. У спа- 
рини и непомичну ваздуху као да и сама земља под њима 
труне и смрди. - 

Жути и подбули бабани што немају никаква прибора 
ни новца, луњају по свим буџацима, придижу сваки дроњак 
и загледају тарући га прво о стегно. Буље тупим, нељудским 
погледима у дјецу и жене и крију се од каракола. 

Једно јутро нађоше једног дјечака мртва, страшно изна- 
кажена, испод ћуприје. Дијете је било турско. Наста узбуна. 
Тада паша посла поновно сејиза у Сарајево да се похита са 
џебаном. 

Кадија је очајан рад трошка и нерада. Наљути сеи 
огорчи у мехћеми, па се затвори у кућу и пријети да неће 
излазити док се логор не дигне. Док га опет страх и нестрп- 
љивост не истјерају из куће. 

Кућа му је била у сред вароши. У огромној згради су 
живили само он и жена му са послугом коју су често мије- 
њали. Тврдичина кућа је била пуна свега. Набијени подруми, 
хамбари и штале. У собама гдје је владала увијек зимна 
тишина, било је претрпано од простирке, ћилима, везова, 
кутија и сандука. А свуда и у свему је била она, у босанским 
кућама тако честа, студена чистоћа, што застрашује и одбија 
и не весели никог и не служи ником. То богатство и ту 
чистоћу је по цио дан бранила и чувала кадијина жена, кре- 
зуба и плоснатих груди, сва искривљена и отрцана од оби- 
лажења по собама, свађе са слушкињама и прекомјерне 
штедње. 

Ту је живила кћи требињског кјатиба. 

Њу је са очева читлука отео хајдук, Шпаљо Црлогорац, 
и одвео је у манастир Тару, зар да је покрсти и узме. Али 
како је потјера ишла у стопу за њима, он је бјежао с њом 
од манастира до манастира и од јатака до јатака. Остављао 
би је по који дан скривену и одлазио и четовао, па би онда 
изненада, у по дана или ноћи, долазио и вукао је даље. Док 
га на путу из Горажда за Соколац не разбише надмоћни 

Турци и не отеше му дјевојку. Довели су је у Вишеград, и 
људи у меџлису закључише да је првом приликом отпреме 
оцу, а дотле да је смјесте у чију кућу у којој нема дјеце. 
Тако допаде кадији. 

Та висока дјевојка бијаше сасвим избезумљена од стра- 
ховања и несреће. Говор јој се био одузео. Гледала је уко- 
чено и тупо у свијет не распознавајући и не схватајући ништа. 

Страшни Шпаљо, који је као муња пао на њихов чардак, 
поклао све а њу одвукао са собом, вас од коже и срме, 
студен и тврд. Па сеоске куће пуне дима и ђубрета. Па ледени 
„манастири што заударају на свињску маст и тамјан и неки 
сиједи калуђери гробна гласа и од дувана жутих бркова. Па 
ноћна бјежања, кад се под планинском тамом мрви свијест 
и воља и гране шибају по очима. Она се потпуно изгубила 
у том страху, тврдоћи и студени. Од како је код кадије, 
мало се умирила. Не проговара, али не плаче, него по ваздан 
"сједи у малој башти опкољеној високим зидовима. Ту је пуно 
влаге и страсно сплетених вријежа. Чим је уведу у собу, 
бјежи у кут и сједа стишчући руке међу кољена. 

Дани пролазе, а кадија залуд чека да паша пошаље по 
њу као што је обећао. Међутим, џебана не стиже. Они 
логорују. | 

Тек под крај друге недеље све се од једном ријеши. 
Најпре, у петак вече, ваздух захладње и са шумом навријеше 
студене струје у котлину, и превладаше. Наста тутањ про- 
дола. Муња се везује за муњу. А с ноћу се проли тежак 
пљусак. Киша је толиком снагом била о земљу да се раси- 
пала у пару коју је вјетар носио на замахе. Све ишчезну и 
умукну, осим кише која је сву ноћ падала као сан и олакшање. 

Сутра стиже већи дио џебане. Био је влажан и испран 
дан. Продубили се видици и изведриле даљине. Шуме су у 
даљини као нове. 

Одлучено је да се сутра зором дигне логор и крене, а 
по заостали дио пебане да се пошаљу сејизи и да га воде 
равно у Сребрницу. Паша позва поновно кадију. Дјевојку из 
његове куће преведоше у алват Суљагина чардака. Мула 
Јусуф је преузео на себе бригу да је то вече отпреми са 
«старим Авдагом и сејизима у Сарајево, а отале ће је његов 
пријатељ Мунир ефендија, који отпрема државну пошту, 
тослати оцу у Требиње. 

У логору се лупало, спремало и пјевало живље. 

Био је нагал сутон иза свијетла дана, са кратком румени,. 
кад мула Јусуф сиђе у алват да обиђе дјевојку. 

Стара Фатима је била отишла. Она је сједила у једном. 
куту, сва умотана у велику бошчу. Говорио јој је, брзо им 
умиљато, како ће он над њом дову да учи, да је излечи 2 
отпреми кући. Али зато треба да скине са себе бошчу. Она. 
је један час стајала као да оклијева. 

— Ваља да се скинеш, кћери. Јакако ! 

Она збаци бошчу са себе и стајаше пред њим висока и. 
непомична, много љепша и крупнија у малој ниској соби.. 
Изненади га и запањи стасом и обликом. Врат јој је сјао;. 
на њега није падала ни коса ни сјенка, па је још више 
изгледао гојан и бео. 

— И јечерму ваља да скинеш. И јечерму! Без тога 
не може. 

Глас му је подрхтавао ; смјешио се укочено. 

Дјевојка некако беспомоћно и предано рашири руке 
(изгледало је као да се разапиње) и скиде јечерму. Покрети 
тих руку, бијели и велики а без икакве моћи и свијести, 
савише и сломише уздрхтала мулу и он приђе сам да јој 
дријеши димије. 

— И ово, 'ћери, све треба, све, све! 

Отимала се једва осјетно и неким укоченим. одмјереним 
покретима као у сну. А 

Ту има рука да путује, преко тих бедара и бокова. 
Никад краја! То је топло а глатко као лед. Уста му се криве 
и купе у грч као од малина. Подсјецају му се ноге и дрхти 
видно мишић на лијевом образу. А дјевојка је стајала као 
изван себе и пуштала све тупим тешким миром који блуднику 
враћаше свијест и изазиваше жељу да сласт продужи и 
пооштри, да изазове отпор и покрет. 

Са ниског рафа он дохвати берберску бритву. Тешко 
је дисао. Вас у леду од главе до пете. И још је дуљио ријечи 
и покрете. 

— Ваља да те обријем. 

Али се дјевојка тада неочекивано изви, сасвим мукло 
врисну и поче да бјежи по соби. Била је у самој кошуљи, и 
сад кад се кретала, изгледало је да су сви облици на њој 
порасли и да се непрестано разљевају и расту. 

Дјевојка се бранила и падала и прелијетала собу као 
развијена застава, а мула је, црн и танак, насртао на њу и 
одскакивао од ње, мрсећи непрестано бесмислене ријечи и 
витлајући бријачем: 

— (Стани... Прво обријати, стани! 

На дјесној страни јој се поцјепа кошуља и указа се: 
раме, и опет преко очекивања бијело, обло и велико. У 
борби и отимању дотаче [0] се нехотице бритвом голог рамена 
и из кратке ране бризну крв. 

Мула се укочи, глава му се завали, лице посивље, модре 
вјеђе се сп,стише дубоко. Из растворених уста су му вирила 
два зуба. Тако остаде часак, онда се стресе и бијесно |урну 
на дјевојку. Она је врискала, али приглушено и мукло (живо- 
тиња која нема гласа), и дочекивала га и одбијала као бедем, 
тврда, бијела и гола. Гукла је о зидове и трескала о закљу- . 
чана врата. И још у топоту ногу и измјешаном дахтању чуо 
се тај звук њена тврда и огромна тијела, јасан, звонак, 
готово металан. Изобличен мула је бјеснио. Сарук му се 
завалио сасвим на тјеме, а дах му се претвара у шиштаво 
кликтање: 

— Кх, кх, кх ! 

И опет је обли крв, сад на другом рамену, а онда 
залипта из грла млазом. Дјевојка се сави, паде и испуни кут 
собе, а мула допаде и помјеша се вас с њом. 

ИВО АНДРИЋ. 


ЛЕГЕНДА О СВ. ХРИСТОФОРУ. 
ХЛ 


Репробусов отац претражи планину, даде оградити неке 
голети и пролазе, заклати неколико старих коња за ваб и 
меку, па дигну хајкаче, поведе их за собом. 

Хтјело се доста муке док домами звјерад гдје је он хтио. 
Изгубио неколико паса и роба, али када му успије престра- 
шити лавове и присилити их да узмакну куд је он желио, 
све му поче да иде хитро и сретно за руком. Надао се 
обилној нерањеној ловини. 

На сина је већ гледао другим очима, и не знајући још 
ни сам да ли га весели или љути оно што сада на њему види. 

А Репробус је доживљао нешто о чему није мислио, 
али је осјећао да га све дубље хвата, све чвршће држи. 
С почетка је само слиједио нехајно хајкаче, радећи што и 


други, знајући једино да му је слушати посљедњу жељу Хор- 


тикину и не опирати се оцу. Али кад тражење сврши и 
започе тјерање звјеради по шикарама и голети; када видје 
да су лица хајкача проблиједила, и многи пси тргли бојаж- 
љиво натраг, и у његова оца се лице уозбиљило, кретње 
постале опрезније — он који је већ дуго држао на узди сву 
своју снагу и носио на рукама крхко и укочено тијело Хор- 
тикино пазећи да не узнемири старицу којом живљом кретњом, 
лупом својих тешких ногу, дисањем свога дубоког даха; кад 
угледа пред собом вихорење црвенкастих грива на широким 
_затиљцима и гордост оних четвероугластих звјерињих глава; 
кад чу ону рику, дубоку у повлачењу, високу у изазивању, 
— он који није никада могао наћи с киме да се ухвати у 
коштац, осјети да се у њему све надима и напиње, па јурну 
у прве редове, затрча се голорук равно к звјеради. 


Његов примјер осоколи друге. Хајкачи не стадоше, 


лавови узмакоше. Да није било Репробусова оца, звјерад би 
била побјегла камо је она хтјела, и хајкачи остали празних 
руку, али без Хортикина посизка, сељани би били више пута 
клонули од страха. Сад су они знали да ће Репробус доче- 
кати сам звјерад којој би се прохтјело окренути се и 
навалити. 

А Репробус је разбашурене главе и разгаљених груди 
трчао пред њима вичући гласом великијем. Осјећао је да се 
у њему и на њему разматају неке споне, пуцају неки невид- 
љиви конци који су га дуго сапињали. Било му је као стаблу 
што за буром расклапа на сунцу све своје гране, као смрз- 


нуту врелу што у прве прољетне дане разлијева около себе. 


богатство својих млазова. Причињало му се да је изашао из 
пећине мрачне и студене на тратину обасјану сунцем. Осјећао 
је да се у њему нешто топи, да се нечеса ослобађа, да се 
све љуља и преокреће. Виђао је да вал што из њега извире, 
захвата и оне плашљиве лађаре, носећи их даље; и он није 
више могао одољети сили која га тјерала да ухвати за гриву 
једну од оних животиња. 

— Репробус! Репробус!... Лавови га се боје... кли- 
цали су хајкачи јурећи за њим. 


У УН УИ и 

Звјерад наједном стадоше под пролазом између двију 
пећина. Неко вријеме су оклијевала обазирајући се около, 
али када им Репробус приђе, она га не дочекаше : спустише 
се у долац. | 

Младић је хтио за њима, али отац скочи преда њ. 

— Стани! Они су већ у ступици, сад је на ме ред. 

Онда га он опаса мачем што га је Репробус био оставио 
у колиби, потапка га по леђима и рече: 

— Тако, гладијаторе мој! 


Хп 


Ивице су онога доца биле стрме и високе, ријетки 
пролази натрпани камењем, кавези при руци, па се могло 
мирно чекати да се звјерад улови у мреже и замке постав- 
љене већ прије по шипрагама на дну кланца. 

Лавови су спочетка љутито рикали, док не умукоше. 

— Ха! рече ловац. Сваки ће нам од њих сам јавити 
друкчијим гласом да се заплео у мрежу. 

Хајкачи се одмараху на улазу у кланац и гледаху у 
Репробуса. 

Младић је стајао наслоњен о литицу дишући дубоко. 
На њему је дрхтао сваки мишић као у коња који се није до 
воље натрчао, па топка ногама, тресе гривом и фрче ноз- 
дрвама. Он се није био још смирио. Као да чека е на њему 
пукну и посљедње споне што га сапињу, па да сасвим одахне. 
Он није знао што се с њиме збива, али је осјећао да је већ 
сада одношај између њега и свих оних људи постао друкчији 
но до сада, да ће његов глас бити сасвим нов, нетом про- 
говори. Да је све баш тако, виђао је и у очима у њ упртим. 
Сељани су га некако друкчије гледали; само је поглед његова 
оца био опет кос и лукав. — Мржња на оног човјека, бијес 
који га спопаде кад оно дигну на огњишту на њ руку, помоли 
се изнова на дну његове душе, и он се поче борити с оним 
црним таласом који му је извирао из нутрине. 

А његов отац стаде говорити, прекидајући се само онда 
кад би рика, налик на завијање, јавила ловцу да је лав већ 
пао у замку. 

Репробус ће с њиме у Рим. С лавовима. Повест ће га 
пред цара Деција. Показати му га гола. Цар ће га узети у 
гладијаторе. И Репробус ће једном сићи у арену. Сјећи ће 

„мачем, гушити шакама, газити ногама. И постат ће љубимцем 
цезаровим, патриција, матрона и пука римскога. Обасипат ће 
та златом и сваком милошћу, дизат ће му у славу киповг 
А он ће знати да све то искористи, јер ће уз њега увијек 
бити неко који ће га мудро водити... отац његов. 

— Сине, ја бих волио ићи у Рим без лавова но без тебе. 

— јер сам ја за те најбоља ловина, трговче!... плану 
младић не могавши више да се обузда. 

— Шути! кликну ловац скочивши на ноге. 

Сељани се запрепастише. Они нису знали чему да се 
више чуде: ненаданом пркосу снажнога али доброћудног 
људескаре, или смјелости оног човјека. 

Човјек коракну према сину. Ловац је и кротитељ зв!е- 
ради добро знао да не смије више узмакнути, не хоће ли да 
се та млада, још дивља животиња не отме за увијек његовој 
власти. 

— ја сам отац, господар твој... викну, док су лавови 
рикали у кланцу. 

Али су гласови од доца јачали у младића осјећај снаге 
и слободе. Он отпаше са себе мач, баци га оцу испред ногу. 

— На ти! 

Ловац дигну бич и ошину свом снагом младића по липу. 

Репробус хукну, готов да навали. Црвена мрља лебдјела 
му пред очима. Нека звјер је тулила у његовој нутрини. 
Причињало му се да је у средини пламена колобара који му 
изгара ноге, па мора да скочи у неку мрзлу крваву воду 
разлиту надалеко около њега. И он је већ хтио нагнути и 
уронити у њу, кад му се причини да сиви, укочени лик узете 
старице лежи на површини те крваве баре гледајућиуњ 
очима пуним суза. 

— Хортика!... шану и тргну натрашке. 

Отац га омјери презирним погледом, па се окрену хај- 
качима:: 


— У долац! Звјерад је у мрежама. 


ХШ 


Репробус сиђе посљедњи у кланац држећи руку на 
образу, који га је пекао. 

| Више но ударац и срамота бољело га што је био готов 

учинити нешто страшно, а против жеље своје помајке. Али 





________-___-_---вејмкскавајљивннсав ја абаобе вала ојива. от окасања 

«се није могао отрести горчине према човјеку чији је син био 
и чија га је пакост тиштала попут нове споне, напуњала му 
душу новим страхом и отровом. Дође му да побјегне далеко, 
али осјети да се тиме не би ослободио те нове море; осјећао 
је да се прије тога мора између њега и његовога оца дого- 
дити нешто што не би ни покојница могла покудити. 

И он пође за хајкачима. 

У кланцу је било мирно; шикаре су биле мрачне и 
шутљиве па су улијевале још већу бојазан у срца ловаца. 
Сваки би се час по који сељанин трзнуо и проблиједио од 
шуштања лишћа у грму или одскочио пун стрепње нашавши 
се изненада пред пећином, усправном у полусјени. Хајкачи се 
нису више ничему надали од Репробуса; његово смркнуто 
лице их је готово пташило. 

Репробусев отац је прислушкивао свакоме жамору, оби- 
· лазио опрезно шипраге и правио све киселије лице. Грдна 
псовка тргну му се из уста, и он показа свјеж траг и скрити 
пролаз кроз грмове. 

— Побјегоше! Сви, сви... 

Лице му поста звјерско од срџбе. Уђе у шикару и поче 
да хити од грма до грма, од замке до друге. 

— Празно! Празно! одзвањао му је глас по кланцу, 
док су сељани стајали |ош на окупу бацајући и сада бојаж- 
-љиве погледе около себе. 

Чуло се само како суварци пуцају под ногама Репро- 
'Фбусова оца, и шуштање грања у које је ловац пролазећи 
дирао. Наједанпут све ушути. Јекну крик, и чу се како се 
нешто големо и тешко вере кроз грмове. 

Показа се велик лав тамно-црвене гриве, с уздигнутом 
главом и човјеком у раљама. 

Сељани протрнуше од страха. Не макоше се и не 
писнуше. Животиња се једва обазре на ону престрашену 
гомилу и почне да полагано пролази преко чистине идући у 
оближњи шипраг. 

Једини Репробус коракну према лаву. 

То што наједанпут угледа, тргну га из мртвила. Он 
упозна оца у устима лављим и видје га још жива с очима 
упртим баш у њ. И израз је оних очију био такав каквоме се 
Репробус не би био никада надао. Ловац је гледао у сина као 
у хероја или у бога. Причини се младићу да га оне очи мотре 

из дна понора, не питајући од њега помоћи, но жељне само 
свјетлости што из њега избија. Као да ловац звјеради не 
очекује од сина спасење свога тијела но нешто друго, што. 


је од тога много љепше. 


— Да, то је мој отац... суне мисао главом Репробу— 


совом, и он осјети изнова у себи вал снаге. Би му јасно да ће 
нетом сада пасти с њега и посљедња спона, посљедња мора. 

И он јурну на лава, шчепа га за гриву, скочи му на. 
леђа, зајаше га као коња и присили га да легне трбухом на. 
земљу. Животиња ђипне, али га не збаци са себе; рикну,. 
али не пусти плијена из својих уста. 

Борба је била дуга и жестока. 

Лављи хрбат се савијао под тежином људескаре; звје- 
рињи бокови су пуцали под притиском Репробусових бедара 
и кољена. Успије младићу протурати руке лаву у уста, шче- 
пати га обје чељусти. С трбухом на земљи и с главом приг— 
нутом према шији, животиња је лежала под човјеком. Плијен 
се већ слободније копрцао у лављим устима, али није више 
имао снаге да се сам истргне, па је Ргпробус напињао све 
силе знајући да неће спасити оца и да ће изгубити све прсте 


своје, попусти ли само за трен. Младић је већ мислио да му је | 


сваки напор узалудан, кад животиња изнова скочи под њиме, и 
плијен јој испаде из раља. Репробус је прикова још чвршће 
о земљу. Снага му нарасте кад виђе да је отац већ спасен, 

Он сада прегну из свију жила не желећи но да се рве 
и да пусти од себе сву снагу. Стисну јаче кољенима, пригну 
се слободније над она полуотворена уздигнута уста. Осјећао 
је како му се снага пење уз леђа на рамена и силази у руке. 
Снажви животињски дах и трзање лављих мишица дражио 


га и потицао. Неко вријеме звјериње чељусти су стајале“ 


непомично, али наједном лав хукну, и дуг трзај прође му низ 
хрбат. Реп, који је снажно шибао траву, спружи се на земљи 
и готово се укочи тресући само чупавом китом на своме 
врху. Чељустни злобови почеше да пуцају, грдна уста да се 


полагано све више отварају. Нешто је клокотало у жвалима ; 


језик задрхта; кожа у угловима устију стаде се кидати. 
Звјерињи јаук дигну се из онога грла, мукао, дуг, јадовит. 
Репробус сагне до краја лављу главурду према шији. 


Крв навали лаву из уста. Тешка звјериња глава заљуља се: 


млохаво и удари о траву. 





по Расин лака о 4-3 

ХМ 
Оне исте вечери Репробус уђе у своју колибу носећи 
на рукама — као негда Хортику — израњеног оца. 


Осјећао је сам да се у њу не враћа онакав какав је из 
ње изашао пред неколико дана. Говорио и кретао се друк- 
чије. Нетом сада увидје даје онај стан преузак за њ, да је у 
њему до сада живио попут престрашене животиње у ускоме 
брлогу. 

Његов саобраћај с оцем промијени се сасвим. Он се 
није радовао толико побједи над лавом колико ономе што 
је сада гледао у очима очевим. Ловац звјеради је бивао 
бљеђи и слабији, али је његов глас постајао мекши, а његов 
поглед, упрт у сина, сјао је неком новом ватром. 

Младић видје да се у његову оцу све преокренуло, да 
му онај човјек нешто прашта и да га већ воли. 5 

Али рањеник не пребоље своје многе ране. Умрије 
говорећи сину: 

— Такова снага је дар злобних богова. Бит ћеш увијек 
сам и несретан. Иди у свијет и тражи онога који је јачи, 
тежи од тебе. 

И Репробус доскора сам увидје да му је отац право 
говорио. Сви су и надаље хвалили његову доброту и његову 
јакост, али га нису пуштали к себи. Прејак да им буде 
господар или пријатељ, прејак да им буде слуга или непри- 
јатељ. А он није више могао да се скучи и укочи носећи на 
рукама какову нову Хортику. 

Мислио је више пута на очеве ријечи: „Иди и тражи 
онога који је јачи, тежи од тебе!“ Једнога дана устаде, разори 
своју колибу и пође у широки свијет. 


ХИ 


Тражио је дуго и посвуда најтежи рад и најјачега 
човјека, али нигдје да нађе баш оно што се њему хтјело. 

Идући тако по свијету чу за некога силног краља. Пође 
к њему, понуди му се за слугу. Е | 

И тај краљ је био збиља јак, горд и могућ. Варварин 
нетом покрштен, водио је побједничке ратове, рушио и зидао 
градове, копао ријекама нова корита да другамо протеку, 
претварао вртлове у пустош а пустиње у винограде, премје- 
штавао брда. Био је оштар али и праведан. 

22 

Репробус је с почетка био сретан што је нашао такова 
господара. Напокон је радио оно што га је веселило. Краљ 
га је држао увијек уза се, давао му најтеже послове. У 
џиновским радњама којима је тај владар хтио прометнути 
своје пусто и каменито краљевство у нов рај земаљски, нај-_ 
тежа бремена су падала на Репробусова леђа: валови нај- 
дивљих ријека ударали су најгрије о прса Хортикина посинка, 
најстрашније звијери су морале пасти од удараца Репробу- 
сових руку. 

Мало по мало Репробус опази којешта што му поче 
кварити весеље. За оријашка дјела краљ је употребљавао 
мравињак робова и читаве подјармљене народе. Његове радње 
су биле големе, извршена дјела славна, али су све те послове 
вршиле гомиле већином слабих, ситних људи што су доскора 
кукавно гинули од напрезања и труда. Они су били налик на 
мраве који врше велик посао носећи сваки од њих по једну 
сламчицу или по груменчић земље. — А сами краљ, онако 
висок и крупан и с главом као у лава, није ништа радио. 
Господару се не пристоји похрвати се са слугом, па Репробус 
поче губити наду е ће једном осјетити на себи снагу тога 
човјека. Ушуља му се у главу мисао да ће му краљ остати 
вјечно нешто дужан, да можда само вара:-и њега и друге 
исказујући снагу које заправо нема. 

Репробус поче да ради мање, а да више опажа краља. 
Било му је већ јасно да онај човјек држи све у својој шаци 
улијевајући у појединце и у гомиле велик страх, па је вребао 
на њ, жељан да дозна има ли што на свијету чега би се и 
краљ бојао. 

Једне вечери поведс краљ Репробуса у неку мрачну 
шуму. Ишли су дуго, док не стадоше на рубу понора, којему 
је у дубини тињала у диму црвенкаста ватра. 

Краљево лице је било озбиљно, готово забринуто. 

— Репробусе, видиш ли2 

— Да. Нешто гори. 

— Ту је доље онај који руши и ништи све што ја 
градим. Он удара олујама и поплавама, сушом и жегом... 
Да није њега, ми се не бисмо толико мучили. Мрзи ме, јер 
сам кршћанин. Хтио би ми развалити градове, оборити хра- 
мове. Опак је и лукав... Борим се с њиме већ дуго, и наша 
борба није још докончана. 

— Да сиђемо 2 

— Не! Чуј ме. То је тек... непријатељ ! 

— Ти си већ надвладао хиљаду непријатеља. 

— Јест! Али овај је такав да се мени не приличи пони- 
јети се с њиме. 

— Идем онда ја сам. 

Али му краљ не даде коракнути. Зурио је у понори 
шаптао : 

— Гледај! 

Црвена ватра на дну јаза бијаше се разбуктала. Дим се 
бурио, мотао се у сврдлове и излазио из понора. Сад су се 
виђале стрме стране оне провалије. Човјек бијаше изашао 
из пламена носећи у руци буктињу и пењао се уза стрмину 
с оне стране јаза. Био је гб и црвен. Он је више склизао но 
ходао уз пут и бивао све крупнији и страшнији. 

Краљ се стисну уз Репробуса. 

— Гле га! Тојеон... Сатан. Иде да ми запали шуму... 
С њим се мораш једном огледати. 

Репробус погледа у владара. И он га једва препозна. 
Очи су у краља биле расколачене, лице му се дуљило; 
зубима је цвокотао као од зиме. 

— Краљу, ти га се бојиш... кликну Репробус. 

— Али ти не знаш тко је он... Сатан! Онај јаки, онај 
најјачи. 

— Онда ће он бити мој господар, а не ти... одговори 
Репробус, па гурне од себе краља и затрча по рубу понора. 


ХМ 


— Сатане! Сатане! клицао је Репробус трчећи за голим 
црвеним горостасом, који бијаше већ изашао из понора, па 
је одмицао уз голет. 

Сатан се није обазирао. Ишао је напријед машући бук- 
тињом. Литице између којих је пролазио, стабла под којима 
је ишао, примали су, расвијетљени његовом зубљом, неке 
саблазне облике. Земља се под њим тресла; пуцала су пова- 
љена дебла на која је ногом стајао; рушиле се гомиле камења. 
на које се пењао. Кад угази у поток, вода заври и пусти из 
себе пару; кад уђе у шикару, она се сама отвори. Грдан 
медвјед легне пред њим на земљу и погину од додира пете 
његове. 


2): 

— Сатане! Сатане! 

Али се црвени горостас није освртао. Свуда около њега 
ноћ је бивала црња и глуша. Гушила је све жаморе, обу- 
стављала свако гибање, као да хоће да се све простре и 
умртви пред Оним који је сада њоме пролазио. 

— Сатане! ја бих да ти служим... викну по трећи пут 
Репробус. 

Горостас стаде и пусти да га Репробус стигне. Он 
омјери ловчевог сина погледом својих мрачних очију. 

— Добро је. Хајдмо! 


ХУП 


Читаву ноћ су Сатан и Репробус рушили големе радње 
по краљевству нетом покрштенога краља. - 

Сатан дигну олују вјетрну и водену, па су се мостови 
лакше сорили, зидови разваљивали. Сотонова зубља се 
распрену у муње које запалише шуме. Све се тресло и 
љуљало под њиховим ногама; сав крај је мукло стењао попут 
бијене животиње. 

— Ти си јачи од краља... говорио је Репробус Сатану. 
Ти се барем никога не бојиш. Само напрти на ме нешто 


под чиме ћу се пригнути до црне земље; понесимо се, да ми 
кости осјете снагу твоју! 


— Порват ћемо се на дну мога понора. 


ХУШ 


Пред освит зоре они се кренуше на повратак. У првој, 
још несталној свјетлости Репробусу се одмах причини да 
њихово пустошење није испало онако страшно као што је 
очекивао. Није осјећао умора. Као да се буди из варава 
сна; не би рекао да се враћа с рада велика и тешка. 

И он погледа сумњиво у новога господара. Био је збиља 
голем и гломазан, али је на његову лицу било више звјерске 
пакости и чаробњачке лукавштине но снаге и смјелости. 

Сатанов понор није био далек. Ишли су неким друмом, 
и Репробус је морао готово трчати, јер је Сатан био изнова 
почео да више клиза него ли хода. Црвеном горостасу се 
журило, дск је зора већ свитала. Земља није више тутњила 
под њиме; стабла се нису више сама њихала на његову 
путу; воде се нису узнемиривале. 





А 
: 

Наједанпут стаде. 

Звјерао је очима као преплашена животиња не знајући 
хоће ли напријед или би некамо сврнуо. Кад видје да би га 
друге стазе повеле предалеко, он се још већма узнемири. 

— Иди и повали! Баци у јаругу ! 

— Што2 запита Репробус. 

Сатана му показа велико дрвено распело, "усправно на 
ивици друма. Виђало се одмах да је било скоро посађено. 

— А зашто рече Репробус чудећи се његову страху. 

— На такову дрву су Њега распели. 

Сатанове усне су дрхтале. Одмицао је према рубу 
јаруге, готов да се у њу спусти. 

— Ти се бојиш Христа. А чему 2 

— Јер је он јак, јер је он... најјачи. 

— Онда ће он бити мој господар, а не ти... рече 
Репробус прилазећи к распелу, на које сунце баци изненада 
прамен зрака обасјавши му кракове. 

Репробус је неко вријеме гледао како се сунчана свјет- 
лост разлијева по читаву распелу. 

— Гле га сада! викну и окрену се да види што ће на 
то црвени горостас, али Сатане бијаше међутим нестало 


без трага. 
(Крај у идућем броју.) 
ВЛАДИМИР НАЗОР. 


ЗАУЗЕЋЕ ШАНЦА. 


Један мој пријатељ официр, који је умро од грознице у 
Грчкој пре неколико година, испричао ми је једнога дана 
први сукоб у коме је учествовао. Његова прича учинила је 
на мене тако јак утисак, да сам је записао према сећању чим 
сам имао кад. Ево је: 


Стигао сам у пук 4 септембра увече, и затекох пуков- 
ника у логору. Он ме најпре дочека прилично осорљиво; али, 
кад прочита препоручно писмо генерала Б==“, промени пона- 
шање, и рече ми неколико љубазних речи. 

Он ме представи мом капетану, који се баш тог часа 
враћао са извиђања. Тај капетан. кога нисгм имаго врсмец: 

ни да упознам боље, био је један висок црномањаст човек, 
опоре и нимало привлачне спољашности. Био је некад прост 
војник, и стекао је своје нараменице и свој крст на бојним 
пољима. Његов промукао и слаб глас необично је одударао 
од његовог готово џиновског стаса. Рекоше ми да је говорио 
тако чудно због куршума који га је био пробио скроз у 
битци код јене. 

Кад је чуо да сам свршио војну школу у Фонтенеблоу, 
он се намршти и рече: 

— Мој поручник је умро јуче... 

Разумедох да хоће да каже: „Ви треба да га замените, 
али ви нисте за то дорасли.“ Ја заустих да му рекнем нешто 
заједљиво, али се уздржах. 

Месец се диже иза шеверинског шанца, који се налазио 
на два топовска домашаја од нашег логора. Био је широк и 
црвен, као и обично кад изгрева. Али, тог вечера, учинио ми 
се необично велики. За тренутак, шанац, црнећи се, издвоји 
се јасно спрам блиставог месечевог колута. Наличио је на 
вулканско гротло кад избија лава. 

Један стари војник, поред кога сам се налазио, опази 
месечеву боју. 

— Много је црвен, рече он; то значи да ћемо скупо 
платити заузеће овог злогласнога шанца ! 

Ја сам увек био сујеверан, и то предсказање, нарочито 
у овом тренутку, узнемири ме. Легох, али не могадох заспати. 
Дигнем се, и ходао сам неко време, гледајући огроман низ 
ватри које су покривале брегове изнад села Шеверина. 

Кад ми се учинило да ме је свеж и оштар ноћни ваздух 
прилично смирио, вратим се крај ватре; увијем се доброу 
свој шињел, и склопим очи, надајући се да их нећу отворити 
пре сванућа. Али сан никако да дође. Неосетно, мисли су ми 
постајале тужне. Помишљао сам да немам ни једнога пријатеља 
међу стотином хиљада људи који су били прекрилили ову 
равницу. Ако будем рањен, однеће ме у болницу, где ће ме 
хирурзи незналице лечити како-тако. Сетих се шта сам чуо 
да се прича о хируршким операцијама. Срце ми је било да 
искочи, и несвесно намештао сам, као неки оклоп, мараму и 
бележницу који су ми били на грудима. Обрван умором, за- 
дремао бих сваког часа, али би ми сваког часа каква црна 
мисао сенула у памети с више снаге и тргла ме иза сна. 

Најзад ме је умор ипак савладао , и, кад је засвирало 
на устајање, ја сам чврсто спавао. Постројисмо се у редове, 
изврши се прозивка, затим остависмо пушке у купе, и по 
свему је изгледало да ћемо провести дан на миру. 

Око три сата, дође један ађутант, и донесе неку запо- 
вест. Наредише нам да опет узмемо пушке; наши стрелци 
расуше се по равници, ми пођосмо полако за њима, и, после 
двадесет минута, видесмо како се све руске предстраже 
повукоше и склонише у шанац. 

Једна топовска батерија дође и намести се лево, једна 
друга десно, али обадве далеко испред нас. Оне осуше жестоку 
паљбу на непријатеља, који је живо одговарао, и наскоро 
шеверински шанац ишчезе под густим облацима дима. 

Наш пук био је готово сасвим заштићен од руске ватре 
једним превојем. Њихова ђулад, коју су у осталом ретко и 
слали на нас, — будући су радије гађали наше тобџије — 
пролетала су изнад наших глава, или би нас само засипала 
земљом и каменчићима. 

Чим нам је издата наредба да пођемо напред, мој капе- 
тан ме погледа тако пажљиво да сам морао превући два-три 
пута руком преко својих наусница што сам могао сло- 
бодније. У осталом, није ме било страх, и једино сам се 
бојао да се не помисли да ме је страх. Ова безопасна ђулад 
допринела су још више да сачувам своју херојску мирноћу, 
Моја сујета ми је говорила да сам у стварној опасности, 
пошто се најзад налазим под батеријском ватром. Било ми 
је мило што се осећам тако угодно, и помишљао сам с каквим 
задовољством ћу причати о заузећу шеверинског шанца, у 
'" еалону госпође од Б“=“, у Провансалској улици. 

Пуковник прође испред наше чете, и ослови ме: „Бог 
ме ћете појести жестоку ватру у вашој првој борби.“ 

ја се насмеших као какав стари ратник, отресајући 
рукав од мундира, који ми је једно ђуле што је пало на 
тридесет корака од мене било мало упрашњавило. 

Изгледа да Руси опазише рђав успех својих ђулади, јер 
их заменише гранатама, које су лакше могле да допру до 
нас у нашој рупи. Једно прилично парче картеча скиде ми 
капу и уби једног човека поред мене. 

— Честитам вам, рече ми капетан, баш кад сам био 
подигао свој калпак, сад сте на миру за цео дан. 

Ја сам знао за ту војничку сујеверицу по којој аксиома 
поп 618 ап Тает! налази примене на бојном пољу као и на 
суду. И поносито метнух свој калпак на главу. 

— Ови вас натерују да их поздравите без много цифрања, _ 
рекох ја што сам могао веселије. 

Та рђава шала, с обзиром на прилику, учинила се 
ванредном. | 

— Честитам вам, настави капетан, ви ћете проћи на томе, 
и командоваћете вечерас четом; јер ја осећам добро да се 
за мене нешто кува у потаји. Кад год сам био рањен, сваки 
пут би официра који се налазио поред мене погодило какво 
мртво зрно, и, додаде он тише и скоро стидљиво, његово 
име почињало би увек са П. 

ја сам се правио да не верујем у све те предрасуде; 
многи би урадили као и ја; многе би као и мене такле те 
пророчке речи. Али будући новајлија у војсци, ја сам осећао 
да не могу ником поверити своја осећања, и да треба увек 
да изгледам хладан и неустрашив. 

После пола сата, ватра с руске стране осетно се смањи; 
онда ми изађосмо из свог заклона и пођосмо на шанац. 

Наш пук био је састављен из три батаљона. Другом 
батаљону би стављено у дужност да заобиђе шанац спрам 
улаза; остала два су требала да предузму јуриш. Ја сам био 
у трећем батаљону. 

Кад смо изашли иза грудобрана који нас је заштићавао, 
дочекаше нас неколико пушчаних плотуна, али не причинише 
много штете у нашим редовима. Мене изненади звиждање 
куршума: често бих окретао главу, и тако сам изазвао шале 
код својих другова, који су били навикнутији на тај шум. 

— Све у свему узев, помислих у себи, битка није тако 
страшна ствар. 

Ишли смо трчећим кораком иза стрелаца: наједном Руси 
викнуше три пута ура једно за другим, затим заћуташе и 
престадоше пуцати. 

— ја не волим ово ћутање, рече мој капетан; то нам не 
слути на добро. 

И мени се чинило да наши војници много вичу, и нисам 
могао да не упоредим у себи њихову халабуку с достојан- 
ственим ћутањем непријатељевим. 


1 Не двапут за истс. 

Доспесмо брзо до испод шанца; ограда је била полом- 
_љена и земља изривена нашим ђуладима. Војници полетеше 
на те скорашње развалине, вичући: „Живео цар!“ јаче но 
што би се очекивало од људи који су већ толико викали. 

Ја подигох очи, и никад нећу заборавити призор који 
видех. Скоро сав дим био се дигао у вис, и висио је као 
какав балдахин на двадесет стопа изнад шанца. Кроз плави- 
часту маглу, видели су се, иза своје упола уништене ограде, 
руски гренадири, с подигнутим пушкама, непомични као 
кипови. Чини ми се да још видим свакога војника, с левим 
оком упртим на нас, док је десно заклањала уздигнута пушка. 
У једној мазгали на неколико стопа од нас, један човек с 
упаљачем у руци, стајао је поред топа. 

Ја задрхтах, и помислих да ми је дошао судњи час. 

— Сад ће бити што ће бити! повика мој капетан. 
Лаку ноћ! 

То су биле последње речи које сам чуо да је рекао. 

У шанцу затутњаше добоши. ја видех како се све пушке 
спустише. Затворих очи, и чух страшан тресак, а затим 
узвике и јауке. Онда опет отворих очи, чудећи се да сам још 
жив. Шанац је био наново обавијен димом. ја сам био окру- 
жен рањеницима и мртвима. Мој капетан лежао је крај мојих 
ногу : глава му је била здробљена ђулетом, и ја сам био сав 
упрскан његовим мозгом и његовом крвљу. Од целе моје чете, 
остало је на ногама само шест људи и ја. 

Иза тог покоља наста за тренутак пренеражење. Пуковник, 
натакнувши своју капу на врх мача, прескочи први грудобран, 
вичући: „Живео цар!“ Сви који су били остали у животу 
пођоше одмах за њим. Готово се више не сећам јасно шта 
је после било. Ушли смо у шанац не знам како. Дохватили 
смо се у коштац усред тако густог дима да нисмо могли 
видети један другог. Мора бити да сам и сам ударао, јер ми 
је сабља била сва крвава. Најзад чух где се виче: „Победа !“ 
и кад се дим разредио, видех крв и мртве, који су били при- 
тисли земљу у шанцу. Нарочито су топови били затрпани 
под гомилама лешина. Једно двеста људи, у француској уни- 
форми, стајали су без реда, једни пунећи своје пушке, други 
бришући своје бајонете. С њима је било једанаест руских 
заробљеника. , 

Пуковник је лежао наузнако, сав крвав, на једној слом- 


љеној кари, близу улаза у шанац. Неколико војника тискало _ 
] , у 


се око њега; ја приђох. 


— Где је најстарији капетан 2 запита он једног под-. 


наредника. 
Поднаредник слеже раменима: одговор је био јасан. 
"— А најстарији поручник 2 

— Ево господина који је стигао јуче, рече поднаредник 
сасвим мирно. 

Пуковник се горко насмеши. 

— Но, господине, рече ми он, ви сте сад главнокоман- 
дујући; наредите нека се одмах утврди улаз у шанац с 
овим колима, јер је непријатељ снажан; али генерал ЖУ# 
послаће вам појачања. 

— Господине пуковниче, рекох му ја, ви сте озбиљно 
рањени 2 

— Заглавио, драги мој; али шанац је заузет ! 


(Превео с француског С. П.) ПРОСПЕР МЕРИМЕ. · 





| 

МАГДАЛЕНА. 


— Легенда. — 


Сврши се најзад крвава драма. 
Свет се разиђе. 


Никог не беше: 
Онесвешћену Матер однеше. 
Код Распетога оста сама, 
Од њему верних људи и жена — 
Она, грешница, Магдалена. 


Крај његових је ногу клекла, 
Румена крв је из њих текла. 
Некад је на њих скупоцен лила 
Нард, — 

А сад их мила 

Очајних суза горком росом, 

С њих опирала својом косом 
Крв г. 


Тада јој стражар приђе ближе, 
Опомену је да се диже 
И отера је сузну, бледу. 


Ал' одједном на путу, 

Докле још беше на догледу — 
Кад су на њену косу жуту 
Заходног сунца зраке пале — 
Он опази где носи 

Црвене руже у златној коси — 
Грешница из Магдале. 


МИЛЕТА ЈАКШИЋ. 


ПРВА СЕДА. 


Јутрос у млетачком красном 
огледалу, док јој рамена 
трептаху обнажена 

под јутрњом језом страсном, 
и младост, још увек жарка, 
ко сунце убаво неко 

што са зенита одмиче меко, 
сјаше јој с увојака, — 
ненадно, нагло ко бела 
муња што на небу блисне, 
сива ко облак сиви, 

што сав плач јесени лисне 
у себи купи и њиви, 

тешка ко санта леда, 

јави се (плану 2 ил смрче2) 
прва седа! 





Њена се прича бајна 

тај час, на једном, сврши!... 
Од душе се нагло открши 
читава грана сјајна 

снова !... Једна се рука 
ледена рамена таче!... 
Нешто се попут јаука 

са дна утробе маче, 

стиже до гроца цветна, 

и ту ко грудва снега 
згусну, заледи, стаде... 
Док једна суза сетна 

у лепу се зену докраде, 

и канув ко трн што жари, 
у топлу белину се дојке 
зари! 


• 


Прва Седа. 





Она од љутога бола 
стиште подбуле веђе. 
Свратив свој поглед, пређе 
нутрином пустошја хола. 

И назре како, по сивом 
кршу се јаловости 

њене, обија с кривом 
штаком млитавости 
окашњела Љубав жална. 
Виде мећаву дана 
равнодушних, без топлоте, 
како завијава, брана 
љиљане њене чистоте... 

И над њима, гладна и жедна, 
где вије, ко чагљица, једна 
страст бедна ! 


И тад, запрепаштена, 

тресућ се, раствори очи; 

и поглед болно укочи 

сред стакла замагљена. 

Ах, туго страшног открића!... 
Свака се црта глатког 

јој лица, крет сваки мишића, 
причини грубља, без слатког 
сјаја с ким увек сјаше ! 

Озре се, не схватајући, 

око себе: и ко да са ствари 
свих редом спаде врући, 
интимни вео чари!... 


Све, све јој тад јасно поста!... 


С тог пред зрцалом ко камна 
статуа оста. 


Оста непомична, нема, 

на лицу с гримасом грчине, 
с погледом сред празнине, 

не поимљућ време ни трен; 
док испред смрзнуте душе, 
у свежем јутрњем зраку, 

ко кандило мистично, рујно 
догараше тихо и нујно 

један целов једини, 

некада (ко зна где!) примљен, 
а невраћен ! 


МИРКО КОРОЛИЈА. 


ЈЕДНОСТАВНА ПЕСМА. 


У дане ведрих слутња и пупова, 
кад чежње поју ко славујке вреле, 
две лађе су:се на пучини среле, 
две лађе пуне пролећа и снова. 


Кроз хуку хитње и валовље бурно 
нити жеђ будна с премца кликну: бдите ! 
нит младост с крме: лакше! једра свите ! 
већ згледаше се и минуше журно. 


И ишчезоше у даљину сиву 

две дивне лађе, следећ' своју мету, 
као две бујне жудње у полету, 
што пију свога крила песму живу ! 


Ал кад у луку стигоше свог мира, 
тад сетише се нагло једна друге, 
и пуне топле, неизречне туге 
пожелеше се к'о два жедна вира. 


И напустивши пристан своје среће, 
развив сва једра и поставив страже, 
оне се сада неумитно траже, 

ал' никада се више срести неће! 


МИРКО КОРОЛИЈА. 


њи иу » 


МАОТА МАТОВАГ:5. 


ИНКАНТАЦИЈА. 


Цинтија у вртовима плавим 
Кроз далека Маја сфере плови: 
Њојзи тама уснулих небеса 
Вртове тајанствене раствара, 
А из сенке њине широм капље 
Ноћ бисера и плавих алема. 


Снежна земља к'о да дише у сну, 
К'о да зраци, пуни медне росе, 
Продиру кроз ћилим лак и звездан, 
Продиру кроз хладну површину 
У дубине топле њених груди. 
Тамо дрхте сад већ пола будне 
Жиле танке, и сокови струје; 
Кроз ваздуха тишину кристалну 
Чујем где се вечито клијање 

И семење небројено креће: 
Земљина се вечна плодност диже 
Сва на моћну заповест месеца, 
Као слана пена морских плима. 
А кроз оштри мирис снега струји 
Први дах нерасцветана цвећа: 

То га, у колу Сестара Росних, 
Храни росом Цинтија мађијском 
Башта својих небесних, где цвета 
По путањама сафирне таме, 

Као симбол даљна, бујна жића, 
Хиацинт и нарцис, цвеће кише. 

СЕММАЕ ЗТЕШШЈРЕЕКАЕ. 


Не знам којом чежњом бескрајном дрхте 
Зраци, ко цветови влажни, не знам 

Из којих капљу модрих дубина; 

Но знам куд им се чежња слива, 

Где им је мађијска моћ вечно жива: 

У геме безбројне што блистају широм, 
Безбројне што снују у подземној тами, 
К'о сунца незнана сред бескрајских равни 
Точи се сјај њин и сила мађијска. 

јер дуге и тајне светлосне нити 

Спајају геме са сунцима даљним, 

Те сјају пурпурне, зелене и плаве. 

И ти ћеш наћи у њима кашто 

Тајне знаке, ко отиске чежње 
Непознате и моћи скривене: 

К'о пламеним душама мисли далеке 
Кристална су огледала, капи 

Небесне воде и јасне росе, 

Где се вечно огледају звезде. 


АНИЦА САВИЋ-РЕБАЦ. 


ПУТ ПОКЛОНИКА У КЕФЛАР. 


| 


На прозор стала мати, 

Син је на одру у куту. 
„Виљелме, зар устат нећеш — 
Литије ево на путу !“ 


„Нит чујем, нит видим, мајко: 
Тако ме кида бол слепа; 

На мртву мислим Грету, 

Па ми се срце цепа.“ 


„Устани, хајд мо у Кефлар, 
Круницу узми и зборник; 
Кад Богомајци дође, 

Ту сваки оздрави болник“. 


Црквене песме се поју, 
Сјајни се стегови виде: 
То је у Келну на Рајни, 
Отуда литија иде. 


За светом мати корача, 
И сина води иста; 
Обоје поје у хору: 
„Слава ти, Дево чиста !“ 


П 


Јутрос је Кефларска Дева 
У руху лепшем од свије; 
У силном послу је данас, 
Јер броја болнима није. 

Њој болна прилажу чељад 
Од воска справљене многе 
Удове људскога тела, 
Воштане руке и ноге. 


Ко руку приложи таку, 
Рука му лиши се ране; 
Ко ногу приложи таку, 
Тај здравом ногом стане. 


Многи по жици игра 

Са штаком што дође прије; 
Ко прста згрчених беше, 
Сад уз тамбуру бије. 


Од свеће воштане мати 
Начини срце човека. 

„То мајци Божјој приложи, 
Па ће ти дати лека.“ 


Син узе воштано срце, 
Пред светим ликом клечи; 
Из ока извире суза, 

Из срца бујица речи: 


„Ти, Дево Пречиста, којој 
Благослов Господ даде, 
Ти светла Краљице Неба, 
Теби ћу изјадат јаде! 


„ја сам станово с мајком 
У граду Келну, крај Рајне, 
У граду где су цркве 
И многе капеле сјајне. 


„Поред нас живљаше Грета, 
Сада њу земља крије — 
(0 прими воштано срце 


И мука лиши ме тије'. 





у 

„Изљлечи болно ми срце, 

„А ја ћу рано и касно: 

— Маријо, слава теби! — 
С дна срца певати гласно.“ 


Ш 


У соби на болног сина 
И мајку сан се свио, 
Кад Богомати се јави 
И уђе сасвим тио. 


Сврх болника се наже 
И руком лагано дирну 
Његово срце, и, светла, 
Ишчезну у ноћ мирну. 


Све у сну то виде мати, 
још много шта виде јасно; 
чОна се из сна трже, 

Пси с поља лају гласно. 


На одру испружен, хладан, 
Њен син је мртав био; 
На бледом његовом лицу 
Сјај зоре трепташе тио. 


И мајка склопи руке — 
Како јој беше, то не зна; 
И тихо појати поче: 
„Слава ти, Мајко Небесна !“ 


#ЖС немачког превео Алекса Шантић.) ХАЈНРИХ ХАЈНЕ. 

ОКО НАШЕГ РОМАНА. 


Проблем великог нашег р“мана, или великог једног 
спева, дохвати нас понекад за гушу као брига око једне од; 
највећих потреба. Тим пре што смо са Орсатом Великим, 
који се руши уз прости народни узвик: ајмех, мајко моја! и 
са молиеровским Бакоњом, који од промаје хоће да прсне 
као цикло —- што смо са тим творевинама били нечему 
потребном и лепом тако необично близу, па се опет, нера- 
зумљиво лудо и несавесно, одмакли од тога. Зар нико ништа 
објективно уметничко не осећа, не мисли, не види, и не 
треба! Зар никад пре ни после, него баш сад да буде време 
уској, неприступачној, апартној уметности која је „уметност за: 
мене самог“ 2 Човеку дође да скочи и да инсултује сву ту лите- 
ратурицу_ песмица од четири строфе, или од једног вијугавог 
стуба слободних стихова, или од прича које се дешавају у 
два броја Књижевног Гласника... Одмотао се читав низ: 
страшних година, прошао велики марш живота између 1908. 
и 1918, трештали и умукли бојеви, залетали се и падали 
борци, огадио национализам, скептично и као неки крвав 
циркус се гледа истинита револуција Руса, а наш свет се: 
занима малим јунаштвима и јунацима које британски лордови, 
чибукају као учитељи букварце. Цело наше племе је данас. 
једна кењкава и себична реконвалесценција, која лешкари, 
дожи се за пулс, и обожава крајичак свог личног живота и: 
његове нове идеале. 

Национализам и милитаризам, који су до јуче важили 
и у политици, и у друштву, и у књижевности, не важе више.. 
У друштву су сад на реду интернационално осветљиве идеје: 
социализма и комунизма. У политици је мала неприлика :: 
монархије које су још преостале, без идеје су, републике 
које су настале, без глорије су. А у књижевности се осећа 
не сасвим јасна борба једног млађег поколења, које је одрасло: 
без игре, сунца и пшеничног хлеба, омрзнуло рат и триумф, и: 

не зна сасвим право шта хоће, јер не успева да велике праз- 
нике од протераног национализма и милитаризма замени 
еквивалентним силама, замени, ако не другим, а оно бар 
хумором и добротом. Зла је прилично, и досадна је много 
данашња младост, и таква јој је и филозофија и литература, 
поред све красоте, на пример, Стражилова М. Црњанског. 
Добија се утисак, и то по целом свету, да топле и спасоносне 
и најдубље уметничке мисли мисле још само велики научници, 
и човек се пита, у чуду, да ли роман данашњице неће можда 
написгти Бергсон, или га није требао написати дивни песник- 
математичар Х. Поенкаре, или га можда не носи у себи здрави 
оптимист и планинско сањало наше, Јован Цвијић... 

Живот ипак иде напред, кажу људи. Иде, да, само своје 
терете и задатке није у стању да дигне и иза себе пребаци, 
него их испред себе гура, — као онај мали скандинавски 
инсект који се, због несразмерно тешког абдомена, натрашке 
пење уз стабљике и влаће. 

Према таквој ситуацији, помало натрашке, али ипак, 
ближи се свом сазревању, ваљда најзад и остварењу, и наш 
роман или наша велика поема. Мислимо на велики спев или 
_ роман нашег карактера, расног садржаја, и културног значаја. 
Делови тога романа се помаљају. Помаљају се помешано, и 
из висина и бура тице албатроса, и можда још више, из 
плитких, рђаво затрпаних националних гробова. Ту су већ 
Чарнојевић, Ресимић Добошар, Ђерзелез Алија, Мештар над 
Хуљама, Паја Мрав, Наздрављач из Сефкерина (по нечему 
нам се чини да је баш из Сефкерина), Никола Крилетић... 
Наш роман, по свему судећи, испашће сличан серији руских 
реалистичних романа, испашће негативан, саркастичан и болан. 
Неће канда имати ништа од оног сјаја који је Војновићев 
драматизовани дубровачки роман претворио у скупоцени диа- 
мант жалости; неће донети ништа од лековитог смеја Фра 
Брна; неће опијати врућим, агресивним субјективитетом 
Нечисше Крви која се до немоћи испоетизирала на паланачкој 
свадби и даћи. Него ће доћи са једним презривим, гордим, 
скоро инквизиторским ставом према прошлости, традицији и 
такозваним народним обвезама. И јурнуће огорченим скоком 
да из ормана или буџака нације истера лешину, и да је 
сахрани негде дубоко и далеко. И сурово ће преврнути 
„националне домове“, каване, тезге, редакције, касарне, 

„журове“, апсане, дипломацију и уметност, и цео вашар таш- 
тина, болештина и неваљалштина. И спремиће један рисорђи- 
менто, од кога ће се у гробу потрести добри и племенити 
Доситеј и Штросмајер, и који ће као земљотрес затрпати 
ђенерале, родољубе и патриотизам великих времена... 

Такав ће бити, кажу, велики роман народа и друштва 
и проблема нашег. И чудна ће се, кажу, показати у њему 
биологија славе и јунаштава и трновитих судбина. На гро- 
бовима жртава ће се извршити покољ заблуда и лажних 
богова, засешће велики суд који ће деградирати симболе, 
одличја и награде, а народ ће, тмур и згађен, дохватити 
путничку палицу у руке и поћи стазом којом се излази из 
славе... То је, и такво је данашње схватања човечанства и 
човечности: национализам и историја и слава, то су главне 
убице поубијаних и жртвованих. 

Тешке речи и велики задатак; револуција духовна, која 
ће се, врло лако, као и руска револуција, наћи и сама у 
крвавој борби. Јер, колико год је истина да је рат био једно 
страшно искоришћавање родољубивог осећања човекова, 
толико је исто истина да су данашње борбене чињенице 
против тог искоришћавања такође страшне. И, колико год. 
је истина да је уметност страховита моћ, моћнија од краљева 
и краљевских гарди, толико је исто истина да је уметност 
слабија од народа који осећа да му се насрће и удара по 
историји и по животу, и осећа да се тај ударац не изводи ни 
са доста ауторитета, ни са доста лепоте. Не варајмо се, 
господо. Крај свег презирања застарелих јучерашњица и глупе 
средњевековштине, аларм и јуриш данашње наше уметности. 
није друго до романтичарска откинутост од дрипростог 
задатка нашег још за дуго време, симпатичан витешки став, 
али не много више од тога, пред прастаром, фаталном 
истином да се према некоме или према нечему увек и ипак 
остаје националан. 

Можда, крај свег тога, има право Г. Црњански кад каже, 
ако смо добро разумели, да они Босанци са једним златним 
дугметом који су напљуцкали толику крв, и да оне жене које 
су нарибале толике подове а остале просте и забленуте као 
стока, да та створења имају права презирати историју, и да, 
у њихово име, има права презирати историју и он, Г. Црњански. 
Можда има право што, огорчен, огорчен и љут јошод Шупљикца, 

па преко свих војвода и ђенерала, мрзи победу, жртву и 
дужност зато што воде кроз касарне, ровове и болничка 
одељења. Можда има право и онда када, помало као и пре- 
зрена историја, диже руку да се свети и да освети: удара 
славу у добром уверењу да ће од тога лакше бити онима 
који су умрли за ту славу... Једно нам само смета у том 
праву Г. Црњанског. Он, а с њиме и други, узимају своје 
таленте као билете за скитњу по неким станицама ван вре- 
мена и простора, и беже од свог противника, беже од стварног 
судара и мегдана са историјом и национализмом у сасвим 
великом, и на смрт или живот уметничком делу. Сукобите се 
једаред, па да видимо где је варварство, да видимо где је 
пуна мера снаге, да видимо где су услови културе ! 
Г. Црњански је фанатик и крупан уметник чудног, личног 
и неисторијског сећања. Он је мајстор да се на неком 
холандском Каналу сети грчког епиграма, или Богородице, 
или истачканог имена неког мореуза, или питања зашто људи 
убијају срне — и обратно, поводом ма које од тих мисли 
да се сети холандског канала, и сиве воде његове по којој 
трепте иверци месечеве светлости, а поводом хладне воде да 
се сети мириса кавкаских снегова, а поводом месеца да се 
сети игре дивљих црнаца, а поводом ноћи да се сети крика 
Шаљапинових груди: ја страдају... Или и без докучљивих 
повода. Ми то примамо, јер верујемо да је вредност личности 
у моћи непрекинутог сећања. 
А све то треба да буде још и одрицање национализма, 
и разбијање уског простора и времена наше историје. А 
Чарнојевић је зато писао дневник да не би морао писати 
роман. јер је тај проклети роман чавлима закован за простор 
и време и војводе и ђенерале; јер су царство и слава и наш 
јад провинција; јер је та провинција, глупим и сиротим 
животом одељена не само од Острва Боромејских, него и 
од Београда, са којим једино у тренутцима будаластог и 
старовремског национализма обнавља родбинске везе и стаје 
у исти строј; јер је и сам Београд провинција, поред свег 
тог што се вози на аутомобилу преко својих грађана, и што 
на старе Кнез-Михаилове тапије набија спратове и балконе. 
О, провинција је тај Београд, и то национална провинција. 
Јер још тако страшно много хиљада жена живе у њему по 
азијатски, и на ударање дланова служе своје синове, прву 

генерацију правог нашег господства. И тако страшно много 
хиљада људи је у њему који, са својим старинским косматим 
снагама, чувају Београд од оне европске тривиалности у коју 
су, после рата, запале све балканске, и многе небалканске 
престонице, и који не даду да нас у ово време гробова, сака- 
тости, неправде, Чичикова и Журдена дохвати „светски бол“ 
ма које врсте, и који трпе, и могу поднети, и понеће на себи, 
као и оне Милошеве и Михаилове тапије, петокатнице наших 
будућности са свима новостима нових времена... 

Како му драго, али проклети роман се ипак мора напи- 
сати. И мора се написати што пре, и што бољи, и не само 
уметности ради, него просвете и политике и здравља ради. 
И савести ради. Врати се дакле, Чарнојевићу, не за увек, 
него за време, и са Суматре, и из врта Беренисе, врати се 


на Каптол дебелих каноника или на Теразије ратџцих богаташа. 


И кад ти повичу: с пута, песниче, иде тројка декорисаног 
дипломате или ђенерала, а ти не бежи, него стој или лези, и 
пусти да преко тебе, баш преко тебе прође сва неваљала 
лудница твоје тамне епохе. И немој много да бринеш о 
национализму, јер га закопавају и заборављају сви. И немој 
да се гадиш ако је нека жена покаткад још сентиментална 
над рушевинама и војничким гробљем, јер цела Француска 
зове оштећени Ремс фрагментом своје националне савести. 
И немој огорчено говорити да се нација тако досадно и 
наметљиво гура пред поете. Слушај, знају за њу и песници. 
Младић један, који са финим жмиркањем сигурног ефекта 
извлачи белу своју руку из рукавице као што су некада 
извлачили победну заставу из футроле, и који пише роман 
великих удараца и гнева, овако је говорио једном приликом 
своме другу: 

— Ти само иди и ради како си намислио, а за остало 
се не бој. Увек је тако у животу да нација плаћа за оног 
који нема сам да плати. То је једна света и дубока истина. 
И не ради се ту о некој заслузи, или слободној вољи, или 
вишем схватању, него та помоћ долази механички, несвесно, 
по морању, као оруђе неког старијег оруђа, просто зато што 
онај који је гладан, или нема железничку карту, или је несре- 
ћом прокоцкао новац, не сме да се искачи из националног 
ланца, или из неког реда националних догађаја. Налети, тако, 
неко из нације коме ни у крај памети није да за тебе учини 

нешто великодушно ; али, натера га нација или ђаво да те 
нешто запита, и, реч по реч, он се заплете у мрежу оне више 
националне економије, и плати твој рачун место тебе. И у 
томе има неке узвишене тачности и прорачунатости. Тако 
да сам ја у десператним тренутцима био увек прилично 
сабран, и чекао просто кад ће ускочити онај неминовни 
фактор велике националне равнотеже... Чудно ти је то са 


тим националним мистериумом ! 
ИСИДОРА СЕКУЛИЋ. 


ТАЈНА ДИПЛОМАЦИЈА И ДИПЛОМАТСКЕ ТАЈНЕ. 


Право Народне Скупштине и, преко ње, право народа 
да утиче на рад владин у питањима спољашње као и унурашње 
политике, очигледно је. Погрешке почињене у унутрашњем 
уређењу државе, ма како биле тешке, не могу ни из далека 
имати, по национални живот и развитак, онако опасних после- 
дица какве за собом вуку често и најмање омашке у односима 
према другим силама. Народ, који плаћа порез у новцу иу 
крви, а нарочито у крви, има права да преко својих пред- 
ставника утиче на те односе. Времена Ришелија и Мазарена 
су за свагда прошла, бар за највећи део цивилизованих земаља. 
Тајна дипломација, која је без обзира на интересе народа, 
по сопственом нахођењу, највише по жељи династија, склапала 
уговоре и увлачила земље често у вратоломне међународне 
комбинације, несумњиво се преживела. Последњи, светски рат 
задао је таквом раду дипломата тежак удар. Пуних тридесет 
година припадале су, благодарећи својим тајним диплома- 
цијама, Италија и Румунија једном споразуму који, по својим 
општим тежњама, није одговарао интересима тих земаља. 
Али, кад је дошло време разрачунавања, тај споразум се 
није могао одржати, и ти народи су, покрај свих жртава 
које су нове комбинације од њих тражиле, одлучно пришли 
њима и ушли у борбу са својим дотадањим савезницима. Тако 
су исто искључиво династични интереси руководили и поли- 
тиком тајне неодговорне дипломације у Бугарској и упутиле је 
правцем који је довео до потпуног слома и споља и изнутра. 

У борби која се већ од Фргнцуске Револуције води 
противу тајне дипломације, а која је нарочито постала жива 


362 | Српски Књижевни Гласник. 


за време, и после светског рата, бркају се редовно појмови 
тајна дипломација и дипломатске тајне. Зато је та борба. 
изгледала пуна супротности и остала без озбиљних прак— 
тичних последица. „Да, господо, узвикнуо је Волнеј у Консти- 
туанти, оставите тајност оној несрећној дипломацији која, 
имајући за циљ интересе извесне куће или породице, а за. 
средство поквареност и интриге, потребује мрак“. У овој 
реченици се очигледно мешају два појма, истиче напоредо, 
са оном дипломацијом чији је „циљ интерес једне куће или 
породице“, метода тајности, која може имати и има често 
велике националне интересе за свој задатак. Те појмове 
треба неминовно одвојити. Под тајном дипломацијом ваља 
разумети ону ориентацију спољне политике која се води 
противу воље народа и изван ње. Дипломатска тајна је, пак, 
саставни део дипломатске технике, која је често неопходна 
за остварење чисто народних жеља (Ласкин). И Француска 
Револуција, после оног одушевљења у коме је француски 
народ гледао све друге народе као своју браћу и мислио да 
је довољно избацити једну прокламацију са звонким изразима 
о правди и једнакости, па да нестане међународних неспора-- 
зума, враћа се брзо тајним методама, које јој се чине неоп- 
ходне „за одржавање и величину Француске“. Одбор Народног 
Спасења овлашћен је био „да са страним силама закључи 
тајне споразуме... за чију примену није потребна ратифи- 
кација од стране Конвента“. „Сви народи су наша браћа, 
рекао је у то време председник Конвента Грегоар, али све 
владе су наши непријатељи“. Стварност је јача од свију 
апстрактних начела, а стварност каже да народи, благода-- 
рећи унутрашњим уређењима својим и благодарећи владама 
које их воде, нису још ни данас браћа. Велике економске, и 
отуд политичке супротности, постоје међу њима, па зато 
некад подмукла а некад отворена борба. И народ који 
би у том општем метежу излазио увек отворено са својим 
намерама и у напред упознавао непријатеља, како са 
својим средствима унутрашњим, тако и са својим спора-- 
зумима међународним, био би увек и брзо жртва своје 
отворености. 

Бољшевици, подражавајући Француску Револуцију, сма- 
трали су да им је дужност да осуде, како тајну дипломацију 
која је дотле управљала спољном политиком Русије, тако и 

дипломатске тајне. И за њих су народи браћа, коју само 
владе завађају, па им се чинило да је отвореност у одно-- 
сима међународним довољан услов за мирну сарадњу свију 
земаља. Можда је случајност, али је значајно да су они у 
борби са тајном дипломацијом објавили само она документа 
која су имала да укажу на неисправност западних сила. Није 
познато да су ма шта саопштили што би ишло на уштрб. 
угледа Немачке. Али од времена тих првих публикација, 
бољшевизам није објављивао ништа о односима, нарочито 
данашње Русије, са страним светом. Гледајући, као и Грегоар, 
у свима народима браћу, бољшевизам је видео у свима вла- 
дама непријатеље, па је тако и удешавао своју дипломацију, 
чија тајна акција, у свима земљама, надмаша далеко све ин- 
триге дипломата старе школе. На сасвим друго, стварно 
гледиште стала је француска социална демокрација сводећи 
27 децембра 1916 године своје захтеве о међународним одно- 
сима. Пошто је истакла потребу да се народи организују 
у једну велику лигу, социална демокрација поставља као 
основно начело те лиге поштовање међународних уговора, 
као услов њеног опстанка уништење дипломатских тајни, а 
као правило за рад обавезну арбитражу. Али на крају тих 
захтева та резолуција каже да је социална демокрација свесна 
да „све то што треба да чини организацију народа у циљу 
трајнога мира неће бити могуће без остварења код сваке 
од њих једнога режима у коме би се политичка демокрација 
развила у демокрацију економску“. То значи да социална 
демокрација француска сматра да је само при једној чисто 
социалистичкој организацији, која би захватила све народе, 
могуће потпуно отклонити дипломатске тајне у међународним 
односима. Док се таква једна организација не оствари, потребно 
је, у данашњим међународним односима, заснованим на вели- 
кој супротности интереса, чувати извесне дипломатске тајне 
исто тако као и војне и индустријске. Само, и ако су дипло- 
матске тајне у данашњем друштвеном уређењу неизбежне, 
не треба целу акцију дипломатску завијати опет у неку наро- 
читу тајанственост. Мора се признати да је стара дипломација 
створила једну традицију која већ давно не одговара више 
духу времена. Најпре, при развијености политичког и дру- 
штвеног живота, при великој улози коју има штампа, и при 
свакојаким везама и средствима којима политичке странке: 

располажу, све је мање правих дипломатских тајни. Често 
се као дипломатске важне тајне чувају данас по архивама 
ствари које су давно постале општа својина, о којима се на 
све стране говори и расправља. Највећи део дипломатских 
тајни је „чисто зесгећ5 де ронстпее, којима дипломати и 
државници у циљу подизања сопственог угледа и важности 
облаче своју акцију“. Сама средства рада дипломације, шифра, 
поверљиви и строго поверљиви протоколи, све што са тиме 
у вези стоји, чине да се као дипломатске тајне узимају ствари 
које се могу саопштити без икаквог уштрба по интересе 
народне. Та дипломатска чисто механичка средсшва претварају 
се за велики део дипломата у циљ целе акције њихове. Полако 
се ствара за све оне који уђу у тај велики дипломатски 
храм нека врста особите тајне причешћа којим се нове гене- 
рације везују за старе хетоде и веровања. 
ж " = 

Кад се има у виду неопходност бар извесног дела дипло- 
матских тајни, врло је тешко обележити начин на који би 
се могло осигурати учешће Народне Скупштине у одређивању 
«спољашње политике. 

У великој начелној дискусији о томе питању у марту 
1912 године у Француском Парламенту, Поечкаре, тада Пред- 
седник Владе и Министар Спољних Послова, истакао је за 
начело „да републиканска влада сматра као своју патриотску 
и свету дужност да одржава увек своју дипломатску акцију 
у потпуној хармонији са жељама народа и вољом Парламента“. 
Али се на томе и зауставила тада сва предусретљивост владе 
према захтевима опозиције у Скупштини. Он је тада енергично 
устао противу предлога Пиона, који је тражио да се укине 
она одредба француског устава од 1875 према којој Пред- 
седник Републике саопштава Парламенту, „чим интерес и 
сигурност државе дозволе“, уговоре које је он без знања 
Парламента закључио и ратификовао. Пиен је мислио да је 
то овлашћење, дато Председнику Републике, да по своме 
нахођењу одређује тренутак кад ће Скупштини саопштити 
тајне уговоре, једна аномалија у републиканском режиму. 
„ја не верујем, рекао је Поенкаре тада, да се влади може, 
на један апсолутан начин, одрећи право да закључује са 
страним силама уговоре који нису одређени да буду одмах 

објављени... Таква забрана би се могла образложити, господо, 
тек кад бисмо ми били негде сами у свету. Ослободимо се, 
молим вас, доктрина сувише апсолутних и непомирљивих. 
Онаква забрана била би оправдана кад би све силе биле 
решене да у будуће отворено преговарају... Без тога ми 
бисмо изгубили прилике да закључимо повољне уговоре за 
Француску, па и уговоре о савезу и о пријатељству, само 
зато што не бисмо могли да обећамо дискрецију владама 
које би то од нас тражиле... Та забрана би се, дакле, окре– 
нула противу интереса Француске и успела би да нас усами 
у Европи“. и 

Шефу државе и његовим министрима мора се несумњиво 
оставити право да одређују да ли ће и кад ће какав уговор 
саопштити Парламенту. Мишљење правника (Жез) да тај 
поступак ни мало није парламентара", може са научног гле-– 
дишта бити тачно. Већина у Скупштини има несумњиво 
права да од владе категорички тражи да се Представништву 
Народном саопшти „уговор за кога је оно сазнало да постоји, 
и влада која не би хтела да се одазове томе захтеву, имала 
би да да оставку или да иде на изборе“ који би се вршили 
на томе питању. Поенкаре, као државник, устаје баш противу 
те „апсолутне и непомирљиве“ правне доктрине која би, кад. 
би се доследно изводила, унела метеж у многе међународне 
односе. 

Још мање се сме политички одобрити гледиште да 
Скупштина може да врши контролу и критику и на ток самих 
преговора. И то је свакако њено несумњиво. право, алиим 
најжешћи бранилац таквог схватања (опет Жез) мисли да 
Скупштина не треба то право да злоупотребљује. Само, од 
употребе до злоупотребе таквог права често није далеко кад 
су политички односи у земљи заоштрени и кад услед тога 
критика рада владиног изиђе из круга најелементарније смо– 
трености. Преговори, чисто техничка правна акција, пре 
него што се кристалишу у какав споразум, не могу подте- 
жати никаквој контроли Парламента. „Све док се не дође до 
писаног акта којим би се констатовао један међународни 
споразум, преговори остају формална привилегија извршне 
власти“ (Бертолеми). Државници и правници у томе су сложни, 
и то је појмљиво, кад се има у виду осетљивост међународних 
односа, и опасне трзавице у које би се ангажовале земље 

кад би парламенти њихови узели удела у преговорима који 
се тако често завршују неуспехом. 

Врло рано се јавила мисао да се све те незгоде и трзавице 
могу уклонити ако влада, у тајним седницама, изложи суштину 
или чак и текст споразума, уговора, конвенције. Али са чисто 
начелног гледишта, најпре, опасно је створити преседане и 
при затвореним вратима расправљати питања од тако велике 
важности као што су међународни односи. А после, таквом 
комбинацијом не добија се у ствари ништа, јер тајна, коју 
Парламенат, претварајући своје седнице у комитет, хоће да 
очува, избија брзо напоље, и то не само због учешћа толиких 
људи у сазнавању тајне, него поглавито због тога што се 
на тај начин ставља целом свету до знања да постоји нека 
важна ствар коју пошто пото треба сакрити. Поступити тако 
било би, рекао је један члан Конвента, крајња неумешност, 
јер би се на тај начин само пооштрила радозналост код 
непријатеља, који би, са мало више оштроумља и размишљања, 
убрзо дознао на шта се тајна односи (Бартелеми). 

Место активног учешћа целог Народног Представништва 
у вођењу спољашње политике, истакнут је предлог да се 
створи један одбор чије би садејство било наметнуто одго- 
ворном министру. Такве установе већ по негде и постоје, 
али се не може рећи да су до сада дале некаквих особитих 
резултата. И у Северној Америци и у Француској ти одбори 
су били често препрека брзом и лаком извођењу послова 
код слабијих министара, али нису до сада успели да јаким 
политичким ауторитетима наметну никакву озбиљнију контролу. 

1916 године поднео је посланик Ламберт у енглеском 
Горњем Дому предлог да се створи одбор за спољашње 
послове који би омогућио Парламенту јаче учешће у регу- 
лисању међународних односа. „Освештана је привилегија 
Доњега Дома, и он је мора суревњиво чувати, да је он пред 
земљом одговоран за спољашњу политику владину и да је, 
према томе, на њему дужност да спречава да се праве 
погрешке, па дакле и дужност да помаже владу“, рекао је 
предлагач. 

Лорд Роберт Сесил је тада, као и Поенкаре 1912, 
изјавио готовост владе „да са Парламентом нађе начина на 
који би Народно Представништво ушло у поверљиве послове 
владине“. Само, додао је он, „ја мислим да је врло тешко 

наћи начин на који би се то чинило, а да се не нанесе велика 
штета државном послу. ја нисам ни мало присталица и 0обо- 
жавалац система комисија какве постоје по негде на страни. Те 
комисије само слабе одговорност министрову, а у ствари не 
врше никакву контролу над његовим радом. ја налазим да 
је то погрешно и сматрам да само министар треба да носи 
одговорност... Да би се осигурала јака и одговорна админи- 
страција, треба оставити одговорност онима који су се при- 
мили извршне власти у земљи, а та одговорност је недељива. 
То је једина здрава доктрина... Могуће је да постоје питања 
административна која би се могла поднети најпре Парламенту, 
али у Министарству Спољних Послова то је немогуће. Ту 
министар има одмах да ради, има да доноси решења и да 
шаље депеше и наредбе, и он ни с ким не може и не сме да 
дели одговорност“. 2 

Ову изјаву Лорда Сесила допунио је и поткрепио тада, 
и ако је припадао опозицији, посланик и познати правник 
Сагзоп. Позивајући се на своју дугу парламентарну праксу, 
он је рекао да не види „како би Парламент и земља дошли 
до јаче обавештености у спољашњим питањима а да се не 
учини више зла него добра. Истина је уставна да одговор- 
ност лежи само на влади, а да је на Народном Представни- 
штву само дужност да влади која у спољашњој политици не 
успева одузме поверење.“ 

Парламенат је поздравио овај говор једнодушним одо- 
бравањем. 

Као што са владе не треба скидати одговорност, тако 
јој не треба ни наметати један одбор ни умањивати углед 
пред страним државама. Министар који има да води спољашње 
послове и да одржава што чвршће сталне везе са страним 
светом, треба да буде, у свима разговорима са туђим пред- 
ставницима, израз једног солидарног кабинега, чије речи и 
изјаве не морају они да примају увек тек под резервом да 
их накнадно одобри нарочити одбор који стоји над владом. 
Таква резерва спречава министра у искоришћавању међуна- 
родних ситуација, увек тако осетљивих. 

У осталом, именовање једног нарочитог одбора за спо- 
љашње послове, и чисто теоријски посматрано, у очигледној 
је супротности са парламентарним поретком. Јер, при таквом 
поретку сама је влада један одбор који је Народно Пред- 

ставништво изабрало из средине својих најувиђавнијих и 
најугледнијих људи. Парламентарним одбором за спољашње 
послове влада се или укида или, што је још горе, стварају 
се две владе, постаје влада са две главе од којих, како је. 
рекао Бурдон де Оас, једна гледа на десно а друга на лево. 
Не може се свакако замислити да ће одбор увек бити у 
сатласности са министром, и чим се разлика у схватању 
појави, настаје застој у акцији према спољашњем свету, који 
је, међутим, мало расположен да води рачуна о унутрашњим 
трвењима и да чека док се она изравнају. 

У главноме, врло је тешко одобрити непосредно учешће 
Народног Представништва у спољашњој политици владиној, 
ма у ком облику то учешће било, јер оно, у крајњој линији, 
води увек у „дипломатисање на пијаци“, противу кога је са 
највећом енергијом устајао већ Камбасерес. Чим се Народно 
Представништво буде стало бавити непосредно управом спо- 
љашње политике, постаје она мета дискусија и напада на 
свима јавним зборовима. Право је народа и његовог пред- 
ставништва да у питањима односа са спољашњим светом 
има својих погледа, симпатија и антипатија, али би тешке 
последице настале за сваку земљу у којој би маса, завођена 
крилатицама, имала права да утиче на појединости тих односг. 


ж 
ж # 


У већини демократски уређених земаља предвиђене су 
уставом мере којима има да се заштити народ од уговора и 
споразума са страним државама који би могли бити од 
штете по њихов живот и развитак. Споразуми о миру, о 
уступању територија, уговори трговачки и финансијски, и 
све оне конвенције у којима се говори о личним правима 
грађана и њиховој сопствености, морају бити поднесени на 
одобрење Народном Представништву пре ратификације од 
стране шефа државног. И наш Устав каже да претходно 
одобрење Народне Скупштине није потребно само за потврду 
оних чисто политичких споразума који нису противни Уставу 
и законима. У оној начелној дискусији 6 марта 1912 год. 
Поенкаре је изјавио да је влада расположена да ограниче- 
њима која су у уставу предвиђена да најшире шумачење и 
да не ратификује ни један уговор који ма у каквој вези стоји 
са трговачким и финансијским уговорима, са грађанским 

правом појединаца и правом сопствености. И то несумњиво 
треба да буде циљ сваке праве демократске управе. Значајно 
је међутим да та резерва која је постојала и у Виљемовој 
Немачкој не постоји у демократској Енглеској. Тамо државни 
шеф задржава, теоријски бар, неограничено право закљу- 
чивања и извршивања свију међународних уговора. Тек за 
време рата, и у несумњивој жељи да се спречи Енглеска од 
даљег учешћа у рату, постала је тамо нека „лига за демо- 
кратску контролу“ спољашње политике владине. Тада је и 
Ропзопђу објавио књигу Демокрација и Дипломација која је 
направила тренутно дубок утисак, јер је садржином била у 
очигледној супротности са свеколиким схватањем енглеским о 
вођењу спољашње политике. Под утисцима те књиге и лиге 
одржала се у фебруару 1916 год. скупштина раденичке 
странке, којој је била поднесена на одобрење резолуција 
имајући за задатак да осуди тајне савезе и да тражи парла- 
ментарну контролу спољашњг политике владине. И скупштина 
је са већином од две трећине гласова одбила ту резолуцију, 
јер она несумњиво није била у смислу енглеског демократског 
схватања о контроли народној над државном управом. То. 
схватање је обележио у једној седници Доњег Дома 1914 
Балфур, кад је рекао да народ, кад већ једном да своје опште 
поверење једној влади, најбоље чини да се и у спољашњој 
политици потпуно ослони на њу. У томе „општем поверењу“ 
лежи суштина демократског и парламентарног режима. Кон- 
трола коју народ и његово представништво имају дал врше 
над спољашњом политиком може да буде само посредна, а 
то значи, избором у представништво људи који ће о његовим 
потребама и жељама водити рачуна. Ако такви људи буду 
чинили већину у представништву, шеф управне власти моћи 
ће само из њихове средине узимати чланове владе, и ови 
ће моћи остати на управи само у споразуму са том већином, 
У томе смислу и говорио је Поенкаре у Скупштини 1912 
године. Строго демократска и парламентарна влада „одржа- 
веће своју дипломатску акцију у потпуној хармонији са жељом 
народа и вољом Парламента“. То не значи да влада, за сваки 
свој акт према спољашњем свету, има да тражи одобрење 
од Представништва Народног или каквог његовог одбора, 
него да своју акцију у томе правцу као и у унутрашњој 
политици она прилагођава потребама земље, чији је она нај- 
" 24 

изразитији представник. Не може се замислити да ће одбор, 
од неколико ма којих лица из средине Народног Представни- 
штва, боље и свестраније разумети и представити те потребе 
и жеље према страном свету, него што то може и хоће да 
чини она група људи која саставља државну управу и која 
је дошла на тај положај поверењем већине Народног Пред- 
ставништва. Најприроднија контрола рада министра спољних 
послова то је сам кабинет, који је у парламентарним земљама 
солидарно одговоран за рад сваког свога члана. Према томе 
је и дужност онога члана коме је додељена улога да удешава 
односе државе према страном свету, да држи стално и пот- 
пуно своје другове у току свога рада. Министарски Савет, 
то је скупштински одбор за целокупну унутрашњу и спољашњу 
акцију земље, само што тај одбор поред скупштинског има 
и поверење шефа управне власти. И овај моменат је необично 
· важан баш у погледу контроле над спољашњом политиком. 
Јер, ма како био, у строго демократским земљама, полишички 
смањен значај шефа управне власти, улога његова у пита- 
њима спољашње политике је и правно и политички велика, 
и несумњиво је да ће остати то. Устави свију земаља зајем- 
чавају шефу државне власти право да „представља државу у 
свима њеним односима са туђим државама“... „и закључује 
са њима уговоре“. За потврду политичких споразума које 
би он закључио, није потребно чак претходно одобрење 
Народне Скупштине, ако они нису противни Уставу и зако- 
нима (наш Устав). „Спољашња политика, која је изван и 
изнад брига изборних, која у редовним приликама не занима 
много Народно Представништво, и у којој влада задржава 
извесну релативну слободу кретања, терен је на коме шеф 
управне власти може да врши најбоље свој утицај“ (Берто- 
ломи). Чак и један од најјачих заступника директне парла- 
ментарне контроле над владином спољном политиком, Жез, 
признаје шефу управне власти важну улогу у спољној поли- 
тици. „По праву... он мора бити у току међународних односа... 
Његова сарадња на спољашњој политици, и ако је можда 
чисто формална, није без користи. Та сарадња отежава закљу- 
чивање тајних уговора и спречава „велику“ политику, која 
је онако омрзнута код правих демократија.“ Редовно одржаван 
у току свију разговора које министар спољних послова води 
са страним представницима, шеф управне власти има начина, 

и има дужност, да контролише рад на уређивању и утврђи- 
вању спољашњих односа, | 

· Развијено демократско осећање и све јачи углед штампе 
једина су озбиљна и довољна, и ако посредна контрола, 
над спољашњом као и над унутрашњом политиком. Влада, 
којој је за долазак на управу неопходно поверење већине у 
земљи, мораће „одржавати своју дипломатску акцију у пот- 
пуној хармонији са жељама народа“. Она ће се у толико 
јаче старати да односе према страним државама удешава 
према интересима земље што зна, као што каже Поенкаре, — 
а то је исветски рат довољно потврдио, — „да оно што чини 
трајну снагу дипломатских споразума, то је потврда коју они 
треба да нађу у дубоким осећајима народним“. 

жив. БАЛУГЏИЋ. 


0 ЖИВИМ СИЛАМА НАРОДНОГА ЈЕДИНСТВА. 
(Крај.) 

Стање у коме се налазио хрватски народ пре тих покрета 
било је очајно, а разлике у животу Срба и Хрвата биле су 
"тада велике, веће но икад. И у средњем веку било је знатних 
разлика између њих, али је бар било и неке унутрашње 
сродности. За турског доба је међутим те сродности нестало, 
а до великих разлика које се јављају почетком ХЕХ века у 
унутрашњем животу Срба и Хрвата дошло је због тога што 
су сеу том историјском периоду и једни и други развијали у — 
политички, културно, социално и економски —- сасвим разли- 
читим приликама и срединама. Српске државе је истина у 
том историјском периоду нестало, али је народ српски и 
даље живео; међутим је Хрватска, као држава, у том вре- 
мену како тако живела и постојала, али је у њој народ био 
умро и опасност је била врло велика да се он, као нација, 
не угаси. 

Али, и ако Хрвати у том времену нису имали своју 
самосталну државу, ови су, у тежњи да је колико толико 
„одрже, ступали под уговором у везе с другим државама, 
и кад се није већ могла одржати хрватска држава са свима 
атрибутима њезине власти, оно је бар било очувано њезино 
државо-правно обележје, и због тога је и борба у Хрватској 

имала државо-правни карактер, а у процесима које би народ 
хрватски водио, судио би му увек онај који је био опту- 
живан. У тим борбама истицало се нарочито старо, патри- 
отско хрватско племство, позивајући се свакад на државно 
право, и како то право није било национално, већ терито- 
риално, то је и патриотизам тога племства обухватао као 
целину територију, а не народ-и његово јединство. 

У том времену у Хрватској, као и у свима средње- 
вековним државама, народ није имао никаквог утицаја у 
јавном и политичком животу. Он је слушао сваку власт, а 
непосредне власти његове — црква, властела, Беч или Пешта 
— са својих специфичних интереса нису ишле за тим да га 
дигну из оне летаргије која га је била захватила. 

Пре свега народ хрватски је морално био под утицајем 
своје космополитске цркве, а та црква је — као универсална 
црква — свакад тежила за тим да својом идејом подједнако 
обухвати и изједначи све народе: она је, другим речима, 
анационална. Ми говоримо, разуме се, само о католичкој 
цркви и њезином принципу, а не о католичком свештенству, 
и појава једнога Дивковића, и појава једнога Качића Миошића 
и народног бискупа Врховца, и светле и велике личности 
једног Штросмајера или једног Рачког, ни у чему не могу 
ни у хрватским странама наше земље у суштини да измене 
црте космополитског карактера католичке цркве. 

С друге стране се опет са феудалног уређења државе 
није могла да развије ни демократска свест у народу, који 
је и иначе, и национално и политички, био угњетаван било 
од Беча, било од Пеште. И тако је хрватски народ у ону 
широку и историјски знамениту арену у којој је право народа 
било највећи диспенсатор цивилизације и културе, ушао као 
етнички аморфна и инкохерентна маса без националне и демо- 
кратске свести и чак и без унутрашње солидарности; он је, 
као што то каже један хрватски писац, ушао био у ХЕХ век 
„растрган, без националне етике и са сломљеном кичмом“.“ 

У то време тоталне потиштености хрватског народа. 
пада Илирски Покрет, из кога ће се родити национално 
Хрватство ондашњег времена. Проблем пред којим је стајао 
Гај, вођа тога покрета, био је: врло тежак. Требало је успа– 
ване, разноликим традицијама диференциране и разноликим 
провинциалним управама растргнуте масе повезати у једну 

целину и васкрсом националне мисли створити основе новом 
животу. 

„Народ без народности јест тијело без кости“ — то је 
била мисао Гајева, мисао која га је повукла у борбу у оно 
време у коме су струје национално-романтичног покрета 
биле захватиле целу Европу, а поред ње и цео словенски 
свет. На челу тог покрета у Словена била су два велика 
апостола словенске мисли и словенског јединства, Јан Колар 
и Павле Шафарик, обојица Словаци по рођењу. 

Ученик њихов, наш Гај, угледајући се на своје учитеље, 
учинио је због велике идеје јединства народног исто оно што 
су и они, титана тигапа:, већ учинили били. Због те идеје 
одрекао - се Гај једне драгоцене светиње своје, заменивши 
свој кајкавски језик, с којим се у књижевности већ беше 
појавио, штокавштином, која је у правопису и језику Вукову 
и богатој ризници српског народног блага, у народним 
српским умотворинама, нашла свој најсавршенији и најпот- 
пунији израз.) А то одрицање од свог матерњег језика, у 
оно време и у оним приликама, потврђује колико је Гај, 
који је у идеји својим илиризмом обухватио све Јужне Сло- 
вене, па међу њима, природно, и Словенце, био уверен да 
ће јединство језика за собом повући и јединство целога 
народа илирског. Њему, Кајкавцу, је свакојако био слове- 
начки језик ближи од српскога, али ни у борби коју је имао 
да издржи због тог језика са Прешерном и Копитаром, он 
није попустио, и остао је нарочито из политичких разлога 
при својој првобитној замисли, која ја у осталом још много 
раније, с краја ХУН и с почетка ХУШ века, била оцртана у 
идејама и списима дворског саветника, Сењанина Павла 
Ритера (Витезовића); и Загорца, језуите Андрије Јамбрешића. 
И да су се Прешерн и Копитар били јавили у словеначком 
народу после Илирског Покрета, или да значајем свога рада 
— који и данас чини част нашој нацији — нису били избили 
у ону висину на којој су били, питање о заједничком језику 
свих Срба, Хрвата и Словенаца било би несумњиво још тада 
решено, а од каквог би значаја у прошлости — у свима 
правцима народног живота — била сила једног, заједничког, 
језика, о томе мислим не. треба говорити. 

Тежећи да што јаче приближи и уједначи Јужне Сно- 
вене, Гај је хтео да се поред латинице у његовим новинама 

појави и ћирилица. Али најкарактеристичније је у његову 


раду то што је он стално ишао за тим да свој национализам 
више наслони на источни, него на западни део нашег народа, 
сматрајући, како сам каже. да су „Срби сачували у већој 
чистоћи старе народне црте и обичаје, него остале илирске 
народности“.!! | | 

Ма да Гај својим илирским идејама није освојио цео наш 
народ, он је ипак урадио много, врло много: створио је 
хрватску националну свест, повезао је Хрвате у једну целину 
и оцртао је, на тада замраченом небу народног живота, у 
светлим и руменим бојама појаву праскозорја велике мисли 
народног јединства. И тек када се има у виду то да је у оно 
време народни језик, као једини елеменат националне свести, 
имао у хрватским странама наше земље много дубљи значај 
но у српском народном делу, тек онда се може видети од 
коликог је значаја био Илиоски Покрет по Хрватство и уну- 
трашњи живот хрватског народа: од појаве тог покрета 
почиње, наиме, хрватски народ да улази у историју као нација, 
чија се психологија толико приближила националној психо- 
логији Срба, да их — и Србе и Хрвате — већ године 1848 
видимо како се, инициативом владе београдске, заједнички — 
и први пут од досељења њиховог у данашње земље своје — 
боре против заједничког непријатеља.12 

Али одмах после те борбе, из које су Срби у Аустрији 
требали ући у Војводину, а Хрвати у самосталну и проши- 
рену земљу своју, дошао је апсолутизам, који је својим гер- 
манизаторским и антидемократским тежњама ишао за тим да 
угуши пробуђену националну свест народну. Под тим режимом 
прикупљао је хрватски народ своју унутрашњу снагу и, посред 
криза које избише у јавном и политичком животу његову, 
он је ипак очувао, и у својој души и даље прерађивао 
илирску мисао тако, да је она у почетку шездесетих година 
прошлога века у идејама Штросмајера и Рачкога и у њихову 
„Југословенству“ добила свој највећи полет и најреалнији 
значај. 7. 

„Просветом слободи“ — тако је говорио Штросмајер, 
и све његове концепције — и културне, и. националне, и 
политичке — излазиле би из те мисли, која је толико освојила 
његову душу, да је она била у подједнакој мери и израз 
његова уверења, и израз његове савести. Народ треба осло- 

бодити мрака, мислио је Штросмајер, како би на светлости 
која ће се просути по духу његову могао видети једино спа- 
сење у духовном јединству својему. И најзнаменитији и нај- 
бољи сарадник и помагач његов, Рачки, каже: „Народом у 
правом значењу речи постаје скуп људи једнога језика, једних 
обичаја, једнога животног типа, истом онда када дорасте до 
свести о својем духовном јединству, када се осећа једним“; 
и даље: „Жели ли Југословјенство једним народом у духовном 
смислу постати, то би имало настојати да се сједини у једном 
књижевном језику... Ово толи жуђено јединство свих Југо- 
словјена, а понајприје Србо-Хрвата и Словенаца, поспјешити 
би имала Југословјенска Академија“. И зато је и основана 
Југославенска Академија у Загребу, која је по речима Рачкога 
имала бити „књижевно средоточје од Соче до Дунава, од 
Јадранског до Црнога Мора“, 

У време оснивања Академије у Загребу (1867 г.), реч 
књижевност имала је шире значење у књижевном језику 
но данас. Она је у замисли Штросмајера и Рачког обухватала 
И науку, и „књижевно средоточје“ о коме Рачки говори, 
морало је свакојако значити и научни центар. Али то је 
споредно, и ја бих само хтео да напоменем како значај науке, 
нарочито националних наука, нико до данас у нашем народу 
није у лепшим речима оцртао од Рачког. 

У једном од свечаних говора својих у Академији, он — 
председник њезин — каже за науку ово: „Тако имаде она 
и у нашем народу оштрине дуалистичкога народнога развоја 
изгладити и обје половице народа свести у душевну заједницу. 
Овај јој је задатак данас олакоћен тим што су обје половице 
народа..... упућене не више на два, кано некада, него на 
један свеобћи извор људске просвјете“ У тој душевној 
заједници и изравнавању оштрине дуалистичког развитка био 
је и за Штросмајера и за Рачког један од највећих идеала 
њихових. И кад се њиховим напорима, а нарочито настојањем 
Штросмајеровим, отворило и Свеучилиште у Загребу (1874 г.), 
онда је Штросмајер написао ове знамените речи: „Уда тијела 
нашега још су и дан данас растргана. Свеучилиште управо 
наше свету задаћу има да народ сложи и здружи, да се оно 
што је неправда и удес худи од тијела нашега отргнуо, и 
опет мајци нашој опћој приљуби. У самом нашем ужем дому 
два брата рођена, једне мајке синове, још предсуде неке 

растављају. Једну крв, једну душу, два дична имена, која 
једно те исто значе, често пут раздвајају. До Свеучилишта 
је да те предсуде и размирице престану, да се браћа у једну 
душу и једну свету намјеру споје.“! 

По тим неколиким, и ако бледим потезима, види се 
јасно да је културно јединство народа „од Соче и Вардара, 
од Јадранског и Црног Мора“, а нарочито српско-хрватске 
језгре његове, било главни идеал „Југословенству“. Али као 
што је Илиризам, поред културно-литерарних, имао и своје 
политичке тенденције, исто тако је и у Југославизму концеп- 
ција о културном јединству свих Југословена изазвала и кон- 
цепцију о државној заједници њиховој. И како су и Штрос- 
мајер и Рачки добро знали да су живе силе савремене државе 
демократизам и национална свест, то су обојица још с почетка 
свога рада почели будити у народу и демократску свест. 

И чим се Штросмајер први пут као бискуп појавио 
пред народом својим, одмах га је почео овако учити :15 „Дух 
садашњег времена назива се духом слободе, духом једна- 
кости и братимства, духом народности и домољубља.“ С друге 
стране опет, Рачки одриче сваку вредност историјском праву, 
истичући како су извор и утока сваком праву, у свако време, 
само народ и његова свест. „Државници“ — каже Рачки — 
„који без обзира на ово питање снују основе на хисторичком 
праву, тер га силом протискују, гдје је с питањем о народ- 
ности у сукобу, спадају у стару школу прошлости, војују 
проти садашњости, немају никакове будућносги“.15 

Та схватања Рачкога била су у првом реду уперена 
против Мађара, који су у историјском праву тражили наслон 
својој политици на Истоку. Разбити мађарске средњевековне 
традиције и утопије значило је, по мишљењу његову и Штрос- 
мајерову, изазвати у народу бар идеју о државној свести, 
која би кад тад морала наћи свој прави израз у самосталној 
народној држави. 

Према тој концепцији, та држава је требала ући у 
Аустријску Федерацију као засебна целина. Биограф Рачкога, 
Загорски, каже ово:!" „Рачки је, као и Палацки, сматрао да 
би Аустрију требало измислити, да је није било“; и одмах 
даље додаје, да је за Рачкога „солидарност Срба и Хрвата 
био услов прогреса свих балканских држава“. Рачки опет 
вели једном :!" „Бискуп Штросмајер и његови присташе имали 

«су у својем политичком дјеловању од год. 1860 увјек један 
циљ, једну сврху, један задатак: уједињење наиме Хрватске 
земље и њезину државну самосталност у оквиру хабзбуршке 
монаркије.“ А Смичиклас каже :15 „Од првога Рачковог говора 
од год. 1861, кроз више од тридесет година могли бисмо 
нанизати цијели струк мисли који гласи: „Хрватска самостална 
јест узданица свега Југословенства“. И нема сумње да је у 
томе била и њихова политика и њихова политичка акција. 

Али ја ћу одмах поменути да се њихова политика није 
заснивала само на тој ужој концепцији. Нико не може пори- 
цати да је културно јединство свих Јужних Словена, као 
начело југославизма, било само вео под којим се крило и 
политичко и државно јединство њихово. И ако се оно по 
уверењу Штросмајерову тада није могло остварити; и ако 
су Штросмајер и његових помагачи ишли за тим да наш 
народ, који је живео растрган у Аустрији и Маџарској, уједине 
у једну самосталну хрватску државу, они су — радећи на 
оном што су мислили да се може постићи — у исто време 
без икакве суревњивости и ненавидости, топло и искрено 
помагали велику народну политику Кнеза Михаила, и ако су 
знали да је по тој политици Србија требала да буде на челу 
Југословенске Државе на истоку и да су Срби, који су у 
центру круга, „позвани да буду језгро будуће консолидације, 
а не Хрвати, који су на периферији“ његовој.2% | 

До концепције о уједињењу целога нашег народа, не 
"само једног дела његова, у оквиру Монархије, били су у осталом 
долазили и неки српски политичари и државници, па, и ако 
те мисли нису налазиле никаквог одјека у души српскога 
народа, оне су се ипак јављале, и, рецимо отворено — због 
"тешких прилика у којима се наш народни живот развијао — 
и морале јављати. И оним Србима који би са претеране 
националне суревњивости хтели да умање значај политичког 
рада Штросмајерова и Рачкога, још више онима који би се 
дрзнули да у замраченим тренуцима своје душе наруже светао 
спомен те двојице великих Југословена, ја бих рекао ово: 
нека не забораве да је после бомбардовања Београда тај 
исти Рачки, који је „у самосталности Хрватске гледао бу- 
дућност југословенства“, написао ове пророчанске речи : „Ми 
смо се пренули на рик турских топова из београдске тврпаве, 
те зачели наду да ће овај гнусни чин бити почетак великих 

чина којима ће Србија бити средиште“. А још мање да 
забораве да је Штросмајер, који је хтео да растргнуте удове 
народа у Аустрији и Маџарској прикупи „у оквиру хабз- 
буршке монаркије“ у једну државну заједницу, при освећењу 
своје цркве у Ђакову — тог симбола духовног јединства. 
народног — био изговорио (1882 г.), ове знамените речи :2! 
„јединство, слога и љубав нашега народа била ми је и јест ми 
и сада једина и највећа жеља на овом свијету. Ја сам за то. 
јединство, за ту слогу и љубав вазда мислио, вазда радио..... 
И ја када се будем растајао са овим свијетом, посљедња ће ми 
молитва бити за јединство народа мог..... Свемогући вјечни 
Боже, смилуј се мому добром народу и уједини га.“ 

Ето тако су осећали, мислили и говорили Штросмајер 
и Рачки... С висине у коју је био зашао у крилатом полету 
свога генија, могао је Штросмајер орловским погледом својим. 
обухватити цео народ, и у првој искри која је тада у његовој 
души избила о јединству свих Јужних Словена, заблистало 
се јединство српског и хрватског народа. А Рачки, који је 
видео својим очима како се после столетних напора тали- 
јански народ уједињује тим што су велика предања нације 
уздигнута изнад ситних предања покрајина, могао је под 
окриљем „највећег Југословена“ појачати уверења до којих 
је у Италији био дошао, и у пуном достојању уз Штрос- 
мајера стати на чело оног знаменитог покрета из кога сеу 
хрватском делу нашега народа развила српско-хрватска свест. 

И кад се данас каже да је „свест о јединству Срба и 
Хрвата резултат културног развитка Срба и Хрвата у ХХ 
веку“, онда никада не треба губити из вида то да је у проце- 
сима који ће је изазвати, хрватски народ морао чинити веће 
напоре од српскога, не само по томе што је у српском делу 
народа народна свест струјала из народа према народној 
интелигенцији, а у хрватском обрнуто, већ и по томе што 
је Загреб често, врло често, да не кажемо свакад, био лишен 
онога слободног даха у коме је била и највећа драж и највећа 
моћ Београда. 

Али, и ако је српско-хрватска народна мисао својом 
силом захватила не само Србе и Хрвате, већи Словенце, она | 
ипак сама собом, као једини елеменат заједничке свести, није 
могла на неравнинама које нам је историја оставила, створити 
основицу заједничком животу нашем. Потребна је била још 

једна мисао, која ће у свеколиком хрватско-словеначком. 
народном делу изазвати распадање старих менталних и мо- 
ралних формација. И тек кад је удружена српско-хрватска 
омладина, наслањајући се на националну-српско-хрватску-свест 
која је већ постојала, пробудила и утврдила у народу и 
демократску свест, тек од тог времена могла је заједничка 
свест, као синтеза двеју свести, националне и демократске, 
нашем данашњем национализму дати главно обележје и реалну 
садржину његову у демократском и моралном осећању соли- 
дарности с нашим народом и с широким масама његовим. 
Та свест спојила је у једну мисао Београд, Загреб и Љубљану“ 
и, бришући контуре оних кругова који су били описани око 
Београда и Загреба, створила је једну нацију — српско- 
хрватско-словеначку нацију. 

Али, ако је васкрс те нације свој прави израз добио 
тек у уједињеној. отаџбини нашој, народ — српско-хрватско- 
словеначки народ — био је, ако бих тако смео рећи, етно- 
биолошки уједињен много, много раније, — још онда када се 
по мраку који је међу нама био на јединство — још мање 
на уједињење — његово није могло ни помишљати. 

То етшно-биолошко јединство, као, израз наше заједничке 
крви и свих појава које заједничка крв рађа — појава и 
психичких, и духовних, и менталних — везивало јеу једну 
латентну целину све крајеве наше земље и, распростирући 
се на целу земљу нашу, обухватило је много већи простор 
од онога у коме постоји јединство српско-хрватског језика. 

Ја ћу покушати да само у неколиким цртама обележим 
узроке који су га изазвали и процесе који су га формирали, 
верујући да ће се права моћ његова указати у пуној светлости 
тек онда кад латентне, потенциалне енергије које су у њему 
покопане, културним процесима дођу до своје праве вредности. 

У нашем народу — при досељењу његову у данашње 
крајеве — није било никакве кохезије, и до те кохезије није 
могло доћи ни онда кад је он већ био створио своје садашње 
државе Национални сентиментализам наших дана тада није: 
постојао, а народ, прецепљен религијом на два дела, није 
могао доћи до културне идентичности у једном периоду исто- 
ријском у коме је религија била једини диспенсатор. културе. 
И да су племена наша у даљем развитку својем остала тери- 
ториално одвојена, та племена не би можда постала једном 

нацијом ни у овом времену нашем у коме вера не даје обе- 
лежје нације. 

Али после турске инвазије настала су померања народних 
маса, и та померања су трајала око 500 година. 

Хрватске струје избиле су према северу и западу. Један 
део хрватског народа дошао је у том померању чак до Беча 
и у Моравску, други је избио до мора, па чак и преко мора. 
У ХМГ веку велики број Хрвата пребегао је у Крањску и 
Штајерску. 

Али још много већа померања маса изазвата су у том 
периолу у српском делу народном, у коме, тако рећи, нико 
није остао на старом месту. Нарочито је било у покретима 
становништво динарских и централних области Балканског 
Полуострва. Нека од тих „метанастасичких“ кретања = завр- 
шила су се у оквиру Балканског Полуострва, а нека су 
народ извукла и изван оквира његова — на север — у 
"земље преко Саве и Дунава, у Панонске крајеве, тако да је 
Балканско Полуострво добило у тим крајевима продужење 
своје етнографије и своје цивилизације. Најактивнија између 
свих била је динарска метанастасичка струја. Читави рогеви 
народа излазили су из улишта оних народних маса које су 
биле размештене по Херцеговини, Црној Гори, по крајевима 
између Скадра и Копаоника, и крајевима Јужне Мораве и 
"северног Вардара. У тим покретима избила ;е динарска струја 
својим вршком на северу до Пеште, на западу до мора, 
на северо-западу, преко Жумберка, до Птуја, Марибора и 
„Љубљане. 

У таквим приликама сплеле су се етничке групе и рели- 
гије, измешао се цео народ, и композиција старе популације 
или се преиначила или у целини изменила — једном речи 
створио се нов етнички космос, и у томе космосу — у коме 
су многи православни Срби покатоличени и поунијаћени, у 
коме су многи Хрвати постали Словенцима, и обратно, многи 
Словенци Хрватима — добила је посебна племенска крв при- 
цепе крви осталих племена, и из тих прицепа крви изашло 
је и етно-биолошко јединство нашега народа. 

Г. Цвијић је у својим досадашњим студијама о насељима 
српских земаља изнео утицаје разних метанастасичких струја 
у оквиру Балканског Полуострва, и на тај начин се, из пода- 
"така које је проверио и утврдио, несумњиво може закључити 

да међу Србима и Хрватима који станују на Балканском 
Полуострву постоји етно-биолошко јединство. Он је у томе 
правцу у својим студијама, нарочито у последње време, зашао 
и у остале области наше земље, и по првим контурама тог 
рада његова види се да то јединство постоји и у тим краје- 
вима њезиним. И каква се лепа случајност јавља у резулта- 
тима до којих је наша наука дошла баш у питањима јединства 
народног: док је секретар Југославенске Академије у Загребу 
утврдио да у језику Срба и Хрвата нема никакве разлике, 
председник Српске Краљевске Академије у Београду утврдио 
је да међу нама, Србима, Хрватима и Словенцима, струји: 
једна крв, дасу наше моралне, психичке и интелектуалне 
предиспозиције исте. 

И данас, када слободна мисао народна има да проструји 
по свима дубравама и долинама наше лепе земље, данас када 
она и у забаченим кутићима њезиним из успаваних енергија 
народне душе има да избије искру свога осчештања, ми 
ћемо — не вређајући своју славну прошлост, утврђујући 
своју лепу садашњост — учинити да јој изградимо и славну 
будућност, не просветом слободи, као што је то хтео наш 
велики учитељ, — јер слобода је ту, — већ просветом уну- 
трашње 1 изједначењу народном. 

Замислите — у једном изузетно светлом тренутку 
ваше душе — један народ којиу М веку напушта своја 
огњишта и — не знајући где ће се зауставити на путу сво-- 
јему — силази са Карпатских висова у Панонске заравни и, 
отуд даље, у данашње земље своје; замислите како сила 
историјска тај народ, на размеђу истока и запада, цепа; зами- 
слите колико је, са тог цепања његова, било беде, патње и 
сваковрсног страдања, колико мука, печали и вапаја, колико 
ничим незаслуженог понижења и увреда његова поноса, колико- 
демонски постављених гатова и устава по као кристал 
бистрим потоцима којима је струјао његов дух и његова 
мисао; — замислите једном речју колико је била трњем засута 
и коликом крви орошена стаза кроз коју ће у низу дугих 
векова проћи живот тога народа; и погледајте како се кроз 
измаглицу што се дигла изнад још вруће и у тле неупијене 
крви његове — тог јединог порфира његове утехе, његове 
наде, части и достојанства — види у јасној светлости вели- 
чанствена поворка првих избраника његових где са припа- 

љеним воштаницама и с тихим молитвама прилази Вечности 
и ту, пред њом, на олтару Права, Правде и Слободе, ствара 
јединство народно... Ето вам, у визији, слике наше историје, 
која је садашњем поколењу у аманет оставила народно 
јединство. Оно је данас ту, међу нама, али светлост — уну- 
трашња светлост — која душе из тмине васкрсава, још није 
међу нама, и мир — потпун мир — још није освојио срца 
наша. Учинимо ми да се пролетње буре на уранку нашег 
заједничког живота стишају, и догршимо ону, вековима оче- 
кивану, зграду коју су наши стари стварали својом крви и 
напорима својег генија. Напред с вером, без страха, у заносу 
и смелом залету, према великој Југословенској Мисли ! 

КЊИЖЕВНИ ПРЕГЛЕД. 


ЈЕДАН ЕНГЛЕСКИ ПРЕВОДИЛАЦ НАШИХ НАРОДНИХ ПЕСАМА! 


За време рата изашла је у Лондону једна мала, лепа и 
«спретна енглеска књижица са српским, и ако не вешто састав- 
љеним, насловом Серпски песме. То је била једна збирка 
наших народних песама коју је на енглески превео и штампао 
О. Мередит још 1861 године. 

Мередит — боље рећи Е. Р. Булвер Литон, или лорд 
„Литон, пошто је оно прво име само псевдоним — један је 
од врло угледних државника и песника енглеских. Син Е. Џ. 
Булвер Литона, познатог романсјера Последњих дана Пом- 
пеје, Мередит је имао сјајну кариеру. Бити секретар послан- 
ства у Бечу и Атини, посланик у Лисабону и Паризу, члан 
Горњег Дома, и најпосле вицекраљ Индије, — то је одиста 
дипломатска и државничка кариера коју усуд не даје сваком. 
Не може се рећи да је њу Мередит дуговао свом упливном 
"оцу; он је и сам био човек велике вредности. Биконсфилд, 
док је био председник владе, имао је б њему нарочито високо 
мишљење. Он га је и предложио за вицекраља индијског, и 
јако наваљивао на њ да се тога положаја прими, и ако се 
овај, као и цела публика, чудио откуд да падне избор на њега 
који је тада био релативно још врло млад. Чуђење је било 
тим јаче и почаст тим већа што је баш тада Биконсфилд 
почео своју најјачу индијску политику која се доцније завршила 
избором и крунисањем краљице Викторије за царицу Индије. 
Мередит је имао да изводи баш ту политику, и за његово 
. време је извршено ово крунисање. Али као што каже један 
биограф његов: „Мередитове способности биле су познате 
Биконсфилду исто тако као што су, у сличној прилици, спо- 
собности лорда Канинга биле познате Палмерстону“. 

Као песник, он није био мање цењен, ни мање активан. 
Он је написао више збирака песама и спевова — Клишем- 
нестра, Пушник, Луцила, Хронике и карактери, Орвал, Гле- 
наверил, После раја, и друге, —- и енглеска критика их је 
поредила с поезијом Тенисона, Виктора Ига, једанпут и 
Гетеа. Она је нашла да је његова главна особина „сјајност 


' Омеп Мегедић: Зегозкг резте ог папопа! зопрз ој Зегбта. [опдоц, 
Сћано апа М!пац5, 1917. 

поетске фразе, идеје и описа, и то у највишем степену.“ Ја. 
имам пред собом једну књигу одабраних песама из свих 
збирака његових, и, прелиставајући је, видим у њој песме 
бриљантне, врло књижевне, каткад нарочито оригиналне по: 
мотивима, и у врло лепим стиховима. Одиста, Мередитова. 
версификација је лака, жива, разноврсна и изванредно богата.. 
Кажу за Мередита да је још као дванаестогодишњи дечко. 
показивао у својим стиховима „такву способност књижевног 
изражавања какву је скоро немогућно наћи у обичним књи– 
жевним покушајима и даровитијег дечка.“ Био је одиста дар,. 
то је јасно. 

Мередитов интерес за српску народну поезију дошао је 
случајно. Као аташе и секретар енглеске амбасаде у Бечу 
почетком шездесетих година, Мередит је често слат у Бео- 
град да заступа генералног консула. Јован Ристић помиње га 
у својим Спољашњим одношајима. Таман је прошло било. 
бомбардовање Београда, и почела је конференција у Танлиџи,. 
која је имала да регулише српско-турске односе после тога 
догађаја. Мередит је заступао консула, и имао једну дугу и 
важну аудиенцију код кнеза Михаила. Кнез је поводом тога 
писао Ристићу, и саопштио шта му је заступник консула 
говорио. По том писму се види да је Мередит био и пријатељ. 
кнежеве политике, у колико му је то, наравно, било могуће 
као званичном представнику туркофилске Енглеске. 

Кад је први пут дошао у Србију — то је могло бити 
негде око 1859 или 186) године, — Мередит је био већ одавна 
песник, и књижевност га је занимала у велико. Српску књи– 
жевност није знао, и није ни слутио да она постоји; он сам 
каже на једном месту тада да су Срби „један народ код којих 
се књижевност још није родила“. Али га је, у његову тра– 
жењу онога што је оригинално и самоникло, српска народна 
поезија одмах згинтересовала. У то време био је чиновник у 
француском консулату у Београду Огист Дозон. Годину две 
дана пре тога, овај је штампао свој превод наших народних. 
песама. Мередит и Дозон били су колеге по струци, нашли 
се обојица у Београду: шта је природније него да Енглез. 
прочита песме које је Француз пренео2 Доиста, Мередит је 
своју књигу превео по Дозоновој; сам није знао довољно: 
српски, што се види и из наслова књиге. Он и сам каже да 
је Дозоновој „врло доброј и занимљивој књизи нарочито: 
обвезан“. 

Мередит је несумњиво најбољи енглески преводилац. 
наших народних песама. Он је и један од најкњижевнијих. 
преводилаца ових песама у опште. Бауринг, Талфи, Гер— 
хард и слични преводили су само верно и дословно. Какве 
нарочите поезије ту нема. Све је то хладно, мртво, и као да 
је рађено за то да странци добију појам о нашој песми, не 
да уживају у њој. Код њих више преовлађује фолклорни 

интерес него уметнички; и избор песама им је често такав. 
Мередит је, међутим, уметник, сам песник, и који се и латио 
превођења да би дао нешто своје при том. Он узима нашу 
песму само да обради песнички мотив у њој. То није превод 
него препев, и то врло субјективан. „У овим песмама — каже 
·Мередит сам у предговору своје књиге — није учињен никакав 
напор за тачан и веран превод“. И одиста је тако. Мередит 
врло слободво обрађује наше народне песме. Он мења наслове, 
подели песму на одељке, представи их технички као диалог ако 
је то потребно, и т. д. Све песме су му у слику, и врло раз- 
новрсном метру. Има и иначе нових црта и детаља, ампли- 
фикација, појачања. Цела песма добија врло књижеван карактер, 
и понека места личе пре на Тенисона него на Подруговића. 

То може да буде и мана, ван сумње. Прости, патриар- 
хални карактер наше поезије ту је изгубљен, и Мередиту 
су то често замерали, и то јако. још кад је књига први пут 
изишла, напад је био врло јак, „са једном жестином која је 
ишла до жучности“. Морфил, енглески слависта, доцније је 
писао : „О овим преводима може се у истину рећи да су 
крајње неверни духу оригинала“. Покуде ове у основи су 
тачне, и ако не у тону и мери. Али је тако исто тачно и то 
да је Мередитов провод, независно од верности, леп и књи- 
жеван. 

Женске песме нпр. изгледају врло елегантне; оне су 
пуне сликова и поетска идеја је у њима лепо експлоатисана. 
Понека од њих изгледа као нека мала слика, довршена, скоро 
савршена, узор једне поезије у миниатури. Хасанагиница изгледа 
врло драматична и свечана. Косовски циклус је достојанствен 
као каква Тенисонова балада. Премишљање Цара Лазара 
коме ће се приволети царству има тон једне песимистичне 
филозофије. Опис турске војске како га даје Иван Косанчић 
изведен је у једној серији дактила који дају врло свечан 
ритам, и просто су музика. Тако је музикална и она група 
стихова кад Милош саветује Ивану да не каже истину о 
турској војсци. Познати опис Бошка Југовића, с крсташем 
барјаком чије га златне ките куцкају по плећима, даје тако 
исто јак утисак као и у оригиналу; то, колико знам, не чини 
ни један превод ове песме. Наравно, често је превод разви- 
јенији, с детаљима новим и живописним, с нарочитим поја- 
чањем идеје, с новом песничком рефлексијом. Кад се јављају 
два врана гаврана, код Мередита „пада јака киша“. Кад 
Милош изјави Ивану да ће убити Мурата, Иван га овако 
одвраћа: 


јеси ли ти полудео, побратиме, јеси ли полудео 2 
Паташ где може бити шатор, Мургтов шатор. 

У средини једног милиона очију и ушију, 

У средини једног милиона мачева и копаља, 

У сред среде логора турског; итд. 

Кад слуга Милутин јавља Милици о пропасти косовској, 
он даје једну лепу поетску реченицу које у оригиналу нема 
(Тћеге гезгећ (о Зетла а гогу), а која је за време рата била 
врло позната у Лондону, и често навођена у литератури наше 
пропаганде. 

Мередит је написао и један увод ка својој збирци. Није 
много оригиналан тај увод, али је бриљантан. Кажу да су 
Мередитови извештаји из Индије били увек једно задовољство 
онима који су их по дужности читали, — толико су били 
лепи, књижевни и бриљантни. Овај увод Мередитов о нашој 
народној поезији чини то казивање вероватним. 


ПАВЛЕ ПОПОВИЋ. 


НАУЧНИ ПРЕГЛЕД. 


Две нове књиге: Голно пшпање од Августа Форела! и 
Човеково порекло од Чарлса Дарвина, 


Полно пишање Августа Форела, које је изишло у 
преводу Г. Др. Александра Ђ. Костића, садржи јасно изло- 
жено и свестрано претресано то важно питање које толико 
засеца у живот појединца као и у друштвени живот. После 
биолошке основе полнога живота налазимо редом тај предмет 
посматран са психолошкога, етнолошкога и историјскога гле- 
дишта. Полној патологији и полним изопаченостима посвећено 
је много места, као и социалној, правној и педагошкој страни 
тога питања које има везе са свима могућим манифестацијама 
људске природе. | 

Ко жели бити обавештен о томе огромноме предмету, 
наћи ће у Форелову делу све потребне податке, изложене 
отворено, без предрасуда. Претходна издања Полнога питања 
носила су испод наслова напомену: „за образоване и одрасле 
људе“. На примедбу једне шеснаестогодишње девојке која је 
прочитала Форелову књигу, писац је одустао од тог ограни- 
чавања. У предговору српскоме преводу, Форел помиње да 
природне истине не могу бити неморалне. Зацело, нико неће 
рећи да је неморална једна књига која претреса моралне 
недаће људске. Читање Форелове књиге неморално је колико 
и студија медицине. Ово помињем стога што ће се многи 
родитељ запрепастити прочитавши наслове параграфа у књизи 
коју чита његова кћер. Није рђаво бити обавештен о свему, 
па и о злу. А чедност се свакако не састоји у томе да се не 
зна „на чем жито, на чем трава расте“. Међутим, док је 


з Превео Дп. Александар Ђ. Костић. Издавач „Напредак“, Београд. 
2 Превео Недељко Дивац. Издавач Геца Кон, Београд. 

девојци, будућој мајци, потребно биолошко знање о полноме 
животу, не видим баш никакве користи од потанкога описи- 
вања свих могућих и немогућих перверсија и беда људских 
у томе предмету. Али не видим пи незгоде од тога. 

Писац и преводилац Полнога питања намењују то дело 
полноме образовању, па према томе и умањивању зала која 
су у вези са тим питањем. Преводилац приписује велику 
вредност Форелову делу нарочито за наше прилике: „Полно 
васпитање нашега народа треба што пре отпочети, како се 
на његово место не би усадиле оне отровне и штетне теко- 
вине са запад: које, на жалост, већ почињу да захватају 
велике вароши“. Да, на жалост, нема разлога да наше савре- 
мено друштво не продужи ићи тим путем којим се чило 
упутило. Нема разлога да наш народ пође другим путем до 
оним којим су се упутили други културни народи, са више 
или мање отворености или лицемерства. Исти узроци изази- 
вају исте последице. Међутим, ја не видим на који начин 
може васпитно утицати Форелова књига, т. |. на који начин 
би она могла допринети поправци полнога живота. ја не 
мислим да сва она небројена зла која су у вези са полним 
питањем происходе из незнања шире масе о томе питању. 
Нема сумње да је и то незнање важан чинилац, али не нај- 
важнији. Најважнији чинилац се налази у једно! несагласности 
људске физиолошке природе са захтевима нашега друштве- 
нога живота. Сексуални нагон се буди у човека доста рано, 
свакако много раније него што младић може и помишљати 
на брак. Тај нагон се буди, као што вели Форел, у дечака 
од 14—16 година. И нека веле шта хоће хигиеничари и мора- 
листи, али чињеница је да, чим се јавља, он се и задовољава. 
У осталом, то не тргба сматрати первгрсијом, јер се исто 
дешава и код животиња, а нема разлога да се у тој „живо- 
тињској функцији“ организам људски друкчије понаша. Пошто 
је у данашњим приликама младићу великих градова, управо 
онде где је полно питање најактуелније, брак омогућен у 
већини случајева тек онда кад више није младић, т. |. кад је 
завршио своје школовање и створио себи друштвени положај 
који му допушта да оснује своје огњиште, то излази да је 
човек осуђен да најмања 10—15 година свога полнога живота, 
управо доба његове највеће бујности, проведе у ненормалним 
приликама, у једноме провизориуму који се отеже врло дуго. 
Шта све не изазива у друштву тај ненормални полни живот 
стотине хиљада младих људи, у надражљивој атмосфери 
модернога живота! У томе позноме почињању нормалнога 
сексуалнога живота почива главни извор већине зала полнога 
питања. Затим се полни прозизориум о коме је горе било 
речи, поставши навика, наставља често целога живота, и 
тиме се само повећавају зле последице његове. 

Најзад. полно обуздавање у дугом низу година младић- 
скога доба, распламћује нагон, те доводи доцније до пре- 
кршаја и свих последица његових, што се не би десило да 
је одмах у почетку полни нагон подмирен. 

Познато је да се са буђењем полнога нагона у дечака 
јавља и жива љубавна симпатија према особама женскога 
пола. Та „прва љубав“ јесте она која би требала да се 
оствари, кад би у томе питању одлучивала физиолошка при- 
рода људска. Али тај чинилац је најмање меродаван у животу 
образованога друштва. Питање је сада да ли би такви пре- 
рани бракови били трајни. Форел вели: „...да би једна моно- 
гамска веза била нормална и трајна, она тражи да муж буде 
6-12 година старији од жене, ада се ова удаје што је могуће 
млађа.“ Кад би младић од 16 година ступао у нормалну 
везу, колико би по тој формули (коју у осталом побијају 
многи примери које би свако могао наћи) била стара његова 
вереница 2 

Греши се кад се мисли да се сва питања која су у вези 
са људском природом могу решити на идеални начин, и да 
су све недаће којима је човек изложен постале његовом кри- 
вицом и његовим незнањем. Има у људској природи несу- 
гласности, дисхармонија, које се могу ублажити, али неи 
отклонити. У њих спада и полно питање. | 


Дарвинова дела имају у нас велики задатак. Имају не 
само да упознаду нашу ширу публику са идејама и теоријама 
тога великога природњака, већ имају да исправе сасма крива 
схватања дарвинизма која су се усадила у нас. Груба борба 
за опстанак, тесно сродство човеково са мајмунима, изра- 
жено оним: „човек је постао од мајмуна“, све то схватано 
као догма а не као хипотеза саграђена на чињеницама, при- 
мењивање таквога дарвинизма на људско друштво, у коме 
одлучује сила над правом и томе слично, у тај наказни 
систем се изметнуло дивно Дарвиново дело у нас, и не само у нас. 

Томе стању ствари највише су допринели „дарвинисти“, 
нарочито у Немачкој, са Хеклом на челу, који је од Дарви- 
нове науке начинио религију чији је он био надахнути прво- 
свештеник. У стварању душевнога стања Немачке последњих 
педесет година, тај дарвинизам имао је великога утицаја. 

Читајући одлични превод Човекова порекла што нам га 
је дао наш талентирани биолог Г. Дивац (кога нам, на жалост, 
однесе политика), читалац долази до закључка да Дарвин није 
дарвинист! У поменутоме делу Дарвин управо и не говори, 
већ говоре небројене чињенице, из којих писац опрезно 
излачи закључке који се сами собом намећу. Како је то далеко 
од сваке догме и искључивости ! 

Идеја о еволуцији живих бића толико је ухватила корена 
у наше доба, да се мора признати да се у Човекову пореклу 

не налази ни на шта што нам не би било очевидно. Данас 
би Дарвин могао додати своме делу много чињеница које 
доказују да је човек само један члан у низу живих бића. У 
доба кад је Дарвиново дело угледало света, фосилни преисто- 
ријски човек био је, чини ми се, непознат. 

Желети је да временом добијемо бар сва важнија Дар- 
винова дела преведена с оним разумевањем с којим је пре- 


ведено Човеково порекло. 
ИВАН ЂАЈА. 


ЕКОНОМСКИ ПРЕГЛЕД. 
ПОУКЕ ИЗ БУЏЕТСКИХ ДВАНАЕСТИНА 


још крајем јануара о. г., Министар Финансија је био 
на чисто да се пројектовани буџет државних прихода и 
расхода за 1922 годину неће моћи свршити до краја фебруара, 
с тога је предложио нове две буџетске дванаестине за март 
и април 1922 године. За жаљење је, свакојако, што се мора 
непрестано живети у провизорнуму, који је штетан не само 
са политичког, него још више са финансијског гледишта. 

Докле се влада и чиновници обично жале на спори рад 
Парламента, финансијски одбор Народне Скупштине конста- 
тује да у појединим администрацијама није налазио довољно 
предусретљивости и брзине у раду. Бројно стање државних 
службеника и служитеља, на пример, није се могло утврдити, 
јер обласне покрајинске управе нису послале потребне податке, 
ма да им је финансијски одбор то тражио пре месец и по 
дана. Други пример који наводи одбор у свом извештају о 
буџетским дванаестинама, још је карактеристичнији за финан- 
сијске прилике које владају у нашој држави. Полицијска 
дирекција у Сарајеву прекорачила је буџет од ослобођења 
до краја 1921 године са 1,327.205 круна, а није платила 
рачуне и задужила се са преко четири милиона круна. Ова 
дирекција задужила је бесправно државу са 2,839.344 круна 
код Аграрне Банке, и финансијски одбор сасвим умесно тражи 
да се одговорна лица казне. | 

То је, доиста, један од разлога хаосу у администрацији, 
што нико ни за шта не одговара. Кад би се мало енергичније 
потрзали на одговор и кажњавали сви они који својим радом 
оштете државу и појединце, онда би и углед државни у сваком 
погледу боље стојао него данас. С друге стране, изнесени 
пример показује најбоље како смо ми још врло далеко од 
спровођења централизације у државним финансијама, и како 
се још дуго мора чекати на постизање потребног јединства 
у буџету, без кога се не може ни замислити правилно финан- 

сирање. У вези с тим, да напоменемо да је финансијски одбор 
приликом прегледа буџетског предлога за ову годину утврдио 
да је рад Главне Контроле ограничен само на Србију, Црну 
Гору и Војводину, и ако, по члану 118 Устава, Главна Контрола 
као врховни рачунски суд има да прегледа све државне рачуне 
и да надзирава извршење државни» обласних буџета, без 
обзира на покрајине. 

И онда долази оно што је најгоре. један специалан, 
и то привремен закон, који важи за одређено кратко време, 
мора да предвиди како се надзор и надлежност Главне Кон- 
троле проширује на све финансијске и друге установе у целој 
Краљевини, сходно чл. 118 Устава. Зар ступањем Устава у 
живот није, самим тим, и ова одредба добила законску силу, 
или се чак ни Устав, као старији, не поштује Какав ће 
ауторитет онда имати закон 2 

Предлог закона о буџетским дванаестинама претрпео 
је знатне промене у финансијском одбору, већ и по своме 
обиму: од 23 члана колико је имао министров предлог, одбор 
га је повећао на 40 чланова. Измене су стављане и закон је 
допуњаван махом у споразуму с надлежним министрима. Те 
измене се понајвише тичу уређења саобраћаја и обезбеђења 
потребних кредита за народно здравље. 

За постизање буџетске равнотеже врло је важно што је 
тачно одређен рок (до ! априла о. г.) до кога комисија за 
редукцију чиновника има да достави свој предлог влади и 
финансијском одбору. У министровом пројекту тај рок је 
био неодређен, јер се није нагласило од кад се рачунају 
предвиђених месец дана. Ако се у одређеном времену то реду- 
цирање и изврши, може се очекивати олакшање буџета од 
сувишног и непотребног броја чиновника, службеника и слу- 
житеља. А ти огромни лични расходи један су од најважнијих 
узрока буџетског дефицита. 

Буџетским дванаестинама регулишу се још нека важна. 
питања из ове области. Одбор је опазио да се противно 
досадашњем закону (дванаестине за јануар и фебруар) постав- 
љају и на даље чиновници и службеници, и ако је то било 
забрањено законом. С тога предлаже да се предвиди мате- 
риална одговорност за онога ко противно поступи. 

Одбор је утврдио, даље, да велики број чиновника не 
долази на време и не ради довољно у државним надлештвима. 
Зато је предложио да се законом о дванаестинама регулише 
радно време од 7 часова дневно, а суботом 5. Тиме ће се 
избећи и награде за прековремени рад, који је у неким уста- 
новама стао државну касу доста новаца. 

Чланови финансијског одбора који припадају опозицији 
одвојили су мишљење. Има три разна извештаја, по клубо- 
вима. У њима се, сасвим умесно, наводи да је погрешка што 
су ове дванаестине срачунате на бази буџета од 1921 године, 

који је потпуно произвољно састављен и садржи унапред 
један велики дефицит у себи. Затим се замера влади што 
задржава и даље сразмеран део специалног кредита од сто 
милиона и две дванаестине резервног буџетског кредита за 
недовољно предвиђене расходе, те јој се и на даље даје 
могућност да може трошити без рачуна и без одобрења 
Парламента. 

С обзиром на кратак рок до 1 марта (дискусија је 
почел: тек 21 фебруара) када дванаестине треба да буду 
узакоњене, и с обзиром на мишљење већине у финансијском 
одбору, дванаестин: ће несумњиво бити примљене. 


Н. СТАНАРЕВИЋ. 


ПОЛИТИЧКИ ПРЕГЛЕД. 


СПОЉНА ПОЛИТИКА. — ОДБОР ЗА СПОЉНЕ ПОСЛОВЕ. 


При изради новога пословника за Народну Скупштину, 
дискутовано је и питање о установи Одбора за спољне послове. 
Партије у влади нису биле сложне у томе питању: радикали 
су били противу одбора, а демократи за тај одбор. И како 
је Г. Пашић правио од тога питање опстанка коалиционе владе, 
демократе су пристали да се не установљава Одбор за спољне 
послове. Они, који су противу једнога оваквог одбора, дају као 
главни разлог ово: данас сутра ући ће у Народну Скупштину 
ненационални елементи, и тајне наше спољне политике неће 
бити сачуване. _ 


ж 
= Б-3 


У парламентарним земљама ствар са контролом народ- 
нога представништва над спољном политиком стоји овако. 

У Француској постоје одбори за спољне пословеиу 
Народној Скупштини и у Сенату. Одбори у главноме воде 
спољну политику, и они су до ситница обавештени за све. 
ствари. Претежнији је одбор у Народној Скупштини. Влада 
води послове, али је одговорна за њихово вођење; она не 
мора да прима ни сугестије, ни мотивисане предлоге одбора; 
кад не прими, она поставља питање о поверењу пред Пар- 
ламентом, који одлучује, и који обично прима што одбор 
изнесе. 

У Америчким Сједињеним Државама спољну политику 
води председник Сједињених Држава, али извршење и потврда 
уговора, закључених између њега и страних држава, подлежи 
одобрењу Сената. Председник Америчких Држава може 
довести земљу до рата, али не може закључити мир. 

У Енглеској влада води спољну политику; управо њуводе 
Министар Председник или сам или са Министром Иностраних 
Дела. Доњи Дом врши контролу, путем питања и интерпела- 
ција, над спољном политиком владе. Сталнога парламентарнога 
одбора за спољне послове нема, и ако одбори, нарочито за 
питања у којима се партије не слажу, постоје. 

У другим земљама одбори за спољне послове постоје у 
Италији, у Румунији, у Грчкој, у Белгији; они су ту, и ако 
имају консултативни карактер, ипак, у главноме, одлучујући. У 
Немачкој постоји један одбор за спољне послове пред којим 
канцелар излаже спољну политику и од кога прима сугестије. 

У некадањој Србији, у парламентарној Србији, . спољну 
политику је у главноме водио владар. краљ Милан и краљ 
Александар. После 29 маја спољну политику су водиле владе, 
управо један човек, Министар Иностраних Дела. Народна 
Скупштина се о спољној голитици интересовала мало, сем 
онда кад су се догађале крупне ствари. Обнова дипломатских 
односа с Великом Британијом због завереника, царински рат 
са Аустроугарском, Анексија Босне и Херцеговине, српско- 
бугарски рат 1913, светски рат 1914-1915, били су догађаји 
у којима је и Народна Скупштина узимала учешћа. 


ж ж Ј 

Разлози који се употребљују у опште да се остане при 
староме систему вођења спољне политике своде се у глав- 
номе на ово. 

Ниједна влада не може водити дипломатске послове 
с успехом, нити може радити брзо и одлучно, ако сваки 
корак који предузима треба претходно да износи пред Скуп- 
штину. Свака влада није слободна да објави документе које 
мења и разговоре које води о некоме питању из спојене 
политике са другом државом. За неке извесне ствари потребна 
је потпуна тајност. У Скупштини посланици у главножхе не 
само да нису обавештени, него и не могу бити добро упућени 
у тако деликатне ствари као што су дипломатске, Стара 
дипломатија, тајна дипломатија, не мора повлачити за собом 
и употребу тајних метода. Дипломатски преговори могу се 
водити у тишини, па ипак да не буду тајни. Кад се ствари 
воде дискретно, солидније су израђене. Ако се ствари уре- 
ђују дискретно, то не мора значити још да треба правити 
тајне уговоре, као пре рата. 

Поред тога, један одбор не би никад могао саставити 
све само стручне људе, лица која разумеју ствари из спољне 
политике. Такав одбор не би, дакле, појачао парламентарни 
режим. 

Од ових разлога најозбиљнији је онај први. За вођење 
међународних преговора, доиста, треба извесне дискреције. 
Али, зар се на министарским седницама не дебатује о најпо- 


У 

верљивијим стварима 2 Зар Министарски Савет није одбор од 
народних посланика2 Зар је ризик мањи да се поверљиве 
ствари и одлуке сазнаду пре времена од самих Министара, 
који су дужни обавештавати о свему своје клубове, него од 
једнога одбора за спољне пословег Прилике да се очува 
потпуна тајна, вели [ом, нису. многобројне, па ипак, не би 
било рђаво да се оне сведу још на мањи број. Влади, која 
је обавезна да брани своју политику пред Народним Пред- 
ставништвом, треба дати што мање прилика да прави тајне 
уговоре и споразуме. Један одбор је увек у бољем положају 
него цео Парламенат да одлучи да ли је потребна и тајност 
и тајни уговор у даноме тренутку. 

Кад је реч о сумњивој стручности људи који би састав- 
љали одбор за спољне послове, треба имати на уму како се 
рекрутују владе, ко су министри. Макар ко добар је за 
макар какво министарство. И кад један нестручан човек може 
бити члан владе, зашто дваестак лица исто таквих не би 
могли саставити одбор 2 


ж ж 


Разлози који су за један овакав одбор, у главноме су ови. 

Оставити вођење. спољне политике једном човеку, значи 
бити у пуној противности са данашњим представничким 
системом владавине. Бити парламентарна држава, а оставити 
спољну политику у рукама једног лица, то је бесмислица. 
Искуство које данас имају народи јесте да се никако не сме 
дати неограничено и неконтролисано пуномоћство једном 
човеку да може тајно располагати битним интересима народа 
и његовом снагом. 

У парламентима постоје и други одбори: финансијски, 
заководавни. да поменемо само ова два, којима су делеговане 
најважније функције Народнога Представништва. И нити је кон- 
трола, нити власт нети ауторитет његов умањен. Парламен- 
тарни одбори, где год их има, показали су да су њихове 
добре стране јаче од рђавих страна. Свуда парламенти све 
више преносе своје функције, своју власт, на ограничен број 
народних представника; парламенат се цепка на одборе у 
које улазе у главноме најстручнији међу њима. Установља- 
вање одбора јесте реакција против спорости, гломазности и 
стерилности Народнога Представништва, које је у ствари 
одбор изабран од народа. Одбори су за озбиљни, стручни 
рад. а Парламенат је за вођење политике. 

- Зар и Лига Народа није један међународни одбор за 
спољне послове 2 

Ови чести међународни састанци, конференције шефова 
влада Америке, Француске, В. Британије, Италије, у Вашинг- 
тону, у Кану, намеравана Ђеновска конференција, јесу у 


ствари одбор стручних представника за спољне послове 


(4 

целога света. Тај одбор није још уредио европски проблем, 
али је посвршавао толике друге међународне послове за 
учазршћавање светског мира и, ако једнога дана дође до 
каквога катастрофалнога рата, за њега неће бити крив овај 
или онај човек, него народи. 

Одбор за спољне послове би био школа за парламен-_ 
тарце и за државнике. Нигде боље не би могао да се спреми 
државник него у одбору за спољне послове; у њему би 
научио гледати и видети положај и улогу своје земље у међу- 
народноме животу и развијању. 

Милиони младих живота пало је на ратишту баш зато 
што се спољна политика водила тајно, без светлости и без 
сазнања народнога. Неколико људи увукло је читав свет у 
рат спремајући га у потаји годинама. 

Припрема за дипломатску радњу преко новина, објав- 
љивање дипломатских докумената, добијају пуну вредност тек 
уз овакав одбор. За објављивање докумената треба времена 
и формалности; а они вису никада потпуни. Толика доку- 
мента објављена су, на пример, за узроке светскога рата, па 
опет многе ствари нису расветљене. 


ж 
Бо ж 

Питање о одбору за спољне послове поставља се и у 
Енглеској, и ако Доњи Дом заиста врши праву контролу над 
радом Министра Иностраних . Дела путем кратких питања и 
интерпелација. Здпеу Го у својој популарној књизи 7Ле 
Соуетпапсе ој Епоапа образложава овако потребу одбора за 
спољне послове. Данашњи систем у Енглеској није у хармо- 
нији са представничким системом владавине. један или два 
човека не могу говорити у име народа. Директно управљање 
спољном политиком треба да остане у рукама одговорних 
министара, али треба проширити учешће Народнога Пред- 
ставништва у њој. М“гао би се установити један одбор од 
дваестак лица, који би за све време свога трајања могао 
да узме вођење спољне политике. Његово би било да дискутује, 
да саветује, да врши анкете, да буде око и уво Народнога 
Представништва за спољну политику. Одбор би заседавао у 
тајним седницама, и гласање не би морало бити објављивано. 
Дискутујући између себе у затвореним седницама, чланови 
овога одбора слободно би могли да кажу своја мишљења и 
у погледу саме политике и људи који је воде. Такав одбор 
би имао право да прегледа све документе из Министарства 
Иностраних Дела, да призива и Министра и његове помоћ- 
нике да их саслушава и да чује њихова излагања о важним 
политичким питањима. Влада не би била дужна да прима 
мишљење одбора, па би под својом одговорношћу могла и 
да ради противу његова мишљења. Народно Представништво 
и земља имали би више поверења у вођење послова у једноме 

од најважнијих министарстава кад буду знали да су сви замр- 
шени и тајни конци дипломатије (тајни у колико се тиче масе 
народне) у рукама једног релативно непристраснога и сраз- 
мерно добро обавештенога одбора неколицине. 
Ж 
Е ж ж 

За наше прилике данас један одбор за спољне послове 
је потребан, чак неопходно потребан. Докле је постојала кра- 
љевина Србија, она је имала једну спољну политику, политику 
националнога уједињења свега народа. И онда се још могло 
оставити једноме човеку да води спољну политику. Путеви 
су били обележени ево сто година, и што је најважније, цео 
народ, који је имао једно и исто осећање, био их је спремио. 
Али данас, кад је национално уједињење извршено, кад је 
створен други међународни ред ствари, данас су један или 
два човека недовољни за вођење спољне политике у нашој 
држави. Пре свега таквих људи данас нема још; ми имамо 
свега два три рутинирана државника. То није доста, то није 
чак довољно. Али баш и кад бисмо имали такве људе који 
су дубоко ушли у психологију целога нашега народа, који би 
имали један бистар, интуитиван поглед на размршивање ове 
међународне збрке данашње, требало би имати такав одбор. 
Он не би био сметња, као што није сметња у Француској ни 
у Америци. Министру Иностраних Дела. Због тога што није 
било таквога одбора, дочекали смо Рапало и губитак Скадра. 
Одбор не би водио послове, он би их контролисао. А зар то 
не може бити путем питања и интерпелација2 Не може; 
народни посланици могу упућивати питања и интерпелације 
на Министра Иностраних Дела, али корист је од тога мала. 
Министар може одговорити или не одговорити на њих, као 
што је до сада бивало. Нека он припрети као ово радикали 
демократама да ће да растури владу ако траже одбор за 
спољне послове, и Народна Скупштина може никад не добити 
"жељена одговора о спољној политици, или добити онолико 
колико хоће Министар. Разлог да се тајност спољне политике 
не би очувала због ненационалних елемената у Народној 
Скупштини, може се узети озбиљно само онда ако се спољна 
политика води тајним методама као до сада. Времена тих 
метода пролазе, и треба и код нас да прођу. Народ треба да 
зна све и да своју судбу не меће у руке једнога или двојице. 
У осталом, тако је у свима правим демократијама. 

ИНОСТРАНИ 


УНУТРАШЊА ПОЛИТИКА. — МЕМОАР ХРВАТСКОГ БЛОКА. 


Мемоар Хрватског блока објављен је најзад у аутен- 
тичном издању са потписима Радића, Дринковића и Кошутића. 
То је један акт упућен Ђеновској конференцији у коме се 

каже да „Београдски властодршци“ нису позвани да говоре 
у име Хрватског народа, да то право припада само оним. 
људима које је Хрватски народ изабрао за своје посланике 
на последњим изборима, и да би стога требало позвати ту 
парламентарну групу да она одреди делегате који би пред-_ 
стављали Хрватски народ на Ђеновској конференцији. 

Пре него је овај мемоар објављен у аутентичном издању, 
поједини хрватски листови хтели су да нас увере да он нема 
сепаратистичких тенденција. Сада када се зна прави текст 
тога акта, не може бити сумње о томе да је то један сепа- 
ратистички акт. Тражити за Хрватски народ засебно пред- 
ставништво на једној дипломатској конференцији, — значи 
тражити за Хрватски народ међународни положај засебне . 
државе: на дипломатским конференцијама заступљене су само 
засебне државе. 

Захтеви Хрватског блока немају никаква изгледа да буду 
уважени у Ђенови. За стране Силе не постоји ни Хрватски 
ни Српски народ, него постоји само држава СХС. Ту државу 
позвана је да представља према иностранству само њена 
влада, или, као што Хрватски блок каже, београдски власто- 
дршци. Што се тиче Хрватског блока, он може код страних 
Сила важити само као једна угледна посланичка група у 
парламенту државе СХС:. никада до сада није се појединим 
посланичким групама, па ма како оне биле угледне, призна- 
вало право да поред званичних делегата своје владе шиљу и 
оне своје нарочите делегате на дипломатске конференције. 

Мемоар Хрватског блока д лази сувише доцкан. Психо- 
лошки моменат за овакве сепаратистичке манифестације био 
је пре, а не после, међународног признања државе СХС. 
Међутим, онда када се радило о признању државе СХС, један 
део садашњега блока стајао је на гледишту да Срби и Хрвати 
треба да буду једна држава, — и, колико се сећамо, Г. Дрин- 
ковић није тражио засебно хрватско представништво за кон- 
ференцију мира у Паризу, као што га сада тражи за конфе- 
ренцију у енови. Најчудвије је у целој ствари да једну 
сепаратистичку акцију Хрватски блок почиње оним чиме се_ 
сепаратистичка акција обично свршава, — управо, крунише. 
Блок тражи од Ђенозске конференције да прими Хрватски 
чарод у своју средину као засебну целину. Обично, један 
народ се прво истргне из оне државне заједнице у којој не 
жели да буде, па онда, на основу свршеног чина оцепљења, 
тражи од страних Сила да га оне признаду као засебну 
целину. Хрватски блок још није створио свршени чин оцеп- 
љења; није га шта више ни покушао, -— и ако ипак тражи 
дипломатско признање једне засебне Хрватске, то је само на 
основу тога што је о тој засебној Хрватској много писао и 
говорио. Велике Силе рачунају с фактима; на маштања поли- 
тичких романтичара оне не дају много. 

Мемоар Хрватског блока, који ће без сумње проћи без 
ефекта ван наше земље, имао је и имаће много ефскта у 
самој земљи. Он је јасно обелоданио ориентацију Хрватског 
блока. Блок је састављен у главноме из две политичке групе: 
једна не признаје Видовдански устав, али признаје државно 
јединство ; друга не признаје ни државно јединство ; — једна је 
учествовала у великом чину од 1 децембра; друга је проте- 
стовала противу тога чина. Када су те две групе начиниле 
један блок, питање је било која ће група одржати превагу. 


Као што обично бивау оваквим политичким удружењима, 


крајњи елементи повукли су собом умереније; мемоар упућен 
Ђеновској конференцији сведочи о потпуној победи анти- 
државног крила Хрватског блока; то је један акт сасвим у 
духу "Радић-Франковачке политике, и тоне само по својим 
идејама, него и по целој својој фразеологији... Ова победа 
крајњих елемената у Хрватској јесте врло значајна појава. 
Прво ће њено дејство бити појачавање крајњих елемената код 
нас у Србији. То се видело већ по писању наших новина, 
које су, с малим изузетком, узеле не само према Хрватском 
блоку него према целом Хрватском народу необично оштар 
тон. Писање наших новина било је такво да је Обзор, наравно 
са нешто претеривања, могао рећи да један део наше штампе 
проповеда ампутацију Хрватске, а други део проповеда њено 
терорисање посредством велико-српских легија уређених по 
фашистичком обрасцу. Без сумње било би боље да је наша 
штампа имала више хладнокрвностими стрпљења, а нарочито, 
да није тако много употребљавала ту реч „ампутација“. Неки 
листови говорили су о ампутацији тако убеђено и тако одлучно, 


да се могло мислити да бар један део нашег јавног мњења 


није ништа мање сепаратистички расположен него Хрватски 
блок, и да је између нас и Хрвата разлика само у методи 
одвајања: они би хтели да одвајање изврше на Ђеновској 
конференцији дипломатским путем, докле бисмо ми хтели 
да га извршимо другим једним, мање мирољубивим начином. 
Многи наши људи заборавили су у овој прилици да про- 
тивник српско-хрватског јединства није само онај који про- 
тиву њега ради, него и онај који не верује у његову могућност. 
| ПРИВРЕМЕНИ, 

БЕЕН О, ВЕ 


„Аазепега“. — Међу старим апокрифним хришћанским 
списима, које су наши калуђери у давна времена преводили и 
побожно преписивали, има и неколико пријатних прича у којима 
се хришћанска мистика удружује са неким наивним и љупким 
љубавним доживљајем. један од најлепших древних апокрифа 
је прича о Асенети и прекрасном Јосифу, који су се заволели 


и помоћу божјом узели. Асенета је паганска девица која позна 


јосифа, божјег посленика и претечу Христа, побаца своје. 


идоле, и по откровењу с неба хрли јосифу, уздиже се до 
његове вере, да зачарани утону у узајамну љубав. Ту је дав- 
нашњи мотив многих хришћанских приповести: о узлету чисте 
девојачке душе до божанскога духа који се оваплоћује у 
мужу. Тај наивни и мистични предмет, пропраћен многим 
симболима, испричан је у овој причи просто и снажно. 
— Хрватска књижевница Г-ђа Камила Луцерна узела је превод 
овог апокрифа из једнога нашег рукописа из времена деспота 
Стевана Лазаревића (штампао га је Стојан Новаковић у 
магтата 1Х) и друге преводе на другим језицима, и само 
се потрудила да књижевно преприча ову стару причу једним 
мелодичним стилом. Она је задржала старовремски тон 
легенде, и само удешавала реченице, чувајући са укусом 
наивност причања. На крају је додала своја објашњења 
симбола и историју списа. — Књигу је издала књижара 


Васића у Загребу врло лепо. 
Б. М. 


„Педагошка Питања“. — Наш познати педагог Г.. 


Љубомир М. Протић штампао је, у издању књижаре Геце 
Кона, другу свеску Гедагошких Пишања, То је збирка чла- 
нака — од којих су неки били већ раније штампани у Про- 
свешном Гласнику, Учишељу, и другим стручним часописима, 
— о разним школским и просветним питањима: о родитељ- 
ским вечерима, ђачким испитима, писменим задацима у 
средњим школама, уличној деци, књижницама и читаоницама 
за народ, итд. Сва та питања су од интереса, и третирана су 
с разумевањем, стилом простим, живим и убедљивим. 


„Гри Сестре“. — Загребачка књижара Васића долази 
обично са врло укусно опремљеним издањима, и, у већини 
случајева, са брижљиво одабраним ауторима и преводиоцима. 
Овога пута је избор, пао на Чехова као писца, и Д-р Милицу 
Богдановић као преводиоца. После одличних приказа трупе 
Московског Художественог Театра, Три Сестре су и боље 
схваћена, и завољена, и тражена драма једног с правом 
истакнутог писца; Д-р Милица Богдановић је, међутим, личност 

која се давно и предано бави изучавањем руске литературе, 
и познаје темељно руски језик. Њен превод Чеховљеве драме 
је замашном већином тачан, а где је нетачан, нетачности 
· нису грубе. Ту и тамо се показује и савесно и интелигентно 
испитивање оригиналног текста. Главна мана превода је недо- 
статак вештине да се диалог избаци у оригиналним, свима 
усађеним фразама живог говора, које би с места осветлиле 
и ствар и ситуацију. Глаголска времена, ред речи, поједине 
партикуле, некад баш и цео израз као такав, нису погођени, 
и разговор постаје крут и смрзнут као да слушате рђавог 
глумца. Један пример. Кад Рус каже: да, такал историл, 
овда је то, од прилике, шша ћеше, десило се, а не: да, шаква 
приповест. — Не познајемо сасвим провинциални израз (има и 
других провинциализама, и смешаних, на пример нешша 
загребачки, /0к београдски) сад на за руско сепчасљ, дакле: 
одмах, с места, тек што, овог часа. (Сад на ћу доћи. Он ће 
вам сад на донети дар. Сад на удариће снег.) — Транскрип- 
ција и изговор имена у преводу Чеховљеве драме врло су 


недоследни. 
У 6: 


Два нова превода скандинавских писаца. — 
Недавно су изашли у Загребу преводи Стриндбергових драма 
Ошац и Госпођица јулија, и приповедака Кнута Хамсуна 
Нишков и Из вавета но живоша. Прва ствар је изашла као 
свеска „Позоришне Библиотеке“, а друга као свеска „Народне 
Књижнице“. Ако се не варамо, једна и друга књижница, заједно 
са „Хумористичном Књижницом“, јесу један исти издавачки 
завод. Тај завод ради врло интенсивно, и са врло добрим 
интенцијама, па је у толико више за жаљење што су му 
многи преводи из реда другокласних и брзометних преводних 
радова. Или не стоји на књигама ни име преводиоца, ни 
језик са кога је она преведена (у овом случају се тако јављају 
преводи Стриндбергових драма), или стоји име преводиочево, 
а прећутан је језик (тако.се јављају две Хамсунове приче; 
преводилац Владимир Бабић). Човек је - праву да се запита : 
Докле са том наивном мистификацијом 2 Докле са тим можда 
изгубљеним и узалудним израдама превода који ће се данас 
сутра морати наново преводити с оригинала 2 Докле ће се један 
од најделикатнијих литерарних послова вршити са једином 
мишљу да се створи каква таква могућност читања тога и 
тога дела и у нашем језику, а без једине мисли да превод 
без могућности сравњења са оригиналом није озбиљан. Просто 
је пепојмљива учестана појава превода те врсте. Или прево- 
дилац има љубав и разлог да баш тог аутора и то његово 
дело преводи, и онда се човек буни против факта да се 
преводи из друге или треће руке; или преводилац нема љубав 
и разлог, и онда бисмо рекли да остави превод другом ; или 

нема у литерарном свету никога стручног за преводе са 
извесних језика, и онда, за љубав каквог таквог суда и кон- 
троле, треба објавити са којег је посредног језика превод 


рађен. 
и. С. 


„Борба о јадран и о Барош“ (Ргог. 5. Озгегтап : 
Вогба о јадгап 1 0 Вагоз). — Професор Остерман зна добро 
цео јадрански проблем, о коме је раније написао неколико 
брошура. Зато је. ова брошура од интереса и за оне који 
питању Барошке Луке поклањају већу пажњу, и за оне који 
би хтели о томе да имају само сигурна обавештења. Да је 
цео предмет систематисан и да је већа пажња обраћена 
начину излагања и писања, сваки читалац би могао имати у 
овој књизи један подсетник за наш спор с Италијом о јадрану. 


једна књигао Манцониу (АШНо МоппоПНапо: А. 
Мапгот (Те ореге); Меззупа, 1921). — Ова књига, "уза сву 
силну литературу скоро једног века што се око овог великог 
имена окупила, надмашила је све досадање радове новим 
закључцима и интеграцијом Манцонијеве етичке, естетичке и 
религиозне мисли. Аутор испитује религиозни проблем код 
Манцонија, његов прелаз од рационализма католицизму, од 
психологизма гнозеологизму. Особиту пажњу је посветио и 
Мавцонијевом језичноме студију, по угледању на немачке и 
француске радове концем ХУШ века, затим његовој историчној 
критици и филозофији. 

Ово дело је италијанска научна критика поздравила и 
истакла као понос своје дубоке критике и психолошке есте- 
тике, као најкомплетније и најорганичније дело о Манцонијевом 
уметничком деловању. Нико, па ни Д Овидио ни Гргф, који 
су о њему написали најдубље радове, нису таковом суптилношњу 
и таковом проницавошћу приказали рад тога човека, у којему су 
се мужевност и чистота карактера слагали са узвишеним схва- 
тањем уметничког звања у јединствену савршену целину. 

Др. В. В. 


~ 


Власници, Јован М. Јовановић и Владимир Лацковић. 

КЊИЖЕВНИ ГЛАСНИК 


НОВА СЕРИЈА, Књига Ш, Број 6. — 16 Март, 1922. 


Му РАМЕ 
НИКОЛА. 
МИЛА. 


Укусно намештена радна соба. Телефон на столу. 


; 1 

Мила (Седи за столом и записује нешто у лепо повезану књигу). — 
Дето! Дето! Дето! То исто! То исто! То исто! (Остави перо.) И то ми 
је дневник! Не би човек просто веровао да је то дневник јед- 
нога брака! Нисам га никада хтела водити као девојка, нема 
смисла: девојачки је дневник без догађаја, само лепе фразе, 
па и такав мора се пре удаје уништити. Друго је ово, дневник 
о браку. Само, да ми је да знам шта би и овде записала» По 
књигама које сам читала, била сам убеђена да је брак нун, 
пун догађаја. Зато сам и купила ову књигу чим сам се ис- 
просила и написала на првој страни: „Брак, свеска прва“. Боже 
мој, мислила сам за ових шест недеља од како сам се удала, 
испунићу целу књигу од корице до корице и купићу већ другу 
те записати: „Брак, свеска. друга“. А оно... (Отвори књигу и пре- 
врће листове) Празно! Први лист, први дан брака, исписан је 
сав. То се већ мора признати да је дан догађаја и да се има 
шта записати. (Преврће листове и прати их говорепи.) Други дан, за- 
писано оно што сам првог дана пропустила или се нисам се- 
тила. Трећег дана: грљење, љубљење, тепање, слатки разго- 
вори. Четврти дан: грљење, љубљење, тепање, слатки разго- 
вори. Пети дан: грљење, љубљење, тепање, слатки разговори. 
Шести дан — то исто; седми дан — то исто; осми: исто, де- 
вети: исто. Нисам више ни записивала, већ, као књиговођа у 

трговачким књигама кад му се иста ствар понавља што напише 
„дето“, тако сам ја само две запете стављала под јучерашњи 
дан. И ево пуних шест недеља како сам се удала а ни речи 
нове нисам записала. Дето, дето, дето, исто, исто, исто! Сваки 
дан исто! И ето, то је брак! Ујутру отворим очи — пољубимо 
се; обучем се — пољубимо се; затим пијемо заједно кафу: ја 
сипам њему — пољубимо се; он мени дода шећер — пољу- 
бимо се. Па онда пође у канцеларију и — пољубимо се. Из 
канцеларије ми телефонише два пут и три пут и увек ми кроз 
телефон шаље пољупце; дође на подне — пољубимо се. Сед- 
немо да ручамо — пољубимо се; свршимо ручак — пољубимо 
се. Па онда пређемо овде у његову собу, седнемо, ћаскамо и 
љубимо се. У три по подне опет пође у канцеларију — по- 
љубимо се. Опет ми телефонира, опет у шест дође и затече 
ме овде, у овој истој фотељи и — пољуби ме. Одемо до мајке, 
поседимо мало, вратимо се, и док скинем шешир — пољубимо 
се. Разговарамо — љубимо се; вечерамо — љубимо се; легнемо 
да спавамо — љубимо се! Сваки дан то, то, и ништа више! 
И то је дакле брак» Па то је ужасно монотоно, то се чак не 
може ни издржати ако тако годинама потраје. Не, не, то не 
може бити да је тако; не може бити да је то брак. Ниу 
једном роману то није тако. Камо оних пребацивања, камо 
оних сукоба, емоција, суза, па мирења, па праштања» Па 
зар ми и сама мама није говорила: „О, синко, да знаш ко- 
лико брак доноси горких часова, колико сукоба, колико суза, 
па све то заглади измирење. А после измирења све је слађеу 
браку!“ Па дабоме, и то је оно, а не ово љубљење, вечито 
љубљење. И онда, сваког дана у исти час, тачно у исти час, 
као да је лекар прописао: ујутру мала кашичица љубљења, на 
подне мала кашичица љубљења, по подне мала кашика љу- 
бљења, увече велика кашика љубљења. Ето, сад је већ шест 
часова, сад ће доћи, и све ће се исто поновити као и синоћ, 
као и прексиноћ. Ја седим овде, читам, он уђе полако, на 
прстима, да га не чујем, дође ми за леђа, загрли ме изне- 
надно и ижљуби. Сваки дан тако, као да му је лекар про- 
писао. А не, то не може бити брак, то можда само мој брак 
тако изгледа. Аница на пример, — њен брак је извесно 
друкчи, извесно је друкчи. А заједно смо се удале, она у 
четвртак а ја у недељу. Заједно смо у књижари купиле 
овакве свеске и написале: „Брак, свеска прва“. Њена књига 

извесно друкче изгледа, не може бити да је овако празна као 
моја. (Сети се) А зашто је не бих запитала> Одиста, питаћу је 
да ми каже шта је све до сада уписала у књигу. (Тражи по 
столу.) Где је та телефонска књига кад обично овде стоји>2 
(Сети се.) А, јест Бога ми, тамо је у соби; синоћ смо у кревету 
ја и Никола разгледали адресе због визита које у недељу 
треба да правимо. (Одлази у леву собу.) 


П 
Никола (Лагано отвара задња врата и улази на прсте. Застаје из- 
ненађен). — Нема је» Чудновато! А тако ми прави задовољство 
кад је затечем овде, у фотељи, па јој приђем полако, на 
прстима, и изненадим је пољупцем. (Погледа лево у собу.) Ено је ! 
Сакрићу се овде, иза завеса, па кад седне, пољубићу је изне- 
нада. (Сакрије се.) 


Ш 

Мила (Долази носећи телефонску књигу коју зећ успут прелистава). — 
Аница... Трифуновић, Павле ...0..п..р..с..т.. Трипковић, Три- 
шић, Трифуновић; Коста, Младен, Никола, Павле... Трифуновић 
Павле, 12-48. (Диже слушалицу.) Ало, ало, госпођице, молим вас 
дајте ми 12-48. Да, молим вас, 12-48. Ало, ало! Је ли то кућа го- 
сподина Павла Трифуновића2 А, ти си, Анице2 Тебе баш и тра- 
жим. Јест, ја Мила! Хвала, а ти, како ти» Слушај, хтела бих 
нешто врло важно да те питам, ако ћеш само да будеш искрена, 
али врло искрена» Хоћеш, је лиг Јеси ли сама тамо» Врло добро! 
Да не стојиш случајно крај телефона... стојиш» Седи, молим 
те, ево и ја ћу сести. (Седа на столицу) Дакле слушај, молим те, 
али... само да будеш искрена... Добро... дакле, реци ми 
како теби изгледа овог Па, брак, питам те о браку. Заједно смо 
купиле књиге у које ћемо уписивати догађаје... да, па у мојој 
књизи оно, првог дана, да... то сам опширно описала; 
после... ништа. Сваки дан једно исто: љубљење, љубљење, 
љубљење, бескрајно љубљење, никаквих речи, никаквих пре- 
кора, никаквих сукоба и узбуђења, никаквих емоција... ужасно 
монотоно! А сећаш се како смо ми замишљале бракг Ово 


овако је... шта кажеш» Како... како, како, молим те; код 
тебе је било» Било, је ли» (Узбуђена од радозналости, сва се пре- 
твара у уво. Говори, говори, молим те... шта... каког Имала 


си сукоба са мужем и опростила си муг О, срећна жено! 
Говори, говори, молим те, како је то билог... Забога, госпо- 
· 26% 

ђице, не прекидајте везу! Не прекидајте везу, тако вам Бога! 
(Звони) Ало, ало... дајте ми брзо, брзо, 12-48. Ало, ало, јеси 
ли ти, Анице> Прекинули нам везу. Молим те настави. Дакле 
имала си сукоба А заштог Нашла си му у фијоци старо 
љубавно писмо. Кадање2... А, момачко, па... напала си га, 
плакала си, пала си у несвест. Ух, ала је то дивно! После» 
Он се извињава, моли за опроштај, признаје све, исповеда ти 
се и прича ти цео свој момачки живот. Ти му прашташ и — награ- 
ђујеш га пољупцем. Ох, Боже мој, како је то лепо, како је 
то узбудљива сцена морала бити; па после; је ли, после кад 
сте се измирили, много су слађи пољупци били» Разуме се, 
тако сам ја то и замишљала, али ја то никад нећу доживети ! 
О да, претурала сам већ све фијоке, све ормане и све његове 
старе хаљине, па ништа. Овај мој магарац мора да је уни- 
штио сваки траг. А то је баш којешта; људи би требали 
приликом женидбе да сачувају бар по једно старо писмо или 
фотографију, колико да има жена разлога да се посвађа, па 
затим да се измири. Овај мој није ништа сачувао. Шта кажеш» 
Сад да ми буде неверан> А то не верујем, воли ме, необично 
ме воли. Како, ја» Ах, то никад, и ја њега толико волим да 
не бих никада на то могла ни помислити. Никад док сам 
жива! Можда је наш брак баш зато помало и досадан што 
се толико волимо. А... пардон... сад тек разумем! Да му 
будем привидно неверна колико да изазовем свађу. Али како, 
не знам како бих то извела, ја то не бих умела. Да, свака је 
жена по мало глумица, то признајем, па ипак ја не знам како 
бих, немам ни идеје... Не прекидајте, госпођице, молим вас. 
Ало, јеси ли ти, Аницер Настави, молим те: како мислишг Да 
напишем љубавно писмог Коме» Ма ком! Паг Да га изгубим, 
а он да га нађе, да пођем кобајаги на пошту, па да изгубим 
писмо. А, не на пошту, но да му кажем да идем мајци, сама 
без њега, а њему ће то изгледати као да идем на пошту. Па 
јесте, тако је боље. Али ипак немогуће, досад никад нисам 
излазила из куће без њега. То јесте, имаш право да ће му 
то још већу сумњу изазвати. Дакле кад пођем да изгубим 
писмо Али коме да напишемг... Каког... Да измислим имег 
Хајде, измисли ми ти! Како Стева, добро; а презиме» Здрав- 


ковић... Стева Здравковић. Да не постоји когод под тим. 


именом Не, је ли, то знаш поуздано. Добро, врло добро! А 
адресуг Пост-рестантр Дабоме, то је најбоље! Шта кажеш» 

ПМонови још једанпут, нисам те разумела. А да, разуме се, да 
му не попустим лако и да се не одам никако; да издржим 
колико год могу више. Разуме се; тако сам и ја мислила, 
иначе ништа не вреди. Дакле Стева Здравковићр Баш ти 
хвала, као сестри ти хвала. Тако ћу и ја бар моћи да доживим 
један брачни дан и имаћу шта да запишем у своју књигу 
записницу. Како2 Та да, разуме се, известићу те, све ћу ти 
до најмањих детаља јавити како је било, све, све, све! Хвала, 
велика ти хвала! До виђења! (Остави слушалицу) Ето, ето како 
човек треба да се посаветује! Ама кажем ја да ово није брак 
што га ја преживљујем: сад ћу ја тек доживети први брачни 
дан. (Узима хартију и перо. Како беше» Да, Стева Здравковић! 
Дакле! (Пише) „Драги Господине. Већ пет дана нисте прошли 
крај мојих прозора. Ви знате добро кад је Никола у канцела- 
рији и знате да вас ја у то доба очекујем на прозору. Про- 
ђите, прођите, молим вас, да се видимо само, кад већ нисмо 
срећни да се можемо састати. Ваша до гроба Мила“. (Говори. 
Ово је добро, и баш је добро запапрено, те је кадро да иза- 
зове ужасну буру. Биће приговора, биће суза, падања у 
несвест, као у позоришту, као у роману. (Адресира) „Госпо- 
дину Стеви Здравковићу. Пост - рестант. Место“. (Говори) Тако! 
Идем да метнем шешир, кад дође нека ме затече као да сам 
већ хтела поћи од куће и не чекајући га. То ће изазвати још 
већу буру! (Оде у своју собу. 


М 

Никола (Изађе из завеса. — Шта је овог Да нисам својим 
рођеним ушима слушао, не бих никад веровао! И шта сад» 
Ако јој кажем да сам све чуо, да све знам, постидеће се, 
разочараће се, али ће код ње још увек остати воља да сличну 
комедију игра. Остаје ми једино да јој учиним задовољство, 
да пристанем уз целу игру, али да је тако изведем да јој 
једанпут за свагда избијем луткице из главе. Нека има дога- · 
ђаје, нека има шта да запише, лудица једна! Не сме ме затећи 
овде, ја морам сад тек доћи из канцеларије. (Побегне напоље.) 


М 
Мила (Долази под шеширом, у руци јој писмо). — Тако! Кад пођем 
испустићу писмо овде, па кад одем нека га нађе. Али чекај, 
не могу ја да издржим да одем чак до мајке и да се вратим, 
толико не могу издржати. Оставићу ташну овде на сто, 

(Оставља је), па кад пођем неколико корака, колико да му дам 
времена да нађе писмо и да га прочита, а ја ћу се вратити 
за ташну. Као да чујем његове кораке2 (Ослушкује.) Јесте! Ох, 
Боже, како сам сад већ узбуђена! - 


М1 
Никола (Улази под шеширом). — Добар дан, душо! (Изненађен.) 
Шта је тог Под шеширом, спремна за излазак> 


Мила. (Збуњено). — Да... хтела бих да идем до мајке... 
хтела бих... 
. Никола. — Без менег 


Мила. — Мало пре ме звала мама кроз телефон и рекла да 
дођем без тебе, каже да има нешто важно да разговара 
са мном. 

Никола. — Без мене» То би било први пут. У осталом, 
мама ће дозволити да те допратим, а ја не морам присуство- 
вати вашем разговору: склонићу се у другу собу. 


Мила. — Не, никако! Мама је нарочито казала да дођем 
без тебе. 

Никола. — То не може бити, ниси је ти разумела. (Пође 
телефону.) 

Мила. (Престрављена). — Шта ћеш» 

Никола. — Да питам маму како ти је казала. 


Мила (Задржи му руку коју је пружио за слушалицу). —— Не, немој 
то чинити! 


Никола. — Не разумем зашто не бих питао. 

Мила. — Тако, немој! 

Никола. — То значи, мајка те није ни звала; ниси ни 
разговарала с њом на телефону2 Ниси, је ли 

Мила. (Збуњена). — Нисам! 

Никола. — И шта онда све то значи Мила, погледај ме у 


очи. Ти нешто кријеш од мене, ти ниси пошла мајци Реци 
истину, ти ниси пошла мајци» 
Мила. — Пошла сам једној пријатељици. | 
Никола. — Пријатељици2 Онда, зашто си најпре лагала 
да ћеш мајци Шта ти. је то требало» Ту има нечега врло, врло 
сумњивог. "Оди, 'оди, оди овамо, погледај ме у очи, дај ми 
руке и погледај ме у очи! 
Мила. (Даје му једну руку, а другу, у којој је писмо, ставља на леђа). 
Никола. — И ту руку, дај ми и ту другу руку! 


__ 

Мила. — Не, не! 

Никола. — Шта је у тој руци, шта кријеш ти тог Дај овамо! 
Мила. — Не, молим те, не! 

Никола. — А, дакле има нешто што се крије од мене, 


што моја жена крије од менег Има дакле нечега2 (Одлучно и 
грубо) Дај овамо ту руку! 

Мила. — Не! 

Никола (На силу јој извуче руку, у којој нађе писмо). — Ха! 
Дакле писмо, писмо неко које се крије од мене 

Мила (Побегне у страну и сакрије лице марамом. За се). —— Ох, Боже 
мој, одиста сам узбуђена, сасвим одистински сам узбуђена! 

Никола. (Чита). — Господину Стевану Здравковићу. Пост- 
рестант, Место. (Говори. Дакле, господину Здравковићу> И то 
пише моја жена, и то пише жена на шест недеља по удајиг 
И шта пише, шта пише» (Нервозно отвара писмо. Чита) „Драги 
господине“. (Говори) Дакле „драги“2 Моја жена сем мене још 
неком каже „драги“. (Чита) „Већ пет дана нисте прошли крај 
мојих прозора. Ви знате доба кад је Никола у канцеларији 
и знате да вас ја у то доба очекујем на прозору. Прођите, 
прођите, молим вас, да се видимо само, кад већ нисмо срећни 
да се можемо састати. Ваша до гроба Мила“. (Згужва писмо и 
узвикује патетично., Ха! Несрећнице, невернице! (Дочепа је грубо за 
руку) Говори, говори шта је овог 


Мила (Узбуђена као да одиста преживљује). —— Ја... ја немам 
шта да ти кажем... 
Никола. — М немаш одиста, јер ово писмо казује све. 


Шест недеља после венчања, доба када је брак раван светињи 
службе Божје, у тренуцима које Бог само једном у животу 
дарује изабранима... у то доба, у тим тренуцима, моја жена 
пише љубавно писмо своме љубавнику! Срамно, срамно, сто пута 
срамно! Ох, Боже, Боже мој! (Пада у фотељу и покрије очи рукама.) 

Мила. (За се). — Овај му је говор леп, као да га је из какве 
књиге преписао. Морам га од речи до речи записати у дневник! 

Никола (Скочи). — И шта је то што вам се допало на 
господину Здравковићу; шта вас је могло завести2г Да ли 
његови бркови, или што носи златан цвикер, или... Сад тек 
ја разумем зашто ми је Г. Здравковић пре неки дан изјавио 
жељу да ми начини посету и да се ближе познамо. 

Мила (Изненађена). — Како, зар 2... (Тргне се. За се) Зар по- 
стоји» Боже мој, где да нађемо баш име човека који постоји 2 

Никола. — М то је читава завера, читава завера која се 
плете око мене. А ја несрећник, успаван искреношћу коју сам 
ја унео у брак, у заносу првих брачних дана, нисам се умео 
ни обазрети око себе да све то видим. Требало је да овако 
брутално нагазим на једну лаж па да се пробудим и да видим 
колико сте ви, госпођо, бедни и колико одвратни. (Бесно.) 
Несрећнице, зар ни једну једину реч немаш у своју одбрану» 

Мила. — Ја те молим, Никола, да ме мирно саслушаш. 
Када сам пошла за тебе, ја сам те волела, ја те у томе тре- 
нутку нисам лагала. . 


Никола. — Лагала си и мене и Бога, пред чијим си 
олтаром изјавила да драге воље полазиш за мене. 

Мила. — Не, нисам. Али... 

Никола. — Говори, реци, кажи све, признај све! 

Мила. —— Заволела сам га случајно, изненадно. Нисам га 
раније. ни познавала, први пут сам га видела пре три дана. 

Никола. — Пре три дана! Срамна лаж! Где си га могла 


видети пре три дана, где упознати, кад заволетирг Ти не 
говориш истину. 


Мила. — Прошао је овуда. 

Никола. — МИ ти си се заљубила у првог који је прошао 
овуда, теби је довољно било само да неко прође овуда» 

Мила. — Не, није само прошао, разговарали смо. 

Никола. — А дотле се нисте ни познавали. Ко ти га је 
представио, како сте се упознали 

Мила (Увек збуњена). — Била сам на прозору, у руци ми 
је била телефонска књига, испустила сам је... Он је про- 
лазио, дигао је и... тако смо ступили у разговор. 

Никола. — И одмах ти је изјавио љубав» 

Мила. — Одмах! 

Никола. — И ти одмах пристала на ту љубав 

Мила. — Одмах! 

Никола. — И то је било пре три дана»2 

Мила. — Да! 

Никола. — КА ти данас пишеш: „Већ пет дана нисте 
прошли...“ а тек си се пре три дана упознала. Видиш ли 


како не говориш истину; видиш ли како је лаж увек гола 
и увек срамна2г Што ми не кажеш праву истичу. Реци ми је, 
хоћу да је знам, хоћу све да знам! 

Мила (Одлучно). — Па добро, казаћу ти је. Ја и он се позна- 
јемо још као мала деца, заједно смо расли, и када смо дорасли 
у прве године у којима се јављају осећаји, ми смо се заволели. 

Никола. — И то је лаж! Како сте могли провести заједно 
детињство кад Здравковић и није одавде. Он је родом из 
Сомбора, тамо је и провео детињство, и тек се пре три године 
доселио овде. 


Мила (За се). — Е па не могу да удесим лаж кад и не 
познајем тог Здравковића. 

Никола. — Дакле нећеш да ми кажеш истину2 

Мила. (Одлучно). — Хоћу, казаћу ти целу истину. Ми смо 


се волели пре но што сам ја упознала тебе. Он је чак хтео 
и да ме проси, али... 


Никола. — Опет нова лаж! Здравковић је ожењен има 
већ седам година и има троје деце. 
Мила (За се). — Е па ја не умем више да му удешавам! 


(Гласно.) Најзад, шта те се тичу детаљи; шта те се тиче како 
је било и шта је било. Ја ти признајем главну ствар: при- 
знајем ти да га волим, и немам шта друго да ти кажем до то. 

Никола. — ИМ немаш шта више да ми кажеш2 

Мила. — Имам, имам да те молим за опроштај. То је 
љубав тренутка: заволела сам га, не знам како, не знам зашто; 
уверавам те да је то пролазна љубав, јер она ми у души 
није избрисала љубав према теби, а ту љубав ће твој опро- 
штај само још појачати, још више учврстити... 


Никола. — Опростити» То никада! 

Мила (Изненађена). — Никада2 

Никола. — Никада, разумеш ли, никада! 

Мила. — Али то се прашта у браку. То је погрешка, 


то није грех. И то погрешка коју сам искупила својим 
искреним признањем. 


Никола. — То се не прашта! 

Мила. — Али, како! Ја сам читала... 

Никола. — У романима, то бива. Писац врло лако прашта 
такву погрешку, али преварени муж никада! 

Мила. — Али прва погрешка2 

Никола. — Нема у браку прве и последње погрешке. 
Има једна једина и — то је та коју си ти учинила. · 

Мила. — Не може бити да си ти тако немилостив и да 


ми нећеш опростити> 

Никола. — Никада, разумеш ли, никада! 

Мила. — Па ондаг Шта ћемо онда» 

Никола. — То ћеш сад видети! (Откључава фијоку од стола и 
из ње вади револвер.) 

Мила (Цикне). — Никола! Никола! Ох, Боже мој! (Пада 
на фотељу и крије лице рукама.) 

Никола (Прилази јој и диже је благо). — Не мораш се бојати. 


Не мислиш ваљда да ћу ја на тебе потезати оружје» То не, 
јер ја те толико волим да то никад не бих учинио. 

Мила (Престрављено). — Па што си онда узео то 

Никола. — Казаћу ти, саслушај ме. Мене је већ прошао 
први гнев, и од момента кад сам донео одлуку, ја сам 
сасвим миран. 

Мила. — Какву одлуку 

Никола. — Рекао сам ти да ти не могу опростити, и 
при томе остајем. А без опроштаја ми не можемо наставити 
заједнички живот, нити можемо остати под истим кровом. 
Ти ћеш се вратити твојој мајци! 


Мила. — Никола! 

Никола (Одлучно). — Ти ћеш се вратити твојој мајци, јер 
има, видиш, романа који се и тако свршавају. 

Мила. — Али ја то нећу, ја нећу да се одвајам од тебе, 
ја те волим! 

Никола. — Верујем ти, али све то не може преиначити 


моју одлуку. Чак када би ми какав глас са неба дошао и 
рекао да је то све била шала, ни онда ти чак не бих опростио. 
Мила (Озбиљно забринута). — Ни онда» 
Никола. — Ни онда. Јер жена која воли не сме ни у 
шали помишљати на неверство. Шале које се тичу љубави, 
крију увек у себи склоност ка истини. 


Мила. — Никола, мислиш ли ти озбиљно тако2 
Никола. — ЕН озбиљно. 

Мила. — И2.. 

Никола. — И, мек се да пођеш мајци. 

Мила. — Идемо заједно, је ли2 

Никола. — Не, ја ћу остати овде, и оног часа кад ти 


прекорачиш праг, ја ћу се убити. Ето, то је моја одлука. 
Мила (Очајно). — Никола! 
Никола. — Буди мирна, молим те, и седи тамо док уредим 
своје послове. Кеа за сто и пише.) 

Мила: — Шта пишеш тог 

Никола. — Последње писмо. Извештавам родитеље зашто 
се растајем са животом. (Пише даље) 

Мила (Седајући у фотељу, за се). — Крајње је већ време да 
му кажем истину. Ама да ли је оно истина да ми неће ни 
шалу опростити2 Ах, не, то не може бити, јер ме воли, јер 
ме одиста воли. Па ипак, све ово није испало како сам ја 
желела и замишљала, а највише је томе крив онај клипан 
Здравковић из Сомбора са брковима, цвикером и троје деце. 
И где ми је баш то име измислила Аница2 

Никола. — Тако, то је готово. Сад, 'оди овамо, 'оди 
ближе овамо. Хоћу да ми чујеш сваку реч, како ми не би пре- 
бацивала да сам те оптужио теже но што си крива. 'Оди, 'оди! 

Мила (Прилази столу). 

Никола (Узима телефонску слушалицу). 


Мила. — Шта ћеш» 
Никола. — Да позовем твоју мајку да те води кући. 
Мила. (Препадне се). — Не, молим те, чекај! Казаћу ти све, 


целу истину ћу ти казати. Све то није било истина, све сам 
измислила, управо нисам ја него... (Отима му слушалицу.) 

Никола. — Ништа више није потребно да ми казујеш. 
Ни речи више нећу да чујем! (Одгурне је благо и говори на телефон.) 
Ало, ало... молим вас 12-48. 

Мила (Изненађена). — 12-48.2 Па то је... 

Никола (Њој). — Пст! (На телефону, Јесте ли то ви, ви 
лично, госпођо Анице2 Дакле имам да вас известим да је све 
тачно испало по плану који сте ви дали мојој жени. Напи- 
сала је љубавно писмо и пошла је кобајаги на пошту да 
га баци. 

Мила (Збуњена, али ипак озарена срећом). — Никола,ти... ти си2... 

Никола (Дајући јој знак да ћути, наставља). —— Да, неком Сте- 
вану Здравковићу који и не постоји, никад нисам ни чуо за 
њега да постоји... 

Мила (Сва срећна). — Дакле не постоји 2 

Никола (Даље на телефону). — Да, да, ја сам писмо нашао. 
Па разуме се било је, било је и сцена и суза и емоције... 
Све, све по вашем рецепту. 

Мила (Усхићена). — Никола ! 

Никола (На телефону. — Да, да, дошло је и до тога, ево 
га и сад стоји празан револвер на моме столу. Сасвим један 

брачан дан из романа и позоришних комада, онако како га 
је она желела. Да, да... а не, нисам јој опростио, јер ја не 
волим ни у шали такве сцене. Хвала на упуствима у име њено. 
До виђења! 

Мила (Шчепа га, грли и љуби, али срдито и прекорно). — Нева- 
љалче, ти си дакле знао, ти си играо са мном» 

Никола. — Извини! Твоја је жеља била да се игра ова 
комедија, ја сам ти само учинио задовољство. 

Мила. — А посмртно писмо > 

Никола (Даје јој га). — Прочитај га! 

Мила (Чита). — „Лудице моја. Немој се поводити за љу- 
бавима исписаним у књигама, иди за оном љубављу која је 
исписана у срцу. Врати се нашим бескрајним пољупцима, и 
веруј да је то срећан брак код којега нема шта да се упише 
у дневник“. (Узбуђено). Никола, мили мој Никола! (Баца шешир.) 
Молим те, чекај, чекај да запишем данашњи дан у дневник. 
(Седа му на колено и отвара књигу а умочи перо.) 'Оди да те пољубим. 
(Пољуби га.) Тако! (Запише.) Дето! Опет да те пољубим. (Пољубац.) 
Тако! (Уписује) Дето! Опет! (Пољубац) М по трећи пут дето, 
бескрајно дето, вечито дето! (Љуби га непрекидно.) 

БРАНИСЛАВ НУШИЋ. 


ЛЕГЕНДА: О СВ. ХРИСТОФОРУГ 
ХХ (Крај.) 


И Репробус пође даље по свијету да тражи Христа. 

Да је Христ добар и праведан, пастир душа и утјеха 
несретника, знао је он од Хортике, али да је и најјачи и нај- 
тежи, није још био чуо ни од кога. Разапет на крижу, али ипак 
жив и тако јак да и Сатана дрхће кад угледа пропело! То 
је силник којему Репробус хоће да служи... 

Ишао је од села до села, од града до града, питајући за 
Христа. Неки људи су га у чуду гледали; други су му говорили 
да је Христ посвуда и нигдје: изнад звијезда, у свакоме 
куту земаљскоме, у срцу свих добрих људи; трећи су му пак 
љутито клицали: Кршћанине! и хтјели да га улове, предаду 
властима за тамницу и циркус. 

Већ је мислио да је Христ неки који јест и није, да је 
као Истина и Правда, о којима се толико говори, а није их 
нигдје видјети. Већ није знао би ли још тражио, или се вратио 
у своје родно мјесто, кад чу од некога да је негдје велика 
пустиња, а у њој добри људи који проводе дане служећи само 
Христу. Они сигурно знаду за њ. 

Репробус пође у пустињу. 

Кад стигне к пустињацима, одијело је на њему било раз- 
драпано, ноге му израњене од дуга ходања, млада црна брада 
осута прашином. 

Он се зачуди оним мршавим испаћеним људима који су 
становали у спиљама и кукавно се хранили. 

— Ви сте слуге Христове> запита их. 

— Јесмо, али невриједне... 

— Било ми је казано да ћу Га видјети и осетити на себи 
сву Његову снагу и тежину. 

— Милост његова је неизмјерна... кликнуше пустињаци. 

— А гдје је Он> 

— Остани с нама, па ћемо ти показати пут до Њега. 

И Репробус оста код пустињака. 

Неко вријеме су му ови мирни и тихи људи говорили 
само о Христу. Причали су му више и љепше од старице 
Хортике. Нетом сада он чу све о доброј вијести што ју је 
Христ донио међу људе, о муци и ускрснућу Спаситељеву. 
Слушао „их је не губећи ријечи. Сузе су текле низ његово 
лице, док су стиснуте Репробусове шаке одавале његову љутњу 
на мучитеље Исусове. 

— А како се Њега служир запита их. 

— Постом и молитвом. То су двије дуге стазе што 
воде до златних врата на којима Он на нас чека, пун славе 
и величанства. у 

И Репробус поче да пости и да се моли. 

Сам у својој спиљи опијао се екстазом дугих, дубоких 
молитава, мучио тијело гладом и жеђу. Највећа мука бијаше за њ 
нерад у којему је проводио дуге дане, али је и то трпљење 
" сматрао као пут до Њега. Пустињаци су се радовали његовој 
послушности и ргвности, и ако су још увијек неким неповје- 
рењем гледали у оно здраво снажно тијело што га ни глад, ни 
жеђа, ни бичевање нису могли да ослабе. Они су жалили тога 
најмлађег друга, јер су мислили да се његова добра кршћанска 

душа, закопана у овоме животињскоме тијелу, неће никада 
лишити верига нечисте пути и моћи да види Христа. Неки се 
од њих чак и бојаху да ће пут побиједити, па да ће с Бенин 
бусом бити бруке и зазора. 


ХХ 


Усред љета пресуши се једино врело у пустињи, нестаде 
све оно чиме су се пустињаци хранили. Ваљало је иселити се 
или погинути. 

Нитко од оних људи није био тако јак да би могао ићи 
по љетном сунцу у далека села да испроси и носи храну и 
воду. Ноћу су по пустињи лутале звијери, а чељад су у селима 
презирала пустињаке и ругала им се. Кад најстарији пустињак 
рече да се смрћу не смију отети трпљењу, они видјеше да им 
не преостаје друго но отићи оданле и распршити се по свијету. 
Али њихова бол би превелика. Вељели су се као рођена браћа; 
оно тешко живљење било им је пресвето и премило; њихова 
љубав према Христу била је на врхунцу. Купили су се у спиљи 
најстаријега друга и плакали од туге. 

У такав час Репробус изађе из своје пећине, приђе к 
њима и рече: 

— Немојте одлазити. Ја ћу се сам за све бринути. 

И он учини оно што обећа. 

Јутром је одлазио преко пустиње, а мраком другога дана 
био је већ натраг. Носио је воду и испрошену храну. Враћао 
се пригнут под теретом, опаљен од сунца, прашан и знојан, 
с ранама на ногама, каткада и с траговима звјерињих зуби на 
рукама и на лицу. Једног пута закасни. Стигне усред ноћи с 
многом храном, али с раздртом костријети и крваве главе. 
Једва је могао да крије свој немир; поглед му бијаше мрк. 

Пустињаци се узнемирише. 

— Репробусе, ти си због те хране... 

— Не! одговори он. Ја сам се само бранио. 

Пану велик дажд, и Репробус се опет повуче у своју 
пећину. 

Али он није више могао да моли. Они ходови по пустињи, 
под сунцем подневним и у вјетру вечерњему, оно лутање 
по селима, оне обране од звјеради и од разбојника, бијаху 
изнова усплахирили његову умртвену снагу; вал се опет пропе 
у њему и поче да га дави. Он није хтио обожавати Христа 

носећи у срцу љубав према њему мирно и свечано као што 
је једном носио на рукама узето тијело Хортикино. Увидје да 
се којешта има промијенити, или ће морати да лаже. 

Дође к пустињацима и рече им: 

— Ја не могу даље служити овако Христа. Што да 
урадим 2 

— Убиј тијело своје, па ће оживјети душа твоја! одго- 
ворише му они. 

— Мени је казано да ћу Га видјети, да ћу осјетити сву 
Његову снагу, и да се од онда нећу више звати Репробус. 
Гдје да Га нађем Како да Му служим» 

На Репробусовоме лицу је било толико туге да сеи 
пустињаци растужише. Осјећали су да је Репробусова љубав 
према Христу већа од њихове, и они умукоше не знајући 
сами што би му казали. 

И најстарији пустињак рече: 

— Репробусе! Иде мојим путем. Тражи Га па ћеш Га и наћи. 


ХХ 


Репробус изађе из пустиње. 

Лутао је по селима и по градовима, ишао међу свако- 
јаке људе, био ратар, радник и војник, молио се у катаком- 
бама, био мучен и гнан, али Христа нигдје да нађе. Кршћани 
су свугдје служили Спаситељу како он није могао. Негова 
младост је била на измаку, али је његова снага само расла, 
и он је све већом чежњом тражио Онога који ће му сажети 
душу јаком руком, изциједивши из ње све сокове. 

Наједном набаса на неку чудну ријеку. 

Вода те ријеке била је нешто страхотно. Рушила је 
мостове, разбијала чамце, гутала људе и животиње кад би се 
усудили да преко ње пређу. Мамила је путнике модрином 
таласа и плиткоћом газова, да се онда пропне и задави их 
у својим вировима. Није било снаге која би могла одољети 
нагломе удару њених валова. Нетом би је дотакло весло или 
људска нога, она би се заталасала и закипјепа пиштећи и 
вичући. Даске разлупаних лађа гомилале су се на њезиним 
бреговима, лешине су пливале пред ушћем. 

Репробус сиђе у њу, огледа се с њоме. 

Кад изнесе побједу, дигне покрај газа колибу, сагради 
скеле и постаде скелеџијом. Превозио је- чамцем, а откад му 

вода — која му се увијек опирала — истргну напокон из 
руку и разбије лађицу, он је пртио људе и животиње на леђа, 
па их тако пренашао преко ријеке. С почетка је све то радио 
из пркоса према ријеци и из лагоде што ју је осјећао у тој 
свакидањој борби; али се доскора мучио тиме само из љубави 
према људима. Пренашао је пријатеља к пријатељу, сина к 
мајци, мужа к жени. 


— Репробусе оче! Репробусе брате! чуло се клицање из. 


далека, а он је излазио из колибе, радујући се што ће опет 
бити некоме од користи. 


Букне рат с оне стране ријеке, и он спаси мноштво људи 


под кишом стријелица и камења. Израњен, крвав, пренашао је 
дјецу и старце, отимао ријеци рањенике, спасавао бјегунцима 
стоку. Трећег дана је био тако слаб да га ријека готово 
свлада. За први пут у своме животу он осјети која је то 
радост дати сву своју снагу за друге. Ништа га није толико 
веселило као оне двије руке згрчевито савите около његова 
врата и стиснуте на његовим прсима, док вода около њега 
наваљује и хуче. Схватао је што је он, у онај час, за старца 
или дијете које носи преко ријеке. Догоди се више пута да 
је Репробус те руке љубио, захваљујући им на радости коју 
су му оне давале. | 

Једног пута носио је преко воде човјека који је крио 
лице и руке. Био је тежак као још нитко, али оно што Репро- 
буса зачуди, би вода која удари нањ и путника срџбом још 
невиђеном. Као да је свакако хтјела отети Репробусу оно 
бреме с леђа. Пропињала се високо, отварала све вирове, 
рикала и вртјела се у округ, док не пусти из себе и вјетар, 
којему Репробус одоли, али који истргне с путника отрцани 
плашт. По рукама што их је путник држао на његовим прсима, 
Репробус видје да носи губавца; нетом сада чу и воњу полу- 
гњила меса. Губавчево тешко тијело дрхтало је од страха. 
Јадник се бојао бити одмах кажњен, бачен у воду. Али га 
Репробус стисне још чвршће за лакте и пренесе га на бријег. 

— Прости! рече му губавац пригнут у свануј великој 
биједи и готов да му обујми кољена. 

Репробус га дигну и пољуби у чело. 


~ =В 

ХХИ 


Једног дана у праскозорје, кад је ријека, иза велике 
ноћне кише, хукала ваљајући набујалу воду, скелеџија се 
нагло тргну ода сна и стаде да парити 

— Репробусе! 

Глас је био тако чудан, долазио је из такове даљине, 
да скелеџија помисли е још сања. 

— Репробусе! 

Како може допријети до њега глас човјечји с оне стране 
ријеке, док разбјешњела вода онако бучи» Иза такових киша 
није никоме падало на ум да прође воду. А тај глас, долази 
ли из човјечјег грла или од сребрне плоче која титра2 

— Репробусе! 

Као да га је нека тајна сила дигла и повела к вратима. 

За час се нађе код ријеке мутне, набујале и срдите. 
Репробус помисли да ће овог пута борба с водом бити и 
претешка. Али је онај глас био и сада у његовим ушима, па 
није ни добро чуо хуку ријеке; онај је зов био тако јак да 
се он више баци но сиђе у ријеку. Вода се обори на њ свим 
силама, али он напне жиле и протура се напријед. Насред 
ријеке водена вијавица га зграби, окрене га лијево и десно, 
однесе станац камен испод његових ногу, лупне о њега иш- 
чупаним пањем. Он затетура, крикне од бола, али ипак прође, 
мислећи само кога ће сад угледати у још слабој свјетлости 
на другоме бријегу. 

Када стигне, зачуди се увелике. 

Једно дијете је чекало на бријегу. 

— Репробусе, понеси ме. 

То је био онај исти глас, сребрн, звучан, пун милоте, али 
тако ситан, дјетињи, да скелеџији би још чудније. А дијете 
је било онако као свако друго дијете: малено и мило. 

— Дођи! рече Репробус, па му пружи леђа, напрти га 
и ови му сам руке себи око врата, држећи му и надаље 
шачице у једној својој руци. 

Нетом угази у ријеку, вода се около његових ногу умири, 
док се подаље, испред њега, још увијек пропињала и хукала. 
И како је он ишао напријед, опрезно и полако, бојећи се 
какве нове отворене навале или подмукле засједе, таласи 
су се умиривали, вода постајала бистра, тло све поузданије. 

27 

Причини му се паче да се она сама отвара правећи му стазу 
којом ће лакше и сигурније проћи. 

Репробус се с почетка није радовао томе неочекиваноме 
хиру ријеке и био на опрезу; држао је напету сву своју 
снагу, да га не изненади нагао ударац. 

Али му је нешто друго било много чудније. Оно дијете 
на његовим леђима бивало је све теже. Мораде да упре 
снажније о тло газа, да сагне главу и дигне рамена, да при- 
хвати и другом шаком дјечје ручице. И то му мало помогну, 
јер бреме поста још теже, као да је од камена, па од гвожђа, 
па од олова. 

Репробус помисли да је болестан, или да је и то од те 
злобне ријеке, од које се вода улагивала сада скелеџији пока- 
зивајући му сама најчвршће тло газа, жуборећи умиљата, 
лагана и сва модра око његових кољена. За први пут у животу 
увуче му се у срце нешто што је било налик на страх. Ријека 
му је спремала нешто грдно, непознато и тајанствено што се 
не може свладати одважношћу и снагом. 

Али доскора увидје да није баш тако. Она је тежина изби- 
јала из самога терета што га је носио. Продирала му је у рамена, 
спуштала му се као гвожђе низ бокове, улазила му у ну- 
трину, да му притисне попут олова сваку, и најтању, жилу. 
Као да сад носа на себи оријаша од мједи, клисуру од кре- 
мена, брдо читаво. 

У средини воде он сустаде сагибајући рамена, напињући 
у лук леђа, дахћући тешко, ширећи ноге, да не затетура. 
Руке и бедра су му дрхтала, кољена му клецаху; свака жилица 
у њему је подрхтавала од напора и умора. Осјећао је да би 
га сада један једини талас могао лако оборити и однијети. 

Али се ријека бијаше сасвим промијенила. Свечан мир је 
владао неколико тренутака на води, да онда она опет оживи 
неким новим, веселим немиром: модра и бистра, пуна искара, 
зажубори жаморима, процвјета пјенама. Неке јаке струје су 
текле из њених дубина и прилазиле Репробусу, али не да га 
оборе и прогутају, но да га дигну и да му помогну. Лагани 
валови се пињаху скелеџији уз бокове, као да би хтјели уми- 
љавати се дјетету што га је Репробус носио. Причини се 
скелеџији да је читава ријека промијенила свој ток: она сада 
тиска воду с једног бријега на други јачајући Репробусу 
кољена и гурајући га полагано напријед. 

А скелеџија макну ногама, савијајући се под све тежим 
бременом. Његово големо трпљење поче се мијењати у нешто 
што га још никада не спопаде. С оном тежином продирала 
је у њ нека лагода, па нека милота, па неко блаженство које 
је радо и радо силазећи му дубоко у душу, плавећи му срце, 
разграњујући се по свим његовим жилама, које су трептале од 
среће. Као да не носи више оријаша од олова, планину од 
кремена, но сву срећу овога свијета, сву доброту што је има 
на земљи. 

Пригнут, сломљен, смалаксао, а са очима пуним радости, 
мицао се напријед под тежином терета, док га је вода дизала 
и носила; јаблани се повијали према њему у јутру без вјетра, 
а сунце је баш истицало изнад горе. 

Кад ступи ногом на бријег, његова снага је била скршена. 

Посрну и паде на чело. 

Терет склизну с његових леђа. Дахну дубоко, али остаде 
непомичан, омамљен од умора и блаженства. 

— Хвала, Христофоре ! 

На звук сребрнога гласа он дигну очи. 

Дијете је већ ишло уз бријег. Наједном се окрену, осмјехну 
се скелеџији, па пође напријед. Дрвеће му се уклањало с пута, 
цвијеће је ницало на његовим стопама, а дијете је нагло расло 
постајући сјајније и провидније. Створи се у голема човјека 
омотана бијелим дугим плаштем и окруњена трновим вијенцем, 
те га нестане у зракама сунчаним. 

Христофор је лежао на бријегу гледајући широким усхи- 
ћеним очима; ронио је крупне, сретне сузе и шаптао: 


— Христе! Христе! 
ВЛАДИМИР НАЗОР. 


ЦРВЕНИ БАРЈАЧИЋ. 


Од ране зоре пук се вукао путем у дугој плавој пант- 
љици. Голема ларма од топота ногу, гласова и смеја одми- 
цала је кроз прашину. Неуморно, другови су, раме уз раме, 
причали један другоме много пута препричаване касарнске 
приче, све једнаке, као да су сеу истој касарни догађале. 
Препирали су се из реда у ред; празнили су на искап чутуре 

напуњене на застојима, и у пролазу би запиткивали по штогод 
путара, сељака у винограду, жену која се враћала са њиве. 
Понекад би срели по кога жандарма. 

— Еј, побратиме... Је ли овуда пут за ровг 

Нико није мислио на рат. Осећала се безбрижност и те- 
рање шале. Није било сувише врућина, крај је био весео, 
и ствари су гледане забављеним очима војника на маневру. 

Светло лице Буфијуа имало је црне мрље, трагове њего- 
вих прстију и млазева зноја који се сливао испод капе. Он 
је ишао поред Хамела, да би с њим говорио о Хавру. Братски 
су се зближавали спомињући имена улица и кафаница, и по 
стоти пут су се чудили како да се у цивилу нису познавали. 

— А баш је твоје округло лице лако запамтити, понављао 
би увек Хамел. 

Снажан, он је одмицао крупним корацима; дебели Бу- 
фију, на против, ишао је ситно, ужурбано, и Фујар, који је 
корачао иза њега, непрестано је псовао. 

— Дебељко, иди право... Кад би бар хтео да ми понесе 
мало ову шерпењу... И зашто је ти никада не носиш» А 
умеш да ждереш... Неће ти тај прасац да понесе ни дрвце... 
Доћи ћеш вечерас по јело... Биће смеја... 

Блажена мешина трговца коња била је једна од његових 
мржња: Буфију је био дебео, а он мршав; он је био имућан, 
а овај сиромах; онај је увек био у позадини, а Фујар је 
ишао у ровове. 

— Није ни чудо што су му образи као стражњица, кад. 
онолико ждере... Другови ретко кад могу да добију што из 
његових пакета. Он се користи кад смо ми у рову да се набока. 
Али нећеш дуго, одавно већ, забушујеш, треба мало и ти да 
видиш ров... 

Буфију је допуштао да га псују, али није ишао у ров. 
Од како је почео рат, измењао је све занате; један једини 
му је у истини био одвратан: наш. Био је готов на све, само 
да не иде у ров. Тукао се свега једанпут, код Шарлруа, и 
толико се заплашио, да је имао само једну мисао: извући се. 
И успевао је употребљујући толико лукавстава колико некада 
на вашару кад је имао да прода шугава коња. Све „забу- 
шације“ био је опробао. За време одступања био је на служби 
као велосипедист код благајника, једва умејући да се држи 
на седлу, и неуморно је, јурио поред колоне, са поцепаном 

гумом око руке. Победу на Марни извојевао је као телефонист 
у бригади. После је бивао дрвосеча, помоћник поштарев, 
пушкар, пратилац транспорта, „шустер“. Нудио се за сваки 
посао, дрско, и закачињао се за отето место све док га не 
би отерали. Ако је коме требао писар који једва зна да чита, 
столар који никада није држао ренде у рукама, кројач који 
не зна да шије: он је био ту. Да је случајно био тражен 
свештеник за дивизију, он би викнуо: „Ја!“ Није хтео да се 
бије, то је било све, и страх му је давао све смелости. За 
сада је частио пићем све капларе бојне коморе и делио је 
своје пакете са поднаредником мазгаром митраљеског оде- 
љења, који му је обећавао да ће га довести за чувара мазги. 
Али капетан није хтео да га пусти из чете, и Буфију је 
замишљено повијао главу под претњама Фујаровим. 

— Зашто би ти био нешто више но други, дебела трбу- 
шино! У ров ћеш ти, кажем ти... 

Фујар, врло горд што је учествовао у битци код Мон- 
мираја пузећи у једном шанцу, и поносит на своју титулу 
старог војника, мрзео је исто тако Демашија, који је имао 
сувише новаца и понашао се као господин. И кад се беше 
уморио псујући немарна леђа Буфијуа, он погледа новајлију, 
и прљава бразда која му је пресецала лице, набра се у осмех. 

— Гледај ал се кози, подсмевао се. 

Жолбер је ишао испружена врата, са палцима закаченим 
за нарамне кајише, тромим кораком. Од застанка до застанка 
његов ранац је бивао све тежи. А он га је ипак тако весело 
везивао при поласку. Био је осетио као неку спортску лакоћу 
под овим добро опремљеним теретом. Одморних листова, он 
је чисто хтео да пева, да иде убрзаним кораком, са музиком 
на челу. 

Али после једног сата ранац је већ био постао тежак. 
Уместо да га гони напред као при поласку, почео је да га 
притискује, и чинило му се да га задржава, да га вуче назад 
својим прекораменим кајишевима. Сваких сто корака једним 
покретом рамена подизао је згодније свој терет, али је он 
брзо клизио натраг, још тежи. Његова убијена нога беше се 
позледила, осушена колена су му се кочила, и сада се оловни 
ранац чисто играо њиме, гонећи га да посрће као пијан човек. 
Први пут га је човек могао чути да псује, да казује грубе речи, 
танким гневним гласом који није умео да говори грубо. 

Повијен унапред, као да је конопцем вукао какав товар, 
тешко је дисао под својим јармом: 

— На првом одмору све ћу бацити до ђавола, и овај 
њихов гадни пексимит... | 

На сваком застанку, он је прегледао своје ствари, ослоњен 
на бедем од пута, и да би олакшао терет, одбацивао је по 
нешто — апотекарске флашице, једну ручну машину за кување 
кафе, кутију меса у прашку — гомилу разних чудних пред- 
мета око којих су се другови дивљачки отимали не знајући 
тачно чему служе. Сигфар је међутим носио половину његова 
товара, његов „термос“, белу торбицу напуњену да прсне, а 
при крају марша узимао му је чак и пушку, чији кајиш му 
је тестерисао раме. Али и оно мало што је морао да носи било 
је још увек и сувише тешко, и на сваком застанку чинило му се | 
да даље неће моћи ићи. Кад би писак пиштаљке командовао: 
„Пушкама!“ он је некако хтео да не чује, или да се сажале 
на њега и да га оставе ту да се одмара бар један сат, сасвим 
сам, да му мало зарасте рањава пета, и да се утиша грозница 
његових слепоочница које су тешко ударале. Ипак, дизао се 
као и остали, и полазио је понова рамљући, још више укочен, 
с болом на сваком кораку. Олакшани ранац није био мање 
тежак, а равнодушни камени белези крај пута непрестано су 
додавали све нове километре и онако већ предугоме маршу. 

Мало по мало жагор трупе у маршу стишавао се. Сви 
су осећали умор: „Одмор, одмор!“ викали су појединци кри- 
јући се. Сподбијени су излазили из реда и изували се, посе- 
дали на бедем крај пута. Крај пута, Барбару, санитетски мајор, 
давао је лекарске савете, уздржавајући дизгинима и листом 
свога коња који је копао ногом. Пред њим, сав неспретан, 
стајао је један војник мирно. 

— Ћути! викао је мајор, набреклих жила на слепооч- 
ницама. Ићи ћеш као и сви други... Ја сам мајор, разумеш 
ли, мајор! Шта ти мени дугујеш> 

Пехота запрепашћен гледао га је: 

— Ја не знам... Не дугујем вам ништа, госпо'н мајоре. 

— Дугујеш ми поштовање, урлао је Барбару, скачући у 
седлу. Стој право... пружи руку, наређујем ти да пружиш 
руку... наравно, рука му дрхти... сви алхоколичари, пи- 
јанци... Торњај се одатле, други иду, и ти ћеш ићи... И 

нека те више не видим да ми се позади вучеш, иначе пази 
да те не предам ратном суду. 

На застанку, опружени иза низа пушака сложених у купе, 
људи су се одмарали. Нови — тела мање очврсла — чак нису 
више ни откопчавали своје ранчеве; они су се изваљивали 
на леђа, са теретом под главом као каквим тврдим јастуком, 
и осећали су како им умор трне у болним ногама. 

— Товари! 

И понова су полазили гегајући се. Више се нису сме- 
јали и говорили су мање гласно. Пук, који је још мало час 
испуњавао прашљиви друм чак до гребена брежуљака, губио 
се у лакој вечерњој испарици. Убрзо се могло видети још 
само чело батаљона; затим и сама чета поче да се завија у 
маглу. Вече је почело да се спушта, улазило се у сан. Села 
су се одмарала по свршеноме дану, и њихов груби дах изго- 
рела дрвета пео се из шиљатих кровова. 

Овуда су се водиле борбе у септембру, и свуд уздуж 
пута ређали су се крстови у ставу мирно, да нас виде како 
дефилујемо. 

Крај једнога потока било је скупљено читаво гробље; на 
свима крстовима виле су се многе заставе, оне дечје заставице 
које се купују по базарима, и све то, праскаво на ветру, давало 
је овоме пољу мртвих весели изглед окићених лађа. 
| Ивицом шанца дужио се ред случајних крстова, начи- 
њених од две даске или од два укрштена штапа. Понегде 
читав вод безимених мртвих под једним јединим крстом да их 
све чува. „Француски војници погинули на пољу части“ срицао 
је пук. Око салаша посред њива, свуда су се могли видети: 
ту је морао пасти читав пук. Са врха још зелена брега они 
су нас гледали како пролазимо, и рекло би се као да су се 
њихови крстови нагињали да из наших редова изберу оне који 
ће им се, сутра, придружити. 

Па ипак нису били Тужни ови први гробови рата. Поре- 
ђани као у зеленим баштама, уоквирени лишћем и крунисани 
бршљаном, изгледали су још увек као жбунови, да би уми- 
рили другове који су одлазили. А онда, по страни, у једној 
голој њиви, један црни крст, сасвим сам, са сивом капом. 

— Један Шваба! повика неко. 

И све новајлије се погурише да виде: то је био први 
кога су видели. | 

У потмулом жагору од пригушених гласова, звеке и спод- 
бијених корака, чета уђе у село утопљено у мрак. Недалеко 
ракетле" просецаху ноћ широким млазевима светлости, и у 
тренутцима, све се увесељаваше црвеним или зеленим сјајем, 
брзо угашеним, као светлеће форме. 

Ово ратно небо подсећало је човека на веселу народну ноћ 
Четрнаестога Јула. Ничега трагичног. Сама, пространа тишина. 

У средини главне улице, један салаш који је горео бацао 
је изнад откривених кровова грубо црвенило као на вашар- 
ским ватрометима, и човек је био просто зачуђен што не чује 
свирку верглова. Упаљени питоми зечеви у пламену пројурише 
кроз редове, као мале живе буктиње. Затим видесмо како 
између два зида која тек што се нису срушила, у црвеноме 
пожарноме диму, стрче неме сенке које ношаху кофе с водом. 

— Брже, брже, понављали су официри, опет ће да пуцају. 

Попадале једна на другу, рањене куће мешале су своје 
рушевине, и посртало се по циглама. Овде онде срушен читав 
зид с лица закрчавао је улицу. Прелазимо уз псовку преко 
гомиле камења, и растурена чета скупљала се касом. 

На крају села један деран, кога смо једва видели у помр- 
чини, тражио је остатке Бог зна од чега у рушевинама своје 
куће. Он подиже нос, погледа нас како пролазимо не рекавши 
нам ништа, и озбиљно поздрави официра, приносећи чупавој 
глави своју малу шапу белу од малтера. 

— Свињче једно! промрмља Сигфар... Шта то петља 
овуда кад се врши смена! Знам ја шта ове вашке раде... Пази 
само све ове светлости које дају сигнале. Буди сигуран да 
Швабе знају да смо овде. 

Једна стара жена прође из једног дворишта у друго, 
кријући фењер под кецељу, да га замрачи и да га заклони од 
ветра. Изгледало је као да носи звезду у крилу. 

— Још једна... Еј! стара... Фењер! повика Сигфар. 

Мару, који је говорио да је био крадљивац лова, гунђао 
је заједно с њим: тај је свуда видео шпијуне. Најмања светлост 
му је изгледала сумњива, и он је замишљао не знам какву 
тајанствену и замршену азбуку ноћних сигнала између сељака 
који пале свећу и немачког генералштаба. 

Изломљен, опружена врата као коњ који се пење уз брдо, 


Демаши је ишао за ловцем. Кад би се ред заустављао, он би 


се ослањао на свој ранац, и чекао би укрућен да се понова 


У" 

пође. Чак му је и умор био ишчезао: постао је био једна 
изнемогла ствар, без воље, коју су гурали напред. Очију упе- 
рених на прве линије, он је ипак покушавао да сагледа свет- 
леће ракетле, између два зида. За њега је ова прва визија рата 
била једно разочарење. Очекивао је да буде узбуђен, да осети 
нешто, и упорно је гледао према рововима да би се некако 
узбудио, да би мало задрхтао. 

Али он је само понављао: „Ето то је рат... Ја видим 
рат,“ не успевајући да се узбуди. Није осећао ништа, до мало 
изненађења. Чинило му се и да је смешан, и да није на свом 
месту, сав овај вилински електрични ватромет по сред немих 
поља. Неколико пушчаних пуцњева изгледали су сасвим без- 
опасни. Чак га ни ово пусто село није бунило: сувише је 
личило на какав позоришни декор. То је било и сувише нешто 
што се могло замислити. Требало је узвика, гунгуле, пушка- 
рања, да би се све то оживело, да би се дала душа стварима: 
али ова ноћ, ова велика тишина, то није могао бити рат... 

Па ипак то је баш био рат: једно мучно и тужно бдење 
пре него битка. 

Улица се нагло прекиде, пресечена барикадом од гво- 
здених грабуља и буради. Морали су је прелазити један по 
један, провлачећи се испод једне руде која им је закачи- 
њала ранчеве. 

— Пст!... Збор у њиви лево. 

Непомична група војника изгледала је у мраку као какав 
црни виноград, са свима својим усправљеним пушкама. Једино 
је један црвени врх цигарете пробијао ноћ. Видело се како 
се пење устима, оживљава, затим полако спушта. 

— Хеј! та животиња ће да нас ода, прогунђа неко. Глу- 
пак! Због пикавца може човек да погине. 

Жилбер је био легао откопчавши свој ранац. Земља је 
била мека и хладна, још влажна од скорашње кише, и ноге 
су му се мрзле кроз танки шињел. Са ранцем под главом, 
рукама увученим у рукаве, он се одмарао, очију пуних неба. 
Убој од нарамних кајишева палио му је сада рамена жестоко, 
и његов умор одлазио је кроз све његове опуштене удове. 

У селу, с друге стране барикаде, једна згомилана чета 
гурала се око деобе следовања. Чуле су се заповести, препирке, 
сва галама једног пијачног дана. Један оштар глас викао је: 

— Они мора да су пијани... Десетина је трипута добила 
шећер, а ниједанпут ништа за јело... 

Други су се дозивали : „Овуда за воду... Десетари завино.“ 

Затим се чуло како се деру митраљесци, чије су се мазге 
биле запетљале у гомили. Некакав старешина, да би успо- 
ставио мир, урлао је: „Мир! Мање ларме, Бога му!“ Сва 
ова галама пробуди укоченога Жилбера. Он се налакти: 

— Јесу ли Швабе још далеко одавде» упита. 

— Нису, с друге стране пута су, одговори му Сигфар, 
опружен крај њега у влажној трави. Видећеш да ће Швабе 
због ове гужве окренути да пуцају у гомилу. Дао бих добар 
бакшиш да се све те стражњице ишибају... Слушај их молим 
те како се дерњају!... 

Он сам није више викао. Његов лармаџијски глас био 
се мудро пригушио; чак је био склонио и своју лулу, и кретао 
се повијених леђа, мирна корака. Ове опрезности зачудише 
Жилбера. | 

— Да нема опасности овде» упита. 

— Не, напротив, слушај. 

Слаба мелодична звиждања парала су ноћ, отегнута, као 
гитар чије се жице чупкају. 

— Је л' чујеш» То су куршуми. 

Жилбер је слушао забављен. Допадало му се што кур- 
шуми имају овај пријатни звук осице. ИМ он чак и не помисли 
да то може и да убије. Једна команда се пренесе сасвим 
полако, од уста до уста, и чета се подиже уз протегнути звекет. 

— У десетинама на пет корака одстојања... Пушке на 
готовс..: Без ларме. | 

У дугом изломљеном реду трупа сиђе великом путу 
чији се дрворед примећивао доле. Још нису биле ископане 
спроводнице да се до тамо сиђе. 

Дивља репа са високим лишћем и коров необрађених 
поља квасили су их до колена и правили су замке тешким 
ногама. Ништа се није видело. Свет се свршавао на неколико 
корака, црна земља и мрачно небо су били помешани. Једва 
се наслућавале повијене силуете другова. Понекад би се 
неко саплео и падао колико је дуг, уз страшну лупу чутуре, 
порције и чаше. Тада би се целим редом осуо пригушени смех. 

Изненада Жилбер чу као неко брзо шиштање које се 
надимало, и у истом тренутку он виде како се дуги ред људи 

сруши одједном. Он учини као и они. Једна муња сину уз 
грозни тресак бакра и гвожђарије. Комађе гранате, с треском, 
удари по земљи, и љути дим се спусти. 

Жилбер на коленима, заиграна срца, удахну пуним устима 
дах своје прве гранате. 

— Лепо мирише, помисли он. 

Остали се већ дизаху и полажаху још брже, готово 
трчећи. Одбацивши чутуру, која га је ударала по бедрима, 
он пође за Лемуаном, који је вукао на једном конопцу неко 
јадно псето, које се опирало са све своје четири укру- 
ћене ноге. 

— Стој! чуше се пригушени гласови. 

Ров је био ископан баш испред самога пута. Три реда 
жице штитили су га, као какву алеју неког варошког парка. 
Под нашим ногама жаморили су невидљиви војници који су 
товарили своје ранчеве. 

— Нису се много кидали да нас што пре смене, гунђали 
су они. Платићемо им ту свињарију. 

И после те добродошлице, другови одоше. 


(Крај у идућем броју.) 


(Превео с француског М. Б.) РОЛАН ДОРЖЕЛЕС. 


НЕКАЈЕ БЛАРОСЛОВЕЕ. -= 


Беше дан пун сунца, цвркутале зебе, 
Кад ти рече: ноћас, пошто цвеће заспе, 
Чекај ме: на поклон донећу ти себе 
Чим по врту месец своје сребро распе. 


Ту вечер, са чежњом што згара све моћи, 
Клицах као у сну, пијан од чекања, 
Твоје слатко име у раскошној ноћи, 
Док капаше роса са вишњева грања. 


Негде са дна врта, из скривена кутка, 
Прикрад'о се мирис заспале врбене, 
Пожудан и сладак, и тога тренутка 
Пламтео је огањ кроз све моје вене... 


Зашто дошла ниси Не знам, али сада 
Када ми се јављаш чиста, нетакнута, 
Благосиљам час тај кад ти душа млада 
Задрхтала страхом можда на пд пута. 


Од тада је прошло много тужних дана, 
Живот не поштеди светињу ни једну, — 
Само тебе и сад душа истрзана 

Чува на дну своме узвишену, чедну. 


МИЛУТИН ЈОВАНОВИЋ. 


АЛОЕ. 


По дивљим странам острва, гдје крши 

очајну пустош не весели мијена, 

оборужано твоје лишће стрши, 

Алое сива, тужно усамљена. 

Тврда и хладна ти си ко сирота 

која се никад не јада ни смије, 

и једино што има од живота, 

бол свиреп у дубини срца крије. 

Залуд се небо ведри, море бљеска, 

ћарлија вјетрић по неравном стијењу; 

залуд се љутња обара небеска 

и морски вјетри уз обале стењу. 

Проводиш тихо своје празне дане, 

Алое сива, неприступна, нијема, 

изгарајући жаром болне ране 

за коју спаса ни утјехе нема. 

Али кад задње твоје дође вече 

и спремаш се да напустиш тај свијет, 

из срца твог, из ране која пече, 

витак, устремљен к небу никне цвијет. 

Кад ћух ћарлија цепти цвијет тада, 

а кад олуја бјесни шуми јаче, 

и причу дуго затомљеног јада 

окрутном небу очајнички плаче. 
РИКАРД НИКОЛИЋ. 

КРИЛА. 


И броде и шуште и лете 
белих лептира чете 
кроз зрак. 
И сваки пијан, лак, 
плеше плес. 


Весели носи их бес: 
сви су занети, луди 
од неке несвесне жуди 
и можда од лепог јутра, 
сваки од сунца грца. 


Њихове сићушне главе, 
њихова занета срца, 
ишчезну у један мах, 

и белих лептира чете 
постају огромна крила 
што сама од себе броде 
и лете, лете, лете 

кроз зрак 


ка сунцу. 
БОЖИДАР КОВАЧЕВИЋ. 


КИША. 


Киша је болно плакала 
преко смрачених стакала 
сав дан и вечер сву. 


Ноћ је уморно падала, 
киша се суморно јадала, 
шапћућ у маглу ту. 


А ја сам једнако седео, 
слушао капље, бледео: 
роде се, капну, мру. 


БОЖИДАР КОВАЧЕВИЋ. 


ДР, 


ПРЕДРАТНА И ПОРАТНА ПРИЧАЊА. 


Једна тако велика светска катаклизма као што је Светски 
Рат, слична оној кад је Хришћанство обарало Римско Цар- 
ство, поделила је све, па и уметност, у многоме, на Предратно 
и Поратно. Рат је изнео пред људски објектив другачија 
факта. Предратно је имало пред својим објективом обичне 
економске, социалне, политичке и личне појаве које су се 
одигравале на улици, на раскршћу, у породици, на суду, у 
парламенту: свакидашњи живот људи, буржоазије стомака 
чија је активност уска и спутана, породични „дует“, „трио“ 
или „квартет“, сцене на ћошку, под прозором, на њиви и у 
соби, ситни чиновнички јади, брак, браколомство и прељуба, 
и стари пут од рођења до смрти са свим својим стазама које 
у њега утичу, са свима странпутицама и беспућима који уз 
њега иду. Живот је текао у породицама, мирно и традицио- 
нално, везан за читав низ правних принципа, крећући се од 
дома до цркве, до школе и, највише, дс суда, збора и пар- 
ламента. Највише скретање од нормале било је код „песника 
и света“, код неке жене која је читала историју Норе или 
код неког човека кога су узнемирили Карамазови. Понеко се, 
али за свој рачун, разрачунавао са средином, са питањима 
својине, слободе, једнакости и брака. Људи се делили на 
странке а жене на добротворна друштва, и тукао се тихи бој 
у селима и варошима и, у највишем случају, обухватао је и 
цело племе преко листова и парламената. Цео живот се кретао 
на уско и ситно, као у ораховој љусци. Буре су биле мале, 
социални земљотреси са малим диаметром, и „у име закона“ 
све се брзо свршавало. Понеки колац, на међи двеју њива, 
треснуо би о главу слабијега, и кривични законик је интер- 
венирао. Крв се није могла ни да види. Развод брака је била 
велика ствар, и до њега се долазило после тешке битке. 
Односи су били тврдо везани. О њих се није смео нико да 
огреши. Својина је била светиња већа од цркве. Нико није 

смео сам да се разреши никакве дужности нити да узме какво 
право без допуштења кога параграфа. Све је било „с ове 
стране“, и само се то трпело... „С оне стране“ је била само 
смрт, и то је био највећи догађај средине, и једина њена. 
метафизика. Кад и то прође, живот опет потече мирно и тихо, 
строго по формулама, утаначено до ситница, с редовним обро- 
цима, „јести, пити и спавати“, хемијски, биолошки и физио- 
лошки... Животиња живи, а бољи обрасци, с времена на 
време, мисле, осећају, пишу и певају, с прилично. јаком цен- 
зуром традиција и канона. Годишња времена су тако прола- 
зила, људи су гледали мистично по каванама у чокањ пред 
собом, маглу кроз прозоре и „слике“ на зиду што, на пира- 
мидалним степеницама, приказују наш ток од колевке до 
мртвачког ковчега, и све, па и буржоаска уметност, и чак и 
она виша што прича о Жеромима Коањарима, бележила је те. 
тренутке светског, државног, племенског и породичног мира, 
или и малих подземних и надземних малих побуна, и ту 
тражила праве нити и потке свему томе, и системе, филозо- 
фије, лепоте и добра. Буржоазија је владала „како. царски. 
ваља“, свет није водио рачуна, и кад га је било, о незадо- 
вољству, знало се ко влада и коме се влада, чиновници су 
долазили у канцеларију у осам а излазили у седам, порез се. 
плаћао, војска служила, брак сносио кад се није поштовао, 
школе училе и дипломе. цениле, и све то тако од цркве, 
школе, куће и пијаце до суда, касарне и казамата. Овако, 
физички, живео се живот ситне буржоазије, заводило се у 
деловодне протоколе, знало се за „улаз“ и „излаз“, орало се, 
јело и жело, улазило у матице рођених и свршавало, преко. 
овога и онога, са препонама и без, до матице умрлих. Вук 
се у човеку варао помоћу овога или онога, а понекад везивао 
и убијао, и живело се са врло мало крви. Књижевност је 
ишла за тим животом и, понекад, пошто у тој републици нема 
закона који спутавају кретање личности, ишла и преко и 
изнад њега и, из своје рођене главе и нерава, прелазила гра- 
нице и нормале и дискутовала „заграничне“ ствари. Понешто. 
бунта и слободних мисли лежало је по књигама и излагало 
се на платнима. Човек је, у главном, био везан за један 
поредак материалних и спиритуалних ствари. Постојали су 
извесни исконски принципи који су постали нераздвојни оби- 
чаји и навике; принципи егоизма, својине, брака, породице, 

личности, инициативе и слободе, капитала, рада, понуде и 
тражње, и тако даље. И књижевност се кретала по том кругу. 
Кад би пак и изашла из тог круга, живот је и даље шумио 
својим током, а ова књижевност је бележена као програмска, 
тенденциозна, политичка, социална, и другаче. Уметник је 
хватао и бележио у човеку, протестујући или тврдећи, оно 
што је у том кругу битно човеково, везивао га за све оне 
прастаре обичаје и бележио његова слагања и неслагања, 
задовољства, мирења или побуне на све то. То су били руд- 
ници из којих је он вадио своје злато, а то злато се мерило 
по његовој уметничкој вредности. Основно је било колико 
је он уметник, степен његове уметничке вредности, талента 
и темперамента, висина, тачност и тананост његових умет- 
ничких запажања и бележења: четирихиљадугодишње „вечно 
људско“ и „вечно женско“, реакција естетичка и психофи- 
зиолошка на све у себи и ван себе, цела ова трговина са 
свим и свачим што се зове наше бити и бивати, са давањем 
и примањем, са прилагођивањем, неутралношћу и одбаци- 
вањем, са хвалом, трпљењем и бунтом... 

После Принциповог племенитог пуцња, дошао је ве- 
лики рат. Један читав поредак добио је одмах други изглед. 
Живот је текао другим током и другом брзином, и све вред- 
ности на којима се све држи почеле су да излазе из свога 
лежишта. Човек је отишао на границу и жена је узела плуг 
у руке. Изгледи ствари су почели у многоме да се мењају. У 
људски објектив почеле су да падају сасвим другачије слике. 
Смрт која је била велики догађај и махом се дешавала у 
постељи, постала је обичан догађај. Експлозиви су рушили 
све, а бакцили односили хиљаде као што се односе појединци. 
Свет је, као на касапници, видео живо људско месо и мозгове 
који се пуше по планинама, долинама и украј река. Експло- 
зиви су се у рушењу и убијању такмичили са вулканима и 
земљотресима. Преко великог дела земље, по свима грани- 
цама, на свима географским ширинама и дужинама, пушила 
се свежа и млада људска крв као реке, под сунцем, ујутру. 
Реке су носиле људске лешеве као поплаве ствари из поплав- 
љених села и као ветрови лишће. Кости људске су се наскоро 
забелеле по урвинама и на врховима планина. Пси су глодали 
људске главе као нешто обично. Људска лобања, са мистич- 
ним празним очним дупљама, беласала се где год се човек 

окрене. Отровни гасови су за собом остављали као снопље 
читаве лесе људских бића за којима куца, на узнемиреном 
дому, срце мајке, оца, жене и деце. Ништа није поштеђено. 
Све је било под ударцем свеопштег рушења. Дела стотине 
поколења и невероватних људских енергија, вароши и села, 
рушила су се за дан и ноћ... Као некада преко Картагине, 
преко великих градова плуг је могао да плужи... Граната је 
обарала све: човека, библиотеку, музеј, Ремску Катедралу. 
Поштеђено је само оно до чега се није могло да досегне... 
По океанима је гусарила подморница и на дно бацала градове 
од бродова, са читавим једним животом, као што се камен 
баца у воду. И из неба, као неки град из пакла, из аероплана 
је падала страховита рушилачка смрт. Све Березине, Ватерлои 
и Атиле, и све светске куге и помори, и библијски потоп, и 
Помпеја и Херкуланум, — све то скупа једва да је била 
једна епизода овог сраховито рушилачког и крвавог романа 
који је, трајао скоро пет година а чије је позориште била 
читава наша планета. Све узвишено и трагично што је доде- 
љено овој земљи у њеној историји и за њену историју, оди- 
грано је и истрошило се за то кратко време. Само преисто- 
„ријске. геолошке периоде су могле бити узвишеније и тра- 
гичније од ове. Рат, и то овакав, пореметио је из основе 
многе људске односе. Само је људска саможивост остала иста, 
па и то само код виших јединица, док се код нижих вратила 
на своје прапочетке. У главном, измењени су и помакнути из 
својих лежишта горњи и новији слојеви људске природе. То 
су неке геолошке и тектонске појаве и промене ближе повр- 
шини и по површини. Један низ социалних, приватно-правних, 
економских, јавно-правних и других односа пореметио се и 
накренуо. У душама извесних маса настала је револуција. 
Доводе се у питање неке од основних вредности: својина, 
слобода, новац, држава, капитал и рад, производња и потрошња, 
понуда и тражња, национализам, интернационализам, борба 
класа, компетиција или кооперација, демократија, и тако даље. 
Сви ти велики ауторитети који су избили из првих основа 
људске природе и који су дошли као резултат једне дуге 
историје, понова се постављају, мењају и противпостављају 
на основу те исте људске природе, а према томе на којој је 
она страни: уз ову или ону друштвену класу, на страни капи- 
тала или на страни рада, на страни оних који владају или 

оних којима се влада, на страни победилаца или побеђених, 
уз понуду или потражњу, и тако даље. Очевитци смо читавих 
револуција које обарају једне а постављају на њихово место 
друге класе, под етикетом правде а са садржином старе наше 
силе, читавих обнова које се оснивају на полузи наше прастаре 
саможивости и читавих преокрета у којима грубо „људско“ 
игра улогу првога јунака. Један од главних агенса у целом 
том поремећају, како тврди један врло паметан енглески исто- 
ричар (У. М. Еппдегз Рип), јеванђеље рада, које је до сада 
владало, сада је прилично оборено; јер, свако се, 'без обзира 
на класе, труди и бори за максимум примања и минимум 
давања. Организам се, међутим, држи на раду свих делова. 
Наш је пак прилично разглобљен: свих две стотине и шест 
костију. И свако тврди, као у оној људској лудој причи, да 
је он главни. Рад тврди да је он све а капитал да је он све. 
А све је — нека је и парадокс — све: и једно, и друго, и 
још много и много трећих ствари које се у овој савременој 
вици и буци не чују... Као пред смак света, настао је хедо- 
низам: да се живи по правцу најмањег отпора, ги да се живот 
потпуно узме као ниже уживање... Амерички народ троши 
на ниско кинематографско уживање скоро један билион 
долара: главни су јунаци разговора и узори кинематографски 
глумци и глумице (0 свакој укосници Мери Пикфорд води се 
рачуна). Опере су на четвртину празне, оркестри на пола, а 
музеји уцело ... Хамлеш се приказује пред празном двораном. 
У библиотекама је манастирска усамљеност. Основни ниво 
идеја и идеала давно није био тако низак као што је у овој 
варварској прелазној периоди. Основног ауторитета, централ- 
ног ауторитета који живину у човеку држи у „господњем 
страху“, скоро и нема. Она је одуларена и узима хука. Једино 
Руси имају своју „Чека“ за политичке противнике и бели 
Американци на своју руку „линч“ за Црнце. Оно што је сте- 
зало човека низом закона и мера, олабавило је. Горило који 
је у човеку онако исто вечан и сталан као што је вечан и 
сталан закон тежње и очувања енергије, почиње све слободније 
да искаче из човека, а ауторитет, ратом пољуљан, још није вас- 
постављен. У сваком људском изразу, од најматериалнијег до 
најспиритуалнијег, осећа се та пољуљаност и поремећеност. 

И уметност је, — код оних, наравно, који подлежу сре- 
дини — још много времена пре рата, јер је она прво пред- 

осетила земљотресе који су се спремали под земљом, узела 
тај ток. Један део њен је под том грозницом. И у њој се 
били пољуљали сви основни принципи. Неки бунтовнији умет- 
ници бацили су темпераментно у све основе своје бомбе: у 
природу, у линије, облике, боје, покрете, склопове тонова, 
хармонију, ритам, ред речи и логике, у морал и етику, и тако 
даље. Дошла је једна нужна реакција на један врло ука- 
лупљен, доктринаран и укамењен академизам. Тај академизам, 
као и ова реакција на њега, дело су доктринарних консер- 
вативаца и „напредњака“, и из тога круга се, наравно, изви- 
јају и у њега не улазе велики уметници чији су канони 
нагонски, не улазе у насилне теореме и формуле, и који иду 
за својом звездом и са својим звездама преко реакција својих 
нерава. Идући ка деакадемизирању, и ломећи једне таблице, 
они су такође на путу академства и таблица. И као и код 
првих, и код других је маса уметника, чак и инициатора, који 
иза тих формула и канона крију своје мале дарове, и раде 
оно што раде, као и они први, не гледајући ни у природу, 
ни у себе, по формулама строгим и непроменљивим као што 
су хемијске формуле. Што је најглавније, то је да сав тај рад 
није искрен, или није потпуно искрен. Нико нам не може 
доказати да Жан Кокто онако како пише и разговара са 
људима или да Пол Моран онако пише својој жени или дра- 
гани како пише кад хоће да изађе пред публику; да већ и 
не говоримо о неким нашима који тако пишу из страха да 
не закасне. Чисту лаж нам срочава у тонове Артур Хонегер 
у Победоносном Хорацију, и Малипиеро нам хармонизира 
баналности. М тако то свуда, да не идемо даље, изузев кад 
је у питању већи дар који у то друштво запада привремено 
и из тога извлачи велике поуке и искуство. На крају крајева, 
сва та уметничка производња кад највише досегне, под стилом, 
хтела би да нам да један бучан идиом, на брзу руку и површно 
смишљен, за публику која тешко разликује дукат од бенца. 
Лаж је одвратна и у обичном животу. У уметности је неморал, 
као што је у науци криминал. Шта то значи проповедати 
у песмама либерални брак, ванбрачну децу, нехај за своју 
жену, а после убити човека који је то схватио озбиљно и 
решио се на ту исту жену» Морал моје кучке „Гривице“ са 
оцем и после са сином, ја разумем; он је у „кругу ствари“, 
а пси нису људи нити кучке жене, нити то коме смета међу 

псима и кучкама. Али, кад то човек напише, тобож озбиљно, 
на двеста и три стотине страна, као неки људи из Русије или 
они Англо-Сакси око Ле Шше Кеоето и Тће Вгоот и други и 
други до нас, — онда треба полиција, док још постоји органи- 
зована држава, да нас заштити, и издавача и писца који хоће 
да живе од тога упуте у затвор и целу ствар предаду онима 
који живе од тога: психо и сексо-патолозима. Ако је пак 
случај „ја тако не мислим, ја тако само пишем“, онда све 
подвргнути, и кривично и уметнички, под покушај обмане. 
Нагомилало се много лажи: лажне или рђаве робе коју ку- 
пујете, рада који базира на саботажи, капитала на крађи, па- 
пирног новца, и све тако до једног великог дела уметности. 
А отац свега је истина и искреност. Без тога је све немогуће. 
Убити пак то, као циганин оца кад је добио царство, значи 
сећи грану на којој се седи. Један део уметности нашега 
доба, као што је био случај и толико пута у ранијим добима, 
у том је ставу. Он се, пред светом који често за мутно мисли 
да је дубоко, игра игре која је у пуном смислу опсенарија, 
истину и искреност замењује чинима и лажима, па и све то 
без вештине и бар каквих чаролија. Међу тим канонима, 
нарочито сликарским, има их нових колико је нов и сликарски 
кинески дванаести, тринаести и четрнаести век и његових 
чувених „шест канона“. Новина је само у тајанственој и мађио- 
ничарској терминологији. Такав је случај и са Софићиовом 
новом „футуристичком естетиком“. (Агдепоо 5оШа: Ргште 
рптстр! а! ипа езгепса јилштз5та. Етепсе, 1920): сем неизбеживих 
парадокса, сви су остали принципи нови колико и стари 
Аристоксен (и још ту је случај даровитог човека који, уз то, 
зна ствари). 


Узимамо овом приликом неколико причања из наше 
књижевности: предратна и ратна причања предратно причана 
(Г. Вељка Петровића као представника и, узгред, Г-ђицу Милицу 
Јанковић, Г. Г. М. Јовановића, С. Кракова, Д. Васића и Дра- 
гана Бублића), и ратна причања ратно и поратно причана 
(Г. Г. М. Крлежу и М. Црњанскога). 

Пре свега, потребан је један општији увод. 

Ратна и поратна причања Г. Г. Црњанског и Крлеже су 
страховити документи ужаса под којима је наш човек живео 

у бившој Аустро-Угарској. Све је било подривено и растро- 


вано од тела до духа, од породице до државе, и од најма- 
териалнијих до најспиритуалнијих односа. Цео живот се водио 
на једном минираном терену и мина за мином је праскала и 
ломила у парчад све што човека чини човеком. Ратни морални 


ваздух, и сваки други, паклен је у пуном смислу. Све је испре-. 


турано као после земљотреса и вулканске ерупције. Покидане 
су све везе, испретурани сви односи, ублатњављене све вред- 
ности, све је обесвећено и ваља се по ђубрету, у блату до 
уста, у мраку црном пуном свих могућих телесних и моралних 
бактерија: сама отровна змија, шкорпија и шакали који пир 
пирују. Темпераментни и бунтовни Г. Крлежа који се љути на 
све то,и цинички, песимистични Г. Црњански који се доста 
равнодушно свему томе цери, дали су две страшне, црнеи 
крваве слике једног економског, социалног и моралног режима 
који изазива језу и поставља, за нов ред ствари који је 
настао, тешко решљива питања. Друга ратна причања, Г. М. 
Јовановића, Г-ђице Милице Јанковић, Г. Г. Кракова и Бублића 
(Незнани и Заборављени, Незнани Јунаци, Кроз Буру и На 
Рубу), која се дешавају на терену ратне Србије, сасвим су 
другачија. И ако је рат, чије канџе цепају маске и, после, и 
само месо, „људско“ је овде много више и правије. Човек 
се појављује наг, али је тело здраво и лепо. У причањима 
Г. Драгише Васића, и ако је он агресивнији, то исто је речено. 
Тај рат је здрав и зна се зашто је. И тај рат је на терену, 
док је онај први по болницама, станицама и канцеларијама. 
Овај рат је позитиван, онај негативан, овај конструктиван, а 


онај деструктиван, здрав и болестан, са правим и кривим. 
планом. Г. Вељко Петровић прича, — а он стоји засебно и по. 


предмету причања и по начину, и биће говора о њему мало 
даље — на један потпуно нестраствен начин, у тону који не 
казује лична етичко-филозофска гледишта, консервативну и 
помирљиву малу буржоазију и њен живот у Војводини, у 
читавој једној тврђави обичаја, закона и норми. Милица Јан- 
ковић (Пезнани Јунаци) је захитила из традиционалног и 
балканског живота наших јужних крајева, пуног најпротиву- 
речнијих ствари које су ту остале од разних раса и мешања 
кроз прошле векове, и дала је један наш патриархални свет 
са пуно тешких трагова из балканских ратова. Г. Милутин 
Јовановић је узео у обзир сељака војника, „отргнутог човека“, 


РУ 

човека у рату, са његовим традицијама и схватањима рата, 
земље и дужности, и дао човека кога је образовала школа, 
општина и касарна, човека који је рат схватио за стваралачко 
дело и човека који сматра да је он сам одлучио да је рат 
био потребан. Г. Драгиша Васић, један од оних који праве 
„прве бразде“, налази човека који размишља о рату, налази 
да. је градилачки и убилачки, прави критике чисто унутрашње 
природе, не антимилитаристичке него реформно-милитари- 
стичке, човека који је у здравом рату, рату по пристанку 
ратника, али који хоће измене и који се буни на неке нејед- 
накости. Г. Краков (Кроз Буру) се није „определио“. Његови 
главни јунаци и „бојак бију“ и живе. Они су и сувише млади, 
здрави и лепи. Они личе на људе из Пурићевих песама (Гесме 
о нама) који су јунаци и љубавници по срцу и који свој 
живот не прецењују толико да би, поводом њих у рату, и 
само због тога, правили милитаристичке или антимилитари- 
стичке изјаве. Г. Драган Бублић (Та Рубу), и још неки други, 
причају свој лични случај у рату и, на целом тешком путу 
једног народа, виде само своје две ноге које газе по блату. 
Ова причања су, да тако кажем, „режимска“, и занимљиво 
је да су ова причања, сем Г. Петровићевих, из чисто срби- 
јанске средине. Они причају један живот који је, чакиу 
једној невероватној кризи, живот здравих и правих који ту 
кризу узимају као кризу после које се иде на даље и боље. 
Кад се пређе преко свега, одлучи материал, као и основно 
гледиште, и потражи само уметност, улога нерава, начин 
обраде, способност запажања и прави уметнички „филозофски 
камен“, — први су пунији, изузев Г. Петровића, уметничких 
нерава, сложенији, надевенији проматрањима и филозофијама, 
осетљивији, па чак и непосреднији. Додуше, рекло бисе, иу 
причању је „лакше рушити него зидати“, — а први руше 
докле други на неки начин зидају; — али ипак, уметнички, 
оне рушевине су монументалније него ова зидања. Прва дво- 
јица, нарочито Г. Крлежа, има правог рушилачког замаха, 
где удари ту трава не ниче, и сумњам да је ико код нас 
тако бесомучно ударио по целом једном стању ствари и духа 
као што је Г. Крлежа у суноврат све бацио у АХрвашској 
Рапсодији. Г. Г. Црњански и Крлежа, с једне стране, и ови 
други с терена ратне Србије, представљају два различна стања 
духова. Два прва документа су, сем књижевно, врло важна и. 

историјско-политички. Многе данашње прилике, према тим 
прошлим, лакше су за објашњење. После Крлеже, понечем се 
не мора много чудити. Нас се овде не тичу програми Хрват- 
ског Блока, али ми не можемо а да не видимо материал на 
основу кога су ти програми прављени. Материал је у распа- 
дању, и отуда су и програми онако негативни и пуни мржње. 
Док је Г. Црњански чист књижевник и, тамо негде, индиви- 
дуалистички филозоф, Г. Крлежа је књижевник, нешто соци- 
ални филозоф и политичар. Хрвашска Рапсодија је (са свима 
причама), донекле, и социална трибуна са које говори један 
дубоко узнемирени беседник и говорник (много више први 
него други) који изналази излазак из прилика само путем 
„директне акције“. Ови други, са терена ратне Србије, „снагом 
ствари“ нису то. Они се врло мало буне. Њихов материал их 
не изазива на то. Кроз њихова причања се виде само рефор- 
мисти. Њихов рат је рат свију за један стваралачки циљ од 
кога очекују, донекле, добро, истинито и лепо. Код Г. Јова- 
новића чак има и неке пријатне самилости. Они се не бунеи 
не наричу, јер сматрају да је тај рат прав и за право. И ако 
је на тој страни рат био ужаснији и крвавији за тело, дух 
држи све на висини која преко тога прелази. У колико и има 
протеста и бунта, они су добронамерни и стваралачки. Ужаси 
се сматрају као нешто нужно и необилазиво. Нешто отрова 
има, али он није убиствен. У причањима, несрећа и страхоте 
врхуне, али се на њима они држе. У дневницима неких других, 
приказује се и Арбанија и Видо и Крф, несумњиво најтра- 
гичније ствари које су се на планети овој одиграле у време 
рата, али је све то парализовано основним вишим сном, према 
свему томе стоји лепа визија коју очекују... Над свима днев- 


ницима и причањима оних који су били у ропству стоји нека 


звезда у коју се са неограниченом вером и чежњом гледа. 
Кад дођу јача и синтентичнија причања свега што је било, 
кад дођу велика и савршена дела, видеће се још тај окошти, 
отпорни и неодољиви дух једне расе која хоће и може, и 
толико хоће и може да мора да ствара. Ови овде причају о 
револуцији која је морала да дође да створи, докле они први 
причају о побуни која је морала да дође да све понесе собом. 
Први раде са рушилачком животињом, други са стваралачким 
човеком. Први раде са режимом који је.у рововима певао: 
„Кад зажели светли цар...“ и „Киша пада — Србија пропада — 





пне тоа пессрнаљ Ариље 

Ветар пири — Хрватска се шири...“ а други са човеком који 
је из ровова ослобођења одговарао на то са: „Ој Словени!“ 
и „Лепа наша Домовино“. У том смислу наводимо и овај 
хрватски глас из једне критике (Обзор од 1 јануара ове године, 
под потписом рм): „Чудан је и јадан тај хрватски Марс! Без 
чврсте мисли водиље, без велике вјековне оријентације, која 
даје биљегу и удара смјер развитку једнога народа. Хрвати су 
ушли у свјетски рат с најбједнијом улогом. Бацани из идејала 
у идејал, из лозинке у лозинку, социјално разграђени опреком 
градског и сеоског живља, они су стајали без крмила и ком- 
паса. Потпуна трагика. Нитко није знао чему је све то, а још 
је трагичније, да се нитко није ни питао чему. Од давнине 
Хрвати су у неком кметском положају. Кмети као заједница, 
као народ и кмети као људи. Па док Срби као раја прити- 
снути, изгњечени до хропца, до астме, биваху баш због нераз- 
мјерности и немогућности бједе сатерани у луди отпор, у крајњи 
подвиг, који је најзад ипак бољи од сигурног колца, ако се 
ага разгњеви, док ти Срби у свом кондезираном и концен- 
трираном болу налажаху клицу устанку самом, дотле Хрвати, 
чији бол не бијаше акутан, него једно очајно, безизлазно и 
неминовно трпљење, у лаганом губљењу енергије нађоше 
резигнацију. Као људи нису изгубили добре способности, јер 
господа нису баш била сваки дан „худи“, а у вину и шали 
налазили су окрепу и одмор, но као народ изгубили су своју 
боју, постали су безлични. Препород наш и илирска литера- 
тура с наздравичарским одушевљењем, све је то остало огра- 
ничено на интелигенцију. А народ стојао је постранце као 
убоги кмет, као аморфна маса, оличена тек униформом владара, 
којега је служила. ИМ зато су Хрвати били народ хероја, нај- 
бољи војници на свијету, по суду Наполеонову, неисцрпива 
кошница солдата, легло генерала и Марија Терезија ритера. 
О, они су добивали с највишег мјеста лијепа и ласкава при- 
знања и нема сумње, да су „зехценери“ били најлепша реги- 
мента у Бечу. А у селу својем Хрват се је поносио туђим 
медаљама и туђим сјајем, ишао и даље на Бистрицу и к фиш- 
калу, вјеровао у Бога и пио вино, у једном ситом поништеном 
животу с малим весељима и развођењим патњама. Све то је 
било без елана, без душевних замаха и чуствених полета...“ 
— Књижевно, страховито протестна причања оних првих, 
Г. Г. Крлеже и Црњанског, нарочито првог, пунија су, садр- 

жајнија, пунија опажањима и замашнија су; јер бол и гњев,“ 
можда, — а у основи је и већи таленат, — дубље газе и. 
изразитије виде него ли радост и добро срце. 


(Наставак у идућем броју.) 
БРАНКО ЛАЗАРЕВИЋ. 


НЕПОСРЕДНА ДЕМОКРАТИЈА У НЕМАЧКОМ 
УСТАВУ ОД 


Закључујући седницу у којој је 31 јула 1919, у Вајмару, 
изгласан нови, републикански устав, председник Уставотворне 
Скупштине, Ференбах, славећи готово дело, завршио је у па- 
тосу: „Тако је немачки народ постао најслободнији народ на 
свету. Његова судбина је поверена њему самоме. Политичку 
власт врши на основу најопштијег и најслободоумнијег из- 
борнога права изабрано народно представништво, а у наро- 
чито важним случајевима и сам народ.“ — То што је новим 
уставом установљено да народ врши државну власт не само 
преко репрезентаната, него, делимично, и властитим одлукама, 
у извесним облицима непосредне демократије, подвлачи се 
у Немачкој као нарочити доказ колико је после револуције 
немачка државна организација демократизована. Демократизо- 
вање Немачке подвлачи се и од стране државно-правних пи- 
саца и политичара код којих се, према њиховим расположе- 
њима све до новембра 1918, није могло очекивати да ће осо- 
бито радосно примити развитак политичких прилика у овом 
правцу. Рекло би се да је код њих национална таштина: нека 
само немачки народ буде први у свету, учинила да забораве 
да то првенство јесте првенство у демократији. 

Ако се остави на страну република, која сама собом више 
представља негацију монархије, и која је била нужни резултат 
изгубљеног рата и улоге Хоенцолерна у њему, од свих установа 
новог немачког устава, најтеже је објаснити историјским раз- 
витком усвајање непосредне демократије. Стављајући устав од 
1919 са његовим одредбама о референдуму и народној иници- 
ативи поред државног поретка који се оснивао на претходном 
уставу од 1871, немогуће је пронаћи и најудаљенију везу из- 

међу једнога и другога. Али не само да непосредно вршење 
државне власти од стране народа све до револуције није било 
ушло у позитивно законодавство : оно у Немачкој није чинило 
ни једну од тачака политичких програма који се претресају, 
није сматрано ни као право које ће доћи. То је сасвим ра- 
зумљиво, кад се има на уму гледиште које је све до рата 
1914, односно све до тренутка у коме се у Немачкој почело 
рачунати са могућношћу његовог неповољног завршетка, имала 
државно-правна и политичка теорија, чак и о представничкој 
демократији. Пруско-немачки облик државе, основан на мо- 
нархијском принципу, т. ј. на потпуном усредсређивању суп- 
станце државне власти у монарху, представљан је не само као 
немачка особеност, него у исто време, и објективно гледано, 
као савршенија државна организација. Известан став потце- 
њивања према „тако званом парламентаризму“ сматран је у 
теорији као ствар научнога доброг тона. 

Сада, после револуције, вероватно са менталном резер- 
вацијом, али марљивошћу која им је својствена, немачки тео- 
ретичари предали су се проучавању нових уставних одредаба 
непосредне демократије. Те уставне одредбе изгледају овако. 

Прво. Као увод у непосредну демократију устав је знатно 
проширио и посредан утицај народа на вршење државне 
власти, стављајући изабране народне представнике под јачи 
надзор бирача. 

По новом немачком уставу, народ бира законодавно тело, 
Рајхстаг, као и председника републике. Избор председника 
републике врши се непосредно, не преко повереника као у. 
Америчкој Унији. Поред тога, бирачко тело овлашћено је под 
извесним условима да опозове мандат, како Рајхстага тако и 
председника републике. Бирачко тело не смењује председника 
републике из сопствене инициативе, већ тек на предлог Рајхс- 
тага. За распуштање Рајхстага на основу одлуке бирача про- 
писан је још сложенији поступак. Бирачи нису власни да не- 
посредно реше распуштање Рајхстага. Они могу тај резултат 
постићи само у случају да Рајхстаг са своје стране предложи 
бирачком телу смену председника републике: ако бирачко тело 
гласањем потврди председника републике у звању, Рајхстаг се 
има сматрати као распуштен. 

Друго. Непосредно учешће народа у вршењу законо- 
давне и уставотворне власти. 

И поред унитаристичких тенденција које је немачка ре- 
волуција у почетку показивала, Уставотворна Скупштина није 
успела да посебне државе које су сачињавале Немачку Ца- 
ревину сведе на положај самоуправних области. Тај неуспех 
се опажа и у организацији законодавног поступка пропи- 
саног новим уставом. По новом уставу, истина, законе решава 
народно представништво немачког народа као целине, орга- 
низовано без обзира на постојање посебних локалних зајед- 
ница: Рајхстаг. Али је за заступање интереса тих локалних за- 
једница при доношењу закона установљено једно друго тело: 
Рајхсрат. Рајсхрат састављају чланови влада тако званих по- 
себних држава. Али федералистички Рајхсрат не само да није 
претежни орган законодавства, онако како је то био Бундесрат 
по уставу од 1871; он, шта више, не представља ни једну врсту 
Горњег Дома, који би, слично Сенату Америчке Уније, или 
швајцарском Штендерату, делио законодавну власт са Рајхс- 
тагом. Надлежност Рајхсрата у законодавству исцрпљује се, 
као што ће бити изложено, у вршењу одложног вета, којим | 
Рајхсрат, у случају да Рајхстаг остане при своме првобитном 
гледишту, даје прилике гласачком телу да евентуално поништи 
законодавне одлуке Рајхстага којима је он противан. — По- 
знавање органа редовног законодавства, које врше представ- 
ничка тела, потребно је за разумевање изузетног законодавног 
поступка прописаног за непосредне одлуке гласача. 

Непосредна демократија јавља се у новом немачком уставу 
у два облика: референдуму и народној инициативи. 

[. Референдум. Немачки устав, усвајајући референдум, 
стао је на пола пута. Он није условио важност закона у 
сваком случају санкцијом гласачког тела, није завео обвезни, 
већ само факултативни референдум. 

Ово су услови под којима се реферандум остварује. 

(1) Председник Републике има право да, по своме нахо- 
ђењу, изнесе закон — обичан или уставан — изгласан у Рајхс- 
тагу пред гласачко тело које ће га потврдити или укинути. 

(2) Поред апела на народ који председник републике 
врши из властитих побуда, устав предвиђа и ситуацију у којој 
председник републике има да одлучи да ли ће сукоб између 
Рајхстага и Рајхсрата о конкретној законодавној реформи 
изаћи на пресуђење народа. Законе решава Рајхстаг, али 
против његових законодавних аката Рајхсрат има право 

одложног вета. Закон решен од Рајхстага против кога Рајхсрат 
уложи своје вето, враћа се заједно са против-предлозима 
Рајхсрата Рајхстагу на поновно решавање. Ако Рајхстаг, и 
поред тога, остане при својој првобитној одлуци, онда, кад 
су у питању само обични закони, спор између та два тела 
долази прво пред председника републике. Од овога сада 
зависи хоће ли доћи до гласања гласачког тела које има у 
крајњој линији да одлучи чије ће гледиште: Рајхстага или 
Рајхсрата, добити законску силу. Не нареди ли председник 
републике народно гласање, сматра се да нови закон није ни 
донесен. Ако Рајхстаг, међутим, одбије против-предлоге Рајх- 
срата већином од 2/3, онда председник републике има да бира 
између овога: или да у року од три месеца обнародује закон 
како га је Рајхстаг изгласао, или да нареди референдум. 

(3) Гарантије које референдум има да да локалним инте- 
ресима који стоје иза Рајхсрата могу лако у поступку про- 
писаном за обично законодавство бити осујећене. Довољно 
је за то да место председника републике заузме човек са 
унитаристичким тенденцијама, или да у Рајхстаг уђе једна 
компактна већина. Имајући у виду и такву ситуацију, устав. 
је у погледу уставних измена које би, по својој природи, могле 
бити нарочито опасне за правни положај и надлежност Рајхс- 
рата, проширио његова средства одбране. Рајхсрат је овлашћен 
да безусловно тражи од председника републике народну 
одлуку о уставним изменама које Рајхстаг изгласа против. 
воље Рајхсрата. Е 

(4) Народно гласање може тражити и само гласачко тело. 
На захтев 1/20 пуноправних гласача, закон који је усвојен у 
Рајхстагу има се поднети народу на одобрење. Али, да би 
гласачи могли изазвати народно гласање, потребно је да пре 
тога једна трећина чланова Рајхстага тражи од председника 
републике одлагање обнародовања односног закона за два 
месеца. Само, и ово право мањине Рајхстага да створи при- 
лику за народно гласање, може већина Рајхстага довести у 
питање, оглашујући закон као хитан, под условом да и Рајхсрат 
приђе њеном гледишту. У случају сагласности између Рајхстага 
и Рајхсрата у погледу хитности односног закона — а ту 
хитност они суверено цене — народно гласање, на захтев 
гласача, учињено је зависним од држања председника репуб- 
лике: између мањине Рајхстага која жели апел на народ 

и већине Рајхстага потпомогнуте од Рајхсрата, који га не 
желе, одлучује председник републике. Како при томе пролази 
право гласача да оборе законодавне одлуке народног пред- 
ставништва које им се не допадају, види се. Гласачко тело 
ни у ком случају није у стању да својом сопственом вољом 
стави референдум у покрет. Уз то још треба приметити да 
закони о буџету, порезама и чиновничким платама, могу у 
опште бити изнесени на народно гласање, само на захтев 
председника републике. | 

Да би одлуком бирачког тела закон усвојен у народном 
представништву могао бити укинут, услов је да у гласању 
учествује већина пуноправних гласача. Немачки устав не уста- 
новљава нарочите уставотворне органе и због тога описани 
поступак који се односи на обичне законе важи и за законе 
којима се устав мења. 

П. Народна инициатива. Законодавна инициатива може 
потећи и од самих гласача. Десети део гласачког тела има 
право упутити преко владе законске предлоге Рајхстагу, које 
влада спроводи овоме заједно са својим мишљењем. При 
томе се гласачи не могу задовољити простом изјавом жеље 
да о извесном предмету буде донесен закон, већ морају спре- 
мити потпун законски текст, који служи као основица поступку 
народне инициативе, и који Рајхстаг има да прими или одбаци. 

У случају да Рајхстаг не усвоји у потпуности · предлог 
гласача, онда о њему гласа гласачко тело на исти начин као 
и приликом референдума. Ако се предлог тиче измене у уставу, 
потребно је да се већина бирачког тела изјасни за њега. 
Гласачи не могу подносити законске предлоге о буџету, 
порезама и чиновничким платама. 


Поменули смо да непосредна демократија у Немачкој 
није последица историјског развитка. Обрнуто: она је била 
омогућена једино једним тако потпуним прекидом историјског 
континуитета какав представља немачка револуција 1918/1919. 
Слом старог режима није наступио као резултат развитка 
политичких сила у самом немачком народу; његов узрок је 
дошао споља: то је био војнички пораз. И због тога, у тре- 
нутку кад се Уставотворна Скупштина састала у Вајмару, било 
је јасно једино какав нови устав не може, али не и какав 
мора бити. Не налазећи пред собом готова позитивна решења 

наметнута самим догађајима који су изазвали уставотворну 
акцију, Уставотворна Скупштина могла је, са извесном сло- 
бодом одлучивања, узимати у обзир при конструкцији устав- 
них установа и чисто доктринарне разлоге. То важи за онај 
део устава који садржи прописе о непосредној демократији 
више него и за један други. Али, без нарочитих способности 
за стварање сопствених политичких идеја, Немци ни овде 
нису били изворни. Облици непосредне народне владе у немач- 
ком уставу показују да су их кројили људи, пре обавештени 
о ономе што су други огледали, него способни за нове поку- 
шаје. Отуда у тим установама одсуство једћнства у основној 
замисли, а противречности у извођењу. 

Какви резултати се могу очекивати у Немачкој, у пракси, 
од референдума и народне инициативе2 

У опште узевши, оваква предвиђања су непоуздана. 
Када је у Швајцарској референдум био уведен, његови заступ- 
ници су претпостављали одлучно радикализовање политичког 
живота; у стварности, међутим, референдум се показао као 
једна консервативна институција. У Немачкој је у толико 
теже оценити изгледе непосредне демократије што Немачкој 
недостаје искуство и са представничком демократијом. Па 
ипак, и поред све нужне. опрезности, може се рећи да нема 
вероватноће да ће одредбе немачког устава о референдуму и 
народној инициативи овакве какве јесу наћи у пракси честу 
примену. Механизам који треба да оствари непосредну владу 
народа показује једну сложеност која збуњује. Установе које 
имају да политички васпитају народне масе и да им предаду 
државну власт у руке, тако су мало популарно изведене да 
њима могу руковати само стручњаци. Вршење атрибуција 
непосредне демократије референдумом и народном инициа- 
тивом везано је за тако строге услове, да ће се политичка 
пракса сасвим изузетно моћи користити њима. 

Потврда ових закључака добија се већ из прегледа самих 
институција који је изложен. — Додаћемо још само ово. 

Овлашћење председника републике да против џарламента 
апелује на народ више је теоријско: наредбу за народно гла- 
сање не може председник републике издати без премапотписа 
владе, а како устав прописује парламентарни режим, влада, 
зависна од парламента, избегаваће да дође у сукоб са њиме. 
— Захтев гласача да закон изгласан од Рајхстага буде стављен 

на народно гласање мора бити потпомогнут од 1/20 пуно- 
правних гласача. То значи, треба, према немачким размерама, 
скупити за то један читав народ: 13/4 милиона гласача. Народну 
инициативу још је теже ставити у покрет. За то је потребна 1/10 
гласачког тела, т. ј. 3'/2 милиона људи, и то придобити их не 
да изјаве начелно жељу за доношење извесног закона, него 
сложити их на једном дефинитивном законском тексту. С по- 
гледом на напор и новац који је за овакво предузеће неоп- 
ходан, јасно је да би се њега могле латити само снажне. 
партијске организације, а њима је лакше тражити утицаја. 
у самом парламенту. Ако парламентарну олигархију у Немачкој 
не буду у стању осујетити друге установе у новом уставу, 
или саме политичке нарави, мало има изгледа да ће то моћи 


постићи референдум и народна инициатива. 
БОЖИДАР ВЛАЈИЋ. _ 


БЕСМРТНА ПРЕЉУБНИЦА. 


— АНАЛИЗА ЈЕДНЕ ЕПИЗОДЕ ИЗ ДАНТЕОВОГ ПАКЛА — | 


Читати Данта је једна дужност, 
читати га поново једна потреба, осе- 
ћати с њим знак отмености. 


Н. Томазео, 


Прошле јесени, поводом Дантеовог јубилеја, прихватајући. 
једну омиљену идеју Г. Богдана Поповића, коју је он, при- 


падом, и сам остваривао, — идеју анализовања признатих 
ремек-дела страних литература уз једновремено превођење. 
значајних места из тих дела, — спремао сам се да дам ана- 


лизу неких чувених места из Божансшвене Комедије, кори- 
стећи се за тај посао богатом и скоро неисцрпном литера- 
туром италијанских и страних коментатора. Но, како човек 
често снује, а јаче од њега прилике одлучују, тако је и та 
моја намера, као и многе друге у животу, остала неостварена. 
Од целе грађе коју сам том приликом спремао, сачувао сам 
тек неколико забележака о петом певању /Лакла, или, пре- 
цизније говорећи, о завршних седамдесет стихова, односно 
музикалних акорада, те неумрле песме, у којој је опевана 
болна историја Франческе из Римина (Ргапсезса да Кити), тог 
нежног и симпатично браколомног чеда Дантеове музе, коју 

је божанствени песник овенчао ореолом чисте поезије и својим 
моћним длетом саздао за вечност. 

Пошто је Данте увек савремен, ја ћу да те забелешке. 
овде, накнадно, употребим за један краћи напис о чувеној 
„Риминској невести“ која, благодарећи великом песнику, вечитом 
младошћу живи у памћењу људи. 

Догађај са Франческом познат је свима читаоцима Ко- 
медије. Збијено испричан, он се своди на ово: Франческа, 
рођена кћер Гвида, господара од Равене, беше на гласу са 
своје умиљатости и своје лепоте. Она је имала много проси- 
лаца који јој беху дорасли и по роду и по спољашњем угледу, 
али је отац њен, опет зато, даде за Јована Малатесту, госпо- 
дара од Римина, храброг јунака, но који беше хром и наказан. 
Историја прича како овај Малатеста, испросивши девојку, 
посла по њу свог рођеног брата Павла, младог и присталог 
витеза, који доведе невесту у братовљев двор на превару, 
издајући се за младожењу, баш као оно војвода Милош у 
нашој Женидби Максима Шрнојевића. Кад се млада досети 
своме јаду, она омрзну свог натуреног мужа свом силом 
своје млађане душе и уједно заволе девера, који као да се 
оним лажним сватовима беше придружио тешка срца и за љуту 
"невољу. Јован, подметнути муж, затече једног дана жену и 
брата у браколомном загрљају, те обоје просука мачем. Траге- 
дија та одиграла се 1284 или 1285 године на Малатестином 
дворцу у Пезару. 

Ко је Божансшвену Комедију читао у оригиналу, или 
бар у добром прозном преводу (о добром стиховном преводу 
мислим да не може бити говора), тај ће јамачно знати којом 
је снагом и рељефом песник тај тако драматски случај у свом 
неумрлом делу обрадио. 

У петом певању свога Јјакла слази Данте с Вергилијем 
у други круг подземног света, где но правду дели репати 
Минос, син Јупитров. Место то лишено је сваке светлости, а 
паклени вихор, који никад не- мирује, заноси у свом вртлогу 
духове умрлих, млатарећи њима о ивице ужасног понора. То 
су телесни грешници, осуђени да вечито лутају, као што су 
лутали и у животу. Ето их пред песником, у вртложном лету; 
има их читаво јато. На челу им Семирамида, па Дидона, Клео- 
патра, Јелена, Ахил, Парис, Тристан и још хиљада њих. Но 
ко ће бити оно двоје што се приљубише једно уз друго, те 

29 


450 Српски Књижевни Гласник. 





изгледа као да их ветар лакше носи но остале духове2... 
Дед-те амо, ој ви, ојађене душе! — довикује им песник. И њих 
двоје силазе „к'о лакокриле голубице кад их жеља вуче“. И 
кад су са њим изменили неколико учтивих речи, Франческа — 
јер је то заиста она, скупа са својим грешним љубавником — 
овако прича сетну историју своје љубави и своје несреће: 


Атог, сће а! сог сепш гано 8'арргепде, 
Ргезе созиш деПа ђеПа регзопа 
Сће пи |: тона, е 1 тодо апсог т'оПепде. 


Атог, сће а пшо атајо атаг регдопа, 
МЕ ргезе де! созии рзасег 51 Топе 
Сће, соте уефћ, апсог поп т'абђапдопа. _ 


Атог сопаиззе пој ад ипа топе: 
Сапа анепде сл уна с! зрепзе. 


(Љубав, која се у нежном срцу брзо распламти, 
захвати овог овде за лепу прилику која ми је 
одузета, и то на начин који ме још вређа. 


Љубав, којој нико не може да одоли, 
тако ме је силно за њим занела, да сам, 
као што видиш, још једнако у њеној власти. 


Љубав нас одведе једној те истој смрти, 
ал' оног који нам живот угаси, чекају јоши 
горе муке.) 
Пакао, У, 100—106. 


Саслушавши ове речи у којима је толико сетне милоште 
и којим као да Франческа прашта своме драгану што се због 
њега упропастила, те дивном женском нежношћу признаје да 
га још једнако воли, — песник поникне ником, обори насуморено 
лице, и кад га вођ његов тргне из заноса, он болно уздахне: 


Оћ 1а550, 
ФОчап! дојс! репзјег, диато 4510 
Мепо созбого а! аојого5о раззо! 


(Јој! Колико је слатких мисли и колико 
пустог жељковања требало, па да то двоје 


дођу до тужне странпутице!) 
Пакао, У, 112—114. 


Затим хоће да дозна историју њихове љубави, или управо 
да чује којим путем дођоше до сазнања да једно друго воле 

и да једно другом открију љубав; и онда Франческа, бесмрт- 
ним стиховима, овако одговара песнику: 


Мог Теосеуато ип огпо рег ФПеНо 
рЕ ГапсПоно, соте атог 10 зШшпзе: 
5оН егауато е зепха ајсип зозрено. 


Рег рш Наје оп оссћЕ с! зозршвзе 
ОпеПа 1еНшга, е <сојогосс! 1 у150: 
Ма 5910 ип ршио и дие! сће с! ушве. 


Омапдо Теггетто 1 Фзајо 150 
Еззег ђасјајо да сојато атапје, 
Опезн, сће та; да те поп На Фуко, 


Га Ђосса пи Басо Шо етапе: 
Сатеоно ја 1 ПНрго е с Ро зсп55е: 
Оче! слогпо рш поп м Јессетто амап«е. 


(Забаве ради узесмо једног дана да читамо 
о Лансилоту, како га љубав спути у своје 
замке: бејасмо сами и без икаке бојазни 
да ће нас ко затећи. | 


То нас читање неколико пута натера 
да се погледамо у очи, док нас у лицу 
попадаше бледило; ал' једна нам тачка 
сасвим одузе свест. 


Кад прочитасмо како оно дивно момче, 
злату своме целова жуђена уста, овај овде, 
што ће ми увек бити уз крило, пољуби 
ми усне дршћући од узбуђења. 


Да од Бога нађе књига и ко је написа: 
тога дана више не читасмо даље.) 


Пакао, У, 127—138. 
Песник, на тај начин, дознаје што је хтео да дозна, али 
га на те речи такав јад попане, да му сместа снага клоне, и 
он за себе вели: 


Е садф, соте согро топо саде. 
(И падох, к'о што мртво тело пада.) 


Ово је, најкраћим потезима и у безбојном преводу, исто- 
рија бесмртне прељубнице из петог певања Дантеовог /акла. 
По њој се јасно види како је божанствени песник обишао 
кривњу којом су се љубавници у животу огрешили, и како 

је његова уметност успела да нам представи као један диван 
пример љубави (у животу и у смрти) оно што људски закони 
осуђују као злочин. Тиме што је своја песничка чеда стрпао 
у пакао, песник је, до душе, и сам учинио знатан уступак 
моралу свога времена и наређењима своје цркве, али је ону 
души својој опет осетио како онај који је много љубио има 
право и да му се много опрости; и стога је он осуђене 
грешнике спојио у вечности, да би се у пакленим мукама 
тешили бар тиме што су за увек здружени. 

И пазимо добро. У очајном причању обесмрћене пре- 
љубнице, једна тачка је од нарочитог замашаја; она нас при 
читању највише дира и заокупља нашу мисао: чак и усред 
пакленог вихора „који никад не мирује“, Франческа је срећна 
што је уз свога драгана; она вели: 


Опезн, сће та; да те поп На фубо. 
(Тај што ће ми вечно бити уз крило.) 


Овај стих, истурен из оних ојађених уста, чини нам се 
напросто величанствен; у њему је саздана цела природа оне 
дивне жене. Добро је казао велики италијански критичар и 
естетичар Де Санктис: ако је Беатрича симбол идеалне лепоте, 
симбол мудрости и женске врлине, Франческа је оличење 
трошне човекове друге, слабог женскиња, онога што је Гете 
назвао „дЧаз емје мефђисће“. Грађа њена нема ничег божанског, 
него је скроз и скроз људска и земаљска; то је меко, нежно, 
страствено биће, које је подвржено посртању као све што 
је људско. | 

Но да пустимо критичара да сам говори: 

„Франческа је жена и само жена. И она, до душе, пред- 
ставља један идеал: идеал саме себе. Она не зна што је ани- 
мозност, мржња или освета, а ваљда не зна ни што је грижа 
савести; изгледа као да у њеном срцу нема места другом 
осећају до ли осећају љубави. Љубав, љубав, љубав!... То 
је њена срећа и њена несрећа. Она и не помишља да се 
извињава, да каже како је, тобоже, била заведена, или што 
слично. Њена реч је до крајности искрена. Волео ме, па сам 
и ја њега волела: у томе је цела ствар. Она и не допушта 
да је то могло бити друкчије; за њу је љубав сила којој није 


могуће одолети. И управо зато што у љубави види ·незадрж- 


о а БАЈИ 

љиву, фаталну силу која нема никаке везе с душом, она се 
показује морално слаба, но нипошто не и покварена. Фран- 
ческу треба сматрати као тип из којега изиђоше најсимпа- 
тичнији женски створови модерне уобразиље; нежни ство- 
рови у којима нема ничега што би могло да се испрси, да 
реагира; деликатни кринови којима је сваки ојачи дах смр- 
тоносан и које међу собом везује заједничка природа. Офе- 
лија, Јулија, Клара, Текла, Гретхен, Франческа, то су све 
сродна бића којима је на челу исписана једнака судбина. 
Човек се у борби лако не предаје; чак и онда кад хоће да 
подлегне, његова душа остаје несавладана, побуњена; човеков 
прототип је Прометеј. На против, женина ореола је у њезиној 
трошности; моралист који би се подухватио да од жене, про- 
жете страшћу, направи јунакињу која савлађује љубавне 
нагоне, могао би да нам сазда личност честиту и колико 
хоћете моралну, али би то била личност намештена и, према 
томе, неестетска. Жена највећу поезију назире у томе да буде 
савладана, да подлегне оној неминовној судбини коју је Данте, 
ретком енергијом, изразио у реченици: Атогте а пипо атаго 
атаг регаопа. Жена која је. сасвим савладала страст, то је 
створење неприродно и стога човеку до краја одвратно. Али 
жена која у неједнакој борби очува битне особине женске 
стране, наиме чедност, стид, нежност и племенитост осећаја, 
така жена може да буде и крива, али ми опет осећамо да је 
то наш род, те нас њена судбина интересује и навлачи нам 
сузе на очи“.') 

И ето зашто се ми Дантеовој Франчески не само дивимо, 
него је управо и волимо. Слушајући њено умиљато и, у својој 
искрености, безазлено гукање, ми се налазимо као у некој 
двоумици, те сами себе питамо: ко је то пред нама: да ли 
грешна Риминска Невеста, или невина Шекспирова Јулијаг 

А та двоумица, напослетку, није друго но један нов 
доказ о гениалности Дантеовог умотвора, који тако речито и. 
тако дубоко људском срцу говори. Дантеова Франческа је, 
према томе, творевина бесмртна, јер само она дела која дубоко 
у људско срце задиру, имају право на бесмртност. 

МАРКО ЦАР. 


· 1) Егапсезсо Ре Запси5: Егапсезса да Кити. У делу: Мпоу1 5а001 
Спис. Мароћ, Апе. Могапо, 1879, стр. 7—8. 


ВЛАДИМИР ЈОВАНОВИЋ. 


После дугог и занимљивог и за наше прилике врло 
карактеристичног живота, 4 марта умро је у Београду Вла- 
димир Јовановић, једно од најлепших имена Омладинског 
Покрета и један од најактивнијих и најречитијих вођа читавог 
либералног нараштаја кнежевске Србије од Париског до Бер- 
линског Конгреса. Огромна је штета што су за време аустријске 
окупације нестали његови мемоари са драгоценом грађом за 
историју оног времена. Изишавши поодавно из дневне поли- 
тике, успевши да се сачува од свих моралних криза задњих 
година обреновићевског режима, Владимир Јовановић, још 
свеж и активан, могао је да буде доста објективисан судија 
ствари и да из шире перспективе, са својим познавањем пред- 
мета, да интиман и пун преглед лица и догађаја. 

ж 

Родио се у Шапцу, 29 септембра 1833. Ту је провео 
цело детињство и свршио основну и средњу школу. Даље 
учење наставио је у београдском лицеју, а употпунио га на 
университетима у Бечу и Берлину. После једног подужег пута 
по западним земљама, Холандији, Белгији и Француској, Јова- 
новић се 1856 враћа у отаџбину. Ту се већ прикупио известан 
број домаће интелигенције васпитане на страни, и она се 
почиње да осећа у јавном животу. Примивши идеје западних 
демократија, они у Србији желе што стварнију и дубљу реор- 
ганизацију читава система државне управе. Уз старије другове, 
Јована Ристића, Јована Илића, Јеврема Грујића, Милована 
Јанковића, јављају се млађи као Стојан Бошковић, Алимпије 
Васиљевић и Владимир Јовановић, повезани међусобно дело- 
мично још од времена око 1848, у Дружини Младежи Српске. 
У Светоандрејској Скупштини, и ако још млади људи, они 
имају велик утицај и врло угледне положаје. Поред два иза- 
брана скупштинска секретара Јована Илића и Јеврема Грујића, 


долазе као њихови додељени помоћници Милован Јанковић и 

Владимир Јовановић. Начела и акцију те младе либералне 
групе, која је представљала цвет србијанске интелигенције, 
обележава сам Јовановић овако, пишући о свом умрлом другу 
Стојану Бошковићу: „Она је истицала на прво место питање: 
како да се влада у Србији; па је радила и успела да Св. 
Андрејска Скупштина донесе међу осталим ове одлуке: — да 
се народна скупштина, која пре тога годинама није била сази- 
вана, па и кад је била сазвана она је имала само „саветодавни 
глас“, у будуће сазива редовно сваке године; — да избори 
народних посланика буду сасвим слободни и независни од 
административног туторства; — да се народној скупштини 
подноси државни буџет на одобрење, и законом јој ујамчи 
онај удео у законодавству на који она има право; — да се 
узаконе слободна штампа и министарска одговорност. Остав- 
љајући да народ сам реши питање: ко да влада у Србији, 
либерални патриоти радили су и успели да се и најкрупнији 
и најтежи политички проблеми у Србији расправе и реше 
мирним и легалним путем, без грађанског рата, и без про- 
ливања грађанске крви.“ 

Али све добре жеље Светоандрејске Скупштине остају 
без мало мртво слово. Кнез Милош био је најмање подесан 
да под старост измени своју ћуд и постане владар по жељама 
тих младића; а кнез Михаило, једна и иначе аутократска при- 
рода, стално подозрив према опозицији која га је једаред већ 
натеривала да напушта Србију, имао је осим тога, у осталом 
нимало неоправдана, схватања да још полу-турска Србија, у 
чијем Београду седи паша и ребре се заптије, није зрела за 
слободе западних демократија, и да су експерименти у том 
правцу врло опасна ствар. Услед тога између њега и младих 
либерала долази брзо до сукоба. Влада још 1859 ништи 
изборе либералних кандидата за народну скупштину и чинов- 
нике либерале почиње да гони и премешта. Владимир Јова- 
новић, који је једно кратко време 1859 био уредник служ- 
бених Сриских Новина, бива смењен на пашин захтев, и то 
због неких чланака „у којима се доказивало да је народ наш, 
с руком на пиштољу, извојевао своја права, па да је у свако 
време готов и бранити их, с руком на пиштољу!“ Ради паше 
Јовановић чак једно време мора и да напусти Србију и одлази 
у Белгију и Енглеску. По смрти кнеза Милоша враћа се натраг 
и хоће са Стојаном Бошковићем и Милованом Јанковићем да 

крене политички лист Народна Скупштина, али га' влада 


забрањује и пре појаве првог броја. У протесту њихову ради: 
тог акта власт је нашла увреду за кнеза и сва три издавача 


допадоше полицијског затвора од осам дана. 

__ Кад су 1862, за бомбардовања Београда, дошли за Ср 
бију тешки дани и кад је тргбало напети све народне енер- 
гије да се наш спор са Турском реши у српску корист, Јова- 
новић полази у Енглеску, да у тамошњим круговима делује 
за народну ствар. У Лондону он долази у везу, поред других, 
и са Гледстоном и Кобденом, и успева да заинтересује енглеску 
јавност за нас. Али Јовановић употребљава ту прилику и за 
друге акције. Српско питање није само питање Србије. У Хер- 
цеговини је тада, у пуном јеку, буктао Вукаловићев устанак, 
а Црна Гора беше већ на прагу рата с Турцима. Босна и јужна 
Србија биле су, исто тако, прилично готове за покрет. У исто 
време против Аустрије је свима средствима радила мађарска 
емиграција, с Кошутом на челу, а Италија, свесна да своје 
уједињење може постићи само поразом бечке царевине, тражи 
све начине да јој подрије основе. У талијанским друштвима 
озбиљно се мисли на општи устанак у Аустрији и на Балкану, 
да се једним махом сруше две труле царевине, које су у задње 
време постале доста интимни савезници. Јовановић провиђа 
те намере и настоји да их искористи за нашу ствар. Прего- 
вара стога са Мацинијем и Кошутом о дунавској конфеде- 
рацији и ствара план да Италија помогне српски устанак 
против Турака, а Срби да пропусте талијанске и мађарске 
чете у Аустрију“) План, на око тако магловит, био је узео 
велика маха, и ко зна да ли не би био и покушан, да га 
Енглеска једном енергичном представком упућеном службеној 
Италији није наједном пресекла. 

У Србији иза тога Јовановић долази на велики глас. 
Професор Велике · Школе, човек Европејац, широке културе, 
слободоуман, вешт у писању, он је један од главних либе- 
ралних вођа и интелектуални заточник Омладине. Као такав 
он се осећа и у извесним установама, нарочито у Друштву 
Српске Словесности. Ради тог друштва он поново долази у 


сукоб с владом, губи место, и озлојеђен мора да напушта 
отаџбину. За годишњи скуп друштвени, 26 јануара 1864, он · 


#) За извесне податке у овом питању захваљујем Г. Живану Живано- 


вићу, државном саветнику, који их је забележио из мемоара самог В. Јовановића. 
Много грађе о овом питању има и бечки државни архив. 

"је био пријавио једно предавање из народне економије, које 
је ондашњи министар просвете одбио, јер није о њему прет- 
ходно био обавештен. На самој седници дошло је до обра- 
чунавања и министар је победио. Али на истој седници била 
је и још једна по владу врло незгодна ствар. Захваљујући 
својим везама са талијанским револуционарима, Јовановић је 
био дознао од Мацинија за једну демонстрацију која се с 
њихове стране у Паризу спремала против Наполеона Ш. Јова- 
новић је о својим везама на страни обавештавао самог кнеза 
и некако му је саопштио и ту ствар. Кнез Михаило, желећи 
се показати исправан пријатељ царев, дојави му за то и многи 
Талијани, ради тога, бише протерани из Француске. Да пред 
својим пријатељима оправда и себе и српски народ, Јова- 
новић је предложио да Друштво Српске Словесности изабере 
за своје почасне и дописне чланове Гарибалдија, Кобдена, 
Деака и Сен Марка Жирардена. Министар се одлучно успро- 
тиви, и кад виде да би у том питању могао изгубити, прекине 
скупштину, а сутра дан обустави сасвим и рад целог друштва. 

Јовановић иза тога одлази у Женеву, где покреће лист 
Слободу (после Српску Слободу), од 1864—1866, борећи се за 
опште либералне и наше националне идеје, а 1866, кад се у Новом 
Саду оснивала Застава, долази на позив Светозара Милетића 
тамо, да постане њен сауредник. У исти мах он је иглавни радник 
на организацији српске омладине. На великој скупштини Уједи- 
њене Омладине Српске, држаној 15 августа 1866 у Новом Саду, 
он води главну реч. Од њега потиче и најбитнији предлог да 
„Сви млади Срби од свуда где их има саставе сједињењем 
својих умних сила савез српске омладине“, и карактеристика 
покрета: „да је данас цео српски народ млад, да је цео српски 
народ омладина, и да је омладина цео српски народ.“ Знатан је 
део његова утицаја у израђивању целокупне ондашње народне 
. идеологије, која је решење националног питања тражила изнад 
свих осталих. У Омладини Јовановић је читаво време највиднија 
и најактивнија личност и тек 1870 добија супарника и начелног 
противника у Светозару Марковићу. Док је први био чист 
националист и у основи само грађански либерал, дотле је овај 
други и млађи био социалиста и у још магловитим сликама 
говорио о револуционарној улози Србије на истоку. 

Као љут опозиционалац и противник дукатовачког режима 
у Србији, Јовановић је 1868 био осумњичен ради убиства 

кнеза Михаила и са ЈЉубеном Каравеловим издржао је седам 
месеци истражног затвора. Ослобођен као невин он се враћа 
у отаџбину и ступа понова у јавни живот, али и опет, са 
Стојаном Бошковићем и Алимпијем Васиљевићем, као лево 
крило либералне странке. За време босанско - херцеговачког 
устанка, верујући да је дошао давно жељени дан омладинских 
снова, они живо настоје „да Србија, у савезу са Црном Гором, 
достојанствено прихвати народни устанак“. Улазе тад и у 
владу: 1875 Бошковић и Васиљевић, а 1876, пред сам рат,и 
Јовановић као министар финансија. На том положају, с неким 
прекидима, он је остао све до октобра 1880, односно до часа 
кад је цела либерална влада поднела оставку због концесија 
које је кнез Милан био вољан да даде Аустријиу склапању 
трговинског уговора. Јовановић и Бошковић крећу 1881 лист 
Нови Век, у ком одлучно устају против Бонтуа и његових 
банкарских махинација, ибивају зато пенсиоисани као мини- 
стри на расположењу. Од тада Јовановић, незадовољан читавим 
начином којим се воде општи послови и политиком коју су 
почели задњи Обреновићи, све се више повлачи из јавног 
живота и врши, у главном, само своје службене дужности као 
државни саветник (од 1890—1903). Једино још 1891, три стара 
друга, Бошковић, Васиљевић и Јовановић, објављују један 
мемоар у главном одбору либералне странке, предлажући да 
би „требало позвати све озбиљне и свесне патриоте српске да 
обуставе кобну котеријску борбу, па да за срећу отаџбине 
пруже један другоме руку, и сложно стану на браник за опште 
задатке у којима се уједињују права и дужности свих синова 
српских“. У успламтелој партиској страсти, при особинама 
темперамената, нарави и васпитања наших такозваних држав- 
ника, племенити глас тројице стараца примљен је као добро- 
намерна наивност, и ако је земља са отвореним очима сртала 
у врло тешке кризе. После тог акта Владимир Јовановић се 
повукао још више посвећујући крај живота опраштању са 
друговима, који су нестајали један за другим, и прглиставајући 
успомене младости. Доживео је, на срећу, да види остварен 
програм својих омладинских проповеди. 

Књижевни и публицистички, као и политички рад Влади- 
мира Јовановића, пада, у главном, у године Омладинског 
Покрета. Он започиње у Шумадинци Љубомира Ненадовића, 


МР У 


Владимир Јовановић, 459 





где се поред њега први пут јавља и Јован Драгашевић и 
Чедомиљ Мијатовић, али главну активност развија у шезде- 
сетим годинама. За време свог бављења у Лондону, 1863, 
објавио је политички спис Српски народ и истшочно питање, 
најпре на енглеском, па после на француском и српском. У 
омладинској идеологији и за њу су писане књижице и пре- 
давања Србенда и гошован, 1864; Србин пи Србкиња такви. 
какви су (Матица, 1867—8); За слободу и народ, 1868; Основи 
снаге пи величине србске, 1870. Нарочито се ценило у своје 
време његово дело Полшшички Речник, који је 1870 издала 
Уједињена Омладина Српска. Јован Скерлић, спремајући грађу 
за друго издање Омладине и њене књижевности, хтео је посебно 
да говори о „великом утицају“ који је та књига имала у нашем 
политичком животу и нарочито у нашем новинарству, хотећи 
да то документује, међу осталим, и беседама Г. Стојана Рибарца 
и др. Велик је низ његових теоријских расправа објављиваних у 
Гласнику српског ученог друштва, где је Јовановић, као пред- 
седник друштва, био врло активан и осамдесетих година: Наука 
о саставу и живошу расшиња (књ. 16, 1863); Наука о ашмо- 
сфери и променама у атмосфери и о њиховом значају за 
растиње (књ. 17, 1863); Општина (књ. 34, 1872); Социјализам 
или друшшвено питање, од најстаријих времена па до данас 
(књ. 39, 1873); Статистичан преглед нашег привредног и друш- 
швеног сшања, са обзиром на привредно и друшшвено стање 
других држава (књ. 50—52, 1881—3); Друштвена пи међуна- 
родна борба за опстанак (књ. 60, 1885); Нови статистички 
преглед финансијског стања Србије у год. 1880, 1881 и 1882. 
(књ. 68, 1889); Лривредни ред и покрет у друштвеном и 
међународном живошу (књ. 71, 1890). Из тих опсежних и 
често врло актуелних списа види се добро широка ерудиција 
пишчева, његов интелигентни интерес за ствари и бистрина 
његова суђења. Мимоиђен, из партијских разлога, при стварању 
С. К. Академије, он се, као дугогодишњи члан и председник 
Српског Ученог Друштва, с правом нашао увређен и није хтео 
да сарађује у њеним издањима. Поред набројаних списа, од 
Јовановића је остало доста радова растурених по листовима 
и часописима. Од њих су неки излазили до недавно, а један 
још и лањске године у Архиву за правне и друштвене науке: 
Свешски раш са полштичко-економског гледишта (књ. ХЛХ). 
За живота дао је у штампу и вероватно ће током ове године 

изићи овеће његово дело Политичка Економија. Јовановић је; 


осим свега, дао и један превод из Џ. Стуарта Миља О ме 
ставничкој влади, 1876. 

С. К. Гласник губи у Владимиру пованннни у свог цењеног 
сарадника. Од њега су изишла у нашем листу два чланка о 
двојици његових најближих другова, о Стојану Бошковићу 
(књ. ХХ, кан и о Алимпију Васиљевићу (књ. ХХМ1, 1911). 


В. ЋОРОВИЋ. 


МОЛИЕРОВА ПРОСЛАВА У ПАРИЗУ. 


· Једнодушно и од свег срца, прославио је Париз успо~ 


мену на онај дан када је, пре три стотине година, у кући 
једног тапетара из улице Сент-Оноре, угледао света Пари- 


жанин чије здраво дело присвајају данас сви народи. 


Прострујао је новом истином неодољиви и благотворни: 
дух Молиеров кроз.његов родни град, од бучних учионица 


до мирне Јелисејске Палате. У лицеју Луј Велики, — који се 
звао колеж Клермон у време кад је млади Поклен у њега до- 


лазио с оне стране Сене, из живописног кварта Главне Пи- 


јаце, -— ученици су одиграли са жаром Уображеног Болесника, 
тумачећи сами и женске улоге. 


Музиком, изложбама, представама, речју и пером, ожив- 


љаван је славни век француске прошлости. 

У оном истом Пале Роајалу који је Молиер својом игром 
пробудио из учмалости што га је била притисла после смрти 
Кардинала Ришељеа, Министар Просвете- пружио је срећним 
званицама ретку насладу. Чувено Друштво за старе инструменте 
свирало је, са пиететом који се преносио на слушаоце, љупке 
гавоте и сетне менуете од Детуша, који су у исти мах иза- 
зивали осмех и сузе, а оркестар Француске Комедије изводио 
је први пут заборављену увертиру Марка-Антоана Пари по 
за Уображеног Болесника. 

У латинском кварту, скромна збирка лицеја Луј Велики; 
у књижници Француског Позоришша, невиђен скуп успомена 


из живота и рада великог комедиографа. Ту је и побожно. 
чувана наслоњача, сва искрзана, у којој је последњи пут играо 


Аргана; чак и његов часовник, чију је легенду недавно нару- 

шио један учени часовничар, доказујући да је оваква израда 
сатова пронађена тек неку годину после Молиерове смрти... 
Још се није нашао никакав стручњак да утврди је ли она 
вилица што се чува у директоровој соби доиста вилица 
сиротог Поклена или неког другог поданика из царства где 
су сви једнаки... Има, срећом, и лепих, и веродостојних 
ствари. Архива самог позоришта, Народна Библиотека, Арсенал 
и приватни поседници отворили су своја скривена блага и 
оживели их за час суседством у ком су се нашли. Ла Гранжов. 
дневник представа, са оним мучним рачунима који су тако 
скупо стајали неуморног шефа трупе; сва прва издања Молие- 
рова; портрети Мињарови; цртежи, илустрације Лепотра и 
Силвестра, и доцнијих тумача, као Деверија, и других, који 
су резали слике по Бушеу, Мороу млађем, Којпелу. Уз то, 
седамнаест Молиерових потписа: највећи број до сада окупљен, 
једини траг његовог рукописа. 

Од класичне куће која се дичи Молиеровим именом, па 
до малих квартовских позорница и веселих булеварских сала, 
сва позоришта, сви глумци, узели су удела у слављењу онога 
који им је толико подигао углед и у чијој су ризници сви 
имали шта да црпу, свак по својој ћуди. Француска Комедија 
игра већ два месеца, пред увек пуном кућом, све његове 
комаде, чија жива истина осваја. Гипки као живот који се 
вечно обнавља, они подстичу на све нова тумачења којима 
глумци теже да постигну простоту оног дубоко човечанског 
што је у њима. Тако је Фероди унео толико убеђења у свога 
Пучанина - властелина, да је било више дирљиво него смешно 
гледати како се сироти Журден пашти и безазлено усхићава 
оним што научи. Стари Лисиен Гитри, са својом лавовском 
главом, приказује у позоришту Едвард УП, мало свечано 
можда, али несумњиво моћно, честитог Алцеста, који, као 
Хамлет, привлачи глумачку амбицију и ненаситост комента- 
тора. Богат као природа, а сад и суверено равнодушан као 
она, Молиер оставља да свак из њега узима оно што жели и 
онако како жели. Тако је, у Ренесансу, Кора Лапарсри могла 
да претвори глупо безазлену Алкмену из Амрштриона у пре- 
предену жену која је познала прерушеног Јупитера, али се 
и даље „прави невешта“, и све то не мењајући ништа у тексту! 
У веку у коме је мера свемоћни господар, Молиеров бујни 
геније руши све бране, и ова неусиљена смелост великог 

писца, за коју се још боре модерни новатори, допушта Же- 
мијеу, на пример, да развије сву богату фантазију свога инвен- 
тивног духа, као у Шашлеу, на представи коју је општина 
приредила школској омладини, и где је Позориште за народ, 
са веселим Вилбером у улози Журдена, освојило своју захвалну 
публику. Овај „народ“ што се тиска на бесплатне представе, 
својим спонтаним и разумним одобравањем најбоље показује 
колико је Молиер имао право тражећи његов суд. И блазирани 
великоварошани, и мали трговци, сви се крепе на благотвор- 
ном извору звонког смеха и здравог разума. Корневиљска 
звона су за тренут замукла у Трианон-Лирик пред ћеретањем 
Смешних прециоза. Дружина младих француских глумаца 
пронела је по свима квартовима, од Бобино до Гоблена, своје 
одушевљено дивљење према највећем претку. И ташти 
Концерш-Мајол, и кокетно позориште Дону посветили су 
му по једно вече. | 

Више него свечане представе у Комедији иу Опери, где 
је славље било заоденуто изузетним сјајем, изазвала је слику 
краљевског времена у коме је Молиер стварао, представа у 
Лувру, приређена у оној истој дворници где је непознати 
паланачки уметник први пут изишао пред великог Краља, 
24 октобра 1658 године, у Корнејевом Никомеду и, као узгред, 
у својој малој лакрдији о Заљубљеном доктору, чији текст, 
на жалост, није сачуван. Пуна успомена, велелепних и мрачних, 
негдашња Заде аез Сагаех;, данас ЗаЏе де; Сатапаех (по 
Гужоновим киповима што је красе), оживела је за час ишчез- 
лом чари. Неколико заосталих античких мрамора повукло се 
у кутове одакле зачуђено гледа. Зидови су застрти са оним 
Гобелинима и ћилимовима из Бове, са оним тако сочним а 
тако благим бојама. Под присном светлошћу хиљаде свећа 
што трепте у светлуцавим полиелејима и витким канделабрима, 
хладна музејска сала одисала је господственом привлачношћу, 
уз чежњиве звуке Баховог концерта, са слатких, кристалних 
виола. Губила се чудовишна хука модерне вароши. У полу- 
тами дочаране прошлости придолазили су гиздави маркизи, 
клањали се насмешеним госпама. Сад ћеи Краљ... Како мора 
да бије срце томе малом путујућем глумцу, тамо иза ћили- 
мова!... Застори се расклапају. Јава! Изненађени дахом двор- 
нице, приказивачи су најпре били мало пометени. Али је убрзо 
епска Коншеса од Ескарбањаса раздрагала све живописном 

бујношћу којом је неодољиви Гранвал задахнуо надри-пле- 
мићку што хоће од своје паланке да направи Париз. 
Одјекивао је јасни смех у древноме Лувру, одјекивао и 
пробијао до на званичне гозбе и скупове, које је Француска 
приређивала званицама из целог света, и где се дух њених 
представника раскошно преливао у славу писца који је његов 
најбољи израз. Лирични Едмон Арокур величао је човечанску 
самилост највећег комичара: „Није довољно дивити се Мо- 
лиеру као узвишеном учитељу, завршио је песник Наге душе; 
треба га волети као великог брата. Он носи троструки венац, 
од злата, од трња и од драгог камења: имао је генија, познао 
је бол, сачувао је доброту“. Блистави Робер де. Флерс испричао 
је духовито и узбудљиво скромни и горки живот „најбољег 
великог човека“, који је „разбио предрасуду да је довољно 
не смејати се па да човек буде озбиљан, и наметнуо свету 
поштовање смеха“. Математичар Апел указао је омладини на 
наук који јој пружа Молиерово дело, уливајући љубав према 
животу, где у борби зла са добрим здраве и природне снаге 
пре или после побеђују. Морис Доне, замишљајући да му је 
пала у део част да поздрави као члана Академије народног 
великана који „недостаје њеној слави“, одржао му је један 
нежни, високо књижевни пријемни говор. Министар Просвете 
узео је у заштиту толико исмејаваног Пучанина-властелина: 
зар он својом демократском жељом за знањем и усавршава- 
њем није допринео уздизању све нових друштвених слојева> 
Док су домаћини величали француске особине свог бесмртног 
земљака, изасланици педесет разних народа такмичили су се 
да покажу колико је он и њихов. Ми Југословени смо са 
поносом могли истаћи да је наш песник и народни мученик 
Франкопан дао један од првих превода Молиера у опште. 
Несумњиво је да ни један француски писац не би могао оку- 
пити око себе тако сложно своје сународнике и толике 
туђинце, од којих су се многи до јуче крвили. Зато што је 
поштено и до краја остао оно што је, човек своје земље, Мо- 
лиер је у исти мах тако битно Француз и тако свечовечански. 
Најзад, 17 фебруара, на дан његове смрти, све похвале 
слиле су се у једну једину која се, из цркве Светог Рока, на 
крилима дивљења читавог човечанства, винула небу кроз 

Др. Влад. Р. Петковић: Манастир Раваница (Народни 
Музеј у Београду. Српски Споменици. |.) Београд, 1922, издање. 
„Напретка“. Стр. 77, са 36 слика у тексту. 


Средњевековна српска уметност почиње, у последње време, 
све већма интересовати научнике. Дађпе! МШЕе! објавио је, 1919, 
своје велико дело 1'Алстеп ал! зетђе. 1920 изашло је посмртно 
дело Василија Марковића Гравославно монаштво и манастири. 
У средњевековној Србији. Српска Краљ. Академија Наука спрема 
издање своје збирке снимака средњевековних српских мону- 
менталних споменика. Г. Андра Стевановић, академик и про- 
фесор Университета, интенсивно ради на чишћењу и студији 
фресака у Марковом Манастиру, што је већ познато читао- 
цима Српског Књижевног Гласника. Ускоро се може очекивати 
и публикација Г. Др. Драг. Анастасијевића, професора Универ- 
ситета, о резултатима његова ископавања и проучавања Нема- 
њине Св. Богородице код Куршумлије. Српско Археолошко 
Друштво у Београду поново ће почети издавати свој часопис: 
Старинар, који ће, несумњиво, бити моћан покретач и за рад 
на пољу проучавања средњевековних српских споменика. 

У раду на овом пољу, Управа Народног Музеја у Бео- 
граду узима видно и похвално учешће. „Управа Нар. Музеја“, 
вели се у ГТоговору публикације чији смо наслов горе исписали, 
„има у пројекту издавање неколико серија периодичних публи- 
кација, које ће носити називе: сриски споменици, прехисториски. 
споменици, аншички споменици, писани споменици. Нашло се. 
да је ово у сваком погледу подесније од издавања једног 
стручног часописа“. 

Манасшир Раваница отвара серију „српских споменика“. 
„Од стручне сарадње зависиће и издавање осталих серија“ — 
пише у Логовору Г. Др. Влад. Р. Петковић, управник На- 
родног Музеја. 

Поменимо, пре прелаза на приказ ове књиге, још две 
ствари од општег интереса. 

По своме карактеру, и по своме натпису, ово је званична 
публикација Народног Музеја, најпозваније државне установе 
за радове ове врсте. Стога њен аутор и издавач имају наро- 
чите дужности, теже и веће него што су дужности појединаца. 

или појединих, мање-више приватних, корпорација у сличним 
случајевима. Ако званична публикација о једном споменику 
или о групи споменика не буде могла бити савршена у сваком 
погледу, она мора бити, у свему, боља од својих претходница. 
То се, међутим, не може рећи за ову публикацију, нарочито 
ако је упоредимо с поменутим лепим, и ако не беспрекорним 
делом Г. О. Мшећа, у погледу на техничку опрему и начин 
проучавања архитектуре и скулптурне декорације на Раваници. 
Имајући на уму прилике у којима је рађено дело Г. 6. Мшећа, 
лако ћемо наћи оправдање за извесне недостатке у њему, 
оправдање које не постоји у погледу на ову званичну публи- 
кацију Народног Музеја. 

Друга напомена, такође од општег значаја, тиче се са- 
радње више лица на истом послу. У овој публикацији проу- 
чавани споменик је архитектонски објекат. Да се он свестрано 
и темељно проучи, потребно је обратити подједнаку пажњу 
_ радовима из области све три уметности, т. ј. архитектуре, 
скулптуре и сликарства. Ако би се, донекле, могла избећи 
г“сарадња скулптора и сликара — овога последњег не сваки 
пут — сарадња архитекте је неопходна. Немајући архитекту 
сарадника, Г. Петковић је морао позајмити снимак основе из 
публикације румунског архитекте Балша, а уздужни пресек из 
публикације руског архитекте Покришкина. У публикацији 
нема других архитектонских снимака ни цртежа, и ако су они 
неопходно потребни за добро познавање ове грађевине и за 
поуздано. процењивање способности њена неимара. И ако 
знамо да је, у садашњим приликама, тешко наћи, међу архи- 
· тектама, сарадника за ову врсту послова, ипак се надамо да 
ће будуће публикације бити, у овом погледу, боље опремљене. 


У првом одељку, Хисшорија, Г. Петковић је прикупио 
скоро све податке који се тичу манастира Раванице у про- 
шлости. Ту је његов рад, без сумње и без поређења, далеко 
опширнији и потпунији од рада Василија Марковића. — У 
свом расправљању о врдничкој хрисовуљи кнеза Лазара Рава- 
ници, Г. Петковић духовито решава то питање хипотезом да 
је текст хрисовуље био, првобитно, исписан на зиду цркве 
па, тек при крају ХУП века, преписан на пергаменат. 

Не може се, на жалост, овако похвално говорити о одељку 
о архитектури. Црква Раваница спада, по својој архитектури, 
у наше најинтересантније споменике ове врсте. У њеној архи- 
тектури има разноврсних елемената, позајмљених с разних 
типова цркава, елемената који су се, као одлика својих типова, 
засебно развијали. Те елементе требало је разликовати и проу- 
чити начин њихова спајања у једну архитектонску целину. На 
тај начин би се избегла и неодлучност у погледу на класи- 
фиковање ове цркве по типу њене основе, те се не би, на 
једном месту (стр. 25), писало да „је основа цркве добила 

познату форму триконхоса“, а, на другом месту (стр. 28), 
говорило о крсту који „је уписан у једном правоугаонику“. 
Тип цркава у облику триконхоса и тип цркава у облику упи- 
саног крста два су, потпуно различита, типа. Ни у један од 
оба типа не даје се, без потребних ограничења и напомена, 
класификовати Раваница. Из истих разлога потиче и рђав 
технички термин „поља“ као назив за делове бочних бродова 
цркве изнад којих се налазе четири мала кубета (стр. 28). 
Вероватно се има приписати ауторовој хитњи при раду и рђав 
термин „слепе нише“ (стр. 33), јер у архитектури постоје само 
слепе аркаде, а не и нише. 

У одељку Декорација Г. Петковић говори о спољашњем 
архитектонском и пластичном украсу на овој цркви. Он поку- 
шава, на томе месту, решити и питање о пореклу пластичне 
орнаментике на фасадама Раванице. По његову мишљењу ова 
орнаментика нас „највећма упућује на области око Кавказа 
(Јерменску, Грузију) и на уметност Ислама“ (стр 35). Испиту- 
јући, затим, којим је путем и начином та орнаментика доспела 
у Србију, Г. Петковић помишља, пре свега, на Атос. „На 
нартексу, који кнез Лазар дозида уз саборну цркву у Хилен- 
дару, даје се познати орнаментика у извесним мотивима веома 
слична овој у Раваници. Ту на Атосу постојас је још од 
Х века један чисто грузијански манастир, један од најугледнијих 
манастира у великој монашкој републици Светогорској... 
Ивирон“ (стр. 37). Али у прилог свога мишљења, Г. Петковић 
не наводи орнаментику с Ивирона, него с Хилендара, и то с 
оног дела који је дозидао кнез Лазар. Сама та околност слаби 
његову аргументацију, чак кад и не би постојале друге окол- 
ности које против тога говоре и које нам налажу највећу 
опрезност при решавању овога компликованог питања. Ми 
ћемо, на овом месту, навести само једну од њих. 

У тимпанону прозорске архиволте (види 4. МШеђ, 1' Апсгеп 
ат зетбе, фигура 164) налази се велика розета, оивичена орна- 
ментом који је, по својој композицији и мотивима, сличан 
оквиру око округлог прозора на сакристији доминиканског 
манастира у Дубровнику. С обе стране ове велике, праве 
розете налази се, на поменутом месту на Хиландару, по једна 
сликана розета, од којих је она лева (с гледаочеве стране) веома 
слична розетама у окулусима у тимпанонима аркада домини- 
канског клаустра у Дубровнику. Ово слагање се не може 
сматрати као случајно. С тога О. МшШег с правом вели: „У 
декорацији Крушевац обележава напредак у поређењу с Ра- 
ваницом. Више се узима са Запада, постаје се већма систе- 
матски“ (стр. 164), а томе западном утицају приписује МшШе! 
и употребу розета (стр. 172). Према томе би се смело закљу- 
чивати да је, у овом специалном случају, постојао обрнут однос 
између Атоса и Србије, т. ј. да је Србија давала Атосу, а не, 
жао што замишља Г. Петковић, да је Атос давао Србији. У 

осталом, питање о пореклу и генези скулптиране орнаментике 
на нашим црквама из краја ХЈУ и почетка ХУ века сувише 
је мало проучавано. Г. Петковић је, свакако, стекао заслугу 
што је ову појаву посматрао с данас уобичајеног и омиљеног 
гледишта, прикупљајући све податке који говоре у прилог 
таквог решења. На другима је да ту појаву проуче с других 
гледишта, јер ће се само тако моћи доћи до научне истине. 

У одељку о живопису најбоље и најпотпуније је обра- 
ђена иконографија, где су описане поједине слике по њиховој 
садржини и по типовима њихових композиција. У садржини 
извесног броја слика („Чуда Христова“) Г. Петковић наслућује 
њихову полемичку тенденцију против богумилске и манихејске 
јереси. У представама појединих, малобројних слика (Смрт 
Богородице, Исцељење раслабљенога, Божићна химна Јована 
Дамаскина), аутор налази византијски тип. Најзад, он мисли, на 
основу једног записа, да је ове слике радио сликар Констадин, 
који се записао на хаљини једне фигуре („Констадинђ писа“). 

„Живопис у Раваници улази потпуно у оквир живописа 
ХМ—ХМ века“, вели Г. Петковић. Оваквој карактеристици овога 
живописа могло би се, у првом реду, замерити одсуство ана- 
лизе уметникова рада у детаљу, у толико већма што нам је, 
изгледа, познато име самог сликара, који је морао бити један 
од познатијих сликара свога доба, пошто му је кнез Лазар 
поверио сликање своје највеће задужбине. Због тога је тре- 
бало утврдити, колико је могуће, да ли је Констадин из- 
радио цео живопис или је он, при томе, имао и своје по- 
моћнике. Ми бисмо, даље, радо хтели знати да ли јениу 
колико је овај сликар био самосталан, и у колико је он своју 
индивидуалност жртвовао уобичајеном правцу и тенденцијама 
црквеног сликарства свога доба. У опште се може рећи да 
Г. Петковић намерно, изгледа, занемарује непосредан контакт 
с објектима које проучава. То се опажа како у погледу на 
архитектуру, тако и на декорацију, на сликарство и на орна- 
ментику. Читалац ће још већма осетити овај недостатак чим 
буде прочитао оно што је О. МШећ, у свом делу /'Апстеп ап 
зегђе, написао.0о архитектури и пластичном украсу на Рава- 
ници. Најпосле, жалимо што је овај одељак о сликарству илу- 
строван с тако мало слика (свега 6), јер би те илустрације, 
неоспорно, знатно појачале интересовање за описе самих слика, 
описе који су, сами за се, веома заморни. 

Последњем одељку о сликаној орнаментици може се за- 
мерити недостатак покушаја да се, бар у главне групе, гру- 
пишу поједини мотиви. За орнаментику на колонетама Г. Пет- 
ковић вели (стр. 69): „Она врло много подсећа на персиску 
орнаментику“. Оваква карактеристика може завести недовољно 
упућена читаоца који би, на основу ње, могао и мотиве ор- 
намента у сл. 35 сматрати као персијске, док су они, и ако 
нам Г. Петковић то не каже, неоспорне творевине класичне 

уметности. Ми бисмо такође радо хтели видети поређење ових 
сликаних орнамената с пластичним орнаментима на фасади. То 
би било у толико потребније што се обе врсте орнамената 
употребљавају за унутрашње и спољашње украшавање исте 
грађевине. 

У овом одељку треба, међутим, нарочито похвалити са- 
радњу других лица, сарадњу чији се недостатак тако јако осећа 
у одељку о архитектури. Г. Бранко Таназевић, професор Универ- 
ситета, приложио је најлепше прилоге — акварелисане снимке 
појединих фигуралних представа и орнаменталних мотива. 


И ако бисмо радије видели ову публикацију с насловом 
„Историја Раванице и њен живопис“, јер она, у главном, о 
том говори, ми се искрено радујемо овим прилозима Г. Пет- 
ковића, којима ће се будући испитивалац Раванице моћи ко- 
рисно послужити. Познајући свеколике тешкоће при оваквом 
раду и у оваквом предузећу, ми се, без обзира на изнете замерке, 
не устежемо одати заслужену похвалу за постигнути успех. 


МИЛОЈЕ М. ВАСИЋ. 


ЕКОНОМСКИ ПРЕГЛЕД. 
ОГРАНИЧЕЊЕ ДЕВИЗНЕ И УВОЗНЕ ТРГОВИНЕ. 


Крајем фебруара о. г. ступиле су на снагу измене и 
допуне у досадашњем Правилнику о регулисању промета са 
девизама и валутама, које су донесене на основи једног решења 
Министарског Савета, а по предлогу Министра Финансија. Тим 
изменама ограничена је девизна трговина више него до сада, 
арбитража је потпуно забрањена, куповина и продаја валута 
у унутрашњем саобраћају сведена на минимум, износ стране 
валуте у иностранство омогућен само преко Народне Банке, 
куповина и продаја између банака допуштена само по налогу 
и за рачун комитената, итд. 

Циљ је ових измена досадањега система био у томе да 
се динар поправи. И заиста, кад би се погледало на берзанску 
листу, може се констатовати да је чек Париз пао од 735, само 
за пет дана, на 580, Милано од 415 на 3835. У тој сразмери, 
"међутим, нису пали и остали курсеви страних девиза. Лондон 
се није нудио никако, или врло ретко, а тражен је свагда по 
цени која је била већа од паритета, израчунатог према париском 
курсу Лондона, а с обзиром на београдски курс франака. По 
том рачуну, Лондон би вредео 8 марта 283—285 динара, а 
продаван је по 305. Исто тако, Берлин би требало да је по 
95 до 26 динара, а продаван је истога дана по 32 динара. 
Сличан је случај са девизом на Праг. 

Првих дана при ступању у живот новог Правилника није 
било тражње ни стога што увозници нису имали потребног 
одобрења за куповину девиза. Међутим, чим су та одобрења 
прибављена, тражња је одмах била много већа од понуде. Докле 
су Народна Банка и остале банке нудиле дневно по 40—50.000 
франака, тражња је ишла на стотине хиљада. Исти случај је 
био са чековима на Италију. 

При таквом стању ствари, лако је увидети да су ти кур- 
севи форсирани и да нису резултанта понуде и тражње у даном 
тренутку. С друге стране, диспаритет између појединих девиза 
појављује се с тога што арбитража не може више да иско- 
ристи разлику и да курсеве приближи паритету. 

Ове незгоде увиделе су се одмах у почетку, и Министар- 
ство из дана у дан мења и допуњује првобитну наредбу. Тако 
је сад допуштено трговцима да могу куповати у одговарајућој 
суми друге девизе, ако нема оних за које имају одобрење. 
Арбитража се, дакле, допушта сад трговцима. 

Привредни кругови с правом су замерили Министарству 
Финансија што те измене доноси на пречац и без саслушања 
заинтересованих. Потреси се стварају без потребе, и нагле про- 
мене шкоде несумњиво привредном животу. Као што су при 
наглом падању динара били тангирани увозници, тако сада 
трпи извозна трговина, јер не може за извезену робу да добије 
ни цену коштања, без трошкова и икакве зараде, кад добијену 
валуту промени по садашњем курсу. Извозници ипак изјав- 
љују да радо подносе те жртве, ако би оне допринеле да се 
динар стално поправи. 

То је, међутим, врло неизвесно. Да ли је могућно да се 
динар поправи једном административном наредбом кад су све 
друге чињенице остале исте 2 Стање дуга државног код Народне 
Банке остало је непромењено, оптицај новчаница се повећава, 
буџетска равнотежа још није постигнута. Ништа се не ради 
на повећању земљорадничке производње (на против, засејана 
површина била је у 1921 год. мања него 1920 год.), саобраћај 
нам је тегобан и спор, извозна трговина је стала, итд. Ако би 
се сви ови претходни и главни услови за поправку нашег 
динара испунили, онда би курс био сталнији. Овако се бојати 
да ће оптимизам бити кратка века. У сваком случају ће ова 
промена учинити своје ако успе да мало поврати веру у будућ- 
ност и да подигне морално привредне кругове, који су у 
последње време скоро очајавали због валутних незгода. 

Министарство Финансија предузело је, до душе, још једну 
меру упоредо са новим регулисањем промета са девизама и 
валутама. Под 3 мартом о. г. објављено је решење Мини- 
старског Савета о забрани увоза, или, правилније речено, о 
ограничењу увоза, јер потпуна забрана није декретована. По 
томе решењу, забрањен је увоз тзв. луксузних артикала и оних 
који се могу у земљи производити, али не свих (шепер је, на 
пример, и даље слободан за увоз.) 

Ограничење увоза наишло је на одобравање чак и код 
увозника, који су пре две године енергично протестовали 
противу забране увоза. Они су падом динара доведени у тако 
тешку ситуацију према иностранству, да сада примају сваку 
меру која иде на то да поправи динар. Против ове мере на- 
воде се два главна разлога: (1) што потрошачи немају гаран- 
тије да им цене, због забране увоза, неће бити повећане, те 
ће трговци повољно распродати нагомилане стокове робе; (2) 
што нема изгледа да ће се спречити кријумчарење на граници. 

Односно првог разлога, мишљења смо да не треба жа- 
лити оне потрошаче који пошто-пото хоће да се снабду арти- 
клима изван категорије неопходно потребних намирница. 
С друге стране, идеје о слободној трговини и неограниченој 
утакмици овде немају места, кад је циљ да се отклони једно 
опште зло. с 

Много теже стоји ствар што се тиче спречавања кријум- 
чарења. Чланови владе отворено су признавали да нема власти 
која то може да спречи. Ми мислимо да је могућно и то 
извести, ако се заведе унутрашња контрола, а не само она 
на граници. Решењем о забрани увоза остављен је један рок 
од 60 дана да се увезе у земљу и оно што је поручено пре 
забране. После тога рока могао би се извршити један попис 
забрањених артикала, и то на тај начин што би сваки соп- 
ственик радње имао сам да пријави количину робе која му 
се затекла на стоваришту. Неистините пријаве да се строго 
казне, а да се изврши делимична контрола. Не треба мислити 
да је то неизводљиво, јер и сад већ има доста предмета уну- 
трашње трговине (фина пића, бонбоне, консерве риба и др.) 
који подлеже строгој контроли органа државне трошарине. 

У овом погледу треба, наравно, апеловати и на публику 
и с правом тражити да и она, у општем интересу, доставља 
власти несавесне трговце. Пре' две године забрана увоза ком- 
промитовала се само зато што није било казне и за оне који 
несметано у неограниченим количинама продају артикле за 
које не могу доказати када су их и колико увезли. 

Ако би се успело да се спречи увоз, односно да се он 
сведе на најмању меру, а да се једновремено потенцира извоз 
(олакшањем саобраћаја, укидањем извозних царина, повећањем 
производње), и у исто време да се ради на повећању државних 
прихода (пореском реформом и изналажењем нових извора 
прихода) и на смањивању расхода, може се с правом очеки- 
вати да се 1922 година заврши много повољније него 1921. 


Н. СТАНАРЕВИЋ. 


ЦРВ "ГР РУР_Р У По 


ПОЛИТИЧКИ ПРЕГЛЕД. 


СПОЉНА ПОЛИТИКА. — ОПЕТ РИЈЕКА. — ЂЕНОВСКА КОНФЕ- 
ЕНЦИЈА. 


Кад је пре годину и нешто више д'Анунцио напустио 
Ријеку, Српски Књижевни Гласник је писао да је његова пет- 
наесто-месечна „комедија свршена за данас“, али да он „сутра 
може почети нову, кад намучена Ријека почне живети само- 
сталним животом између нас и Италијана“. Догађаји који су 
се одиграли почетком марта на Ријеци потврдили су нашу 
зебњу. Једно ново политичко разбојништво на Ријеци, пише 
један наш пријатељ, догодило се једновремено са променом 
владе у Риму. Нова влада Фактина није зато крива. Догодило 
се оно што и раније када је д'Анунцио. упао у Ријеку: фа- 
шисти, из страха да се на Ријеци не утврди самостална влада, 
силом су уклонили закониту ријечку владу и узели власт у 
своје руке. Прошла влада Бономија и де ла Торсте по жељи 
фашиста није хтгла да извршава Рапалски Уговор, већ је и даље 
држала поседнуту трећу зону и одржавала провизорно стање 
на Ријеци. Фашисти из Трста и целе Италије подржавали су 
нередовно стање на Ријеци, и тиме су готово онемогућавали 
правилно функционисање ријечке уставне владе којој је био 
на челу Занела. Овај први изабрани уставни председник је 
покушао да учини крај томе стању стварајући месну полицију 
од самих Ријечана, што се показало корисно. У томе кабинет 
Бономијев изгуби поверење у Парламенту, а фашисти улучише 
ту прилику да спрече Занелину владу даље у организовању 
народне полиције, и спалише магацине где је лежала поли- 
цијска опрема. А чим је нови италијански кабинет положио 
заклетву, фашисти на Ријеци, под вођством двојице фашиста 
из Трста, Ђунте и Ђуратија, а уз припомоћ италијанске мор- 
нарице и карабиниера, заузеше владине зграде, нагнаше Занелу 
да потпише оставку, и они преузеше владу на Ријеци. Они 
преузеше управу Ријеком и, уз благослов песника -гусара 
д'Анунција, прогласише анексију Ријеке с Италијом. 

Кабинет Фактин пожурио се одмах да пошље сињор Касте- 
лија, једнога свога вишег чиновника, на Ријеку да испита ствар, 
а једновремено је наредио своме посланику у Београду да 
изјави београдској влади жаљење за овај догађај, с обећањем 
да ће се предузети мере да се Рапалски Уговор изврши како 

треба. Наша влада, обавештена раније о догађајима који су 
се спремали на Ријеци, учинила је за времена кораке у Лон- 
дону, Паризу и Риму да се они спрече. Ти кораци нису успели; 
Министар Иностраних Дела, на питање народних посланика 
из свих политичких група, дао је Народној Скупштини једно 
обавештење које није никога задовољило. Министар није дао 
подробнија обавештења о ономе што је претходило овоме 
новоме гусарству талијанском, а констатујући сам догађај, он 
му је ублажавао оштрину тврдећи да нас и Италију много- 
струки обострани интереси упућују не само на пријатељске 
односе него и на пријатељску колаборацију у многим пита- 
њима спољне политике“ и да „такав правац који претпоставља 
лојално и потпуно извршење Рапалског Уговора неће „наићи 
ни на какве сметње...“ Како је од њега боље завршио један 
свој чланак ту скоро Огист Говен о ријечком догађају рекавши: 
„То не може трајати. Ако се на Ријеци не поврати народна 
и међународна законитост, онда се не треба чудити ако Хрвати 
и Словенци из суседства не прибегну оружаној сили. Ријека 
је била придодата Хрватској уговором који је био закључен 
у Лондону 26 априла 1915 године између Тројнога Споразума 
и Италије. После рата путем споразума београдска влада је 
пристала да се створи независна ријечка држава. Али она не 
може пристати да се Ријека посредно или непосредно при- 
дружи Италији, што је противно и Лондонском и Рапалском 
Уговору, као и жељи самих Ријечана. Ма колико даје бео- 
градска влада помирљива, она може свакога часа бити прину- 
ђена да попусти и учини по вољи расположењу свога народа.“ 
Министар Иностраних Дела је имао право да тврди да наш 
народ хоће мир и добре односе са суседима, али је требао да 
подвуче да и стрпљењу има краја. Он је тако требао да говори, 
јер је за собом имао цео народ и један међународни уговор, 
који је у Рапалу потписан. 

Одмах за овим догађајем на Ријеци, који је са званичне 
талијанске стране приказиван у страној штампи као изазван 
са стране Југословена са Ријеке, догодиле су се антијугосло- 
венске демонстрације у Задру и напад на наш тамошњи кон- 
сулат. М због тога су се Италијани извињавали, бацајући 
кривицу на фашисте — и на своју врелу крв. Сутра преко- 
сутра се може догодити нешто слично опет: то је постало 
редовно стање у Италији, од којега се морамо обезбедити, јер 
се нас не тиче то што је влада немоћна да фашисте контро- 
лише. Ако она то не може унутра, то је њена ствар, али ако 
она не може да спречи деловање споља ове партијске орга- 
низације, то треба да чине суседи чије границе и мир она 
угрожава. 


После дугих и мучних преговарања између кабинета лон 
донскога и парискога дошло је до споразума да се на дан 

10 априла састане међународна економска конференција у 
Ђенови. Ништа се подробније о томе не може писати, јер 
сви они који ће учествовати на њој припремају путем стручних 
људи своје предлоге, решења и сугестије за међународну еко- 
номску обнову. За сада, сем Сједињених Америчких Држава, 
изгледа да ће учествовати у раду на обнови све потписнице 
Версаљскога Уговора о миру. Стручњаци француски и енглески 
израђују сада заједничке основе за успостављање редовних 
привредних, трговинских и саобраћајних односа у Европи и 
у свету. Стручњаци чешко-словачки, пољски, румунски и наши 
састали су се у Београду, да заједнички израде основе које 
ће служити као руководна упуства за рад на будућој конфе- 
ренцији у Ђенови. Из говора којима су отворене седнице 
ових стручњака у Београду, види се: а) да Чешко-Словачка, 
Пољска, Румунија и Краљевина Срба, Хрвата и Словенаца, 
стоје на томе да се међународни уговори о миру не могу 
мењати; 6) да ове четири државе треба да узму активнога 
учешћа у обнови Европе; в) да ове исте државе неће активно 
учествовати у обнављању односа са данашњом Русијом, но ће 
се опредељивати према развоју ствари и догађаја. 

Од конференције у Ђенови, као и од овога састанка 
чешко-словачких, румунских, пољских и наших делегата, биће 
неких резултата. Али, не треба их преувеличавати; нарочито 
не треба веровати да ће они одмах повратити економски мир 
који сви народи очекују нестрпљиво. Највећи резултат јесте у 
томе што су се саставили стручни људи да најзад почну гово- 
рити о томе, и да стручњачки претресу оно што дипломате 
и државници нису могли до сада урадити. Сад се ради оно 
са чим је требало почети још пре три године у Паризу. 


ИНОСТРАНИ. 


ОЦЕНЕ И ПРИКАЗИ. 


Милан Огризовић: Вучина, драма у три чина (Загреб, 
Кугли, 1921). | 


У овом времену убоге оскудице у нашој драми, мора са 
знатним задовољством да се поздрави свака снажнија драмска 
појава. Нова драма Г. Милана Огризовића има не једну добру 
особину којом се истиче, и треба да буде забележена као један 
успех. Ја ћу овде укратко да је прикажем нашој публици, из- 
јављујући у исто време скромну жељу да се она јави и на 
нашој позорници. у 

Драма је глорификација дивље снаге, неугасле и неуга- 
сиве, коју може да роди и да подигне само чудна исполинска 

мајка планина. Газда Вук Шашић, звани Вучина, оживотво- 
рење је те вечите и несавладиве снаге. Рођен негде под 
врхунцима Велебита, он је пуних шездесет година трошио 
своју планинску снагу не потрошивши је, и у доба кад се 
„У долини“ пада и умире, он има сву мушкост својих мишица 
и свога срца. У животу је рушио све пред собом, обарао и 
ништио што му је на путу било, убијао своје жене и слабиће 
синове. У тренутку кад почиње драма, он живи у кући са 
женом „доведеницом“ ко зна којом по реду, сином „Амери- 
канцем“ Николом, болесном и у великом свету разнеженом 
природом, и девојком Станом, својом пасторком. Љубав се 
јавила између Николе и Стане, али је и младо срце старчево 
плануло последњом и најбешњом ватром према девојци. И 
Вучина руши незгоде. Сукоб који већ одавна постоји између 
оца и сина око неких долара, заоштрава се, у једном тренутку 
раздражења Никола подиже секиру на оца, али снажна стар- 
чева рука вешто изокрене оштрицу, и младић се као слу- 
чајно прекоље. 

Стана спрема освету. И она је девојка од снаге и од воље, 
и не зазире од убиства. Али Вучина има змијске очи које 
укропују, и она се само пред њим осећа немоћна. Он је гони 


својом љубављу, она се опире и брани, али кад њој, — у 
опклади на или-или, где јој он легне под секиру да га она 
убије ако може, а ако не може, да буде његова, — клоне 


рука пред моћним погледом његових очију, Вучина има што 
је хтео, и први пут у животу осећа сласт истинске победе, победе 
после борбе на живот и смрт. Стана га мрзи, и то у толико 
више у колико осећа да га ипак воли у тренутцима кад он 
њом потпуно влада, и грози га се, и њега и себе, и жеља да 
га убије све је јаче осваја. Једнога јутра, кад је најзад устала 
да се отме из његовог кошчатог наручја, препуна мржње после 
сластвене ноћи, она га у сну убије секиром, оном истом којом 
је он убио Николу. 

Драма има несумњиве снаге. Све оно што је анимално, 
и према томе грозовито у читавој тој ситуацији, покрива и 
ублажује, као шумска хладовина жегу и припеку, планина 
својом особеном поезијом. Ма колико да су ствари које се 
казују сирове и ниске у својој бруталној страсти, ипак је све 
прочишћено и поетизирано узвишењем на планинске окомке 
где живе виле и вукодлаци, и где се дише у другој атмосфери 
но доле. И затим, све што је овде симбол, јер у суштини драма 
има један симболичан карактер, има у исто време и вредност 
реалне слике. Вучина, у крајњој линији, није нимало немо- 
гућан тип у својој средини. Читава драма, у своме живоме 
покрету, развија се врло природно, у диалогу лаком, верном 
и ипак не банално сељачком. Околне личности су све рељефно 
оцртане. Има ту, између осталих, један изванредан лукави и 
живи слуга Мићун. Мма неколико сцена ретко живописне 

реалних. Сцена после убиства, кад се мајка, кћи и Мићун дого- 
варају како да сакрију смрт убијенога Вучине, препуна је 
сељачке препредене окретности. И тако даље. 

Све би било складно, и драма би остала скоро као бес- 
прекорно склопљено и снажно изражено дело, да писац није 
накалемио један крај коме ја још ни данас не могу чудом да 
се начудим. Он је васкрснуо Вучину, то јест учинио да његова 
тврда глава не прсне од ударца секире, него се после мале 
несвести ипак пробуди! Заштог Да би победа његове снаге 
била потпуна Да би пораз Станине воље и отпорности био 
савршен» Да би... не знам ни сам шта У сваком случају 
знам да је овакав прилепљени крај од не мале штете читавој 
драми. На страну то што ово чудно подизање Вучине из мртвих 
има неочекиваног, и према томе нелагодног за сваког читаоца 
или гледаоца од укуса. Али драма је имала свој природни, 
психолошки оправдан крај у смрти Вучининој, која је баш зна- 
чила потпуну његову победу. Јер Стана га убија много мање 
из освете због смрти Николине, а много више зато што осећа 
да је сломљена, и из ужаса од саме себе што почиње да га 
воли. Овако, несумњиво, ова добра драма губи много једним 
насилним крајем. 


МИЛАН В. БОГДАНОВИЋ. 


Др. Бранислав Петронијевић: Историја Новије Фило- 
зофије, први део: од Ренесанса до Канта. Друго, поправљено 
издање. (Издавачка књижара „Напредак“, Београд. Стр. 389.) 


У српско-хрватској филозофској књижевности једина је 
потпуна оригинална историја филозофије она коју је израдио, 
у три свеске, 1906, 1909 и 1912 године, професор загребачког 
Университета Базала. Ово дело, које је издала Матица Хр- 
ватска, обрађује целокупну историју филозофије и, и ако 
писано за редовна популарна издања Матице Хрватске, служи 
као уџбеник студентима Университебта у Загребу. О њему је 
реферисао Г. Дворниковић у своме делу Савремена Фплозо- 
фија, друга свеска, стр. 51—61. Историја филозофије Г. Др. 
' Петронијевића даје само новију филозофију, и то само један 
део њезин: од Ренесанса до Канта; ово дело, које данас, 
после осамнаест година, доживљује друго издање, постало је 
из пишчевих предавања, те је и оно у главном намењено 
студентима као уџбеник. Ово друго издање остало је, по 
основном карактеру, како сам писац вели, исто што и прво 
издање дела; измене су „стилског карактера“, а задовољене су 
и извесне оправдане замерке и примедбе првом издању тиме 
што су неке појединости измењене. Заузет свакако пословима 
које сматра за битније и прече, писац ни до овог другог 

издања није стигао да употпуни бар новију филозофију другим 
делом који би обрадио историју филозофије од Канта до 
данашњице; као ни да обради историју античке филозофије и 
филозофије средњега века. За овај исти део филозофије који 
је сад доживео друго издање, ми имамо у нашој преводној 
филозофској књижевности Уџбеник историје новије филозо- 
фије од Х. Хефдинга у преводу Вл. Максимовића, дело које 
обухвата и време после Канта. Ако додамо још превод старе, 
кратке и застареле, Швеглерове Исшорије филозофије од 
Матића, имамо пред собом без мало све што нам може пока- 
зати наша филозофска књижевност у погледу већих обрада 
историје филозофије. Очигледно, то је мало, и то је сиро- 
машно. Ако већ не можемо да имамо, из више мање оправ- 
даних разлога, оригинале, било би врло добро да имамо 
преводе добрих писаца, на пример Винделбанда из немачке 
књижевности или, и ако старије дело, Јапеђа и 5еашШе5-а из 
француске књижевности. Не само да би тиме студенти добили 
потпуне уџбенике, но би се много допринело и једној општој 
филозофској култури ширих слојева образованог читалачког 
света, који се у нас ствара и који треба стварати. То у толико 
пре што је историја филозофије, како врло многи мисле, готово 
исто што и сама филозофија и, са једне стране, и најбољи 
уводник у филозофске проблеме у опште, те и најбољи начин 
ширења интереса за филозофију и њене проблеме, „јер ипак 
повјест најприје даје осјећај о цјелини филозофије“. 

Дело Г. Др. Петронијевића обрађује једну епоху исто- 
рије филозофије која се може сматрати као најзанимљивија: 
она обухвата доба Обнове, које је најинтересантније доба културе 
европског човечанства, доба чији су мислиоци били, врло 
често, као што с правом вели писац, и творци нове науке; 
она обухвата у себи врло занимљиве и оригиналне мислиоце 
једнога времена које је имало да учини осетан напредак према 
античкој филозофији, једног врло бурног и пуног духовним 
животом времена еманциповања и нових мислених перспектива. 
Али, да би се та епоха културне историје, па и историја фи- 
лозофије те епохе, могла боље разумети, ваља имати један 
општи поглед на раније културне епохе, на ранију филозо- 


фију. Историјски је разумљиво да је једна епоха везана за. 


другу ранију и пре ње: филозофија једнога времена, проблеми 
који су у њој решавани, начин на који су решавани иу 
опште начин на који су схватани, — све је то разумљивије 
када се познаје ранија епоха, или раније епохе, у том погледу. 
Да би се пуније, живље, рељефније, па и правилније, могла 
схватити занимљива, бурна и шарена, пуна живота, филозо- 
фија новијег времена, почев од Обнове па даље, потребно је 
имати јасан преглед и главне карактеристике античке филозо- 
фије и филозофије средњега века, знати главни износ античке 
филозофије, познати аристотелизам средњег века, развој фи- 

лозофије и религије хришћанства. Историја филозофије је, 
пре свега и на првом месту, историја, а кад је историја, ваља 
да буде и културно-историјски образложена, схваћена и разум- 
љива као исшорија. Отуда је најприроднији и најпогоднији, 
најинструктивнији — нарочито за историју филозофије која 
је уџбеник — и најпрактичнији увод у историју филозофије 
један информативни, културно-историјски, преглед ранијих 
епоха филозофије. Такав увод у историју филозофије био би 
несумњиво бољи, целисходнији и више на свом месту но увод 
какав је дао Г. Петронијевић, увод у коме се поставља разлика 
између филозофије и науке, један чисто методолошки и ап- 
страктни део општих начела филозофије. Нешто од онаквог 
увода какав би ваљало дати историји новије филозофије има 
у параграфу који у делу Г. Петронијевића долази после Увода 
и који носи наслов: Каракшеристика филозофије новога века. 
Али, у том параграфу, писац је врло мало дао од онога што 
би се могло дати као културно-историјски увод у Ново Доба; 
у опште, место једној „карактеристици“ целокупне епохе пре 
би било на крају њене обраде но у почетку. Писац се пожу- 
рио да нам у том одељку своје књиге наговести, што пре, 
једно своје, лично уверење, да „новија филозофија поставља 
основни филозофски проблем, и она га у главном дефини- 
тивно и решава“. Али, ако за Г. Др. Петронијевића новија 
филозофија „дефинитивно“ решава главни филозофски проблем 
(за који нам, у осталом, писац не вели ни који је ни какав је), 
за врло многе мислиоце и филозофе и филозофске раднике 
тај проблем није у опште дефинитивно решен, а најмање у 
тој епохи филозофије. Писац вели да „познаваоцима његових 
оригиналних списа неће бити тешко да увиде одакле прои- 
стичу његове критичке примедбе у опште и да оне проистичу 
из његовог сопственог филозофског становишта“; овде је ствар 
јасна: филозофија епохе од Ренесанса до Канта решила је 
„дефинитивно“ основни филозофски проблем, јер је концепција 
Лајбницева о монадама основ пишчевог сопственог филозоф- 
ског становишта. Али, да ли то становиште мора бити искљу- 
чиво и једино тачно; да ли то становиште мора бити стано- 
виште и других који мисле у филозофији и о филозофији; 
да ли то становиште мора бити ортодоксно мерило и за оне 
који се из ове историје филозофије уче; да ли је допуштено 
скромности и култури једног мислиоца да читаву једну епоху 
филозофије жигоше својим субјективним жигом; зар није, 
најзад, могуће дати карактеристику једне историјске епохе 
филозофије без оваквог насилног субјективног схватања» 
Основно начело са кога је писац пошао у обради исто- 
рије филозофије, отворено је врло многим и јаким замеркама. 
Писац даје то основно начело у предговору, где вели да му 
се књига разликује од других књига ове врсте баш тиме што 
је он критички пропраћао велике системе филозофске и по- 

кушавао да утврди позитивни значај њихов „за крајње решење 
филозофских проблема“; наравно, да те његове критичке при- 
медбе „проистичу из сопственог филозофског становишта“. 
Међутим, једна историја филозофије се, таквом обрадом, пре- 
твара у једно из основа субјективно, лично излагање, у један 
критички реви појединих мислилаца, једну личну судницу, која 
може бити врло занимљива за онога ко је жељан сазнати шта 
писац мисли о извесним филозофима и како изгледају мислиоци 
и њихове идеје када се посматрају кроз личну призму пишчеву, 
али ништа друго и ништа више. А како тек изгледа такав 
принцип обраде историје филозофије када се уочи инструктивни, 
педагошки момент који је претежан овде, јер је ова историја 
филозофије пре свега уџбеник» Историја филозофије не би била 
само прост реферат мишљења појединих филозофа, и када се не 
би обрадила на овако субјективан критички начин. „Историјска 
веза појединих система“ баш ни најмање не постаје „јаснија“ 
тиме што се филозофски критикује са личног становишта. 
Поуздано је да ми, људи, не можемо, строго говорећи, никада 
избећи субјективност; али, не додирујући ту, општу тешкоћу, 
једини начин да једна историја филозофије буде бар што је 
могуће мање субјективна, јесте у томе да се историја фило- 
зофије обради више као исшорија, а мање на прагматичан 
начин. Једино је културно-историјско схватање у стању дау 
обраду историје филозофије унесе што више објективности, 
наравно у колико је ова у опште могућа. Историја филозо- 
фије није један низ чисто филозофских момената који би 
представљали прогрес или регрес према једном личном мерилу; 
она није низ момената од којих један представља једино и 
право, правилно решење филозофског проблема: она је живи 
еволутивни ток мишљења и концепција човечанства, ток који 
иде упоредо са током опште културе. Поједине филозофије 
су изрази колико опште културног стања, опште социалне 
свести једне епохе, толико и изрази снажних и гениалних 
личности. Та два фактора, социглни и индивидуални, одре- 
ђују карактеристике епоха у историји филозофије. Тако, 
културно-историјски схваћена, историја филозофије може се 
обрадити на много шири, културнији, еластичнији начин, а 
свакако на много јаснији и схватљивији када је реч о томе 
да историја филозофије буде уџбеник. 

У свом уском, субјективном, одвећ личном начину обраде 
лежи начелна и главна грешка дела Г. Др. Петронијевића. 
Потпуно је разумљиво да један метафизички дух раг ехсеј- 


[епсе, као што је писац овога дела, тешко може да се еман- 


ципује енергичног спровођења својих идеја, и да и у исто- 
рији филозофије не спроводи своја гледишта; али зар се не 
би могао наставник Университета еманциповати свога мета- 
физичког талента, нарочито онда када је у питању настава 
младих људи2 

Да се вратимо на оно о чему смо говорили у почетку: 
нама су веома потребни добри преводи добрих, културно и 
објективно написаних историја филозофије, јер је њихова ко- 
рист врло велика, много већа но од врло оригиналних дела 
овакве врсте. 

Измене „стилског карактера“ нису, у осталом, измениле 
много карактер стила у овоме делу: стил није у најбољим 
традицијама доброг и укусног књижевног стила. 

Издање књижаре „Напредак“ чини част издавачу. 


ВЛАДИМИР ВУЈИЋ. 


Ба АИК ја 


КЊИЖЕВНОСТ. 


„Приповетке из Старе Србије“. — У овој књизи 
су три приче Г. Зарије Поповића, штампане још пре рата по 
разним часописима, а сад прештампане у издању књижаре 
Геце Кона. Г. Поповић већ више од двадесет година пише 
овакве просте приче из Старе Србије. Он је у њима са 
љубављу казивао појединачне историје из тога краја у старо 
турско доба. Далеко од културе и њених случајева и типова, 
паланке Старе Србије дремале су у свом замрлом животу: 
тешка конвенција друштва које не миче полегла је на људе; 
она увек бди и ломи све који делају изван ње, и индиви- 
дуалне воље спаруше се у тој суровој психологији. Г. Попо- 
вић је хроничар тих живота. Људи из његових приповедака 
су безотђорни, обичаји-закони их услове, фатализам их обез- 
вољи, они страдавају и жално живе јад свога живота. — 
Поред тога постојао је национални, ослободилачки проблем, 
који је отварао пуно индивидуалних проблема: утајане наде, 
скривени напори, незнана херојства, и непрестане жртве. 
Г. Поповић приповеда и те доживљаје. — Он познаје цео 
тај живот и казује га верно. Али он није уметник. У својим 
приповеткама он нема оригиналне визије, самосвојних ана- 
лиза, или удубљивања у осећања и психу својих јунака. Он 
је далеко од оног спонтаног и личног израза из прича Б. Стан- 
ковића, и ако описује један сличан живот. Љубави су мли- 
таве, страсти усахнуте. Приповедач овде није уметник ни по 
изражајним способностима, ни по распоређивању материала. 
Фразеологија је старинска. Али ове приче ипак имају вредност 
верних докумената за један локални живот који ишчезава. 


Б. М. 

„Црвени Барјачић“. — Приповетка Дрвени Бар- 


јачић коју у овом броју доносимо, извађена је из романа 
Ролана Доржелеса Дрвени Крстови, једне од најбољих фран- 
цуских књига инспирисаних ратом, уз опори Огањ Анриа 
Барбиса и дивни Живош Мученика Жоржа Дихамела. То је 
једна дубоко људска и необично узбудљива књига, која даје 
у широким цртама — на начин који ничим не подсећа на оно 
што су други писали о истом огромном предмету — ванредну 
визију рата. Дрвени Крстшови вреде нарочито по својој искре- 
ности, и разбијају код читалаца који су видели рат из најдубље 
позадине легенду о војнику срећном што се бије и идеално 
славном. Али Ролан Доржелес има дубок смисао истине, и не 
пада никад у застрањености и плаховитости којих се нису 
могли сачувати многи ратни писци. Ова истинита и меланхо- 
лична књига изаћи ће ускоро у целини на српском, у пре- 


воду Г. Милана Богдановића. 
У. 


ЧИТУЉА. 


Анри Батај. — Славни француски драматичар Анри 


Батај, писац Васкрсења, Маме Колибри, Свадбеног Марша, 
Наге Жене, Букшиња, Сестара у љубави, Нежносши, Људске 
Путши, и других суптилних и јаких, патетичних и поетичних 


дела, умро је 3 марта у својој педесетој години. У првима од 


тих комада, он је описивао борбу између човека, и судбине и 
љубави; али се доцније предмет његових драма све више ширио, 
док најзад чиста мисао није испунила његово позориште. 
Анри Батај удруживао је у себи две ретке особине: он 
је био у исти мах психолог и песник. Психолог, он је стварао 
жива бића и бележио, с устрепталом осетљивошћу, танане 
преливе осећања; песник, он је та бића заодевао нарочитом 
дражи, идеализовао их не деформишући их, и додавао својим 
јасним и позитивним визијама чаролију речи које уљушкују, 
мириса који опијају, слика које евоцирају. У целом његовом 
делу има нечег гипког, женског, у највећем степену интуи- 


тивног; његова уметност је мало узнемирена, болешљива, пре- 


циозна, сва у преливима, компликована дилетантизмом и 
естетизмом. | 
У Анриу Батају, Француска је изгубила свога најосет- 


љивијег и најлиричнијег позоришног писца. 
У. 





Власници, Јован М. Јовановић и Владимир Лацковић. 

КЊИЖЕВНИ ГЛАСНИК 


НОВА СЕРИЈА, Књига У, Број 7. — 1 Април, 1922. 


СМРТ ФЛОРИЈАНА КРАЊЧЕЦА, 
НАДСТРАЖАРА КРАЉЕВСКЕ РЕДАРСТВЕНЕ СТРАЖЕ. 


Староме Флоријану Крањчецу, надстражару краљевске 
редарствене страже, није у животу ништа пошло за руком. 

Ето! Он је служио активно код неког цесаро и краљев- 
ског мађарског пешадијског батаљона у барокној провинци- 
алној варошици, пак је после своје редовите активне линијске 
три године прешао, као даље служећи унтерофицир, капрал, 
к хонведима. 

Хонведи били су до душе оне давне и покојне године 
четрдесет осме нека кошутовска четрдесетосмашка револуцио- 
нарна организација, која је јуришала под звуковима марсељезе 
и Петефијеве песме: „Обесите Краљеве!“ али како је после 
Кенигреца и компромиса између мађарске господе грофова 
и бечкога Бурга године шестдесет и седме све било у целој 
хабсбуршкој монархији стављено у неке оквире „Закона, Реда 
и Рада“, тако су и те покојне хонведске заставе опет ускрсле 
у том оквиру „Закона, Реда и Рада“. Тај ускрс мађарских 
хонведских застава био је заправо тужно декоративан. Пуков- 
није добиле су до душе мађарске барјаке у црвено-бело- 
зеленој боји, хусари атиле, и код јуриша није требало да се 
виче више по „Ка ипд Ка“ реглеману — Лиштта, него мађарски 
гајга, гајга и егдте! Али стоји записано по старим мађарским 
кроникама и новинама да онда још живи мађарски патриоте 
четрдесетосмаши нису никако могли да појме како би то било 
могуће да би мађарски хонведи могли да марширају на ау- 
стријску царевку и да присижу на #. /. 1. („Еф, Је, Ајнц“) 

монограме аустријскога цара, када се мађарски не вели 7. /. 1. 
него обратно 1. Р. 7. (2156 Регтепсг Јбгзеј). М прем су хонведи 
после доиста добили нове монограме мађарске 1. Е. 7., хисто- 
ријска је истина да те новоускрсле четрдесетосмашке чете нису 
преко Драве никада постале популарне, све док људи који 
су доживели својим очима четрдесетосму нису полагано помрли. 

У смислу мађарске Нагодбе са троједном краљевином 
Хрватском, Славонијом и Далмацијом, доиста је било пробле- 
матично што ће се учинити са хонведским четама измећу Саве 
и Драве. Јер што» После слома четрдесетосме, црножути сту- 
пови међаши са кордуна су се једноставно повукли до Драве, 
и све су те илирске пунтарије биле као избрисане у двадесет и 
четири сата. Али сада је била врло деликатна ствар ту несретну 
краљевину облачити у црвено-бело-зелене барјаке и ту на 
њеној земљи оснивати кошутовске хонведске кадере, када се 
је добро знало да је Краљевина планула сва од мора до по- 
савских шума и мочвара баш против тих истих мађарских 
барјака. Тако се после дугог размишљања у бечким мозговима 
родила комична и глупа комбинација, и у смислу наредаба 
и параграфа Реда и Рада и Закона, основали су се на тери- 
торији Краљевине мађарски хонведски батаљони, названи ту 
између Саве и Драве домобранским батаљонима са хрватским 
службеним језиком и хрватским заставама са мађарским грбом. 
Народ је примио ове хонведске наказе по целој земљи са. 
смехом, и нико није код нас жив веровао да ће ови црвени 
мајмуни „парадајзери“ дуго лупати бубњевима по Краљевини. 
„Сено слама, један два, један два, ха-ха-ха“, „Домобрану бог 
дај мир, парадајз-кромпир, парадајз-кромпир“ — тако је гласно 
певала публика када би ти. новопечени домобрани у својим 
као парадајз црвеним хлачама ступали цестом и трубили као 
права правцата војска. 

И тако су хонведи код нас били смешна оперетна домо- 
бранска глупост и нико није знао што је то заправо с њима. 
Јесу ли они црно-жути или нису» Зашто официри носе царске 
портепее када нису царски официри> Зашто носе мађарске 
грбове када су заставе хрватске» Зашто им командира ма- 
ђарски краљ, а заклиње се домобран на царевку» И што ће 
онда бити са домобранством, ако пе опет марширати на Верону 
и Сомакампању, и тако неће бити домобрани, јер неће бра- 
нити никакав дом, као што то није било четрдесет осме и 

шестдесет шесте, и пред тим и после тога2 А ако су домо- 
брани, треба да бране дом против Мађара. А што ће бити 
с њима ако мађарски краљ навести рат аустријском цару> 
Камо ће хрватски домобрани2 А ако су они народна војска, 
онда би требали да певају „Просто зраком птица лети“ и 
„Још Хрватске ни пропало“, а не неке мађарске химне које 
нико не разуме! 

Тако се говорило у оно време у нашим народним и родо- 
љубним круговима и бунило се против тих мађарских хон- 
веда и јавно и приватно, и писало се и викало, а време је 
ишло преко свега тога, иу оном свом немом и окрутном меха- 
низму млело и млело све те провинциалне брбљарије ситне и 
невидљиве, и градило касарне, и терало регруте, и тако домо- 
бранска идеја не само да је ухватила корење у нашем блату, 
већ је богме и расла. 

У оно прво време тога комешања домобранскога, служио 
је Флоријан Крањчец као капрал царске војске, и дослужио 
своје три царске године; а како су около по касарнама онда 
колале гласине да ће сви царски унтерофицири који пређу 
домобранству постати прави мађарски официри, тако је и Фло- 
ријан Крањчец, занесен великом илузијом да ће под свој врат 
пришити официрску звезду, прешао у домобранство. 

Доиста! Он је код домобранства брзо авансирао преко 
цугсфирерског ранга на господина фелдвебела, званога домо- 
брански „господин наредник“, који носи жуту пертлу око 
врата и беле рукавице. А када су се доиста избирали канди- 
дати за официрски течај у Пешту (јер су хонведске пуков- 
није биле организоване на папиру, пак је требало попунити 
кадере и фабрицирати официре како тако), дакле баш у то 
време под официрски курс, господин наредник Крањчец Фло- 
ријан је сполно оболео и тако остао лежати у шпиталу. 

После, код другога курса, догодило се опет нешто 
фатална, и тако се Флоријан Крањчец опет није могао да јави 
за натечај, јер је у оно време ради неке свађе и тучњаве у 
кантини, када се је ради келнерице потукао са службујућим 
пијаним кадетом, био прекршио субординацију и за казну 
одлежао у самици два тедна. А тај његов затвор пао је баш 
у критично време другога натечаја, и тако га нису праводобно 
ставили у попис кандидата, и тако му се дивна кариера сло- 
мила пред носем за увек. За увек! 

31% 

Боже мој! Дванаест пуних година седети у домобран- 
ској касарни, у оним црвеним домобранским парадајзерским 
хлачама, и сваког јутра слушати будницу како тужно гуди по 
ходницима. Обујке домобранске бројати регрутима, и по мага- 
зинима међу штакорима нафталином и камфором зепсти целе 
зиме, и водити у „очевидности“ старе пушке и труле ципеле! 
Та то би и ђаволу шепавом досадило, а како не би човеку! 
Па када би била овако која сунчана недеља после подне, а 
господина наредника Флоријана Крањчеца би опет запала 
та срећа да је био у служби, ох, баш у оваку дежурну недељу 
после подне њему би се знало објаснити како он заправо 
гадно, нељудски, свињски живи! Да је он сада где канцелист 
код финанције или у каком уреду! Лепо би ходао у цивилу, 
запалио цигару, попио коју чашу пива где у пивовари на 
концерту као човек, а не би овде забијен у земљи стајао 
као онај црвено-бело-модри ступ тамо, на коме су наслоњене 
пушке и виси тромпета. А овде у касарни он ће вечно овако 
стајати, и сваки задњи балави отрцани кадет смети ће да га 
испсује на мртво име, а он ништа! Стој у позору, и ћути! 
Је ли то животг А ипак, када је човек у цивилу, лакше му 
је! Начини свој посао, реши своје акте, одседи својих осам 
сати, па амен! Свој господин, нико га не дира! Поштено 
ради своје! Поштено плаћу бере, а и пенсија му је сигурна. 

Тако је Флоријан Крањчец дванаест дугих година чезнуо 
за неким људским цивилским животом, па када се оно реор- 
ганизирала краљевска редарствена стража у нашем граду и 
тако се утврђивао насилни мађарски бански систем, био је 
расписан натечај на пет краљевских надстражарских места, и 
Флоријан Крањчец се јавио, и тако оставио касарну, и из 
господина наредника постао господин надстражар. 

Он је прешао у ту полицајну службу са великим надама 
да ће се у овој својој новој отменој кариери и блиставој 
долами набрзо истакнути, и тако свући униформу, пак се 
завући камо у каку регистратуру и постати господин чинов- 
ник и цивил. У оно време је доиста било много прилике да 
се човек у полицајној служби истакне. Систем је почео да 
удара прве велике и осетљиве рупе у лађи опозиције и шансе 
су народне ствари падале из дана у дан. На политичкој нашој 
маленој бурзи на Марковом тргу народна ствар је стајала 
стално фагз5е, и опозиција је почела да ради са улицом, да 

пали, да разбија грбове, да лупа главе и прозоре, да виче, 
да се очајно буни. 

У оно време дакле, када су по улицама нашега града 
викале гомиле, палили се мађарски барјаци, и када није било 
ноћи да се нису разбијале главе, у оно прво време је и поја- 
чана полиција била често преслаба, те би се рањена повлачила 
пред камењем и циглама и телефонски позивала помоћ из 
касарна. Тако су по улицама градским по целе дане стајале 
пуковније и пушке и бајонете биле наслагане у пирамидама, 
коњаничке патроле грмиле по плочницима, и град је са својим 
закључаним вратима и празним трговима чинио дојам тврђаве 
која је пала и сада стоји окупирана по непријатељским четама. 

Тако је дошао у тај град к краљевској полицији наредник 
Флоријан Крањчец и поживео у томе граду цели један живот! 

— Хје! А шта Време иде! Време страхотно иде! 

Мислио је да ће постићи некаку кариеру, а што је пости- 
гао2г Ништа није постигао! МИ место да је данас пуковник, 
домобрански пуковник, господине ти мој, он је пао амоу 
овај чудни град, да простоји у њему неколико хиљада дугих 
ноћи, кроз године и године. Двадесет пролећа и зима стоји 
он по улицама тога града као истесана дрвена фигура и гледа 
град како расте из земље пред његовим рођеним очима. Град 
се канализира, асфалтирају се плочници, копа се плин и водо- 
вод, а он само увек стоји на улицама и диригира фиакере 
лево и десно, и хвата тате, и туче се по демонстрацијама, и 
увек стоји на месту, и све тече покрај њега. 

— Град! Тај тако звани бели град! 

Да! То је сада град! Ту имаде сада американских про- 
јеката, равних, као да си их линиром повукао. И вода ће се 
регулирати, и сазидати нови мостови, и силно ће град набу- 
јати! Нарасти ће! Бити ће велеград! Сазидати ће се нови 
колодвори, нове широке улице, бит ће све права милота! А 
када је Флоријан Крањчец први пут у животу промарширао 
кроз град као домобран на једном маневру, — сећа се добро, 
то је било давно, још пред потрес, — онда је то још било 
село. Ступови светога тројства стајали су позабијани насред 
тргова, и дрвена распела и краве су звониле по улицама, и 
заходи су пред кишу заударали, и поља и оранице су одмах 
биле до тргова. Све је било тако јадно и бедно! Кућице све 
на један кат и на болте, пак се је Флоријан под својим пуним 

телећаком, посматрајући тај град у маршу из четвероредова, 
чудио: је ли то могуће да тако јадно изгледа тај краљевски 
престолни град о коме се толико говори и пише. 

А данас, ето, већ се и трокатнице зиђу и модра се градска 
застава вије изнад педесет хиљада глава, данас стоји нова 
првостолна катедрала на Каптолу и грб краљевине блешти и 
сја на Светом Марку када упре сунце, те се само Његово 
Величанство изјавило пригодом свог последњег посета да се 
град дивно развија. 

Ох, оно су били славни дани, када је у граду боравило 
Његово Величанство! 

Руже су онда падале као киша и деца стајала су у 
белини свечаној шпалире по свим улицама по којима је шест 
белаца вукло златну дворску кочију. (Флоријан Крањчец се 
баш тачно не сећа тога, и он не би могао да присегне је ли 
кочија била златна, али када он тако унатраг раскапа по својим 
светлим успоменама, њему се тако чини да је та дворска 
кочија била из сухога злата.) Све су римске и краљевске и 
народне и ватрогасне корпорације стајале као легије са заста- 
вама и викале Императору, клањали се барјаци један за другим 
као да их ко сече низ улицу косом, грували топови, звонила 
звона, а Краљ се возио победнички низ оне алеје сагнутих 
хрптеница и фракова и магнатских гала. 

Флоријан Крањчец био је толико сретан да му је било 
суђено да се у животу нађе у непосредној близини Његова 
Величанства, да га види лицем о лице, близу, сасвим близу, 
тако да између њих није било ваљда ни педесет центиметара, 
и тај моменат је он у ризници својих светлих часова затворио 
у најскупоценију свилену кутију и отвара ту кутију својих 
реминисценца у најтише дане, када је задовољан и миран и 
сит, када пуши своју цигару, и онако кроз дим прелудира 
по свему оном што је „некад било, а сад се спомињало“. 

Стајао је оно вече настражар Флоријан Крањчец у мра- 
морном вестибилу новога театра („каквога нема цела Еуропа“) 
укочен између два ошишана ловора као кип, а онај елегантан 
и витки седи. генерал који је долазио низ дрворед олеандра и 
палма, онај бели господин у црвеној маршалској гали што 
само клима главом лево и десно, и перо му се тресе на 
калпаку, и иде по меканом сагу, оно је главом било Његово 

Величанство Фрањо Јосип Први, имперашор аустријски и 
краљ јерусалемски“. 

Флоријан Крањчец је знао то још из солдачије да се 
царска гала разликује од маршалске у толико да је оно златно 
храстово лишће на царском оковратнику окренуто спрам горе, 
а на маршалском доле, и он си је био тврдо предузео да ће 
си добро погледати како је то заправо с тим лишћем на 
царској одори. Али да! Врага би човек пазио на лишће у оном 
оркану клицања, када све руке машу са цилиндрима, када 
расту бели штиркани пластрони од фракова поглавите и пре- 
светле господе као квасац, кад вриште жене, а глазба удара 
химну! То је час кад човеку само врцну сузе на очи, па где 
би он имао времена да пази на маршалске дистинкције. Тако 
Флоријан Крањчец, ма да је аустријски император прошао 
покрај њега телом уз тело, ипак није успео да се увери у 
колико се цар разликује од маршала, којега данас у ствари 
више нема, јер је последњи маршал био покојни Радецки, 
на чијем је спроводу у знак почасти командирао сам цар са 
извученом сабљом. 

Да! Оно су доиста били триумфални дани. Благдани! 
Норме! Звоњаве! Грмљавина топова са Калварије, као на Ускрс 
и Телово. Људи пију, држе здравице, певају, машу рупцима, 
а Цар се вози по граду, удара темеље свему, култури, лепоти, 
доброти, узвишености, зида шпитале, посвећује Музе, ствара 
у овим нашим мочварним маглама чудеса у двадесет четири 
сата. Одушевљење народа нарасло је тако силно да су шта 
више на грофовској гори над градом искрчили шуму у форми 
царскога монограма Г. /. 1. („Еф, Је, Ајнц“), па су та света три 
пламена слова илуминирали бакљама и запалили шуму у 
крчевини, нека се пали, нека гори, и прем је падала киша, цело 
је Туропоље могло да чита да то престолни краљевски град 
пали бакљаду своме племенитом госту. У оне дане је надстра- 
жар Флоријан Крањчец доиста осетио да је сила и да врши 
службу једног краљевског функционера. Када су оно кордони 
инфантерије држали масе, те на тротоарима стоји све глава 
до главе, и све се радознало зибљу и гледе у господина над- 
стражара у паради, камо се то он жури упопреко преко празне 
улице и какав то он глас носи» Онда је то све изгледало 
доиста краљевски важно, и онда је Флоријан Крањчец забо- 
равио на четрдесет и осам сати, како је то тешко стајати као 

· солдат из олова по градским улицама целе дуге ноћи. Како је 
то грозно бдети по ноћним инспекцијама и гледати за сваким 
божјим фиакером што се котрља преко гранитних коцака 
муклом грмљавином, и чије су светиљке тако мртвачки жуте! 
Не вози ли тај фиакер каку кошару са изрезаним људским 
месом> Какву бомбу»2 Каквог опозиционалцарг Какви су то 
пијанци» Што се деру, врага, тако гласно» Псст, господо! Мир! 
У име закона! 

Тако се пробијао живот Флоријана Крањчеца из најпр- 
љавијих дубина провинциалне касарне, па преко мукотрпних 
и болних бдења полицајних по градским улицама, кроз неке 
светле и сретне констелације, да му је ето било суђено да 
једанпут у животу дође у телесну близину Његовога Величан- 
ства, и да осети нешто од оних наднаравно узвишених чувства, 
којих у животу имаде, само се убогим душама ретко откри- 
вају. То су они славни моменти када се човеку чини тако као 
да се доиста може бити задовољан и бескрајно сретан. Седи 
човек на својој рођеној свадби, код окићенога стола, и род- 
бина је пијана, виче се, држе се здравице, пева се из свега 
грла. А тамо млада Јула у белој свили са рузмарином, и све 
још стоји пред човеком: љубав, радост, будућност, срећа! 
Или се родио син прворођени, пак су крститке, пак говоре 
кумови да ће мали постати министар! Па наравно да ће 
постати министар! А зашто не би постао Доктор! Велики 
господин! Али таки се светли догађаји ретко збивају у животу, 
и много опет подмуклог бола протече кроз жиле човечје од 
оваке једне свадбе до крститка, и од оваквих крститка до 
прве одлике свога јединца, када пуцају велике перспективе и 
када човек на минуту заборавља да живот ипак није тако 
тврд и да се да живети! 


Када се оно Флоријану Крањчецу родио син, нису у 
фамилији дуго знали како да га крсте: је ли Максимилијан 
или Леополд» Не зна се како и зашто, али је факат да је у 
оно време Његово Величанство цар мексикански, аустријски. 
ерцхерцог Макс, био код нас у граду много популаран, и да 
је много новорођенчади онога времена крштено именом Све- 
тога Максимилијана: Махтиз Аетипапиз. Док су правашке 
коренике деведесетих година, људи државоправне опозиције 
(која се борила са хиљаду и триста година старим печатима 

и повељама), крстили своју децу искључиво именима мртвих 
народних краљевских династија, те су у крсним листовима 
стајали у оно време сами Звонимири и Крешимири и Трпи- 
мири и Томислави, дотле су деца чиновника, подворника и 
јавних намештеника крштена именима високе династије која 
влада хрватским народом на темељу закључака цетинскога 
сабора од 1526, прагматичке санкције и мађарске нагодбе. И 
ако буде данас сутра, после много стотина година, који крат- 
ковидни професор листао нашим културним документима овога 
тужнога времена, он ће по крсној наменклатури наше деце 
моћи лагано да закључи на политичку ориентацију отаца. 

Да се прворођени син Флоријана Крањчеца крсти име- 
ном ерцхерцога Максимилијана, зато је највише говорило то 
што је један покојни стриц Флоријанов био пловио под заставом 
адмирала Тегетхофа године шестдесет осме у Мексико по тело 
мушкетиранога цара, и о томе често причао, пак се староме 
Флоријану усекла у мозак нарочито та сцена, да је била месе- 
чина када су укрцавали на лађу лес са царским телом. Месе- 
чина, а царски лес покривен црним сукном преко којега је 
нацртан педаљ дебели бели крст. Мајка Јула међутим није 
хтела ни да чује о Максимилијану. Она је била за Леополда, 
по ерцхерцогу Леополду Салватору, који је онда боравио у 
нашем граду, давао знамените плесове и био много популаран, 
јер су му се деца по целе дане возикала градским улицама, 
јела црни јечмени крух од једнога пекара из Дуге улице, и то 
је знао цео град, а на карнавалско после подне бацала са 
балкона међу плебс наранџе и чоколаду и сребро. Између 
Леополда Салватора и Максимилијана нашао се онда ком- 
промис у имену несретнога покојнога престолонаследника 
Рудолфа, и тако би мали Крањчец прозван на крсту Рудолфом, 
за вечна времена. Стари Крањчец је своје дете волео, а опет 
и није га волео. 

Дете се коначно и не љуби никада само за себе као 
такво, него са свим оним околностима и акциденцијама које 
се јављају на свет са оваком новорођеном животном појавом. 
Јер дете се у овом нашем малограђанском и једноставном 
животу јавља редовито као последица светога и сакросанкт- 
нога сакрамента брака, који не веже у једну нераздељиву 
целину само постељу са свим њеним лепотама и сенсацијама, 
него — а то је неизречиво важно — и стол. А Крањчецова 


490 Српски Књижевни Гласник. 





жена Јула, која је као пударска кћер провела своју младост 
по виноградима и клетима, није богме знала никаке мудро- 
лије које стварају стол симпатичном надом од поднева до под- 
нева. Све су њезине јухе биле прежгане, месо на длаке рас- 
кухано, и једино што је добро знала приредити, то је пржена 
сланина са јајима, право домаће пударско јело. А који би ђаво 
увек јео сланину и јаја» Одмах после порода Рудолфовог, та 
се несретна мати Јула разболела нешто на матерници и одле- 
жала у шпиталу скоро пол године, и разрезали је доктори 
целу, па када се вратила натраг била је реконвалесцент чији 
живот вечно виси на једној нити, и тако је остала висити на 
тој нити, доиста цели један живот. Увек је соба пуна лека- 
рија, прашака, медицина, а то све кошта силне новце и смрди. 
Човек би то радије запушио или попио, него да овако одеу 
ништа и у оне жухке флашице од којих никакве користи! И 
увек се мора говорити полугласно, а о томе да би човек имао 
жену, као што се има жена рођена, о томе нема ни говора 
Увек рецепти, матернице, грчеви, пакао! Брак сам по себи 
значи један четвероуглати шупљи простор, у који наши фи- 
листри турају главе, када као нојеви, афричке птице, полом- 
љених хрптеница и изубијани свим малим и великим свиња- 
ријама што се догађају вани у животу, осећају неку дубоку 
потребу да одахну и да зажмуре у некакој мутној полутмини 
од вечера до јутра. Крањчец Флоријан је увек сањао да ће си 
и он сазидати такав брачни један простор где. човек може да 
жмири, а ето, није си сазидао ништа ! Имаде младу жену, а та лежи 
полумртва, и што има од њене младости» Имаде дете, и то 
његово дете значи само бриге и компликације од првога дана. 
Његов син није значио никаку синтезу свих оних малених 
брачних срећа које изгледају на око незнатне и ситне, а које 
у ствари сачињавају велики онај мотив који гуди у душама 
милиона и милиона Европејаца и који се у главном једним 
скупним именом зове — Шизо дотезпса. Његов син донео је 
у кућу дугове, медицине, болести, а после је постао живим 
сведоком свих оних скандала који су се одиграли између Фло- 
ријана Крањчеца и његове болесне жене Јуле, која је тихом 
резигновано плакала целе божје дане. Стари Крањчец није у 
опште имао у себи никаквих меланхоличних струна које знаду 
да забренчају у човеку када се чега сети, каке светле успо- 
мене, каке наде! Он се у вези са својим сином није могао да 

досети ничега што би било лагано и светло, те је то дете, 
када би у прво време о њему размишљао, било више један 
сувишан баласт који те вуче некамо у неке мутне црнине, и 
у главноме нешто без чега би се ипак лакше живело. После 
тек, када се Крањчец уживео у све то, и приучио се свему, 
као што се вели у народу, као магаре на батине, после је све 
потекло својим шаблонским током, као да другачије и није 
могло да буде. После оних првих буна, када је још у њему 
беснела срж његовога темперамента, да ваљда ипак све то 
неће остати вечно тако шпиталски, он је некуд попустио, и 
све се завукло у нешто досадна, што се вуче од дана до дана 
густо и лепљиво и прљаво као смола. Био је једно време 
мир, а када је мали Рудолф пошао у гимназију, пак су после 
првих успеха стале да се руше расуднице, кризе и други ре- 
дови, онда је у животу обитељи Крањчец настала ера тучњаве, 
батина и скандала, која није свршила никада. Јесте, била је 
између пете и седме гимназије једна пауза, када се све окре- 
нуло на добро, и када је тако изгледало да ће се све свршити 
у благослову и миру. Рудолф је био из оних других редова 
и поправака и шестнаестсатних затвора потегнуо некако високо 
међу прве ђаке целога разреда. Али онда, као да је сам не- 
частиви ушао у тога кратковидног дечка, који носи дебеле 
професорске наочале; он је као полудео, и те су му проклете 
књиге помеле главу. И тако никад мира! Никад мира! — Јесте! 
"Истина је! Он сада добро учи! И сви говоре да је бистра 
глава! Јест! Јест! Пукло му је нешто у мозгу и опаметио се! 
И могло би још нешто из њега да постане! Па ако сам ја 
нико и ништа, зашто не би најпосле он 2 Могао би да постигне 
кариеру! Када би био паметан! Када си неби разбијао главу 
са оним својим проклетим идејама! Кариера! Кариера! 

Стари Флоријан Крањчец је тим интенсивније сањао о 
кариери свога сина, чим је јасније осећао како бива старији, 
и како је заправо он лично са својим животом потпуно про- . 
машио! Он је на свога дечка тако пројецирао све своје наде 
и све илузије, а како се је то маштање збивало у једно за 
нас тако типично и одређено раздобље, то оно треба и да 
се схвати на један одређени начин, којим су сви наши очеви 
онога времена код нас у опште сањали о ружичастој будућ- 
ности својих синова. 


Наставак у идућем броју. 
Урил рој.) МИРОСЛАВ КРЛЕЖА. 


МОЛИТВА. 


У нашој махали, пред берберницом Бећира Омића, усјао 
пун месец, закачио се о гране старе, разгранале мурве, па 
стоји, смеје се, провирује кроз лишће и сипа унакрст хиљаде 
светлих зрака што стрелимице прелећу кроз раширене гране. 
Зраке падају на беле браде и саруке стараца, падају, трепере 
и ткају фине, сребрене жице по широком осену мурве. Тиха 
је летна ноћ. Далеко жамори шадрван, а они, старци, про- 
шарани сенама, назиру се у полутами као сени, као приви- 
ђења давно изумрлих богова. Они, заборављени, замишљени, 
пуше, слушају тихо, старачко причање Омераге Кање, и њи- 
хови чибуци светлуцају као плави светлаци, светлуцају у сени 
широке мурве, и поврх њихових глава диже се танак и плав 
дим као са напуштеног жртвеника. А стари Омерага прича о 
давним временима, о силном ђаурину Јанку што попали наш 
град и о погибији на Бајцима. И сам његов глас из тога је про- 
хујалога времена, допире тихо, из давнине, и пун је потиштене 
жалбе и непрежаљености. У тамној берберници, у оџаку, ин- 
тимно светлуца и зирка ватра, а берберин Бећир куха каву, 
свакога часа провирује на ниска врата и ослушкује. Тесни и 
искривљени сокаци, испресецани плоснатим сенама таме и ме- 
сечине, и сами ослушкују, ослушкују притајени бахат нечијих 
корака на јасној калдрми. Чак доле, у дну сокака, под про- 
зором Јусуф-бега Оџаковића, стоји, опрезно и скривено, при- 
бијена уза зид, нека прилика, а кроз решетке на прозорима 
не опажа се ништа. Само се старинска кућа кочи страхопо- 
штовано и црна, закључана капија мрко и строго гледа низ 
улицу. Једва допире, тамо негде иза башта и домова, пот- 
муло хујање реке Руне, допире из велике даљине и подсећа на 
нешто кобно, на нешто усудно и све испуња предосећањем 
зле судбине, страха и тајанствености. Кажу, то Руна дозивље 
утопљенике. А шапат испод прозора шуља се неповерљиво 
низ улицу и хоће да избегне овај страх, хоће да бежи негде 
далеко, далеко, на поља, на ширину. 

Џамија је у близини; она одскаче чудновато од целе своје 
живе околице, и на месечини, у тишини летне ноћи, пуста 
је, хладна, загонетна као смрт и неприступачна: чини се као 
донесена са онога света. Пред њом пљуска, шапће, жамори и 
грца шадрван у бистрој тишини и сипље светле, сребрене мла- 
зове на месечину. Старац, муезин Хаџи-Рашид, уљуљан његовим 
жамором, нечујним тоновима и блеском месечине, седи на ни- 
ској, каменој клупи, размишља и моли се Богу, док по њему 
трепери сјајни одблесак воде, и брзи поточић јури низ авлију 
и светлуца искрицама као безбројним, ситним и сребрним па- 
стрмама. Тишина, напета и замрла, слегла се под високе сту- 
пове пред џамијом, а мрки чемпрес, недостижив и столетан, 
као укочен, занемео џин, блене у месец и већ годинама и го- 
динама броји ситне и неизбројне звезде. Тешко се диже старац 
Хаџи-Рашид, уздахну дубоко, и махну немоћно руком као да 
хтеде рећи: све ће бити онако како Бог одреди; и тихим ко- 
раком пође на мунару да позивље вернике на молитву. Изне- 
могло се пење уз мрачне и уске степенице, полугласно шапће: 
и дише тешко, испрекидано. Изиђе, ослони се на ступ. Од- 
мара се, ослушкује и нечујно миче усницама. Цео град ћути 
и замире у побожној тишини, под ведром и дубоком ноћи. 
Звезде трепере јасне и светле, осмехују се и падају на срећне 
и уснуле домове. Тишина, блага и мека, разлева се по неиз- 
мерности и дише дубоко. 

— Аллаху екбер, аллаху екбер — одјекну, откиде се, 
затрепери и разли се по тихој ноћи, опи се заносно, зацепта 
и паде на заспале домове, на беле путеве, и замре далеко, 
далеко, у неизмерној и пробуђеној тишини. Глас мек, гибаки 
нежан обилази све побожне душе, испуња их срећним миром 
и покајањем. Тишина. У полутами празних, уснулих авлија 
плаве се позатварана прозорска окна. У оближњој авлији 
нечујно шкрину и отвори се један прозор. Нека сена у белу 
појави се и, као уснула занеми. Све ослушкује и сања. Глас 
се разлеже у меким валовима, трепери и замире немоћно и 
дрхтаво. Дубок и жељан уздах, жељан нечег непознатог и 
широког, вину се из уснуле, авлије и расплину се у тишини. 
Тих жамор крену се шапатом и поверљиво. Последњи глас 
расплину се и замре у висинама. Тишина се напе као да још 
жељно ослушкује, и мук, јак и тежак мук, угуши и последњи, 
издишући тон. | 

Хаџи-Рашид сиђе на своје одређено место у џамији и 
ослушкиваше јасне кораке придолазећих верника. Тишина и 
свечана, кротка озбиљност слегла се под звонком и високом 
куполом. Чираци са свећама горе раскошно и рефлекси титрају 
као танке и златне жице. Са крутом и свечаном озбиљношћу 
прегибљу се и спуштају верници, лако додирују челом ћили- 
мима застрти, џамијски под, опет се усправљају и нечујно 
шапћу речи из курана. Хаџи-Рашидов глас ненадно зазвони, 
затитра под звонким сводом и, ударајући о витке зидове, 
разлеже се по пространој џамији громко и уздрхтало. Он 
заћута, и звукови, меко цептећи, замираху све тише и тише 
негде под празном куполом. Неко уздахну дубоко у тишини, 
један широк и обао глас прошапта полугласно, скрушено; 
и све се утиша. 

Молитва се сврши. И они старци, испред Бећирове бер- 
бернице, излажаху са тихим и озбиљним задовољством. А пред 
џамијом је још мека, ноћна тишина, испод чемпреса крадом 
„прелећу и везу се месечеве сене као душе њихових већ помр- 
лих другова, којима се и они сами наскоро спремају. Хаџи- 
Рашид остао задњи, погаси свеће, и млазови јаке месечеве 
светлости, у белом руху, пружише се саблажњиво у полу- 
мрачну џамију. А он, као нека визија, креташе се испод њих 
и шапташе тихо, полугласно. Затим затвори врата и упути се 
својој самохраној кућици, на починак. Он, ослушкујући, нечујно 
иде преко авлије. Тишина. Шадрван ужурбано жамори, буни 
се, отима и зове. Сенке се провлаче, договарају и беже. А 
Хаџи-Рашид још шапће молитву, отвори врата и нечујно уђе 
у своју тамну собицу. М све поновно замукну. Тежак мир. 
Тишина занеми над заспалим градом. Заспаше живе душе, 
оживеше духови и заиграше провидно коло на месечини. А 
месец, зачуђен, заста над градом, гледаше дуго, дуго, па 
насмејан пође даље. 

Само ноћ, чудна месечева ноћ, дуго преплиташе град 
плавим, пауковим мрежама. 

ХАМЗА ХУМО. 


ЦРВЕНИ БАРЈАЧИЋ. 


(Крај.) 

Лепо бледо сунце позне јесени. На нежно плавом небу 
облаци су изгледали као беле грудве распрслих шрапнела. 
Један кобац и један гавран гонили су се, ударајући се кљу- 
новима, дивље. Чуло се како у ваздуху пева једна шева, пој 
се једва мицала с места. Била је недеља. 

Преко џакчића са земљом могли су се видети немачки 
ровови: две танке линије, једна од мрке земље, друга од беле 
иловаче. Опустошене њиве изгледале су сасвим пусте са својим 
порушеним пластовима и обореним крстинама. Украј једног 
пута некаква батаљена машина косачица дизала је своје дуге 
беспослене руке. 

У рову се шеткало. Ишло се шанчевима као улицама какве 
мале вароши, чији вам је сваки угао сродан, и ћаскало се на 
улазима од земуница. 

Под својим заклонима другови су мајсторисали пуно 
којешта. Мали Белен је удешавао свој заклон према стасу, 
бушећи једну рупу за свећу, једну другу за чашу и још једну 
већу да у њу завуче ноге. Бревал је писао својој жени, а Брук 
је спавао, —- једино његово задовољство између два обеда. 

Фујар чучећи довршавао је једну кутију консерве из које 
је вадио велике залогаје, држећи их између свога прљавога 
ножа и блатњава палца. Жилбер га је гледао са стране. Он 
није волео ово болешљиво и прљаво биће, све му је на њему 
било одвратно, његов глас, његове црвене очи, све до вечите 
чипкане мараме од које су висили масни крајеви. Они су обо- 
јица спавали у истој рупи, стешњени, крста у крста, и баш 
зато га је нарочито мрзео. 

Међутим новајлија се био доста брзо привикао нашем 
бруталном животу. Он је сад већ умео да опере свој тањир 
гужвом траве, почео је да пије са уживањем наше грубо вино, 
и није се више стидео да свршава нужду пред другима. 

— Навикаваш се, момче, навикаваш, примећивао је Бревал 
задовољно. 

Склупчан на трулој слами свога удубљења, Силфар је 
дремао, пуштајући да му у полузатворене очи улази само 
један танак млаз светлости. Повлачио је лагане димове из своје 
изгрижене луле и сањао је о сен-роменском вашару, са бало- 
вима, „рингишпилима“, лутријама, гађањем у нишан, читавим 
једним бучним весељем које је ударало на рибу пржену на 
зејтину и јевтино вино. 

Немајући да иду на стражу, они су се испружали један 
за другим, уморни после дуге ноћи проведене у намештању 
плеханих надстрешница. Верон је гунђао у полусну, јер му 
ркање Лемуаново није дало да спава. Они који нису имали 
своју јазбину, били су се извалили на сред рова умотани у своју 
ћебад. Из једне рупе су се чули крештави гласови карташа. 
Сви други су се утишавали. 

Одједном, један плотун експлозија их потресе. Наста 
тренутак луђења. Они се дизаху, излажаху из рупа, гураху се 
да се дочепају својих пушака, изненада збуњени заглушљивом 
грмљавом нагло распомамљене артиљерије. 

На исти знак, на целој линији сви наши топови су почели 
да пуцају, и у том пакленом лому није се чак могло чути 
како гранате просецају ваздух. Ми смо били појурили пуш- 
карницама, претурајући већ по фишеклијама. 

На крају пустог земљишта које је делило обе мреже 
жица, баш над немачким рововима чија се кобна бразда нази- 
рала још у диму, гранате су ударале помамно, и комађе белога 
рова одскакало је као иверје под секиром дрводеље. 

Раздражени трчали смо с десна на лево, дозивали се, 
обавештавали један другог, не знајући ништа. 

— Швабе нападају... Ово је баража.. 

— Није, то гађају њихове митраљезе. 

— Изгледа да ће трећи батаљон да се Не да освоји 
шуму... 

Свака граната подизала је велики млаз земље у облаку 
дима; оне које су падале у шуму чупале су из корена читава 
дрвета и бацале их натраг у забран сасвим усправна, непо- 
вређена, као велике букете. Један ордонас за везу прође брзо 
гурајући нас. 

— Сви у своје рупе. Паљба ће трајати пола сата, они 
ће можда одговорити. 

Нико не уђе. Сав ров искупљен гледао је призор, и како 
немачка артиљерија није одговарала, и најопрезнији су поста- 
јали храбри. Фујар је чак био сео на бедем, да ништа не 
пропусти. 

Кад би какав добро нанишањени плотун погодио ров са 
своја четири удара као будаком, чупајући читав стуб траве, 
камења и балвана, дизао се крик дивљења, повици очарани 
као од ватромета. И у тој галами чуо се само задовољни смех, 
честити смех као да смо посматрали како се, на каквом сео- 
ском весељу, гађају дрвене фигуре. Понекад би какав узвик 
надвисио сву ларму. 

— Гле'те, људи, један војник одлете у ваздух, урлао је 
Верон уз размлатане гестове. 

— Ти превиђаш, одвраћао му је Лемуан, завидљив што 
сам ништа није видео, то је сигурно био неки трупац. 

— Море шта! Кажем ти да је то Шваба, чак сам муи 
краке видео у ваздуху. 

Затим се чуло како долази једна велика граната, голема, 
црна, брекћући као брзи воз кад улази у станицу, и све упе- 
рене очи вребале су место где ће пасти. Огромни црни гајзер 
избијао је из земље, прошаран ватром, па се онда чуо пуцањ. 

— Ах, жестоко! викао је ров. 

Бомбардована шума пушила се као фабрика. Млатајући 
рукама у гомили, Силфар се дерњао од радости. 

— Ко није добио, добиће! На срећу и на шпурију... 
Хајде, журите се! Ко није узео нумеру, шест за двадесет пара. 

Мућкао је једном руком замишљене нумере, као транге- 
франге на вашару, и његово рикање наткриљавало је сав овај 
лом. Уз ужасно крхање поломљених костију експлодирале су 
непрестано гранате, кидајући жицу као пантљику. 

— Бум! Господин је добио дивног младог ћурана. Хајде, 
даље! Слободно. Нека је срећно... 

Један пуцањ загрме потмулије усред рова, чупајући 
· огромни стуб земље и дрвених трупаца. 

— Е, сада је сигурно, повика Верон, који је још увек 
исто мислио. Видео сам кад је одлетео војник у ваздух. 
Пао је на бедем. 

Остали, који још ништа нису били видели, очекивали су 
са зебњом нови пуцањ, упрта погледа. Демаши чудно гро-- 
зничав, стегнутих песница, певуцкао је неку песмицу, да би 
показао да га није страх. Уши се брзо навикавају на овај 
котрљави тресак. Свака граната може да се позна по њеном 
гласу: пољска од седамдесет пет бесно груне, појури мау- 
чући и пролази тако брзо да експлодира скоро у исто време 
кад је и опаљена; задувана хаубица сто двадесет изгледа 
сувише уморна да доврши свој лет, сто педесет пет чини се 
као да се тоциља на точкићима, а големе црне пролазе врло 
високо уз мирни шум воде која се пљуска. Ветар, разносећи 
густе вихоре дима, доносио је чак до нас задах сумпора, тежак 
мирис барута. Жилбер га је удисао до пијанства. Понекад би 
се само чуло како звижди граната, али пет, десет секунада би 
пролазило а она не би експлодирала, пала ко зна где. Тада 
би се подигао жагор разочарења, гунђање преварене публике. 

— Ова није упалила... 

Са својом плеханом чашом на увету као телефонист, 
мали Белен је изигравао артиљерца. 

— Четири хиљаде осам стотина метара... Разорна... 
Добош три... Два топа... Пали! 

Паљба, у почетку усредсређена пред шуму, била се про- 
ширила на читаву непријатељску линију, и црвене и зелене 
перјанице онивичавале су је сада целу, као каква паклена алеја др- 
већа. Изненада учини нам се да видимо како пролазе сиве шапке. 

— Швабе кидају, повика Верон. 

Погурасмо се, стадосмо да се пузамо на џакчиће. 

— Ено тамо где је пала граната. 

И прсти су показивали место под зеленилом пресецаним 
муњама. Сви војници последњих појачања пружали су вра- 
тове, подигнути на превијеним врховима својих цокула. 

— Морам да опалим једну, рече Верон, пунећи пушку. 

Прислони је уз раме, понишани мало, окиде... Још заглу- 
шен пуцњем он чу бесне повике наредника Мораша, који је 
ишао њему млатајући рукама, ковитлајући својом батином као 
да ће да се бије. 

— Ко је пуцао... Хоћу да знам ко је пуцао!... Јеси 
ти2... Бићеш кажњен. 

Мршава, збрчкана лица, он је крештао под носем зане- 
мела Верона. 

— Дакле, сад је забрањено да убијамо Швабе, одврати 
овај млитаво. За три месеца ово је први пут што пуцам. 

— Ћути, забрањујем ти да се објашњаваш. 

Верон, побледео, обори своју апашку главу и испразни 
брзометку, стежући зубима од гњева. 

— Добро, добро, промрља он ипак, нећемо више убијати 
ваше Швабе... Само се онда чудим што се трћимо овде... 

— Како! Шта кажеш» повика Мораш да промукне. Из- 
вестићу капетана. 

Верон ућута. Удаљи се, вукући своју пушку као какву 
непотребну мотку. Затим, да би казнио своје старешине, он 
видно престаде да се интересује бомбардовањем и завуче се 
у своју рупу. Извуче дуванкесу и зави цигарету руком која 
је још дрхтала. Један низ пуцњева металнога звука натера га 
да дигне нос, као зналац. 

— Ракетле, промрмља. 

На узвик дивљења целога рова он зажали што их није 
видео, али је имао достојанство човека: не подиже се. У том 
тренутку, јасно и суво, чу се како поче да пуца један немачки 
митраљез. То би јаче од њега: он скочи на пушкарницу. 

Ми сви бесмо престали да вичемо, зачуђени, мало узне- 
мирени. Митраљез је непрестано пуцао, очајно, изгледало је 
као да неко закуцава ексере. И одједном, ми видесмо на кога 
је пуцао. 

— Наши излазе!... Нападају с друге. стране потока.. 

Сви смо викали у исти мах, а затим се одмах ућутасмо, 
пуни зебње, заковани. Једна чета беше изашла „из ровова, на 
нашем левом крилу, и у стрелцима, без ранаца, са бајонетом 
на пушкама, војници су трчали преко голих поља. Суседни 
пук покушавао је да изврши један јуриш, и њих је митраљез 
тражио својим правилним така-така шиваће машине. Његово 
пуцање беше добро управљено и у реду људи као да начини 
широки пролом. 

— Покошени су. 

— Јок, полегали су. 

Војници се понова дигоше, потрчаше, полегаше, опет 
пођоше, али у пркос баража који је мрвио њихове ровове, 
Немци беху почели да пуцају, и видело се како се људи на 
овом великом пустом земљишту обрћу у ковитлац, посрћу и 
падају. Било их је који су се, попадали, још копрцали, вукли 

рупама од граната. По неки су падали тешко као какав пакет, 
и нису се више мицали. Пушкарање је кркљало све јаче, али 
остатак чете јуришао је ипак, и разбијени војници су се скуп- 
љали све више у колико су се приближавали рову, као да 
су се плашили да му сами приђу. На ту груписану гомилу 
митраљез управи своју паљбу, и људи попадаше скоро у истимах. 

Један једини болни крик чу се са наше стране. Затим 
псовке, повици гњева, очајања. 

— Море јок, опет су полегали, повика Брук. 

— Јесу, рече Демаши, који је био дохватио свој доглед 
и посматрао са слутњом. Има их још живих, у рупама од гра- 
ната. Жице су их задржале. 

Ми смо се гурали иза њега, пружајућу руку. 

— Додај ми твој доглед... Дај га мени... 

Гледајући добро, и поред дима, могли су се видети још, 
згрчени, растурени по рупама. Али наједном један облак дима 
их сакри: наша артиљерија понова беше почела да пуца и 
покушаваше да, сувише касно, исецка широку ограду бод- 
љикаве жице. 

— Бога му! заурла Хамел. Па они пуцају на њих! 

Плотун од пет страховитих ужасних пуцњева сруши се 
око ових живих лешева, а затим и шрапнели почеше да прскају 
изнад њих. Слепа артиљерија беше се острвила баш на то место. 

— Али треба известити... Треба обуставити ватру, ви- 
каше Демаши сав модар. 

Капетан прође трчећи. 

— Па зар они не виде!... Један ордонанс!... Брзо на 
телефон. 

Гранате су непрестано падале, ријући земљу. Између два 
плотуна, видесмо како се нешто миче у рупама од граната, 
како се неки облик подиже: један од преживелих беше от- 
пасао свој вунени појас, један широки црвени опасач, и кле- 
чећи на ивици своје рупе, на тридесет корака од Немаца, 
он махаше својим црвеним барјачићем са руком подигнутом 
врло високо. 

— Црвено! Тражи да се повећа одстојање, повика ров. 

Суво, трагично, брзометке запуцаше. Војник беше понова 


пао, можда погођен... Гранате зариљаше опет проклето место, | 


чупајући читаве стубове земље у тешкоме диму. Уздрхтали, 
ми смо очекивали да се облак растури. 

Не, није био мртав. Човек се подиже понова, и пружа- 
јући руку врло високо, махаше појасом у великом црвеном 
покрету. Још једанпут, Швабе опалише. Војник опет паде. 

Урлали смо... 

— Животиње! Животиње! 

— Треба нападати, викао је Жилбер унезверен. 

Између две грмљавине, војник се непрестано дизао са 
црвеним барјачићем у песници, и куршуми су га обарали само 
за тренутак. „Црвено! Црвено!“ казиваше размахани појас. 
Али артиљерија обузета лудилом пуцала је ипак, као да је 
хтела да их све смрви. Гранате су опкољавале земљом претр- 
пану групу људи, приближавале су се још више, хтеле су да 
их раскидају. 

Тада човек устаде сасвим усправно, отворено и великим 
лудачким гестом завитла барјачићем изнад своје главе, лицем 
окренут пушкама. Двадесет метака опалише. Видесмо како 
посрте, и сруши се, пребијена тела, на челичне жице чије га 
бодље дочекаше. 

Човек беше пао, али Швабе и даље пуцаху, дивљачки, 
и убилачка праска пушака болела нас је, свирепо болела, као 
да нас је све била ранила. Један облак граната сакри грозну 
сцену. Али још смо чули како се пуца иза покретне завесе. 
Ништа се више није мицало. Ипак јесте... Једна рука мицала 
се још, мицала једва, повлачећи свој барјачић по трави. 
„Црвено!... Повећајте одстојање... Повећајте одстојање“... 

У јазбинама скривале се светлости. Унутра су се гласови 
и смех зимогрожљиво грчили. Био је тренутак пред спавање. 
Ветар, пролазећи кроз гране са шумом воде што пада преко 
_уставе, доносио је из ровова звук случајних пуцњева стре- 
пећих стражара. 

А онда, одједном, дуга ломњава једног плотуна раздра 
тишину, ракетле просекоше ноћ својом модром светлошћу и 
пушкарање понова поче, као ватра која се распали свежњем 
сувог грања. 

— Гле, опет почиње, говораху другови. А Верон, са 
ћебетом преко носа, гунђаше: 

— Само нека не траже појачања! 

Забринут, узнемирен може бити, капетан Кроше шетао 
се нервозно по путу; понекад би се попео на брежуљак, иза 

винограда, и посматрао велика црна поља, у правцу салаша. 
Онде се пуцало. Међутим, ништа се није видело. Ноћ је била 
непрозирна, без муња, без и једног пламена од гранате, и 
ракетле које су прскале изнад пута у великим светлим меху- 
ровима, откривале су у заспалим пољима само лепа ћутљива 
дрвета. 

Шта се догађало Није се знало. Можда су Немци напа- 
дали пут. Пушкарање се ограничавало на простор од две сто- 
тине метара од прилике, и као да се губило у читавоме мир- 
номе хоризонту. Не знајући шта се догађа, ми смо слушали 
како се туку два хука, и кад би настајала тишина после 
каквог плотуна, мислили смо: „добро је, одбили су Швабе“. 

Силфар је окретао карте, а Брук, да би се успавао, 
отпочињао би опет своју песмицу: 


Спавај ми, малечки мој, 
Спавај ми, мали, 
Малечки мој, мали... 


"Остали су већ спавали. У мрачним дубинама јазбине 
чуло се још само правилно гребање ноктима по кога друга, 
мученог вашкама. Пушкарање, настављајући се, није их будило. 
Пред земуницама једини је бдио још капетан, велико мршаво 
тело, све у ногама. Очекивао је Бурлена, једнога од ордонанса, 
кога је био послао даље на пут за вести. Ја чух повратак 
поткованих цокула војникових. 

Мало затим, једна заповест оде од рупе до рупе: 
нУстај и зоори: 

Како је изгледало да се пушкарање шири, изиђосмо брзо, 
гурајући се, свађајући се у мраку рукама око пушака. Брзо се 
постројише водови. Пробуђени, људи су дрхтали у леденој ноћи. 

— Можда ћемо бити потребни четвртој чети, рече нам 
капетан својим сувим гласом. Они очекују напад. Дакле, строго 
забрањујем да се изувате, разумете» Остаћете са ранцима на 
леђима, покрите се ћебетима, и нека сваки држи пушку крај 
себе... А сад, деде један добровољац... 

“Ми смо слушали, раме уз раме, четири вода у кари. 
Несређена праска пушака натера га да за тренутак заћути, 
слушајући пажљиво, затим се лом разби у расуте појединачне 
пуцњеве, и онда узнемирујућа тишина прогута све. Да нису 
већ на путу2 

— Један добровољац који довољно познаје сектор, 
настави брже капетан. Треба да буде вођ једној патроли 
четврте чете која мора да ухвати везу са трећим позивом са 
десне стране потока. Непријатељска одељења су се можда 
увукла тамо... Ја имам доста храбрих у чети, је л'те, међу 
мојим старим војницима. 

— Ја! повика одмах један глас. 

То је био Жилбер. Он је брзо повикао, спонтано, не 
размишљајући, просто за узбудљиво задовољство да чује у 
тишини свој глас у коме није било страха; и само да би гордо 
избацио своје име пред три стотине немих људи. 

— Демаши... Први вод. 

И срце му задрхта чујући свој сопствени глас, своје пону- 
ђено име. Сигуран, он изиђе из врсте, отварајући пролаз 
лактом, и стаде мирно. 

— Више бих волео да се јавио који од старих. Најзад, 
кад хоћеш, добро... Врло добро. 

Рекоше нам да се вратимо у заклоне, а Жилбер, при- 
мивши наређења, оде, с пушком у руци. 

Попе се уз брег и пође њивама. Како је ишао дуж вино- 
града, он нагло одскочи. Један човек је ту, пред њим... То 
је била стража која је пазила на долину. 

— Идеш на друм> Сиђи мало, до јабуке, а онда држи 
само стазу... Али се згури, знаш, жестоко свира кад почну 
да пуцају. 

Он настави пут. Јаребице се пробудише и полетеше му 
између ногу, тешким летом. Он опет савлада нагао покрет у 
назад, и слеђених руку, напуни пушку. Његове очи су бушиле 
мрак: ни дрвета. На три стотине метара од заклона он се 
осећао сам, већ у опасности, далеко од свега. Није ипак осе- 
ћао страх, само га је узнемиравала ова велика тишина, ова 
празнина, помрчина. | 

Пушкарање наједанпут поче изнова, и неколико куршума 
просвираше око њега. Није их се плашио. Он само укрсти своју 
пушку тако да је кундаком штитио стомак, и обори главу, 
наивно мислећи да га сад тако ништа више не може погодити. 
Водиле су га једино ракетле, и невидљиво пушкарање. Тешко 
је корачао, чупајући при сваком кораку своје цокуле из глине. 
Понекад би га задржао какав бојажљиви шум, и падајући на 
колена, с прстом на орозу, очекивао је. 

Ровови, код потока, нису се састављали. Да се Немци 
нису отуда провукли2 Он застаде за тренутак, па онда пође 
мало више повијен. Једна стаза је пресецала њиве. Да ли је 
то била она права2... Он пође њом, на срећу. Груби глас 
пушкарања је био ближи. Најзад он могаде да разликује ред 
дрвећа крај пута и склизну се дуж бедема. У шанцу се вукла 
опрема, оружје, ранци; поред једне гомиле шљунка лежао је 
један мртав. Жилбер окрете очи и брзо пређе преко друма. 
Четврта чета је била развијена у стрелце, и војници беху 
припијени уз каменити бок бедема. Седећи на једној каменој 
ознаци, један човек је умакао хлеб у плехану чашу. 

— Ко си ти 

— Из треће чете... Тражим капетана Станислава, за патролу. 

— Ја сам. 

У том тренутку један глас паде одозго: 

— Мичу се крај пласта. 

Капетан напе глас: 

— Пази, плотун. Лево од пласта сламе... Нишани... Пали! 

Страховити тресак заглуши Жилбера. Он виде како, дуж 
целога бедема, изби танка ивица пламенова. 

— Иди путем до попречно обореног дрвета, на пет сто- 
тина метара... рече му официр седајући понова. Патрола вас чека. 

Жилбер се пожури. У помрчини назирао се салаш, 
велика пуста зграда, избушена рупама. Мало даље, бедем се 
ублажавао, једва надвисујући пут, и на том месту једно дрво 
беше оборено. Жилбер се устави, и с пушком преко руке, 
клече на земљу. Из мрачне њиве један глас га позва: 

— Јеси ли ти из треће чете2... "Оди. 

Било их је пет. Чучећи на. петама, каплар је са непове- 
рењем испитивао ноћ. 

— Познајеш ли добро пут» 

— Познајем, рече Жилбер. Овуда... 

И једним покретом он им показа један угао ноћи. 

— Јесу ли туда наши нападали у недељу 2 Онај са црвеним 
барјачићем 2 

=" Да. 

Ставише бајонете на пушке, које се продужише једним 
танким блистањем. Каплар је баш устајао кад зазвижда 
једна ракетла: 

— Не мрдајте! 

Осташе непомични. Расцветана ракетла је падала, обара- 
јући своју сјајну главу. Чучећи у кругу изгледали су као да 
ће да играју коло. На гребену се указа један ред људи, нато- 
варен балванима и алатом, а затим ишчезе, са умрлом ракетлом. 

— Хајдемо! 

Пушкарање, за тренутак смирено, оживљавало се с вре- 
мена на време, да се одмах утиша. 

— Слушај само! Неће ниједну репу да оставе целу. 

— Јесу ли вас нападали> 

— Јесу, код железничких прагова и пласта сламе. Тамо 
пуцамо већ два сата... Срећом не гађају овуда, животиње. 

Одмицали су у стрелцима, на растојању од по неколико 
корака. Један велики војник ишао је сав преломљен, као орач. 
Жилбер је ишао напред. На гребену је потмули жагор ожив- 
љавао мрак, чуло се ударање ашова. Затим уђоше у непознато. 

Пролазили су по сто корака, клекнули би, оштрим оком 
продирали кроз помрчину, и: понова полазили. Каплар убоде 
врхом бајонета некакав црни облик... Жилберу задрхта срце. 

— Ништа... Откос траве. 

Морали су се већ примицати потоку, кад ноћ као да 
поче да се осветљује. Пред месецом је била још само једна 
танка завеса; ветар је подиже и поља се појавише, гола. 
Патрола се није више мицала, откривена огромном светлећом 
ракетлом. Дужи тренутак осташе тако припијени уз земљу, 
неми, без покрета. Само Жилбер се беше подигао мало на 
лактовима, без капе, и покушаваше да се ориентише. Кад се 
месец опет сакри, он се први диже и пође усправно. Био је 
приметио, у трави, прве лешеве. Били су на правом путу. Кад 
се првога дотаче, он учини нагао покрет ужаса, у страху од 
хладне руке која ће га шчепати. Човек је био пао уклупчан, 
подвијених колена, и изгледало је као да је продужавао У 
бескрај своју језовиту молитву. 

Жилбер се није усуђивао да иде напред, у страху који 
му је грчио трбух, малаксалих ногу. 

— Шта, промрмља каплар, зар није овуда» 

— Јесте... 

Гледао је мртве, све ове мртве које је видео како трче 
својој свирепој судбини. Њихово пространо поље га је плашило: 
све ове заборављене откосе траве... Погађао је да их има 
свуда, у свакој рупи од гранате, у свакој бразди, и није се 

усуђивао да се помакне. Ништа га није могло бранити, чак 
ни друг уз ког се припијао. 

— Шта је, море Хоћемо ли даље> 

Мало даље шињели су се у групама мешали. Били су већ 
толико спласнули, тако празни, да је човек једва могао зами- 
слити да је то живело, да је трчало... Једна бескрајна туга 
притискивала је Жилберово срце. Више га нису плашили. Зар 
се може човек да плаши оних које воли» Савлађујући самога 
себе, натерујући руке које нису хтеле, он се наже над једном 
лешином, откопча шињел, да узме хартије. Једва га прође 
нервозна језа кад осети, под својим бојажљивим прстима, хладно 
месо врата. Каплар, нагнут, узимао је већ медаљу другога. 

Јадни другови, које су они дошли да виде у њиховоме 
ништавилу, морали су понова да оживе за тренутак под брат- 
ским гестовима. ИМ пробуђени, милосрдни, мртви су водили 
патролу, и изгледало је као да живе пропуштају из руке у руку. 

Жилбер се вратио пред зору. 
| — Одвео сам патролу до немачких жица, рапортирао 
је капетану. 

Крише је само одговорио: 

— Ах!... 

И тако се неверно осмехнуо да је Жилбер поцрвенео. 
Неко је целу ствар препричао на свој начин, и другови су 
подсмешљиво посматрали добровољца. 

— Тако понеко уме да се истакне, рекао је Фујар као 
за себе. Добиће капларски ширит. 

А други: 

— Завучеш се у рупу два сата, разумеш ти, па после 
причаш како си ишао до њихове предстраже. 

Жилбер, који је с њима разговарао, не рече им ништа. 
Један горак осмех скупио му се био на уснама. 

— Морам да завијем пушку. као и ти, рекао је Лемуану, 
сва је од кише зарђала. 

Удаљио се, оборене главе. Седећи на улазу своје јазбине, 
узео је пушку међу колена, и, откопчавши шињел, извукао 
један широки црвени вунени појас. Сав смех одједном престаде. 

Погледали смо на равницу пред немачким ровом. Црвеног 
барјачића тамо није више било. 


(Превео с француског М. Б.) РОЛАН ДОРЖЕЛЕС. 


"_ууР" л/ >  „»Р 


УЗ ЗАЕФЖРЖ_"У"Р > лл_мгљга„ 


~ 


АНТИГОНЕ. 


(ИЗ „ПОБЕДНИЧКИХ ПЕСАМА“.) 


Антигоне, љубљена селе, 

Ти генија најлепша ћери, 
Сен кринске ти појаве беле 
Све слике ми маште олиери; 
Три тисуће мрачнијех лета 
Пах душе ти чисте прелета. 


Јунакињо братске милоте, 
Од Порције јача на муци, 
А лепша од лепе Шарлоте, 
Без крвава ножа у руци; 
Божанска к'о девица Жана, 
Без крви и љутих мејдана. 


Лепотице радо целивах, 

Ал тебе једину ја љубих, 
Целивајућ о теби снивах, 

Док посвема наду изгубих 

Да мирис ти откијем душе 

На земљи где страсти нас гуше; 


Док мирис, ком не нађох пашка 
На уснама никакве дјеве, 

У тамници дух ми подрашка 

И слађи од певања шеве 

Глас душу ми мирисом пуну, 
К'о целов с небеса целуну: 


„Задовољна с тобом сам, брате, 
И ево ти целова мојих, 

Да путем те вешала прате, 

К'о крила свих полета твојих, 
У вечнога мира ведрине, 

У крепости алем-висине.“ 

„О селе, о најдубљи веску, 

Ким закони природе зборе, 

Што силника пркосиш треску, 
Самовољи колебаш дворе, — 

То доиста твоји су гласи, 

С њих душа ми цвећем се краси. 


Ах, како да тешко ми буде, 
Да твојега следим Хемона, 

На вешала тиранске луде, 

Кад лепша од његва си трона 
Он овде у гробу ме жива, 

К7о тебе, о крине, окива! 


Сласт из те је изићи раке, 

— К'о за тебе у раку поћи, 
И сунчеве оставит' зраке 

И отет се тиранској моћи: — 
Јер вешала лестве су неба, 
Твој глас када следити треба.“ 


А. ТРЕСИЋ-ПАВИЧИЋ. 


СВРАЦИ. 


(ИЗ „НУТАРЊИХ БЛЕСКОВА“.) 


О крештава сврако 
С оморике вите, 
Што учиш ме како. 
Да свијам у ките 

И срце и ум, — 

Ти мислиш да песма 
Тек игра је звука, 
Ил јаглук, где ћесма 
За дангубу рука, 

И пролазни шум. 


Ал чахура сјајна 
Од звезданих зрака, 
И препуна тајна 
Је китица свака 


Свраци. 


Што песник је тка; 
Од вилине косе 

И свиле јој лице; 
Од месечне росе 

И сунчеве жице 

Је постава сва. 


Чахурица свака 
Кукуљицу крије; 
Но како да сврака 
Разуми што крије 
Маштовити плет> 
И свака да зори 
Кукуљица жута 
Метуља, што гори 
Са Млечнога Пута 
Ту свинуо лет 


А. ТРЕСИЋ-ПАВИЧИЋ. 

ПРОЛЕЋЕ У РРАДСКОЈ У ЛИШТИГ 
: СИДЈУШКИ. 


Блистају рујни рубини у вину наше самоће, 
а негде, на брдима родним, 
оморике црне ћуте давну тугу 
и наш далеки бол. 


О ми, 
заборављени, сами, 
што дуге бескрајне ноћи путовасмо узалуд, — 
отворимо прозоре срца, 
отворимо очи душа, 
и, нека је свеједно: 
Варшава... Хамбург... Мадрид, 
или велика, грешна, 
црвена краљица Москва. 


Свуда нам једнако пролеће пева над јатом кућа, 
свуда се, свуда око нас 
разлева, разбија, пени 
бескрајно море даљина. 


(Ко зна: ко ће нам јоште 
негде у Сан Франциску, 
у Токију, Амстердаму или Толеду, 
пружити добру руку 
и рећи: 
Ја сам ти брат!) 


Блистају рујни рубини у вину наше самоће, 
а младо, мекано, бело 
пролеће игра и сја 
над улицом велеграда. 


О ми, 
заборављени, сами 

у прашуми улица, кућа, мостова, перспектива, 

здружимо се данас 

у једној радости свију: 
Пролеће, пролеће, пролеће... 
Вијори 

над градом, над селом, над шумом; 
жубори Е 

над болницом, црквом и мостом; 
пева 

у срцу улице градске, 

у вртлогу каљаве реке, 

и у зеленој грани 

наше процвале душе. 


Блистају рујни рубини у вину наше самоће, 
а негде, на брдима родним, 
оморике црне ћуте далеку тугу 


и наш давни бол. 
ГУСТАВ КРКЛЕЦ. 


РРА а 


Љубљени о вјерениче ти, ниси хтио да плешем. 
Твоја љубомора се је сва окренула проти плесу. 
О љубљени! Видовито си осјећао: плес ме отима 
теби, плес ме одваја од земље, а ти си мога срца 
жељан бити једини господар. 


Плеши, узми ме, лагано ме држи, бићу твоја; 
када с тобом плешем, свака година нека нам буде 
тихог плеса лагани круг. Годишње добе нека буду 
вјенци око нас, и руже дани по поду. У зренику 
божанско свијетло и сањива тама. 


Ох, бојим се таме, љубљени! Не држиш ли ме чврсто, 
одлетићу у таму, са круга ћу нестати животног гдје се 
смијех ори и животи плету. 


Видовито си наслутио, љубљени: Плес је мога живота 
садржај и судбина, растанак и састанак, и смисао 
који ме креће. 


Што си љубоморан на плес, казује ми да ме дубље 
знадеш и од мене саме, и ако сам не знадеш за то. • 


Твоја љубав ме гледа у помрчинама гдје се бића познају 


Љубим те, о смрти моја, о љубави која ме љубоморно. 
чуваш од среће и живота! 
ДОРА ПФАНОВА. 


АНКЕТА О СРПСКО-ХРВАТСКИМ ОДНОСИМА. 


(Уреднишшво „Сриског Књижевног Гласника“ обра- 
шило се пре извесног времена неколицини хрвашских, 
словеначких и српских књижевника и јавних радника, мо- 
лећи их да му кажу своје мишљење о сриско-хрвашским 
односима. Данас се почињу доносиши одговори који су 
на шу анкету стигли. Уреднишшшво овом приликом умо- 
љава све оне који још нису одговорили на његов позив да 
изволе шо шшо пре учиниши.) 


Тек јучер (24 фебруара) стиже ми Ваше цијењено писмо 
с упитом: „Како би се подвојеност између Хрвата и Срба 
потпуно отклонила“ — а рок је одговора утаначен до 1 марта 
о. г. Хоће ли Вам стићи ово мојих простих пар ријечи» Надам 
се, па зато хрлим да Вам телеграфским стилом изјавим своје 
потпуно и дубоко увјерење да такова „подвојеност“ у опште 
не опсшоји. 

Гдје је она била кад се у својој самој путрефакцији стро- 
валила Хабзбуршка монархијаг — Гдје је та „подвојеност“ 
била кад је Престолонаследник Александар прошао Загребом 
у триумфу Јединства Идеје и Слоге Срдаца» — Нико жив је 
није видио ни осјетио. — А зашто се почело о њој шушкати 
кад су парламентарци почели да „раде“>2 — Ето питања аа Лос 
— а ето Вам и мог одговора: да су искључиво лични инше- 
реси појединих политичара створили питање о подвојености 
Хрвата и Срба, и да ти исти лични интереси подржавају и 
шире то умјетно „нерасположење“, коме у народу никаква 
шемеља нема. 

Кад би се „бистуријем“ могла анулиновати психологија 
дотичних „вођа“ тог „нерасположења“, онда бисмо се сви 
увјерили о фактичној неопстојности речене „подвојености“. 

Како да се отклони пак то умјетно створено „нераспо- 
ложење“2 Да ли удовољењем или „ампутацијом“ тих личних 
интереса2г — То је ствар државника са много такта и с вели- 

ком енергијом. — А има ли такових>... Нека свак о томе 
одговори самоме себи. 

Наша дужност, т. ј. дужност слободних, непартизанских 
људи, јест: радити за оне који не познају ту „подвојеност“ 
— а то је народ. 

У осталом, до 50—80 година неће опстојати више ни 
једно од тих питања, јер неће бити више ниједног живог 
човека код нас који би био заражен Балканизмом и Аустри- 
јанизмом. — А тад ће бити Југославија створена. 

Ница. ИВО ВОЈНОВИЋ. 


Потврђујем примитак врло цијењеног писма од 30 јануара 
1922, те си узимам част на стављено питање укратко да одговорим. 

Већ тиме да изразујем задовољство над Вашом изре- 
ком: „да нашу државну заједницу треба организовати сло- 
бодном сагласношћу и равноправном вољом Срба, Хрвата и 
Словенаца“, дајем Вам велик дио мога одговора. Из ове Ваше 
изреке видим да сте истини погледали у очи и према тој истини 
заузели једино оправдано становиште, и нисте се дали завести 
од блиставе фразе „јединственога народа“ који треба да буде 
„унитарно“ уређен, како је избацио дражесни словенски про- 
фесор Др. Вошњак, а крај све те љубави за „унитаризам“ 
не може се и неће да одрекне свог посебног словеначког 
језика, што је ипак први увјет за јединственост народну. Ја, 
који без повреде чедности могу казати да сам диљем мало не 
четрдесет година на свим странама радио за слогу, љубав и 
здружење словенскога југа, ја морам признати да данас тога 
јединственога народа нема још, него су то три посебне народне 
скупине, из којих тек морамо створити једну, јединствену, 
истовјетну цјелину, која си буде свјестна своје јединствености 
и која буде не само знала, већ и осјећала, како је свакому 
снажнијему и сигурнијему напредку и развитку ова јединстве- 
ност сопашо зте диа поп, а која јединственост не буде уби- 
тачна оним посебностима које сваком поједином дијелу дају 
највише снаге и по којима у свом народном животу главно 
и најјаче постаје. 

Да се та истовјетна и једна цјелина постигне, прије свега 
је потребито да буде конац и крај свој жалости и несрећи која 
се данас кочи у Београду на власти и шири по београдској 

чаршији, пак под лажном кринком државног интереса готово 
ту државу разјурује и служи најбоље свима онима којима је та 
народна држава словенског југа трн у оку. Треба да престане 
што прије данашња ера оргија глупости, мржње, игноранције, 
корупције, очите пљачке и отимачине што се бани данас у Бео- 
граду, а носиоци су јој и извађачи тих оргија данашњи власто- 
дршци са својим купљеним и плаћеним лакајима и џелатима. 
Ако дакле хоћемо да народну тековину из године 1918 
сачувамо и спасимо од пропасти, треба прије свега учинити 
крај данашњему шкандалу; видовдански т. зв. устав треба да 
буде што прије макнут и што прије да се приступи к међу- 
собном договору. Тај договор може успјеха донијети једино 
онда ако се посао узме у руке према правом стању ствари, 
а не према макар најљепшим и најидеалнијим жељама. То пак 
право стање ствари показује не један јединствени народ, већ 
три народне скупине. По тој чињеници мора се онда и наша 
народна држава организовати и уредити. Свака та народна 
посебна скупина мора да буде подпуно самоуправна, слободна 
и задовољна, свака мора бити носиоц ове народне државе. 
Са Словенцима је посвема лако, јер су и земљишно и језично 
посвема одијељени. Теже је уредити одношај између Срба и 
Хрвата, али покрај добре воље и ту нема непремостивих јазова. 
Принцип код тога мора бити да се вазда има пред очима да 
Срби у својој народној души носе тако јаку и несавладиву 
оданост и вјерност к српству и православљу, да је искључено 
те би икада ту идеју српску жртвовали ма којој другој идеји; 
а исто је код Хрвата њихова тисућгодишња свијест и тра- 
диција о својој тисућгодишњој никад престалој краљевини 
Хрватској. Слиједећи тај принцип, мора се одустати од цен- 
тралистично уређене државе, већ на шШемељу постојећих је- 
диница приступшти к федеративном уређењу државе. Али 
с разлога што нису Срби и Хрвати териториално одијељени 
нити језично, већ их и једних и других имаде помијешано 
на читавом подручју — осим Шумадије, — то је потребито и 
у том федеративном уређењу такових установа увести, по 
којима буде искључено да буде макар у најмањој — обћин- 
ској — јединици могућа мајоризација једнога елемента над 
другим. У тако федеративно и самоуправно организованој 
држави брзо ће нестати мржње, која данас толико срамоти и 
толико трује како српски тако и хрватски народни живот. 
33» 

Хоћемо ли дакле докрајчити данашњу невољу и срамоту, 
мора да престане данашњи злокобни, немогући, неспособни 
централизам, пак да ту народну државу уредимо скроз и скроз 
на принципима федерације и самоуправе, у којој ће бити 
Србија с освојеним на Балкану земљама у федеративном одно- 
шају с Хрватском, т. ј. четиријском краљевином Хрватском, 
Славонијом, Далмацијом и Међумурјем, надаље с Босном-Хер- 
цеговином, са Црном Гором, са Војводином, и са Крањско- 
Штајерском или тзв. Словенијом. 

Само овако можемо осигурати државу Срба, Хрвата и 
Словенаца, само у федеративном савезу југословенских земаља! 
Тако нам је само осигурана сретна будућност, из које ће саме 
од себе настати чврста цјелина славенског југа, за којом морамо 
чезнути ако нам је мило и драго и српство и хрватство. 


Иначе, — иначе, што нас чека, показују дневно бео- 
градске новине и њихово писање. 
Двор Гредице. ЉУБА БАБИЋ-ЂАЛСКИ. 


Примио сам Ваше љубазно писмо од 30 пр. м. у коме 
ми саопштавате да бисте желели и од мене имати мишљење: 
на који би се начин ова све већа подвојеност између Срба и 
Хрвата потпуно отклонила. 

Одговор на ово питање, по мом мишљењу, садржан је 
већ у начелу које и Ви исповедате и којему сте дали израза 
у самом Вашем позиву: да нашу државну заједницу треба 
организовати слободном сагласношћу и равноправном вољом 
Срба, Хрвата и Словенаца. 

Како ја мислим конкретније о самом овом питању, о 
организацији наше државне заједнице и методама и начину 
да се до ње дође, као и о појединим питањима која с главним 
питањем стоје у ближој или даљој вези, ја сам казао јавно, 
и мислим да ће Вам то све, Господине Уредниче, бити познато. 

Ако би у свем том било чега што би било, по Вашем 
мишљењу, нејаснога или непотпунога, ја се нећу снебивати да 
Вам на понеко конкретно стављено ми питање дам одговора, 
ма да ми се чини да је за мену у којој се ово питање сад на- 
лази, од моје стране речено готово све што треба. 

Стојећи Вам на расположењу свагда и у свакој прилици 


за то, мени је част, и т.д. : 
Београд. · СТОЈ. М. ПРОТИЋ. 





Анкета о Српско-Хрватским Односима. 517 





Уклонити потпуно подвојеност између Срба и Хрвата, 
значи дати им заједничке културне идеале, везати их заједни- 
чким материалним интересима. То је задатак великих просвет- 
них и привредних организација, великих људи на та два поља, 
али највише времена. Сигурно је да идемо у том правцу поред 
свих повремених одступања. 

Све перипетије у односима између Срба и Хрвата од Или- 
ризма до сада имале су чисто политички карактер. Значи, оне 
су прављене од људи, нису биле у природи саме ствари. Као 
такве површне су, могу се уклонити. Има“ диференција кул- 
турних у оном што је научено од других, што је потка у 
платну. Национална основа је кроз векове остала иста. Ма- 
териални интереси огромне већине су исти. Постоји стварна 
опрека само између загребачке берзе и београдске чаршије. 
Сељаци су, по националном инстинкту и по остатцима некад _ 
јединствене националне културе, најбољи темељ да се на њему 
зида јединствена цивилизација. Интелигенција удружена с про- 
дуктивним елементима друштва има интерес да буде одлучан 
и агилан вођа у пословању на том великом делу. 

Али пре свега треба имати уравнан терен, морају бити 
уклоњене главне политичке диференције. Конфликт се најпре 
мора уредити на оном пољу где се дневно осећа. Политичари 
морају постати поборници боље будућности, не експлоа- 
татори заблуда прошлости. Проблем тежак. Солидна влада 
може да га реши. Треба много више искрености и патрио- 
тизма него вештине. 

Човек с југа је по природи тром, не воли много да“ 
испитује. За Хрвате, за огромну већину, је стога Србија 
представљена неколицином типова из Владе и Скупштине. 
Праву Србију, културну и питому, они не познају. Срби читају 
у новинама о сметњама које Хрватски Блок прави консоли- 
довању државе, и није им право. С добрим Хрватима добри 
Срби немају прилике да се нађу. Непознавање изазива непо- 
верење. Дајте једну владу или једну јаку партију која 
истински хоће јединство, која има смелости да призна доса- 
дање грешке; нађите неколико представника југославенски вас- 
питане, напредне хрватске интелигенције, и нека се они састану, 
не на надгласивање и надмудривање, него на споразум, — 
питање политичко је онда у главном уређено. Народ ће тој 
групи поклонити поверење. 

Мора доћи до ревизије устава, ако се хоће одржати 
државно јединство, очувати држава. Зар је то теже него реви- 
зија државних граница2 Децентрализација је боља од декомпо- 
зиције. Треба се одлучивати за једно, или за друго. Биро- 
"кратски централизам већ је пропао. Ову државу нити је 
створила бирократија, нити ће је она одржати. Само елементи 
који су створили државу, радне класе народа и права инте- 
лигенција, могу њу извести из овог стања. Треба само у свакој 
прилици гледати и што више истицати оно што нас спаја, не 
што нас одваја. 


Све ће то бити скромне жеље за дуго времена, ако једно- 
мишљеници, који се буду нашли у овој анкети, не почну добро 
организовану акцију да очувају народно и државно јединство. 
С. К. Гласник ће много задужити државу ако продужи бити 
потпуно активан у том правцу. 


Сарајево. НИКОЛА СТОЈАНОВИЋ. 


Оно што зовемо у нашем државном, националном и дру- 
штвеном животу хрвашско пишање, је управо криза хрватске 
интелигенције. Степан Радић, добар познавалац психологије 
маса и човек од болесне, нескрупулозне амбиције, добро је 
знао да је било дело државног уједињења на крају 1918 год., 
у колико се Хрвата тиче, само дело хрватске интелигенције, 
а да су народне масе према целој ствари показале привидну 
индиферентност, у истини пак латентну мржњу против сваке 
прогресивне концепције, а нарочито једне, по којој би тежиште 
државе било пренето у Београд. Његово ступање у тешњи 
додир са народним масама, сељаштвом, показало му је одмах 
којим путем треба да пође да се докопа славе хрватског три- 
буна... А из кругова франковаца и оних чија се амбиција није 
могла задовољити одмах после уједињења, дошли су му као 
добродошли савезници. 

Већина хрватске интелигенције, заведена уставним напртом 
Стојана Протића, везала је политичку судбину свога народа за 
једну концепцију која је била унапред, због своје нереалности, 
осуђена на смрт. Сва нереалност Протићеве уставне концеп- 
ције лежи у томе што је више обећао него је дати могао. Да 
смо национално хомогена држава, или бар држава без опасних 

центрифугалних елемената, ништа не би било на путу да се 
остваре уз једну централну владу аутономне провинције у 
историјским границама по Протићевом нацрту. Али, дати у 
данашњим приликама аутономију у Војводини и Македонији, 
што значи у пракси изручити центрифугалним аутономним 
одборима целу унутрашњу администрацију, као што је то хтео 
Протић, за такву концепцију, то су морали Хрвати унапред 
знати, нису се могли добити ни радикали, а камо ли демократе. 

У изборној борби за Уставотворну Скупштину учинила 
је хрватска интелигенција другу погрешку. Пошла је у изборе 
пспапао на мање, или, ако хоћете, на више. Такав поступак у 
конкуренцији са једним Радићем могао је довести у пропаст. 
Нуде они аутономију, нуди он федерацију; нуде они конфе- 
дерацију, нуди он слободну хрватску сељачку републику! По- 
бедиће увек онај који је већи демагог. 

Тако је дошло да је остао Протић без партије, а хрватска 
заједница без бирача. Ол; фдишја соесиз соесит аихи... 

Разочарана, побегла је коначно хрватска интелигенција 
под заставу Радића и Кошутића, поричући све оно што је још 
пре три године пропагирала као народни идеал, а правдајући тај 
преокрет неким гажењем уговора о „споразумном“ уставу, неком 
замишљеном хегемонијом Срба и дезолантном администрацијом. 

Криза је постигла врхунац, и лекари су се забринули. 
Док хирурзи фриволно говоре о потреби ампутације, мисле 
интернисти да треба само повратити се на стари лек Проти- 
ћевих аутономија и ревидирати устав, а трећи, уставобранитељи, 
држе да треба без обзира на кризу истрајати при строгом 
извођењу устава. 

Моје је мишљење ово: 

Било је погрешно што се уставом (чл. 95 и 98) везала 
државна администрација и самоуправа за исте јединице, области. 
Као самоуправне јединице могуће су у даним приликама, због 
националне структуре Војводине и Македоније, само области 
приближно такве какве их устав замишља. Зато треба дотичне 
законе што пре донети и дати народу могућност да пређе од 
стерилних политичких дебата позитивном раду у обласним и 
среским скупштинама. 

Што се пак државне администрације тиче, није стајало 
ништа на путу уставотворцима да су ту водили рачуна о 
историјском развитку, различитом правном поретку, различитој 

управној организацији и племенској осетљивости, те примили 
Протићеву поделу на осам провинција. С гледишта државне ад- 
министрације било би то чак боље; јер би била могућа већа 
деконцентрација. 

Дакле ипак ревизија устава2 Не одмах и не безуветно! 
За ликвидацију покрајинских влада није у прелазним наре- 
ђењима устава предвиђен никакав рок. Устав нека се, што 
се државне администрације тиче, изведе само у крајевима где 
нема покрајинских влада. Неколико-годишња пракса ће показати 
да ли је боље да се приступи ликвидацији покрајинских влада 
или пак комасацији обласних државних управа у веће јединице. 

У међувремену пак треба енергично порадити да се 
одстране неједнакости, да се изједначе порези, да се заведе 
ред у администрацији. Уверен сам да ћемо онда наћи хрватску 
интелигенцију опет исто онако одушевљену као што је била 
почетком нашег заједничког живота. Она ће опет наћи тла у 
своме народу и извести га из неостварљивих илузија ка пози- 
тивном, узајамном раду на нашој заједничкој бољој будућности. 


(Наставак у идућем броју.) 
Београд. ДР. СТЕВАН САГАДИН. 


ПРЕДРАТНА И ПОРАТНА ПРИЧАЊА. 
(0) 

Као пример прератног причања, појављеног после рата, 
и то као типски пример, узимамо две збирке причања Г. Вељка 
Петровића (Буња и други у Раванграду и Варљиво пролеће). 

Оно што је од нарочите вредности у приповедањима 
Г. Вељка Петровића, то је онај основни општи ток који је 
он нашао у нашем прератном „пречанском“ животу: варошком 
са свима могућим испреплетаностима народним, етнографским, 
историјским, туђинским, брачним, културним, сеоским; који је 
пун ускока, „србовања“, патријаршије, Четрдесет Осме, Миле- 
тића и, с друге стране, туђинштине, власти која тишти, школе 
која однарођује, цркве коју гоне. Врло вешто, ненаметнуто и 
ненамерно, са темом која не штрчи, наше вечне појаве, искон- 
ски нагони, и оно што је опште, и оно што је месно, и дру- 
штвено и лично, — струји у том приповедању врло мирно и 
одмерено, увек започето, развијано и дочето, без хитрих ско- 
кова, и покрај тога што су та жива бића најнеједнакије психо- 

логије. У својим двема галеријама, писац је приказао читаву 
једну земљу најразноврснијих типова које су вајали наша 
ускочка историја, брђанска стара крв, емиграција, гоњења, 
странци и туђини, утицаји истока и запада. Наш човек, данашњи 
човек који се ломио по Балкану по најстрашнијим разбоји- 
штима, живећи на једној: ветрометини коју шибају ветрови са 
свих страна, на земљи о коју се сваки тукао од Римљана до 
нас и на којој је огањ људске борбе лизао сваких двадесет 
година на начин који све претвара у прах и пепео, — није 
давно имао књижевног историчара који је тако синтетично 
ухватио цео тај комплекс и тако складно срочио као што је 
то случај са Г. Вељком Петровићем. Он улази у нашег човека, 
открива га слој за слојем и иде за правом људском жицом 
докле год може у дубину и, нарочито, у ширину, никад не 
правећи нарочите теме и не моделирајући према некој шеми 
„одозго“. Он бележи појаве једног нервног система на једном 
географско-етнографско-социалном поднебљу са изванредно 
чистом радозналошћу и људском љубави: један део његових 
треперења под оваквим и онаквим околностима, нагонима и 
потребама, његова прилагођавања и отпоре, акције, пасивности 
и реакције; једном речју све промене са којима се живи живот 
у једној покрајини под једним одређеним поретком ствари. 
Његови људи су „народни“ људи, припадају једној раси и, 
као такви, имају своју посебну људску расну мисао и осећај. 
Он их, у главном, бележи до те висине. Његово, како они 
реагују, у том је „кругу“. Њихово опште људско се оснива 
на интегралности мисли и осећаја једнога народа на једном 
одређеном географском и народном подручју које је и окру- 
жено и прожмано једном туђинском расом других народних 
схватања. Његови људи нису „козмички“. Они обрађују своју 
земљу. Они се крећу по браку, општини, школи, цркви, међу 
Мађарима, Швабама, Цинцарима, ору, жњу, рађају се, пију, 
разговарају и свађају. Небо гледају, али се по њему не шетају. 
Жене се у свом селу, и за то питање не крећу се до Кавказа. 
Бију се са Мађарима, и за борбу траже своје људе у свом 
селу, и не пружају руке до Борнеја. Њихово људско је до 
граница докле „Србљи живе“, и ту је оно онакво исто људ- 
ско као и на сваком другом месту људско. Њихова међуна- 
родност је мала, јер они на својој грбачи осећају прву народ- 
ност као тешку. Насупрот међународности која је и у једном 

делу наше уметности избила, међународности која је дошла 
из ненародности непосредно, они исповедају народност, или 
највише народску међународност. Те врсте је њихово опште 
људско. То Г. Вељко Петровић види врло снажно. Он је, у 
осталом, и писац те врсте. Насупрот уметницима који „одозго“ 
иду на материал, он је уметник који рачуна само на дани 
материал, и развија га до његове еластичности. Његов „козмос“ 
је козмос „на лицу места“. Психологија наших личности је она 
брзо створена психологија која је, за кратко време код неких 
личности, превалила пут од гусала до гласовира, од патриар- 
халног задругарства до комунизма, од традиција „С. С. С. С.“ 
до шема „Индустријских радника света“, а код већине у маси 
остала на првоме или на почетку или на по пута. Г. Вељко 
Петровић је код ових других. Врло често, он се дохвати и 
психологије људи који су на беспућу, или који су у дискусији 
са собом, или су једном сазрелом половином на једној, а 
другом мање зрелом или хаотичном на другој страни. Он 
бележи ту прератну периоду са врло искреном радозналошћу. 
Засебно, или још несрасло, или већ срасло, накалемљено прим- 
љено или непримљено, или на путу за једно или друго, са 
многим реакцијама на много штошта, избележене су те појаве, 
промене и преливи код широких панонских Војвођана, тврдих 
из камена исечгних Личана, патриархалних Старосрбијанаца, 
полуослобођених Босанаца, полумађаризираних, полугустрија- 
низираних и полупотурчених наших људи које туђинске школе 
и администрације вуку Пешти и Бечу и Цариграду, а тради- 
ције, народне песме и Србија Београду. Бележено је врло 
вешто и уметнички. Људи су виђени кад треба, кад се, под 
околностима, отварају као шкољке, и као цветови у јутру, кад 
се може дубоко унутра да види. Он ставља личност у ситуацију 
и хоће да је ситуација, интелектуална, емоционална или морална, 
отвори. На почетку, он је бележи споља и физички, па је 
онда, оцртавајући у међувремену средину и природу, ставља 
у положај да се по овоме или ономе изрази. Тако он извлачи 
из унутрашњег света појава своје изразе. Отуда и изгледа 
његово приповедање ненаручено и „без команде“. Отуда 
пред очима и визија тих личности, и ако живе у речима на 
хартији. Његов Каменарски (Микошевићеве сирене) изгледа 
као да се лично вама исповеда. Према једној унутрашњој 
нужди људи се испољавају, излазећи из разних ситуација и 

судара, и увек без нарочитог пишчевог објашњавања. Карак- 
тери ничу и развијају се „природно“ иу људском знаку; 
више на улици и под кровом него ли само и непосредно из 
пишчеве радионице. Ништа се не дешава нити свршава на 
пречац, већ се једно из другога извлачи, и једно за друго 
држи. Данас такво приповедање, до душе, није популарно. 
У свему је на дневном реду „филм“. Што више ствари иду 
у ковитлац и на јуриш, као у кинематографији и код футу- 
ристичких приповедача, у толико су оне ближе усплахиреном 
укусу наше публике која воли „брзу брзину“, опсенарију или 
измишљотину. Г. Вељко Петровић, међутим, не измишља ништа. 
Он ствара или, понекад и у брзини, прави. У оба случаја, 
грађевина му је солидна, из камена. Што је најглавније, то је 
заинтересованост и радозналост коју уноси у сваку своју ствар. 
Он приступа човеку и људском бићу са снажном пасијом. 
Он човека који му падне у уметнички објектив са задовољ- 
ством меће у сцене, не бежећи ни од врло сложених, и одмах 
га прецизно изражава и црта. ИМ зато, зато што зна шта хоће 
и шта мисли, људско биће пада на хартију врло живо. Он не 
бежи од тешкоћа; кад дођу, он их не прескаче. Насупрот 
многима који, кад дођу тешкоће, беже из реалности у „мета- 
физику“ (где је теже контролисати), Г. Вељко Петровић гледа 
очи у очи, правце, и стих рћПозорћогит решава победнички. 
Кад треба да дођу смрт, љубав, сукоб или судбина, они долазе 
потпуно припремљени и образложени. М све то није описно. 
Непосредно се баца на једну појаву и даје се оно што јеу 
њој средишно и потлуно људско. Он нађе јабучицу која у 
гњеву задрхти и оне наше балканске тешке обрве које застреше 
цело лице кад су срце и мозак у великом напону. Црта са 
мало црта: стилизује, изражава само најбитније и из онога 
што посматра уочава средишно. Слика Личанина и Сремца из 
Службе сјајна је, жива и сва од истине: „Путањом, која се 
вијуга преко Игманпланине као пребачено уже, силазе дво- 
јица. Више трнова жбуња и црногорице светлуцају се у пуном 
сунцу кајиши дуж образа и преко браде под уснама, а оштри 
врхови бајонета се учестано пале и гасе. — Иду један за 
другим. — Напред големи Личанин, наредник. А за њим малени 
и здудани жандар редов, Сремац. Наредник, Раде Будак, риђ 
је, потпуно округле лобање, пљосната дуга лица, дуга носа 
с разјапљеним и длакавим ноздрвама, великим и извијеним 

као пужеви, унапред истурених, крутих брчина као клипови 
кукуруза, изваљене, велике доње усне, плочасте браде и избо- 
чених вилица, као да је кроз векове зубима ломио кости и 
кидајући жватао хладно, тврдо јело. — Мали жандар, Паја. 
Недућин, био кривоног, жив и црн као они мали, овчарски 
пси. Тако су му се и косо усечене очице цаклиле испод густих 
обрва и великих трепавица. Коса му је обрасла. главу скоро 
до обрва, кажипрстом је непрестано гладио, десно-лево, као 
ластина крила танке и спуштене бркове над немирним уснама. 
Јер Паја Недућин је волео много да прича. Усне су му радиле 
и у самоћи, а у друштву му је тешко било ћутати. Ако се 
радовао или ако је тужио, ако га је што изненадило, очарало 
или огорчило, он је волео да подели то своје узбуђење с неким 
који му је најближи. „У том смислу, у смислу да снажно и 
шачно умешнички погоди једну ствар и да изнесе на повр- 
шину оно што је „со соли“ једне личности, једне страсти, или 
једне појаве, Г. Вељко Петровић је ненадмашан. Наши добри 
„пасивни“ панонско-словенски типови какви су Паштровић 
(Буња) и Каменарски (Микошевићеве сирене) стоје пред нама 
са целим својим телом, душом и духом, и остају нам у глави 
као својина и као људи о којима стално морамо да мислимо. 
Они су, као Скарлатијеве сонате, скоро мала савршенства. 
Г. Вељко Петровић може да да целину којој се ништа, без 
штете, не може да дода или одузме. 

Личности Г. Вељка Петровића представљају савремени 
унутрашњи народни дух. Тај дух, нешто измењен, личи на дух 
наших твораца све у натраг до почетка деветнаестог века. 
Унутрашња снага је џиновски јака. И кад су у питању ту- 
ђинске наслаге као код многих његових војвођанских личности 
које су мађаризиране, снажни и вулкански народни дух на 
крају избија и син се враћа оцу. Личности су под једним ту- 
ђинским режимом и раде многе туђинске ствари, али, у основи, 
оне реагирају по једном животном даху који је само на по- 
вршини туђински. Испод те коре коју је правио један режим 
и једна администрација, налази се срж и око ње низ прсте- 
нова, старих много генерација, који са кором немају органске 
везе. Кад се то људско биће до дна затресе, кад ударе иоле 
јачи земљотреси, стара врела из њега прораде. У крви је крв 
свих оних балканских брђана и горштака који се тукоше и 
потукоше толика царства. У том погледу многе личности 

Г. Вељка Петровића дају читав низ исповести. Његови људи 
утрну или заспе за кратко време, дух и душа се заспу одозго 
и ухвати се нека маховина, и најзад, кад дођу иоле повољне 
околности, избија њихов прави живот који је унутра. Отуда, 
сем уметничког, његова приповедања су и од социалног и 
народно-психолошког интереса. 

Оно што нарочито треба подвући у приповедању Г. Вељка 
Петровића, то је нетематски карактер његовог приповедања. 
У овом тренутку кад се све поделило на школе и методе, и 
кад се у уметност уносе чак и политичка, економска и соци- 
ална гледишта (гледишта а не неизбежни материал), и у том 
погледу чак дели и мегдан, и, најзад, кад се писац сваки час 
пење, у свом певању или приповедању, и лично на предика- 
оницу да каже полишички своју мржњу или љубав, излазећи 
врло високо изнад материала који лежи и израза како га је 
уметнички „степеновао“, — Г. Вељко Петровић одскаче својом 
неисповедивошћу, својом неусиљеном нетематиком, објектив- 
ношћу у погледу израза, правим интересом за једну појаву, 
не проблемским већ људским гледиштима на токове људског 
бивања, ненаметљивим и основаним симпатијама за ово или 
оно, и непосредним и свежим гледањима на све што је расно 
или сталешко у „кругу ствари“. Он зна шта значе сва људска 
трвења, и зато у њих уноси више историјско схватање него 
ли: тренутно, више општности него ли уског јучерашњега, 
данашњега и сутрашњега, више људскога него ли тренутно 
човековога, више људске душе него трактата и доктрине. Он 
преде докле на преслици има кудеље, меље докле има млива 
и мота докле има пређе. Његово вретено ретко кад напразно 
зврји. Он изводи материал докле се може, према томе како 
је постављен, да изводи, не намештајући га овако или онако. 
Његово је све у свом природном лежишту, и кад је материал 
у миру, и кад је заљуљан, и кад је под земљотресом. Свака 
акција у материалу има адекватну реакцију у изразу. Све се, 
у главном, зове својим именом. Нескладности скоро и нема. 
И у најслабијим тренутцима ништа се не прескаче: описом се 
спасава непосредност, али се то не дешава често. Највише се 
дешава у психологији деце — у Варљивом пролећу је читав 
низ деце — па и то само онда кад се дете стави у изузетно 
тешке положаје. Иначе све тече уметнички, истинито и лепо. 
И кад иде с терена на терен географски и етнографски (Федор, 

Микошевићеве сирене, Сефер Љуц, Служба), и кад иде кроз 
доба старости (од Герица је несрећан до Тата се игра), и 
кад испреда личности под разним режимима и народним тере- 
нима (Служба, Јованче, Аурел Ђурковић, Пупић Пешер), и кад 
прелази са сталежа на сталеж, и кад даје живот мале буржо- 
азије, и кад описује сукоб народа са влашћу, „психологије“ 
које су се развиле туђинским утицајима, „старе“ и „нове“, 
„Србенде“ и опортунисте, живот на пијаци, у браку, канце- 
ларији и у ситним и крупним сударима, — Г. Вељко Петровић 
увек да човека како се понаша „на делу“: како природно 
атрепери и како људски помисли, проговори или уради. Из 
отуда, овај приповедач није ни професионални песимиста ни 
оптимиста, ни само за ђавола или само за херувима у људ- 
ској природи, нити точи само сичан или само мед из бића. 
Он са најплеменитијом радозналошћу, необојено, непомућено 


и „одоздо“, усхићено гледа нашег вука како игра своју игру на · 


свом путу од рођења до смрти. Као такав, он је у традици- 
јама све приповетке, и кад то кажемо разумемо под тради- 
јом све што је у њој добро, право, лепо и истинито. Он 
прича по ритму нашега живота, овога живота што, на нашем 
народном терену, народно и расно људски (Буња ш други у 
Раванграду) и општије људски (Варљиво пролеће), — непре- 
стано тече у нама и што је тако страшно исти и непроменљив. 
Г. Вељко Петровић — да тиме завршимо — прича нашу стару 
причу на нашој земљи о нашем човеку који је код њега — 
а ту чињеницу такође волимо — везан чврсто за земљу и који 
је, по оној старој кинеској легенди, из земље и изникао. 


Типски су представници ратног материала а поратног 
причања Г. Г. М. Крлежа и М. Црњански (Хрвашска Рапсо- 
дија; Дневник о Чарнојевићу, Приче о мушком). 

У причањима Г. М. Крлеже види се један велики део 
оне некохезиране Аустро-Угарске која личи на шарену крпару 
која није солидно уткана. Види се сав онај аустро-мађарско- 
чешко-словачки-српско-хрватско-словеначко-румунски дар-мар 
народни, морални и психолошки, и црно-жута застава над 
њим, и клерикални крстови, жандармерија, полиција и власт: 
цео смешни ланцима везани царско-краљевско-апостолски режим 
и систем завођења, мржњи и шарених лажи. Г. Крлежа је један 
темпераментни и бунтовни летописац свих тих грубих и страш- 





| 
| 
| 
| 
| 
| 


Предратна и Поратна Причања. 927 





них збитија једног режима који се са треском руши и носи 
са собом један читав низ разноврсних и разнобојних нена- 
родних државних и моралних „санкција“, „нагодби“, закона, 
„прагматика“, вера, народности, језика: сву ону збрку свега 
што се, под ударцима, растављало у делове и делиће и, на 
неки начин, још увек у збрци, везивало и уобличавало у слабо 
постављене самосталне облике. Причања Г. Крлеже нису само 
причања једнога приповедача, него и историја једне периоде 
писања из сржи и нерава човека који у том пожару и свеоп- 
штем елементарном рушењу живи и посматра један прљав 
поредак ствари који нестаје. Због тога што су Крлежине 
историје присно везане за цео тај живот, врло је тешко и 
скоро немогуће одвојити се од државе, економије, политике 
и морала и видети само књижевност у њему. Све сето прот- 
кало уједно. Сам књижевник је изашао из књижевности, извио 
се из незаинтересованог причања, бацио на протест живота 
„плачне долине“, и толико није крио своју личну заинтере- 
сованост, нарочито економску и етичку, да су ствари добиле 
један сатирички исповедаонички ток да, понекад, цела његова 
књижевност прелази из праве људске књижевности у поли- 
тичку књижевност и, још више, у аподиктичну, проповедну 
и тематску. У рушењу, у осталом, нарочито кад је писац 
толико социални човек колико је Г. Крлежа, тешко је остати 
централно људски, и не бити човек који једном руком руши 
а другом показује нов пут. Писац мрзи један низ и поредак 
ствари и баца се свом својом рушилачком моћи нањ ји, једно- 
времено, кроз читаве параграфе, баца свој рефлектор ка види- 
цима које он сматра новим и у којима би царовали људско 
добро и друштвена правда. Кад се све ово смири и утаначи, 
његова књижевност ће, ма колико да је уметничка, остати као 
политичко-сатиричка и социално-тематска. Остаће, као круп- 
није, само они снажни потези којима је стилизовао изразе 
оних тешких и дубоко заљуљаних егоизама и морала поје- 
диних својих личности, а ишчезнуће или избледети сви они 
добронамерни протести пуни срџбе и гњева, речени о добу 
и људима из добре воље и увређена срца; читаће се као и 
дела из других револуција, у којима ми данас застајемо на 
правим „људским документима“ а прескачемо покличе, локално 
и оно што је чисто тематско. Наравно, унесени темперамент 
и она силна и бучна захукталост која је унесена у догађаје, 

остаће као једна од карактеристика овога талента силно за- 
треперених нерава и мозга у завитланом покрету: 


„И онај гигански позив за сунцем гурнуо је Генија 
на макину. Збацио је стројовођу под колеса, и сам по- 
грабио ручке и заворе и пипце. И као да је муњина про- 
јурила целим возом, људи су протрнули и престали се 
бити. Ритам се запалио, темпо постаје све бржи. Осовине. 
се пале од жара, телеграфски ступови су се сви слили 
у једну црну плоху. Воз се више не склиже и не јури и 
не срће, он лети. Сеоца, горе, реке, ливаде, оранице, све 
то постаје једна шарена мрља с пацкама, по којој јури 
црна бесна живина што сипа црвене паре из ноздрва. 

И људи запажају све већу брзину, и вичу. 

А бестија пребацује све. Вагони, тендери, гвожђе, 
ланци, све то ужасно јечи, а пруга иза воза остаје један 
разваљени поорани црни горући потез. ЈЂуди су сеу 
утроби те црне живине почели ударати у груди, молити 
се, проклињати, и скакати са воза. Кадикад духне по 
који пламени облак из макине и пржи косе, очи, ослеп- 
љује и жеже. А воз лети — лети — као горућа муња 
суне крај малене станице. Истрчали су чиновници — па 
ломатају рукама и гледају на хоризонт, где гори шума и 
где је нестало воза. Типкају Морсеови знаци уздуж чи- 
таве линије: „Воз бр. 5309 помахнитао. Зауставите га“. 

И негде даље, на једној станици, забио се у један 
други воз с бензином, смрвио га и плануо големи пожар. 
Запалили се магазини — разорио станицу, и сунуо даље. 
— Вани на линији сукобио се с неким транспортом. По- 
валио га, уништио — стотине мртвих скотрљало се низ. 
насип — и појурио као ужарено тане. 

— Сунце! Сунце! 

Кликће Геније те по оној клавијатури завора и пи- 
паца пребире мелодију фантастичне брзине. И не јури 
више по трачницама. Вијуга преко поља, ораница, раз- 
ваљује сеоца — пали пожаре, шуме, усеве, цркве — све 
фрче као иверје, и све гори. У градовима вијоре стегови, 
руше се болнице, отварају се гробови — и мртваци пе- 
вају псалме — а воз јури преко њих те их разваљује и 
ништи. Ко помаман се забија у звонике, зграде, грађе- 
вине, обара их, мрви и оставља за собом црвени траг 
пламена и крви. Као потрес се руши на покрајине, и 
тресе и ништи катедрале, казалишта, академије, касарне, 
палаче, дворове, редакције, ателијере, уреде, цркве, са- 
боре, капелице, лажи, луксуриозне хрватске лажи — то 
већ и није воз, то је црни ужарени комет, што својом 
гримизном сјајном репином пали и разара све што досегне. 

То је бес, то је пожар, то је поклич за Сунцем.“ 

Та Хрвашска Рапсодија, на свој начин, дохвата се пи- 
тања које је рат поставио и, рушећи, раздругавајући све, 
узнемирено, под једном страшном грозницом свих нерава, 
мозга и срца, са једним полетом и дивљом брзином, решава 
или, још боље, сече и раскида, као подивљала звер, све чега 
год се дохвати. Она је, једновремено, пун и сочан приказ 
страшне и грозне хрватске трагедије коју је рат приредио, 
један помаман пир једног режима на телима и душама целог 
једног народа, ла аогогоза којом је прошао један читав свет, 
тарантела коју на рачун Хрватске крваво играју Беч и Пешта 
и један протест из рата противу рата којим се скидају сви 
богови са неба, премештају све вредности, замахује на све 
основе и, у бури и самуму, под грозницом и у бунцању, руши 
све до чега се дохвати, од својине и егоизма до најдухов- 
нијих етичко-моралних поставки. Тамо и амо, по причањима, 
преко личности које воде причања, Г. Крлежа се појављује 
као социални филозоф и, још више, социални критичар: и у 
Хрвашској Рапсодији, и у Смрти Фрање Кадавера, у Великом 
Мештару Свих Хуља, у Бараки Пеш-Бе, у Људима од Папира, 
и тако даље. Његово основно гледиште о својини, капиталу, 
национализму, и другом, чисто је анархистичко. Нас, наравно, 
овде не интересује његова политичка економија и социоло- 
гија, него, као што смо и раније нагласили, његова уметничка 
вредност у начину и изразу како је шта рушио или негирао. 
По ономе како је он гледао на живот по болницама и на 
· фронту; по ономе како је описао разровани морал и оних 
који владају и оних којима се влада, и како је приказао ону 
отрованост коју је рат учинио, и докле је видео раздешеност 
у стројевима државне машине; по ономе колико је видео 
најниже и најпрљавије нагоне код двоножаца из маса и из 
елите и како је цртао ону неморалну и аморалну разочара- 
ност свих на све и свакога у једном прљавом режиму који је 
харао на терену на коме је посматрао, а у коме је све тра- 
жило бунт који се није никако јавио и за који је чудо да се 
није јавио; по ономе како је „малао“ све те пропале људе и 
прилике атрофиране воље, срца и мозга, који су радије 
бежали у позадину и болницу да живе животом протеста и 
псовке него ли преко фронта пријатељу и себи у помоћ да 
живе пун Нејаетебеп и бију зло у корен; — по свему томе, у 
трагедији и травестији његових причања, изражава се један 

снажан уметнички шемпераменш који је уско захватио живот, 
уско али дубоко, и изнео на „сцену речи“, једнострано али 
искрено, велике одваљене делове људског срца које још тре- 
пери, нерава који још подрхтавају и мозга који још ради,и 
све то са пуно врло свежих опажања, са непосредношћу на 
којој су трагови крви жртава, са утисцима пуним крви која 
се пуши, са силним личним траговима човека који једнострано 
дубоко учествује у свему томе и са вером да је све то тако, 
и само тако... Његови изрази су врло често праскави, у тром- 
бонима и трубама, али, изгледа, да увек иза њих стоји искрен 
напон једног темперамента пуног експлозива. Ти експлозиви 
су, понекад, врсте од којих се треба бранити. У неким при- 
годама, та експлозивност његова иде до обичне грдње и 
мађарске псовке. Често је она, у овом тренутку кад се све 
креће правцем најмањег отпора, начин да се што пре дође 
до израза и решења. (Чворови се секу кад се не могу да 
одреше, и нормалом је, кад човек није за то рођен, најтеже 
ићи.) Код Г. Крлеже је случај искрености. Његова вика није 
из гласних жица. Читави његови бучни периоди остављају 
утисак човека који је у истини у тој врсти запаљења целе 
своје унутрашње организације која мора ерупцијом да се каже. 
Он је, у опште, врста човека који се љути. Припадајући мла- 
дој раси која, као и млад човек без сигурне памети а с прет- 
поставком интелектуалног поштења, више види и чује него 
што види и чује, и сировије и, рецимо, непосредније чуствује, 
јер су душевни тектонски наноси плићи и ужи и, према томе, 
ближи крику и урлику, — Г. Крлежа силовито удара својим 
мачем, черечи, разбацује на све стране и види силне неправде 
у свему што гледа. Поклици иду за покликом, чуђења за 
чуђењем и питања за питањем, као у каквој примитивној 
фиџијанској песми. М зато што смо млади и нисмо покушали 
да прошетамо мало кроз историју, и зато што нисмо способни 
за велики напор, и зато што нисмо радознали да чујемо шта 
су то урадиле четири хиљаде генерација пре нас, и прими- 
тивни смо те нас је срам признања незнања, и што је при- 
јатније кретати се правцем најмањег отпора и обићи па отићи 
" странпутицом и, још пријатније, беспућем — ми почињемо из 
почетка (горе обично него што се било почело кад се по 
нагону почело), постављамо питања као деца, разговарамо, 
авај, као неки људи код Г. Крлеже, чак и о Богу, и то баш 

као они са острва Тихог Океана, и о божанској деви, и о 
крсту, и много чему те врсте, и човек се осети, на многим 
стварима, као да чита развој књижевности тамо од прапо- 
четка код Бушмана, Андаманезаца и Малајаца. Млади смо — 
а ово се све не односи на Г. Крлежу, за кога смо довољно 
рекли колико га волимо и, према томе, колико хоћемо да му 
све кажемо — млади смо, са малом кором на живини, и лако 
пробијају ту кору наши први нагони, и све видимо као васи- 
онско и дубоко и ако је то због тога што је то што видимо 
мутно и магловито и плитко, и само због тога васионско и 
непознато. Турци нас пресекоше, па после други, и Мађари 
и Аустријанци и Талијани, те су привлачни центри били мали 
Пешта и Беч, те се у Загребу и Новом Саду и, пре шездесет 
година у Београду, појавише, као „идеје-снаге“, Мадачи, Јо- 
каји, Тоти и тако неки (још пре десет година ми је један 
пријатељ „из прека“ продавао, у преводу, бозу мађарског 
Ади за чисто француско вино); па затим и политичка и, наро- 
чито, интелектуална и морална удаљеност од правих умет- 
ничких колевки и одгајалишта која је код предратних Срба 
трајала неких шездесет година по ослобођењу, а код осталих 
Југословена до данас и данас, а сада и варвари са свих страна 
— у Европи се бије варварство и цивилизација (варварство 
пробуђено ратом) — све то учини те из Балкана, пуног целе 
Азије и највећег дела Европе, не извукосмо ништа највећега 
него само народну песму и великога него само Његоша и 
Мештровића, па и ту, код ових великих, само гениално вар- 
варство високо попето (код Мештровића и напето до крајње. 
савитљивости дамара), а само у народној песми висину и вели- 
чину која нас чини правим грађанима човечанства и која 
казује да се она наслања на неку деварварисану нашу исто- 
ријску средину у којој се појавио неки или неколико великих 
људи... МИ та наша младост и примитивност, — да се вежемо 
за ранију мисао — уз овако пометене прилике у којима живи 
наша цивилизација која је сигурно под питањем, учинила је 
своје: на место да продужи стрми пут ка врховима, пореме- 
ћена ратом који увек прво враћа док га се живот не осло- 
боди, вратила се са целом ратном психозом, уз јаку помоћ 
избегличког студирања лакших и штрчећих појава на страни, 
на правац најмањег отпора, на певање и причање, и тако даље, 
по закону лености, по ономе како се у глави најлакше и нај- 

брже искује мисао у реч, покрет, линију и друго. Г. Крлежа, 
— на кога се ово најмање односи — и покрај свог знатног 
талента, није избегао овој општој психози. Али, кад човек 
чита онај његов опис куће, симболички опис капитализма, у 
којој живи и његов главни јунак у Великом Мештару Свију 
Хуља, прејасно је да он може да иде већим правим путем, 
и да му никакве опсенарије нису потребне, и јасно је да се 
он „измотава“ само у тренутцима слабости или кад нема 
ништа да каже. 


(Крај у идућем броју.) 
БРАНКО ЛАЗАРЕВИЋ. 


ПИТАЊЕ О МИНИСТРУ ВОЈНОМ. 


За време последње министарске кризе много се у јав- 
ности претресало о избору личности за Министра Војног. У 
вези са тим, поново је избило на површину раније више пута 
понављано гледиште да би досадањи начин попуњавања тога 
портфеља, као неуставан, требало једном одбацити, па на место 
официра, који на тај положај долазе искључиво по вољи 
владаочевој, за Министра Војног постављати цивилна лица 
која произилазе из Парламента као и остали министри, и која 
према томе, уз остале чланове Краљевске Владе, уживају пуно 
поверење и једног и другог уставног фактора. Другим речима, 
тражи се да се са војском у томе погледу више не чини ни- 
какав изузетак, већ да се она, као што је то већ учињено и 
са осталим гранама државне управе, једном стави под пар- 
ламентарну контролу. 

Ово гледиште, и ако многима код нас, а нарочито у 
војсци, изгледа апсурдно, није без основа, једно стога што 
оно збиља најбоље одговара начелима спроведеним кроз наш 
земаљски устав, а друго стога што га већ видимо оства- 
реног код других држава које, ако нису напредније, свакако 
нису назадније од наше. Оно ће зацело, по сили околности, 
у колико се буду сређивали парламентарни и други односи 
код нас, узимати све више маха, док не буде сасвим прео- 
владало и сазрело да буде приведено у дело. Па кад је то 
тако, онда неће бити на одмет да се тој евентуалности још 

сада погледа у очи и том приликом испита какве мере би 
требало претходно предузети, па да се са том новином не 
поремете битни интереси војске, која мора и даље да живи 
својим нарочитим животом. 

По тој ствари изнећемо овде своје мишљење, користећи 
се искуством које смо стекли служењем у војсци на местима 
одакле се њоме управљало. 


Управљање војском састоји се из два основна елемента: 
администровања и командовања, узимајући и једно и друго 
у најширем значењу тих речи. 

Администровање војском садржи у себи све оне послове 
који се односе на попуну војске живом снагом — старешин- 
ским кадром и људством, и на снабдевање њено свима мате- 
риалним средствима, потребним за њено функционисање и 
издржавање — стоком, комором, наоружањем, опремом, оделом, 
храном и новцем. Ти послови се редовно предвиђају законима 
који се доносе путем редовног законодавства по предлозима 
Министра Војног. 

Командовање пак војском садржи у себи оне послове 
који се односе на стварање и одржавање једног истог војни- 
чког духа у свима њеним деловима, на њено знанствено уна- 
пређивање у духу захтева модерног ратовања, на њено уну- 
трашње уређење у смислу лаког руковања у миру и рату и 
брзог прелаза из редовног у мобилно стање, и на њену опе- 
ративну употребу за време рата. Ови послови се, због своје 
специалне природе, као и због тајности која их безусловно 
мора пратити, не могу одређивати законима, већ се остављају 
Краљу као Врховном Команданту да их, у колико се дају 
шаблонизирати, прописује уредбама, прописима и правилима у 
виду указа на предлог Министра Војног. 

На тај начин, у одређивању и једних и других послова, 
односно у доношењу свију напред побројаних одредаба по- 
требних за управљање војском, Министар Војни активно су- 
делује, подносећи, за послове из области администровања, 
потребне предлоге влади и Парламенту на решење, а за оне 
из области командовања формулисане указе Краљу на потпис. 
Али зато он ипак не мора нити може, па ма коликом спо- 
собношћу располагао, сам припремати и сређивати потребну 
грађу за састављање ових предлога и указа, већ му то редовно 

чине, сваки по својој компетенцији, његови потчињени органи 
одређени за студију тих питања: стручни комитети, инспек- 
тори појединих родова војске и Главни Ђенералштаб, као и 
његови стручни референти: начелници одељења Министарства 
Војног. Стога, кад не би било других тешкоћа, у тој функ- 
цији би се, истина са мало јачим наслоном на поменуте стручне 
органе и референте, умео наћи и Министар Војни који није 
војник, у толико пре што је иначе на челу војске толико пута 
било људи који, и ако су били војници, слабо су се разуме- 
вали у много којечему што су на основу реферата својих пот- 
чињених подносили напред именованим факторима као своје 
предлоге, па ипак војска од тога није много патила. Чак шта 
више изгледа да ће временом, када Парламенат буде ушао у 
своја пуна права и дужности и када буде сасвим престао да, 
тако рећи без дискусије, изгласава све што му се за војску 
подноси, какав окретан политичар из групе која се налази на 
управи земаљској, моћи више издејствовати за војску него ли 
војник изабран само Краљевим поверењем. Јер, такав Мини- 
стар Војни, као бољи познавалац финансијске и економске 
моћи државне, умеће боље од свакога војника да подешава 
своје предлоге према ономе што му влада са Парламентом 
буде могла стварно да даје за војску; затим, такав Министар 
Војни свакад ће се умети боље наћи пред Парламентом, из 
кога је лично поникао, него ли војник, за кога овај редовно 
представља једну сасвим нову и непознату средину; и најзад, 
такав Министар Војни, у случају каквог тежег конфликта са 
Парламентом, увек ће наћи више потпоре код владе, са којом 
је тесно везан и коју може при своме паду за собом повући, 
него ли војник, у чијем избору је ова слабо или није никако 
ни учествовала. 

Што се пак тиче самог вршења послова из области ад- 
министровања војском, за које се поглавито тражи умеш- 
ност, како у тумачењу закона којима су ти послови регули- 
сани тако и у расподели и употреби средстава која се добијају 
за војску, ни ту не постоји неумитна потреба да Министар 
Војни буде војник од заната, пошто му стоје на расположењу 
стручни органи и стручни референти, а поред ових и пот- 
чињене команде, надлештва и установе, који би сви, сваки у 
своме делокругу и по својој стручности, могли да му на- 
докнаде оно што он лично нема нити може имати. Од тога 

интереси војске свакако не би трпели већу штету но што су 
трпели онда када су толико пута били за Министра Војног 
узимани војници једностраних и због тога недовољних спо- 
собности за тај положај, који су се морали ослањати на своје 
потчињене исто онако као што би то чинила и цивилна лица 
са општим појмовима из државне администрације. Али је из- 
весно да би какав политичар у улози Министра Војног био 
много опрезнији у употреби и трошењу средстава која му се 
стављају на расположење за попуњавање и издржавање војске, 
стога што би био у већој зависности од Парламента и што 
би услед тога пред овим осећао на себи много већу тежину 
одговорности него ли војник који налази ослонца само у 
ауторитету Краљевом. И заиста, код њега се свакако не би 
смело десити да, као што је пре кратког времена откривено, 
имамо у сталном кадру сразмерно више војника но што смо 
имали пре рата, када смо били малени и када је било потребно, 
макар и по цену свега осталога, подносити највећа напрезања 
за јачање наше народне узданице. Код њега се свакако не би 
смело десити ни оно о чему је такође сад скоро било говора 
у јавности и Парламенту, да је у нашој војсци број виших 
официра у великој диспропорцији према броју нижих офи- 
цира и да због тога многи пуковници и потпуковници врше 
послове које би могли вршити капетани или поручници. Даље, 
под његовом управом би по свој прилици временом морало 
отпасти оно укорењено веровање у нашој војсци да се чаки 
за време мира мање одговара за људски живот него ли за 
једног угинулог коња или вола. М најзад, он би се морао 
свима силама старати да се више не дешавају у нашој војсци 
појаве које су толико пута у прошлости биле повод разним 
непријатним и убитачним аферама, и то само зато што нико 
ни пред ким није одговарао за такве ствари. 

Али са вршењем послова из области командовања војском 
ствар стоји сасвим друкчије, јер постоји једна одредба у закону 
о устројству Војног Министарства још од 1883 године по којој 
Министар Војни командује војском у име Краља. На основу 
те одредбе извршена је таква организација ове групе послова 
да се њима може дириговати само из Министарства Војног, 
дакле онако исто као што је то учињено и са пословима из групе 
администровања војском по закону о устројству војске, који 
је много млађег датума него ли поменути закон о устројству 

Војног Министарства. То је дакле једини јачи разлог због кога 
Министар Војни мора да буде војник и због кога се -сматра 
да га никад не може заменити цивилно лице, па ма какве 
организаторске и административне способности оно имало. 
С тим је опет у тесној вези обичај који још увек код нас 
постоји, да се избор личности за Министра Војног оставља 
Краљу као Врховном Команданту, како се не би дало повода 
официрима који претендују на тај положај да се јавно или 
тајно политички опредељавају. А отуда проистиче у неку руку 
изуветан положај Министра Војног у односу према осталим 
члановима владе и према Парламенту, што ће се доцније, кад 
се буду стабилизирали парламентарни обичаји код нас, као 
што смо то напред на једном месту споменули, врло веро- 
ватно светити на интересима саме војске. Но од тог изузетног 
положаја патиће, као што су и до сада патили, чак и лични 
интереси многих од тих људи који се њиме користе, јер ауто- 
ритет владаочев на који се они наслањају, не може увек поја- 
чати њихову слабу позицију пред Парламентом и сачувати их 
од непријатности којима се редовно излажу при иоле јачем 
сукобу са овим. И заиста, ретко је који од ових, почев од 
1903 год. па на овамо, сишао са тога положаја а да није 
изгубио по нешто од свога угледа и ауторитета у војсци, ма 
то било и без његове кривице. Само је разлика била у томе 
што су се после тога неки брже а неки спорије опорављали, 
и што су неки за дуги низ година, а неки чак и на свагда, 
били изгубљени за војску, ма да је међу њима било одличних 
официра и команданата, којима све њихове лепе особине, 
довољне за прављење сјајне војничке кариере, нису могле 
помоћи да се при паду са министарског положаја као што 
треба дочекају на ноге. Нема сумње да би за њих лично, па 
и за саму војску, било много корисније да нису били дирани 
са својих стручних послова којима се беху посветили и на 
којима су дотле већ били дали извесне позитивне резултате, 
као. што ће то и у будуће бити, чак може бити у још већем 
обиму но до сада, док се на место војника, навикнутих да се 
крећу једном у напред одређеном правом линијом, не буду 
почели узимати за Министра Војног искусни политичари, спо- 
собни да на тој ветрометини свију могућих струја и страсти 
покажу више еластичности, а по потреби и више отпорности, 
него ли они први. | 

Да би то било могуће, потребно би било да се Министар 
Војни ослободи вршења послова из области командовања 
војском, који заиста не могу остати у рукама цивилног лица, 
па их пренети на највише трупне команданте, с тим да их 
ови, на основу уредаба, прописа и правила доношених ука- 
зима Краљевим на предлог Војног Министра, врше, и то: у 
дисциплинском погледу самостално, а у сваком другом погледу 
под дирекцијом Начелника Главног Ђенералштаба, коме би 
ради тог циља требало потчинити стручне комитете и инспек- 
торе свију родова војске. Децентрализација, пак, која би се 
на овај начин добила у вршењу послова око командовања 
војском, без сумње би се веома корисно одазвала интересима 
војске, јер би та важна грана послова, која носи на себи чисто 
војничко обележје, свагда била у рукама искусних војника од 
заната, у већини прилика бољих стручњака но што су они 
који долазе на положај Министра Војног и који се поврх тога 
врло често, готово после сваке министарске кризе, мењају. 
Та децентрализација би у осталом веома згодно послужила и 
као ембрион командовању оперативном војском за време рата, 
којом, после несрећног експеримента из рата 1885 године, 
више не командује Министар Војни, већ, као и код других 
држава, Начелник Штаба Врховне Команде, у коју се при- 
ликом мобилизације претвара Главни Ђенералштаб. Па како 
се садањи закон о устројству војске томе ни мало не противи, 
јер у њему не постоји ни једна одредба аналогна оној из 
закона о устројству Војног Министарства од 1883 године по 
којој Министар Војни командује војском у име Краља, то би 
имао само да се укине овај последњи, иначе у свему заста- 
рели закон, па да се после нарочитом уредбом регулише 
командовање на начин који смо напред показали. 

Али није довољно само да се издвоји командовање од 
администровања војском и да се оно прво пренесе на највише 
трупне команданте, па да Министром Војним може без икаквог 
ризика постати и.цивилно лице, јер би онда временом могла 
наступити опасност да се овако разједињене главне гране 
управљања војском, из недостатка заједничке дирекције, не 
одвоје једна од друге више но што би требало, и да се, хоти- 
мице или случајно, не унесе споља опасан политички бакцил 
у њен здрав и до сада нетакнут организам. Стога би било, 
неопходно потребно, поред горње реформе, извести и другу 

са којом би се и на даље одржавао континуитет управљања 
војском у смислу заједничке кооперације свију њених адми- 
нистративних и командних органа, и са којом би се и на даље 
давало хране чврстини њеног унутрашњег аутономног живота, 
која не сме ни једног момента бити поремећена. А та реформа 
би требало да се састоји у овоме: 

1. Да се да више важности, и да се што је могуће више 
огарантује сталност положају Помоћника Министра Војног, 
који би као доајен официрскога кора имао задатак да помаже 
Министра Војног у вршењу послова из области администро- 
вања војском, да у име овога води контролу над вршењем 
послова из области командовања војском и да управља цело- 
купном унутрашњом службом у самом Министарству Војном. 

2. Да се при Министарству Војном оснује Војни Савет, 
у који би ушли: Помоћник Министра Војног, војводе на распо- 
ложењу, Начелник Главног Ђенералштаба и највиши трупни 
команданти, и који би под председништвом самог Министра 
Војног, по потреби иу присуству Краљевом, заседавао сваке 
године у одређено време, са задатком да, у границама кре- 
дита одобрених за дотичну годину, решава о свима акутним 
важнијим питањима из области администровања и командо- 
вања војском, рачунајући ту и личне односе официра, наро- 
чито оних на вишим положајима, и да том приликом претресе 
све спремљене пројекте за измену старих или израду нових 
закона, уредаба, прописа и правила којима се регулише управ- 
љање војском. 

После овога више неће ништа стајати на путу да портфељ 
Министра Војног заузме какав политичар, који ће довести 
војску у тешњи контакт са владом и Парламентом. Тада ће 
ово двоје већ бити у пуној снази, коју им је зајемчио земаљски 
устав, па ће стога за војску свакако бити од користи што 
ће се они јаче заинтересовати за њу и што ће самим тим 
навуђи на себе највећи део одговорности пред народом и 
историјом за њено добро и њен напредак. 

Овде ми не мислимо само на одобравање редовних и 
ванредних кредита потребних војсци, већ и на оне припреме 
огромних размера које се, једновремено са другим пословима 
око уређивања наше младе државе, морају, под импулсима и 
и руководством Министарства Војног, из раније предузимати 
за њену евентуалну мобилизацију, и помоћу којих ће сеу 

даном моменту, као по једној команди, ставити у покрет и 
сви остали важнији делови пространог државног организма, 
као: дипломација, полиција, пошта и телеграф, саобраћај,. 
индустрија, пољопривреда, и т. д. За успешно пак спровођење 
свију тих припрема, које овако дубоко засецају у ресоре 
осталих Министарстава, а да то опет ни мало не личи на 
војничку диктатуру, неопходно је нужна горе поменута тесна, 
у политичком смислу сродничка веза између ових и Мини- 
старства Војног. 

Најзад, ми верујемо да ће влада и Парламенат, када на 
овај начин буду узели већег удела у управљању судбином 
војске но што је то било до сада, умети поштовати свете 
интересе ове наше узданице, која је у блиској прошлости 
дала онако сјајне резултате, а која и сада чини неоцењене. 
услуге општем добру тиме што, више него ли икоја друга 
установа, врши процес спајања нашег троименог народа у 


једну целину. 
МИЛ. Д. ЛАЗАРЕВИЋ 
бивши пуковник. 


КЊИЖЕВНИ ПРЕГЛЕД. 
ОКО ПАЛИХ ПРЕСТОЛА. 


[Рппсеззе Гошве де Вејолаце: Ашоиг аез пбпез дие 
ј аг ти (отрег ; Рапз, Арп Мисћеј, 1921. — Рппсеззе Висћег: 
Сте Апрпагхе а Ветит, Могег титез ае 1а Ретсеззе Вшсћег,; 
Рап5, Рауоћ, 1922. Гаду Могаћ Вепшик: 7Лће Ех-Кагзет 
Тт Ехџе, Гопдоп, Ноддег 4 З!опоћоп, 1921. 





Велики рат је изазвао многе да пишу своје мемоаре, 
успомене о себи и о другима, белешке у вези са њим. И људи 
и жене, у Европи и ван ње, штампали су за последње две 
три године многобројне списе о великим и малим догађајима, _ 
и о учасницима у њима. Остављајући на страну „бој дипло-. 
матским документима“ који се још води и који ће између 
разних министара још трајати, успомене које су жене почеле 
штампати о људима и о стварима из последњег рата, имају 
нечега нарочитога. Писане у току догађаја или непосредно 
иза њих, за живота оних који су играли светске улоге, без 
улепшавања, с извесном бруталном отвореношћу, казујући све, 
ништа у пола, ове успомене жена бивају једновремено основ 
и коректив светској историји. Нико боље од жена не прозире 
људе, нико боље од њих не осећа њихове страсти и слабости; 
а догађаје воде страсти и слабости, које људи крију под маску 
принципа идеја, права, и т. д. Прекидајући са досадањим нави- 
кама да се чека с успоменама, да се прекривају махне глу- 
маца великих историјских догађаја, да се за живота њихова 
прећуте њихове извесне рђаве радње и особине, ове три госпе 
учиниле су добру и корисну ствар. Поуке из историје, које 
су вође маса и народа у највише случајева досада игнорисале, 
добијају нарочити значај и пуну вредност за народе, само по 
цену праве истине. 

Принцеза Лујза, најстарија кћи белгијскога краља Лео- 
полда |, чије су афере занимале, пре дваестак година, европске 
дворове и јавност, па и аустријски Рајхсрат, издала је такву 
једну књигу успомена. То је збир успомена са дворова на 
којима је она, као девојка и као удата жена, провела своје 
најбоље године; али, то је у исто време и њена одбрана. Као 
супруга кнеза Филипа Кобуршкога и као сестра некадање 
аустроугарске престолонаследнице, надвојвоткиње Стефаније, 

она је, сем на белгијскоме двору, живела на дворовима 
немачкоме, баварскоме, бечкоме, софијскоме. Као жена без 
брачне среће, она је волела маџарскога графа Гезу Маташића, 
због кога је била гоњена и затварана чак и у лудницу од 
својих високих рођака. Проводећи пусти живот по етикети и 
крутим церемониалима на своме и туђим дворовима, живећи 
кратковремено своју идилу са Маташићем у Загребу у дому 
графа Кеглевића и на француској Ривиери, бежећи од гоњења 
рођачких, тамнујући у дворским притворима и лудници, поту- 
цајући се од немила до недрага за време последњега рата и 
у доба слома Аустроугарске, ова принцеза и жена од расе 
прошла је живот од престола до каљуге, познала сав лажни 
сјај, сву празну величину и грубост до јуче највећих влада- 
лаца. Својеглавост и непокорност у породици краљева теже 
се опраштају него у грађанским породицама. Слика нечовеч- 
ности са којом су поступали према њој њени ближи и даљи 
рођаци кад се побунила противу свога мужа, врло је мрачна; 
дубина мржње за непокорне чланове краљевске лозе је без 
граница и без опроштаја. Сви, чак и отац и сестре и њена 
деца, гонили су ову некада свима симпатичну принцезу,“ до 
истраге, без одмора и без обзира, кад ју је муж, неумољиви 
и безобзирни Кобург, почео гонити. 

Пишући о свему томе мирно, просто, искрено, без освете 
и горчине, принцеза Лујза од Белгије приказала је многе 
· личности из генерације својих ближих и даљих рођака. Међу 
њима су и неке које су играле неку улогу у нашој блиској 
· историји. Поред њенога мужа, Филипа (брата бугарскога краља 
Фердинанда), који је своју жену почео мрзети од дана када 
није никако хтела пристати да пије каву само са млеком, да 
пије „белу каву, то еминентно немачко пиће“, — ту су сви 
Хабсбурзи, мушки и женски, надмени, ситничари и сплетка- 
роши. Ту је најпре несрећни Рудолф, који је обећавао бити 
ретко либералан цар, кога је једна мрска, али и ропска љубав 
према лепој и страсној Гркињи бароници Вечери, довела дотле 
да убије и себе и њу у Мајерлингу 1889. Ту је царица Јели- 
савета, лепа разочарана жена и мајка. Ту је Фрања Јосиф ], 
утегнут у униформу као какав „унтер-официр“, сав узак, са 
лажним идејама и традицијама о престижу, о величини и 
снази Аустрије и њене политике, тип аустријскога „беамтера“, 
аутомат у официрскоме оделу, баналан и свечан као дворски 
церемониал-мајстори, без осећања и без срца; он је дочекивао 
и револуције и погибије својих народа, самоубијство својега 
сина, убијство своје жене, смрт својега синовца Фрање Фер- 
динанда, на један исти начин: као један кишовит дан. Докле 
би се други угибао у тренуцима онаквих догађаја као што су 
мајерлинска трагедија, Лукенијев атентант и сарајевско убиј- 
ство, дотле је он са маршалом двора удешавао церемониал 
за сахрану као неки високи државни чиновник. Главно је 

било да се сахрана изведе тачно по дворскоме протоколу, 
по старој цепидлачкој шпанској етикети. Чим се то свршило, 
он је ова сва три пута, одмах иза погребне церемоније, ишао 
својој блиској познаници, глумици Шрат, где се оговарало и 
претресала хроника из полицијских рапората исто онако као 
и пре тих трагичних догађаја. — Уз овога абоносанога старца, 
за кога је његов први наследник Рудолф казао: „Живеће сто 
година, мени неће остати времена да што урадим“, и његове 
многобројне породице, стоји несимпатична фигура краља 
бугарскога Фердинанда. На софијском двору, мрмљајући заго- 
нетну реч: „Тако ми копта“, изводећи неке мађионичарске 
покрете, са кукастим носом, ужагрених челично сјајних очију, 
са рукама опруженим напред и са зашиљеним ноктима, Фер- 
динанд је приказан као човек који дави жене, нека врста 
Ландриа. У таквој пози он насрће на своју снаху Лујзу Кобур- 
шку кад му је дошла у Софију у госте, докле се на другоме 
крилу дворске палате гаси полако несрећна прва жена његова 
„Лујза од Парме, коју сажиже страх од подмукла мужа, који 
више верује у Ђавола но у Бога, више у своју надчовечанску 
моћ него у божју: храмовник Заратустре и његова жртва. 
— Докле су Фрања Јосиф и Фердинанд ! за гомиле били велики, 
дотле је Виљем П, који је много обећавао као младић, био 
само један владалац-глумац, глумац за све улоге и за све врсте 
позоришних комада. Играјући, све роле, он није могао имати, 


нити је имао иједну праву, своју ролу; његов положај. 


давао му је највећу позорницу, џиновску клаку, и обману да 
је савршен. Без стварне спреме, без морала, без такта и без 
бистрога расуђивања, он је морао одвести Немачку на ратну 
позорницу, са које је побегао извиждан. 

Принцеза Блихер, Енглескиња чисте крви, удата за кнеза 
Блихера, праунука маршала „Напред“ са Ватерлоа, бележила 
је од августа 1914 до јануара 1919 своје утиске и успомене. 
Високи положај њенога мужа везивао ју за све време рата 
са дипломатама, политичарима, војницима, двором, племством 
и народом. У свој дневник, који је прво штампан на енглес- 
коме и имао великога успеха, принцеза Блихер је бележила, 
готово с дана у дан, како материално стање народа тако и 
расположење духова у целој. Немачкој. Ту је цела скала 
друштвених редова и цела гама душевних дневних располо- 
жења; ту је све од цара до онога у ритама сељака, ту је све 
од безумнога одушевљења првих дана августа 1914 до бун- 
товничких октобарских и новембарских дана 1918. Ту су Хин- 
денбург, народни јунак без сенке, ту Лудендорф, болесно 
славољубив човек, уверен у своју снагу и војничку покретност, 
ту Виљем П, сужањ Врховне Команде, ту Бетман Холвег, Јагов, 
Хертлинг, Кулман, све немоћне лутке у рукама свемоћнога 
шефа Главнога Генералнога Штаба; ту су гроф Чернин и његов 
мирољубиви господар Карло ТУ, ту галерија правих и егзо- 

тичних дипломата, ту принц Рупрехт од Баварске, вечити неза- 
довољник, ту оно надмено аграрно племство, ту крволок 
Тирпиц и сви чувени подморски гусари што потопише Луш- 
зишанију, Сасекс и друге путничке и болничке бродове, пре- 
пуне деце и жена; ту, најзад, истакнути милитаристи свих 
родова партија, ту мудри пацифист Солф, ту заведени и пре- 
варени радници и земљорадници. Ето, цела та Немачка је 
желела рат, веровала у свемоћ војске и непогрешност разних 
Молткеа, Бисинга, Клука, Фалкенхајна, који су челичним обру- 
чем и опругама опасали и везали цео народ, сву чувену 
немачку бирократију, и немачке политичаре. У тој Немачкој 
Баварска још мрзи Пруску, као и сва она силесија обезпре- 
стољених немачких краљића и кнежића. Немачка наука, свау 
служби рата, са свом својом изналазачком моћи, банкротира 
пред елементарним потребама изгладнелога народа; изналазећи 
све, она у ствари не изналази што треба: утолити глад народа, 
који је био спреман само за рат од триста шездесет и пет 
дана, а не за рат од четири године... Кнегиња Блихер је 
бележила оно што су јој говорили, што је чула и сама видела 
у позадини о рату; у те белешке она је уносила своја осе- 
ћања и скрупуле праве Енглескиње, али не и сва своја раз- 
мишљања. И, ретко је ко, бележећи сваки откуцај пулса немач- 
кога народа, приказао до данас бољу слику правога стања 
у Немачкој за четири године рата, од ове болећиве кнегиње 
Блихер, у чијој се души борила два силна осећања: љубав 
према Енглеској и дужност и лојалност према вољеном мужу 
Немцу. Многи Французи, Енглези, Америчани, или неутралци, 
писали су књиге о стању у Немачкој за време рата; оне су 
важиле као аутентичне; после ове књиге многе од њих изгу- 
биће од својега. ауторитета. Ниједна ратујућа страна није 
била тачно обавештена о унутрашњим приликама друге стране. 
Да су белешке из овога дневника биле при руци Енглезима 
и Французима, рат би престао далеко пре новембра 1918. 
Леди Бентинк, опет Енглескиња, нећака графа Бентинка, 
коме је пало у део да даде прво склониште царскоме бегунцу 
у двору Амеронгену, записивала је такође све. Од тога дана 
када су покуњени генерали допраћали по киши и зими свога 
бежећега ратнога идола до станице у Маарну, па до дана када 
се бивши немачки цар преселио у своју вилу у Дорну у Холан- 
дији, леди Бентинк је бележила шта он све ради. Усамљен у 
Амеронгену, уображени Господар Света води једнолик живот: 
устаје рано, хода пред доручак, отвара пошту из „целога 
света“, сече дрва, руча, опет хода, а у вече, уз чашу вина, 
води с блиским пријатељима разговоре о свему. Њега наро- 
чито занимају две ствари: франмасонство, које мрзи из дна 
душе, и шта свет мисли о њему и његовој будућности. Виљем |, 
некада првосвештеник, лав моде, краљ над краљевима, гро- 
мовник, сада угашених очију, беле браде, умерен, тих, без 

бриљирања са досеткама, у простоме грађанскоме руху, држећи 
се увек строго дворске етикете, и ако окружен само двојицом 
официра дворјана, ћутке гледа на Берлин. Хоће ли моћи 
Немачка без њега2г Зашто мрзе Енглези његове ратне методе> 
Зашто му немачки народ, чији је био надидол, не може да 
опрости бегство са фронта у Холандију Шта раде и кажу 
Лондон и Париз 


Ба 
У 23 


Овим трима књигама, у којима су избележени живот и 
рад побројаних личности пре рата, за време рата и после рата, 
као допуна треба да послуже још две три: белешке о интим- 
ној трагедији рускога цара Николе П и његове несрећне 
породице; успомене на абдикацију грчкога краља Констан- 
тина; трећа и последња свеска Бисмаркових мемоара, и познате 
белешке бившега цара Виљема П писане у изгнанству за 
његово оправдање. Допуњене оваквим успоменама, књиге о 
којима пишемо представљаће целину, у њима ће се наћи добар 
и сигуран материал за психологију ратнога доба, у њима су 
одгоненуте загонетке које су представљали за нас Виљем |, 
Фрања Јосиф 1, Фердинанд |, Цар Никола П, Константин 
ХШ. Несрећа ових судбоносних људи донела је једну 
стварну добит: она је обелоданила наличја палих аутократа; 
она је показала још једном премоћну улогу људске природе 
у историји. Никаква званична дипломатска документа не 
садрже целу истину о историјским догађајима; присни живот · 
и карактер оних који те догађаје спремају, или им се на супрот 
стављају, или у њима суделују, непогрешно њу откривају и 
обасјавају историјске догађаје чистом светлошћу ведрога дана. 
Цареви и краљеви су у свима својим радњама једнаки са дру- 


лима: они су само људи. 
ЈОВ. М. ЈОВАНОВИЋ. 


НАУЧНИ ПРЕГЛЕД. 
НАУЧНИ РАД АКАДЕМИЈЕ НАУКА У 1921 ГОДИНИ.) 


Ми се годишњим извештајем обраћамо целокупној инте- 
лигенцији, нарочито посетиоцима ових седница, који с инте- 
ресовањем и с љубављу прате рад своје Академије Наука, јер 
знају и осећају њен значај за напредак наше цивилизације. 

Из извештаја који је Г. секретар прочитао, излази овај 
главни резултат: Академија Наука, поред свих ратних и порат- 
них невоља, успела је да се потпуно опорави. Научни рад у 


ђ Говор Председника Академије Наука, држан на свечаном састанку 
Академије 7 марта о. год. 

Академији достигао је висину рада ранијих нормалних година, 
а у извесним правцима их је и превазишао. Наштампано је 
ове године дванаест публикација са многобројним расправама 
и прилозима, а једанаест публикација су у штампи. Исто 
тако важан рад извршен је на спремању материалних сред- 
става за будуће научне раднике, приходима које ће нам дати 
дом Академије Наука; затим на организацији колективних 
научних послова. Ова два правца рада даваће пуне резултате 
тек у току идућих деценија. Академија се труди да делује у 
духу традиција које потичу још од Св. Саве, спрема основе 
рада и „за далека нека покољења“. 

[. Тежиште је рада оваквих установа као Академија, 
у организацији колекшивних научних послова, на првом месту 
оних који се тичу наше земље и народа. 

1. Од особите важности је антропогеографски и етно- 
графски колективни рад. Јер у том правцу можемо сачувати 
врло интересантну и оригиналну грађу која, једном пажљиво 
и методски фиксирана, добија са временом све већу важност 
и служиће као неисцрпиви извор студија и данашњим и буду- 
ћим научним генерацијама. !а грађа се губи, и са правим 
успехом ће се на том послу моћи радити само још коју деце- 
нију. Зато Академија Наука овом раду посвећује велику пажњу. 
Поделила га је у две групе, на којима се интенсивно ради: 

ћасеља и порекло становништва, и 

Народни живот и обичаји. 

2. Све се више развија и друга врста колективног рада: 
на систематском скупљању, преписивању и публиковању доку- 
мената који се тичу наше историје, језика и књижевности. 
Израђен је програм за тај рад. Ојачан је одбор који сео 
том бави млађим научним снагама. Предузете су мере ради 
штампања неких наших најстаријих споменика. У велико је 
започело систематско исписивање из бечких архива онога што 
се односи на нашу новију историју. Откупљени су исписи из 
вараждинског архива. Ти документи ће се издавати класифи- 
ковани, по сродним групама, од којих ће свака имати своје 
засебно издање. 

Са овим радом су у извесној вези: 

пројекат закона о чувању старина, који је Академија 
израдила и упутила Г. Министру Просвете; 

затим, са познавањем ствари и артистички израђен албум 
неких наших славних задужбина, и свега архитектонског и 
сликарског што је у њима најважније; 

даље, једна збирка пробраних народних песама са илу- 
страцијама које су израдили наши сликари, и Академија је 
издаје помоћу Стаменковићевог Фонда; 

на послетку, учествовање Академије при обнављању архе- 
олошког друштва, чији је буџет ранијим антецеденцијама везан 
са буџетом Академије. 

3. Познат је велики значај речника књижевнога језика, 
на којем се ради већ дуже времена, и који ће под новим 
руковаоцем и уз нове младе снаге, надајмо се, тако брзо 
напредовати да ће се скоро моћи прићи публикацији... 


У сличну врсту послова спада и рад на испитивању диа- 
леката нашега народа, који се после рата наставио. 


4. Поменуте врсте колективног рада ваља још чвршће 
организовати, и формирати још млађих научних снага. Последње 
ће учинити наши Университети, који су у најинтимнијем 
додиру и сарадњи са Академијом Наука. Али на овоме се 
неће стати. Кад, после довршења свога дома, Академија буде 
имала већих материалних средстава на расположењу, она ће 
узети под своје окриље организовање научних експедиција и 
организовање сталних проматрања по извесним струкама, затим 
оне стручне часописе који буду успели да заузму признату 
водећу улогу у појединим наукама. 


П. Велика је незгода Академија малих народа и оних који 
су доцније почели учествовати у развитку цивилизације што 
њихови језици нису интернационални. Међутим само на матер- 
њем језику може писац изразити своје мисли са свим ниан- 
сама. А научни радници малих народа морају публиковати 
своје резултате и на страним језицима. Често су то преведени 
манускрипти који, не само у књижевности, већ ни у већини 
наука, никад не могу бити на висини оригинала. М осим 
наше, општа је незгода што нема једнога научнога интерна- 
ционалнога језика. Док је у ранијим временима то биоу 
многоме латински а доцније у неколико француски, послед- 
њих деценија су сви велики цивилизовани народи успели да 
своје језике ставе на равну ногу са француским. Колика је 
то лоша интелектуална економија што сваки научни радник 
мора знати по неколико језика! Колико је услед тога неспо- 
разума, јер често једни друге непотпуно схвате! Ја сам мњења 
да у природно-математичким наукама треба увести један интер- 
национални језик, па ма и вештачки. 

Наша Академија је до сада штампала само на српском 
језику, и нема никакве сумње да су њене публикације, наро- 
чито -природно-математичке, често остајале непознате струч- 
њацима западних народа. Због тога се у Академији Природних 
Наука одавно мислило да се појединим расправама додају 
изводи на страним, распрострањеним језицима. И то се почело 
остваривати ове године: штампан је сто први /лас природ- 
њачке Академије са изводима на француском. 


2. Већ смо раније ушли у Међународни Савез Академија, 
најпре у Савез природно-математичких, доцније и у Савез 
Академија историјских и моралних наука. И у току прошле 
године нама су упућени многи научни захтеви интернацио- 
налног реда. Њима је тежња да се у свакој земљи изврше 

извесне опсервације, мерења, испитивања, тако да нестане 
многих досадашњих празнина на глобу земљином. 

Најтеже је извести проблеме које је поставио испитива- 
лачки комитет Међународног Савеза природњачких Академија, 
јер се тичу серије геофизичких испитивања: о мерењу теже, о 
скретању шеталичког клатна, о магнетским опсервацијама, о 
извесним проблемима прецизног нивелмана, ит. д.; јер код 
нас нема научног института који би се о томе нарочито бавио. 
Али војнички Географски Институт има потребне инструменте 
и извесне радне снаге, и Академија Наука је на њега пренела 
поменуте послове, с тим да она има утицаја на начин и правац 
научног извођења. Као да би се око ове научне војничке 
институције могли груписати многи радови који траже стална 
проматрања, као метеоролошке и сеизмичке опсервације, затим, 
и то несумњиво, израда карте целе земље 1: 1,000.000; јер је 
у садашњим приликама без војног реда и дисциплине те 
послове тешко извести. Војнички Географски Институт би 
имао добити такав карактер да у њему могу сарађивати 
цивилни научни стручњаци. Али ипак и поред тога учињен 
је предлог Г. Министру Просвете да се оснује нарочити гео- 
физички и геодетски институт. 

Даље смо, у вези са Југославенском Академијом Знаности 
и Умјетности у Загребу, примили предлог Савеза Академија 
Историјских и Моралних Наука за израду три знатна посла: 

на првом месту, израду једне карте свих римских нала- 
зишта у нашој земљи; 

примили смо рад који на нас пада, при изради великог 
зборника римских инскрипција у нашим земљама; 

и на послетку, суделоваћемо у изради речника средњеве- 
ковног латинског језика, на коме су писали неки писци наших 
западних крајева. 

3. Тек смо ушли у фазу првих најопштијих разговора 
о заједничким пословима са Југославенском Академијом у 
Загребу, с којом смо и пре Великога Рата имали интимних 
веза, а сада ће се оне претворити у стварну колаборацију. 
Између осталог нас нарочито занимају три питања: 

оснивање биолошке станице на Јадранском Мору, која 
би поред биолошких предузела и океанографска испитивања; 

затим, утврђивање једне научне терминологије; 

и на послетку, издавање јужно-словенске енциклопедије, 
на којој се пре Великог Рата било почело радити. 

На жалост, много мање веза можемо имати на горепо- 
менутим пословима са словеначким ученим друштвом, због 
друкчијег књижевног језика. 

"Ступили смо у извесне разговоре о заједничким посло- 
вима и са двема чешким Академијама Наука, и имамо тежњу 
да се из тих разговора и послова створи основа за савез свих 
словенских Академија Наука. 

За напред побројане послове и једне и друге врсте, поред 
нових који се већ јављају, потребне су деценије сталнога и 
методскога рада и већи број сарадника него што га Акаде- 
мија Наука данас може имати. Широко је поље за нове ини- 


циативе и нове научне снаге. 
ЈОВАН ЦВИЈИЋ. 


ПОЗОРИШНИ ПРЕГЛЕД. 
ЛАБИШЕВО ПОЗОРИШТЕ.) 


За време четрдесет година Лабиш је засмејавао своје 
савременике: он је био снага, и то једна добротворна снага. 
Веселост, то је, доиста, претежна црта у целом његовом позо- 
ришту, то је оно што га чини у истину јединственим позо- 
риштем у свом роду, и врло оригиналним. Јер, други су били 
овда-онда тако исто весели као Лабиш: нико није имао 
ону неисцрпну веселост која га је, од почетка до краја, и 
стално, подстицала на писање. Само он изгледа да је писао 
једино да се забавља, и да нас забавља. Каква комична ситуа- 
ција укаже му се пред очима: он је постави још од почетка 
комада. Затим је окреће и преврће, испитује у свима прав- 
цима, као да хоће да продужи своје задовољство, и кад је 
извукао из ње све ефекте које она садржи, он застаје и пушта 
радњу да се заврши како може, по ћуди макар каквог рас- 
плета. Нека се човек смеје, оним искреним и широким смехом 
који је, изгледа, својственост човекова, оним смехом који је, 
не остављајући ни горчине ни неспокојства, хигиенски: он не 
тражи ништа више. 

Ја бих радо поделио Лабишеве комедије на два дела. 
Један, који је много већи, састоји се из оних водвила у којима 
се једна ствар узима место друге; Флореншински Шешир и 
Штедионица су узор-дела тога рода. Сви ти комади су пре- 
теране лакрдије. Полази се од немогућнога да би се путовало 
кроз чудно и запрепашћујуће. Личности које нам се износе су 
гротескне. Све, почев од имена које им је прикачено, па до 
њихових необичних и смешних навика, све доприноси да ис- 
такне њихову огромну глупост. Буржое и паланчани, њихова 
физиономија се шири у карикатуру. Њихово обично душевно 
стање је усплахиреност. Да би се њихова глупост учинила 
живописнијом, нема довољно чудних одела, ни довољно екс- 
центричних „реквизита“ и положаја. Нонанкур се шета чи- 


1) Београдско Народно Позориште давало је ту скоро, у успелој режији 
Г. Ракитина, репризу Лабишевог Флорентинског Шешира. Тим поводом, ми 
доносимо ову кратку студију о целокупном позоришту славног комичног писца, 
од познатог Француског критичара Рене Думика. 

тавих дванаест сати са саксијом мирте у наручју; Коладан се 
показује, насред булевара, с пијуком о рамену; Едгар се попео 
на мердевине, јер га тако јако боли зуб да не зна где да стане; 
једном господину у фраку наједном се нађе у рукама грејалица 
за постељу; један други има камелију у рупици од капута, и 
корпу с угљем у руци. Главно је, пре свега, засмејати. И сва 
средства су за то добра. — Препознавања. У овим комадима, 
човека обично узимају за макар шта, изузев за оно што је: 
једнога књиговођу за председника општине који има да за- 
пише имена у општински протокол, једно ма које лице за 
неког гласовитог тенора, палату једне маркизе за гостионицу. 
· Најчешће, каква временита жена прима за себе љубавне из- 
јаве које би њене године биле довољне да нагнаду у бегство. 
— Невероватне приче. Сваки пут кад је која личност сате- 
рана у ћор-сокак, она проналази да би се одатле извукла 
најмање вероватно објашњење, сигурна да ће се баш оно нај- 
лакше примити. — Понављање истих шала, истих усклика, 
истих догађаја, задржавање какве исповести која се двадесет 
пута прекида у најзанимљивијем тренутку. — Контраст између 
ствари које се кажу и тона којим се кажу: каквоме глуваћу 
кажу да је глупак и звекан; он се смеши и захваљује... Ја бих 
могао продужити ово набрајање начина које Лабиш употреб- 
љава да би изазвао веселост. То су начини који су успевали у 
сва времена, вечни извори смеха; али их је Лабиш применио 
с чудном вештином и, у роду у коме није био проналазач, 
постао је мајстором. Извесни од ових комада су неодољиво 
комични. Они су у том погледу суште савршенство. Али ипак 
не треба тражити у њима оно чега нема. Што се мене тиче, 
ја нисам никад могао открити филозофију Шшедионице, и 
проникнути у психолошке дубине Флорентшинског Шешира. 
То су фантазије, веселе лакрдије: ништа више; али је већ то 
тако врло довољно. 

Поред ових комедија са заплетима, које вас забављају као 
зачикивања стварности, има у Лабишеву позоришту комада 
сасвим друге вредности: то су они малобројни комади у којима се 
он показао посматрачем, и посведочио стварно познавање људ- 
ског срца. Ја ћу споменути: Луш Г. Першшона, његово нај- 
боље дело; Мизаншроп п Оверњаш, Љубљени Селимар, Нај- 
срећнији од троје, Прах у очи... Сви ови комади имају један 
·" заједнички карактер који чини њихово јединство: ту су врло 
фине идеје изражене врло грубим средствима. Лабиш је учинио 
"ову опаску: ми се тужимо што сусрећемо свуда само лажи, 
претворност, конвенцију, и изражавамо жељу да најзад наи- 
ђемо на отвореност и искреност; међутим, да бисмо зажалили 
за том жељом, било би често довољно да се она оствари. 
Ево у каквом облику ће нам он изнети своју мисао: једном 
мизантропу се чини да је нашао у једном простаку, Овер- 
њату по пореклу и водоноши по занату, човека према при- 

роди, простодушног и независног, каквог је узалуд тражио | 


кроз друштво; он га узме к себи, препоручи му да увек го- 
вори истину: није прошао ни читав дан а Оверњат је својим 
говором учинио сто грешака, и нашем мизантропу се ни врата 
ни прозор не чине довољно брзи да се отараси овог незгод- 
ног човека. Лабиш је приметио да, кад се љубазник увуче у 
какву кућу, он постаје мужу преко потребан; и онда нам по- 
казује Селимара, сутрадан после његове властите свадбе, опко- 
љеног двојицом Зганарела који не могу више да буду без 
њега, и који су се заклели да га не напуштају. Тај контраст 
између природе идеје и вредности средстава је врло ку- 
риозан; и, у осталом, не би служило ничему оспоравати ње- 
гову оправданост, јер би се тиме уништило само дело Лаби- 
шево у једном од својих битних карактера. 

Средина коју је Лабиш тако оштро посматрао увек је 
иста, и тип који он стално износи на позорницу је буржоа, 
блиски рођак Г. Придома. Тај буржоа је богат, или бар имућан, 
јер је удобан живот ванредно погодно земљиште за неговање 
оног цвета који се зове глупост. Он је доста проживео, али 
не научивши ништа: оно мало искуства што има претвара се 
у празне афоризме и формуле. Он говори у изрекама, наби- 
вен је предрасудама, и познаје. морал само ако га види на 
штакама на које га је подигао. Скучен и ограничен, он уноси 
своје ситничарство чак и у своје пороке: кад је био млад, он 
је био раскалашан, али у извесној мери. Оженивши се, он 


ће ући сасвим у своју улогу, и подносиће савесно непријат-. 


ности које су у програму његове ситуације. У осталом, он ће 
искористити ту ситуацију, захваљујући извесном инстинкту 
који чини да изокреће све ствари ради свога највећега добра. 
Преварен муж, он ће бити најсрећнији од троје; и у љубаз- 
ностима којима га засипају, у мажењу којим га успављују, он 
ће имати накнаду која је равна награди. Његови недостатци 
дају му једно право више на срећу: његова незахвалност, по- 


штеђујући га досадних обавеза, штитиће независност негова . 


срца. Све црте његова карактера свешће се тако на једну 
једиту: на један дубок, неизлечив, и спасоносан егоизам. ' 
Све је то тачно опсервирано; али да ли је у основу, и 
у пркос лакрдијашког изгледа, та опсервација тужна 2 Не. Јер, 
ако се Лабиш жури да се смеје нашим недостатцима, не види 
се да је он икада имао вољу да због њих плаче. Он прима 
ствари као што су, јер налази да се оне, на крају крајева, 
могу примити, не знајући им у осталом лека. Он иде до екс- 
центричнога, али никад не до мрачнога У пркос свих 
својих недостатака, његов буржоа је ипак доста ваљан човек, 
више дивљи но рђав. /лшичице се завршују овим закључком 
који се мени чини сасвим тачан, али који је у ствари фор- 
мула праштања: „Да би човек био срећан, треба да зна да 
ради две ствари: да затвори очи и да отвори руке“. Наћи 

ће се без сумње неко да каже поводом писца Мизантропа п 
Оверњаша, као што је у моди да се говори поводом писца 
Мизаншропа, да ово смејање скрива много жалости, и да ово 
лакрдијање препокрива велику горчину. Али је та претпо- 
ставка произвољна и без доказа. Овај подсмевач волео је људе: 
а зар терати нас да се смејемо нашим недостатцима није ипак 
једини начин који је пронађен да се тешимо због њих»> 

Та наклоност да се види у свима стварима, и чак у ства- 
рима врло тужним, шаљива страна, управо је оно што се зове, 
у добром и широком смислу речи: галска наклоност. Лабиш 
је Гал. Тиме је он сасвим у традицији комедије у Француској. 
Поводом њега спомињала су се имена Рењара и чак Молиера: 
ако се мисли тиме да се његово дело може поредити са де- 
лима ових мајстора што се тиче књижевне вредности и трај- 
ног успеха, онда је то огромно претеривање. Али ево међутим 
у ком смислу бих ја примио ово поређење: човек може, кад 
остави читање наших великих комичара, да види један комад 
Лабишев: њему ће упасти у очи извесна сличност: Лабиш је 
из исте породице. Он има као и они здрав разум, здравље 
доброг расположења. Да ли је Молиер имао оно што ми данас 
зовемо духом» Ја сумњам; али, у што сам сигуран, то је да 
га Лабиш није имао. Једва би се могло издвојити из његова 
позоришта неколико пишчевих досетака, али су и оне далеко 
слабије но код наших познатих духовитих писаца: „Ми де- 


војке, ми видимо врло добро, врло добро... а не гледамо 
никад.“ — „Водвил је вештина да се девојчин тата, који је 
у почетку говорио не, натера да каже да.“ — „Чудна ствар, 
кад се људи нису видели од пре двадесет седам и по годин;, . 
како имају мало ствари да кажу једно другом!“ — „Ја задр- 
жавам вашу трпезарију од сто места. — Колико вас имаг — 
Четрнаест. — Онда ће вам бити врло тесно.“ — „Ја сам увек 


волео удате жене: то су жене од реда, поштене; а данас је 
тако тешко имати за љубазницу потпуно поштену жену!“ У 
накнаду за то, шала код Лабиша излази из саме ситуације и 
из карактера. Неке од тих шала су ушле у обичан говор и 
обогатиле језик. Уз то, Лабиш има природност, простоту, ши- 
рину потеза, способност да слика фрескама. 

Све те црте чине једну целину која има своје тесно је- 
" динство, и одређују једну врло карактеристичну списатељску 
физиономију. Отуда Лабиш није био никада кадар да изиђе 
из свог рода. Он је написао за Француско Позориште једну 
комедију која је требала да буде комедија вишег стила: Ја. 
Комад је спутан, без логике у радњи, без нианси и без по- 
степеног опадања у карактерима. Покаткад је Лабиш био на- 
веден интригом својих комада да зађе у сентиментално: он 
би се ту показао невешт, до те мере да треба загледати из 
близа да би се видело да ли је он озбиљан или тера шегу. 
Али то је незгода којој су изложени сви они чија је персо- 

налност јако обележена, а Лабиш је имао ретку врлину да 
се дивно познаје и да не жели да прекорачује своје способ- 
ности. Он је, тако исто, био најбољи критичар свога дела, и 
најоштровиднији судија свога талента. Кад је његово име било 
истакнуто за Академију, он се показао врло скептичан за свој 
кандидатуру, и сумњао је да ли би дао себи свој властити 
глас. Остављен самом себи, он свакако не би био публиковао 
десет свезака својих дела, и још би мање мислио да их про- 
дужи издавати још. Он би, по свој прилици, сам извршио 
избор који ће време извршити. Он би ту метнуо Штедио- 
ницу и неколико комада исте врсте, јер су они типови једног 
рода; и додао би им пет-шест комедија опсервације. То би 
дало две свеске, у које би сва слава Лабишева сасвим лепо стала. 

Лабиш ће остати као једини човек нашег времена који 
је имао потпуно особину веселости. М остаће као званичан 
представник једног рода на средини између шале и комедије, 
и који меша с опсервацијама једне лакрдијаштво друге. 


(Превео с францускога С. П.) РЕНЕ ДУМИК. 


ПОЛИТИЧКИ ПРЕГЛЕД. 
СПОЉНА ПОЛИТИКА. — РИЈЕЧКО ПИТАЊЕ. — РУСИ. 


Италијански председник владе, излажући пред Скупшти- 
ном свој програм, казао је нешто о скандалу на Ријеци. „Ско- 
рашњи догађаји, казао је он, су озбиљно пореметили ред и 
мир на Ријеци. Ми ово питање осећамо италијански, али то осе- 
ћање не треба да нас скрене са пута лојалности, који је у 
томе да поштујемо своје међународне обавезе према Краље- 
вини Срба, Хрвата и Словенаца. Ми сматрамо да треба да 
установимо везе доброга суседства са њом и да што пре 
створимо добре трговачке везе. Да то постигнемо, наша је 
чврста намера да радимо брзо и приведемо скороме крају 
преговоре за решење европских питања, те да би се извршио 
Рапалски Уговор, како би оба народа могла пријатељски иу 
сигурности сарађивати на економскоме пољу“. Шанцер, тали- 
јански министар Иностраних Дела, говорио је о истоме пред- 
мету пред Народним Представништвом. „Може се под извес- 
ним приликама, завршио је он свој говор, донекле објаснити 
што су војничке власти гледале кроз прсте догађајима на 
Ријеци. Али не може се примити да се због племенитих осе- 
ћања нарушава војничка дисциплина. Само је одговорна влада 
позвана да води политичку и војничку акцију како одговара 
највишим интересима народа. И зато се мора строго осудити 
сваки онај који би присвојио закониту власт државе и вољу 
Народнога Представништва, да реши судбину Ријеке без 

сагласности њених правих народних представника; такав човек 
би изложио неразмишљено читав народ врло озбиљним опа- 
сностима које сви добро познају.. Влада италијанска није могла 
примити повољно Ђуратија као шефа ријечке владе. Он је, 
истина, народни посланик, али на њега не пристаје законито 
изабрана већина ријечких народних посланика... Што се тиче 
још отворенога питања о коначном извршењу Рапалскога 
Уговора, само преговори који би обухватили све стране тога 
деликатнога и замршенога проблема могли би да доведу до 
повољнога решења. До таквога решења може се доћи само 
кад се духови стишају и кад буде прибраности,“ 

Кад се ова два говора доведу у везу са једним говором 
италијанскога представника у Београду, онда је јасно да 
талијанска влада не намерава предузимати још ништа за извр- 
шење Рапалскога Уговора. Докле год се на Конференцији у 
Ђенови не расправе извесна питања, нема изгледа да ће тали- 
јанска војска напустити нашу територију, задарски дистрикт 
и град Сушак. И не само да то неће урадити, него неће ни 
са фашистима, који су још господари на Ријеци, поступати 
друкчије него са пуно пажње. Италија свакојако намерава 
најпре да на Конференцији Ђеновској покрене и уреди, као 
што је чинила у Вашингтону, питање о разоружању т. зв. 
Четворнога Споразума (Румуније, Чешко-Словачке, Пољске, и 
нарочито наше државе), и питање о неким економским гаран- 
тијама и привилегијама на Најближем Истоку, па тек онда да 
ликвидира Рапалски Уговор. Наши делегати који иду опет, 
ако не у Рапало, а оно близу Рапала, имаће да издрже нову 
пробу. Први наши делегати нису имали велике среће 1920; 
садањи ће поћи под бољим изгледима. Први су ишли готово 
под морањем, напуштени од Француске и Британије, без знања 
Сједињених Држава; они су били сами у четири ока са Ђоли- 
тијем, Сфорцом; данашњи делегати неће бити сами. Данас 
делегати иду после некога постигнутог споразума између 
држава Четворнога Споразума; данас је и Француска уз тај 
Споразум; данас је ова конференција једна свеевропска кон- 
ференција. И зато су сад више него пре повољнији услови 
да се с Италијом уреде односи на бази међународнога уго- 
вора, бази која је једино могућна с Италијом. Докле год она 
не изврши обавезе из Рапалскога Уговора, дотле не би тре- 
бало улазити у друге какве преговоре. Њен улазак у „блок 
Мале Антанте“ треба да је по ту цену, кад већ данашња 
влада хоће пошто пото да иде с Италијом, која није прија- 
тељ нашега народа. 


У Народној Скупштини било је говора и о нашим одно- 
сима са Русима. Један народни посланик из групе земљорад- 
ника питао је владу о раду генерала Врангела и једнога 
остатка цариста који су нашли заштите у нашој држави. По 

тврђењу тога посланика, генерал Врангел, кога су у своје 
време помагали Французи и Енглези у његовој експедицији 
против Москве, организује код нас војску, чији је он главно- 
командујући. Генерал Врангел је у ствари само извршилац на- 
редаба једног руског Врховнога Савета који има главни стан 
у Софији, а добија директиве из Берлина. Овај Савет је ра- 
ширио своју мрежу и на цркву и на избеглице руске у нашој 
држави, спремајући, уз помоћ наше владе, рат противу Русије. 
На овакво питање влада је дала одговор. По владину тврђењу 
овај руски генерал је само избеглица који ужива гостоприм- 
ство као и сви други Руси-избеглице. Наша влада није 
генерала Врангела признала за шефа владе ни ргније докле 
је био у Русији, нити га признаје сада као некаквога поли- 
тичкога фактора. Владино је држање било увек неутрално; 
влада није помагала ни једну од разних руских експедиција 
које су ишле на то да се Руси у Русији између себе сатиру. 
Дајући овакав одговор, влада је категорично изјавила да је 
потпуно искључена могућност да се на нашој територији спрема 
каква акција противу садашње Русије. Таква акција, припре- 
мана код нас и покренута са наше територије, значила би 
рат са Русијом, а такав рат народ у нашој земљи не би никад 
одобрио. Влада је, у исто време, рекла да ће силом власти 
спречити сваку радњу као што је ова генерала Вргнгела, само 


ако утврди да такав рад постоји. — Ово је први пут да се 
са званичне стране чује одређеније један глас о Русима и о 
Русији. Од Конференције за Мир у Европи, — када је наша 


делегација прешла ћутећи преко заслуга Русије у овоме рату, — 
па до данас, није речено ништа у прилог или против Руса. 
Оно што је у име наше државе: после Версаља речено, било 
је тако несрећно да. нас је пред светом приказало као неза- 
хвалан народ. У нашој држави, у којој се налази велики број 
Руса избеглица, чињено је нешто за њих, али то је чињено 


ез система и без каквога плана. Основана је једна кадетска. 


школа у Сарајеву, без праве потребе. Основани су одбори за 
избеглице, који су уводили међу њих онај начин рада, распо- 
ређивања, издржавања, какав је био узрок расулу Русије. По- 
државани су Руси који су радили на обнови царистичкога 
режима у Русији, у место да се подржавају они који су ра- 
дили да се створи нова Русија. Људи од нових идеја били су 
и овде као некада у Русији прогањани. Сад, пред састанак 
паневропске конференције у Ђенови, на којој ће учествовати 
и Русија, ова изјава владе имаће свога утицаја и значаја. Имаће 
га у Русији код рускога сељака, који није ни за царистичку 
рестаурацију ни за терористички режим бољшевика. Имаће га 
и код нашега народа, који је био до сада у сумњи да постоје 
какви споразуми са Румунијом или којом другом државом на- 
перени противу Русије. Јер је наша влада раније употребља- 
вала војску у Мурманску приликом једне савезничке експеди- 





РУМ РУТ РУ 


ут" 7 ЗАУВИЗРИЦ 


|РРУРУ- >. ", " "" "УЛ: 


Политички Преглед. 955 





ције против бољшевичких армија, а једном су и вођени 
некакви преговори у иностранству о кредиту за шиљање једне 
наше војничке експедиције у Русију. Осим тога, зна се да су 
Румунија и Пољска, које подржава Француска, противу Русије, 
свака из својих нарочитих разлога и интереса које ми не- 
мамо: Румунија, јер држи Бесарабију за чије се становништво 
не може тврдити да је у већини румунско; Пољска, јер је за- 
хватила један део чисто руске земље и ради против уједи- 
њене Русије; Француска, која хоће најпре з!аи5 дио у погледу 
предратних новчаних обавеза старе Русије, и због тога још 
не допушта сређивање прилика у центру Европе. Ако влада 
продужи стварно радити како сад говори пред Скупштином, 
онда ће тиме, и прикупљањем прилога за гладни подмладак у 
Русији, и то без суделовања руских одбора у нашој земљи, 
искупити раније погрешке и извршити дуг према рускоме 


народу. 
ИНОСТРАНИ. 


УНУТРАШЊА ПОЛИТИКА. — ПОДЕЛА ЗЕМЉЕ НА ОБЛАСТИ 
ПРЕД НАРОДНОМ СКУПШТИНОМ. 


У парламентарној пракси наше нове државе, 28 март 
ове године остаће као доказ да, и поред изречног прогла- 
шења у уставу, парламентарна влада код нас није још довољно 
ујемчена и политичким односима. — То се показало већ 28 
јануара. До тога рока пленум Народне Скупштине био је 
дужан, сходно прелазним наређењима устава, донети законе 
којима се досадашње покрајинске организације укидају и 
замењују новим обласним уређењем земље. Од три закона 
којима се, према владином нацрту, имала спровести та нова 
организација, — закон о општој управи, закон о обласној и 
среској самоуправи и закон о подели земље на области, — 
"пленум Народне Скупштине није успео решити у одређеном 
року ни један. У осећању сопствене слабости, странке већине 
које су биле узеле на себе доношење новог устава, предви- 
ђајући могућност да први рок протече без резултата, унеле су 
у устав даљи рок од два месеца, до кога се посао обласне 
организације има свршити скраћеним поступком члана 133 
устава. На тај поступак, који средиште одлучивања преноси 
из пленума Народне Скупштине у Законодавни Одбор, у ради- 
кално-демократској коалицији много се полагало. Очекивало 
се да ће Законодавни Одбор, састављен из малог броја пар- 
тијских представника, навикнутих да носе одговорност, пока- 
зати више експедитивности. 

"У Законодавном Одбору најлакше је прошао закон о 
општој управи. — То је објашњиво. Владин предлог усред- 
средио је чисто државну управу у области у рукама вели- 
"ког жупана и створио у њему орган способан за енергично 

спровођење власти. За такву једну установу није било тешко 
придобити групе које су на влади, и надају се и остати. 
Предлог закона о општој управи изгласан је у Законодавном 
Одбору још 10 марта, а усвојен у пленуму Народне Скуп- 
штине 21 марта. Са законом о обласној и среској самоуправи 
већ није ишло тако глатко. Ту нису били по среди само при- 
говори опозиције, већ и неслагање странака на које се влада 
у првом реду наслања: радикала и демократа. Сукоб је избио 
у питању изборног система за обласне скупштине. По вла- 
дином предлогу, оне листе које не буду имале ни онолико 
гласова колико чини изборни количник, добивен дељењем 
укупног броја гласова бројем посланика који долазе на односну 
изборну јединицу, не узимају се у опште у обзир при подели 
мандата за обласну скупштину. За владин предлог заузели су 
се радикали; демократи су били против њега. Ограничени на 
извесне крајеве, али рачунајући да ће у њима добити већину, 
радикали су сматрали да њихов партијски интерес захтева 
повлашћивање листа са великим бројем гласова. Они су своје 
држање образложили потребом уласка у обласне парламенте 
јаких група, способних за одлучније руковођење обласним 
пословима. Демократи, са своје стране, распрострти по целој 
земљи, али у исто време и више разређени, држали су да 
баш због тога не смеју допустити жртвовање мањина. Отуда 
њихово интересовање за листе које остану без количника и 
позивање на уставом проглашено начело представништва 
мањина. Нагомилане супротности између радикала и демократа, 
заглађиване, али не пречишћаване, учиниле су да озбиљност 
сукоба премаши значај непосредног повода због кога је он 
избио. Али како ни једна ни друга страна није имала одваж- 
ност за крупне одлуке, споразум се и овога пута нашао, и 
то посредничким услугама Муслимана. Демократи су одустали 
од захтева чистог Д'Онтовог система, а радикали су пристали 
да се при подели мандата за обласну скупштину узму у обзир 
бар оне листе за које буде гласао онолики број бирача колико 
износи две трећине количника. Узело се да се на тој „средњој 
линији“ може помирити начело представништва мањина са 
ујемчењем солидних већина, способних за конструктиван рад. 
Одмах после споразума усвојен је, у Законодавном Одбору, 
коначно законски предлог о обласној и среској самоуправи. 
Тај предлог ће, нема сумње, 27 марта бити примљен и у пле- 
нуму Народне Скупштине. 

Усвајањем закона о општој управи и закона о обласној 
и среској самоуправи свршен је тек лакши део посла. Непо- 
средна стварност нове државне организације није се толико 
осећала у овим законима којима је конструисан чисто правни 
механизам области. Та стварност се показала тек кад се при- 
шло ломљењу затечених административних оквира и исецању 
нових области: законском предлогу о подели земље на обла- 

сти. Радикално-демократска већина, састављена у првом реду 
из србијанских посланика, показала је мушку готовост да 
кида са старим управним устројством. Али њу је та одлучност 
држала, изгледа, само дотле док се решавало о администра- 
тивној подели крајева ван Србије; прешавши на Србију, она 
наједаред постаје осетљива према жељи бирача да све остане 
по староме и почиње сматрати да није политички вређати 
административне навике народа. То се догодило нарочито са 
посланицима чији изборни окрузи нису имали изгледа постати 
средиште области, и који су у толико мање били склони жртво- 
вати своју изборну клиентелу. Опозиција законском предлогу 
о подели земље на области јавила се нарочито међу радика- 
лима и окупила се око Г. Настаса Петровића. У таквој ситу- 
ацији објашњиво је што се претрес тог предлога у Законодав- 
ном Одбору развлачио. Начелна дебата у Законодавном Одбору 
наставиће се 27 марта после подне, и према томе искључено је 
да до уставног рока, т. ј. 28 марта закључно, законски предлог 
пређе и другу инстанцу скраћеног поступка члана 133 устава: 
пленум Народне Скупштине. 28 марта подела земље на области 
излази дефинитивно из надлежности парламента и прелази у 
надлежност владе која је има решити у року од месец дана 
уредбом. Од како је постало очигледно да ће влада морати пре- 
сећи оно што парламенат није имао снаге да пресече, владиним 
групама у парламенту као да је лакнуло. Посланици који су 
се помирили са новом поделом земље, као да сматрају да је 
тиме што је решење пребачено на владу, већ и сам проблем 
упола решен. Непомирљиви заступници србијанских округа, 
међутим, схватили су као успех већ и само одлагање нове 
поделе земље, у нади да криза у влади може одлагање пре- 
творити у одбацивање. 

Парламентарни режим, у земљама где је имао успеха, 
учврстио се постепено, у борби против егзекутиве од које је 
парламенат отимао комад по комад власти. Он претпоставља 
народно представништво свесно своје улоге и решено да 
своје прерогативе шири, а не да их напушта. Дозволивши да 
28 марта административна подела земље, која с погледом на 
састав наше нове државе представља у ствари једно уставно 
питање, изађе из њених руку и пређе у руке владе, Народна 
Скупштина није показала ауторитет потребан за правилно 


функционисање парламентарне владе. 
ПРИВРЕМЕНИ. 

БИ ивИ ере 
КЊИЖЕВНОСТ И УМЕТНОСТ. 


„Пут Алије Ђерзелеза“. — Књижара Цвијановић дала 
је друго издање одличне приповетке Ива Андрића: Пуш Алије 
Ђерзглеза. О овој складној и здравој композицији било је у своје 
време опширно речи у нашем листу. Напомињемо сада да 
ово друго издање технички изгледа сасвим пристојно. 


„Исповести“. — Исповести Г-ђице Милице Јанковић 
изишле су први пут пред рат и биле лепо дочекане од критике 
и радо читане од публике. Оне су сада прештампане у новом 
издању. — То су повести са много сентименталности, причане 
књижевно, без много стваралачке снаге, али са укусом и 
топлином. У њима је пуно срдачних зачарања животом и 
људима, и природом, и још више разочарења, али не огор- 
чених, већ резигнираних и праштајућих. У свима њима чита 
се један осећајан и упечатљив унутрашњи живот, једноставан, 
но јак, који спонтано налази своје изражаје, искрене и речите. 
Све те исповести излазе из једне самилосне душе, богате 
својим неразноврсним животом, својим многим и тачним, и 
ако једнотоним запажањима. Књижара И. Ђ. Ђурђевића пру- 
жила је публици једну пријатну и добру предратну књигу. 

Б. М. 


Нове српске композиције. — Музички издавачки 
завод у Бечу Едашоп 5Јауе, и ако недовољно организован и без 
одређеног програма и плана, издао је ипак — поред великог 
броја слабих и бледих композиција страних и домаћих аутора 
— и неколико дела наших националних композитора која 
иду у најинтересантније композиције наше музичке књижев- 
ности. Између осталих, у томе издању су недавно угледале 
света и четири композиције Г. Косте П. Манојловића: два 
мешовита збора на стихове енглеских песника; СЛлалзоп (сти- 
хови Миховила Николића) за тенор и клавир; и Палпзе јап- 
тазидие за клавир соло. 

Г. Манојловић не бежи од проблема; он је далеко од 
конвенционалног. И ако му рука још није довољно израђена 
у погледу формалне конструкције композиције, његова дела 
су ипак врло интересантна као израз једне живе музикалне 
природе. Она одају и један скривени драмски акцент у таленту 
свога аутора: тежњу за широком мелодијском линијом, за 
дубљом хармонском концепцијом, за бојом. Има и нечег живо- 
писног у његовом таленту, нарочито подвученог у Бапзе 
јатапдиге, композицији можда недовољно спретној са пиа- 
нистичке тачке гледишта, али у сваком случају живој у ритму, 
прозрачној у слогу и лаганој у таласањима. 

И Папзе јатеазиафие, и хорови, пуни слободних дисо- 
нантних комбинација које одају инспирацију, и Слапзоп, песма 
из области песме са равноправно развијеном клавирском 
пратњом, у којој има и замаха и дескрипције, све су то дела 
која јасно кажу да у нас већ постоје „нови“, јасно одвојени 
од доскора доминантног шаблона традиционализма у музици. 

М. М. 


„Мишљења Жерома Коањара“. — Тобожњи опат 
Жером Коањар — верна слика и прилика његова творца Ана- 
тола Франса — опсерватор и ерудит, лишен свих људских 
заблуда и предрасуда, пружа нам у овој књизи, с потпуном 
духовном слободом, и с извесним „племенитим скептицизмом“, 
своја размишљања о разним предметима политике и морала. 
Његова критика је општа и немилосрдна, и најмирнијим тоном, 
као играјући се, раздире све чега се дотакне. Демократија 2 
„Ја опажам да се ток живота није променио, да су после 
реформе људи, као и пре, саможиви, тврдице, кукавице и сви- 
репи, наизменце глупави и бесомучни, и да се у свету налази 
увек готово подједнак број новорођенчади, жењених и уда- 
тих, преварених у браку и обешених, у чему се огледа дивни 
ред друштва. Тај ред је сталан, потребан, и ништа га неће 
моћи поколебати, јер он почива на људској беди и глупости, 
а то су темељи који ће увек постојати“. Својина» „По доброј 
филозофији, ништа не припада никоме, сем самога живота“. 
Војска „Најужаснија куга цивилизованих народа“. Правда> 
За опата Коањара сви закони су рђави, а њихова примена 
неправедна. Али овај нихилист није нимало опасан, јер он не 
жели ништа, и зна да његове разорне критике неће имати 
никаквога дејства: „Истине које је разум открио остају јалове. 
Једино је љубав кадра да оплоди своје снове. Она сипа живот 
у све што воли. Разум нема те снаге. МИ ја вам признајем да 
сам био досад сувише разуман у критици закона и нарави. 
М зато ће та критика пасти не доневши плода и сасушити 
· се као дрво опаљено априлском сланом. Да би се послужило 

људима, треба одбацити сваки разум као пртљаг који смета, 
и уздићи се на крилима одушевљења. Ако човек умује, неће 
никад полетети“. — Мишљења Жерома Коањара изашла су 
на српском у издању књижаре „Напредак“, у преводу Г. Вла- 
димира Росића. 


„Мали Трот“. — Андре Лиштанберже — кога наша 
публика познаје по неколико његових конференција одржаних 
у Београду пред рат и после рата — један је добар фран- 
цуски писац другог или трећег реда. Он је нарочито познат 
као психолог детиње душе, и у Малом Трошу, једном од 

својих најбољих романа тога роба — који нам, ових дана, 
пружа на српском књижара „Напредак“, у течном преводу 
Г. Илије Пржића — он аналише врло фино, и с мало суп- 
тилне ироније, у једном низу пријатних и истинитих сцена, 
осећања и мисли детињства. 


„Жеље Жана Сервиана“. — Жеље Жана Сервџана 
— које је издала књижара „Напредак“, у преводу Г. Ради- 
воја Караџића — је једно од најранијих дела Анатола Франса. 
То је један роман анализе, где су, из дана у дан, бележене 
сенсације кроз које пролази једна блага и сањалачка душа; 
и, у исти мах, један социални роман: меланхолична историја 
једног декласираног младића, осуђеног на сиротињу и патњу, 
али који ипак пролази кроз живот без роптања, сав занет 
својим наивним и детињским љубавним сном. Овај мали роман 
је мање китњаст и више директан но и једно дело Анатола 
Франса, писан врло просто, без хумора, фантазије и осмејка, 
и чита се с емоцијом. 


ДРУШТВА И УСТАНОВЕ. 


Друштво „Српски Књижевни Гласник“. — Акци- 
онарско друштво Сриски Књижевни Гласник одржало је 
своју годишњу скупштину 26 марта о. г. На њој су, најпре, 
прочитани и примљени рачуни за 1921 г. Српски Књижевни 
Гласник имао је у прошлој години расхода 451.858 д. (трош- 
кови администрације 93.282 д., трошкови за лист 309.457 д., 
хонорари 45.836 д., оснивачки трошкови 3.288 д.); приход је 
износио 441.850 д. (од претплате 428.845 д.; разни приходи 
13.005 д.); према томе, губитак је био 10.008 д. Затим су, на 
место оних који су коцком иступили, понова изабрани исти 
чланови: у Управни Одбор: Г. Г. Богдан Поповић, Д-р Воји- 
слав Вељковић и Слободан Јовановић, и у Надзорни Одбор: 
Г. Г. Д-р Михаило Петровић, Светозар Гођевац, Ђура Паун- 
ковић и Д-р Драгутин Протић. 








__ Власници, Јован М. Јовановић и Владимир Лацковић. 

СЛРУННЕО ЛОИ 


КЊИЖЕВНИ ГЛАСНИК 


НОВА СЕРИЈА, Књига У, Број 8. — 16 Април, 1922. 


ПАЛАНАЧКИ ВИХОРИ. 
| 


Варош или село, село или варошг То се не зна. Али 
кад се на ову котлину гледа с првог надвишеног хума, очи 
се упијају у широко поље, пуно дозрелог жита, и винограде, 
већ модре, преко којих прелази јединствен загасит тон. Нигде 
сенке. Да није село 

Одмах, даље,· испод самог хума, трчи Неретва, пробија- 
јући се кроз пећине, сва жива и треперава од немирне и нагле 
струје, пуна сунца и неба које се у њој дуби. Ту, у истом 
виадукту којим се врти река, ту, откидајући од воде и поља 
комадић поља, праши се цеста и пробија путања по којој 
хита железнички колосек. 

Затим, из поља, идући овим колосеком, избија неколико 
кућица, с оштрим и крупним капама, чудно потамнелим од 
невремена, и неколико кровова покривених плочом од сивеи 
зеленкасте материје, читавих штитова који одсјајкују према 
небу. Ту има сенки. Да није варош» 

Само је путник у недоумици шта да каже за ових не- 
колико раштрканих винограда и за гомилицу једва видљивих 
кућа. Али сви домаћи верују да је то варош, и владају се 
као да је варош. Ако их питате, они ће вам, можда, припо- 
ведати варошку историју, истаћи богаташе местанца, показати 
парохијални дом и с презривим осмехом рећи да жупник ста- 
нује на далекој узвисини, као окужени усамљеник, на узви- 
сини која се диже над самим кућама, чије пењање ублажују 
меке мрље поља или по које штуро дрво. 

36 

"А ако одете у коју кафаницу, у првом сплету неправилних 
уличица, ви ћете видети у густом дуванском дима крупне, 
плећате фигуре Срба и Турака, измешане у истом мутном 
уживању горке кафе, с дугим и танким чибуцима на чијим се 
врховима светли упаљена цигара. То су сеоске физиономије, 
здраве и грубе, често као истесана громада камена, понешто 
непокретљиве, али живахне у разговору. Најзад, то су и пола- 
варошки и пола-сеоски начини одевања: на чакширама с тоз- 
луцима варошки капут, ципеле и опанци измешани, код Турака 
још зелена аустријска униформа, лишена само знакова, прео- 
статак од рата, можда ради сећања на туђина, још више 
можда из оскудице да се купи нови комад хаљине. 

Али кад уђете дубље у уске сенке варошких махала; 
кад угледате ову збијеност ћерпича, коју су ћудљиво и не- 
вешто дизали босански дунђери; кад видите где се уз харем, 
одвојен од света густом решетком, сав утонуо у влажно зе- 
ленило, диже каменита кућа среског начелства, а уз њу одмах 
чучи прљави ћепенак, — ви ћете осетити да је ово једна од 
оних насеобина која је можда још јуче настала, али која ће 
извесно још дуго мирисати на село. То је карактер ових 
дремљивих местанца која су добила име у рату, кад су сеу 
њима задржавали гарнизони, кад је у куће прегрштима унесен 
нови морал, и кад су се, можда на сред пијаце, подигла једна 
па друга па безбројна вешала, да однијају безлобне станов- 
нике у чудне и поносне мученике. 

О рату сви говоре с презиром. То није ништа. Они су 
увек ратовали, они ратују и данас, борећи се да у камен успу 
мало црнице и дигну виноград. Али уздишу кад се сете гар- 
низона и младих Далматинаца који су долазили и одлазили, који 
су много говорили о Србији, али који су и много љубили 
њихове жене и девојке. 

Шта Далматинци Шта њихове речи» Они им више не 
верују. И њихове жене то најбоље знају кад год им извоште 
леђа. Ах, какве срамоте! И колико опрљаних постеља! И ко- 
лико копилади! 

Ако их питате, звониће то огорчење кроз сваки њихов 
одговор. Можда је само то што баца сенку на њихову варош» 
Све друго није ништа, ни сећање на вешала, ни страхоте ре- 
квизиције, ни далека путовања на фронт. Сад, кад више нема 
мира на дому..: Шта је то што се јучерањи гољо дигао међу 

богаташе, пљачкајући стоку по селима! Шта је то што је 
когод отпирио у затвор, ухваћен да обија црквену касу! Само 
то: тај немир код куће. 

Сви говоре о Јерку ковачу који је убио своју жену, 
вративши се из рата. Тако, лепо, пропарао јој је утробу с по- 
четка на крај, као што се парају шавови на изанђалој тка- 
нини. Тако, лепо, напио се њене крви као вина. И нико не 
кори побеснелог ковача који је отишао на доживотну робију, 
него га сви жале, јер су сви у томе сложни да је његова 
жена била кучка и да је побацила туђе дете. Ах, млади Дал- 
матинци! Ах, лепи Далматинци! 

Али, ако их упитате за Наума Костренчића, за познатог, 
старог Наума који је две године одлежао у Араду и који је 
толике године био председник црквене општине, за Наума, 
сушто поштење, сви ће некако покуњено оборити главе иу 
очима ће им се видети страх од тога што ви знате. Не, неће 
вам ништа одговорити. Док се Наумове седине још покаткад 
виде на улици; док се његова савијена плећа тешко помичу 
у магази и његово име блиста на дућанским вратима, из- 
весно је да вам све дотле неће ништа одговорити. 


П 


Није Наум крив за оно што се десило, нити је на ње- 
гово поштење ради тога пала каква мрља. Ако је ко крив, 
то су његови синови. Пусти бећари. Ако се судбини може 
противити, онда јој се супротставила, о томе нема сумње, њи- 
хова вијоглава младост. 

Зна се да је Наум у кући био строг колико то треба 
кад се има посла са женском чељади, поводљивом и несми- 
сленом. Зна се ито да његову кћер Јованку није нико видео 
на улици без њега, а у магази никада, чак ни у јесен кад су 
почињале бербе и кад је Неретва, под утишаним сјајем је- 
сењег неба, добијала смеђу и тамну боју смалаксалости, а 
ваздух мирисао грожђем. Ни тада, чак ни тада. Наум није дао 
да се она кочопери по виноградима, међу момцима који по- 
бесне од снаге кад се умирује сунце; он није дао да се види 
њена блага силуета како се помиче по њивама, у пуној са- 
зрелости тела, да се не би пробудидо у њој оно што треба 
да се пробуди истом после венчања, кад и Бог и људи одахну. 

Зар је зато он крив и зар стога треба да на његову 
белу косу падне рђава мисао» То нећете чути. Никад. 

Али Наум није крив ни зато што је његова кућа остала 
без надгледа, кад је он одвучен у таоце и кад је и на дому 
попустила очева стега. Његови синови, који су се извукли из 
војске пијући с официрима и потплаћујући регрутске коми- 
сије, нису делили очеве уплашене претпоставке о женском 
чељадету. Зато сви веле да су они криви. 

— Помами ли се женско, говорили су они, нема те силе 
која ће га омести да не изврши оно што хоће. 

Зато су они криви. Сви мисле да жени треба запт. Сви 
утерују жени памет у главу шамаром. Жена ништа не види, 
веле сви, она само хоће и жедни. Треба је тући да загаси 
жеђ. Само Наумови синови друкче говоре. Жена је, осмехују 
се они, људско биће као што смо и ми. Треба јој дати права 
и слободе, треба је провести кроз школе, па ће знати да раз- 
ликује добро од рђавог. Никад она неће пасти, ако уме да 
предвиди последице пада. Не седи сотона у њеној крви. 


Ш 


Те године, некако у пролеће, кад се Наум већ био на- . 
седео међу мртвацима у Араду и довољно напио пусте мађар- 
ске чорбе, изби у његово местанце један измешани гарнизон. 
Права смеса народа у сеоби. Једни су говорили мађарски, 
једни румунски, једни чешки, али највише је било Далмати- 
наца. Они су псовали талијански. 

Но официри су били сви једнаци. Пили су без престанка 
и само тражили жене као тетребови у пролеће. А можда и 
стога што је било пролеће. То је била чиста напаст. Варо- 
шица пробледе. Ниједна жена није била мирна на улици. Офи- 
цири се нису задовољавали да их посматрају ужагреним и 
већ помућеним очима, него су их и мамили, показујући им 
шаке пуне сребрног новца. Готово као да су оне дивљаци, и 
да немају стида. Или и горе: као да су све јавне жене које 
трче на пару као комарац на пламен. 

Одмах су се с њима помешали Наумови синови, и у не- 
каквој крчмици, коју је газда звао хотелом, отпочели она не- 
милостива бекријања као што су увек у ратовима, кад се не 
зна шта носи дан а шта носи ноћ, и кад је свеједно да ли 

ће се умрети данас, и овде, или до месец дана, на другом и 
страшнијем месту. | 

Ноћи су, тада, изгледале обасјане, однекле испод хори- 
ризонта, као да су пламенови битака, које су се свугде во- 
диле, подјаривале небо својим страшним сјајем. Виногради су 
били истом процветали, и рески, опори мирис лозовог цвета, 
као узвиштало вино, засићавао је ваздух до неподносиве 
опојности. 

Да ли су Наумови синови просипали новац с офици- 
рима стога што су их се плашили, ради сумње која је преко 
оца падала као мрачна сен и на њих; да ли су се, опет, уљуљ- 
кивали у таштој поноситости што седе међу отменом господом 
каква се пре није никад видела у њиховом местанцу, тек је 
Наумова магаза често остала затворена и после подневног 
сунчевог успињања. Знало се да су млади Костренчићи имали 
опет тешку и скупу ноћ. А то је било готово узастопце. 

Најзад их уведоше у кућу, тројицу далматинских офи- 
цира, дугих и изнурених лица, врло младих, можда стога што 
су бријали бркове и лагано се пудерисали. Сад настаде у 
Наумовој кући вашар. Ко би рекао! У старе одаје које се 
нису гостима отварале осим о крсној слави, уђоше странци и 
разузурише се по меким сећијама, и отпочеше дивља пијанче- 
„вања и потмула пуцњава као у узнемиреној тврђави. Видело 
се да дому недостаје домаћин. 

Груб војнички дух, нимало снебивљив, бучан и безоб- 
зиран, усели се у мале собичке по којима су падале сниске 
таванице. Кандила се утрнуше, и Свети Ђорђе, други један 
војник, огњевити Христов војник, постаде тужан у мраку који 
му се није свиђао. А мали пешкуни и турски везови до пре- 
сићености се напише испролеваног вина, и потамнеше у ве- 
ликим, окорелим мрљама које с њих нису више силазиле. 

Они су зато криви. Пусти Наумови бећари који су се 
трзали од рата, и, из страха да га не намиришу, давали не- 
престано пуне софре, истирали остатке кућне светиње и сме- 
јали се свему. 

— Ако жена не жедни за мушкарцем, говорили су под- 
ругљиво, лако је учинити је светитељком. Али ако она хоће 
да се преда, шта ће ваши катанци2 

_ Шта ће Наумови катанциг Свеједно. Они су показивали 
Јованку младим официрима, и нису мислили да у њених охлад- 

нелих двадесет и пет година има још увек живих струјања, 
и да њена крв, која је изгледала малаксала, има својих тајних 
пламсања, врло великих, врло опасних. 


ЈУ 


Овај фићфирић, заставник Јозе Матанић, један несвршени 
студент, необичан обешењак који се ругао ћесаревом грбу, 
усели се сасвим у Наумову кућу и задављено се смејао кад 
је морао да припаше сабљу и иде на победничке прославе. 
Свирао је на окарину, све неке комитске песме, умео је да 
игра на једној нози, тврдио је да је футуриста, и ако нико 
у варошици није знао шта је то, и подсмевао се, очију врло 
немирних, свему томе утихлом што је око њега пузило, ропски, 
на изубијаним коленима. По дану је лешкарао где било у 
кући, често и на широком дворишту, кад је небо било облачно, 
и није се нимало снебивао што су му гола прса тако руњава. 
Покаткад је читао Меше Ртеге Ртеззе, и љутио се што Жи-' 
дови лажу. Али је опет читао. Можда је мислио на фронт. 

Пажљиво је посматрао Јованкине кретње и вештачки 
откривао лепоте њене презреле младости. То је још све било 
пуно, чврсто, једва мало млитаво; још довољно свеже и неми- 
рисано; још увек само своје, пуно нових дражи као све 
недотакнуто. 

Љубио је где је стигао, у ходницима, у собама, и ужи-_ 
вао што се она тако необично отима. Каква се снага у њему 
будила истом онда кад је испод његових жилавих руку изми- 
гољило ово витко, влажно тело, и његов пољубац остао у 
ваздуху! Они су се борили. Али борба је била само једна 
драж, нипошто умор; она је распаљивала, место да огор- 
чено стишава. 

У Јованке је била решеност да се не да; у њега одлуч- 
ност да савлада. Али су и једно и друго осећали да се неко 
решење примиче крају. Какво год. Већ су били исцрпљени 
сви резервоари стрпљивости. 

Како је дошло до тога да она подлегне, она паметна и 
зрела девојка, она која је својих чистих двадесет и пет година 
пронела као белу заставу, никад ничим неокаљану» Како је 
дошло до тога 

Она само зна да је најпре поподневна тишина узмутила 
њено спокојство. Тако, као да је све неко шаптао заводљиве, 

ласкаве речи у њено ухо. Она се грчевито протегла. Можда 
_ стога што се тако грчевито протегла, можда је стога зашу- 
мело у њеној крви, као да се упалила, и млитава, слатка 
страственост милећи прешла преко њене кичме. Одмах је 
помислила на њега. На огорела, румена, руњава прса, издиг- 
нута у два снажна крила. И раширила је руке. 

А тај фићфирић, тај безобразник, тај непознати хуља, 
нико и ништа, као да је само чекао да она рашири руке и 
осети чак у ноктима струјање упаљене крви, па да се одмах 
ту нађе, покрај ње, и да она само под погледом његових 
очију клоне обезнањено. После двадесет и пет млаких и мудрих 
година! Последњи час двадесет и пете године ! 

Затим магла. Она снева. Омамљеност траје дуге тре- 
нутке. У телу је језа и пенушаво шумљење. Каква сласт! 
Каква вечност! 

Разбудила су је браћа, и тада се истом повратила нит 
прекинутог живота. Она је подигла обнажене руке да сакрије 
своју голишавост. Али је остала пред њима гола. Гола за увек. 
Гола до дна душе. 

Већ сутра се дигао гарнизон. Заставник је свечано поздрав- 
љао. Није се смешио, и није ништа рекао. Најзад, Жидови 
из Меџе Ртеге Ртез5е нису једном лагали. Збогом! У Арбанији 
је отпочела офансива. 

Фићфирић је поздрављао, дотичући качкету белом рука- 
вицом. Одлазио је у једну смрт, а једну је остављао за собом. 


М 


Зар је Наум за то крив» И зар је он крив за оно што 
се доцније десило, кад је у то време још увек био у мађар- 
ском казамату, међу мртвацима2 

Његови синови су се одједном узнемирили. Јованкина 
бременитост је постојала све очигледнија. Девојка је избле- 
дела, чучала је непрестано у кући, стезала се у шалове и 
трзала се кад би чула кораке у дворишту. Да Наум не долази2 

А Наум је долазио. Чули су се из даљине његови ста- 
рачки кораци, полагано се помицало његово оронуло тело, 
које је туђин измучио постом и тамницом, приближавао се 
срдити, опори поглед његових очију. 

Из Арада су већ неке пуштали. Немоћнији су долазили 
као да су устали из гробнице. Пепељави, земљани, готово 

иструлели у влази казамата. Али су њихове душе биле оба- 
сјане надом. Туђину је догоревало до ноката. 

Мора да иде Наум» Да ли се то чују његови кораци 

Уплашени синови одржаше веће, у прве јесење дане. 
Јованка је седела међу њима, и њено измучено лице чудно 
се сијало под дрхтавом светлошћу чирака. Завесе су биле 
пажљиво намакнуте на прозоре да се на улици не виде сенке. 

Шта сад» 

Они су се гледали мучке, као вукови над пленом. Сви 
су имали исте мисли. 

— Шта садг рече старији. 

Он је с очигледном зловољношћу пиљио у Јованкин 
трбух, који се округло истицао испод алаватне ноћне хаљине. 

— Шта сад» понови млађи. 

Да се плод убије» Било је касно. Да се новорођенче 
задави> Било је страшно и опасно. У суседству је можда већ 
неко знао за Јованкину бременитост. Зар та ствар, најзад, не 
би могла доћи до суда> 

Изнурена девојка посиве. Она не да то што је у њој. 
То је њено. Она воли ово што ће доћи на свет. То је њена 
· крв, њен живот. Не, она то не да. 

— Пет! Пст! умиривала су је браћа и притискивала јој уста. 

Али је њен глас пролазио и кроз њихове згрчене прсте. 
Не, она то не да! 

О, што је било неразумно то женско створење! Ова 
кучка! Зар на њеним образима нема више ни прста стида» 
Зар она не чује где Наум иде из Арада, зар она не чује пот- 
муло ударање његових штакаг Зар она не зна ко је и шта је 
ова кућа» Зар она и сама неће подлећи под општом срамотом 2 

Да, она зна да је то грех, али она воли тај грех. Да, 
она ће бити извргнута руглу и покори, али шта је се то тиче» 
Нека је истерају, она ће ићи да ради. Али ће имати своје 
дете и живеће за њега. 

О што је луда! Зар је они не могу удатиг Они ће јој 
наћи женика. Они ће ићи у Сарајево. Тамо има сиротог света, 
поштених младића који служе друге, а могли би бити своји 
господари. Зар они за своју једину сестру не могу одвојити 
штогод и од својих деловаг Она само треба да пристане. 

Зар да се продаје» Да се удаје без љубави» Да извргне 
своје дете нечијем мучењу» И заштог 

— Пет! Пст! шаптао је млађи. 

— Мир! Мораш! пригушено је викао старији, и извртао 
јој руку да су кости пуцале. 

Ако не учини што они хоће, десиће се чудо. Запалиће 
кућу и скочиће у Неретву. Кучка! Она не мисли ни на кога до 
на себе. А Наум иде. Зар му не чује потмуло ударање штака2 

Јованка обори главу. Све једно. 


М1 


Цело местанце се питало што су Наумови синови похи- 
тали да удају сестру. Коме је до весеља у ово ратно време, 
и то сад кад је домаћин у затвору» У истину се свет изменио. 
Нема више поштовања старијих. 

Али је највеће изненађење био женик. Млад, голобрад, 
сигурно млађи од Јованке, сав уплетен у неке неспретне 
покрете, а очију које су се само чудиле тешком, старинском 
богаству куће. Па још да је ко! Него некакав гољо, некакав 
ташлихански трговчић који је имао за педаљ дућана. Можда 
је први пут обукао ово дуго црно одело2 Изгледа у њему 
као у врећи. Сав је пропао и изгубио се, и кад се макне, 
види се како му је тешко. А говори као сви неваспитани 
трговачки помоћници, и игра млитаво и бескрвно као што се 
игра на сарајевској Јалији. 

Ишчуђавање се није смирило ни онда кад је свадба 
прошла, и Јованка одведена у Сарајево. Нема сумње, ови На- 
умови синови су полудели. Па како се чудно захваљују на 
честиткама! Као да нису сестру удомили, него је сахранили. 
А отимају се, јер се она у њега заљубила. А одакле ће се за- 
љубити кад га није никад ни видела2 Мора бити да ту има 
нешто крупно по среди2г Не би тако хитали Наумови синови, 
сад док још старац лежи у затвору! 

Но ускоро се све сазнало. Чак ни јадни гољо није могао 
да отрпи срамоте, и није хтео да је сакрије ни за скупе новце 
које су му дали. Повратио је Јованку и све њено. Неће он, 
вели, пропале жене! Неће он, вели, да туђу децу храни 
својим знојем! 

О, што је викао! О, што их је псовао! 

Нико га није могао умирити, и узалуд су му њена браћа 
давала толике новце само да ћути. Он да ћутиг Зар зато што 
су му дали за жену осрамоћену девојку, у седмом месецу 

бременитости 2 О, боли то! Није он своју душу нашао на улици! 
Викао је као суманут, дерао се о богаташкој покваре- 
ности, а кад се на вечер напио, псовао је Бога и цара, и 
викао је да се не плаши ни фронта ни тамнице. Њему је све 
једно. Његов живот није више ни за пару. 
Ко би рекао да је у том сарајевском гољи, голобрадом, 
неспретном, неотесаном, било толико гласа и толико бола! 
А кад су га повели у тамницу што је псовао цара, цело 
местанце се слегло и пратило га до прве железничке станице. 
Био је сав мокар од кише која је пљуштала по његовом 
савијеном телу. Изгледао је као изгубљена птица. И све као 
да је хтео да скочи у Неретву која се покрај путање ваљала 
запенушена и црна, долазећи из високих планина. Али није 
скочио. Само је тако чудновато гледао у замуљену воду, 
прљаву, гадну и тамну као да је у њу легло цело ниско и 
помућено небо. 


МИ 


Зар је Наум за то кривг Не, одговора нећете чути. Го- 
вориће вам о свему другом, али о Науму неће. Та срамота 
као да је заједничка, то мучење као да је опште. Само ће се 
страх оцртати у свачијем оку, страх што. ви то знате и што 
опет питате. 

А ипак, какав мир у местанцу! Шћућурене кућице, уто- 
нуле у зеленило. Сокачићи као жиле на старачкој руци, кри- 
вудави, слепи, уски. Жене се не виде. Људи обучени пола 
сељачки, пола варошки. Седе по кафанама, више него што 
раде. Пуше и ћуте. 

Даље, путања која се шири у цесту, оронули железнички 
насип с излоканим камењем, плаховита Неретва, лети зелена 
као гуштер, вијугава, чудна, тајанствена. Затим, поља, без 
сенке; виногради, једри и већ помодрели. А нада свим бело, 
усијано небо, непомично. 

Велим вам: права мутна, глува сеоска тишина! 


БОРИВОЈЕ ЈЕВТИЋ. 





СМРТ ФЛОРИЈАНА КРАЊЧЕЦА, 
НАДСТРАЖАРА КРАЉЕВСКЕ РЕДАРСТВЕНЕ СТРАЖЕ. 
(1) 

ЈЉуди тога времена, пре свега, родили се у другој поло- 
вини деветнаестога столећа, чудној заветрини догађаја, када 
је тишина баш некако десет година под крај самога столећа 
досегла неку кулминацију. Било је у то време тихо и гњило по 
целој Европи, а у оно време су у нашем маленом провинци- 
алноме граду били највећи догађаји каки маневри или сол- 
дачке параде. На пример, рођендан Његовога Величанства, 
или опет имендан Његовога Величанства, или јубилеј каки 
превишње куће, или смртни дан којега несретнога члана пре- 
вишње куће, — све су то били свечани дани, које света матера 
црква римска није до душе штампала у календару црвеним 
словима, али су зато звонила сва звона, и по црквама би се 
целебрисале велике понтификалне свечане „монстр-мисе“ у 
белој свиленој гали. У таке дане већ би се рано ујутро чуле 
тешке инфантеријске чете како ступају улицама, јахао би 
генералитет, ишле би свечане поворке деце у белини, чинов- 
ника у фраковима, цехова са заставама; било је круха, било 
је игара, народ је био сит и сретан, и време се је бројало од 
славе до славе, од бакљаде до бакљаде. Све што се је дога- 
ђало, изгледало је као да се одувек догађа, и све како је 
било тако је изгледало као да је одувек тако било. Јест, 
истина је, од стараца се чуло да смо ми као црвени грани- 
чари пет дана прелазили Драву под Јелачићем и да смо имали 
нашу народну владу и наше министре на Марковом тргу. Али 
томе је давно, врло давно, и Илира више нема! Још ту и тамо 
возикају по којега паралитичнога старца по улицама у црве- 
ној сурки и дечурлија на њега прстом каже да је то Илир! 
Илири су сви помрли и народ нема вођа ни мозгова! Људи 
који би хтели да опет јуришају под заставом Блажене Девице 
Мајке Божје Ибратске, за слободу Краљевине, ти изгледају 
мађаронима чисти лудаци, и све њихово родољубно викање 

зову господа доктори и фишкали по новинама „здравице“, 
„пијане фразе“, „гањање ветрењача“, „романтично лудило!“ 
А мађаронима опет пљује се у лице јавно, и пише се да су 
Јуде које нас продавају Мађарима, пак који би се враг сна- 
шао у том метежу2г Све је то политика, а најбоље је ако 
човек гуцне коју чашу винца и пригризне коју крањску кобасу! 
То је једино Реално и Позитивно! 

(Фразе онога времена биле су Реално и Позитивно, те 
су тако та гесла из сабора и политике и штампе пала на 
улицу, и улица је пила, опијала се, и у смислу Реда и Закона 
држала се тако једино реалне и позитивне базе, наше домаће 
опћенито признате капљице.) 

У то дакле време је надстражар Флоријан Крањчец ство- 
рио себи о животу оваку предочбу: Постоји Марков трг, са 
црквом светога Марка и црвено-бело-модрим грбовима на 
крову, који блистају јако када је сунце, те се једва гледа у 
оно од силнога светла. На Марковом тргу стоји банска палача, 
а у палачи Његова Преузвишеност Бан Троједне Краљевине. 

Бан Троједне Краљевине, то је нека фикција што у зад- 
њој консеквенци и нема на себи савршено ништа људског. 
То је нешто што стоји на последњој граници између врхуна- 
равног и наравног. То је она величанствена појава у златно 
опшивеном гримизу са калпаком на глави, која држи у руци 
свитак пергамене, на којој је калиграфиран допис превишње 
дворске канцеларије са славном титулом: „свима сталежима 
и редовима Троједне Краљевине“, и у којој је свака друга 
реч: „искрени, мили и верни наши!“ 

Бан Троједне Краљевине је дакле нека аристократска 
грофовска појава што директно и лично опћи са превишњим 
Двором у име свију смртника у овој магленој савској долини. 
Бан, то је онај преузвишени господин у сивом капуту, који је 
увек строг имрк и који свако послеподне шеће око Смрока. 
Када се отвара велики портал банске палаче и преузвишени бан 
иду, онда се сви детективи и почасне солдачке страже у 
парадном леополдерском-вафенроку са жутим /ЛШИгеп-има од 
16" 1 К. (К. и: К: Тјатшете-Теритепј „Мо: 1079. КОЛЕ ВАН 
Ноћеп Етгћетгог Георога), и стражари и надстражари и жан- 
дари у паради са кокотевим перјаницама, што стоје са белим 
рукавицама у новом жутом ремењу као дрвене декорације, 
сви се они онда укоче и салутирају, и све стоји као мраморно 

на Марковом Тргу, док преузвишени господин Бан иду преко 
плочника и са својом сребрном палицом туцкају ту и тамо по 
земљи. А преузвишени иду и озбиљно се држе, а с Њима 
нека господа у цилиндрима, све сами „илустрисимуси“ и 
„магнификуси“ и барони, а пет корака иза њих Максимилијан 
Песек, краљевски тајни агент, са два бесна полицајна пса. 
(Песек Максимилијан, то је знаменити тајни агент, и био је 
већ у Паризу ловити тате, и са тога свога знаменитог пута у 
Париз, о коме се је дуго говорило код полиције као о прво- 
разредној сенсацији, писао је Макс Песек неколико разглед- 
ница староме Флоријану, са којим је он „перту“, јер су стари 
„регименцкамеради“ још из младости. Послао му је тако Базел, 
а над модром колорираном Рајном нацртао дебелом анафал- 
бетском руком стрелицу, са овом примедбом: „Ово је река 
Рајна! Ту сам се ја купао!“ Из Париза пако Ајфелов торањ, 
исто тако са стрелицом: „Ово је Ајфелов торањ! Ту сам пио 
пиво!“ Кариера Максимилијана Песека, који је путовао у 
Париз ловити тате и који вечно хода за петама Његове Пре- 
узвишености, причиња се старом Флоријану одувек као недо- 
стиживи идеал среће животне, и он увек сањари и машта о 
томе како би то дивно било да он тако хода за Баном са 
два пса!) 

То је дакле Његова Преузвишеност бан, који станује у 
банској палачи на Марковом тргу. Па онда она бела банска 
палача са свиленим ролетама иза којих блистају светњаци и 
сја само злато! Само жуто злато! 

Колико је тужних снежних ноћи пробдео стари Флоријан 
Крањчец под том банском палачом и гледао сене где поти- 
травају на тим прозирним завесама, и музику слушао што се 
разлевала из банских дворова. Колике су ту биле кочије, пак 
ливрирани лакаји горњоградске аристокрације у цилиндрима, па 
даме све у свили и крзну и господа у фраку, колико је тога 
ту прошло вечерас! 

А он је стајао шпалир свима њима и поздрављао кочи- 
јаше замотане у бундама, па како би која кочија стала пред 
порталом и слуге опет залупиле враташцима на којима је при- 
лепљен златни грб фамилије, и вранци заграбили даље у ноћ, 
надстражар Крањчец стајао је укочен и понављао у себи ауто- 
матски наслове и имена отмених гостију: као да их броји 
редом, јесу ли се сви одазвали. 


+ 

— Ово је бароница Фромаж! Ово је стари барон Винтер 
сигетски де 5аое! маг! Ово је гроф Комбелес! — Он је био 
улански ритмајстор, а сада јеу цивилу! Чудно! 

Стоји тако Крањчец под прозорима и слуша глазбу и 
мисли како се сада горе шампањац пије и држе здравице 
Његовом Величанству и једу се печенке! Ваљда добро реш 
печени одојци, пак пурани! Аха! 

— А овде је зима притисла! Бити ће барем минус десет 
Целзија! Гризе човека у прстима! Треба да се човек испрешеће 
малко! Да си натре уши! Да дуне у дланове! Да се удари два 
три пута испод пазуха! Аха! Баш штипље! 

И тако се надстражар Крањчец шеће целе ноћи под бан- 
ском палачом, горе-доле, горе-доле, пак је опет стао тарући 
си очи и бијући ногом о ногу да му буде топлије, и загледао 
се у ону светлост у првом кату, где висе оне неке чудне 
нафарбане слике, некаки старински официри и кавалири и 
барони у паради, још сви са белим перикама као у оно 
блажено време покојне царице Марије Терезије. Висе оне 
слике велике господе банске и магната у гали, у паради, са 
златним ројтама и свилом у скупоценим златним оквирима; 
тако укочено саблазно стоје горе на црвеном зиду те саблазне 
фигуре, као да гледају преко оних блиставих лустера и завеса 
доле на трг, баш у њега, равно у њега, надстражара Флоријана 
Крањчеца, не спава ли он то могуће стојећки, стражи ли он банске 
дворе и врши ли своју службу тачно и прописано и по заклетви» 
Колико се је дугих ноћи гледао надстражар Крањчец са 
оним банским портретима оком у око и зјао у зрцала висока 
и брушена, што се на рубовима ломе у дугу, као црквена 
стакловина. 

Што овако може да мисли, Боже мој, наш кмет и кумек, 
када се тужно као теле загледа у феудалну декоративну 
помпу и зине, те би човек мислио да он сада у себи решава 
Бог те пита каке дубоке истине и проблеме, а у ствари не 
решава ништа, него да га запиташ строгим претпостављеним 
тоном: — Хеј ви, надстражар, а што врага блејите у ту бан- 
ску једнокатницу, као да је никада још видели нисте» он би 
се збунио и тргнуо, као да се из сна пренуо, и он зацело 
не би знао ништа да каже. 

Оне црне мајке божје арапске по нашим црквама са диа- 
мантним краљевским плаштевима, оне банске мраморне гроб- 

нице са зааставама и буздованима и оклопима, оне папинске 
митре и грбови по куријама, све оно племенито и феудално 
у нашем краљевском граду, све то држи наше преобучене 
сељаке у неком страхопочитању, пуном болесне депресије, и 
погледи тог нашег подворничког и надстражарског и канце- 
листичног бедног народа, јесу погледи какима гледају у свет 
крваве згажене жабе. 

Гледа тако дакле Крањчец Флоријан у расветлене банске 
прозоре и мисли да је ето то, дакле, та банска палача у којој 
станује сам господин бан. Хм! То је та кућа! Имаде у граду 
још неколико кућа које би се донекле дале успоредити са 
банском палачом. То је бискупов град на пример! Тамо одсе- 
дају кардинали светога оца Римскога Папе, пред којима три 
клерика носе сребрне трубе и трубе пред Његовом Еминен- 
цијом! Било је и код нас кардинала! Али су помрли! Сада 
још само кардиналски црвени клобук виси покрај главнога 
олтара у катедрали! Па онда команда кора не заостаје много 
за банском палачом! Тамо седи преузвишени барон „фелдцајг- 
мајстер“, који је код Кустоце шестдесет шесте са једном 
једином ескадроном побио сву талијанску кавалерију. И на 
команди одседају сви надвојводе и принчеви и чланови преузви- 
шене куће! Али ма да су бискупов град и команда кора славне 
палаче, то се оне ипак не могу успоредити са банским дво- 
рима, јер су бански двори изнад свих дворова у целом граду, 
и јер је у њима средиште и глава целе: „Краљевине Хрват- 
ске и Славоније“. 

Та „Краљевина Хрватска и Славонија“ имала је у себи 
нешто водвиљски иреалног, нешто што је Флоријан Крањчец 
више пута већ осетио у позоришту, када би поспан и уморан 
на својим инспекцијама високо горе под кровом на балкону 
гледао доле на сцену, где су у зеленој месечини певали кра- 
љеви и принцесе и грофови. Између оних грофица што на 
зеленој месечини певају и носе златне ципелице, и опет оних 
дама које се овако возе у каруцама на плес у банске дворове, 
није било никаке разлике. И оно доле на позорници и ово 
ту, једнаки је мистериј, за који никако не можеш да знаш 
ни што је то с њима ни како је, тек ето, станеш па гледаш. 
Та „Краљевина Хрватска и Славонија“, то је био у мозгу 
Флоријана Крањчеца један појам, пун неког надземаљског 
суверенитета, који је коначна сврха свега и због чега све на 

свету ради и мучи се, да би над свима онда стајала овака 
Краљевина. Јер ето, када овакав први главар Краљевине 
путује, он путује у салонском влаку и црвени сагови се онда 
полажу од вагона до кочије, да врховни главар Краљевине 
не би стао ногом на обичну земљу. И куд год врховни гла- 
вар путује, путују с њиме слуге, глазбе, мужари, заставе, и 
тако он носи собом ту идеју свете Краљевине, која је једнако 
света као и сакраменти свете матере цркве. И као што треба 
да поклекнеш и да се сагнеш челом до земље пред Светим 
Отајством када цинка по улици, тако треба да се исто поклониш 
Краљевини и њеним свећеницама и бискупима и гувернерима. 

За старога Крањчеца је негде далеко у непознатим гео- 
графским дистанцама до душе постојао и даљни свет, осим 
те наше Краљевине. Државе неке где се мобилизира, и воде 
се ратови, и железничке су несреће велике, и у Русији би 
нихилисти хтели да устреле цара! Али то је све коначно да- 
леко и ко мари за то! Политичке међе Краљевине, која виси 
по свим канцеларијама и редарственим испоставама, она два 
паралелна потеза двају вода реке Саве и реке Драве, то је 
била последња стварна међа његовога политичкога схватања. 

Свађа се тако на пример стари гдегод у какој крчми кап- 
толској са својим старим пајдашом Иленчеком, који је био 
најпре слагар, тај Матијаш Иленчек, а после је постао подворник 
у Хрвашској Застави, где је сам покојни Старчевић писао 
чланке, пак је тај Матијаш, разуме се, бесни опозиционалац, 
стеклиш, праваш, неодвишњак, који ће своју родољубну главу, 
ако је потребно, сад на, одмах на тањиру дати за добро и 
за срећу наше лепе и несретне домовине. Да старога Флори- 
јана надстражара и Матијаша Иленчека не веже старо и мно- 
гогодишње пријатељство и да нису пајдаши већ од првеи 
најраније младости, ох, та би се два петла већ била попљу- 
вала и потукла и поапсила већ хиљаду и хиљаду пута, када 
овако код чаше вина разговор задре о политику. 

— А што ти имадеш против Пеште, молим ја тебе2 
Пешта није у Краљевини! Постоји реална веза између Кра- 
љевине и Пеште! Јест! Реална веза! Тако пишу Народне 
Новине! М та реална веза нас веже! Друго ништа! 

— Ти си осел! | 

— Ви сте осли! Ви! Опозиција! Ни сами не знате што хоћете! 
Штовихоћете, молим јатебег Тотимени растумачи! Штовихоћете»г 

— Ми хоћемо нашу хиљадугодишњу слободу! То ми 
хоћемо! Ми хоћемо да скинемо мађарски јарам! 

— Хехе! Видиш какав си ти осел! Ви сте опозиционална 
факинажа и багажа! И вама би требало штрик, а не Мађа- 
ром! Кога бисте се врага ви ту играли политике» И ја да сам 
бан, ја бих вас све растерао и не бих се, Бога ми, с вама по 
сабору натезао! Него вам он још и музику од двадесет и 
пете да, да си сабор отворите! Он вама музику, и целу једну 
компанију у паради, и заставу, и бискупа, а ви пљујете по 
њему! Предобар вам је он, предобар, а ви сте незахвална багажа! 
То сте ви! Незахвална багажа! 

— Па то не да он, ти осел! То он мора дати! То не 
одвиси од њега! 

— Такор То не да он2 А ко то да, ако не он2 Ко то 
да, то ја тебе питам! Је лиг Кор Је ли бан заповеда 
или нег 

— Не! Он ниш не заповеда! Заповеда народ. 

— Ајт' спат, просим те лепо! Какав народ пишиви> Ако 
бан хоће, народа нема у двадесет и четири сата! Тако вас све 
лепо потрпају к судбеном столу, сву народну багажу! 

— Би они, да се ми дамо! Али се ми не дамо! Шта ти 
мислиш, да ми нећемо једнога дана доћи на Марков Трг, да 
запитамо за наше правицег Онда ће знати бан! 

— А, што ће знати2 Ко сте виг Ништарије! И знаш, да 
ми ниси пријатељ, ја бих ти показао да си нико и ништа! 
Одмах сад, на лицу места, у име закона! Само се пази! Знаш! 
Ти ћеш се грозити буном> Је ли» Само још једну реч. 

— А ко се тебе бојиг Шта ми можешг 

Тако је дакле мислио надстражар Крањчец о Мађарима 
и Краљевини, и о Реалној Вези и о Сабору, Бану и опозицији, 

Стоји банска палача на Марковом Тргу и у пресидијалу 
су укопчани телефони свију жупанија и котарских области и 
опћина и жандарских постаја, и цели тај апарат функцио- 
нира тако како то преузвишени господин бан хоће. Дишу 
уреди на списове (акта и аа асга), списови путују амо тамо, 
апси се, тужи се; тамо је судбени стол и вешала у дворишту 
судбенога стола. Када кога обесе, онда му главу отисну у гипс, 
и те лубање, пуне сиве прашине, стоје горе у другом кату на 
једном ормару и исплазиле су језике дебеле као крава, а над 
свим тим уредима и поглавитима и пресветлима стоји преуз- 

вишени господин бан. Он, и све остало под њиме. Јер он је 
највећи и највиши и над њиме нема никога, само Његово Вели- 
чанство свети апостолски краљ Јерусалема и Краљевине, Ф. Ј. 1. 

То је дакле тај систем! Стол седморице! Бански стол! 
Рефераде земаљске владе! Градска редарствена стража са три- 
наест црвених лампа и централом! Код централе служи он! 
Надстражар Крањчец! Он станује код малте! Тамо је његов 
крови његов плот и његов врт. Имао је у врту карфијола и 
парадајза, а сада је све голо и празно; нити шалате нема, нити 
је погнојено, и све труне! И котац је празан! Све је то упро- 
пастила болесна Јула. Има жену и нема је! Да би Бог дао, 
пак да умре! Сина има! Да! Њега има! И веле сви да је 
вражји! И добро учи, сада у вишој гимназији! Хм! Тај његов 
син! Шеће тако надстражар Крањчец под расветленим бан- 
ским дворовима, и слуша глазбу како гуди изнутра из 
оних далеких затворених топлих простора, и мисли о своме 
сину. А зашто се то не би догодило да из његовог сина постане 
нешто Када већ њему није дао Бог и није му пошло за руком 
да нешто из себе створи, зашто не би његов син био сретнији»> 

И тако размишљајући о срећи свога сина, како си то 
пластично и живо представља стари Крањчец> За њега из- 
гледа свет као једна голема ораница и пашњак обрубљен 
водама: Савом и Дравом. А на сред те земље, тешке, сељачке, 
тамне земље, стоји Марков трг као каква слатка торта са зави- 
јутцима и серпентинама. Њему није било дано да се попне 
горе на Марков трг. Он је запео на своме путу код Црвене 
Лампе и остао је ето вани на улици! Али његов син, он би 
могао да се попне! Зашто нег 

Његов ће син лепо положити докторат, постати ће доктор, 
лепо ће обући фрак и још ће путовати у Пешту у салонским 
колима, и то ће Народне Новине јавити! „Илустрисимус овај 
или онај, шеф владинога одсека, отпутовао је у Пешту у 
пратњи свога тајника доктора Крањчеца“. Ово — доктор 
Крањчец, то је он, његов син! Његова рођена крв! А зашто 
то најпосле и не би било оствариво! То је лепо почетак кари- 
ере! Онда се већ лагано даље пење! Све лагано! Стубу по стубу! 
А он ће онда већ бити у пензији! У цивилу! Ходати ће лепо у 
кавану, и тамо гледати слике и фотографије, као прави госпо- 
дин! И пушити цигаре! Шта једну2г Две! Три! Пет! Дневно 
најмање пет цигара! Онда ће бити цигара као блата! Доста ће 

бити и две! Староме човеку духан квари вид! Две пред подне 
а две после подне! То је четири гроша по тридесет пута, то 
је укупно шест форинти месечно само цигаре! То ће му дати 
син! Тих шест форинти! И још ће му дати за каву и за Топлице. 

Тако граби стари Крањчец испод расветлених банских 
прозора горе доле и слуша музику и сања о цигарама, о ка- 
риери свога сина, и зида големе торњеве како ће он у ци- 
вил, па у Топлице, и како ће још све то бити лепо и вредно 
живети. А зима је притисла јака, те се све иње труси са теле- 
фонских жица и чују се од некуд чавке и гавранови из шуме. 
А Косци се попели са Влашићима над торањ, пак се кресе и 
блистају као регрутски гумби. 


Те сање старога Крањчеца о кариери јединорођенога 
сина имаду да се схвате дакле као посве природне и добро 
постављене премисе, које ће се пре или после морати реали- 
зовати у некакав бољи, људскији и достојнији живот него 
што је оно био његов по касарнама и по улицама. Живот је 
онда наш путовао као вагон по солидно постављеним трач- 
ницама, и никоме од наше публике није никада нити у сну 
пало на памет да би се све то могло доиста једнога дана срон- 
дати и слупати у какој страшној апокалиптичној катастрофи. 

Доминантан симбол целога нашега живота у оно време 
значила је полицајна црвена лампа. Та страшна крвава све- 
тиљка није горела само над стражарницама и редарственим 
испоставама, и она није расветљавала само мозак надстра- 
жара Крањчеца, него је та лампа сабласно сјала над целом 
Краљевином као црвени светионик, чије се светло купало у 
црним валовима Јадрана и капало по северним мочварама и 
шумама, где још и у наше дане лају вуци. Та проклета лампа 
није значила само ону смрдљиву петролејку која се још увек 
пуши када је већ давно свануло и јављају се последњи петлови 
по пивницама, него је та лампа била крвави надгробни жижак 
над оним гигантским параграфима којима је цели систем 
нашега живота био заваљен и херметички затворен као каква 
камена гробница. Доиста! Код нас је у оно време изгледало 
све мртво и жалосно и пусто као у смрдљивој гробници, и 
наши најјачи људи ходали су у оно време као гњили скелети 
са воштаницама и певали неке мртвачке песме каке се певају 
само под земљом над мртвим стварима. Све ове наше модре 

романтичне ретроспективе, оно бедно гледање хиљаду година 
у нашраг, све је оно било један тужни доказ да су тадање 
наше атмосфере биле тако отроване и тако загушљиве, да се 
у њима није дало дисати. Људи су склапали очи пред ствар- 
ношћу и сањали о Краљевини каква је била у оно славно доба 
када су њени владари као суверени кокетирали са Бизантом 
и Римом и када су народне династије биле непобедиве и 
силне. Тај родољубни роајализам тробојни и патетични тре- 
петао је као мочварни огањ над свим тадањим политичким 
говорима и пројектима, и много је болести било у томе, и 
много неспособности и помањкања свију животних талената. 
Дошла је онда генерација дечурлије, која је хтела да пограби 
нашу ствар са Бакунином и Дарвином, као што се је онда 
једно време било почело писати и декламирати! У тој нашој 
гробници, расветленој полицајном црвеном лампом, где су 
около ходали алкохоличари и држали здравице о мртвим 
народним династијама, у овом нашем котлу где су се топили 
карактери и воље и идеали и чежње у некаку отровну масу, 
у овом нашем блату болесном појавила се фаланга мегало- 
манске дечурлије која је стала да присиже на Бакунина и 
Дарвина, и на то да је човек постао човеком од мајмуна! 

— Шта врага Хрватска2г Човек је постао од мајмуна! 
Каква пишива Хрватска! Хехе! Краљевина! Бановина! Дина- 
стије! Црвено-бело-модре династије! Човек је постао од мај- 
муна! Црножуте династије! Све то апцуг! Све то нема смисла! 
Живети треба! Само живети треба! Јако! Лично! Дубоко! 
Индивидуално! Животињски! — Дунуо је вихор неког дека- 
дентног тако специфично нашег афирмативног кроатизма, који 
се залеће у живот као лепирица на светиљку, млад, луд, пијан, 
пун радости и заноса, да већ за секунду падне згрчен и спржен. 
Била је то плима ношена неким нашим домаћим јакобинизмом, 
који је сукнуо из наше младости вулкански високо и огњено, 
да се угаси у дубоким и безнадним патњама наше црне и 
двоструко тешке тмине. У наступу наше млађарије оних дале- 
ких дана, манифестирала се наша слављанска пунтарска ћуд, 
наша полулуда а полуталентована конфузна нарав, која си 
разбија главу са песмом на усни и пада од дубоке и неизре- 
чене жеље за животом. 

· Син Флоријана Крањчеца, Рудо, израсао је дакле с том 
генерацијом која је први пут заграбила у екстрем негације 

све наше глупости, и која је голобрада и наивна била дубоко 
уверена да темпераментно порицати наше апсурде значи већ 
и живети, онако живети како би требало да се заправо живи. 
И оне премисе старога Флоријана о сигурној кариери 
његовога сина биле су доиста добро постављене с обзиром 
на нашу црвено-лампарску болесну средину, али оне нису 
никако биле рачунале са Рудолфовом нутрином, са његовим 
онда тако званим идеалима; у једну реч, са свим оним што 
је Рудолфа онда раздирало и носило. Јер Рудолф, по мајци 
крштен Јулије, његов син и вражји дечко и отворена глава, 
није показивао ни најмање дара, а нити воље, да се уживи у 
ту кариерску идеологију свог рођеног оца, него ју је шта више 
· исмехивао сваки дан и сваком приликом када се је то само дало. 
Стари Флоријан Крањчец је веровао у седам пресветих 
сакрамената, у десет заповеди Мојсијевих, и у параграфе 
Реда, Рада и Закона, и то су били они темељни и сакросанктни 
засади на којима је он сазидао свој живот. Све је то 
стајало тако солидно и тако непоколебиво, и он је то све 
Велико и Позитивно и Реално по могућности такође помагао 
одржавати и својом сабљом и револвером, обим раменима, а 
и главом, по превишњем начелу: Угтриз Олт. Изнад свега 
тога дакле летела су она два славна мађарска анђела, а на 
њиховом је флору било исписано великим словима: Кариера. 
И месо и нерви и мождана маса старога Крањчеца, све 
је то било ударено тим животним клишејом као краљевским 
уредовним печатом, и све се то у староме скрутило у тврде 
калупе као бетон, и ко би то могао да растрга, тај бетон 
животних назора, и да из њега измеси нове калупе и нове форме2 
А мозак његовога сина опет изгледао је више као доза 
експлозива, 'искухана у онда код нас т. зв. „модерној рево- 
луционарној“ реторти по свим хемијским формулама свију 
могућих „изама“ који су у оно време летали над нашом 
земљом као горући змајеви: које чудо онда да се тај „пан- 
сексуални, атеистички, пандеструктивни, дарвинистичко-анар- 
хистички, марксистичко-анационално-револуционарни антикле- 
рикализам“ побио са краљевско редарственим реалним и пози- 
тивним клишеом старога надстражара на живот и смрт. 
"(Наставак у идућем броју.) 
МИРОСЛАВ КРЛЕЖА. 


ПИЛОТ. 


Кад утрну зв'језде на небу, 
И вјетрина урла по тмуши, 
И валови у пропањ скачу, 
И свјетионик се руши: 


Он стоји на палуби. Гледа 
И види... јер и сад он знаде 
За пламену буктињу вјере, 
За блиставе фењере наде. 


Кроз душу своју док мотри 
На свјетла у мрачној олуји, 
Кад руком се јарбола такне, 
Уз једра моћ чаробна струји. 


А лађа то осећа. Ђипи 

К'о коњиц, вал за валом лови; 
И, сигурна, вјетром и тамом, 
Међ сиком и гребеном плови. 


ВЛАДИМИР НАЗОР. 


МЈЕСЕЧИНА. 


Ноћас су на море пале 
Мађије танке, перфидне. 
Трепећу зраке низ вале 
Фосфорне, лаке, флуидне. 


Вуку се низ луг на жале 
Сјене, час тамне, час видне; 
А хридини на руб су стале 
Дјевојке наге... и стидне. 


У мрежи невидљивих нити, 

Сред немира увијек јача, 

Ја идем од лити до лити, 

Да дознам: тај шум из далека 

Је л' болног хихотања јека, 

Ил' грцање сретнога плача. 
ВЛАДИМИР НАЗОР. 


БЕМЕР-У: 


Дуни мојом душом, Велики Севере! 
дај ми врати дечје заносе и басне, 
и избриши чемер греха и невере 
с моје душе која млеко Бога сасне. 
Дуни мојом душом, Велики Севере. 


Продрмај ме, моћни, чисти, и дубоки, 
и врати ми снагу, љубав и сазнање; 
глас невина бола у олуј жестоки, 
клич птице певчице и мирисно грање; 
продрмај ме, моћни, чисти, и дубоки. 


Научи ме нади, вери и уфању, 
и запали звезду бола и страдања; 
и моме сумпорном и оловном стању 
пружи купу среће и звоно надања; 
научи ме нади, вери и уфању; 


дувај мојом душом, Велики Севере! 


ТИН УЈЕВИЋ. 


ПЕСМЕЗЗА ЛИ 





1. РОМАНЦА. 


Волим те, Ли, 

као ваздух који удишем 

и као хлеб од кога живим. 
Да тебе немам, 

отишао бих далеко, 

и лутао бих по свету, 
свеједно куд, 

свугде 

и никуд, 

без корена 

и без циља, 

и тужио бих са ветром 

и плакао са облацима, 

и као сунце које залази 
питао бих се узалуд свако вече 
пун очаја: 

„Шта је циљ свему овом>“ 
Волим те, Ли, 

као ваздух који удишем 

и као хлеб од кога живим. 


П. ИГРА. 


Ти ниси мртав накит, Ли, 
па да те држим под кључем! 
Сва врата на кући отворена су, 
а ја од зоре чекам у врту 
да се појавиш на прагу, 
пренута из сна 

и преплашена: 

Елеје 

И моја је душа ведра и насмејана, 
као сунце кад се помоли 

иза снежног врха планине 

и у дну долине угледа трешњу 
у ружичастом цвету, 

па затрепери 

и проспе злато своје 

и кличе: 

„Пролеће, 

ево мене!“ — 

Ти ниси мртав накит, Ли, 

па да те држим под кључем. 





Ш- НОТУРНО. 


Из црне воде диже се месец 
као жута плоча. 

А за мном куће дремљу. 

Још овде онде само 

трепери по која светлост. 

Ја бацам мрежу 

и чекам. 

На пучини нечујно 

таласи светлуцају 

као краљушти на леђима рибе. 
Ја не мислим ништа. | 
Саме руке хватају уже 

и вуку. 

Све ћути. 

Мој дух лебди над тобом, 
Ли, 

као месец који бди 

док земља спава. 





М. ПАСИОНАТА. 


Тромо падају млаке капље 
из меког облака; 
а бледи сунчев зрак 

радосно јавља 

да ће небо да заблиста. 
Земља мирише, 

црна и преорана, 

и страсна 

као после прве љубавне ноћи... 
Бацио сам семе 

у утробу, плода жељну, 
О Ли, Ли, 

да бубри и клија 

и сазри као жуто злато. 


У. ДАНИ. 


У мојој је души освануо празник. 


Дани пролазе мирно и свечано, 
као свештеници у беломе руву. 
Бадем је прецветао, 

а моје су жеље усахнуле. 

Кад падне ноћ, 

ти лежеш и заспиш спокојно, 
Ли, 

а ја те љубим погледом 

и моја срећа нема сна. 

Тако сати пролазе. 

А кад на небу звезде бледе, 

ја се тихо искрадам из куће. 
Зове ме. 

Зове као мајка дете своје. 

И ја идем, 

раширених руку, 

до на крај стрме обале, 

у сусрет новом дану. 

И стајем пред сунце, 


које се светло рађа из плавога мора, 


и гледам озарен. 


Сузе теку, 
ни сам не знам зашто, 


а ја падам на колена 





пе ивнеивваф- а садс ал вија 2 = пољана ага аавескае вел савана. 


Песме за Ли. 





и целивам земљу свету, 
као дете мајку своју. 
У мојој је души освануо празник. 


МТ. МАРШ. 


Богат сам, Ли, 

тако сам богат да понекад срце 
хоће да ми препукне 

од среће. 

Видиш, 

када се са мора кући враћам, 
са. мрежом у руци, 

бос и 

ногавица до колена подврнутих, 
па кроз сутон журно корачам, 
тада мисли моје трче 

као керови преда ме, 

тебе да поздраве. 

А душа ми збори речи, 
мирисне као цвет и 


чедне као бисер у дубокој шкољки. 


Али мисли моје 

не слушају песму њену. 
Оне су већ стигле теби 
и чувају верно стражу, 
докле ти на мене чекаш, 
босог и сиротог, 

који сем једне мреже 
ништа своје нема. 

И песме се моје немо, 
као тице залутале, 
разлетају у ноћ црну. 
Као раскошан племић тако, 
ја расипам благо своје 
смешкајући се, о Ли, 
смешкајући се, 

о Ли. 

УИРОВЕНАНОСЕ 


Вече се, заморено, гаси, 
а у мојој се души буде, 
једна по једна, 

мисли на тебе, Ли. 

Оне светле као звезде у ноћи; 
и слика твоја, 

која је била ишчезла 

у светлости дана, 

у мени понова зрачи. 
Свако вече тако, 

када се мисли моје, 
угашене у бризи дана, 
једна по једна 

понова пале, 

у мени вечност васкрсава, 
Ли. 


УШ. ПИРИНАЧ. 


Кад бих могао, 

купио бих цео свет, 

па бих ти га, Ли, 

на длану понудио. 

Овако ти пружам само 
шаку пиринча. 

Својом сам га руком гајио, 
из дана у дан, 

из недеље у недељу. 

Сад на длану држим, 

у зрнима овим белим, 
један део живота свог. 
Реци сама, Ли: 

кад бих имао новаца 
толико 

да купим свет, 

да ли би мој поклон тада 
био већи 


од овога сад» 
М. Т. СЕЛЕСКОВИЋ. 





АНКЕТА О СРПСКО-ХРВАТСКИМ ОДНОСИМА 
(Ц) 

Врло добро кажете у своме допису од 22 јануара ог. 
„да нашу државну заједницу треба организовати слободном 
сагласношћу и равноправном вољом Срба, Хрвата и Слове- 
наца“. То је и моје увјерење, а ваљада и свакога искреног 
пријатеља младе наше државе. Зато мислим да је пријека 
потреба да они који имају власт и моћ у рукама из свих 
сила пораде око тога да се наша три племена братски сложе 
у питањима државног уређења. Још није прекасно, још се 
жалосни раздор хрватско-српски може уклонити са свијета, 
хрватско-српски одношаји још се могу поправити. Још има 
међу Хрватима као и међу Србима људи који љубе ову државу. 

Рекао сам: још није прекасно, али се бојим да би могло 
доћи вријеме да буде прекасно. Да разложим то што краће. 

Не устежем се рећи да сам се оних незаборављених дана 
под крај октобра 1918 преварио кад сам мислио да је за 
увијек умро и покопан дух Анта Старчевића, човека који је 
пакленом мржњом мрзио на Србе и ту мржњу три деценија 
уливао у велики дио Хрвата. Али кратко вријеме иза оних 
дана опћега народног одушевљења видјех како сам криво 
мислио: глорификација и идеализација Анта Старчевића у 
неким хрватским новинама отвори ми очи, те се питах: јао, 
што је тог како се може тако лагати славећи Старчевића 
(поред Штросмајера) као борца за југословенску идеју, кад 
ми старији сви врло добро знамо и признајемо (ако нећемо 
да бестидно лажемо) да је Старчевићу југословенска идеја 
била исто тако мрска као и српска. Још више ми отворише 
очи избори за градско заступство у Загребу мјесеца децембра 
1991, кад је с великом већином гласова изабрано неколико 
франковаца, дакле заклетих непријатеља ове државе. Тко 
познаје франковце, он је потпуно увјерен да ће они све упо- 
требити да нашу младу државу омразе Хрватима, да је с по-- 

моћу наших непријатеља разоре, јер су франковци спремни 
здружити се и с ђаволом, само да што више пакосте Србима. 

Ја не кажем и не вјерујем да ће им поћи за руком 
остварити за чим иду, али у сваком случају они ће међу Хрва- 
тима сијати мржњу на све што је српско, и тако ће хрват- 
ско-српски раздор бити наша крвава и отворена рана и весеље 
наших непријатеља, како је и некад био. 

Најсигурније средство да се франковцима избије из руку 
оружје и да се учине посве немоћнима, мислим да је онај 
«споразум што сам га на почетку овога писма споменуо. Камо 
„среће ако га скоро дочекамо! 

Загреб. Т. МАРЕТИЋ. 


Узроци наше све веће подвојености нијесу само племен- 
ске природе. Режим и управа имаду свој дио. 

Откада државу имамо, појам партије замјењује појам 
државе. Сви се проблеми просуђују са партијског становишта, 
зато нам ниједна политика не ваља. Сва се важна мјеста у 
држави покривају партијским експонентима, а код нижих 
надлештава фаворизују партијски људи, зато је управа рђава. 

Посљедица тога: несређеност и запињање у цијелом 
државном животу, те опће незадовољство. 

Режим и управа замијењују се на другој страни Србијом 
и Београдом, одакле се тако влада и управља. Тако слабост 
режима и управе снага је хрватског шовинизма, који, лишен 
одговорности, узимље став неке племенске супериорности, 
која објективно не постоји, али заводи. | 

Но незадовољство није само хрватско; оно је опћенито. 
Већ један од понајбољих српских патриота отворено пита: 
„Хоће ли народ све то да трпи> Ако то пита босански 
Србин, кому је Србија била све и сва, онда чудо није што 
дио Хрвата под утјецањем племенске идеологије тражи у 
сепаратизму, као у спужевој кући, заклон пред недаћом. 

У таким приликама може и протународна струја у вјештој 
демагошкој руци да преотме мах, па да се дође до безумног 
злочинства ђеновешког меморандума, најсколи кад су му 
зачетници увјерени да овака владавина нема моралне снаге 
да их по заслузи казни. 

Реакција на то одговора ампутацијама; каос све више 
Расте и дрма ступом на којем држава почива. 

У један глас се све забринуто пита: што да се ради2 
Нема него једно: истражимо узроке злу и уклањајмо их. 

Партизански режим прије свега нек нестане. Покле за 
сваки режим одговара онај који га проводи, у интересу је и 
имена Србије и консолидације државе да се одговорност 
владе подијели по свим племенима и крајевима. Сви држав- 
ници треба да су искрено одани идеји народног јединства, 
без икакве закутне мисли, те им је ред да се послуже свим 
средствима да опћа народна свијест што прије постане држав- 
ном свијести. Мора се прихватити заједничко име, не из 
мржње прама српском или којем другом, већ што то сврха 
императивно тражи. 

У легислативи, односно у издавању одредаба, треба про- 
мишљености и досљедности; у државном животу мора једна- 
коправност да се осјећа, а способност и морал да нађу при- 
знања. Памтити је да крајеви навикли на добру управу, 
против лоше друкчије реагирају него они који на добру 
навикли нијесу. Систем боље управе треба да замијени онај 
горе, а не обрнуто. 

Центар државни нек се не оптерећује управом више 
него потреба државна тражи и он може да свлада, а поје- 
дине области нек се колико могуће без туторства развијају. 

Праведне одштете мора да буде, фаворизирања не смије 
бити под никаквим изговором. 

Повјерење зове повјерење, а кад се почне повраћати 
вјера племена у племе, краја у крај, гдје се је нашом или 
туђом кривњом поколебала, споразум ће се вршити нечујно и 
невидно. ; 

Прије споразума потребна је за њ повољна атмосфера 
и такт; кад тога буде, многа аномалија ће сама да угине, јер 
неће имати чим да се храни, а гдје се појави злочиначки 
иступ против народа и државе, народно јавно мњење ће 
помагати држави да му на крај стане. 

Дубровник. МЕЛКО ЧИНГРИЈА. 


Паршикуларизам је одживео свој век; он је одговарао 
феудалној привреди, која је условљавала затвореност жупа и 
области. Капиталистичка привреда се, пак, не може задово- 
љити не само локалном, већ ни интерлокалном пијацом; уз 

активну сарадњу финансијског капитала и уз припомоћ разви- 
јеног саобраћаја, она читаву државну област органски везује 
тако рећи у једну привредну целину, уводи је у оквир интер- 
националне привреде и ставља у зависност од интернацио- 
налне пијаце; ма да у држави има разноликих привредних 
група и социалних класа с разноликим посебним и класним 
интересима, ипак је под режимом капиталистичке привреде 
нестало реалних, т. ј. економских услова за партикуларизам. 

Централизам, који готово увек добија и форму деза- 
ризма, постао је у већини држава као последица борбе 
представника новога начина производње противу феудалног 
партикуларизма, или као последица борбе монарха противу 
партикуларистичких тежњи оних које ми, у нашој историји, 
зовемо нахијским кнезовима. Али, на извесном ступњу раз- 
витка капиталистичке привреде, централизам постаје не само 
тежак за политички живот народни, већ и сметња сло- 
бодном маху самог привредног развитка. Капиталистичка 
привреда се обележава тенденцијом не дентрализације, већ 
мобилизације и концентрације капитала: мобилизација и 
концентрација му дају снагу и пружају услове полета; центра- 
лизам је потпуно несагласан са законима капиталистичке при- 
вреде и њезина развитка. И зато се противу централизма, 
чије је увођење, у борби противу феудалног партикуларизма, 
у неким земљама помагано од грађанства, отпочиње борба 
чим је капитал отпочео излазити из својега без мало искљу- 
чиво лихварскога периода. 

Самоуправа у место централизма је врло велика потреба 
капиталистичке привреде: она, капиталистичка привреда, 
захвата шири простор и дубље продире у области земљо- 
радње, заната, трговине, индустрије и финансијског капитала, 
у колико је самоуправа шира и потпунија. | 

Споразум између, не само Срба и Хрвата, већ и свих 
делова државе Срба, Хрвата и Словенаца, би се сам собом 
наметао и да је ова држава постала на нешто другачији и 
историјски мало редовнији начин. Како покрајине које чине 
ову државу нису подједнаких привредних услова и подјед- 
наке социалне структуре, и како ова држава није постала ни 
националном револуцијом ни завојевањем, да би се могла 
претпоставити једна приближна општа воља народа, то многи 
крајеви који су се од почетка рата 1914 до самога слома 

Аустро-Угарске сасвим свесрдно и одлучно између себе истреб- 
љивали, нису 1 децембра 1918 били објективно још потпуно 
сазрели ни за државно ни за национално уједињење. Тада се, 
по схватању извесних кругова из покрајина бивше Аустро- 
Угарске, само тражио излаз из ситуације коју је моменат 
наметао: да се југословенски крајеви одвоје од Мађарске и 
Аустрије и спасу окупације италијанске; један део тих покра- 
јина, одвојених од Аустро-Угарске, сматрао је да тек доцније 
има доћи питање државне организације и њезине форме; неки 
кругови су (а њих је и тада морало бити најмање) можда 
држали да се тек доцније има решавати и само основно 
питање: хоће ли се остати у једној држави. 

Психолошко сшање о коме, кад је реч о Хрватима, 
говори Г. В. Маринковић, Министар Унутрашњих Дела, извире 
из економског стања Хрватске, у коју се одавна, поред туђин- 
ског режима, увукао и туђински капитал трговачки, инду- 
стријски и финансијски. Туђинског режима је нестало, али је 
остао, привредно нетакнут, шта више још и појачан, туђин- 
ски капитал, који је хрватског сељака третирао као колони- 
алног продуцента сировина, варошки елеменат хрватски поти- 
скивао трговцима, занатлијама и индустријалцима туђинског 
порекла, а хрватску интелигенцију или потпуно лишавао 
могућности да се користи благодетима привредног развитка, 
или је себи потчињавао. Под шаквим условима створено једно 
психолошко стање се може променити тек ако се сами услови 
промене: ако сами Хрвати, управо они слојеви њихови што 
су привредно најзаинтересованији и политички најмобилнији, 
добију могућности да се порву с туђинским капиталима и 
покушају ставити их у положај да с њима праве компромисе. 
Хрвати извесно сматрају да ће ту могућност имати само ако 
у својим унутрашњим пословима буду сасвим самоуправни. 

Нешто сличнога има и код Словенаца, и ако не баш тако 
као код Хрвата; њихова тежња да „национализују“ инду- 
стријски и финансијски капитал који је за туђи рачун експло- 
атисао Словенију, такође је разумљива. Па и процес „нацио- 
нализације“ шумских и индустријских предузећа, а не само 
аграрно питање, изазива тешко и болно врење и у самој 
Босни. Многа питања економска и у тим и у другим покра- 
јинама, и ако нешто друкчија по форми, узбуркавају целу 
државу Срба, Хрвата и Словенаца. 

Сетаратизмом се то врење не може обележити, јер су 
се, и ако су, можда, неки раније и другаче држали, за ове 
три године уверили да за сепаратизам немају интереса, па не 
могу за њега ни одушевљења имати, ни Словенци, ни Хрвати, 
ни Срби. А извесно није сепаратизам појава с којом се још јед- 
нако сусрећемо у Србији: да се пазарних дана до подне за- 
брањује куповина трговцима из другога места; као што сепа- 
ратизам није ни онај захтев Крушевљана око којега се пре 
18 година у Народној Скупштини водила дуга и огорчена 
дискусија: да они имају прече право него ли београдска Вра- 
чарска Штедионица на експлоатацију Рибарске Бање, по том 
основу што је она у њиховој близини. Такви, па још и пре- 
теранији прохтеви који у помоћ позивају и традиције парти- 
куларистичке, сасвим су објашњиви у средини још недовољно 
капиталистички развијеној, специално у средини која пати не 
само од своје капиталистичке неразвијености, већ и од шуђе 
развијености. 

Разговори који треба да доведу до споразума морају се, 
дакле, отпочети на бази материалних, економских услова и 
потреба појединих крајева. Кад се они, т. ј. ти услови и потребе 
потпуно истакну и јасно формулишу, онда је лакше до спо- 
разума доћи. Јер они онда постају ослоне тачке за груписање 
и опредељавање маса. Тада се тек може доћи до демократ- 
ске солуције. 

Демокрашско решење овога питања, гарантована што 
шира и што пунија самоуправа и развитак капитализма ће 
учинити своје, те ће, кроз 20—30 година, нестати сасвим оних 
појава које данас узбуђују наш политички живот узајамним 
оптужбама и обостраном романтиком, подједнако реакцио- 
нарном. Чак се неће помињати ни хегемонија племенска, јер 
ће, у полету привредном у који се треба надати, настати 
хегемонија капиталистичка. А она ће изгладити све племен- 
ске разлике, у колико их је историја нагомилала, јер ће људе 
груписати, ујединити и солидарисати према њиховим класним 


интересима и класној идеологији. 
Београд. ДРАГИША ЛАПЧЕВИЋ. 


Поздрављамо Вашу лепу инициативу у корист југосло- 
венске идеје, која је и одвише велика да би смела потонути 
у једном пролазном хаосу. 

Спор наших Влада са загребачком опозицијом може се 
у теорији не признавати као српско-хрватски; у практичкој 
политици сад већ не може. 

Српско-хрватски спор има више узрока; улазити у дис- 
кусију о свима њима значило би данас отежавати решење. 
Препирка се највише води око поделе на области. Тај главни 
предмет спора треба решавати пре него се одвећ преплете 
са другима. 

Хрватски Блок тражи аутономију великих области, бар 
Хрватске и Славоније; Владин Блок даје самоуправу мањих 
области. Против децентрализације данас није нико од меро- 
давних; не верујемо да ће, с друге стране, у одлучном часу 
ико озбиљно бити и против државног јединства. Разлика није 
толико у начелу колико у његову провођењу. Споразум не 
изгледа нимало немогућ. Њега треба енергично тражити. Коме 
год је на срцу државно и народно јединство, он ће то спо- 
разумевање поздравити. Ако коме није, корисно је довести 
га у положај да то каже мериторно. 

Што је спор данас много тежи него пре годину и 
две дана, криве су обадве стране. Екстремни елементи имали 
су више утицаја на јавно мишљење него умерени духови. 
Глас ових последњих, у свима странкама, и изван њих, треба 
да се јаче чује у овом основном питању наше државе. Две 
странке које су најмање племенске, земљорадничка и социа- 
листичка, требало би да се заузму са више интересовања, 
тим више што те обадве групе, са својом економском под- 
логом, могу давати у јавном мишљењу једну одличну основу 
народног јединства. Потребна је реч умерених, и мање зава- 
ђених. Сем тога, сукоб српства и хрватства одвише се кон- 
центрисао на линији Београд—Загреб, на којој међусобна 
атракција није никада била велика. Државни интереси никако 
се не могу изразити само кроз та два центра. Спљет, Сара- 
јево, Нови Сад, Љубљана, Цетиње, требало би да се јаче 
умешају, по културној, економској и националној важности 
коју имају. Нама у Сарајеву, н. пр. могућност племенског 
цепања изгледа тежа и судбоноснија него другде, јер код 
нас Срби и Хрвати живе измешано, неразлучно. 

Нити је овде место мерити колико је ко крив за доса- 
дање неуспехе, нити ми мислимо бити толико неправедни 
према онима који су представљали Владу стављајући их у 

исти ред с Радићем, који се извргао у дефетисту. Али ми- 
слимо да те две одговорности и не треба мерити истом мером. 
Они који владају увек су одговорнији према држави. Вла- 
дини блокови преценили су снагу наше државе кад су ми- 
слили да она може да издурава, не решавајући питања. Што 
је већина Хрвата постепено пришла Г. Радићу, има и за то 
више узрока; али је један сигурно и укоченост оних који су 
представљали Владу. 

Нама је потребно централисање државе и брисање исто 
ријских граница у толико у колико ће помоћи да се све више 
осећамо као једна нација. То је питање такта и опортунитета 
а не теорије, средство а не циљ. Централизам је међутим 
истицан више него што га је могуће стварно провести. Ма да 
су и нама идеал мање области са широком самоуправом, не 
мислимо да је била неопходна државна нужда уставом фикси- 
рати да је 300.000 становника максимум једне области и да 
ће се Хрватска и Славонија поделити на четворо. 

Највећа је тешкоћа споразуму атмосфера зле крви. Цен- 
трализам какав се провађа био је противуречан и стварао злу 
крв. Он би имао значити изједначење и нивелисање, а стварно 
се праве разлике у погледу уредаба, пореза, одштете ратом 
пострадалима, намештање чиновника, чиновничких плата, ђачких 
стипендија, и т. д., на рачун покрајина ново ослобођених. 
Уредбе и наређења врше се без довољно саслушања од покра- 
јинских органа, и стално се опозивљу због немогућности да 
се проведу. Чиновници се постављају иза кулиса, по кључу а 
не по квалификацији. Све то нису осамљени случајеви него 
рђави системи, који обарају углед државе и стварају велико 
незадовољство и у српским срединама, а некмоли ће у хрватским. 

Нама изгледа да је у интересу српског дела народа, као 
најбројнијег, да се хрватско питање санира, пошто оно кочи 
многе опште послове и пошто се многа државна зла варљиво 
правдају њиме. Хрватско питање овако је тешко само услед 
општих зала у држави; оно је као рана која се шири због 
опште болести тела. Ако бисмо говорили по племенима, Срби 
су позванији него ико други да узму инициативу за споразум. 

У стању какво је, ми јако сумњамо у то да ће најбољи 
савет доћи из народа, и да ће се успешан лек јавити у облику 
изборних куглица. Југословенску мисао донели су интелекту- 
алци без маса, често против маса; неки од њих су је довели 

у питање; интелектуалци једини могу је и васпоставити. 
Парламенат се показао немоћан да нађе излаза сам, јер су 
из њега просто изостали они који су се бојали надгласавања. 
Нама изгледа да би било веома добро да се, према одгово- 
рима који вам стигну, то јест ако видите да има довољно 
додирних тачака међу људима на које сте се обратили, сазове 
један конгрес угледних интелектуалаца. Ако се игде може 
очекивати дискусија с довољно добре воље и ширине погледа, 
може ту. Договор до кога би дошли ти људи неће бити 
обавезан ни за кога до за њих; али би у најмању руку његов 
утицај био знатан на јавно мишљење и добро би послужио 
пре него се пође на изборе. Није претерано од њега очеки- 
вати и каквих нових политичких инициатива, пошто ће се у 
њему наћи и упливни политичари. 

Не заборављамо све тешкоће које има пред собом један 
таки конгрес пре него се састане. Исте циљеве имала је Југо- 
словенска Демократска Лига, 1919, па је пропала због опо- 
зиције уско страначких политичара и неактивности својих 
чланова. Мисао о конгресу интелектуалаца покренута је и 
лањске године, па опет пропала услед типичне неумешности 
ових последњих за политичку акцију. Обадве тешкоће сме- 
таће и новом покрету, — али ми бољег излаза не видимо. 


Сарајево. ДР. РИСТО ЈЕРЕМИЋ, 
ДР. ПЕРО СЛИЈЕПЧЕВИЋ. 


Подвојеност међу наша три племена ничим се не може 
у један мах уклонити, да јој трага не остане. Вера нас све 
дели, а она је велика сметња за јединство; неке међу нама 
дели и диалекат, а осим тога разлике у начину мишљења и 
живљења. Двоје је чим законодавство може убрзати процес 
приближавања: добро уређење државе и добро уређење 
друштва нашег. 

Решење државног питања мислим да је немогуће спора- 
зумом свих нас. Инстинкти маса у овако бурним временима 
чине их готово неурачунљивима. Због материалних и економ- 
ских недаћа, на које су људи најосетљивији, а које су постигле 
врхунац после уједињења, многи брзо изгубише веру у државу, 
и није их тешко уверити да им је она узрок (розе ћос, егоо 
ргорјег ћос). Плебисцит би могао бити неповољан за јединство 

не само у Хрватској, него можда чак и међу неким Србима 
у ослобођеним крајевима. 

Ако може бити споразума, може га бити међу најпамет- 
нијим, најобјективнијим и најправеднијим људима наша три 
племена. Ако се они не сложе, већина мора решити, што не 
значи хегемонију; јер ако се неће респектовати право већине, 
мора победити право мањине. Бизмарк је при стварању 
немачког јединства у име већине чинио притисак на като- 
личке Баварце. ; 

О подели на области овако мислим. Хрватима и Словен- 
цима треба оставити што ширу унутрашњу самоуправу где су, 
у Хрватској и Словенији, чисти. У тим земљама није било 
политичке слободе, али су приватно-правни поредак и адми- 
нистрација били добри и одговорност пред законом већа. Ако 
ћемо да органи власти буду популарни у Хрватској, а то је 
прва погодба за успешан рад, треба да су истог правног мен- 
талитета и дисциплинованости као и средина у којој ће радити, 
а то једва да би били чиновници који би Србији остали после 
подмирења домаћих потреба. А ако Хрватима и Словенцима 
оставимо да између себе бирају чиновнике и сами собом 
управљају, сами ће одговарати за администрацију. 

Хрватском делу историјске Хрватске и Словенији може 
се оставити, уз заједничке послове и издатке, довољно широка 
самоуправа. Док је један краљ, једна војска и једно законо- 
давство, нема опасности за државу. 

Више се мора средиште мешати у послове ·области са 
помешаним становништвом, већ ради одржања мира. Кад би 
Херцеговини и Босни оставили пуну слободу, онда би се због 
аграра рат водио. Ми имамо крајева где још живи обичај 
крвне освете, код нас има пуно конфесионалних и племенских 
противности и наслеђених мржња и размирица, и само је 
држава она која је над племенима и конфесијама и којој не 
треба кавге ни освете, него један сталан мир. Крајеве, осим 
споменутих, ваљало би поделити по Уставу на области са 
већом ингеренцијом централних власти. 

Но ма какво да буде државно уређење, нема га које ће 
све задовољити. За консолидацију државе, међутим, нужно је 
задовољство што већег броја држављана. Оно се може постићи 
поглавито добрим уређењем нашег друштва, особито решењем 
аграрног питања. 

Економско ослобођење је за народне масе најглавнији део 
ослобођења. Због економске потлачености остављале су оне 
родну груду. Није их ослободио ко их и економски не ослободи. 

Што те масе иду за племенским и конфесионалним 
странкама, то је зато што им оне обећавају најбоље економско 
ослобођење. Али држава је она која га може и дати. 

Србија је већ једном дала свом народу земљу. То сад 
треба да примени што боље и што савршеније на нове крајеве. 
Ако наша држава да народу земљу, најјачом везом везаће га 
за себе, и он ће бранити своју отаџбину као што је српски 
сељак бранио обожавану Србију. 

Ред у законодавству, по мом мишљењу, требао би да је 
овај: прво аграр, па после подела државе на области. 

Црња. | МИЛУТИН ЈАКШИЋ 


ПРЕДРАТНА И ПОРАТНА ПРИЧАЊА. 
(Крај.) 

Причања Г. Црњанског су другачија. Главни јунак Днев- 
ника о Чарнојевићу је нека врста Печорина, безобзирног и 
ниско циничког егоцентриста који је залутао у 1914 годину, 
осамарен и претоварен грубим товаром прљавих нагона пећин- 
ског човека који је дегенерисан, подбуо, морално тром и, 
место крви, пун неке гнојасте сплачине. Упао је у један велики 
рат који је живео „на парче“. Није ни за рат ни против рата. 
Бацају га као лопту у игри, варајући га да ће га бацити лево 
или десно, па га бацају десно или лево, или никуда. Није 
везан ни за шта. Плаши се свега где треба да се троше 
нерви, мозак или крв. Креће се по невољи или заповести, и 
пада на нос, на уста, чело и колена, као мртав лист кад га 
ветар потера по улицама и треска о плотове, зидове и дим- 
њаке: нисам ни за шта, немојте ме дирати, баците ме где 
хоћете. Сели се, као чергар, под снагом не знам каквих ствари, 
од кафане на гробље, од болнице у ров, од плећа на дојку, 
(ту још једино тешко затрепери), од месечине на јутарње 
плаве зените, од дрвета до плота, по јаругама, планинама, 
колима, железницама, и увек, као куфер, по милости неких 
својих питијастих руку кроз које струји нешто зелено и отужно. 

Кроз све му струји неко метафизичко одсуство живота. Не 
зна ни за Бога, ни за људе, нити што хоће нити што неће, 
и све чега се дохвати преобразује у нешто безвољно, мртво 
труло. Петар Рајић је неки „руски человјек“: и по вољи, и 
по нагонима, и по религији и души. Сав је у неком хаосу 
кроз који његов дух не може ништа да разазна. Само се 
покаткад прене уз вино и жену, па и у то уноси нешто пећин- 
ско без снаге и страсти. Види, као дете, само „парчад“ и 
неке тачке, и ту се за неколико тренутака задржава док му 
утисак не утоне или не ишчезне у хаос не већи од иглина 
убода. Као и сви прави романтичари, и Петар Рајић је гру- 
доболан и, као и сваки други грудоболан, и он халапљиво 
жели да што више извуче из живота. Али, кроз све то, струји 
парализа воље и ментална и морална збуњеност. Слике про- 
лазе кроз ту свест наопако, искривљено и унакажено. Живот 
му тече као мутна река која пролази кроз велике градове 
које чисти. Сав ток му је једна млитава и тешка литија сабла- 
сти и унакажених вештица, гомила трулих лешина која се 
креће по неком дивљачки грубом фиџијанском посмртном 
маршу. Све је извитоперено, рашивено, разбацано. Рајић је 
један тежак поремећен јунак који се, са својом потпуно раз- 
мрсканом главом из које покаткад врцне нека тмаста мисао, 
тетура и посрће по овој земљи и небу као слеп, пружајући руке 
и пипајући предмете које крсти по свом нервозном и лудом 
чулу пипања. Предмети и појаве бојадишу се тамним и чудним 
унутрашњим бојама које се изливају из неке страшне жучи. 
Много брже и луђе него на каквом патолошком и маниачком 
филмском платну, иду једно за другим или за другом: жене, 
железнице, болнице, шуме, јадранска, средоземна, океанска 
острва, Борео, Сиднеј, катарке, воде, биље, смрти, ратови, 
вешала, дим, пољупци... све се преобразило у једну огромну 
лудницу чији је под ова планета а кров ово небо, и све то 
игра неку сумануту игру којом неки свевишњи лудак управља 
без икаквих мисли. Живот нема смисла, он није ни хоћу ни 
нећу, ни волети, ни мрзети; побећи од свега, остављање самом 
себи, ништа не желети, гадити се свега, обезнанити се: „живот, 
грех, ред, закони, границе, све су то тако мутни појмови за 
мене“, каже се у Дневнику. Једино се још мора да зна за 
живот од стола до кревета, од стола који је други поставио 
и кревета у коме је туђа жена. Ту се још једино осети какав 

покрет ка небу и хвала Господу. Рајић до душе, — јер се и 
он жени (жене га) — није баш такав филозоф кад је у питању 
његова жена: њу он не везује, сем себе, ни за кога; јер, 
најзад, Рајић је, за себе, неодољив, и, кроз Дневник, жене му 
падају у наручја више пута него што књига има страна. Према 
мајци, пошто је и она мало подалеко, још је и јунак, и, за 
време погреба, загледавао се у кишне капљице које су са 
једне гране падале на његове руке. — Г. Црњански је, по 
угледу на неке новије руске писце, направио читав програм 
од тога да каже своју целу истину о човеку како га он схвата. 
Велики би се разговор повео о томе кад бисмо се упустили 
у ту тему. Уметност хоће да се цео човек разгрне и каже се 
све што има да се каже о њему. У питању је шта да се раз- 
грне. Г. Црњански се разгрне и говори о Фиџијанцу у њему. 
Психологија коју он развија је чисто фиџијанска психологија 
примордиалних и нижих инстинката. Ми нисмо зато овде 
четири хиљаде година да се непрестано вртимо око трбуха 
и осталих органа. У нашој пиросфери су, до душе, ти инстинкти. 
Али, они су се хладили, и на њима је читава једна геологија 
осећаја, осећања и представа. Ми смо се покрили. Чак су се 
и Фиџијанац и Бушман покрили неком кожом. Руси се откри- 
вају, до душе; али се они, ипак, у великим случајевима, 
откривају на велико. Само мањи кад се откривају долазе до 
својих Скита, Киргиза, Татара и осталих варвара. Они већи 
уносе бар неки бол у све то, и признају да им је горило у 
телу, и да он урличе из њих скоро несвесно. Андрејев је 
понирао у све то, али како се високо држао и аристократски 
бележио ту животињу. Он баца своје Х-зраке у човека и 
види шта види, и што види страшно је, али на све то баца 
сенку судбине и бола, тајанствености и непознатог, и страшног 
крика. Дупке смо пуни страховитих наследстава које још 
нисмо заборавили и која шестаре кроз нашу душу и струје 
кроз нашу крв, наследстава од оних који су јели живо месо 
које се загрејало мало испод седала и пили вино из људских 
лубања. Али, кад већ то извлачимо из себе, треба мало да се 
сажалимо и закричимо, а не да се радујемо и кличемо као 
да смо се попели до звезда. Тај зверињак у нама је, истина 
је, и змије палацају из нас, али смо ми и укротитељи. Наша 
душа је подељена у два табора. Има и малих и великих 
ђавола, али има, за равнотежу и живот, и анђела и серафима. 

То су две хемисфере које се попреко гледају и бију, и човек, 
„цео човек“, међу њима је. Цела истина је ту, а не само на 
једној или само на другој страни. Ко другачије гледа, он не 
понире; његов брод плитко гази. На тај начин се брзо долази 
до хаоса, пустиње и празнина, и долази се прескочивши целу 
живу психологију која бије у нама, и цело ово тело пуно 
покрета и трзаја. Анархо-нихилизам о човеку и његовом бивању 
је обично банкротство. Он обично долази до непознатог из 
слабости, а не зато што је пређено и доживљено познато. 

Радећи са својим личностима и са целим материалом, 
Г. Црњански ради са неком врло узнемиреном и брзом ме- 
тодом, идући и прелазећи са предмета на предмет, са ситуа- 
ције на сутуацију и са расположења на расположење, хитро, 
не задржавајући се, „филмски“, у скоковима, прелазећи, у 
карактеристикама, психолошке километре у секундама. Слу- 
жећи се невероватно неочекиваним обртима, обртима увек 
већим од половине круга, писац прави, везујући најневеза- 
није ствари и мешајући ствари које се скоро не мешају, врло 
успешне утиске; до душе, скоро увек исте, јер је формула 
везивања увек иста. Иза писања Г. М. Црњанског стоји једна 
школа и њена теорија. Али, Г. Црњански није тесно везан за 
њу. Он је, у главном, слободан. То показују његова при- 
чања и, нарочито, његова /Тисма објављена у овој Европи. 
Његово виђење је, у главном, до рефлекса, сенсација и, ређе, 
до уобличених емоција. Он хоће да да сировину, чулни факт, 
нервни рефлекс, нервно треперење у првом облику, „дина- 
мичку сенсацију“. Он намерно неће да чека да једна емоција 
пређе цео свој пут, уобличи се и постане јасна представа, 
него је изражава док је још у „електронима“ и за време 
треперења. Отуда је, понекад, његово виђење чисто видно, 
слика скоро само ретинална, онаква каква пада на орган; она 
није завршена и уобличена реакција. Кад се проматра један 
цео „круг“, добијају се испрекидане“ и исецкане емоције, неке 
емоције склеротичног карактера. У том смислу, ево једне 
„слике“: „Чини ми се да ћу побећи од ње. Ја сам дошао на 
који дан у мој смешни завичај. Све је весело. Тетке ме питају 
коме толико пишем, а ја им кажем: „мртвацима“, оне се пре- 
крсте и мисле да сам „штукнуо памећу“. По крововима пада 
жута тама. Рано се будим. Видим да се голубови љубе. Крст 
на цркви има румену боју. То значи лето је ту. Читам новине. 

Је ли већ једном смешно» Те. крваве петроградске улице, па 
тај Максим Горки, па тај барон Рајачић, што не зна шта је, 
блед и подругљиво насмешен. По крововима се пружа жута 
нека магла, жута као ћилибар, пуна голубова. Јадран види 
сад рибаре где спремају карбид и излазе пред ноћ на рибање“. 
Ово је најчешћа метода Г. Црњанског. Усред једног развијања 
ситуације, чим падне на ову ситуацију ма и сенка неког другог 
предмета, било да има везе са њом или, најчешће, баш кад 
нема, Г. Црњански одмах преплиће ситуацију новим кратким 
бележењем нове емоције, или даје само њен одблесак, и тако 
даље иде и магновено хвата другу и даљу, уплеће у ону већ 
проткану, — док не добије један експресионистички „табло“ са 
читавим низовима тренутних рефлекса. Отуда је све у једном 
врло занимљивом покрету, час напоредном час наизменичном, 
и донекле у психолошком хаосу у коме се ипак виде главна 
расположења и сви дужи или краћи токови са свима испре- 
сецаностима и препонама. Јер, Г. Црњански даје своје утиске 
чим се појаве, у примитивном облику, док су још сирови и 
док још нису прошли кроз целу психолошко-естетичку радио- 
ницу. Он не чека температуру на којој се, као гвожђе у челик, 
претвара рефлекс и сенсација у емоцију и представу, него 
излива свој материал док је још у процесу. Понекад, као у 
опису смрти и погреба мајке, који је изванредно успео и пун 
необичних и неочекиваних карактеристика, процес је сачекан 
скоро сасвим до краја; у другим случајевима, он је у смислу 
који смо обележили: мање или више недовршен, у сировом 
или сировијем облику, чисто „динамичан“. Тај „филмски“ 
начин обрађивања свих израза личности, са једним плусом 
живих и ако увек истих карактеризација , потпуно је нову 
нашој књижевности. Он је почео у Европи и Америци са 
појавом футуриста, и Г. Црњански га је могао код њих при- 
метити ; али, у тај метод обраде материала, он је узео доста 
и од новијих и најновијих руских писаца код којих има, у 
вајању личности, у бацању у ситуације и у „контрапункти- 
рању“, напоредном или сукцесивном, те врло пријатне и, врло 
често, ненамерне немарности, чак и мрзовоље, лаког али зна- 
чајног оцртавања, и грубог али стилизованог моделирања. 
Причање иде суноврато брзо, прелази су нелогични, па ипак 
с неким смислом у целом плану, ситуације се бацају од „немила 


до недрага“, руши се и порушено везује на свој начин и, у 

опште, има некаквог реда своје врсте у том нереду. Г. Црњански 
има такво схватање људског бивања и делања. Његове лич- 
ности се крећу и делају под неким хаотичним нагонима: тету- 
рају се, спотачињу, тешко и стилизовано ћопају, или и иду 
као на једној нози, или су са дрвеном ногом, или гледају раз- 
рогаченим једним оком. У Лричама о мушком, ти његови 
Војвођани су под неком психозом од догађаја под којима 
живе, у великом мамурлуку нерава, разбијени у парампарчад, 
раздешени као инструменти и свирачи који су целу ноћ свирали 
и разузурени као да се нису трезнили од рођења. Људи пију 
као пред смак света, нерви играју теревенке, тела се крећу 
као ствари, у мозговима као да је хашиш, очи разрогачене и 
само се виде мртве беоњаче: болница, лудница и санаторијум, 
помрачење свега унутрашњег живота, аморал у јуришу, расап 
на целој физичкој, физиолошкој и психолошкој линији. У свему 
томе, ипак, има неког реда, јер је све у једној и уједначеној 
атмосфери, и људи тако живе у књигама Г. Црњанског. Њих 
је рат обамро, паралисао и отровао. Они су изгубљени, поба- 
цани као на гомилу, деморалисани до аморала, избачени. су 
као на ђубре и живи труле без бола. Пролазећи кроз њих, 
осећа се као да се пролази кроз болнички павиљон тешких 
патолошких болесника који бунцају, кревеље се и клибе на 
све и свашта. У Дневнику, покаткад, још и пробије сунце и 
човек погледа на Бога и људе; али, у Причама, нигде погледа 
из те помрчине. Нико се ни за шта није везао, већ се, одвезан, 
лепо креће по невезаном ритму неког унутрашњег ветра који 
душе из њихових разривених душа. Писац их пушта из руку 
као деца разнобојне балончиће, да се крећу, разбијају од куће 
до куће, распрсну негде у ваздуху и падну где падну. Изгледа 
да је то. и филозофија Г. Црњанског. Он о људима и свету 
„налази да то може да каже. Они долазе случајно, трагично се 
прошале на овој планети, и иду негде бестрага. Они не мисле 
о животу ни смрти, не верују ни у рај ни у пакао, неће и не 
знају ни за шта, за крај и свршетак не питају, не буне се много, 
нису ни са ким и ни за што, светлост им смета, и помрчина, 
ментална и морална, добра им је мајка. Чак не верују ни у ту 
и такву људску мисао. Још једини живот је живот, невољни 
и несвесни, њихових основних нагона који их креће, тамо и 
амо, по магнетском пољу најускије саможивости. Ту бразду, 
по овом Господњем пољу, плужи њихов плуг живота. 

Предратна и поратна причања занимају нас као уметничка 
причања: према томе колико је писац унео у њих од својих 
нерава и од свег свог бића. Материал из кога се кује при- 
чање уметнички је за нас од друге вредности. Он може да 
има као такав социалну, етичку и моралну вредност и да оној 
првој, у колико је за личност која просуђује тај материал 
погоднији или не, да још вишу или још нижу вредност. Али 
за онога који може у основама да одлучује ствари, то неће 
имати вредности. Ако се случајно поклопе вредности и но- 
ције лепога са другим вредностима и ноцијама, лепо ће, ако 
су све те вредности подређене, ако је лепо врховни канон и 
ако је оно најодлучујућа- доминанта, само добити, истакнуће 
се још више, као краљица лепоте међу лепотицама: тај задњи 
план даће правом и основном плану још пунију вредност. У 
том случају је то тако; у сваком другом, не. Тако нас зани- 
мају и одушевљавају ова предратна и поратна причања, као 
и сва друга по овом широком пољу уметности. МИ ако су 
предратна причања Г. Вељка Петровића буржоаска и изви- 
јају се из једног гледишта на свет и режима владања у свету, 
традиционалног, консервативног, строго везаног за један чврсто 
повезан сплет појава, а причања Г. М. Крлеже и Г. Црњан- 
ског, са свим њиховим огромним разликама, причања „нових 
људи“, деце противу очева, анархистичка, комунистичка, нихи- 
листичка, атрадиционална, и уобличавају се из једног друга- 
чијег виђења ствари и појава у свету, из једног виђења које 
је, као и оно прво, ново и старо колико и цела историја, 
психолошка и свака друга, овога света, — и ако је све то, 
нас је овде занимало, не шта је гледао уметник, него шта је 
видео, и не како је гледао, него колико је видео, чуо и осетио. 
И тако се и дошло до тога да су „предратни“ и „стари“ 
Г. Вељко Петровић и „поратни“ и „нови“ Г. М. Крлежа два 
добра и вредносна гледања и виђења ствари и појава које 
играју у њима, ван њих и чак тамо до ;гтапз-а да су они једно 
и исто, с тим да један има више овога и мање онога и обратно; 
да су они два разна темперамента чије су уметничке вред- 
ности негде на близу; да један „визира“ у једном а други у 
другом правцу по видику, али да свако на свом правцу види 
далеко и лепо; да један чува или бар равнодушно гледа на 
овај низ и поредак ствари, а други баца нитрите у њега, али 

да су и један и други, и на свој начин, уметнички конструк- 
тивни; да један чува и поштује Христа на крсту а други га 
баца на улицу у прашину, али да у оба случаја уметнички 
тон, баш и приликом „наравоученија“, изузев врло често код 
Г. Крлеже који ће се тога отрести, није много нарушен темат- 
ским наносима; и да, најзад, код те двојице, има, у стого- 
вима, надевено много овољудског и овоземаљског живота 
"који се креће у нама и са нама и крај нас по нашем ши- 
роком општем путу: по кућама, улицама, на углу, преко пута, 
кроз историју и кроз данашњицу, од биолошке до естетичке 
чињенице, од физике до метафизике: овољудског и овоземаљ- 
ског бивања и битисања које сви гледамо а тако мало нас 


виде и још мање нас прозиру. 
БРАНКО ЛАЗАРЕВИЋ. 


ИСТИНА О КОЛУБАРСКОЈ БИТЦИ. 


У војном часопису Рашнику, свеска за месец јули-ав- 
густ од прошле године, изашао је један повећи напис: /. Ар- 
мија и њен команданш у Сувоборској битци месеца новембра 
1914. год., који је саставио ђенерал-штабни пуковник Г. Све- 
тислав Милосављевић. 

Овај напис имао је за циљ да побије аутентична и служ- 
бена историјска документа која сам ја изнео у мојој расправи 
Колубарска бишка у Српском Књижевном Гласнику за прошлу 
годину, свеска за 1 и 16 мај, и да на силу докаже да је Колу- 
барска битка дело војводе Мишића, команданта 1 Армије, а 
не Врховне Команде, како сам ја то тврдио. 

Поред свега свога упињања пуковник Г. Милосављевић 
није успео да побије (јер се аутентична и службена документа 
побити не могу) оно што сам ја у мојој расправи Колубарска 
бишка утврдио. 


Ја сам у мојој расправи утврдио и доказао: 
1) Да идеја за офанзиву у Колубарској битци није дело 
војводе Ж. Мишића, него дело Врховне Команде, и 

2.) Да је план за Колубарску битку и руковање овом 
битком дело Врховне Команде, а не дело војводе Ж. Мишића. 

Пуковник Г. Милосављевић, у место да изнесе каква нова 
аутентична документа као противдоказе мојих тврђења, износи: 

а.) Телефонске разговоре, вођене између војводе Путника, 
као начелника штаба Врховне Команде, и војводе Мишића, 
који на многим местима нису тачни, и 

6.) Препис релација 1 Армије из Колубарске битке. 

"Ово зацело није довољно да се обеснаже аутентична 
службена документа која сам ја изнео. 

Телефонски разговори у рату немају онај значај који им 
приписује Пуковник Г. Милосављевић, који се у своме напису 
поглавито на њих позива. Начелник штаба врховне команде 
(као год и сви остали команданти и старешине у опште) мора 
за време операција стајати у сталној телефонској вези са 
својим командантима армија, у циљу свестранога обавештења 
о ситуацији код појединих армија и давања потребних савета 
и упута, у духу целине у извођењу операција. Овом прили- 
ком се претресају и разна питања оперативне и друге при- 
роде, из којих начелник штаба добија тачан утисак и једно 
поуздано осећање о стању и приликама у опште код дотичне 
армије. На основи оваког обавештења са свима командантима 
армија, и на основи темељног и свестраног упознавања са 
општом ситуацијом и специалном ситуацијом сваке поједине 
армије, начелник штаба, као једино надлежан и одговоран за 
целокупне операције, доноси дефинитивну одлуку за акцију. 

На овај начин донету дефинитивну одлуку начелник 
штаба Врховне Команде саопштава командантима армија наре- 
ђењем које се зове дирекшива, и тек ова директива служи 
као пуноважан службени докуменат за расправу свих спор- 
них питања операцијске природе, као што је и ово о Колу- 
барској битци, а никако телефонски разговори који су изда- 
вању директиве претходили. У опште, телефонски разговори 
не могу имати никакву ни историјску ни правну вредност, 
пошто се тачно не зна, и не може се ничим доказати, да је 
баш све оно и онако што једна или друга страна које су 
водиле разговор на телефону, тврди, и што је сама својевољно 
бележила у бележник телефонских разговора. Телефонски 
"разговори немају дефинитиван, већ само информативан карак- 
тер и значај, нису аутентични, нити потврђени од стране 

надлежних и одговорних лица, те стога не могу ни послу- 
жити као аутентичан докуменат за расправу спорних исто- 
ријских питања. 

Ово признаје и сам пуковник Г. Милосављевић (стр. 55 
и 56) кад каже: „благодарећи уједначеним погледима ових 
двају наших великана (т. ј. Путника и. Мишића) у питању по- 
требе за што скорији прелаз у офанзиву“... ит. д., што 
значи да се у телефонским разговорима надлежни само спо- 
разумевају и погледе уједначују, а ништа дефинитивно се не 
одлучује, без познавања целокупне ситуације. 

Даље (стр. 55) пуковник Г. Милосављевић у истом овом 
смислу наводи да су војвода Путник и Мишић „у овоме пери- 
оду рата били увек у коректним односима а да су се по 
свима важнијим питањима, како критичним, тако исто иу 
повољним ситуацијама, обавештавали и споразумевали“ .. .ит.дД. 

На основу свега овога излази да се телефонски разго- 
вори, вођени у току операција између војводе Путника и 
Мишића, на којима у главноме оснива сва своја тврђења 
пуковник Г. Милосављевић, не могу ни у којем случају као 
аутентичан и пуноважан докуменат узимати, те према томе и 
сва његова доказивања, основана на телефонским разговорима 
између Путника и Мишића, отпадају и не могу се узети у обзир, 

Узгред буди речено, на више места у своме напису, 
пуковник Г. Милосављевић наводи како сам ја, за време 
готово свих телефонских разговора, био уз војводу Путника, 
док је начелник штаба ! армије био уз војводу Мишића. Како 
је било код ! армије, то не знам, али како је било у Врховној 
Команди, то знам, — и ја тврдим да су наводи Г. Милосав- 
љевића сасвим нетачни. Не стоји да сам ја бивао увек уз 
војводу Путника када је он из своје собе водио телефон- 
ске разговоре са Мишићем. 

Као други доказ за своју тезу, пуковник Г. Милосавље- 
вић наводи преписе свих релација | армије из Колубарске 
битке. За расправу питања о коме је реч, ове релације нису 
ни биле потребне, јер су од локалнога значаја и ничим не 
доказују оно што би пуковник Г. Милосављевић хтео дока- 
зати, т. ј. да је идеја за офанзиву у Колубарској битци дело 
Мишићево, а не Врховне Команде. Ове релације у напису 
Г. Милосављевића чине само један непотребан и излишан 
баласт, који заузима скоро половину Рашникове свеске за 

јули— август. У тим релацијама има, поред чисто оперативних 
ствари где се у подробностима износи рад ! армије и њенога 
команданта Ж. Мишића, још и свакојаких других ствари, да 
напис буде што боље документован, као на пр.: ручкова и 
вечера; доброга расположења исмејања; плећки од печенога пра- 
сета и сељачких пророчанстава на основу њих; аутомобила вој- 
воде Мишића који су сељанке окитиле венцима од јесењега 
цвећа; обилазак фамилије од стране војводе Мишића; разго- 
вара са сељацима, ит.д. ит.дД. 

Као што се види, јаки аргументи за доказ онога што је 
пуковник Г. Милосављевић хтео доказати. 

Све што се из тих релација може утврдити, то је да је 
својом првом армијом војвода Мишић командовао у Колубар- 
ској битци добро и успешно, зашта је и био награђен војвод- 
ским чином. Али његове специалне заслуге на челу прве 
армије није оспоравао нико. Спор је'био само око тога да 
ли су његове заслуге изишле из круга његове армије, и да ли 
је за време Колубарске битке врховно командовање над свима 
армијама био узео у своје руке војвода Мишић, у чијој је 
глави поникла мисао о општој офанзиви, и који је начинио 
план за целу Колубарску битку. То пак ни по чем се не потвр- 
ђује релацијама прве армије, које су, као што сам рекао, 
чисто локалног значаја, и утврђују само оно што је војвода 
Мишић искључиво, као командант те армије, потчињен Врхов- 
ној Команди као и остали армијски команданти, радио. 


П. 


Пошто сам показао са каквим документима и доказима 
пуковник Г. Милосављевић оснива своју тезу, ја прелазим на 
детаљан преглед његовог написа, држећи се у главноме онога 
реда којим је он ишао. 

У Уводу, Г. Милосављевић вели: „као да се осећа извесна 
непотпуност у излагању историјског градива, кадкад потце- 
њивање значајних, или прецењивање мање важних ратних 
"радњи и одлука, а понегде чак и субјективно или тенденциозно 
описивање важнијих момената“, наводећи да је такав случај и са 
фактима која сам ја изнео у својој расправи Колубарска бишка. 

Могу одмах рећи да се ове пишчеве примедбе могу у 
потпуној мери односити на овај његов напис, у коме је много 
писано и преписивано, али није ништа доказано. 

Писац се не слаже са мојим називом Колубарска бишка, 
већ мисли да је правилније да се зове Сувоборска бишка, 
ваљда зато што је тим правцем оперисала 1 армија и заузела 
Сувобор, и што пуковник Г. Милосављевић сасвим погрешно 
мисли да је на Сувобору одлучена Колубарска битка, тежећи 
овим да успех целе Колубарске битке припише у заслугу 
[ армији. Ово мишљење пуковника Г. Милосављевића је скроз 
погрешно и потпуно тенденциозно. 

Битка о којој је реч, не може се звати Сувоборска, с 
тога што се њен операцијски фронт протезао од Варовнице 
и Космаја на Сибницу, Медведњак, Ваган, Калањевац, Мотику, 
па поред Такова на Каблар и Овчар све до Марковице на 
путу Чачак— Пожега (око 120 км.) Ово значи да је битка 
била бијена готово сва у сливу Колубаре, а била одлучена тек 
30 новембра пре подне на раљским положајима. Према овоме 
битка се ни у којем случају не може назвати Сувоборска битка, 
него Колубарска битка. Примери: битка на Брегалници између 


нас и Бугара 1913 год., битка на Марни и битка на Соми у. 


прошломе Светском рату на западном фронту; затим битка на 
Пијави на италијанском фронту, у којој се један знатан део 
операција одигравао северно у Тријенту, а не баш директно 
на Пијави, па се опет зове битка на Пијави, а не на пр. 
на Асијагу, и т. д. - 

Пуковник Г. Милосављевић дакле сасвим узано и скучено 
схвата назив битке када је назива Сувоборском. Али ово је 
с његове тачке гледишта и појамно, јер је он желео да успех 
целе битке веже само за 1 Армију и њенога команданта. 


ПРВИ ОДЕЉАК. 
ОД 2—20 НОВЕМБРА. 

У овоме одељку пуковник Г. Милосављевић упиње се да 
докаже да 1 армија, у нашем општем повлачењу од Гучева и 
Мачве до на фронт Колубарске битке, није компромитовала 
рад осталих армија, и да је њен тадашњи командант био 
смењен само због болести. 

Да је рад ! армије, од почетка нашега општега повла- 
чења, па све-до доласка на фронт Колубарске битке, у пуној 
мери компромитовао рад свих наших армија, ја сам у мојој 


ђ) Види карту размер 1:200.000, издање нашег Географског Института 
Главног Ђенералштаба. 

расправи Колубарска бишка утврдио и доказао (С. К. Гласник, 
| мај 1921). Што се тиче смене дотадашњега команданта ! 
армије, то ће допустити пуковник Г. Милосављевић да је то мени, 
као тадашњем помоћнику начелника штаба Врховне Команде, 
много боље познато него пуковнику Г. Милосављевићу. 

Од интереса је зауставити се на стр. 5. тач. 4. овога 
одељка, где пуковник Г. Милосављевић као компетентан кри- 
тикује рад Врховне Команде, наводећи: „како је наша опера- 
тивна војска била распоређена на једној линији: армије до 
армије, без иједне дивизије у стратегијској резерви, која би 
била на расположењу Врховној Команди“. 

Овде пуковник Г. Милосављевић говори потпуно тео- 
ријски, без икаквих обзира на стање и прилике у којима смо 
се налазили, и под којима смо морали радити. Он као да 
тада није био у нашој војсци, као да није познавао њену малу 
јачину, у односу на непријатељску јачину, са којом су се 
појеп5 уојеп5 морали решавати велики стратегијски проблеми 
на релативно врло великим фронтовима и са непријатељем 
много јачим и несравњено боље опремљеним у смислу мате- 
риалном. 

Да узмемо баш за пример Колубарску битку. Ми смо 
за ову битку располагали снагом од око 120.000 бораца, а 
наш операцијски фронт за битку износио је око 120 км. Да 
се заузме оволики фронт, који није стајао ни у каквој про- 
порцији са нашом снагом, неминовно су диктовали географско- 
стратегијски обзири, јер операцијски фронт за битку морао 
је апсолутно да затвори ове правце: 

а.) Београд—Младеновац, и даље за Крагујевац; 

6.) Ваљево—Лазаревац— Аранђеловац, и даље за Кра- 
гујевац; 

в.) Ваљево—Г. Милановац—Крагујевац, и 

г.) Ужице—Чачак— Крагујевац (или Крушевац). 

Осим овога морао се посести и бранити и међупростор 
између ових главних праваца. Када се сада повежу главни 
теренски одсеци на овим правцима за одбрану њихову у 
моменту у очи Колубарске битке, онда се јасно оцртава и 
операцијски фронт битке у његовој целокупности, и он износи 
око 120 километара. 

Ако се сада узме у обзир наша укупна снага за битку 
од 120.000 бораца, онда се јасно види да смо на сваки дужни 


39% 

метар фронта имали само по једног војника. И лаик зна да јетоим 
сувише мало и недовољно и за одбрану, а то ли још и за 
офанзиву, за коју је потребно имати довољно јаку снагу. Ја 
питам пуковника Г. Милосављевића шта се од овога могло 
издвојити за некакву стратегијску резерву која би стајала 
на расположењу Врховној Команди, када се види да је цео 
фронт битке био само једна паучина, и када се још има у 


виду да је Врховна Команда пред Колубарску ·битку ојачала 


[ армију са дринском дивизијом ! позива из Ш армије; даље 
са 4. пешадијским пуком ! позива; 7. пешадијским пуком 
1 позива са једном пољском брзометном батеријом из Одбране 


Београда; жандармеријом, и, на послетку, извежбаним људством | 


на брзу руку из Нових Области. Ова снага могла је послужити 
као нека слаба резерва на расположењу Врховној Команди, 
али је силом прилика њоме морала да се одмах појача | армија, 
како у циљу заустављања даљега надирања непријатеља, тако, 
и то поглавито, у циљу пробоја. 

На многим местима пуковник Г. Милосав кевин наводи 
како је и код 1 армије бивао линијски (кордонски) распоред. 
Јер када је једном приликом командант дунавске дивизије 1] 
позива затражио од команданта 1 армије помоћ од 2—8 бата- 
љона, тада му овај није могао изаћи на сусрет, јер „у армиј- 
ској резерви није имао никаквих трупа“ (стр. 26, став ПЦ). 

На страни 29, став |, опет видимо исти случај да није 
било армијске резерве код | армије, јер ту се каже: „према 
оваквим околностима, а са нарочитим обзиром на факат, да 
у току дана све одсечне резерве беху утрошене, и да армиј- 
ске резерве у опшше није било“... и т.д. 

Даље, када се размотри заповест команданта | армије 
ОЉБр. 3113 за 13 новембар, онда се види потпун кордонски 
распоред, који нема ни најмање еластичности. 

Па зашто се онда Врховној Команди приписује у грех 
што она, по сили прилика, није могла имати општу резерву, 
кад ево пуковник Г. Милосављевић на неколико места сам 
признаје да ни 1 армија није имала своју армијску резерву, што, 
по објективном мишљењу пуковника Г. Милосављевића, изгледа 
није био никакав грех. 

Овај линијски (кордонски) распоред код | армије огледа 
се готово стално у свима њеним операцијама. За оправдање 
овога, пуковник Г. Милосављевић наводи како јој је Врховна 





РРРУДНР, РОУ ЗУРРР. 

Команда доделила велики фронт, као да остале армије нису 
биле под истим оваквим приликама. Пуковник Г. Милосављевић 
мисли да је то нека велика мудрост знати да свака јединица 
у борби треба да има своју резерву. Али када се ово, због 
слабе снаге и врло великих фронтова, не може остварити, 
онда се треба и мора мирити са оним што се према прили- 
кама може и мора чинити. У рату господаре прилике, а не 
ратује се теоријски. 

У времену нашега повлачења у јесен 1915 наш опера- 
цијски фронт износио је око 1000 км. (Вардиште—Дрина— 
Сава—Дунав—Тимок— сува српско-бугарска граница — Стру- 
мица), а наша оперативна снага износила је око 120.000 
бораца. Какав је овде могао бити еластичан распоред, и да 
ли се овде могла да издваја каква стратегијска резерва, 
како то по теорији примећује пуковник Г. Милосављевић 2 

На Солунском фронту 1916, почетком месеца јуна, а пред 
почетак операција, мени је, као команданту шумадијске диви- 
зије, Врховна Команда доделила фронт у Меглену (Моглени) 
од села Фуштани до села Горњи Родиво, а то је у правој 
линији око 35 км. Међутим ја сам тада, ојачан још и са 
15. пешадијским пуком из тимочке дивизије, располагао само 
са 6400 ефективних пушака. 

Какви су ови фронтови за једну слабу дивизију, и шта 
се одавде могло издвојити за општу резерву, када је тек на 
5 м. (и нешто више) дужнога фронта долазио по један борацг 

Па и цела наша слаба оперативна снага на Солунскоме 
фронту имала је најпростији линијски (кордонски) распоред, 
без икакве еластичности и без икакве резерве, али ово пуков- 
ник Г. Милосављевић не приписује у грех новој Врховној 
Команди. Њему је главно да оспе што жешћу паљбу на 
стару Врховну Команду, која је, узгред буди речено, добила 
ратове: 1912, 1913 и 1914 године, високо уздигла име српске 
војске, надалеко прославила име Србиново, и положила темеље 
данашњој нашој великој Отаџбини. 

Пуковник Г. Милосављевић, као ђенералштабни официр, 
треба да зна да код малих војсака (као што је била наша), 
које силом прилика морају да оперишу на врло великим 
фронтовима, опште су резерве слабе, па и оне се у првим јачим 
сударима убрзо истроше. Тада Врховној Команди не остаје 
ништа друго него да са најмање угрожених фронтова узме 

могућан део снаге, па да са овом снагом, као са општом 
резервом, утиче на крајњу одлуку на пресудном месту. 


Па ипак, и поред свих ових наведених тешкоћа, наша 


стара Крховна Команда из рата 1914/15 године, где год је 
могла, издвајала је општу резерву. Тако на пример у битци 
на Јадру цела ! армија на Убу била је у општој резерви, од 
које су убрзо по потреби ангажоване моравска дивизија | 
позива код Крупња, на лево крило нашега операцијског 
фронта, а тимочка дивизија [ позива употребљена је преко 
Текериша у правцу Завлаке. У времену извођења Београдске 
операције (ослобођење Београда) у Колубарској битци, узета 
је из састава 1 армије моравска дивизија [ позива, која се 
кретала за Ш армијом, и могла је на случај потребе послужити 
Врховној Команди као општа резерва. 


[ ДЕО, 
ОДСТУПАЊЕ И РАД 1 АРМИЈЕ ОД 2—8 НОВЕМБРА. 


У целоме овоме делу даје се прост препис релације 
[ армије из Колубарске битке. Пошто овај део нема никаквога 
значаја за питање које се овде расправља, ја ћу се дотаћи 
само неких места. | 

Ја пуштам самога писца, пуковника Г. Милосављевића, 
да говори: „Вредно је овде напоменути, да је покојни Мишић 
још у овоме првоме сусрету са особљем штаба 1. армије, на 
оне са којима је говорио, учинио утисак великог оптимисте, 
опијен вером и надом у скоро побољшање прилика, и убеђе- 
ног да се преокреш у догађајима може да изазове само 
брзим прелазом у офанзиву“. 

„Дојучерањи и дугогодишњи помоћник војводе Пушника,. 
нови команданш 1. армије дошао је из Врховне Команде но- 
сећи у себи клицу идеје за прелаз у напад, ма да је ова идеја 
обзиром на ситуацију и код 1 армије и код све остале наше 
војске за шај моменат била тешко осшварљива“ (стр. 6, прет- 
последњи став). 

Не може бити потпунијег и јаснијег признање од овога 
да идеја за офанзиву у Колубарској битци не припада вој- 
води Мишићу, него једино Врховној Команди, као што сам 
и ја у својој расправи тврдио. 

Даље, на стр. 41, у тач. 1, пуковник Г. Милосављевић 
понова потврђује свој горњи навод: „Остављајући дугого- 

дишњи положај првог помоћника војводе Путника, Мишић 
долази из Врховне Команде као највећи оптимиста, савр- 
шено обузеш офанзивном идејом, и апсолушно убеђен, да се 
шако пошребни преокреш само и једино брзим прелазом у 
напад може да изазове“. 

По речима самога пуковника Г. Милосављевића излази 
да идеја за офанзиву у Колубарској битци није лична мисао 
војводе Мишића, него ју је он собом донео из Врховне Ко- 
манде у прву армију. 

То се савршено слаже с оним што сам ја у својој рас- 
прави тврдио. Ја сам потанко изложио генезу идеје за офан- 
зиву у Колубарској битци, и показао да та идеја води у 
Врховној Команди порекло још од првих дана почетних опе- 
рација са непријатељем крајем јула. Али, с обзиром на при- 
лике у којима смо се тада налазили, ова идеја се није могла 
остварити све до Колубарске битке. 

Према овоме Мишић, као тадашњи помоћник војводе 
Путника, у моменту пријема |! армије, па ни даље, није имао 
других идеја до оних које је имала Врховна Команда, односно 
које је имао начелник штаба Врховне Команде војвода Путник, 
као једино надлежан и одговоран за извођење целокупних 
наших операција. 

Из свега овога изилази да је пуковник Г. Милосављевић, 
својим сопственим признањем у горе наведена два пасуса, пот- 
пуно себе сама демантовао и посведочио сву неоснованост своје 
властите тезе да идеја Колубарске битке не припада Врховној 
Команди већ војводи Мишићу. 

Каква логика! Цео напис има да докаже да је идеја за 
офанзиву у Колубарској битци чисто Мишићева. Међутим, у 
оба горе наведена пасуса, сам Г. Милосављевић казује како је 
војвода Мишић, долазећи у 1 армију, идеју за офанзиву донео 
из Врховне Команде! 

(Наставак у идућем броју.) 
ЂЕНЕРАЛ ЖИВКО Г. ПАВЛОВИЋ. 


УМЕТНИЧКИ ПРЕГЛЕД. 
ЧЕХОСЛОВАЧКИ КВАРТЕТ. — „ФАУСТ-. 


Од три основне стилске групе у музичкој уметности: 
драмске, симфонијске и камермузичке, ова последња је најраз- 
гранатија, најутанчанија. У основи специфично музикална, 
камерна музика је она која у сонорним арабескама, у интере- 
сантним полифоним комбинацијама, у интимном бојадисању 
тражи ефекте за себе и постизава их. У ње не постоји волумен 
громогласне сонорности једног симфонијског ансамбла; у ње 
нема богатога и разноврсног споја разних елемената који 
постоје у драмском стилу; у ње је све детаљ, све отмен потез, 
све линија цизелисана у срми, у злату; у ње је све у интимној 
дражи специфично музикалних комбинација ритма, хармоније 
и мелодије, богатих у контрапунктском раду, снажних у гвоз- 
деној логици музичког израза у облику. 

Диференциран, камермузички стил је једна лепота ожив- 
љена у интимној соло песми са клавиром, или соло песми 
праћеној бизарним комбинацијама малих инструменталних 
група, или је та лепота оживљена разним соло-инструментима, 
или спајањем разних инструмената у мале, пробране ансамбле, 
који самостално вајају чисто музикалне линије у, већином 
традицијама, устаљеним облицима, од којих сонатни облик 
још и данас игра најглавнију улогу. То су те групе гудачких 
триа, квартета или квинтета, са клавиром или без њега, оне 
групе дувачких инструмената, спојених са гудачким, у групе 
септета, октета и тако даље; то су те групе које се данас зову 
камер-музичке групе у ужем смислу те речи, ти прави пред- 
ставници апсолутно чистога камер-музичког стила. 

У изразу тога стила композитори уносе максимум својих 
уметничко-техничких моћи. Ни једна нота мање, ни једна нота 
више, управо онолико колико је потребно да се на дискретан 
начин, и с обзиром на снагу инструмената којима се поверава 
израз, изрази интиман, отмен, дубоко осећајан живот душе 
уметника-ствараоца. У камерној музици нема блефа сочних 
боја великог оркестарског ансамбла, којима се може опсенити, 
којима се може заклонити, замазати површност музикалне 
инвенције; у њој нема ни патетичне речитости, ни драматичне 
лирике, необуздане, ефектне, којих је драмска музика пуна. 
Сав ефект камерне музике је у њеној непретенциозности, у 
њеном непосредном музичком поштењу. 

Да се та, тако поштено извајана лепота одржи на својој 
висини, тешко је, врло тешко. Потребно је много уметничке 
културе, потребно је много зреле музикалности па да се 
очувају и живо изразе све специфичне одлике овога стила, 
живог, лаког, дубоког у прозрачности, снажног у скромној 
примени музичког материала којим овај стил располаже. И 
колико је све ово тешко за композитора, за извођача је још 
теже. Проблем камер-музичког извођења је проблем који је 
најређе добио успешног решења. Тражи се много индивиду- 
алних способности од извођача, много музикалне проницљи- 
вости интерпретатора, тражи се апсолутна моћ музикалног 
схватања и разумевања полифоније, моћ познавања вредности 
специфично камерне полифоније, па да интерпретација камер- 
музичких дела буде на висини, успешна, зрела. Тражи се једном 
речи да, ма колико да је извођача при интерпретовању ком- 
позиција овог стила, сви ти извођачи скупа морају, по музи- 
калном инстинкту, интуицији и култури, да се стопе, слију у 
један музички осећај, у једну душу. 

__ Да се то постигне, потребно је дуге студије, дугог 
заједничког рада. 

„Чехословачки квартет“ (Г. Г. Зика, Санцин, Черни, Зика) 

је један камермузички ансамбл у коме постоји та кохезија 
између индивидуалности сваког појединог члана његовог. Сваки 
понаособ од ове господе је уметник за себе, одређена физио- 
номија; али сви скупа су једна пета физиономија, онај срећни 
спој четири душе у једну, који је њихова снага префињених ка- 
мермузичких свирача од расе, њихова моћ снажног високо 
музикалног деловања. 
- На своја два концерта у дворани „Станковић“ (21 и 
25 марта), „Чехословачки квартет“ је интерпретовао гудачке 
квартете од Бетховена (ориз 18 М 2 О-диг); Е-диг квартет 
(американски) од Дворжака; Сметанин е-то! Из мога живоша, 
Чајковсков П-диг и Моцартов В-диг квартет, дела од којих 
свако за себе има својих особених стилских прелива и одлика, 
било да су из области класичног музичког стварања; било из 
области псеудокласицизма, оживљеног примесама скромног 
национализма (Дворжак); било да су по музикалној садржини 
национално-романтичарског обележја, као Чајковског квартет, 
а нарочито снажно, непосредно, дубоко искрено дело ум 
танино Из мога живоша. 

Имало је карактера у интерпретацији ових дела; вало 
је снажног ритма, савршено природне динамике, од једва 
чујних, и опет тако пуних, ртапз5ипо-ефеката, до крепког замаха 
пуне звучности ове групе од две виолине, виоле и виолончела, 
која свира „са душом“, која дрхће под бујицом тонова сло- 
жених у склад рођен у пуној музикалности. Имало је утанчане 
диференцираности у диалогизирању између појединих инстру- 
мената, ширине потеза и тона, лакоће пасажа и гипких линија. 

Дисциплина гудала, акценти фраза, минуциозно детаљисање 
тонских дужина са једном утанчаном тачношћу, друге су пози- 
тивне особине ове групе свирача. МИ изнад свега младалачки 
занос, пулс живота, крепки дах музикалног здравља. Све буја, 
и снага навире, и темпераменти се ломе у додиру са мисти- 
чном снагом музике. 

Успех ове младе групе, која је већ достигла завидну 
уметничку висину, био је ванредан. И приликом и једног и 
другог концерта публика није престајала да пљеска тражећи 
#:5. М добила је, на аплауз, Хумореску и Валс од Дворжака. 
Добила је и једну моју скромну миниатуру, Сећање, и за мене 
је особита радост што могу да кажем да сам у своме животу 
ретко, врло ретко, чуо своје дело изведено са толико разу- 
мевања онога што сам ја хтео музички да кажем, као што је 
„Чехословачки квартет“ извео, под сурдинама, у дискретном 
таласању, моју песмицу, мало тужну, мало топлу, али више 
тужну него топлу, једно „Сећање“ из 1905 године. 


Проблем драмског облика опере врло је прост: не 
залазити у психичке и психолошке дубине, већ голицати чула. 
Отуда је овај облик пун противуречности. Отуда у њему нема 
равнотеже између елемената који га сачињавају. Отуда су 
сукоби између тих елемената тако чести да су они, по готову, 
постали стилистички сопашо зе даиа поп, нарочито сукоби 
између драмске радње и музичкога развијања, између поезије 
и музике. 

Инаугурисан као реакција високопарним, озбиљним, кат- 
када сувим и сувише патетичним делима музичких драматичара 
Обнове, овај облик опере је отишао у другу крајност: место 
крајње озбиљности истакао је крајњу неозбиљност. Место да 
остане оквир дубоко-проживљеног музикалног израза, поја- 
чаног интимним спојем тога израза са елементима поезије, 
архитектуре и геста, али само један оквир мало живљи и 
гипкији, опера је постала позоришно дело пуно шарених 
површности, и површне љупкости, и љупке сладуњавости, и 
сладуњаве сентименталности, и сентименталне неискрености, и 
неискренога полета: постала је немогући спој разнородних еле- 
мената међу којима преовлада час један, час други, час трећи, а 
најчешће музика, која у својим егоистичким намерама често 
бива директна сметња целини, и драмском покрету, и идеји. 

Фаусш од Гуноа, на нашој сцени, и у концепцији својих 
креатора — нарочито Г. Г. Ракитина и Браиловског — је опера 
у најтрадиционалније баналном смислу те речи. У њој је 
шарена лаж декора, пизе-еп-5сепе-а, преовладала и наметнула 
се целини шаренилом, веома декоративним, то радо признајем, 
али ипак зато немогућим у овом делу које је по превасход- 
ству сентиментална прерада дубокога дела Гетеовог, чију је 

сентименталност ваљало ублажити мушкијим, дубљим, озбиљ- 
нијим акцентима. То је требало учинити у складу са музиком 
Гуноа, која је, и ако у првом реду сентиментална, местимично 
пуна драматичних интенција. И ради тих драматичних интен- 
ција, које нису од стране композитора могле да буду разви- 
јене до снажног драмског замаха — јер је Гуно-у недостајао 
талент драматичара широког потеза и снажног полета — 
требало је помоћи аутору, и целини, и упрошћавајући сву шаро- 
ликост оперског стила, подвући озбиљност трагедије Марга- 
ретине и дубоких болова опчињеног Фауста. 

То није учињено, и Г.Г. Ракитин и Браиловски, који 
код нас консеквентно спроводе један бински декоративни 
манир који је скроз егоистичан, на уштрб осталих елемената 
драмске целине, и овим декором, и костимом, и осветљењем, 
и маском су остали изнад целине, без везе са њом, изузев 
неке детаље (сцена пред Маргаретином кућом, сцена у там- 
ници), дајући пријатних слика оку, али вређајући целокупну 
идеју ове опере, типично оперског шаблона, и традиционалног, 
који је требало данас освежавати, драматисати, а не још више 
гонити у апсурд. 

Говорити о Фаусту на сцени „Манежа“ значи говорити 
о декору, о декоративном „кичу“ ако хоћете, наглашеном у 
Романшилмним душама, јако истакнутом у Хофмановим при- 
чама и доведеном до ивице у Фаусту. 

Маргарета је добила изразите креаторе у Г-ђи Роговској 
и Г-ђи Поповој. Прва је више лирско-сентиментална, вокално 
свежа и гипка; друга је више драмски-акцентована, вокално 
дубља, драмски-непосреднија. 

Фауст није био исте среће. Г. Зиновјев има очевидно 
снажних квалитета, али је хладан, недраматичан, неискрено 
лиричан. Г. Ријавец је међутим био у тону од почетка до 
краја, вокално ванредно свеж, местимично можда сувише 
сентименталан, али увек убедљив. 

Мефиста су певали Г. Г. Холотков и Крижај, оба глумци 
на завидној висини. Местимично је Г. Холотков био живљи 
у маски; али зато је Г. Крижај, веома изразито маскиран 
глумац, био стално у вокалном тону ове, само мимски, бла- 
годарне партије. | 

Г. Јурењев је креацијом Валентина са правом освојио 
симпатије. И ако му тон још није сасвим умирен, он је гибак 
и постаје врло ниансиран. Има вокалне разлике између лањ- 
ског Скарпије и овогодишњег Валентина Г. Јурењева, и та 
разлика је, у чисто техничком смислу, на боље, на много 
боље. Г. Каракаш је, у истој улози, као увек, отмен, искрен, 
топао, и ако вокално не увек довољно слободан и снажан. 

Од епизодних улога, Марта Г-ђице Пинтеровић и Г-ђе Арсе- 
новић је креација ванредно успела, као тип, и вокално врло 
добра у тону. 


620 Српски Књижевни Гласник. 











Велики ансамбли хора и оркестра, којима је владао 
Г. Христић, нису били увек у ритмичком складу. 
Оркестар је, нарочито на премиери, под палицом Г. Хри- 
стића, био дискретан пратилац. 
МИЛОЈЕ МИЛОЈЕВИЋ. 


ПОВОДОМ ПРВОГ КОМПОЗИЦИОНОГ КОНЦЕРТА 
Г. МИЛОЈА МИЛОЈЕВИЋА. 


Г. Милоје Милојевић, који пуних петнаест година ради 


као уметник и речју и делом, учинио је добро што је при- 


редио свој први композициони концерт, да би, на тај начин, 
пружио могућност публици, а још више уметницима, да се 
упознају са његовим стварима и правцем рада и осете да и 
у нас има нових тежња у музици које су изашле из домена 
конвенционалнога и желе да нађу један свој израз, лични и 
национални у исто доба. То се дало осетити ове вечери по- 
зитивно. | 

Програм концерта Г. Милојевића био је у ствари само 
један Тледег Ађепа на коме је Г. Милојевић изнео своје песме 
и народне мелодије обрађене за клавир. Оно што је свако 
морао запазити, јесте да Г. Милојевић није једноставан у 


начину свога музичког изражавања и да је способан да уђе · 


у разне стилове музичке, задржавши, како где, мање или више, 


своју индивидуалну карактеристику. Г. Милојевић стилизује_ 


ствари и даје им један завршни облик располажући, у исто 
доба, великом техничком способношћу и могућношћу да као 
пианиста пише ствари клавирски подесно. По својој концеп- 
цији Г. Милојевић је за мене драматичар, и ако он, нарочито 
у својим последњим композицијама, а специално оним са 
француским текстом, има импресионистичког стила. Само, то 
није француски импресионизам школе Дебисија, јер је цела 
техничка структура, графички представљена, у основи немачке 
школе. Поред драмског акцента, ја налазим у радовима 
Г. Милојевића да мелодијска линија има велику ширину и 
граматичку градацију, која је, по моме осећању, једна од нај- 
главнијих карактеристика његова стила. За доказ овога може 
најбоље да служи Песма орла, која би по самој клавирској 
обради била довољна да илуструје верно текст. Широка у 
линији, са акцентом високе песме „кли-кли!“, она се ломи и 

одбија о кланце и планинске врхове, као победна песма онога 
који небо пара својим оштрим кљуном. 

У ову категорију песама претежно драмске ширине и 
акцента, долази и Никад; Јесења елегија, са својим звонима у 
клавирској пратњи; Вегсешзе туре, дубоко нежно и изразито, 
са песмом која се тужно чује крај ватре, да би доцније изу- 
мрла као болни крик: „Спавај, чедо, бабо ти се никад вра- 

тити неће“; Гесма ветра од мора, са паралелним и суседним 
хармонским везама и широким линијама, и нарочито Молшшва: 
мајке Југовића звезди Даници, са својом мирном, а широком 
и пуном дубоког. бола. линијом и хармонијама у којима се 
осећа онај мир небескога свода када се, у јунску месечеву 
ноћ, раскошно пале небеска светла и дрхти и стрепи потајно 
мајчин бол. 

И ако Г. Милојевић лично осећа и импресионизам (Јапан, 
Нимфа, Звона), ја више волим Г. Милојевића драматичара, 
који, и кроз импресионистичку линију, ипак спроводи дра- 
матичку ширину и акценат. Он је ту више свој. И имајући 
ово осећање, ја мање волим Лисмо и Паела и цвет, које су 
у стилу и са широком линијом, — не драмском, — француске 
школе, а више икад, Песму орла, Јесењу елегију, а нарочито 
Молишву мајке Југовића звезди Даници, Вексеизе шт[е, Ањину, 
јер налазим да је Г. Милојевић у њима, по психолошкој кон- 
цепцији и осећању своме, ближи самоме себи и националном 
духу него у осталим песмама, које су доказ велике стилистичке 
културе, али нама ипак стране у духу. 

Обрада народних песама за клавир или глас и клавир 
узима у последње време веће размере. Ово долази отуда што 
су, све до новијега доба, народне песме приређиване готово 
само. за хор, а национални инстинкт хтео је да изнесе на 
концертни подиум и народну песму обрађену рапсодично за 
инструмент или глас. Г. Милојевићева обрада народних песама. 
за глас и клавир, или клавир само, не иде у сферу импреси- 
онистичког обрађивања, — изузимајући Херцеговачку успа- 
ванку, која ће увек остати као доказ интуитивне способности 
Г. Милојевића, — него у област музичког догматизма, који 
ствари третира хармонском логиком, дајући, при томе, инте- 
ресантне музичке идиоме, како у хармонском смислу (као 
на пр. у Џафер бегова мајка, где је тон 2 схваћен као при- 
родни седми ступањ, и на тај начин хармонска основа добила 
то!-ски карактер, што сасвим одговара тексту), тако и мотив- 
ском (у Биљана, мотив таласања језера). Од три народне 
песме које је г-ђа Милојевић ове вечери, поред осталих, певала, 
најинтересантнија је До три ми пушке из Х руковети Мокрањ- 
чеве, која је у обради Г. Милојевића добила карактер једног 
посмртног марша. Здвојење, славонска песма, интересантна је 
ритмички. 

Г-ђа Милојевић, очевидно индиспонирана, певала је ове 
вечери не увек довољно снажно, али, у своме обиму, изразито 
ниансирано и стилски и технички са префињеношћу уметнице. 
од темперамента и културе. Г. Милојевић као пратилац могао 
је бити мало дискретнији. 

Г-ца Стаматовић је свирала на клавиру Српске Народне 
Мелодије, — које је Г. Милојевић укусно обрадио, и од којих 
су најинтересантније На ђедовој њиви, Цвеће цафнало, а наро- 

чито Маро Ресавкињо, — топло, и ако налазим да мелодија у 


десној руци у На ђедовој њиви није била довољно јасно 
изражена. 


Својим првим композиционим концертом Г. Милојевић 
се афирмирао као композитор изразите стилистичке културе, 
живе фантазије, богате и разнолике музикалне инвенције и 
израђене способности техничара који уме да обради и изради 
музикалне идеје које носи у себи. 

К. П. МАНОЈЛОВИЋ, 


ПОЛИТИЧКИ ПРЕГЛЕД. 
СПОЉНА ПОЛИТИКА. — ИСТОЧНО ПИТАЊЕ. 


Лорд Керзон у име Енглеске, Поенкаре у име Француске, 
и Шанцер у име Италије, држали су у Паризу, крајем марта, 
пет пуних дана конференције. На тим конференцијама је пре- 
тресано изнова питање о Отоманској царевини, које је било 
решено Севрским уговором о миру. Ова садања три арбитра 
Европе у своме раду употребили су боље методе него што 
је до сада радило Врховно Веће: они су претресли цело 
Турско Питање са гледишта етничкога, економскога и страте- 
гијскога, пошто су имали пред собом мишљења својих иску- 
сних људи, као и мишљења Грка и влада цариградске и 
ангорске. Они су сада, први пут после толико времена, рас- 
прављали ово важно питање са најмање личних симпатија, и 
не водећи много рачуна о респективним потребама унутрашње 
политике својих земаља. Они су први пут сада ушли у срце 
питања, трудећи се да поправе своје раније грешке, због којих 
траје још грчко-турски рат. МИ они су спремили један нов 
предлог уговора о миру између Грчке и Турске, који су одмах 
саопштили владама у Цариграду, у Атини и Ангори. Овај 
уговор има да замени Севрски уговор и да, на тај начин, уреди 
цео комплекс многобројних изукрштаних интереса, и балкан- 
ских, и азијских, и Великих Сила. Тај уговор има значење 
једнога светскога уговора, и, по не зна се који пут, уређује 
Источно Питање. И, од сто решења Турскога Питања, ово 
решење је најпотпуније проучено, али не и коначно и 
добро решено. 

Предложени уговор заснива се на овим начелима: а) мир 
између Грка и Турака без повреде ичијега достојанства; 
6) успостављање турске државе и турскога народа у грани- 
цама које се доиста сматрају као турске, са Цариградом као 
историјском престоницом и турским средиштем; в) потпуном 
искрено поштовање ислама, признајући цариградскога сул- 
тана као световнога и верскога поглавара; г) стварање могућ- 

ности Грцима да се могу и економски и национално развијати 
у потпуној сигурности; д) омогућавање и Грцима и Турцима 
где су измешани да могу живети у миру и слози; е) заштита 
мањина, ма које вере оне биле, и било да живе у Европи или у 
Азији; ђ) спречавање ратова између Турске и европских држава. 
— Такви су принципи, а практично је ствар овако замишљена. 

Дарданели. Интерес мира и сигурности налаже да се 
више не понавља она сеча људи као 1914 када су Дарданели 
били затворени силом. Турци ће од сада бити само на азиј- 
ској обали Дарданела, с тим да се она демилитаризира, а савез- 
ничка војска окупираће полуострво Галипољско и на тај начин 
осигурати слободни пролаз кроз Дарданеле. Пловидба Дар- 
данелима биће стављена под контролу једне међународне 
комисије, којој ће бити на челу Турчин, а, доцније, у ову 
комисију могу ући све главне интересоване државе. Један део 
Босфора се, тако исто, разоружава и његова утврђења руше. 
Сва острва у Мраморноме Мору, као и архипелашка острва 
Лемнос, Имброс, Тенедос, Митилена, Самотракија, биће деми- 
литаризирана. 

Цариград. Докле се друкчије не реши, Цариград остаје 
потпуно у суверенству турскога султана, и, чим се ратификује 
нови уговор о миру, садање савезничке окупаторске трупе 
повући ће се отуда. Колико ће Турска моћи држати војника 
у Цариграду, као и финансијска питања и капитулације, уре- 
диће се доцније. Турска неће моћи да држи редовну војску 
као пре рата, већ само добровољне трупе за сигурност, но 
с тим да се доцније, и на пријатељски начин, то питање уреди 
између савезника и Турске. За сада Турска не може имати 
више од 45.000 жандарма и 40.000 војника, с тим да се за 
обучавање жандармерије употребе страни официри. 

Тракија. Да би се Цариград довољно заштитио на за- 
падној и северној страни од евентуалних упада грчке војске 
из Источне Тракије, граница која је предвиђена у Севрскоме 
уговору помериће се довољно на запад од Цариграда, а зем- 
љиште изван те границе неутралисаће се. Али, без обзира на 
то да ли Севрски уговор даје права Грчкој на окупиране 
земље у Анатолији и Тракији, Грчка је окупирала и вршила 
своју пуну власт у њима по одобрењу Сила. И како се у 
Тракији великим делом, негде и у надмоћности, налази грчки 
живаљ, то Силе, с обзиром на стратегијске разлоге одбране 
Цариграда, повлаче у Источној Тракији границу између Грчке 
и Турске овако: на европској обали Мраморнога Мора, од 
места Ганоса граница ће ићи ка северу и североистоку на бу- 
гарску границу у планини Странџи, тако да грчко место Ро- 
досто остане Турској, а Баба-Ески и Кир-Килисе Грчкој. Цела 
ова граница мора бити демилитаризирана, и стајаће под кон- 
тролом савезничких трупа, које ће бити стално на полуострву 
Галипољу до Родоста. 

Једрене: Овај град остаје у Источној Тракији. Како су 
Смирна и Једрене у сличноме положају, то Силе могу доц- 
није — по договору са Грчком, којој ће припасти Једрене, и са 
Турском, којој ће остати Смирна, — увести једну нарочиту 
управу за оба ова места, како би с једне стране Турци, 
с друге стране Грци, могли сачувати њихово национално 
обележје. Сем тога, Силе ће јемчити да „- се медресе једрен- 
ске, као и џамије, очувати. 

Мањине. Да би се могле народносне_ мањине у неким 
азијским вилаетима, као и у Источној Тракији, обезбедити 
од насилнога национализирања доминирајућега становништва, 
Силе ће израдити нарочита правила, у духу закључених уго- 
вора о миру, и стараће се да и домаћи закони за световне и 
верске ствари буду у истоме смислу донесени, у чему ће 
Лига Народа имати свога удела вршећи преко својих одбора 
контролу над њиховом применом. 

_ Јермени. Лига Народа ће узети на себе дужност да Јер- 
мени добију своју народну државу. 

Капитшулације. Силе ће поверити једној комисији израду 
једнога правнога система, који може бити или мешовит или 
једноставан, и који ће заменити режим капитулација. Докле 
то не буде свршено, режим капитулација ће и даље важити. 

Овај нови уговор, који треба да приме турска влада у 
Цариграду, Кемалова националистичка у Ангори и Гунари- 
сова у Атини, има донекле принудни карактер, јер на крају 
има један члан који их позива да га под одговорношћу приме, 
„јер Силе не желе више рата“. Врло је вероватно да ће га 
зараћене стране примити, и ако неће бити њим задовољне. 
А кад је реч о томе, ми мислимо да неће бити њиме задовољне. 
ни Русија, која није у томе послу учествовала, ни Румунија, ни 
наша држава. Питање о Најближем Истоку не могу решавати 
само три Силе, од којих Француска и Италија имају само 
далеке историјске интересе, и садашње економске експан- 
сије. Русија има најпрече право као најнепосреднији сусед 
Турске да обезбеди своје интересе, као што су то радиле ове 
три Силе. За Румунију, Грчку и нашу државу не може бити 
свеједно, тако исто, хоће ли ово ново уређење Турскога. 
Питања остати као што је или ће се променити. Као балканске 
државе, оне морају тежити да се садашња граница у Источ- 
ној Тракији не прими, и да савезничке војске не окупирају 
у њој извесне територије. То су за данас два битна услова 
за мир на Балкану и на Блискоме Истоку. Заједничка бугар- 
ско-турска граница и непрекидно мешање Сила у наше ствари 
изазиваће увек сукобе међу нама и непрекидан немир. Да ли 
је балканска политика Велике Британије, Француске и Италије. 
у томе и сада, после катастрофалнога ратаг 

. ИНОСТРАНИ. 

УНУТРАШЊА ПОЛИТИКА. — ОПТУЖБА ПРОТИВ 
БИВШЕГ МИНИСТРА ВОЈНОГ. 


29 и 31 марта и 1 априла претресан је у Народној Скуп-- 
штини предлог оптужбе против бившег министра војног“ 
ђенерала Зечевића. Један предлог оптужбе поднесен је од. 


земљорадничких посланика, други од осталих опозиционих 
група заједнички; по садржини, међутим, оба предлога била 
су у главном једнака. Дело за које се ђенерал Зечевић окрив- 


љује састоји се у овоме. Бивши министар војни позвао је, 
без стварне потребе, регруте на одслужење рока у новембру" 
1921 и наредио њихово упућивање у команде у децембру, по' 


највећој цичи, не предузевши претходно све мере нужне да 


се живот и здравље регрута сачува. На тај начин, услед. 


нехата бившег министра војног, проузроковано је, већ по 
подацима које је војна управа до сада прикупила, обољење 
око 6000 и смрт око 300 регрута. 


Ђенерал Зечевић у својој одбрани, прочитаној у Скуп-' 


штини у почетку претреса предлога оптужбе, доказивао је 
двоје: 1) Позив регрута у новембру прошле године био је 
наметнут битним државним интересима. Све околности су 


указивале да ће, с погледом на унутрашњи и спољашњи поло-- 


жај земље, бити потребно да се на пролеће 1922 има на 


расположењу већа количина војника, а то се могло осигурати. 
најцелисходније позивањем регрута баш у време кад је. 


учињено. 2) Министарство Војно, крајње предострожно, издало 


је сва наређења нужна да се долазак регрута и њихово упу-- 
ћивање у кадрове изврши под најповољнијим условима. Што: 
је, поред свега тога, толики број регрута упропашћен, кри-- 
вица је. извршних органа који нису извршили издата наре- 


ђења, и то у првом реду органа Министарства Саобраћаја. 

Као што се очекивало, предлог оптужбе није се расправ- 
љао пословном трезвеношћу једног судског случаја, он је 
изазвао оштар сукоб између владе и опозиције, па чак и 
између владе и чланова владине већине. Одбрана ђенерала 
Зечевића није разуверила предлагаче оптужбе, као ни оне 


посланике из већине који су имали уверење да је ђенерал. 
Зечевић крив. Они су своје гледиште овако образложавали.. 


Ако се нужност позивања регрута у сред зиме још и даје 
дискутовати, очигледно је да је при извођењу ове мере било 
кажњивог нехата. То је, у осталом, признао и садашњи мини- 


стар војни, па и сам ђенерал Зечевић. Постојање кривичног“ 
дела јесте, дакле, ван спора. Поставља се само питање кривца. 


Нехатно извођење упућивања регрута у команду јавља се на 


разним местима, и у разним облицима, тако да се намеће. 


закључак да је у читавом ресору Министарства Војног недо- 


стајало руководне воље. Бивши министар војни позива се на 


наређења која је издао. Али није довољно само издати наре- 


Српски Књижевни Гласник. 40 


626 Српски Књижевни Гласник. 





ђења, потребно је настојати да се она и изврше, водити активан 
надзор над извршним органима, тако да се свака њихова 
погрешка исправи пре него што произведе до краја штетне 
последице. Махна читавог система наређења која су, по бив- 
шем министру војном, имала да осигурају регруте, јесте у 
томе што она изгледају и сувише беспрекорна: рекло би се да 
их је издао министар војни у предратној Немачкој. Код нас, 
и у нашим приликама, добија се утисак да су она у напред 
била осуђена да остану „на папиру“. 

Посланици из опозиције наводили су да су се, без личног 
нерасположења према ђенералу Зечевићу, одлучили за кри- 
вичну оптужбу сматрајући да је то једино средство да се 
одговорности, све одговорности, утврде. Треба сузбити уве- 
рење „да у овој земљи управљачи не одговарају“. Што је 
министар који се позива на одговор, министар војни, и уз то 
ђенерал, нема значаја. Мора се прекинути са схватањем осно- 
ваним на навикама из краљевине Србије, да, и поред парла- 
ментарног режима, командовање војском не подлежи надзору пар- 
ламента. Углед војскене захтевани укомслучајутакво изузимање. 

Влада, међутим, узела је ђенерала Зечевића одлучно у 
заштиту. Она је одбијала сваку могућност отварања кривичне 
истраге над ђенералом Зечевићем, и како је и један део де- 
мократских посланика сматрао предлог оптужбе за основан, 
она је ставила до знања посланицима већине да ће од оптужбе 
ђенерала Зечевића правити питање поверења. С друге стране, 
влада је изгледала вољна и да прими на себе одговорност за 
позив регрута и да призна да за упропашћење регрута нису 
криви само извршни органи Министарства Војног, него и ор- 
гани Министарства Саобраћаја, па и општа дезорганизација 
државне управе: као да је очекивала да ће проширење одго- 
ворности ослабити њено опасно усредсређивање у личностиђене- 
рала Зечевића. Али влада не само није допуштала да се над ђене- 
ралом Зечевићем отвори кривична истрага: она је у почетку 
одбијала да пристане чак и на „истрагу путем скупштинске 
анкете“, и захтевала од своје већине да без икаквих даљих 
услова одбаци предлог оптужбе. Ревност којом се влада зау- 
зела за ђенерала Зечевића подвучена је од стране опозиције. 
Међу опозиционим посланицима тврдило се, наиме, да се та 
ревност не може објаснити ни обзирима колегиалности према 
једном бившем министру, ни страхом да стављање у покрет 
министарске одговорности ствара један незгодан преседан, ни 
општом жељом владе да не дозволи ширење парламентарног 
надзора. По томе мишљењу, заузимање радикалних и демо- 
кратских министара за ђенерала Зечевића постаје објашњиво 
тек кад се узме у обзир да је ђенерал Зечевић дошао за ми- 
нистра војног поверењем чинилаца ван парламента, и да јеи 
радикалним и демократским министрима било стало да се тим 
чиниоцима не замере. 

И поред владине претње оставком, један део демократ- 
ског клуба остао је-при захтеву да Скупштина оптужи ђене- 
рала Зечевића. Да би се постигла сагласност у клубовима 
владине већине, нашло се једно компромисно решење, много 
ближе полазној тачки владе него њеним опонентима из демо- 
кратске странке. У суштини, влада је победила: њена већина 
била је обвезна да одбаци предлог оптужбе. Као накнаду, 
влада је пристала да пре гласања изјави: 1) да је мини- 
старски савет решио „да се изврши административна истрага 
по целој ствари и о раду свих органа који су суделовали у 
преносу и смештају регрута, и тога ради одредио је наро- 
чити министарски комитет који ће истрагом руководити“; 2) 
да се влада не противи образовању скупштинске анкете. 

1 априла завршен је претрес предлога оптужбе, и предлог 
је одбачен са 148 гласова. За оптужбу пао је 71 глас. Мора се 
забележити да је мањина овога пута била знатно већа него 
обично, и да је и један део посланика из владиних група 
гласао уз опозицију. 

Скупштини није остало, дакле, ништа друго до да пи- 
тање кривица за упропашћење регрута извиди једном анкетом. 
Према искуству које имамо у нашој парламентарној пракси 
са том установом, може се у напред закључити да ће и овога 
пута право контроле које припада парламенту над радом 
владе, остати без санкције. 

ПРИВРЕМЕНИ. 


ОЦЕНЕ И ПРИКАЗИ. 
М. Маззика: Ведре и Тамне Ноћи. 


Данас је јасно већ и онима који нису у то веровали да 
су велики политички догађаји за време светскога рата напра- 
вили један јаз, често врло дубок, каткад непремостив, између 
погледа, расположења, менталитета и циљева који су посто- 
јали и који сад постоје. То би у истој мери важило за књи- 
жевна и уметничка схватања као и за политичка, етичка или 
друга која. Та велика разлика, за коју се не би смело рећи 
да је напредак, али која извесно предста"ља један преврат, 
мораће, временом, бити подвргнута исцрпнијој критичкој ана- 
лизи баш у интересу крупних друштвених, културних и књи- 
жевних питања. Несумњиво је једно: да се наша предратна 
књижевност и наша поратна књижевност — са врло малим 
бројем изузетака, или у случају кад су у питању исти аутори — 
не могу познати, ни сложити, ни волети, ни ићи заједно. Јер, 
ипак, не могу имати права и Г. Троцки и Г. Клемансо, као 
што се не може видети паметан и поштен компромис између 

поезије Г. Милана Ракића и Г. Растка Петровића, на пример. 
То долази отуда што више није реч ни о каквим, ма како 
великим квантитативним, него о битним, квалиташивним раз- 
ликама, кад извесне квалитете морамо просто сматрати за 
позитивне а друге за чисто негативне. 


Случај песника Ведрих и Тамних Ноћи срећом не спада 
у тако честе и несрећне случајеве наше „нове поезије“, када. 


човек мора бити и сувише добар диагностичар, па да сео 
њу не огреши. И ако нов писац, и ако песник који се први 
пут јавља једном књигом стихова, Г. Велимир Живојиновић 
(псеудоним У. Маззика) остаје у добрим традицијама целе 
наше лирике од Бранка до данас. И ми који нисмо толико 
напредни да се данас обарамо на оно што смо јуче хвалили, 
или да данас мрзимо што смо јуче волели — ми волимо и нову 
поезију Г. Живојиновића онако као што и сада, у пркос 
толиким новинама, волимо и ону „стару“ Вељка Петровића, 
Милана Ракића, Јована Дучића, и Војислава, и Јакшића. Оно 
што је за нас главно, оно што је, по нашем мишљењу, главно 
у свакој доброј поезији, то је потребан степен емоционалних 
особина у свакој песми и могућности да нам она сугерира, 
или евоцира, извесна расположења која ће бити довољно 
снажна да нас савладају и довољно широка да не буду и 
сувише пролазна. Тих емоционалних особина поезија Г. Живо- 
јиновића има у довољној мери. То је у ствари поезија болова 
и радости у многим преливима, ведрих и тамних расположења 
у ведрим и тамним ноћима, као што је и свака добра поезија, 
на крају крајева, само то. Можда је потребно поменути да су 
мотиви тих расположења, ма како иначе и објективно незнатни, 
увек врло конкретни и јасни, што чини да ова поезија даје 
утисак непосредности и искрености, нечега човечански разум- 
љивог и импресивног. 

Цела збирка Г. Живојиновића има у својој основици 
један тон сентименталности, резигнације и бола. Писац ових 
интимних строфа и емотивних стихова није, изгледа, имао 
особито ружичаст и леп живот. Колико је нама познато, он 
је почео писати баш у доба када су велика европска конфла- 
грација и свирепи светски рат пољуљали веру и у оне ствари 
које су изгледале вечите; када се човек понова појавио у 
свој голотињи својих давних предака, а наш живот у свој 
својој трошности, пролазности и ништавилу. Дане великога 
искушења нашега народа и слома Србије, писац ових стихова 
је провео као обичан заточеник у Болдогасоњу, једном лагеру 
за интерниране Србе, у пустој панонској равници, на граници 
Мађарске и Аустрије. Три године таквога живота у суморном, 
једноликом ропству, у носталгији за завичајем, у физичкој и 
моралној беди, под суровим, бајонетским режимом некултур- 
нога и озлобљеног непријатеља, морале су оставити болну 
бразду у осетљивој души једнога и иначе меланхоличног 

човека; и цео тај бол добио је снажнога и дирљивога израза 
у циклусу Из Прогонсшва и Ропсшва, досада најбољега у 
својој врсти и са тим мотивима. Има ту сасвим простих, али 
тим непосреднијих и чистијих стихова, који личе на дубоке и 
откинуте уздахе, као у песми Зашоченикова Молшшва: 


Боже и Јоване Свети, 
Помилуј и ублажи! 
Небеске откриј ми клети 
И речи утехе кажи! 


Има песама суморнога и мрачнога песимизма-које дају 
утисак нечега физиолошки језовитог, као што је Грудобоља, 
или У љусци. Има их, најзад, и таквих чији је основни тон 
један пречишћен, спиритуалан и сублимиран бол. 

Али, узета у целини, ова збирка није песимистична. 
Њена основна нота је извесна пречишћена, уздигнута резиг- 
нација; и многе песме у књизи Г. Живојиновића показују тен- 
денцију да пређу у лирику мисли. Песник Ведрих и Тамних 
Ноћи очевидно је наклоњен рефлексији, и зато његова збирка 
ипак, на извесним местима, у понеким стиховима, добија нижи 
тон, прелази у слободан стих, понекад у прозу. Стих: „И у 
томе је, ето, била моја радост“ у иначе лепој песми Без Реда, 
сувишо личи на анализу, на логички закључак, а не на једну 
поетску поенту. 

Ти примери су, међутим, врло ретки. Читав низ песама 
у овој збирци спада у најбоље продукте наше данашњелирике, и 
садржајно, што ће рећи емоционално, и формално, или чисто 
технички. Ти примери се не могу наводити; али песме као 
што су Тишина, Бура и Чежња, или Молишва Човекова, или 
Поврашак, или Бол, могу се убројати у најлепше продукте 
наше нове лирике и добити места у свакој антологији. Чак и 
у оним песмама код којих је чисто формална страна немар- 
нија и мање строга, у тако званим слободним стиховима, без 
слика, Г. Живојиновић је успео да евоцира једно лирско 
расположење, интимније звукове у нама, и да готово експе- 
риментално покаже да је свака поезија добра, ако има тог 
духовног спонтанеитета и унутрашње топлине осећања. Као 
што сам каже у лепој и ведрој песми Ласше, потребно је 
извесно честито отварање душе, да би из ње могла потећи песма: 


О како је небо, тако, тако близу, 
Кад му целу душу окренемо своју! 


Заиста, то спонтано и невољно отварање душе, слично 
отварању цвета у зору, неизбежан је услов за песму. Данашња 
генерација, сувише „волунтаристичка“ а премало „сентимен- 
тална“, изгледа да то не схвата и да управо и не може схватити. 
Многима из те генерације изгледаће чудновато ако кажемо да 
човек неће дати добру песму онда кад то хоће, и да у истини 

та развијена воља, врло продуктивна и корисна у обичном 
животу, у уметничком стварању често не значи више од уза- 
лудног и празног напрезања. По томе Г. Живојиновић нема 
много сличности са нашим данашњим писцима, и ако се буде 
рекло да његова поезија није довољно „модерна“, онда ће, 
вероватно, тако и бити. 

То би, међутим, могла бити само утеха и за песника ове 
интелигентне и топле књижице стихова и за нашу поезију. 


С. ПАНДУРОВИЋ. 


Милутин Бојић: Сонепи (Издање С. Б. Цвијановића, 1922). 


Тешко је судити о посмртним делима једнога младог 
писца. Бојићева су, у сваком случају, нов доказ његовог снаж- 
ног замаха, који би свакако добацио даље него што се даје 
назрети. Ко би, на пример, био слутио протејски развој Јо- 
вана Дучића по стиховима које је објављивао у Бојићевим 
годинама Међутим, у овим сонетима не треба тражити наро- 
читих новина. Писани пре Гесама Бола пи ГПоноса, у току 
три године, у ретким часовима ратног затишја, они су као 
оне вариације у којима уметници често траже одмора и разо- 
ноде: осврт на утрвену стазу пре него се удари новом. Пе- 
траркиним трагом, песник је оплео један љубавни венац сонета. 
Традиција Ронсара и Ди Белед имала је већ своје жреце у 
нашој књижевности, и Сонешни Венци Прешерна и Враза 
можда нису без утицаја на Бојићев оглед. Он је, у осталом, 
већ био објавио два сонета у првој својој збирци. 

Ово је књига прелазности и по садржају. У њој се још 
разлеже клик младости (два последња сонета), ма да је она епи- 
таф једној љубави, са низом осећања који је надживљују: 


Низ спомена спава у томе коралу 
Што час блед, час модар, час крвљу преливен 
Чува један сонет на дну душе скривен. 


Песник сумња у љубав; види пепео под жаром, труо. ко- 
стур иза блиставог осмеха; и узмиче испред нових искушења. 
Вечито буђење из заноса; горка чар сећања, „сен Прошлог“, 
„туга Билог“; час кад човек „себе тражи“, кад не иште ништа _ 
од живота, 


Но милостивог неког Христа новог 
Да исплаче се у његове скуте. 


Међутим, песник се уљуљкује мађијом ритма. Још му 
годи звекет сликова. Овде-онде, још се осећа траг почет- 
ничке натегнутости („јесен предговор опелу“), чак, ма да врло 
ретко, недостатак укуса (на уснама „одсвирах пољубаца скалу“, 

и „одсвирасмо“, у истом сонету). Слике који пут нису нове, 
као она одбегла јата која подсећају на Лоћу, познату песму 
Душана Симића. Извесне строфе су Дучићевске. ХШ сонет. 
има идеју Ракићеве Искрене песме, а почетни стих: 


По олују ти ноћас поздрав шаљем 
сећа на његово Чекање: 
По месецу ти шаљем поздрав један. 


Али Бојић је ипак свој, и иде даље од своја два славна прет- 
ходника, чијем је утицају тешко умаћи. Он и овде, у овим 
„огледима пера“, тражи, и налази, нове обрте, нове сликове 
(„отре—мотре“), смела и ретка поређења. Његов језик је 
сочан, његова реченица језгровита, његови описи пуни осећања : 


Север је плео гранама опело, 
Побожна зима спуштала се с гора, 
Из свога сиво-плаветнога двора; 

У јаблању се грчила имела. 


У самом склопу сонета, он тражи нове варианте. Истина, 
сликови аббс—абрс не изгледају нам срећни, не толико због 
трећег, јеретичног слика, колико због њиховог распореда. Од 
шест разних образаца у терцетима, најчешћи су сса ееа и саа 
сее. Има и четири сонета са петнаестим стихом (5 атбопо). 
Један се већ налази у Лесмама Бола и Поноса. Тако је ова 
мала збирка занимљива и за проучавање наше версификације. 

У дневној књижевној граји, често се, у надгласавању и 
надвикивању, заборавља на високи смер Уметности, на скру- 
шеност са којом јој прави поклоници приносе своје скромне 
дарове. Г. А. Ујевић, који није нимало себар него прави вел- 
можа, указао је у добри час на тешку одговорност коју има 
сваки „свештеник Речи“. Милутин Бојић је био од оних који 
поштују своју Музу, који траже увек нов, али и песнички 
израз. Он је песник који дева. Његова је реч „језик Богова“. 
Ако је то „старо“, он припада прошлости. Али књижевна 
историја не дели писце на „старе“ и „нове“, него на „даро- 
вите и неодарене, и Бојић у њој има завидно место. 

М. И. 


Генерал Персен: Сушрашња војска.) 


Светски рат је изазвао у свима војскама многа питања, 
од којих су нека већ од раније чекала да дођу на дневни 
ред; многи проблеми су сад сазрели, те ће се на основу сте- 


1), Сепевга! Регсп: Г'агтее де детал!п. Раг5, Р. К!едег ег Сте, еднешг5 
(Врлоћедаџе зостан те). 

чених искустава моћи боље решавати. Еволуција духова извр- 
шена током светског рата припремала је, како изгледа, иу 
Француској питања која, природно, морају занимати њену 
јавност. Једно питање које свакако дубље задире у саму 
суштину војске каква је она сад, предмет је књиге од поз- 
натог писца генерала Персена О Војсци сутрашњице, управо 
о томе како би по њему она изгледала. Генерал Персен устаје, 
пре свега, против трогодишњег рока у француској војсци 
који је усвојен 7 августа 1913 год. и око кога је, као што је 
познато, било доста борбе у парламентарним и стручним 
круговима. Он износи многе недостатке закона о трогодишњем 
трајању рока службе; по њему, тај закон не само да није 
спасао Француску као што неки тврде, већ ју је био довео 
скоро до пораза и пропасти. Француском војнику, тврди писац, 
није потребно провести у касарни три године. У одбрану 
своје тезе, он се позива на неке писце, између осталих на 
генерала Бонала, који у својој познатој књизи Гешадија вели 
да су, после три и по месеца интенсивног рада, млади војници 
били оспособљени за маневровање у чети, знајући све оно 
што војник-борац има да научи; и цитира често. Швајцарску, 
где рок служења варира од 65 до 85 дана, према родовима 
оружја. Упоређујући, затим, резервисту и војника из касарне, 
генерал Персен налази да први више вреди, разуме се не у 
вештини дефиловања, поздрављања и сличним стварима, већ 
у вештини да ради оно што се од њега у рату може тражити, 
као што се толико пута показало на делу за време послед- 
њег рата. Живот у касарни развија војнички дух, али не 
развија ратнички, што су две сасвим различите ствари. Рат- 
нички „дух се састоји у инициативи, смелости, чак нервозности, 
у свему што војника гони да тражи додир с непријатељем, 
да се што пре с њим судари. А војнички дух налаже 
послушност; у касарни, најмањи поступци војника су регу- 
лисани, као у школи, од стране старешина и распоредима; 
воља човекова је потпуно уништена. 

Зато генерал Персен, као и социалистички вођа Жорес 
у својој познатој књизи Рова војска, предлаже свега шест 
месеци за обуку сутрашњих војника. Регрутске школе требало 
би уредити по угледу на швајцарске, само би било желети 
да оне буду удаљене од вароши и смештене на чистом ваз- 
духу. Писац опширно излаже своје погледе о милицији, обуци 
регрута, формацији кадрова, правилима за маневровање у 
сутрашњој војсци, регрутовању официра. За сутрашњу војску 
потребне су старешине који мисле, људи самостални и од 
инициативе, који не раде само по уобичајеним формама, као 
што се досад од њих тражило. Као пример зато писац наводи 
да се, у име јединства доктрине, на француској вишој ратној 
школи, код официра слушалаца досад није трпело мишљење 
супротно професоровом; и генерал Персен пун је хвале за 

швајцарску војску, чијим је маневрима присуствовао, и где је 
нашао да су команданти и већих јединица, иначе људи сло- 
бодних професија, изврсни. 

У завршној глави своје књиге, писац говори о разору- 
жању. Увођењем милиција, народи ће изгубити вољу за ратним 
авантурама и њихове војске ће постати што треба да буду: 
гомиле задахнуте у рату ратничким духом, а у миру миро- 
љубивошћу. Право разоружање састоји се не у инорганиза- 
цији народне одбране, већ у укидању војсака по занату које 
одржавају ратнички дух, јер им рат доноси награде, славе, 
утицајне моћи, користи сваке врсте. Треба убити дух за рато- 
вање. У том циљу писац предлаже неке мере, између осталих 
и ове: треба васпитавати народе онако као што се то досада 
чинило с појединцима; обавештавати их да је у њиховом 
интересу да сами своје распре мирно уреде: модифицирати 
ток примљених идеја, одржаваних традицијом; престати сла- 
вити код народа употребу бруталне силе, која се код поје- 
динца осуђује, и називати „славним“ код једних оно што се 
код других назива „варварство“; дејствовати код деце новим 
васпитним методама, ит.д. Ако изврши све ове реформе, 
укине сталне војске и створи добро организоване милиције, 
Француска ће, завршава генерал Персен, заблистати у Друштву 
Народа несравњеним сјајем. 

ПОТПУКОВНИК Ђ. ЋИРИЋ. 


БУРИЈРЕ ИС: 
КЊИЖЕВНОСТ. 
„Збирка руских приповедака“ (издање „Напретка“, 
Београд). — Један од добрих превода, на сваки начин. Али 


као збирка неразумљив. Шта ће Чехов са Ољнемом (управо 
Ољнемовом, ако се не варамо, тамно сећајући се сарадника 
једне не првокласне ревије), и са Сигмом, више новинаром 
него књижевником, — шта ће Чехов с њима и по рангу, и 
по правцу писања, и још у размери '/4: 742 А ако је већ 
морао доћи Сигма, зашто онда тешке, под линијом комента- 
рисане скандинавске приче2 Зар, поред тако незнатног броја 
добрих превода из најбоље руске литературе, добар прево- 
дилац с руског нам доноси Ољнема, Сигму и Скандинавију 


2 
из друге руке: 54 


„Писма која га нису достигла“. — Како да'српској 
публици . окарактеришемо Г-ђу фон Хајкинг, која јој се сада 
први пут јавља' у српском преводу (издање „Напретка“ )2 Нај- 

боље, мислим, као једну Милицу Јанковић транспоновану из 
наше присне средине у високо дипломатско друштво, и са 
„немачкијим“ акцентима у својој осећајности. Г. Лилер се 
решио да, можда, као ћпоттаге за 60-ти рођендан бившој нема- 
чкој посланиковици у нашој престоници, који је, ту недавно, 
био свечано прослављен у Немачкој, преведе књигу која ју је, 
пре неких петнаест година, скоро прославила: Влеје Фе Шп 
таста етгетстеп. Немачка критика признаје Г-ђи Хајкинг да, уз 
успео приказ живота немачких дипломата, даје у својим рома- 
нима и своју занимљиву личност, и своју душу. Тиме је једном, 
у сретном стицају свих момената (на пр. актуелност Боксер- 
ског устанка у Кини), ова књига била заталасала читалачку 
публику; то јој и данас даје животне чари. И српска публика 
која оправдано воли књиге Г-ђице Јанковић, свакако ће само 
добити преводом овог романа. — Не би ли било природније 
да српски наслов гласи: Писма која му нису стигла» 
Лио: 


„Хиљаду душа“ (роман А. Т. Писемског. Превела Зорка 
Велимировић. Издала књижара Здравка Спасојевића). — Међу 
„писцима четрдесетих година“, Алексије Т. Писемски је један 
од врло знатних. Занимљиво је питање зашто овај писац није 
код нас никако досад превођен. Да ли зато што је он међу 
руским писцима први потпуни „натуралист“> То је још разум- 
љиво кад се тиче Горке Судбине и других његових драма, 
јер на позорници се натурализам теже прима. Али зашто 
нису превођени његови романи, бар они најчувенији, Хиљаду 
душа и Узбуркано море (Јер не могу се рачунати у прево- 
ђење одломци из романа Брак из љубави, посао Лазе Лаза- 
ревића из студентских година.) Можда зато што у њима нема 
оних љупких и узвишених песничких фигура, као што су 
Јелена, Лиза, Џема, Наташа, Пјер, Љевин, Вера, ит. д., нити 
оне болећивости према „пониженима и увређенима“. Могућно 
и зато што је ранија руска критика (дидактична и морали- 
стичка, каква је често била) строго оцењивала Писемског баш 
због те поменуте оскудице у поезији и болећивости. | 

А он, међутим, има поезије и хумора, и то врло често; 
ма да је и суморност чест утисак који нам дају слике. овог 
песимистичног сликара руских нарави из доба ропства. И тај 
доследни песимизам његов јесте један одређени филозофски 
поглед на живот и ствари. 

Те особине налазе се и у овом његовом роману, који 
сад први пут добијамо на српском (оригинал је објављен 1858). 
Калиновић, јунак тог романа, свршивши университет иде у 
паланку за директора гимназије, упознаје се са породицом 
свог претходника у служби, и долази у најинтимније односе 
са његовом ћерком Насћенком. Пун амбиције, жељан књи- 

жевне славе и угодног, богатог живота, он напушта Насћенку, 
после једне формалне веридбе, и одлази у Петроград. Ту 
он раскида сасвим са Насћенком (која је, унесрећивши своју 
породицу, дошла за њим у Петроград), жени се богатом наслед- 
ницом коју не воли, улази у административну кариеру, у 
којој, помоћу жениних веза, напредује до губернатора. У 
служби је енергичан и немилосрдно поштен, и непријатељи 
— чим су га жена и високе везе напустиле — успеју да га 
сруше. Али једновремено постиже га и једна срећа: Насћенка, 
која је отишла у глумице, враћа се Калиновићу, и он њој. 

Роман је пун других, споредних личности, али је пре- 
гледан, пошто је променљива кариера амбициозног Калино- 
вића увек центар пишчеве пажње. Једном речи, роман има 
врло просту композицију, и зато. врло јасну. 

О савесности превода не можемо детаљно говорити, 
пошто немамо оригинала. Споменућемо само да је ваљало 
избећи честе русизме у речима и фрази, који су увек непри- 


јатни за језично осећање. 
С. М. 


„Буди Човек“. — Књижара „Напредак“, која је, ту 
скоро, издала дело Шарла Вагнера Крај Огњиштша, публи- 
кује сад, у преводу Г-ђе Олге Ристић, друго издање једне 
нове књиге од истог писца, Буди Човек. Прво издање овог дела 
објавио је Главни Савез Српских Земљорадничких Задруга 1912. 
Буди Човек обраћа се специално омладини, и, на врло прост 
и топал начин који мора наћи одјека у њеном духу и срцу, 
говори јој о свима великим проблемима људскога живота: 0 
солидарности, о раду, о љубави спрам отаџбине, о доброти, 
о смрти, о Богу. „Овакве књиге — као што каже у свом 
предговору Г. Јован Жујовић — потребне су још више у ово 
послератно доба, када је у целом свету завладала осетна 


криза морала.“ 
У. 


„Пиер и Тереза“. — Они који познају Марсела Превоа 
само по његовим прекрасним Женским Писмима, биће сасвим 
изненађени овом простом, буржоаском, и чак чедном љубавном 
историјом; нарочито ће жене уживати у њеној деликатности. 
— Књижара „Напредак“, која је издала роман у једном 
доста невештом преводу, објављује га као прву свеску Цело- 
купних Дела Марсела ревоа. Ревност активне београдске 
књижаре несумњиво је у овој прилици претерана, и овај суп- 
тилни сликар женских душа био би сасвим довољно прика- 
зан српским читаоцима са два три своја дела, са својим снаж- 
ним Лолу-девицама или Јаким Девицама, на пример, уз фина 
и блистава Женска Писма или разумна Писма Франсоази. 

= 7Р У. 

„Индијска Џунгла“. — „Забавна Библиотека“ у Загребу 
пружила нам је једну књигу више на којој треба да јој будемо 
захвални. То је Индијска Џунгла Радјарда Киплинга. Књизи 
претходи предговор преводиочев о раду и значају Киплин- 
говом, који у кратким потезима износи све што је битно. Ма 
да нам оригинал није при руци, те не можемо оценити све 
тананости превода, ипак у њему осећамо оно обиље језика, 
ону мушку речитост и местимичну имагинативну ватру које 


су особине Киплинговог стила. 
А. В. 


„Невини“. — Габриеле Д' Анунцио, декадентни „Џђег- 
тепзсћ“ и ренесансни ретор, писац је романа 1/' посете 
(Невини), који је сад објављен на српском, у добром преводу 
Г. Мих. Добрића (издање књижаре Геце Кона). 

Неспособан у своме еклектизму да бира оно што је 
најбоље, Д' Анунцио је узео из европске материалистичке 'и 
веристичке литературе све понајгоре. Изморен у страственој 
омарини пожудне радости, у мирису путенога, опојном и 
спарном задаху земље, штале, плодова, мора и парфимираних 
будоара, он је тражио снаге и живота и у хришћанско-нихи- 
листичној руској модерној литератури, осећајући потребу 
добра, самилости и опраштања. 

Невини су плод овог студија. Али неисцрпива доброта 
руске душе изродила се код њега у слаботу, немоћ и хисте- 
ричне болове; самилост у окрутно-страствену радозналост 
пикантне анализе сексуалнога, а хришћанска етика у бесми- 
лену празну и суву декорацију. И овде, као увек, Д' Анунцио 
је у своме паралелизму: догађаји теку уз живот, не из живота. 
И овде је он неинтересантан, јер је прорачунан, и књишки 
преживљен. Ништа ново: прељуб човека кажњен прељубом 
жене; обоје, кажњени за своју неверу рођењем туђег детета, 
ослобађају се злочином тог малог „невиног“ уљеза у њихову 
породицу. Ту је само перверзна замамност вечно туђега: брачне 
невере, без истинске трагике која има да се неизбежно роди у 
души сукобом судбине и људских осећаја. Ово дело, као и 
сва остала дела Д' Анунцијева, не решава ниједног питања, 
не ослобађа душе, јер оно не садржи у себи целог човека, 
његову потпуну индивидуалност, већ само оно што је у њему 


ЖИВОТИЊСКО. 
; Д-Р: В. В. 


| Из дечје литературе. — Преводилац Сјенкјевичевог 
романа за омладину Кроз Пусшињу ш Прашуму, Г.М. Ст. 
Јанковић, издао је у библиотеци „Мисао“ свој превод двеју 
Чудних' Прича пољског писца Корнелија Макушињског. У 
лепом издању и доброј обради, ове бајке ће бар донекле за- 

довољити једну велику потребу, јер, осим нешто мало пред- 
ратних издања која су све ређа, домаћа дечја књижевност 
није бројала досад ни једну бољу књижицу. 

Да отклони ту невољу, издавачка књижара С. Б. Цвија- 
новића почела је озбиљно да брине за једну добру дечју 
библиотеку. Са Непослушним Ћиром (од Колодиа; према 
италијанском удесио Мих. Добрић), који је изашао као прва 
свеска те библиотеке, она је дала једну врло успелу књигу. 
Духовита прича, множина занимљивих слика, пажљив превод 
и прерада, лепо издање, задобијају за ту књигу и одраслог 
читаоца. 


Нове педагошке књиге. — Свеске Хр Х. ХШ и ХМ 
„Педагогијске Књижнице“, коју уређује Г. М. Шевић, доносе, 
у преводу уредниковом, омање расправице В. Вунта: Мозак 
и душа, О Задацима експерименталне психологије, Пред- 
става и чусшво и Развиће воље. Све ове расправе су ван пе- 
дагогије, и ако уредник налази да им је место у његовој 
педагошкој колекцији, и могле би се још схватити само као 
неки знак пиетета према скоро умрлом немачком филозофу 
Вунту. Но како је тај знак пиетета солидно положио у нашој 
филозофској књижевности Г. Дворниковић, својом студијом о. 
Вунту, и како је језик преводиоца, уредника „Педагогијске 
књижнице“, тежак, то ове четири свеске нису много нити 
корисног нити важног унеле у нашу педагошку књижевност. 

На против, друго издање превода Основа Педагогике од. 
В. Рајна, чије је прво издање убрзо било распродано, даје 
једну солидну и добро израђену књигу коју ваља препоручити 


свима васпитачима у школи. 
В. В. 


Емерсонови „Огледи“. — Емерсон је код нас потреба, 
потреба која ни до данас није задовољена. Покушај превода 
његових Огледа у „Одабраној Библиотеци“ неће ни сад за- 
довољити ту потребу. Превод даје утисак непотпуног 
знања језика, рада са речником, и узалудног напора да се 
многе реченице разумеју. Али кад се местимично цело значење. 
промени, јер преводилац ставља активан облик у место пасив- 
ног и онда од предмета прави подмет, и кад се „чуло“ пре- 
води са „свест“ а „осећање“ са „мисао“, нама постаје немогуће 
да похвалимо овај превод. 


А. В. 


Једна енглеска књига о Србији. — Ако и нема на 
енглеском великих књижевних дела о Србији, ипак се понекад. 
јаве књиге које су за нас од интереса. Једна од таквих је 
кроника писана без претенсије капетана Донована Јанга у 

облику писама из Струмичке Долине (А зираџет т Зегбџга). 
Ту су испричани лични доживљаји за време енглеске експе- 
диције од конца 1915 до септембра 1917. Књига се, и поред 


све простоте, одликује местимично лепим описима. 
А. В. 


«Историја и доживљаји једнога десетпарца“ (7ле 
Нимоту апа адоепштез ој а реппу, Е. Папе, 1929). — У облику 
просте приче, писац ове књижице изнео је главне и основне 
истине из политичке економије. Он расправља и приказује 
јасно праву везу између капитала и рада у стварању богаства, 
улогу науке, проналазачкога духа, и вештине. Његова тежња 
је да ширу публику упозна у облику приповедања са нај- 
обичнијим законима економије, те на тај начин изазове народ 
на праву штедњу; у народној штедњи, заснованој на правим 
и простим истинама, налази се и најсигурнија заштита против 
политичара фантаста. Средства да народ постане богат нису 
била никад обилнија него данас, и само непознавање економ- 
ских чињеница смета. Њих је писац унео у ову књижицу на 
нов начин, али тако да их свако може и разумети и без 


досаде читати. 
Њ 


Једна немачка књига о југословенској трговини. 
— Под насловом: бег Јисозћалосће Папае!збеглећипдеп. ипа 
Напдетдопсћткепеп, изашла је једна серија краћих чланака 
и предавања које је њихов писац, доктор права Х. Пурпус, 
написао у току 1921 године. И он, као Х. Вендел, говори и 
пише у духу нашега споразума са Немачком, пошто је про- 
учавао и пре и после рата на лицу места наше трговинске 


прилике и односе. 
1: 


Шанфарина Касида. — Д-р. Ф. Бајрактаревић, један од 
наших и сувише ретких ориенталиста, послао нам је врло 
љубазно оглед дословног превода (од првог до двадесет првог 
дистиха) чувене Шанфарине Касиде. Он га није дотерао, но 
га је оставио, као што је поменуто, у облику дословног пре- 
вода, како се нашао у његовим белешкама из 1919 године. 
Баш такав недотеран превод са оригинала биће најзанимљи- 
вији за читаоце нашега часописа, који су Шанфарину Касиду 
прочитали у српском преводу са два разна немачка превода 
(8. Српски Књижевни Гласник од 16 септембра 1920), и који ће 
сад моћи упоредити тај последњи превод са преводом бу- 
квално верним оригиналу. Служи на част немачким прево- 
диоцима што су свој превод у стиху и слику тако брижљиво 
прилагодили оригиналу да се чак српски превод с њиховог 
превода по смислу мало одваја од арапског оригинала. 

Дословни превод гласи: 


1. Исправите, синови моје мајке (= суплеменици), прса ваших јахаћих 
животиња (= дева), — Јер ја нагињем више дружини другачијој од вас! 

2. Све је спремно, а ноћ сја мјесечином; — За путовање су деве 
опремљене и оседлане! 

3. Та на земљи има за племенита уточиште, далеко од вређања (заба- 
дања); — На. њој има још скровишта за оног ко се боји мржње (52. племенске). 
4. Тако ми живота твога, нема тјескобе на земљи за човјека — Што 
ноћу путовати смије, с циљем и опрезно, а паметно се скрива! 

5. Ближа су ми од вас родбина: окретни шакал, — Пругасти, глатки 
(52. пантер), и гриваста, гадна (5с. хијена). 

6. Они су такви (52. ближњи, рођаци), да тајна се не одаје код њих, — 
Нити се гријешник ради омашке какве одбацује. 

7. Сваки је (од њих) горд, с пркосним погледом, само што сам ја — 
Још пркоснији, кад се појави прва чета гоњених (52. непријатеља). 

8. А кад се руке пружају према храни, ја нијесам — Најближи од свих, 
кад је најпохлепнији борац најбржи. 

9. А то није ништа него веледушје мјесто истицања — Над њима: (та) 
најистакнутији (најодличнији) је (онај) ко (52, из велелушја) узмиче [од плијенај! 

10. А губитак оног: ко добро добрим не враћа и близу кога — Живјети 
се не мили, (тај губитак) ми надокнађују: 

11. Три друга: распаљено (= јуначко) срце, — Свијетли, голи (52. мач) 
и жути, дуги (5С. лук) 

12. Што јако зуји, с глатким леђима, који ресе — (Кожне) Токе, обје- 
шене о њег, и кајас; 

13. Кад се склизне стрјелица с њега, јечи (лук) као (да је) — (Мајка) 
Ожалошћена, остала без дјеце, што јадикује и нариче. — 

14. Ја нијесам жедало, који обноћ пасе благо (= деве) своје, — Чија 
су девчад мршава и које су без дрвца на вимену (без „сирара“); 

15. Нити сам страшивица, смрдо, што (увијек) дома са женом чами, — 
Разлажући јој накане своје, како ће их извршити; 

16. Нит сметењак, (плашљиви) ној ју нас = зец), у кога срце (куца) 
увијек — Као да се шева с њиме по дану горе диже, доље спушта; 

17. Нит оклијевало што се око станова (кућа) вуче, и женскар — Што 
се ноћу и дању маже, а сурмом очи подвлачи. 

18. Нисам крпељ, чије зло иде пред добром; — Збуњен, чим га попла- 
шиш, препане се (и) не зна се бранити. 

19. Нисам сметен, кад у тами смете — Смјер страшљиве, зашле (деве) 
страшна пустара. 

20. Кад год кремени шљунак удари о моје папке (52. дезе моје), — Врцају 
од њег варнице и крњаци. 


21. Ја продуљујем трајање глади, док је не усмртим, — Отурам од ње 
сјећање одбијајући, па је с ума сметнем. — И т. д. 
УМЕТНОСТ. 
Изложба Душана Јанковића. — Јанковић је пример 


за уметника код кога дар није само идентичан уметничкој 
врлини, он се осећа и у манама његовим. Јанковић је далеко 
од тога да буде беспрекоран, али је он неоспорно један 
таленат. То је оно што нам казује његова изложба. Ми можемо 
не веровати у његове поједине ствари, али морамо веровати 
у самога њега. Има уметника који се у свакој слици сахра- 
њују, да би у свакој новој слици понова васкрсли. Јан- 
__ковић је увек идентичан самом себи, чак и тамо где под- 
леже туђем утицају. То није парадокс. Његов дар се састоји 

из два елемента: из сигурне руке која сигурно црта и из 
инвенције да фрапантним упрошћавањем савлада природу. 


То упрошћавање је основ његових декоративних радова. Оно Е 


је изведено до крајње могуће границе и даје тако утисак 
невероватне лакоће и духовитости. Примера ради наводим 
само декорацију Јесен: неколико концентричних кругова са 
таласастом периферијом, плаве боје; неколико листића жуте 
боје, геометријски униформни, разбацани овде онде; — све 
то на белој подлози: жуто лишће на језеру, јесен. „То сам. 
могао и ја“, помислиће сваки, „само се нисам сетио“. Јанко- 
вић се сетио. И у томе је све. Инвенција је његова. Питање 
је сад само да ли ће се он задржати на тој духовитости и 
грациозности или ће пустити корен свог дара дубље у земљу. 
Цртеж је његов и инвенција је његова, али филозофија духо- 
витости није његова. Довољно је сетити се Климтове деко- 
ративности, па видети да постоји могућност и за друге путеве. 

Сликарски радови Јанковића нам показују да се он борио 
са Фужитом и Модиљијанијем. Нека се бори и са другима, и 
нека им свима завири у душу. Нека не пусти да га случај упо- 


знаје с мајсторима. Нека обухвати цео сликарски свет. Тада — 


за њега више неће бити предоминирајуће величине. Џинови 
ће, у души његовој, један другом држати вагу. М Јанковић 
ће бити слободан, ослобођен, и даће нам, и у сликарским и у 
декоративним радовима, своју пуну филозофију. | 
Д-Р М. Т. СЕЛЕСКОВИЋ. 


ЧИТУЉА. 


Живојин М. Протић. — Живојин Протић, начелник 
Министарства Финансија у пензији, преминуо је прошлога 
месеца у Београду. Још као студент, Протић је почео бавити 


се новинарством. Био је дуго година главни сарадник Сриске — 


Заставе, а радио је и по другим листовима. Његови чланци 
одликовали су се лаким стилом, убедљивим развијањем, топ- 
лим родољубљем и врло често финим хумором. Он је, без 


сумње, најбољи новинар кога је дала наша либерална странка 


у току последњих тридесет година. Засебно је штампао једно 


предавање о Латриошизму шалијанских жена у борби за 


јединство Италије (Београд, 1911) и Успомене на Краља 
Пешра (Београд, 1921). Ове Успомене диктирао је с боле- 


сничке постеље, за коју је био прикован више година, под- _ 


носећи стојички све физичке патње, као што је раније јуначки 
подносио све тегобе ратова. С Протићем леже у гроб један. 
ретко образован човек и одличан новинар. _ 

